JENS LAPIDUS 


A, STIMULAS, MEDŽIOKLĖ 


JENS LAPIDUS 


greiti 
DINIgAI 


NEAPYKANTA, STIMULAS, MEDŽIOKLĖ 


Iš švedų kalbos vertė 
Gelminė Bauraitė 


baltos lankos 


UDK 839.7-3 
La311 


Viršelio dailininkė 
Gintarė Lučiūnaitė 


Versta iš: Jens Lapidus, Snabba Cash. Hatet, drivet, jakten, 
Wahlstrėm 6 Widstrand, 2006 


Viršelio iliustracija: O corbis.com 


O Jens Lapidus, 2006 

Išleista pagal sutartį su „Salomonsson Agency“ 

O Gelminė Bauraitė, vertimas į lietuvių kalbą, 2008 
€ Baltų lankų leidyba, 2008 


Printed in Lithuania 
ISBN 978-9955-23-188-2 


„Pažvelgiau į jį ir linktelėjau: 

— Sunki diena, - pasakiau. 

Jis gūžtelėjo: 

— Man irgi, - tarėjis ir patraukė link greitkelio.“ 


Dennis Lehane 


„Pavyko. Suveikė. Susijungė. 
Jis tai padarė - pagamino sniegą." 


James Ellroy 


Prologas 


Jie paėmė ją gyvą, nes ji nenorėjo mirti. Gal todėl jie ją dar la- 
biau mylėjo. Kad ji visuomet ten buvo, kad atrodė nuoširdi. 

Būtent to jie ir nesuprato, to, kas pasirodė būsiant jų klaida. 
Kad ji buvo gyva, mąstė, dalyvavo. Planavo jų žlugimą. 


Viena ausinė vis iškrisdavo iš ausies. Išslysdavo nuo prakai- 
to. Ji ją įsikišdavo pakreiptą, manė, kad ši užstrigs, liks ausyje 
ir toliau gros muziką. 

Kišenėje stuksėjo mini iPodas. Tikėjosi, kad jis guli saugiai. 
Ji jokiu būdu negalėjo pamesti grotuvo, savo mėgstamiausio 
daikto, o jau apie įbrėžimus, kurie galėtų atsirasti nuo kelio 
žvyro, negalėjo net pagalvoti. 

Pačiupinėjo. Nieko baisaus, kišenės pakankamai gilios, 
iPodas įkištas saugiai. 

Grotuvu ji save palepino gimtadienio proga ir visą pripil- 
dė mp3 dainų. Pirkti ją suviliojo minimalistinis žalio šveisto 
metalo dizainas. Bet dabar jis jai reiškė ką kita, kažką daugiau. 
Jis suteikė ramybės. Kaskart, kai ji pasiimdavo iPodą, šis pri- 
mindavo štai tokias vienatvės akimirkas. Tuomet, kai pasaulis 
nelipo ant sprando. Kai ji galėjo pabūti viena. | 

Grojo Madona. Jos būdas užsimiršti: bėgti klausantis muzi- 
kos ir jausti slūgstančią įtampą. O tai, kad kartu tirpo riebalai, 
be abejo, buvo ideali kombinacija. 


Ji plaukė pagal ritmą. Bėgo beveik į muzikos taktą. Kilste- 
lėjo kairiąją ranką ir žvilgtelėjusi į laikrodį pasitikslino, per 
kiek nubėgo atstumą. Kiekvieną sykį išėjusi pabėgioti bandė 
sumušti rekordą. Lyg apsėsta lenktyniautoja ji matavo laiką, 
dėjosi į galvą, vėliau užsirašydavo rezultatą. Bendras bėgamos 
atkarpos ilgis siekė septynis kilometrus. Jos geriausias rezul- 
tatas - trisdešimt trys minutės. Šaltuoju metu ji sportuodavo 
tik viduje, S.A.T.S. sporto centre. Jėgos treniruokliai, bėgimo 
takeliai ir žingsniuokliai. Šiltąjį pusmetį ji ir toliau lankydavosi 
sporto salėje, tačiau dirbtinius bėgimo takelius pakeisdavo 
keliukai ir Žvyrtakiai. 

Ji buvo pakeliui Vandens muitinės tiltelio link, pačiame 
Djurgordeno gale. Vanduo spinduliavo vėsa. Buvo aštuonios, 
ir pavasario vakaras baigė paskęsti saulėlydyje. Pakelės žibintai 
dar neįžiebti. Jai į nugarą švietė saulė, tačiau jau nebešildė. Ji 
pradings. Nors po valandėlės, lempoms apšvietus kelią, jos 
šešėlis ims keisti kryptį į taktą su žibintais, po kuriais ji bėgo. 

Pradėję sprogti medžiai. Palei kelią, žolėje, išsirikiavusios 
susiskleidusios plukės. Prie kanalo styranti sena, sausa, peržie- 
mojusi nendrė. Kairėje kylantys žavingų vilų bokštai. Turkijos 
ambasada grotomis aptrauktais langais. Kiek aukštėliau, ant 
kalvos - Kinijos ambasada, apsupta aukštos plieno tvoros, 
stebėjimo kamerų ir įspėjamųjų ženklų. Prie irkluotojų klubo 
stovėjo nedidelė pilaitė, aptverta geltona medine tvora. Už pen- 
kiasdešimties metrų stūksojo pailga vila su pavėsine šalimais 
ir garažu, kuris atrodė pastatytas tiesiai ant akmens uolienos. 

Prašmatnūs privatūs namai, į kuriuos nepasižvalgysi, buvo 
išsibarstę palei visą jos kelią. Kiekvieną sykį bėgiodama ji stebė- 
jo šias pasislėpusias, krūmokšnių ir tvorų apsuptas milžiniškas 
vilas. Jai knietėjo, kodėl jos stengėsi atrodyti nepretenzingos, 
kai visi žinojo, kad Djurgordene bet kas negyvena. 

Ji aplenkė dvi greitai einančias merginas. Karališkajame 
Djurgordene jos išsiskyrė ypatinguoju Estermalmės „power 


walk“ stiliumi. Pūkinė liemenė ant palaidinės ilgomis ranko- 
vėmis, sportinės kelnės, bet svarbiausia - ant akių užmaukš- 
linta kepuraitė su snapeliu. Jos pačios sportinė apranga buvo 
rimtesnė. Juoda neperpučiama „Nike Clima - Fit“ striukė ir 
aptemptos bėgiko kelnės. Kvėpuojantys drabužiai. Skambėjo 
kaip klišė, bet veikė. 

Vėl sugrįžo prieš tris savaites prabėgusio savaitgalio prisi- 
minimai. Ji bandė juos užgniaužti, galvoti apie muziką arba 
susikoncentruoti į bėgimą. Jeigu ji sutelks mintis ties pusės 
etapo laiku už kanalo ir kanadinėmis žąsimis, nuo kurių buvo 
priversta išsisukti, gal ir galės užsimiršti. 

Ausinėse dainavo Madona. 

Ant žvyrkelio voliojosi arkliašūdžiai. 

Jie manė galį ją kaip tik panorėję išnaudoti. Bet juos išnaudo- 
joji. Taip manydama ji jautėsi saugi. Ji pati pasirinko, ką daryti 
ir kąjausti. Oficialiame pasaulyje jie buvo sėkmingi, pasiturin- 
tys, galingi vyrai. Jų pavardės šmėžavo ekonomikos priedų 
pirmuosiuose puslapiuose, tarp biržos naujienų ir kapitalo 
mokesčių mokėtojų aukščiausiuose indeksuose. Tikrovėje tai 
tebuvo būrys patetiškų, apgailėtinų mulkių. Žmonės, kuriems 
kažko trūko. Žmonės, kuriems greičiausiai reikėjo jos. 

Jos ateitis buvo aiški. Ji vaidins tol, kol jai bus palankus 
metas baigti ir juos atskleisti. Ir, jeigu nenorės būti demaskuoti, 
jiems teks susimokėti. Ji buvo pasiruošusi, informaciją rinko 
mėnesių mėnesius. Išgavusi prisipažinimų, paslėpusi dikto- 
foną po lovomis, netgi filmavusi kai kuriuos iš jų. Jautėsi kaip 
tikrų tikriausia FTB agentė, išskyrus vieną skirtumą. Jos baimė 
buvo daug didesnė. 

Ant kortos stovėjo daug. Ji išmanė taisykles, klaida galėjo 
reikšti pabaigą. Bet turėtų išdegti. Ji planavo baigti sulaukus 
dvidešimt trejų. Dingti iš Stokholmo, patraukt į geresnį, di- 
desnį miestą. Krūtesnį. 

Dvi mergaitės tiesiomis nugaromis ant arklių artėjo per 
pirmąjį tiltą prie Djurgordo versmės svečių namų. Vis dar 


neišeksponuotos gyvenimui iš didžiosios G. Kaip ir ji pati, 
prieš išsinešdindama iš namų. Ji pasitempė, tai vis dar buvo 
jos tikslas. Per Gyvenimą joti tiesia nugara. Jai pavyks. 

Prie tilto stovėjo vyras su šunimi. Kalbėjosi mobiliuoju te- 
lefonu ir tuo pat metu sekė ją žvilgsniu. Ji buvo pratusi, jau 
nuo ankstyvos paauglystės sulaukdavo daug dėmesio, o po 
krūtų padailinimo dvidešimtaisiais gyvenimo metais prasidėjo 
totali vyrų spoksojimo era. Suteikė pasitikėjimo ir vimdė tuo 
pat metu. 

Vyras atrodė gerai sudėtas. Apsivilkęs odine striuke ir džin- 
sais, su apvalios formos kepuraite su snapeliu ant galvos. Bet jis 
kažkuo nuo visų skyrėsi. Jo akyse nebuvo matyti įprasto diediš- 
ko ištvirkimo. Priešingai, jis atrodė ramus, susikoncentravęs, 
susitelkęs. Lyg mobiliuoju telefonu būtų kalbėjęs apie ją. 

Žvyrkelis baigėsi. Kelias, vedantis link paskutinio tilto, Van- 
dens muitinės tiltelio, buvo asfaltuotas, bet su didelėmis įski- 
lomis keletoje vietų. Ji apsvarstė galimybę bėgti žolėje išmintu 
takeliu. Ten per daug kanadinių žąsų. Jos priešių. 

Ji vos matė priekyje esantį tiltą. Kodėl neįsijungia apšvieti- 
mas? Argi žibintai sutemus neužsidega automatiškai? Galima 
konstatuoti, kad ne šį vakarą. 

Atsuktu į tiltą galu stovėjo mikroautobusas. 

Žmonių nebuvo matyti. 

Tolėliau, už dvidešimties metrų, stūksojo prabangi vila, 
žvelgianti į vandenį. Ji žinojo, kas savininkas, neteisėtai pasi- 
statęs vilą vietoj anksčiau ten stovėjusio didelio seno tvarto. 
Įtakingas vyras. 

Prieš pasukdama ant tilto ji pastebėjo, kad mikroautobusas 
stovi keistai arti žvyrkelio - jai pasukus į dešinę, tebus pora 
metrų nuojos. 

Mikroautobuso durys atsidarė. Išlipo du vyrai. Ji nespėjo 
suvokti, kas vyksta. Trečiasis vyras pribėgo iš nugaros. Kur jis 
ką tik buvo? Ar čia tas pats su šunimi, kuris ją stebėjo? Vyrai 
iš mikroautobusiuko ją sugriebė. Kažką uždėjo ant burnos. Ji 

bandė rėkti, draskytis, muštis. Giliai įkvėpė ir galva pradėjo 
suktis. Skuduras, kurį jie laikė jai prie burnos, buvo kažkuo 
suvilgytas. Ji raitėsi, tempė juos už rankų. Nepadėjo. Jie buvo 
per dideli. Greiti. Stiprūs. 

Vyrai įtempė ją į mikroautobusiuką. 

Paskutinis dalykas, apie kurį ji pagalvojo, buvo tai, kad 
gailisi apskritai kada nors atsikrausčiusi į Stokholmą. 

Sušiktas miestas. 


Byla B 4537-04 
Juosta 1237 A 0,0 - B 9,2 
Nuorašas 


Byla B 4537-04, prokuroras prieš Chorchę Saliną 
Barijų, pirmasis apkaltos punktas, kaltinamojo, 
Chorchės Salino Barijaus, apklausa. 


Teisėjas: Ar galėtumėte savais žodžiais papasa- 
koti apie įvykį? 

Kaltinamasis: Nėra labai ko pasakoti. Sandė- 
liuku aš, tiesą sakant, nesinaudoju. Tik nuo- 
mos sutartis sudaryta mano vardu, kaip paslauga 
draugui. -Suprantat, kartais reikia pagelbėti. 
Nu, šiaip tai ir aš ten kartkartėm laikydavau 
daiktų, bet mano pavardė buvo tik popieriuje. 
Sandėlis ne mano. Nu, tai panašiai tiek ir tu- 
rėjau pasakyti. 

Teis.: Na, jeigu viskas, prašom, prokurore, už- 
duoti klausimų. 

Prokuroras: Pasakodamas apie sandėliuką omeny- 
je turite sandėliavimo patalpą, priklausančią 
„Shurgard Self-Storage“ ir esančią miesto kvar- 
tale „Karaliaus posūkis“? 

Kalt.: Tikrai taip. 

Prok.: Ir teigiate, kad patalpomis naudojotės 
ne jūs. 

Kalt.: Ne, ne aš. Aš pasirašiau sutartį norėda- 
mas padaryti gera draugeliui, kuris pats negali 
nuomotis patalpų ar šiaip ko. Jis per daug kartų 
buvo įrašytas į Asmens skolų registrą. Nė nenu- 
tuokiau, kad ten buvo tiek daug mėšlo. 


Prok.: Tai kieno sandėlis? 
Kalt.: To negaliu pasakyti. 
Prok.: Tuomet prašyčiau man leisti atkreipti 


dėmesį į 24-ąjį ikiteisminio tyrimo ataskaitos 
puslapį. Ten pateikta jūsų, Chorche Salinai Ba- 
rijau, apklausa, kuri buvo atlikta šių metų ba- 
landžio 4 dieną. Skaitau ketvirtąją pastraipą, 
kur jūs teigiate: „Sandėliuką nuomojasi vyras, 
man rodos, vardu Mradas. Jis dirba stambesniems 
vyrukams, jei supranti, ką turiu galvoje. Aš 
pasirašiau sutartį, bet iš tiesų sandėlis jo.“ 
Ar tiesa, kad taip sakėte? 

Kalt.: Oi ne. Netiesa. Tikriausiai įvyko nesu- 
sipratimas. To niekada nesu sakęs. 

Prok.: Bet juk čia juodu ant balto išdėstyta. 
Rašoma, kad apklausa jums buvo perskaityta ir jūs 
patvirtinote, jog užrašai teisingi. Kodėl nieko 
nesakėte, jei jie klaidingai jus suprato? 
Kalt.: Nu, aš bijojau. Ne taip jau lengva viską 
teisingai išaiškinti, kai sėdi apklausoje. Įvy- 
ko nesusipratimas. Policininkai mane spaudė. Aš 
pradėjau nerimauti. Taip ir pasakiau, nes atsi- 
bodo sėdėti ir būti tardomam. Nepažįstu jokio 
Mrado. Garbės, žodis. 

Prok.: Sakote nepažįstąs. Mradas apklausos metu 
teigė jus žinąs. Ir ką tik minėjote nenutuokęs, 
kad sandėlyje buvę tiek mėšlo. Ką turite galvoje 
sakydamas „mėšlo“? 

Kalt.: Nu, narkotikų. Vienintelis dalykas, ku- 
ris buvo mano - apie dešimt gramų kokaino savoms 

reikmėms. Aš jau keletą metų piktnaudžiauju nar- 
kotikais. Šiaip aš sandėliuke laikydavau baldus 
ir rūbus, nes dažnai kraustausi iš vienos vietos 
į kitą. Kiti rasti narkotikai buvo ne mano ir aš 
net nežinojau, kad jie ten laikomi. 

Prok.: Tai kam gi priklauso narkotikai? 

Kalt.: Negaliu apie tai kalbėti. Juk suprantat, 
prieš mane gali būti panaudotos represalijos. Aš 
manau, kad kokainą ten padėti galėjo tas asmuo, 
iš kurio aš pats paprastai perku narkotikų. Jis 
turi sandėlio raktus. Bet va, svarstyklės mano. 
Naudoju jas savo dozėms sverti. Savo reikmėms. 
Bet aš nepardavinėju. Turiu darbą, nereik man 
užsiimt narkotikų platinimu. 

Prok.: O kuo dirbate? 

Kalt.: Išvežioju siuntas pagal užsakymą. Daž- 
niausiai savaitgaliais, gerai moka. Nelegaliai, 
suprantat. 

Prok.: Jeigu teisingai jus supratau, tai tei- 
giate, kad sandėlis priklausė ne asmeniui vardu 
Mradas, bet kažkam kitam. Ir tas kažkas yra jūsų 
narkotikų tiekėjas. Bet kaip ten atsidūrė trys 
kilogramai kokaino? Gan daug. Ar žinote, kokia 
tokio kiekio kaina gatvėje? 

Kalt.: Tiksliai nežinau, juk nepardavinėju. Ver- 
tė didelė; gal koks milijonas kronų. Tas žmogus, 
iš kurio pats perku narkotikus, man sumokėjus 
pats padeda narkotikų į sandėlį. Taip mes iš- 
vengiame tiesioginio kontakto, pavojaus būti pa- 
stebėtiems. kartu. Mūsų manymu, tai geras būdas. 
Bet dabar, atrodo, jis bus mane išdūręs. Sukišo 
visą mėšlą į sandėlį, kad aš sėsčiau. 

Prok.: Ar galėtume dar kartą pakartoti. Jūs tei- 
giate, kad sandėlis nepriklauso asmeniui vardu 
Mradas. Iš tikrųjų patalpa nepriklauso nė jums 
pačiam. Ir netgi nė jūsų narkotikų tiekėjui, 
jis tik kartkarčiais ja pasinaudoja dėl judviejų 

mainų. Ir dabar, jūsų nuomone, jis ten laiko visą 
kokainą. Chorche, ar tikrai manote, kad-mes tuo 
patikėsime? Kodėl jūsų tiekėjas norėtų laikyti 
tris kilogramus kokaino sandėlyje, į kurį jūs 
pats galite kada panorėjęs patekti? Be to, nuo- 
lat keičiate savo parodymus ir nenorite minėti 
vardų. Jumis sunku patikėti. 

Kalt.: Nu jau. Nieko čia sudėtingo, tik aš šiek 
tiek susimaišiau. Viskas yra taip. Aš sandėliu 
naudojuosi labai mažai. Mano tiekėjas juo prak- 
tiškai nesinaudoja. Kieno kokainas, aš nežinau. 
Nors, atrodo, gan tikėtina, kad tai - mano tie- 
kėjo mėšlas. 


Prok.: O užspaudžiami plastikiniai maišeliai, 
kieno jie? 

Kalt.: Turėtų būti mano tiekėjo. 

Prok.: Kuo jis vardu? 

Kalt.: Negaliu atskleisti. 

Prok.: Kodėl ir toliau tvirtinate, kad sandė- 


liukas iš tiesų nėra jūsų ir kad jame buvę nar- 
kotikai taip pat nepriklauso jums? Viskas rodo 
ką kita. 

Kalt.: Aš niekad neišgalėčiau nusipirkti tokio 
kiekio narkotikų. Be to, aš jau sakiau, kad pats 
neplatinu. Ką daugiau galiu pasakyt? Vienu žo- 
džiuų, narkotikai ne mano. 

Prok.: Kiti liudininkai šiame teisme minėjo dar 
vieną vardą. Ar galėtų būti taip, kad narkotikai 
priklauso Mrado draugui vardu Radovanas. Rado- 
vanui Kranjičiui. 


Kalt.: Ne, nemanau. Nė nenutuokiu, kas jis 
toks. 
Prok.: Mano manymu, jūs apie jį esat girdėjęs. 


Per tardymą minėjote žinąs, kas Mrado viršinin- 
kas. Tai ar galvoje neturėjote Radovano? 
Kalt.: Niekad nešnekėjau apie kažkokį Mradą, įsi- 
vėlė klaida, iš kur man žinoti, apie ką kalbi. 
A? Ar gali atsakyti? 

Prok.: Čia aš užduodu klausimus, o ne jūs. Kas 
tas Radovanas? 


Kalt.: Juk sakiau, kad nežinau. 

Prok.: Pabandykite... 

Kalt.: Po velnių, nugi nežinau. Ar tavo smegenų 
apsukos per lėtos? 

Prok.: Matyt, užkabinau nervą. Neturiu daugiau 


klausimų. Ačiū. Dabar advokatas gali užduoti 
savo klausimus. 


**k 


Byla B 4537-04, prokuroras prieš Chorchę Sa- 
liną Barijų, pirmasis apkaltos punktas. Bus 
apklaustas liudininkas Mradas Slovovičius dėl 
narkotikų sandėlyje „Karaliaus posūkio“ kvar- 
tale. Liudininkas prisiekė ir jam buvo priminta 
apie priesaikos svarbą. Šią apklausą inicija- 
vo prokuroras ir jis pradeda užduodamas savo 
klausimus: 


Prok.: Jūs buvote minimas ikiteisminiame tyrime, 
susijusiame su kaltinamuoju Chorche Salinu Ba- 
rijum, tuo, kuris nuomoja sandėlį iš „Shurgard 
Self-Storge“ prie „Karaliaus posūkio“ kvartalo, 
esančio Šerholmo priemiestyje. Kas sieja jus su 
Chorche? 

Liudininkas: Aš žinau Chorchę, bet aš nenuomo- 
ju jokio sandėlio. Anksčiau buvom pažįstami. 
Aš irgi buvau įklimpęs į narkotikus, bet prieš 
dvejus metus užraukiau. Kartkartėm netikėtai su- 
tinku Chorchę. Pastarąjį sykį mačiau jį Solnos 
prekybos centre. Jis man papasakojo, kad dabar 
savo narkotikų verslą vykdo per sandėlį, esantį 
kitoje miesto pusėje. Jis papasakojo, kad pra- 
sisuko kaip reikiant ir kad pradėjęs parduoti 
nemažai kokaino. 

Prok.: Jis teigia jūsų nepažįstąs. 
Liud.: Netiesa. Mes nesame draugai. Bet-mes pa- 
žįstam vienas kitą. 


Prok.: Suprantu. Ar prisimenate, kada jį suti- 
kote? Ar galėtumėte smulkiau papasakoti, ką jis 
pasakė. 

Liud.: Tai įvyko praeitą pavasarį. Man atrodo, 


balandį. Buvau Solnoje, ėjau į svečius pas se- 
nus draugus. Paprastai ten dažnai nesilankau. 
Pakeliui namo užsukau į prekybos centrą, nes 
norėjau dalyvauti žirgų lenktynių lažybose V75. 
Centre, lošimų atstovo ATG paviljone, ir susi- 
dūriau su Chorche. Jis buvo gražiai apsirengęs, 
vos pažinau. Žinot, kai buvom draugai, jis buvo 
bedegraduojantis. 

Prok.: Ir ką jis pasakė? 

Liud.: Jis papasakojo, kad jam gerai sekasi. Pa- 
klausiau, kuo jis užsiima. Jis pasakė, kad suka 
gražų kokso versliuką. Jis turėjo galvoje koka- 
iną. Kadangi aš tokiais dalykais nebeužsiėmiau, 
nenorėjau nieko daugiau žinoti. Bet jis nesilio- 
vė gyręsis. Papasakojo viską laikąs sandėlyje, 
esančiame pietinėje miesto dalyje. Rodos, jis 
paminėjo Šerholmą. Tada aš paprašiau jo liautis 
pliurpus, nes man neįdomu pievos, kuriom jis 
užsiima. Jis dėl to susinervino. Pasiuntė mane 
velniop ar kažkas tokio. 

Prok.: Tai jis supyko? 

Liud.: Taip, jis įsiuto, kai aš pasakiau, kad, 
mano manymu, jis mala šūdą. Gal dėl to jis ir 
prikūrė, kad aš turiu kažką bendra su tuo san- 
dėliu. 

Prok.: Ar jis daugiau ką pasakė apie sandėlį? 
Liud.: Ne, tik kad jis ten laiko savo kokainą. 
Ir kad sandėlis yra Šerholme. 

Prok.: Ačiū, gerai. Daugiau klausimų neturiu. 
Dėkui, kad atvykote. 

Pirma dalis 


Chorchė Salinas Barijus greitai išmoko žaidimo taisyklių. Nu- 
mero uno trumpai: niekad nebambėk. Išsamesnę šios taisyklės 
formą jis žinojo kaip savo penkis pirštus. Niekada nepriešta- 
rauk. Niekada nespoksok atgal. Sėdėk ir nekrutėk. Nebūk ožys. 
Galiausiai visada nuolankiai atkišk subinę, nepurkštaudamas. 
Metaforiška. 

Gyvenimas Chorchei pašiko. Gyvenimas buvo sumautas. 
Gyvenimas buvo sunkus. Bet Chorchė buvo stipresnis - jie 
dar pamatys. 

Zona išsiurbė jo energiją. Pasiėmė jo juoką. Rap-life tapo crap- 
life. Vienas dalykas, kurį žinojo tik jis - esama galo, idėjos, kuri 
bus įgyvendinta, išeities. Chorchė - čiuvas, kurio neįmanoma 
palaužti. Jis dings, pabėgs, neš skurlius iš šitos šiknaskylės. Jis 
turėjo planą. Ir tas buvo žiauriai geras. 

Nevykėliams - adios. 

Vieneri metai, trys mėnesiai ir devynios dienos zonoj. Tai 
yra gerais penkiolika mėnesių per daug už septynių metrų 
aukščio betono tvoros. Chorchės ilgiausiai išsėdėtas laikas 
lig šiol. Anksčiau jis užsukdavo trumpam. Trys mėnesiai už 
vagystę, keturi mėnesiai už narkotikus, greičio viršijimą ir 
neteisėtą vairavimą. Šis kartas skyrėsi nuo kitų: nelaisvėje jis . 
buvo priverstas susikurti gyvenimą. 

Esterokeris buvo vadinamasis antros klasės kalėjimas, an- 
tro laipsnio uždaroji kolonija. Specializacija - Žmonės, teisti 
už nusikaltimus, susijusius su narkotikais. Griežtai saugoma 
iš abiejų pusių. Niekas, kas neturėjo patekti vidun, ir nepatek- 
davo. Apmokyti šunys peruosdavo visus lankytojus. Metalo 
nuotaiką. Neaiškūs tipeliai galėjo nesivarginti. Čia įleisdavo tik 
mamas, vaikus ir advokatus. 

Vis tiek jiems nepavykdavo. Kolonija yra buvusi švari — 
ankstesnio direktoriaus laikais. Dabar per tvorą timpa buvo 
peršaudomi maišeliai su žole. Tėčiai iš savo dukrų gaudavo 
piešinių, kurie iš tiesų buvo įtrinti LSD. Kaifas buvo slepia- 
mas virš vidinių bendrų patalpų lubų, kur šunys neprieidavo 
užuosti, arba užkasamas poilsio kiemo vejoj. Niekas negalėjo 
būti apkaltintas. 

Daugelis apsipūsdavo kasdien. Išgerdavo penkiolika litrų 
vandens per parą, kad nesimatytų atlikus šlapimo tyrimą. Kiti 
rinkdavosi rūkomąjį heroiną. Gulėdavo kambary ir dvi dienas 
apsimesdavo sergą, kol sisius nieko nebeparodydavo. 

Liaudis Esterokeryje užsibūdavo ilgai. Grupuodavosi. Pri- 
žiūrėtojai stengėsi gaujas išsklaidyti: „Original Gangsters“, 
„Hells Angels“, „Bandidos“,jugoslavus, Volfpako broliją, „Fittja 
Boys“. You name 1t. 
vo tūkstantinę, kuri jiems būdavo užkišama eilėje prie maisto, 
futbolo aikštėj, dirbtuvėse. Kalėjimo vadovybė bandė žiūrėti. 
Išskirti. Išsiųsti grupuočių narius į kitas kolonijas. Bet kas iš to. 
Gaujų vis vien buvo visuose kalėjimuose. Demarkacijos linijos 
aiškios: rasė, priemiestis, nusikaltimo pobūdis. Rasistų gaujos — 
ne lygis. Rimti bičiukai buvo „Hells Angels“, „Bandidos“,jugai 
ir OG. Organizuoti už tvoros. Dirbo žiauriai. Veiklos aprašymas 
aiškus: multikriminaliniu darbu užsikalti stambių babkių bei 
kita tokio pobūdžio veikla. 

Tos pačios lygos valdė miestą kitapus tvoros. Įnešti mikros- 
kopiniai mobilieji telefonai šiais laikais pavertė šį darbą ne 

sudėtingesniu nei varinėti per televizijos kanalus nuotolinio 
valdymo pulteliu. Visuomenė jau galėjo ir kapituliuoti. 

Chorchė jų vengė. Netrukusjis vis tiek susirado draugų. Iš- 
gyveno. Aptiko bendrų sąlyčio taškų. Čilietis vežė. Solentunos 
apylinkės vežė. Dauguma kokso ryšių vežė. 

Jis džiūvo su Rolandu, senu latinu iš Merštos. Čiuvas į Šve- 
diją iš Santjago atvyko 1984 metais. Apie sniegą išmanė daugiau 
nei gaučas raukia apie arkliašūdį, bet pats nebuvo visiškai de- 
gradavęs nuo kokso. Buvo likę dveji metai, o sėdo už kokaino 
pastos kontrabandą šampūno buteliukuose. Kaip draugas — 
geras vaikis. Chorchė buvo girdėjęs apie jį dar gyvendamas 
Solentunoje. Geriausia tai, kad Rolandas turėjo kontaktų su 
bičais iš OG. Atverdavo duris. Suteikdavo privilegijų. Suveik- 
davo neprastų išskirtinių teisių. Priėjimas prie mobiliųjų, Žo- 
lės, kokso, jei nuskildavo, pornografinių skaitalų, samagono. 
Daugiau cizų. 

Chorchę viliojo gaujos. Bet jis suprato pavojų. Prisiriši. At- 
siduodi. Tu jais pasitiki - jie tave išduria. 

Jis nepamiršo, kaip buvo pakištas. Jugai jį pardavė. Liudijo 
prieš jį teisme. Sėdo dėl Radovano kaltės - bybčiulpių byb- 
čiulpio. 


Jie dažnai sėdėdavo valgykloje ir pliurpdavo. Rolandas ir 
kiti latinai vyrukai. Nieko ispaniškai. Rizika, kad priklausan- 
čius gaujonis.ims įtarinėti savi. Prašom, taukšk su savo kraš- 
tiečiais į valias, tik ne taip, kad Jie nesuprastų. 

Šiandien — daugiau nei dvi savaitės iki to, kai planas įsi- 
bėgės. Svarbu apsimesti ramiam. Vien pasikliaudamas savo 
jėgomis nepabėgsi, bet net ir Rolandas dar nieko nežinojo. Visų 
pirma Chorchė turėjo išsiaiškinti, ar vaikiu galima pasikliauti. 
Kažkaip jį reikėjo patikrinti. Pasiaiškinti, kiek tikra buvo jų 
draugystė. 

Rolandas - bičas, pasirinkęs sunkesnįjį kelią. Norint pri- 
klausyti OG nepakako vien išplėtoti kokso importą. Privaloma 
sugebėti atidaužyti plaučius tam, kurio marmūzė, tavo vadovo 

manymu, per įžūli. Rolandas savo buvo atlikęs: tatuiruotės 
aplink randus ant jo krumplių bylojo aiškia, agresyvia kalba. 

Rolandas pakando ryžių. Kalbėjo pilna burna, švedų kalba 
su ryškiu imigrantų priemiesčio, Rinkebio, akcentu: 

- Žinai, pasakysiu, pasta daug geriau nei paprasti milteliai. 
Tai tarsi tarpinis produktas, dar nebaigtas. Aukščiau atsiduri. 
Nereik turėt reikalų su bičais gatvėj. Ane? Varai biznį su šus- 
tresne liaudim. Su čiuvachais, kuriem policija ant kulnų nelipa, 
vos tik tie kur pasisuka. Be to, pastą ir gabenti daug lengviau. 
Nedulka kaip velnias, o ir paslėpti paprasčiau. 

Nors Chorchė jau buvo girdėjęs visas Rolando puskvailes 
idėjas, zona vis vien buvo aukšto lygio inkubatorius. Chorchė 
imlus. Išmoko. Klausėsi. Daug žinojo dar prieš sėsdamas. Praė- 
jus penkiolikai mėnesių Esterokeryje jis šią sritį buvo perpratęs 
kaip savo penkis pirštus. 

Ch-boy savimi didžiavosi. Turėjo supratimo apie kokai- 
no importą iš Kolumbijos per Londoną. Kur perkama, kiek 
mokama, kaip platinama, kokiomis tarpinėmis rankomis nau- 
dojamasi, kur kaifas parduodamas. Kaip atskiesti, kad nar- 
komanai nieko nepastebėtų, ir kaip pridėt priemaišų, kad 
elitas, vadinamoji Sturės aikštės liaudis, nieko neįtartų. Kaip 
supakuoti. Ką papirkti, ko vengti, su kuo palaikyti draugiškus 
santykius. Vienas iš pastariesiems priklausančiųjų - Radova- 
nas. Irgi bybys. 

Valgykla puikiai tiko privatiems pokalbiams. Pakako triukš- 
mo, kad niekas tiksliai nenugirstų pokalbių turinio. Be to, 
nebuvo suvokiama kaip šnibždu šnibždu. Jokio slapukavimo. 
Visiškai atvira šneka. 

Chorchei reikėjo nukreipti pokalbį tinkama linkme. Jam 
reikėjo sužinoti Rolando požiūrį. 

— Apie tai jau kalbėjom tūkstantį kartų. Aš žinau, kad tu 
apie tai mąstai. Bet aš dar nesitepsiu rankų. Išėjęs nešiu skur- 
lius iš šitos šaltos nacių šalies. Ir pats neplanuoju tapti kokiu 
prakeiktu kokso vergu. 

- Yra racijos. Nėr ko pačiam vartoti. Tik pardavinėti. Tikra 
tiesa. 

"Jis atsargiai bandė Rolandą: 

- Pats turi gerų kanalų. Esi apsuptas didelių vyrukų, kurie 
tave remia, ar ne? Niekas tavęs čia neliečia. Po velnių, galėtum 
kad ir šiandien pabėgti ir lengvai išsiversti. 

- Pabėgti? Šiuo metu mano planuose tokio dalyko nėra. Beje, 
jei kalbam apie pabėgimus, ar girdėjai paskutines naujienas? 
Žinai, tą bičiuką, priklausantį OG, Joną Nurdbogę. Jį sugavo. 

Chorchė tęsė pokalbį: 

- Žinau, kas jis toks. Buvęs Hanos Graf vaikinas. Tas, kur 
pabėgo iš Geteborgo tardymo izoliatoriaus, ane? 

— Tas pats. Teismo nuosprendžio paskelbimo dieną. Septyne- 
ri su puse metų už du stambius apiplėšimus ir sunkų sveikatos 
sutrikdymą. Vaikis buvo tikras inkasacinio transporto profas. 

— Nu, po velnių, jis susimovė. 

— Vis vien karalius. Klausyk. Jis išdaužė langą ir nučiuožė 
žemyn iš aštunto aukšto, septyniolika ilgų metrų. Penki suplė- 
šyti apklotai. Gražu, ne? 

— Nerealiai gražu. 

Chorchė sau: „Ir toliau taip, Chorche-boy, ir toliau. Vesk 
diskusiją, įkirsk Rolandą. Priversk jį papasakoti, ką jis mano 
apie tave ir pabėgimus. Subtiliai.“ 

— Kaip jį sugavo? 

- Respektas jam, bet jis tikras liurbis. Buvo viename Gete- 
borgo bare. Tūsinosi. Ryškiai norėjo sutikti naują Haną Graf 
dideliais papais. Jautėsi nerealiai kietas. Tebuvo baltai nusida- 
žęs plaukus ir užsidėjęs akinius nuo saulės. Girdi, norėjo, kad 
jį atpažintų, ar ką? 

Chorchė pritarė, pats sau: „Tikras liurbis, tik plaukus nusi- 
dažyti. Jis pats Žaistų saugesnį žaidimą.“ Tarė: 

— Jis neturėjo ko prarasti. Ryškiai galvojo: „Po velnių, jei 
mane ir susems, nepridės daugiau mėnesių, nei jau gavau. Jie 
nebepliusuoja, kai kalba eina apie septynerius su puse.“ 

— Bet jam beveik pasisekė. Buvo susemtas Helsingborge. 

— Ar jau buvo benešąs kur nors kudašių? 

— Ryškiai. Užsiregistravo viešbutyje svetima pavarde. Kai 
mentai susėmė, jis su savimi turėjo padirbtą pasą. Galėjo ir 
suveikti. Pirmiausia varai į Daniją, o paskui toliau. Čiuvas 
aiškiai turėjo kažkur užsikišęs skatiką kitą. Bet kažkas įdavė. 
Pranešė mentams apie jo buvimo vietą. Ryškiai kažkas, matęs 
jį kabake. 

— Ar kas nors iš OG žinojo, kad jis ruošiasi bėgti iš tardymo 
izoliatoriaus? 

— Deja, Chorche, negaliu apie tokius dalykus šnekėti. 

— Bet pats juk pagelbėtum savo gaujos nariui, jei tas sugal- 
votų pabėgti? 

— Ar Pamela Anderson ant nugaros miega? 

Dešimt balų. Chorche-boy, artinkis. Bandyk jį. 

Chorchė šią taisyklę žinojo: cypės draugai skyrėsi nuo drau- 
gų gyvenime. Galiojo kiti įstatymai. Aiškesnė valdžios hierar- 
chija. Išsėdėtas laikas skaitėsi. Kiek kartų sėdėta - skaitėsi. Ci- 
zos skaitėsi, žolė - dar labiau skaitėsi. Paslaugos ir paslaugos už 
paslaugas padėdavo užsimegzti ryšiams. Nusikaltimo pobūdis 
skaitėsi: prievartautojai ir pedofilai - nieko verti. Narkomanai 
ir alkoholikai - žemas lygis. Sveikatos sutrikdymas ir vagys- 
tė - aukščiau. Viršuje - plėšikai ir narkotikų prekybos karaliai. 
Svarbiausia - tavo narystė. Pagal išorinio pasaulio taisykles 
Rolandas buvo draugas. Pagal cypės principus marozas žaidė 
aukštesnėj divizijoj nei Chorchė. 

Chorchė gurkštelėjo nealkoholinio alaus: 

— Vienas dalykas palaikyti tą, kuris jau pabėgo. Bet ar pa- 
dėtum kam pabėgti? 

— Priklauso. Nuo rizikos ir šiaip. Nepadėčiau bet kam. Vi- 
sada padėčiau OG nariui. Po velnių, amigo, tau irgi padėčiau. 
Niekada nelaikyčiau liežuvio už dantų dėl kokio prakeikto 
skustagalvio ar Volfpako čiuvo. Jie irgi tai žino. Ir jie man 
niekada nepadėtų. 

Aukso puodas. 

Tris sekundes trunkanti tyla. 

Rolandas padarė tai, ko Chorchė anksčiau nėra matęs. Jis 
taisyklingai sudėjo stalo įrankius į lėkštę. Lėtai. 

Paskui išsišiepė ir tarė: 

— Ei, Chorche, turi planų, ar ką? 

Chorchė nežinojo, kaip elgtis. Tik atsakė šypsena. 

Tikėjosi, kad Rolandas - tikras draugas, toks, kuris nenu- 
vilia. 

Tuo pat metu žinojo ir štai ką: cypės draugai paklūsta ki- 
tokiai tvarkai. 

Svetainėje sėdėjo keturi vaikinai, kaupėsi prieš vakarėlį. 

JW atgal sulaižytais plaukais. Taip taip, jis žinojo, kad daugy- 
bė padugnių užgaulioja jo šukuoseną, žvelgdami į jį neapykan- 
tos perskrostais žvilgsniais, pravardžiuoja kepsnio ševeliūra. 
Bet tokie komunistai nieko neišmano, kam jam imt į galvą. 

Kito vaikino plaukai irgi buvo suglostyti atgal. Trečiasis 
jaunuolis buvo pamėgęs trumpesnį stilių: visi plaukai gražiai 
sudėti į tankią struktūrą su kruopščiai perskirtu stygos tiesu- 
mo sklastymu, kuris šukuoseną dalijo pusiau. Klasikinė New 
England išvaizda. Paskutinio vaikinuko plaukai buvo geltoni, 
pusilgiai, garbanoti ir šelmiškai susivėlę. 

Kambaryje esantys vaikinai buvo gražūs, šviesūs jaunuoliai. 
Ryškūs bruožai, tiesios nugaros, taisyklinga laikysena. Jie žino- 
jo atrodantys kaip kieti berniukai. Išmanantys berniukai. Kurie 
žino, kaip rengtis, kaip bendrauti, kaip tinkamai elgtis. Jie mo- 
kėjo triukų, padedančių patraukti dėmesį. Privilioti merginų. 
Atverti duris į gyvenimo teikiamus malonumus - ištisą parą. 

Bendras kambaryje tvyrojęs pulsas buvo įsikrovęs: mes ži- 
nom, kaip linksmintis, negali būti blogai. 

JW mąstė: „Supervakaras. Chebrytės nuotaika pakylėta.“ 

Aperityvą, kaip visada, išgerdavo Točio, jaunuolio su sklas- 
tymu, namuose. Jo mažas dviejų kambarių, penkiasdešimt 
dviejų kvadratinių metrų, butas Artilerijos gatvėje buvo tėvų 
dovana dvidešimtojo gimtadienio proga užpraeitais metais. JW 
pažinojo šeimą. Tėtis - finansininkas, laižantis Stenbeko impe- 
riją į viršų ir nuspardantis nereikalinguosius žemyn. Mama — 
seni pinigai: šeimai vis dar priklausė pusė Stokholmo namų ir 
penki šimtai hektarų žemės ūkio paskirties nekilnojamojo turto 
Siormlande. Kaip ir turi būti. 

Jie pavalgė. Putų polistireno dėžutės vis dar stovėjo virtuvėj 
ant spintelės. Paruoštas išsinešti maistas iš „Texas Steakhou- 
se“ Apynyno gatvėje; prabangus tex-mex, siūlantis normalios 
mėsos. 

Dabar jie sėdėjo ant sofų ir darė apšilimą. 

JW atsigręžė į garbanotąjį berniuką pravarde Nipis ir pa- 
klausė: 

— Gal jau greitai reikės eiti? 

Nipis, kurio tikrasis vardas buvo Niklasas, pažvelgė į JW. 
Atsakė savo plonu niekšišku balseliu: 

— Stalą rezervavome iki dvyliktos, nėra ko skubėti. 

— Gerai, tai spėsime išgerti dar po vieną viskio su kola. 

— O kada susišniurkšime tą kitą kolą? 

— Cha cha. Geras. Nipi, ramiakas, pasikrausime nuėję, ilgiau 
pakaks. 

Užspaudžiamas plastikinis maišelis su keturiais gramais 
degino JW švarko kišenę. Chebrantai paprastai paeiliui su- 
veikdavo savaitgaliui. Pardavėjas - turkas, kuris savo ruožtu 
pirko iš kažkokio jugų gangsterio. JW nežinojo, „kas buvo 
stambiausia žuvis, bet spėjo, kad galbūt pagarsėjęs Radova- 
nas himself. 

JW tarė: 

— Klausykit, chebryte, šįvakar skėliau kaip reikiant. Turiu 
keturis gramus. Išeis mažiausiai po pusgramį kiekvienam ir 
dar liks merginoms pavaišinti. 

Fredrikas, antrasis vaikinas sulaižyta šukuosena, gurkštelėjo 
savo kokteilio: 

— Ar galit įsivaizduoti, kiek tas turkas iš mūsų ir visos mūsų 
šutvės uždirba? 

— Tikriausiai neblogai verčiasi, - Nipis šypsojosi. Apsimetė 
skaičiuojąs pinigus. 

JW pasiteiravo: 

- Kaip manot, kiek jis užsimeta? Du šimtus už gramą? Šimtą 
penkiasdešimt? 

Diskusija persirutuliojo prie kitų, įprastesnių, temų. JW jas 
mokėjo atmintinai. Bendri draugai. Panos. „Moėt ė. Chandon“. 
Kai kurie dalykai visuomet aiškūs. Žinoma, jie galėtų kalbė- 
tis ir apie kitus dalykus, buvo ne kelmai, o puikiai išauklėti, 
mokantys bendrauti lyderiai. Bet bereikalingais interesais sau 
galvos nekvaršino. 

Galiausiai šneka pasisuko apie verslo idėjas. 

Fredrikas tarė: 

- Žinot, nereikia tiek daug pinigų norint įsteigti akcinę 
bendrovę. Pakanka šimto tūkstančių kronų, man atrodo, kad 
tai - mažiausias akcinis kapitalas. Jeigu kiltų kokia gera idėja, 
galėtume steigti. Pabandytume prasukti kokį versliuką, už- 
registruotume krūtą firmos pavadinimą, paskirtume valdybą 
ir generalinį direktorių. Bet svarbiausia - galėtume pirkt be 
PVMCo ir panašiai. Argi ne puikumėlis? 

JW savo malonumui analizavo Fredriką. Vaikinas visiškai 
nesidomėjo žmonėmis, o tai kažkuria prasme buvo į gera, jis 
nesiteiravo, iš kokio miesto kilęs JW ar ko kito apie jo šeimą. 
Daugiausia jis pasakojo apie save, prestižiniais ženklais pažy- 
mėtų prekių konsumavimą ir laivus. 

JW susivertė savo viskį su kokakola. Susimaišė pilną taurę 
džino ir toniko kokteilio. 

— Nerealiai gražiai skamba. Kas suveiks šimtą tūkstančių 
kronų? | 

Nipis įsiterpė: 

— Tokį dalyką galima bet kada sutvarkyt, ar ne? Man pasiū- 
lymas patinka. 

JW tylėjo. Jis mąstė, iš kur galėtų gauti šimtą tūkstančių, ir 
jau žinojo atsakymą. Iš niekur. Nė raumenėlis jo veide nesuju- 
dėjo. Vaidino. Rodė dantis. 

Nipis pakeitė kompaktinę plokštelę. Totis susikrovė kojas 
ant staliuko ir prisidegė „Marlboro Light“. Fredrikas, kuris ką 
tik buvo nusipirkęs „Patek Philippe“ su apyranke, krapštinėjo 
ją ir sau garsiai pamokslavo: „You never actually own a Patek 
Phillippe, you merely look after it for the next generation.“ 

Iš grotuvo skambėjo Magnusas Ugla, garsas aštuntuoju lyg- 
meniu. Visi esantys kambaryje sutarė. Ugla veža. Deda ant 
visko ir visų. „Jie teigia, kad man į viską nusispjauti, bet man 
į tai nusispjauti.“ Teisingas požiūris. Ko sukt galvą, ką mano 
socdemų masės. 

JW dievino šiuos aperityvus. Pokalbių temas. Nuotaiką. 
Vaikinai, žinantys, kas yra klasė. Gražūs jaunuoliai. Visuomet 
puikiai apsirengę jaunuoliai. Stebėjo juos. 

„Paul Smith“ ir „Dior“ prekės ženklo marškiniai, o vieneri 
specialiai užsakyti pas siuvėją Londone, Džermyn gatvėje. Vie- 
neri APC prekės ženklo, prancūziški, su amerikietiška apykakle 
ir dvigubomis sąsagomis. Du jaunuoliai mūvėjo „Acne“ džin- 
sais. Vienas - „Gucci Jeans“: užsiraičiusios siūlės ant užpakali- 
nių kišenių. Vienas mūvėjo juodomis medvilninėmis kelnėmis. 
Prabangūs švarkai. Vienas iš „Balenciaga“ pavasario kolekcijos, 
užsagstomas dviem eilėmis, rudas, gan trumpo modelio su 
„išvietės dangčiu“ — dvigubu praskiepu nugaroje. Vienas iš 
„Dior“ —- kreidos baltumo dryžiais, prigludusio modelio su 
dvigubomis kišenėmis vienoje pusėje. Vienas specialiai užsa- 
kytas pas siuvėją Londone, Savil gatvėje, ryškios siūlės atlapų 
kraštuose ir raudonas pamušalas. „Super 150“ vilna, geresnės 
kokybės už pinigus nenupirksi. Gero kostiumo skiriamieji žen- 
klai: prigludęs pamušalas, kad nekarotų. Šito švarko pamušalas 
buvo minkštesnis, labiau krintantis ir ant kūno gulė geriau nei 
bet kurio kito, parduodamo Švedijos parduotuvėse. 

Vienas jaunuolis lenkė stilių be švarko. JW buvo įdomu 
kodėl. 

Galiausiai batai: „Tod's“, „Marc Jacobs“, „Gucci“ bateliai su 
klasikine auksine sagtimi, „Prada“ populiariausi guminukai 
su raudonu logotipu, kuris kartu buvo kulno dalis. Iš pradžių 
pagaminti „Prada“ burlaiviui pasaulio taurės varžybose. 

Ir, aišku, juodi išpustyti odiniai diržai. „Hugo Boss“. „Guc- 
ci“. „Louis Vuitton“. „Corneliani“. 

JW primetė bendrą vertę: septyniasdešimt du tūkstančiai 
trys šimtai kronų. Išskirtiniai laikrodžiai, žiedai su monogra- 
momis ir sąsagos. Neblogai. 

Ant stalo stovėjo „Jack Daniel's“, „Vanilla Vodka“, šiek tiek 
džino, pusė butelio „Schweppes Tonic“, „Coca-Cola“ ir beveik 
pilnas grafinas obuolių sulčių - kažkam šovė į galvą pasidaryti 
„Apple Martini“, bet išgerta buvo tik viena taurė. 

Bendras požiūris, vyraujantis kambaryje: ne čia mes prisi- 
gersime. Prisilaksime bare. Staliukas restorane „Kharma“ jau 
rezervuotas. Panos turėtų įeit į rezervaciją. 

JW galvojo: „Kokia atmosfera, koks nusiteikimas, kokia 
šauni draugiška dvasia. Čia tai šaunūs vyrukai. Stokholmo 
naktis laukia jų užkariaujama.“ 

Jis žvilgsniu nuskenavo kambarį. Daugiau kaip trys metrai 
iki lubų. Riebus tinko sluoksnis. Du foteliai ir pilka sofa ant 
rankų darbo kilimo. Keturi tūkstančiai mažų mazgų, sunertų 
grandinėm prirakinto berniuko. Ant sofos mėtėsi žurnalai: 
erotinis Slits, gyvenimo būdo Cafė, keli apie automobilius ir 
laivus. Palei vieną sieną stovėjo trys žemos knygų lentynos iš 
Skandinavijos galerijos. Viena užpildyta kompaktinių plokš- 
telių, vaizdajuosčių ir DVD filmų. Antrojoje stovėjo grotuvas 
„Pioneer“ — mažas, bet gerai skėlė per keturis mažus garsia- 
kalbius, pakabintus kambario kampuose. 

Paskutinė lentyna buvo pripildyta knygų, žurnalų ir segtu- 
vų. Iš knygų buvo matyti kilmingųjų kalendorius, Strindbergo 
rinktiniai raštai ir mokykliniai metraščiai. Strindbergo raštai 
tikrai turėtų būti Točio tėvų dovana. 

Televizorius platus, plokščias ir nepadoriai brangus. 

Visi klasikine maniera avėjo batus. Skiriamasis ženklas pa- 
talpų pasaulyje. Visuotinis ritmas - esama trijų tipų Žmonių. 
Tokių, kurie visuomet vidun žengia su batais ir yra apsiginkla- 
vę teisingu požiūriu - ar gali būti kas nors blogiau nei šmėruoti 
aplinkui vilkint šventinius drabužius ir tik su kojinėmis? An- 
trojo tipo Žmonės abejoja ir žiūri, kaip elgiasi kiti: jeigu kiti su 
batais, ir jie nenusiauna. Svyruokliai, išverstakailiai. Galiausiai 
trečioji rūšis — tokie, kurie mano, kad visuomet privaloma nu- 
siauti, tokie, kurie turi be garso stumtis į priekį prakaituotomis 
kojinėmis, tokie, kurie patys kalti. 

JW nekentė Žmonių, vaikštančių tik su kojinėmis. Dar blo- 
giau - praplyšusios kojinės. Jo siūlomas sprendimas paprastas: 
kulka į pakaušį. Kyšantis kojos pirštas jį vimdė. Prasčiokiška. 
Stačiokiška. Tikras plebėjų atributas. Kojinių pasaulio taisyklės 
rekapituliavo: nenusiauk batų, niekada nemūvėk sportinių ko- 
kelnių ir kojinių. Spalva - juoda, arba dar galimos provokuoja- 
mos spalvos kojinės dėl juoko prie šiaip neišsišokančio stiliaus. 

Saugumo sumetimais JW rinkosi kojines iki kelių. Juodas. 
Visuomet „Burlington“. Jo devizas: išplovus daug paprasčiau 
rūšiuoti, jei visos vienodos. 

Šio vakaro planas paprastas. Kokteilių stalas visuomet su- 
laukdavo neabejotino pasisekimo. Jie lengvai atitiko teisės 
rezervuoti sąlygas. Išgeriama ne mažiau kaip už šešis tūks- 
tančius kronų. 

Vėliau - jokių posūkių. Gerti, šniurkšti, gerti, apžiūrinėti 
panas, gal valandėlę pašokti, pasišnekėti, flirtuoti, prasisegti 
keletą marškinių sagų, užsisakyti purslų, be abejonės, kabinti 
ir vėl šniurkšti. Dulkintis. į 

JW jautė negalįs paleisti temos. Sugrįžo prie jos. Jo galvoje 
spragsėjo klausimai. Kiek turėtų uždirbti narkotikų turkas. Ar 
daug valandų per dieną reikia dirbti? Ar pavojinga? Iš ko jis 
perka? Kiek užsimeta? Iš kur gauna pirkėjų? 

Jis tarė: 

— Tai kaip manot, kiek jis užsikala per mėnesį? 

Fredrikas nustebęs: 

— Kas toks? 

— Nagi turkas. Tas, iš kurio mes perkam k. Jis mažas Gekas, 
ar ką? 

Tarp chebrantų buvo įprastos užuominos į filmą „Volstri- 
tas“. JW jį matė gal dešimt kartų. Kiekvieną sekundę mėgavosi 
gobšumo paprastumu. 

Nipis žvengė: 

— Po velnių, ir pliurpi tu apie pinigus. Juk nėra svarbu. 
Aišku, kad jis gerai uždirba, bet, tipo, negi jis fainas. Ar matei 
kada jo drabužius? Kaimietiška odinė striukė.iš turgaus ar 
kažkas tokio. Stora čigoniška auksinė grandinėlė, ant viršaus, 
plevėsuojančios kelnės iš didmeninės prekybos ir per dideli 
marškinių atlapai. Nu, jis tikras linksmakotis. 

JW Žvengė susiriesdamas. 

Daugiau apie tai nebešnekėjo. 

Po dviejų minučių suskambo Točio telefonas. Kalbėdamas 
mobilųjį laikė prie pat ausies, tuo pat metu jis žvengė iš che- 
brantų. JW negirdėjo, apie ką jis kalba. 

Totis baigė pokalbį: 

- Vyrukai, šį vakarą turiu nedidelę staigmeną. Jie tik susiras, 
kur pasistatyti mašiną. 

JW nė nenutuokė, apie ką jis kalba. Kiti jaunuoliai kikeno. 

Praėjo penkios minutės. 

Skambutis į duris. 

Totis nuėjo atidaryti. Likę chebrantai tebesėdėjo svetai- 
nėje. 

Nipis pritildė muziką. 

Į kambarį įėjo paltu vilkinti aukšta mergina ir raumenų 
kalnas juodu džinsiniu švarkeliu. 

Totis nušvito: 

— Voilū, vakaro apšildymas. 

Mergina podiumo žingsneliu priėjo prie grotuvo. Pasitikin- 
čiai ir tvirtai, beveik slydo smailiakulniais, aukštais kaip pusė 

televizijos bokšto. Jai nebuvo daugiau nei dvidešimt. Stygos 
tiesumo rudi plaukai. JW smalsavo: „Negi čia perukas?“ 

Ji pakeitė kompaktinę plokštelę. Pagarsino. 

Kaili Minoug;: „You'll never get to heaven if you're scared of 
gettin' high.“ 

Mergina nusivilko paltą. Po juo segėjo juodą liemenėlę, 
mūvėjo siaurikes ir kojines, raišteliais pritvirtintas prie koja- 
raiščio. 

Pradėjo šokti pagal muziką. Provokuojamai. Kviečiamai. 

Raivėsi. Šypsojosi chebrantams lyg būtų dalijusi saldainius. 
Kraipė klubus, liežuviu Žaidė su viršutine lūpa, tada vieną koją 
užsikėlė ant staliuko krašto. Pasilenkė ir žiūrėjo JW į akis. Jis 
žvengė. Šaukė: 

— Toti, kokia sumautai nereali premija. Šita puikesnė už tą, 
kurią turėjom vasaros pradžioje. 

Striptizo šokėja judėjo į muzikos taktą. Susiėmė sau už 
tarpukojo. Chebrantai plyšavo. Ji artėjo prie Točio, pabučiavo 
jam į skruostą, lyžtelėjo ausį. Jis bandė įgnybti jai į užpakalį. 
Ji, susidėjusi rankas ant nugaros, šokio ritmu judėjo atgal. Rit- 
miškai judino tarpvietę pirmyn ir atgal. Atsisegė liemenėlę ir 
numetė ją raumeningojo vaikino, kuris nejudėdamas stovėjo 
atsirėmęs į sieną, link. Muzika pumpavo. Ji judėjo greičiau. 
Staigiai judino tarpukojį pirmyn atgal. Krūtys šokinėjo. Vaiki- 
nai sėdėjo lyg apimti transo. 

Ji sugriebė siaurikes. Traukė jas pirmyn atgal. Ir vėl vieną 
koją užsikėlė ant staliuko. Pasilenkė į priekį. 

JW pasistojo. 

Šou tęsėsi dar penkias minutes. 

Tik geryn ir geryn. 


Viskam pasibaigus Nipis juokavo: 

— Kad mane kur šimtas, nieko gražesnio nesu matęs nuo 
pirmosios komunijos. 

Koridoriuje Totis atsiskaitė. JW buvo įdomu, kiek kainavo. 

Striptizo šokėjai ir apsaugininkui išėjus, jie pasiėmė dar po 
kokteilį ir vėl įsijungė Uglą. Dalijosi įspūdžiais. 

JW norėjo eiti į miestą. 

— Chebryte, jau varom. Pėsti, ane? 

Totis užriaumojo: 

— Nujau ne, po velnių. 

Laikas judėti. 

Totis iškvietė taksi. 

JW svarstė, kaip jam užtekti pinigų visą vakarą šėlstant su 
chebryte. 

Ugla ošė: „O mieste mes duodam garo ir nepraskystam dėl 
ko nors, kabinti panas mums tapo sportu.“ 


Sporto klubas - serbidės. Priklausomybė nuo anabolų. Apsau- 
gininkų ferma. Summa summarum - Radovano impregnuota. 

Mradas jau ketverius metus buvo nuolatinis „Fitness Club“ 
svečias. 

Ši vieta, nepaisant girgždančių treniruoklių, jam patiko. 
Pagaminta „Nordic Gym“ - sena markė. Sienos ne visai šva- 
rios. Iš Mrado perspektyvos žiūrint - nesvarbu. Svarbiausia 
laisvieji svarmenys ir klientūra. Kita įranga - įprastas sporto 
salių kičas. Dirbtiniai augalai dviejose baltose puodynėse su 
žemių imitacija. Prie sienos prisuktas televizorius, priešais 
du dviračius treniruoklius rodantis eurosportą. Iš kolonė- 
lių - nesiliaujantis eurotechnas. Afiša su pozuojančiu Arnoldu 
Švarcnegeriu 1992-aisiais, Uve Riuteriu 1994-aisiais „World 
Gym Championships“. Du Kristelės Hanson plakatai: mergina 
šešių kaladėlių pilvu ir silikono papais. Seksualu? Ne Mrado 
stilius. 

Niša - dideli vyrukai. Bet ne didžiausi VaŽYbi fanatikai — 
tokie drėbti iš netinkamo molio. 

Niša - vyrukai, besirūpinantys savo kūnu, dydžiu ir raume- 
nų mase, bet tuo pat metu suvokiantys, kad esama svarbesnių 
dalykų nei treniruotės. Toks prioritetas galėtų būti darbas. 
Garbė - prioritetas. Teisingi įnašai —- prioritetas. Didžiausias 
prioritetas visada - Mr R. 

Radovanas sporto klube buvo pasiekęs trisdešimt tris pro- 
centus. Verslo idėja - geniali. Dirba dvidešimt keturias valan- 
das per parą, septynias dienas per savaitę, ištisus metus. Net 
Naujųjų naktį Mradas yra matęs priešais veidrodį kriokiančių 
vyrukų. Išspausk dar keletą papildomų kilogramų, kai šalis 
stebi fejerverkus ir geria putojantįjį. Tokiais vakarais Mradas 
ten neužsibūdavo. Jam reikėjo pasirūpinti savo veikla. Jo paties 
standartinis laikas buvo tarp dešimtos ir pusės vienuoliktos. 
Sporto salė - ideali. 

Be to, ši vieta buvo į naudą dėl keleto dalykų. Verbavimo 
bazė. Informacijos magnetas. Treniruočių stovykla. Mradas 
prižiūrėjo kvadratinius. 


Akimirkos išsyk po treniruotės persirengimo kambaryje 
Mradui vienos maloniausių per visą dieną. Vis dar po treni- 
ruotės įšilęs kūnas, šlapi plaukai. Garas iš dušo. Dušo želės ir 
purškiamo dezodoranto kvapas. Raumenų skausmas. 

Atsipalaidavimas. 

Jis apsivilko marškinius. Paliko neužsagstytus. Mrado ka- 
klas buvo platesnis nei apskritai egzistuojančių marškinių apy- 
kaklės dydis. Jaučio kaklas. 

Šios dienos treniruotė - susitelkiama ties nugara, šlaunų 
priekine puse ir bicepsais. Dirbo treniruokliu nugarai. Lėti 
tempimai raumenimis kryžkaulio srityje. Svarbu netraukti 
rankom. Po to - atsilenkimai nugarai. Mankšta nugarai, apati- 
nei daliai, stiprinti. Tuomet šlaunys. Trys šimtai penkiasdešimt 
kilogramų su štanga. Jis gulėjo ant nugaros ir spaudė į viršų. 

Jie sakė, kad kampas tarp apatinės kojos dalies ir pėdos neturi 
keistis. Mrado nuomone - pliurpalai pradedantiesiems, o tas, 
kuris žino, ką daro, ištempia dar šiek tiek. Maksimalūs mainai. 
Koncentracija. Beveik iki apsišikimo. 

Paskutinis momentas - bicepsai. Raumenų raumenys. Mra- 
das varė tik su laisvais svarmenimis. 

Rytoj - sprandas, tricepsai ir šlaunų užpakalinė pusė. Kas- 
dien - pilvas. Tam niekada nebus per daug. 

Jo sąsiuvinis su kiekvienos treniruotės užrašais buvo regis- 
tratūroje. Mrado siekis aiškus. Nuo šimto dvidešimties kilogra- 
mų iki šimto trisdešimties kilogramų raumenų iki vasario. Tada 
keisti strategiją. Gludinti. Deginti riebalus. Iki vasaros liks vien 
tik raumenys. Švarūs, be epidermio riebalų. Velniškai gražu. 

Be to, jis treniravosi ir kitoje vietoje, kovos klube „Pancrease 
Gym“. Nuo vieno iki dviejų kartų per savaitę. Trukdė grau- 
žianti sąžinė. Reikėtų ten eiti dažniau. Svarbu kaupti raumenų 
jėgą. Bet jėga turėtų būti kam nors panaudota. Mrado darbo 
įrankis — baimė. Toli eidavo savo dydžiu. Galiausiai dar dau- 
giau pasiekdavo naudodamasis tuo, ko išmoko „Pancrease“ — 
knežinti kaulus. 

Paprastai persirengimo kambaryje pasėdėdavo dvidešimt 
minučių. Įkvėpdavo ypatingo bendrumo jausmo, kuris vienijo 
didelius sporto salės čiuvus. Jie pastebi viens kitą, supratingai 
palinksi, persimeta keliais žodžiais apie dienos treniruotės 
tvarkaraštį. Susidraugauja. Čia, be to - Radovano numylėtinių 
susibūrimas. 

Pokalbių temos 4 Ia didelių berniukų: nauja BMW 5 serija. 
Susišaudymo drama Stokholmo Siodermalmės kvartale praė- 
jusį savaitgalį. Nauji tricepsų mankštinimo metodai. 

Du bičiukai iš puskilograminių pakuočių kapojo tuną. 
Trečiasis siurbčiojo pilką baltymų gėrimą. Kramsnojo „Po- 
wer-bar“ batonėlį. Idėja buvo baltymų prisišlamšti išsyk po 
treniruotės. Atkurti sumaitotas raumenų ląsteles ir padaryti 
jas dar didesnes. 

Tarp vaikinų nepažįstamas veidas, naujokas. 

Mradas buvo didžiulis. Naujasis bičas - gigantiškas. 

Laužė įprastą ritualą: keletą sykių ateini, laikaisi nuošaliau. 
Apsižvalgai. Parodai nuolankumą. Rodai pagarbą. Šitas milži- 
nas sėdėjo kartu su vaikinais. Rodėsi, mano esąs vienas iš jų. 
Bent jau iki šiol neišsižiojo. 

Mradas apsimovė kojines. Laukė. Jas visuomet pasilikdavo 
pabaigai. Norėjo, kad kojos būtų visiškai sausos. 

— Turiu darbo savaitgaliui, jei ką domintų. 

- O koks tas darbas? - pasiteiravo Patrikas. Švedas. Buvęs 
skustagalvis, palikęs savuosius ir jau metus dirbąs su Mradu. 
Kvaištelėjusios nacionalistinės tatuiruotės. Sunku įžiūrėti. Vien 
žalia makalynė. 

— Nieko ypatinga. Reik šiek tiek pagalbos. Įprastas rei- 
kalas. 

— Kaip, po velnių, mes galim dirbti, jei nežinom, apie ką 
kalba. 

— Raminkis, Patrikai. Nėr reikalo nervingai trydauti. Juk 
sakau, įprastas reikalas. 

- Žinoma, Mradai. Aš tik tikslinuosi. Sorry. Bet apie ką 
kalba? 

— Man reiktų pagalbos surenkant mažumėlę, juk Žinot mano 
maršrutus per miestą. 

Kraštietis Ratkas, Mrado draugas ir ginklanešys, nusiste- 
bėjo: 

- Surinkti? Ar ką daugiau nei paprastai? Ar jie kas savaitgalį 
nesusimoka, ką privalo? 

— Jo, dauguma. Bet ne visi. Žinai, kaip būna. Gal esama 
naujų užeigų, kurioms mūsų irgi reikia. 

Vienas iš nedaugelio sporto klube buvusių arabų, Mahmu- 
das, vašku tepėsi plaukus: 

— Deja, Mradai, supranti, treniruosiuos. Varau dar po reidą 
kasnakt. 

Mradas atkirto: 

— Per daug treniruojiesi. Juk žinai, ką Ratkas sako: „Esama 
dviejų dalykų, nuo kurių subinėj nuospaudos susitrina: jei esi 
per menkas zonoj ir reik bybį imt ir jei be perstojo steni sporto 
salėj - taip, kad į kelnes per daug šiki.“ 

Ratkas Žžvengė: 

— Ar darbas užtruks visą naktį? 

— Manau, kad gali šiek tiek užtrukti. Ratkai, ar prisidėsi? 
Patrikai? Ar dar kuris? Man reikia šiokio tokio užnugario. 
Suprantate, kad neatrodytų, jog esu vienas. 

Niekas daugiau nepareiškė noro. 

Naujasis spinta išsižiojo: 

— Kai esi toks laibas kaip tu, reikia visos armijos papildomų 
vyrukų. 

Persirengimo kambaryje tyla. 

Dvi galimos alternatyvos. Milžinas manėsi pajuokavęs, 
bandė pritapti. Arba galiūnas kvietė į dvikovą. Ieškojo konf- 
rontacijos. 

Mradas spoksojo į vieną tašką. Nė raumenėlis veide nesuju- 
dėjo. Aiškiai buvo girdėti muzika, sklindanti iš viršuje esančios 
sporto salės. Mradas - vyras, kuris galėjo paralyžiuoti visą 
kultūristų klubą. 

— Esi didelis vaikis. Šįsyk nieko nesakau. Bet nešok į akis. 

— Ir kodėl gi? Pajuokaut čia negalima, ar ką? 

— Tiktai nešok į akis. 

Ratkas bandė situaciją sušvelnint: 

— Klausyk, apsiramink. Aišku, kad galima juokauti, bet... 

Milžinas nukirto: 

— Apsipisk. Aš šmaikštauju, kai noriu ir kur noriu. 

Persirengimo kambaryje nuotaika kaip per pakasynas. 

Visų galvose ta pati mintis: naujasis milžinas žaidžia rusišką 
ruletę. 

Tas pats klausimas visų makaulėse: ar jis nori būti išneštas 
neštuvais? 

Mradas atsistojo. Apsivilko striukę. 

— Biče, geriausia būtų, jei eitum į viršų atlikti to, ko atėjęs. 
Mradas išėjo iš persirengimo kambario. | 
Jokių problemų. Ramus ir susitelkęs. 


Po dvylikos minučių. Viršuje, treniruočių salėje. Milžinas 
priešais veidrodį. Po keturiasdešimt penkių kilogramų svar- 
menį kiekvienoje rankoje. Kilnojo lengvai į ritmą. Palei dilbius 
gyslos lyg kirmėlės. Bicepsai didumo sulig futbolo kamuoliais. 
Arnoldai Švarcnegeri, gali eiti debesų spardyti. 

Vyrukas spaudė. Riaumojo. Stenėjo. 

Skaičiavo orą. Šeši, septyni... 

Dvylikta valanda nakties. Sporto salė, galima sakyt, tuščia. 

„Mradas registratūroje savo sąsiuvinyje aprašė dienos tre- 
niruotę. 

„„aštuoni, devyni, dešimt... 

Į viršų atėjo Patrikas. Kalbėjosi su Mradu. Pasakė: 

— Paskambinsiu tau penktadienį dėl darbo. Tikriausiai pri- 
sidėsiu. Ar tinka? 

— Jėga, Patrikai. Tu savas. Galėsim daugiau šnektelti, kai 
paskambinsi. 

„vienuolika, dvylika. Pertrauka. Minutėlę dustelk. Bet ne- 
leisk raumenims susitraukti. 

-Mradas priėjo prie milžino. Atsistojo šalia. Žiopsojo. Rankos 
sunertos ant krūtinės. 

Dičkis ignoravo. Pradėjo skaičiuoti nuo pradžių. Šnopavo. 

Vienas, du, trys... 

Mradas pakėlė dvidešimt penkių kilogramų svarmenį. Pa- 
varė du kilstelėjimus į taktą su dičkiu. Sunku ką tik mankštin- 
tiems bicepsams. 

„keturi, penki. 

Paleido svarmenį tiesiai ant spintos kojos. 

Tas rėkė kaip skerdžiama kiaulė. Paleido savo svarmenis. 
Susiėmė už kojos. Šokinėjo ant vienos. Akys apsiašarojo. 

Mradas galvojo: „Vargšeli durnas šūdžiau. Būtum geriau 
žengęs žingsnį atgal ir atsistojęs į gynybinę padėtį.“ 

Mradas iš visų jėgų šveitė ant kitos bičo kojos. Šimtas pen- 
kiasdešimt blynų atsitrenkė į grindis. Mradas ant jo. Netikė- 
revolverį. „Smith ė Wesson Sigma 38“. Mažas, bet, pasak 
Mrado, funkcionalus, nes jį paprasta nepastebimai nešiotis 
po švarku. 

Kiti, Isuvę ne salėje, nematė, kas dedasi viduje. Išsitraukti 
karštą ginklą - Mradui nebūdinga. Dar labiau neįprasta, kad 
tai įvyko sporto salėje. 

Vamzdis įspaustas į dičkio burną. 

Mradas nuleido saugiklį. 

- Paklausyk, skystablauzdi. Esu Mradas Slovovičius. Čia - 
mūsų klubas. 

Niekada čia nebekelk kojos. Jeigu dar tokią turėsi, kaip 
sakoma. 


Dičkis toks pat atgyvena kaip kad realybės šou dalyvis po 
trijų mėnesių. Suprato apsijuokęs. 

Gal visam laikui. 

Gal jau dabar viskas. 

Mradas atsistojo. Ginklą laikė nuleidęs. Nukreiptą į dič- 
kį. Nugara į langą. Svarbu. Dičkis vis dar gulėjo ant grindų. 
Mradas atsistojo ant jo sopančios kojos - šimto dvidešimties 
kilogramų Mradas ant ką tik sutraiškytų kojos pirštų. 

„Dičkis žliumbė. Nedrįso vaduotis. 

Mradas konstatavo: ar tik ne ašarą jis matė dičkio akies 
kamputyje? 

Tada tarė: 

— Pyzdaputy, laikas šlūbčioti namo. 


Uždanga. 

Gyvenimas slinko nereaaaliai lėtai. 

Kai būni užrakintas nuo aštuntos kiekvieną vakarą iki sep- 
tintos kiekvieną rytą, lieka daug laiko apmąstymams kameroje. 
Vieneri metai, trys mėnesiai ir-jau-šešiolika dienų zonoje. Jie 
sakė, kad iš kolonijos pabėgti neįmanoma. Pamiršk. 

Chorchė vaikščiojo kaip ant adatų. Norėjosi užsirūkyti. Blo- 
iš proto. Buvo priversti jam kiekvieną kartą atrakinti. 

Varginančios naktys generavo ilgas minčių grandines apie 
rimtus prisiminimus. 

Galvojo apie savo seserį, Paolą. Jai gerai sekėsi universitete. 
Ji pasirinko kitą gyvenimą. Saugų suedi style. Jis ją dievino. 
Paruošė frazes, kurias jai sakys išėjęs, išvydęs ją tikrovėje. Ne 
tik spoksos į nuotrauką, kurią buvo pasikabinęs virš lovos. 

Galvojo apie savo mamą. 

Vijo šalin mintis apie Rodrigesą. 

Jis mąstė apie įvairius planus. Jis galvojo apie Planą. Labiau- 
siai - jis treniravosi daugiau už visus. 

Kasdien apibėgdavo dvidešimt ratų apie koloniją, šiapus 
tvoros. Bendras atstumas - aštuoni kilometrai. Kas antrą dieną 
sportavo kolonijos sporto salėje. Kojų raumenys - prioritetas 
numeris vienas. Šlaunų priekinė ir užpakalinė pusė bei blauz- 
dos. Naudojosi treniruokliais. Nuosekliai. Beprotiškai kruopš- 
tus tempimas pabaigoje. Kiti manė, kad jam pavažiavo stogas. 
Užsibrėžti tikslai: keturi šimtai metrų per mažiau nei penkias- 
dešimt sekundžių, trys kilometrai - per mažiau nei vienuolika 
minučių. Gal ir įmanoma dabar, kai mažiau rūkąs. 

Aplinka buvo puikiai iššukuota. Žolytė gražiai.nupjauta. 
Žemi krūmai. Jokių aukštų medžių. Per akivaizdi rizika. Aplink 
pastatus — žvyro takeliai. Bėgiojant gerai keliams. Didelės ve- 
jos. Pastatyti dveji futbolo vartai. Nedidelė krepšinio aikštelė. 

Keletas lauko suolelių rankoms treniruoti. Galėtų būti jaukus 
universiteto miestelis. Tai, kas dergė iliuziją - septynių metrų 
aukščio siena. 

Bėgimas. Chorchės arkliukas. Jo kūnas buvo gyslotas lyg 
partizano, jokių mėsingų raumenų, jokių nereikalingų riebalų. 
Ant dilbių išryškėjusios venos. Sykį medicinos seselė, jam dar 
mokantis pagrindinėje, pasakė, kad jis —- kiekvieno donorų 
punkto svajonė. Chorchė, jaunas ir durnas, paprašė jos svajoti 
apie ką nors kita, nes jinai esanti velniškai šlykšti. Tą sykį svei- 
katos patikrinimas nebuvo atliktas. 

Jo plaukai buvo tiesūs/tamsiai rudi/šukuojami atgal. Švie- 
siai rudos akys. Nepaisant visko, ką jam teko patirti augant ant 
betono, žvilgsnis buvo savotiškai nekaltas. Progai pasitaikius 
padėdavo parduoti sniego. 


Darbo dienomis jie plušėdavo dirbtuvėse. Kasdien du sy- 
kius galėdavo išeiti į lauką: valandą per pietus ir tarp penktos 
bei vakarienės septintą. Po to - už devynių užraktų. Tik ka- 
meroje. Savaitgaliais išeidavo daugiau laiko lauke. Žaisdavo 
kamuoliu. Kilnodavo štangą. Būriuodavosi į gaujas. Rūkė, 
tydavo. Chorchė sportavo. 

Jis pradėjo mokytis suaugusiųjų vidurinėje mokykloje nuo- 
toliniu būdu. Buvo vertinamas kalėjimo vadovybės. Tai jam 
suteikė įtikimų galimybių pabūti vienam. Kiekvieną vakarą 
tarp penktos ir vakarienės sėdėdavo atsidaręs kameros duris 
linkčiojo. Putos. 

Kamera maža: šeši šviesiai rudos spalvos kvadratiniai metrai, 
pusės kvadratinio metro langas. Trys baltai dažyti horizontalūs 
plieno strypai, tarp kurių dvidešimt dviejų centimetrų tarpai, 
užkirto kelią pabėgti. Nors karalius, Joanas Ursutas, susitvarkė. 
Tris mėnesius laikėsi dietos, o paskui išsitepė sviestu. Chorchė. 
vis galvodavo, ką prakišti buvo sunkiau - galvą ar pečius. 

Įrengta spartietiškai. Lova su plonu porolono čiužiniu, rašo- 
masis stalas su dviem lentynomis viršuje ir priklausančia kėde, 
drabužių spinta ir kabykla. Niekur nieko nepaslėpsi. Palei sieną 
pritvirtinta medinė apdailos juostelė plakatams kabinti. Nieko 
nebuvo galima klijuoti tiesiai ant sienos - rizika, kad kvaišalai 
ar kas kita gali būti paslėpti už pakabinto daikto. Chorchė turėjo 
pasikabinęs savo sesers nuotrauką ir vieną plakatą. Nespalvota 
klasika - Če iškedenta barzda ir su berete. 
per savaitę. Šniukštinėdavo narkotikų, raugalo arba didelių 
metalinių daiktų. Pūtė prieš vėją. Vietelėje knibždėte knibž- 
dėjo hašo, naminės ir „Subutex“ tablečių. 

Aplinka jam įvarė klaustrofobiją. Kitos dienos buvo tikras 
kvaitulys - mintis apie pabėgimą buvo ypač svaiginanti. Tarp 
šitų dviejų būsenų jis elgėsi lyg prakeiktas slapukaujantis 
narkomanėlis. Vengė visko ir visų. Pavojinga/bereikalinga. 
Vienas įtarimas apie jo planą, ir šakės. Pydožiai laižė prižiū- 
rėtojams subines. 

Galvojo apie savo vaikystę. Užslėpto rasistinio požiūrio 
Solentunos mokytojus. Iškvėšusias socialinio skyriaus bobas, 
bailius mokytojų padėjėjus, pasipūtusius mentus. Puiki terpė 
priemiesčio vaikinuko nulemtam žingsniui į šalį. Nė velnio 
jie nenutuokė apie Gyvenimą. Teisybė nusmukdyta iki prie- 
miesčio vaikigalių šutvių savų įstatymų. Bet Chorchė niekada 
nezyzė. Ypač dabar. Greitai jis bus laisvėje. 

Jis mąstė apie kokso gabenimą. Rinko pasiūlymus. Anali- 
zavo. Rezgė idėjas. Mokėsi iš Rolando ir kitų. 

Sapnuodavo keistus sapnus. Miegodavo blogai. Bandyda- 
vo skaityti. Pasismaukydavo. Paklausydavo Eminemo, „The 
Latin Kings“ ir Santanos. Pamąstydavo apie sportavimą. Vėl 
pasmaukydavo. 

Laikas slinko nereaaaliai sunkiai. 


Chorchė tyrė. Mąstė. Stengėsi įsiminti. Blaškėsi tarp džiaugs- 
mo svaigulio ir baimės. Žvelgė į save rimčiau nei kada nors 

anksčiau. Niekada gyvenime nėra tiek galvojęs apie vieną da- 
lyką. Turi suveikti. 

Už tvoros neturėjo nieko, kas būtų pasiryžęs tokiai didelei 
rizikai. Pasekmė: didumą jis priverstas sutvarkyti pats. Bet ne 
viską. 

Rolandas nė sykio negrįžo prie jų diskusijos valgykloje apie 
pabėgimą. Čiuvas atrodė patikimas. Jeigu būtų išpliurpęs, 
kalbos Esterokeryje jau būtų seniai pasklidusios. Bet Chorchei 
reikėjo jį labiau išbandyti. Dėl viso pikto įsitikinti, kad jau 
laikas atskleisti kai kurias savo plano detales. Faktas, kad jam 
reikėjo Rolando pagalbos. 

Pirmoji tikra problema: jam reikėjo pasikalbėti su tam tikrais 
asmenimis ir pasiruošti daiktų. Reikėjo ne vienos valandos už 
kolonijos ribų. Esterokeris jau nesuteikdavo įprastinių trum- 
palaikių išvykų. Bet: nuteistieji galėjo gauti išvykų su palyda, 
jeigu jie turėjo ypatingų priežasčių. Chorchė prašymą buvo 
parašęs prieš du mėnesius. Reikėjo užpildyti paraiškos formą 
426a. Kaip priežastis nurodė: „studijuoti ir susitikti su šeima“. 
Skambėjo visai neblogai. Be to, tai buvo tiesa. 

Jie vertino, kad jis mokinosi. Jiems patiko, kad jis nepriklausė 
jokiai lygai. Buvo laikomas tvarkingu. Jokių muštynių. Niekad 
neapsipūtęs. Jokio triukšmo. Paklusnus, bet ne subinlaižys. 

Suteikė vieną dieną, rugpjūčio 21-ąją, studijoms ir ryšiams 
su šeima. Netgi buvo suteiktas leidimas apsipirkti ir susitikti su 
draugais. Pirma diena kitapus tvoros nuo to laiko, kai įkliuvo. 
Jie sudarė tvarkaraštį. Laukė karštligiška diena. Fantastika. 
Gal visas reikalas išdegs, jis turi pasistengti. Nulis šansų, kad 
Ch-boy pelys Esterokeryje likusį savo gyvenimą. 

Vienintelė problema: tokio pobūdžio išvykose visuomet 
lydėdavo trys prižiūrėtojai. 

Ir išaušo Diena D. Dvylika valandų gerai suplanuotos is- 
terijos. | 
į kolonijos mikroautobusiuką ir patraukė į Stokholmą. Tiesiai. 
į miesto biblioteką. 

— Bene su kokiu šaltkalviu susitiksiu, ar ką? 
Jie nesuprato: 

Ką turi galvoje? 

Biblio-tekintoją. 

Jie kvatojo. 

Mikroautobusiuke tvyrojo gera nuotaika. 
Gera dienos pradžia. 


Po penkiasdešimties minučių pasistatė automobilį mieste. 

Odeno gatvėje. 

Išlipo. 

Laiptais pakilo į miesto biblę. 
tojai žvilgčiojo į jį. Domisi architektūra, ar ką? 

Jis paprašė pakviesti Ritą Lundberg. Neeilinę bibliotekinin- 
kę. Jis jau anksčiau, telefonu, išdėstė visą istoriją: kad mokosi 
suaugusiųjų mokykloje, nuotoliniu būdu, vienoje kolonijoje. 
Norėjo normaliais pažymiais baigti vidurinę, kad išėjęs galėtų 
pradėti naują gyvenimą. Sriūbt, sriūbt. Dabar jis rašė teminį 
darbą apie Esterokerio istoriją ir apie gyvenvietę apskritai. 
Studijuos kultūrinę gyvenvietės raidą. 

Prisistatė Rita. Atrodė taip, kaip Chorchė ir įsivaizdavo: 
komunistiškai akademiška, vilkėjo megztiniu. Karoliai, pa- 
našūs į lakuotus kankorėžius. Bibliotekininkės karikatūra 
tikrovėje. 

Stebėjo jį per atstumą. 

Chorchė nutaisė aksominį balselį. Sušvelnino Rinkebio ak- 
centą: 

— Laba diena, ar Jūs esate Rita Lundberg? Aš vardu Chorchė. 
Esame anksčiau kalbėjęsi telefonu. 

— Žinoma. Juk būsi tas, kuris rašo darbą apie Esterokerio 
kultūros istoriją. 

— Panašiai. Mano nuomone, labai įdomios apylinkės. Apgy- 
vendintos tūkstantmečius, - Chorchė buvo pasiskaitęs. Koloni- 
joje mėtėsi brošiūrėlių. Kai kurių knygų buvo galima pasiimti 
cypės bibliotekoje. Jis jautėsi kaip pigių triukų meistras. 

Ji viskuo patikėjo. Jau po jųdviejų pokalbio telefonu buvo 
paruošusi viską, ko jam reikia. Keletą knygų apie gyvenvietę. 
Bet svarbiausia - žemėlapius ir nuotraukas iš oro. 

Meilutė meilioji Rita. 
tai nuo žemės. Po to laukė didžiojoje salėje, prie išėjimo. 

Ramu. Jie nesuprato mada. 


Trijų valandų trukmės intelektualūs ginčai su žemėlapiais ir 
fotografijomis. Nepratęs. Bet ne visai grybaujantis. Prieš kelias 
mėlapių žinynus kolonijos bibliotekoje, kad suprastų, kaip jie 
sudaryti. Gailėjosi bėgęs iš geografijos pamokų mokykloje. 

Išskleidė visus popierius prieš save. Pasiskolino liniuotę. 
Peržvelgė žemėlapį po žemėlapio. Apžvalginę nuotrauką po 
nuotraukos. Išsirinko tuos žemėlapius, kuriuose geriausiai 
matėsi miškingos vietovės ir keliai. Išsirinko pačias detaliau- 
sias nuotraukas. Ieškojo netoliese esančių kelių, artimiausio 
miško, aiškių takelių. Studijavo jam Žinomus apsaugos postus, 
jų išsidėstymą ir tarpusavio ryšį. Patikrino pro šalį einančius 
greitkelius. Galimybes pasirinkti alternatyvius kelius. Išmoko 
ženklus, žyminčius pelkes, aukštį, mišką. Pasidomėjo, kur 
esama geros dangos. Matavo. Abstrahavo. Mąstė. Žymėjosi. 
Vertino. 

Kuris kelias ištrūkti geriausias? 

Šiapus sienos: du pagrindiniai vienaaukščiai pastatai, ku- 
riuose įrengtos nuteistųjų kameros, ir vienas dviaukštis, ku- 
riame darbo patalpos ir valgykla. Be to, dar buvo medicinos, 

punktas, keliaaukštis prižiūrėtojų namas, prižiūrėtojų valgykla 

ir lankymo patalpos. Pirmieji ir pastarieji pastatai buvo atitverti 
dar viena tvora. 

Už kolonijos ribų: maždaug trisdešimties metrų kirtimas, iš- 
skyrus keletą menkų brūzgynų, krūmelių ir nedidelių naujų už- 
augusių medžių. Po to - kilometrai miško. Bet buvo keliukų. 

Jis užsimerkė. Įsiminė. Vėl studijavo nuotraukas ir žemė- 
žymėjo aukščio skirtumus. Kokie - žymėjo kelius. Kas žymėjo 
vandens telkinius. Pasitikslino mastelį. Kiekviename žemė- 
lapyje vis kitoks. Vienas centimetras atitiko penkiasdešimt 
metrų, vienas centimetras buvo trys šimtai metrų ir taip toliau. 
Chorchė - nuoseklesnis, nei kada būtų galėjęs apie save pagal- 
voti. Susidarė bendrą vietovės vaizdą. 

Galiausiai turėjo tris alternatyvias vietas pabėgti ir tris — 
laukiančiam automobiliui stovėti. Pasidarė vieno Žemėlapio 
kopiją. Vietas pasižymėjo žemėlapyje. Sunumeravo jas. Vieta 
a, b ir c. Pirma, antra ir trečia vietos. Įsidėmėjo. 

Dar sykį viską pasitikslino. 

Išėjo. 

Prižiūrėtojai nuobodžiavo. Chorchė atsiprašė. Šiandien 
svarbiausia jų nenuteikti prieš save. Atrodė patenkinti, kad 
jis baigė. 


Kita stotelė - pati svarbiausia šiandien - Chorchės pusbrolis 
Serchijus. Ginklo broliai nuo Solentunos laikų. Plano raktas. 

Chorchė plius prižiūrėtojai įžengė į „McDonald's“ prie 
miesto biblės. Mėsainių kvapas sužadino prisiminimus. 

Juos pasitiko šypsnys: 

— Primo! Šaunu tave matyti. 


Serchijus - apsirengęs juodą treningą. Plaukų tinklelis kaip 
rimto virėjo. Jis pasisveikino su Chorche stukteldamas savo 
kumščiu į jo. Gaujų klasika. Be reikalo pusbrolis lenkia tokį 
gangsterių stiliuką prie prižiūrėtojų. 

Atsisėdo. Persimetė keliais žodžiais. Kalbėjosi ispaniškai. 
Serchijus visiems keturiems pastatė po mėsainį. Dieviškai ska- 
nu. Prižiūrėtojai sėdėjo prie kito staliuko. Ėdė kaip kiaulės. 

„McDonald's“ atrodė modernesnis nei Chorchei čia lankan- 
tis pastarąjį sykį. Naujas interjeras. Šviesios medinės kėdės. 
Mėsainių nuotraukos paseksintos. Netgi kasininkės atrodė 
paseksintos. Daugiau salotų ir žalumos: Chorchės nuomone, 
tai - triušių pašaras. Vis tiek tai buvo laisvės simbolis. Aišku, 
skambėjo be ryšio, saldžiai, bet „makas“ Ch-boy buvo kažkas 
ypatinga. Mėgstamiausias restoranas. Susitikimų vieta. Visų 
priemiesčio bachūriukų duona kasdienė. Greitai jis galės ten 
sėdėti savo malonumui. 

Jis jaudinosi. Reikia eiti prie reikalo. 

Serchijui trumpai paaiškino savo pabėgimo idėją: 

- Žemėlapyje pažymėtos trysvietos ir dar trys alternatyvios. 
Skaičiumi pažymėtoje vietoje turi stovėti mašina. Vienoje iš 
raide pažymėtų vietų tau reikės atlikti tai, kas nurodyta ins- 
trukcijose. Aš dar nežinau, kurios vietos tinkamiausios. Reikia 
sugrįžti ir permąstyti. Kurias vietas pasirinksiu, parašysiu 
laiške, trečioje eilutėje nuo galo - nurodysiu plane pažymėtą 
skaičių ir raidę. Suvyniota žemėlapio kopija ir instrukcijos įdė- 
tos į knygos Legal Philosophies keturiasdešimt penktąjį puslapį. 
Rašytojas - Haris. Miesto bibliotekoje, štai ten. Ar supranti? — 
Chorchė rodė pirštu. 

Serchijus - ne proto bokštas, bet tokius dalykus suprato. 
Chorchė - amžinai dėkingas skolininkas, nors ir pats turėjo 
viską planuoti. Serchijus padarys viską, kas jo valioj. 

Chorchė pasiteiravo apie savo seserį. „McDonald's“ kvapo 
ir prisiminimų apie Paolą kombinacija. Greitai paruošiamo 
maisto akimirkos prilygo nostalgijai. 

Likusi jų pokalbio dalis - niekai; kalbėjosi apie savo gimi- 
naičius, senus Solentunos draugus ir mergas. Žaidimas dėl 
prižiūrėtojų akių. 

Laikas riedėti toliau. 

Išsiskiriant Chorchė pabučiavo Serchijų keturis sykius į kie- 
kvieną skruostą. Persimetė čilietiškomis mandagumo frazėmis. 


-„w-— 


važiuoti atgal. 


Kitas stabtelėjimas - pirkti batų. Buvo užsisakęs katalogų. 
Apsiskaitęs. Skambinęs į parduotuves. Atlikęs tyrimą. Gel, Air, 
Torsion ir kitos gerų batų gamybos technologijos. Paistalų/fik- 
tyvių technologijų į valias. Svarbiausia - perprasti pliurpalus. 
Iš tikrųjų nusipirkti gerus. Dvi pageidaujamos savybės: geri 
batai bėgti - svarbu, bet geriausia smūgio prislopinimo savybė 
galės vaikščioti po blankias sporto prekių parduotuves. Chor- 
chė žinojo. Didžiausias asortimentas parduotuvėje „Stadium“, 
esančioj Karaliaus gatvėje. 

Mikroautobusiuku nuvažiavo į automobilių stovėjimo ga- 
ražą Norlando gatvėje. Chorchė prašėsi pavairuoti šį trumpą 

Jie išlipo iš mašinos. Vienas iš prižiūrėtojų paprašė ką tik 
automobilį pasistačiusio dieduko pakeisti dvidešimties kronų 
bilietą. 

Jie išėjo į gatvę. 

Nerealus jausmelis. Miestas. Karaliaus gatvė. Pulsas. Rug- 
pjūčio šiluma. Chorchė prisiminė. Kaip jis čiuožė K-gatve BMW 
530i, vadinamosiomis kokaino rogėmis. Dvi dienos prieš įkliū- 
vant. Nors mašina buvo ilgam pasiskolinta iš draugo, bet vis 
tiek. Vežė. Gyvenimas ošė. Šlamantieji ošė. Pupytės ošė. Jo 
reputacija ošė. 

Ir dabar: Chorchė was back in town. 

Ko jis išmoko nuo to laiko? Bent jau viena jis žinojo: ki- 
tas dalykas, kurį jis darys, bus gerai suplanuotas. Ir tada jam 
dingtelėjo, kuo jis skyrėsi nuo daugelio kitų. Jis jautėsi esąs 
didžiausias/geriausias/saugiausias. Bet jo aplinkoj taip apie 

save manė kiekvienas. Skirtumas buvo tas, kad Chorchė giliai 
širdyje jautė taip nesant - ir tai buvo jo stiprybė. Būtent dėl 
to ateityje jis visuomet pasvers du sykius. Visuomet planuos, 
pasiruoš - įgyvendins tai, kas neįmanoma. 

Jis svajojo. 

Gatve judėjo Žmonės. Laisvo gyvenimo ritmas. Jis žiopsojo. 
Karštos chicas. Buvo beveik pamiršęs: pupytės vasarą buvo 
daug gražesnės nei žiemą. Bet juk panos tos pačios. Kodėl gi 
taip? Mįslė. 

Greitai ir Chorchė bus laisvėje. Čiuoš Karaliaus gatve. Galės 
įžnybti į tieeek daug užpakaliukų. Patvarkyti visas panas. Vėl 
pasijusti Chorche. 

Joder, kaip jam norėjosi lauk. Jam buvo suteikta trumpalaikė 
išvyka. Jau vien tik tai ėjosi kaip per sviestą. Vienas su trimis 

savo darbą išmanė. Jie buvo budrūs. Nuolat jį stebėjo. Nerealiai 
kontroliavo situaciją. Galėjo prikibti dėl nieko. Užsirūstinti. 
Nutraukti trumpalaikę išvyką. Užkirsti kelią jam įgyvendinti 
savo tikrąjį planą. 

Jis nebuvo pasiruošęs. Negalėjo pabėgti dabar. Per didelė 
rizika išsidurti. 

Karšta pardavėja. Ištroškęs Chorchė. Bet batai svarbiau nei 
flirtas. Modelis, kurio jis ieškojo, parduotuvėje buvo. Tai jis jau 
žinojo. „Asics 2080 Duamax“ su želė kulne. Pagrindinė savy- 
bė - žiauriai geras smūgio prislopinimas. Jis vis tiek valandėlę 
pasivaikščiojo parduotuvėje. Didelė. Trylikos vagiliaudavo čia 
su draugeliais, kai Solentunoje tapo per ankšta. Vėl - paauglys- 
tės vaizdai. Iš pradžių „McDonald's“, dabar - sporto prekių 
parduotuvė. Po velnių, kas dedasi? 

Dėl vaizdo apsidairė kituose skyriuose. Be batų, dar nusi- 
pirko bėgiko kelnes ir krepšinio marškinėlius. | 

Atėjo penkta valanda. Dėl laiko ramu. Buvo likęs tik vienas 
dalykas. Turėjo susitikti draugą, buvusį kolonijos prižiūrėtoją, 
Valterį Bjurfalką. Bičas prieš metus savo noru išėjo iš darbo. 

susidraugaudavo su nuteistaisiais, taip jau buvo. Lydintys pa- 
reigūnai nė nenutuokė, kodėl iš tiesų Valteris išėjo iš darbo. 

Sėdėjo bare „Galway's“, esančiame Karaliaus gatvėje. Žuvė- 
dų rinkimosi vieta. Patalpos dekoruotos tipišku žaliu airiškos 
aludės stilium. Pakabintos iškabos: Highgate 65 Walsall Brewing 
Co Ltd. Bandė būt sąmojingi: In God we trust, all the rest; cash or 
plastic. Tvyrojo alaus kvapas. Malonus jausmas. 
puodelį kavos. Chorchė užsisakė silpnai gazuoto mineralinio. 
Alaus per saugomą trumpalaikę išvyką negalima. Valteris už- 
sisakė „Guiness“. Barmenas bokalą pylė dešimt minučių. 

Užsivedė. Prisiminimai apie praeitos vasaros mini riaušes 
Esterokeryje. Kaip einasi vaikinams, kurie jau atsėdėjo. Kaip 
sekasi vėl įkliuvusiems. Galiausiai, kai praėjo pusvalandis, 
Chorchė pritildytu balsu paklausė to, dėl ko jis čia atvyko: 

— Valteri, noriu su tavimi apsvarstyti rimtą klausimą. 

Valteris nuo alaus pakėlė smalsų žvilgsnį: 

— Varyk. 

— Ketinu nešt skurlius. Po velnių, tikrai nesiruošiu kolonijoje 
trūnyti dar trejus metus. Turiu idėją, kuri gali suveikti. Pasitikiu 
tavimi, Valteri. Visuomet buvai geras prižiūrėtojas. Žinau, ko- 
dėl padavei prašymą išeiti. Visi žinom. Buvai mums malonus. 
Padėjai. Ar nori man dabar padėti? Aš patręšiu, aišku. 

Chorchė devyniasdešimt devyniais procentais tikras dėl 
Valterio. Paskutinis procentas - Valteris galėjo žaisti dvigubą 
žaidimą. Tokiu atveju Ch-boy išdurtas. 

Valteris pradėjo: 

- Iš Esterokerio pabėgti sunku. Per pastarąjį dešimtmetį 
pavyko tik trims vyrukams. Visi buvo susemti per metus nuo 

pabėgimo. Būtent tai ir yra sudėtinga - slapstytis po pabėgimo. 
Tik pažiūrėk, kaip pasibaigė Toniui Ulsonui ir tiems kitiems 
-bičams. Tavo paties labui tikiuosi, kad planas gerai apgalvotas. 
Priešingu atveju - ragai. Žinai, jie susitraukę gulėjo po tiltu 
Surundoje, kai specialiosios pajėgos juos susėmė. Jie neturėjo 
nė teorinės galimybės. Antra vertus, jie buvo prakeikti smur- 
tautojai, patys kalti. Aš jau nebepriklausau tai sričiai, kaip 
sakoma, nežinau, ar galėsiu tau padėti. Bet pabandysiu, už 
vieną kitą šlamantįjį. Sakyk, ko reikia. Aš niekada neišpliurpiu, 
pats Žinai. 

Chorchė jau buvo apsisprendęs. Jis planavo Valteriu pasi- 
kliauti. 

— Man iš tavęs reikia sužinoti keletą dalykų. Mokėsiu penkis 
gabalus, jei galėsi man padėti. 

— Pabandysiu, kaip jau ir minėjau. 
metrų - ir su buvusiu jų kolega aptari pabėgimo planus. Veido 
išraiškos valdymas. Kūno kalbos kontrolė. Žiūrėk, kad nesi- 
matytų, kokį stresą patiri. Chorchė pasidėjo rankas ant kelių 
po stalu. Kojos viena ant kitos. Glamžė servetėlę. Sudraskė ją 
į gabaliukus. Bandė susitelkti. 

asmens, perlipusio per kurią nors sieną, tikriausiai per esančią 
prie pastato D, pietinėje pusėje, medžioklė. 

Valteris sriūbtelėjo alaus. Puta nusėdo ant viršutinės lū- 
pos. 

Pradėjo pasakoti apie tai, ką veikė vasarą. Neįdomi dykoji. 
Chorchė matė: Valteris galvojo, mąstė, bet liežuvį į darbą pa- 

Chorchė žvilgčiojo. Prižiūrėtojai kalbėjosi tarpusavyje. Il- 
sėjosi. 

Ramu. 

Jis atsipalaidavo. 

Valteris žinojo nemažai. Apžvelgė tai, apie ką turėjo suprati- 
mą. Gera info. Panaudojama. Pavyzdžiui: kuriose vietose buvo 
sargų buveinės, pasirengimas pabėgimo atveju, komunikacijos 
kodai. Iš anksto numatyta tvarka. Kada keičiasi budėtojai, 
asmeninės kratos tvarkaraštis, signalizacijos sistema. Paren- 
giamieji reagavimo planai A ir B: pagal planą A reaguojama, 
kai bando pabėgti vienas nuteistasis, pagal B - keleto kalinių 
pabėgimo atveju. Praleido C, pasirengimas riaušių atveju. Val- 
terio žinios aukso vertės. 

Chorchė amžinai dėkingas. Valteriui per kelias savaites pa- 
žadėjo suveikti penkis tūkstančius. 

Laikas važiuoti atgal. 

Ch-boy pats sau: „Gera pradžia - pusė darbo.“ 

Niekas Stokholmo aukštuomenėje nežinojo kai kurių dalykų 
apie Juhaną Westlundą, žinomą kaip JW, bembiškiausią bembį 
pasaulyje. Jis buvo paprastas pilietis, nevykėlis, tragiška vidu- 
tinybė. Jis buvo blefas, apsimetėlis, žaidęs didelį dvigubą žaidi- 
mą: du tris vakarus per savaitę su chebryte vartėsi prabangoje, 
tuo tarpu likusią laiko dalį turėjo smarkiai šykštuliauti, kad 
galėtų sudurti galą su galu. 

JW apsimetinėjo esąs ultra bembis. Iš tiesų jis buvo prakeik- 
tas šios žemės skurdžius. 

Penkis kartus per savaitę jis valgė makaronus su pomidorų 
padažu, niekada nevaikščiojo į kiną, viešuoju Stokholmo trans- 
portu, SL, važinėjo zuikiu, gvelbė tualetinį popierių iš univer- 
siteto tualetų, maisto pasivogdavo ICA maisto parduotuvėse, 

o „Burlington“ kojinių - prekybos centre NK, plaukus kirposi 
pats, garsių prekės ženklų drabužių pirkdavo dėvėtų prekių 
parduotuvėse, nesumokėjęs įsmukdavo į 5.A.T.S. sporto klu- 
bą, kai kasoje dirbanti mergina užsižiopsodavo. Jis nuomojosi 
kambarį pas ponią Reuteršiold - na, šitą dalyką šiaip tai žinojo 
Totis, Fredrikas, Nipis ir kiti vaikinukai. Kambario nuoma buvo 
vienintelis dalykas jo gyvenime, kurio jis negalėjo nuslėpti. Bet 
kažkokiu būdu tai buvo priimta. 

JW tapo taupymo strategijų ekspertu. Kontaktinius lęšius 
jis naudojo tik tomis dienomis, kai buvo priverstas, mėnesinių 
lęšių neišsiimdavo kur kas ilgiau nei buvo galima, kol akys 
mirtinai užperštėdavo. Eidamas pirkti maisto, jis visuomet 
nešdavosi savo plastikinį maišelį, pats pasigamindavo dribsnių 
mišinio pusryčiams, pirkdavo „Euroshoper“ ženklu pažymė- 
tus pigius maisto produktus, į „Absolut“ butelius pripildavo 
pigios degtinės iš Vokietijos - kažkaip stebuklingai draugeliai 
niekada nepastebėdavo. 

Kai niekas nematė, JW gyveno žiurkišką gyvenimą. Big 
time. 

Pajamų šiaip ne taip susikrapštydavo. Jis gaudavo pinigų 
iš valstybės: studijų pašalpą, studijų paskolą ir būsto pašalpą. 
Bet turint tokių įpročių to ilgam nepakakdavo. Išsigelbėjimas 
buvo jo papildomas uždarbis - nelegalaus vairuotojo, dušma- 
no, darbas. 

Pelno ir nuostolių ataskaitą buvo sunku išbalansuoti. Jis 
lengvai prašvilpdavo du tūkstančius kronų per vakarą su che- 
brantais. Jei pasisekdavo, tokią pačią sumą užsidirbdavo per 
sėkmingą vakarą su taksi. Jo, kaip vairuotojo, stipriosios pu- 
sės: jaunas, švedas ir malonios išvaizdos. Visi drįsdavo leistis 
į kelionę su JW. 

Sunkioji žaidimo dalis - iš tikrųjų tapti vienu iš jų. Jis skaitė 
Fredriką ir Šarlotę, išmoko žargono, etiketo, taisyklių ir nera- 
šytų kodų. Klausėsi pokalbių, nosinio balso, atsikratė savo 
paties norlandietiško dialekto. Jis išmoko tinkamai vartoti 

žodį „storžievis“, įžvelgė, kokie drabužiai patinka, kokie Al- 
pių slidinėjimo kurortai įtinka, kurios Švedijos poilsiavietės 
priimtinos. Nebuvo sunku jas išvardyti. Torekovas, Falsterbu,. 
Smodalario et cetera. Jis žinojo, kad visuomet svarbu išlaidauti 
išlaikant klasę. Nusipirk „Rolex“ laikrodį, nusipirk „Tod's“ ba- 
tus, nusipirk „Prada“ švarką, nusipirk „Gucci“ krokodilo odos 
aplanką paskaitų užrašams susidėti. Jis laukė kito žingsnio — 
nusipirkti BMW kabrioletą, kad galėtų pasižymėti paskutinę 
iš trijų k: karčiai, karštis, karieta. 

JW gerai padirbėjo, jo strategija veikė. High society jį priė- 
mė. Jis skaitėsi. Jis buvo laikomas linksmu, gražiu ir dosniu. 
Bet žinojo, kad jie vis tiek kažką pastebėjo. Jo istorijoje kažko 
trūko: jie nebuvo girdėję apie jo tėvus, apie mokyklą, kurią jis 
lankė. Melus buvo sunku sužiūrėti. Kartais jiems knietėjo, ar jis 
tikrai yra buvęs St. Moritze sporto atostogų metu? Nė vienas 
tuomet ten buvęs negalėjo jo prisiminti. Ar jis tikrai yra gyvenęs 
Paryžiuje, netoli Marė kvartalo? Juk jo prancūzų kalba nebuvo 
blizganti. Jie jautė, kad kažkas ne taip, bet nežinojo kas. JW 
įžvelgė savo sunkumus: maskuotis, pritapti ir atrodyti tikram 
iki kaulų čiulpų. Būti pripažintam. 

O kodėl? Atsakymojis ir pats nežinojo. Ne todėl, kad nebūtų 
svarstęs - jis suprato medžiojąs patvirtinimą, taikąs metodą, 
kad galėtų jaustis ypatingas. Bet jis nesuvokė, kodėl pasirinko 
būtent šį būdą, kuris buvo lengviausias kelias pažeminimo link., 
Jeigu būtų atskleistas, išsyk galėtų nešdintis iš miesto. Kartais 
jis galvojo, gal būtent todėl tęsiąs žaidimą, kad save žlugdy- 
damas išvystų, kaip toli galįs eiti. Kad būtų priverstas pakelti 
gėdą būti atskleistam. Giliai širdyje jis spjovė Stokholmą. Jis ne 
iš čia. Nejautė turįs ką gilesnio iš čia pasiimti, išskyrus dėmesį, 
vakarėlius, panas, prašmatnų gyvenimą ir pinigus. Paviršuti- 
niškumų. Tai galėjo būti bet koks miestas. Tik kad dabar gerai 
sekėsi sostinėje. 

JW turėjo tikrą istoriją. Kilęs iš Robertsforšo, esančio į šiau- 
rę nuo Umėjaus, į Stokholmą persikraustė antroje gimnazijos 

klasėje. Be tėvų sėdo į traukinį su dviem lagaminais ir tėčio 
pusbrolio adresu. Ten jis išgyveno tris dienas, po to susiveikė 
pas ponią Reuteršiold. Stačia galva nėrė į pasaulį, kuriame 
dabar buvo. Pakeitė stilių, aprangą, šukuoseną. Pradėjo lan- 
kyti Rytinę realinę, bendravo su reikiama liaudimi. Iš pradžių 
jo mama ir tėtis nerimavo, nors jam apsisprendus jie negalėjo 
nieko padaryti. Po kiek laiko nurimo - buvo patenkinti, jei 
patenkintas jis. 

JW retai galvojo apie savo tėvus. Ilgais tarpais būdavo taip, 
lygjų ir nebūtų buvę. Tėvukas buvo darbų vadovas lentpjūvėje — 
taip toli nuo JW gyvenimo planų, kaip tik galima. Mama dirbo 
darbo biržoje. Ji taip didžiavosi, kad jis mokosi universitete. 

Tai, apie ką jis, kita vertus, dažnai galvodavo, buvo pačios 
šeimos istorija. Neįprasta, neišaiškinta tragedija. Įvykis, apie 
kurį žinojo visas Robertsforšas, bet niekada neužsimindavo. 

JW sesuo, Kamila, buvo jau ketverius metus dingusi ir 
niekas nežinojo, kas jai nutiko. Užtruko kelias savaites, kol 
kažkas suvokė, kad jos nebėra. Jos bute Stokholme neaptikta 
jokių pėdsakų. Jos pokalbyje su mama ir tėčiu nebuvo jokių 
užuominų. Niekas nieko nežinojo. Gal tai buvo klaida. Gal ji 
nuo visko pavargo ir išdūmė į užsienį. Gal ji tapo Bolivudo 
žvaigžde ir mėgavosi gyvenimu. JW po įvykio slogučio nebe- 
pakėlė. Tėtis Bengtas įniko į degtinę, savigailą ir tylą. Mama 
Margareta bandė nepalūžti. Tikėjo, kad įvyko nelaimė, manė, 
kad viskas bus gerai, jei įsitrauks į vietinio „Amnesty“ klubo 
veiklą, dar daugiau dirbs, lankysis pas terapeutą ir išsišnekės 
apie savo košmarus, kad juos be perstojo sapnuotų, nes pra- 
keiktas psichologas juos primins du kartus per savaitę. Bet 
JW žinojo, ką jis manė: n0 fucking way, kad Kamilai būtų šovę 
į galvą kažkur išvažiuoti ir paskui ketverius metus nenorėti 
duoti apie save žinios. Jos iš tiesų nebebuvo. Giliai širdyje jie 
visi manė tą patį. 

JW plėšė iš vidaus. Kažkas buvo kaltas, bet nesumokėjęs 
už tai, ką padaręs. 

Kilo pavojus, kad atmosfera namuose jį palauš. Jis buvo pri- 
verstas išsikraustyti. Tuo pat metu jis buvo priverstas pakartoti 
savo sesers kelionę. Trejais metais vyresnė Kamila irgi anksti, 
septyniolikos, paliko Robertsforšą. Ji norėjo daugiau nei akėti 
netikros laimės dirvą. Pasak mamos, būdami maži Kamila ir 
JW mušdavosi ir pykdavosi daugiau už kitus vaikus. Tarp jų 
visai nebuvo teigiamo ryšio. Bet jai praleidus dvejus metus 
mieste ryšys užsimezgė. Jis pradėjo gauti SMS žinučių, kartais 
sulaukdavo trumpų pokalbių telefonu, o kartais netgi ateidavo 
elektroninis laiškas. Jie kažkaip suprato, kad abu linksta į tą 
pačią pusę. Šiandien JW galėjo pasakyti, jog jie buvo panašūs. 
Kamila JW fantazijose — Sturės aikštės karalienė. Pašėlusi 
vakarėlių gražuolė. Aukštai pakilusi. Garsi. Ten, kur jis pats 
atsidurs. 


Dušmano sandėris paprastas. Jis pasiskolina automobilį 
iš Abdulkarimo Hadžo, arabo, prieš metus sutikto užeigoje. 
Pasiima pilnu baku ir grąžina pilnu. Kiti miesto vairuotojai jį 
pripažino - žinojo, kad šis dirba arabui. Dėl kainos sutardavo 
ad hoc kiekvienam reisui. Informaciją JW užrašydavo į sąsiu- 
vinį: kelintą valandą įsisodina keleivį, kur veža, kiek paima. 
Keturiasdešimt procentų nuo sumos nužnybdavo Abdulas. 

Kartkartėmis arabas atlikdavo netikėtus patikrinimus. Tipo, 
vienas iš jo kompanionų apsimesdavo klientu ir važiuodavo JW 
automobiliu. Po to Abdulkarimas palygindavo kontrolieriaus 
užmokėtą sumą su užrašais sąsiuvinyje. JW buvo sąžiningas. Jis 
nenorėjo prarasti papildomų pinigų. Jie buvo jo gyvybės linija, 
jo išsigelbėjimas kreditų rinkimo pas draugelius reise. 

Vairuodamas JW laikėsi vienintelės taisyklės. Jokių kelionių 
iš Sturės aikštės. Toje teritorijoje pavojus būti atskleistam per 
daug akivaizdus. 


Šįvakar JW važinės baisiai nelegaliai. Hudingėje iš Abdul- 
karimo pasiėmė automobilį, 1994-ųjų „Ford Escort“ kažkada 

kreidos baltumo spalvos. Vidus apleistas, nebuvo kompaktinių 
plokštelių grotuvo, o sėdynių apmušalai kraštuose užsiraitę. 
Jam kėlė šypseną arabo bandymai atgaivinti saloną: ant veidro- 
dėlio jis buvo pakabinęs tris „Wunderbaum“ eglutes. 

JW važiavo namų link. Vėsus rugpjūčio vakaras - idealus 
darbuotis taksi. Kaip visada E-malmėje buvo sunku rasti vietą 
pasistatyti. Miesto džipai užėmė per daug vietos. Jam nutįso 
seilė pravažiuojant pro naujausią „Porsche“ grožybę - „Cay- 
man S.“ „911“ suporuota su „Boxter“ - grožis tikrąja šio žodžio 
prasme. Galiausiai jis susirado laisvą vietą, fordas nebuvo 
didžiausias automobilis pasaulyje. 

Užlipo į savo kambarį pas ponią Reuteršiold. Buvo devynios. 
Nebuvo prasmės pradėti važinėti taksi prieš išmušant dvyliktai. 
Jis prisėdo prie knygų. Po keturių dienų - egzaminas. 

Butas buvo prie Tesino parko. Žemutinė miesto kvartalo 
Jerdeto dalis JW tiko, aukštutinėje nieko neišeitų - per kandu. 
Kambarys buvo dvidešimties kvadratinių metrų ir turėjo atski- 
rą įėjimą, tualetą ir didžiulį langą į parko pusę. Tylu ir ramu, 
kaip dama ir pageidavo. Problema ta, kad jis turėjo būti vel- 
niškai tylus, kai pavykdavo namo parsitempti kokią paną. 

Kambaryje stovėjo 120 cm pločio lova, raudona medžiaga 
aptrauktas fotelis ir rašomasis stalas iš IKEA, ant kurio buvo 
pasidėjęs savo nešiojamąjį kompiuterį. Šį jis nušvilpė iš kaž- 
kokio žioplio universitete. Lengvas mačas. Jis palaukė, kol 
savininkas nubėgs į tualetą. Dauguma pasiimdavo kompiute- 
rius kartu, bet kai kurie rizikuodavo. JW pastebėjo galimybę - 
įsidėjo į savo krepšį su rankena ir išslinko. 

Jo sena vaikystės rašomojo stalo lempa buvo prisukta prie 
stalo, ant jos buvo matyti lipnūs lipdukų su meškiuku Bamse 
pėdsakai. Gėdingiau būti nebegali. Svarbu ją užgesinti, jei 
sulaukdavo viešnios nakčiai. 

Visur mėtėsi rūbai. Ant sienos plakatas - „Formulės-1“ kom- 
binezonu vilkintis Šumacheris nuo prizinės pakylos purškia 
šampaną. | 

Trumpai tariant, kambarys buvo kuklus. Jis buvo linkęs su 
panomis eiti į jų namus. 

JW neturėjo nieko prieš mokslus. Jis mielai pats rašė refe- 
ratus, užuot kopijavęs kitų internete, buvo pasiruošęs, akty- 
viai dalyvaudavo seminaruose, po kiekvieno bandė suspėti 
išspręsti bandomuosius uždavinius. Iš visų jėgų stengėsi būti 
ambicingas. 

Atsivertė knygas. Finansų egzaminas buvo sunkiausias. Jam 
reikėjo daugiau laiko. 

Mąstė, skaičiavo, spaudinėjo skaičiuotuvą. Mintys nuskriejo 
prie vakarykštės diskusijos su chebrantais. Kiek iš tiesų užsi- 
dirbdavo juočkis pardavinėdamas kolą? Kiek užsikaldavo per 
mėnesį? Kiek užsimesdavo? Rizika kontra galimos įplaukos. 
Turėtų būti įmanoma tai apskaičiuoti. 

JW mintyse išdėstė savo gyvenimo siekius. Pirma, neatskleisti 
savo dvigubo gyvenimo. Antra, nusipirkti automobilį. Trečia, 
tapti nerealiai turtingam. Galiausiai išsiaiškinti, kas nutiko Ka- 
milai. Grandis bandyti užmiršti įvykį - tik ar įmanoma. 

Principles of Corporate Finance - pasistūmėjo per septynis 
puslapius. Kuo skiriasi įmonės finansavimas akcijomis ir pa- 
skola. Kaip kinta įmonės vertė? Privilegijuotosios akcijos, beta 
koeficientas, pajamų normos, obligacijos ir t. t. Pasižymėdavo 
sąsiuvinyje, geltonu neoniniu flomasteriu pasibraukdavo kny- 
goje, buvo beužmingąs ant atverstų puslapių, primargintų 
grafikų ir lygčių. 

Pradėjęs knapsėti pametė flomasterį. Tai jį pažadino. Jis 
pagalvojo: „Jokios prasmės tęsti tokiu metu.“ 

Laikas pasivažinėti dėl duonos kąsnio. 


Buvo pakeliui į Piliečių aikštę Siodermalmėje. Po vienuo- 
likos penkiolika. Sibilos gatve privažiavo iki Paplūdimio ke- 
lio, pro Berzelio parką. Pavojinga vieta, per arti chebrytės 
kvartalo. 

JW galvoje sukosi mintys. Kąjis iš tiesų žinojo apie savo se- 
sers gyvenimą Stokholme? Žinutės, pokalbiai telefonu ir elek- 

troniniai laiškai dažniausiai nieko nesakė. Kamila uždarbiavo 
„Kafė Ogo“, esančioje Odeno gatvėje, ir lankė suaugusiųjų 
vidurinę mokyklą, kurioje perklausė švedų kalbos, matema- 
tikos ir anglų kalbos kursą, norėdama pasigerinti pažymius. 
Turėjo vaikiną. JW net jo vardo nežinojo. Jis žinojo tik vieną 
įdomų dalyką - vaikinas vairavo geltoną ferarį. Namuose 
Robertsforše buvo nuotraukų: Kamila sėdi automobilyje, švyti 
ir mojuoja pro nuleistą langą. Vaikino veido nuotraukose nie- 
kada nesimatė. Kas jis toks buvo? 

JW pravažiavo pro Užsienio reikalų ministeriją prie Gustavo 
Adolfo aikštės. Mieste buvo daug Žmonių. Visi buvo grįžę iš 
atostogų ir norėjo atsigriebti už viską, ką praleido rūgdami 
kaimuose ir burlaiviuose. Prie Šliuzo jis pravažiavo tuneliu 
Piliečių aikštės link. 

Automobilį pasistatė prie „Scandic“ viešbučio ir išlipo. Atsi- 
stojo prie „Šnapso“. Ten paprastai vis atsirasdavo tokių, kurie 
norėjo namo arba į centrą. 

Išsvirduliavo trys panos. Galimybė gražiai pavėžėti. Jis pa- 
kreipė galvą, varė JW, kuriam neįmanoma atsispirti, stiliumi. 

— Sveikos, merginos. Ar jums reikia taksi? 

Viena iš panelių, blondinė, pažiūrėjo į savo drauges. Jos 
suprato, apie ką kalbama, ir linktelėjo. Ji tarė: 

— Būtų puiku. Kiek norėsi iki Sturės aikštės? 

Ot, velnias, dabar arba niekada. Pačiulbėk, šypsokis. Jis 
tarė: 

- Ten toks eismas. Suprantu, kad nekaip skamba, bet ar 
nieko, jei išleisiu prie Normalmės aikštės? — žavesio ataka. 
Suvaidintu imigranto akcentu: 

= Special price for you only. 

Kikenimas. Blondinė tarė: 

— Tik todėl, kad tu toks saldainiukas. Bet turėsi mums pa- 
daryti didelę nuolaidą. 

Sutarta, šimtas penkiasdešimt kronų. 

JW važiavo Normalmės aikštės link. Merginos šnekučiavosi. 
Jos buvo pakeliui į „Kharmą“. Buvo taip puiku namuose pas 

Karoliną. Koks gardus maistas, pašėlusi atmosfera, nuostabūs 
kokteiliai. Jos taip veeelniškai prisilupusios. JW „išsijungė“ 
ausis. Negalima šį vakarą domėtis niekuo kitu - tik vairuoti 
mašiną. Jis šypsojosi, atrodė mistiškas. 

Merginos pliauškėjo. Ar jis neprisidės? JW jautė virpulius, ga- 
lėjo kuo lengviausiai nusikabinti. Bet esama didelės problemos — 
ne su tokiomis panomis jis norėjo susitikinėti. Vidutiniokėmis. 

Prieš jas išleisdamas jis tarė: 

— Mergaitės, norėčiau jūsų paklaust vieno dalyko. 

Jos manė, kad jis ims meilintis. 

— Ar kada teko mieste sutikti merginą, vardu Kamila West- 
lund. Aukšta, simpatiška, iš Norlando. Prieš, tipo, ketverius 
metus? 

Čiauškalės, atrodė, tikrai susimąstė. 

— Man sunku prisiminti vardus, bet nė vienai iš mūsų Kamila 
Westlund nieko nesako, - tarė viena iš jų. 

JW galvojo: „Gal jos per jaunos, gal nesilinksmino reikia- 
mose vietose.“ 

Jos išlipo prie autobusų stočių Normalmės aikštėje. Panoms 
jis davė savo mobiliojo numerį: 

— Skambinkit bet kada, kai tik prireiks transporto. 

Vėl laikas pavėžėti. 

Atsistojo Karaliaus sode. Negalėjo liautis galvojęs. Buvo 
pirmas kartas, kai jis kažkieno klausė apie Kamilą. O kodėl gi 
ne? Gal kas ką pamena? 

Praėjo septynios minutės ir forde sėdėjo kitas keleivis. 

Vakaras buvo ramus. Viskas klojosi gerai, naktiniai žmonės 
patenkinti tuo, ką gavo, norėjo namo. JW pristatydavo. 


Vėliau. Naktis sėkminga, iki šiol privažinėta du tūkstančiai 
kronų. JW mintyse skaičiavo. Tai reiškė tūkstantį du šimtus į 
jo kišenę. 

Jis stovėjo ir laukė prie „Malūno“, Dervininkų gatvėje. Dau- 
giausia pypliai ir „Bajen“ sirgaliai. Eilė ilga, tvarkingesnė nei 

prie „Kharmos“. Liaudis liurbiškesnė nei „Kharmoje“. Pigiau 
nei „Kharmoje“. Būtent tuo metu niekas nebuvo įleidžiamas, 
kažkas viduje įvyko. Prie durų stovėjo du policijos autobusiu- 
kai. Mėlyni žibintai skalavo sienas. JW panoro greitai nešdintis 
iš ten, buvo beprasmiška rizikuoti automobiliu. 

Jis ėjo prie fordo, kai jo link ėmė artėti pažįstama figūra. 
Asmuo ritminga eisena, apsirengęs gerai pasiūtą kostiumą su 
plevėsuojančiomis kelnėmis. Aukšta kakta ir trumpi garbanoti 
plaukai. Gerai nė neįsižiūrėjęs į veidą JW žinojo, kas čia toks — 
Abdulkarimas. Jo palyda buvo jo didysis draugas, jo nuosava 
gorila, Fadis. 

Abdulkarimas pasisveikino, atsidarė automobilio dureles ir 
atsisėdo ant keleivio sėdynės. Gorila įsirangė užpakalyje. 

JW įšoko prie vairo. 

- Šaunu tave sutikti mieste. Ar nori ką nors konkrečiai pa- 
tikrinti? 

— Ne, ne. Nusiramink, vyruti. Mus tik nuvežk į „Šnipkę“. 

„Spy Bar“. Sturės aikštė. Ką jam sakyti? 

JW užvedė automobilį. Vis neatsakė. Priėmė sprendimą - 
negalima sugadinti santykių su arabu. 

— „Spy Bar“ tai „Spy Bar“. 

— Problemos? 

— Tikrai ne. Viskas gerai. Tikras malonumas tave, Abdulai, 
vežti. 

— Nevadink manęs Abdulu. Arabiškai tai reiškia „vergas“. 

-— Aišku, bose. 

— Žinau, JW, kad nenori važiuoti į Sturės aikštę. Žinau, kad 
nenori ten rodytis. Kad ten turi gražių draugelių. Vyruti, tu 
gėdijiesi. To niekada nevalia daryti. 

Arabpalaikis žinojo. Iš kur? Gal vis dėlto ne taip jau keista. 
Abdulkarimas dažnai būdavo mieste. Ryškiai buvo matęs JW 
su draugais Sturės aikštės apylinkėse, suvedė, kodėl jis iš ten 
nevežioja. Visa kita tik paprasta matematika. | 

Jis privalo kaip nors sušvelninti padėtį. 

— Nėra taip blogai, Abdulkarimai. Nagi, didelio čia daikto. 
Aš juk turiu susiveikti šiek tiek pinigų. Noriu tūsintis, ir šiaip. 
Aišku, kad tokio dalyko kiekvienam nepasakosi. 

Arabas linktelėjo. Arabas nusikvatojo. Arabas vedė kalbą. 
Jie kalbėjo apie nieką. 

Tuomet atėjo reikalas. Pasiūlymas. 

— Klausyk, aš suprantu, kad tau reikia grynųjų. Turiu pa- 
siūlymą. Įtempk ausis, tau gali tikti. 

JW linktelėjo. Nekantravo išgirsti. Abdulkarimas visuomet 
suknistai tuščiažodžiavo. 

— Be taksi automobilių, suku ir kitokį biznį. Aš parduodu k. 
Žinau, esi iš manęs pirkęs kokso. Per Giurhaną, Žinai gi turką, 
iš kurio tu ir tavo draugeliai susiveikiat. Bet iš Giurhano nieko 
gera. Jis toks žydas. Bando mane išdurti. Nusignybti skirtumą. 
Jis pardavinėja brangiau nei turėtų. Padoriai neraportuoja. Blo- 
giausia, kad jis perka dar iš kažko kito. Bando būti protingas. 
Mus sukiršinti. Mane spausti. Jis sako: „Jei negausiu gramo 
už keturis šimtus, tai šią savaitę nereikia.“ Bus batai. Čia tu ir 
įŽengi į sceną. 

JW klausėsi, bet nesuprato: 

— Atleisk, bet jaučiu, kad nesuprantu. 

— Aš klausiu, ar tu nori pardavinėti vietoj Giurhano? Su 
šituo taksi reikalu tvarkaisi puikiai. Lankaisi reikiamuose 
klubuose. Patikėk, aš žinau. Klubuose, kuriuose besilankan- 
čios liaudies šnervės cukraus pilnos kaip cukrastabiai. Tu 
tiktum. 

— O kas tas cukrastabis? 

— Velniai nematę. Nori ar ne? 

- Šūdas, Abdulai. Man reik truputį pamąstyti. Šiomis dienomis 
apie tai kaip tik galvojau. Mąsčiau apie tai, kiek užkala turkas. 

— Nevadink manęs Abdulu. Ir, aišku, gali pagalvoti. Bet ne- 
pamiršk, gali tapti toks kaip pats Skrudžas. Maudytis babkėse. 
Aš jaučiu, kad norėtum. Paskambink iki kito penktadienio. 

JW susikoncentravo į vairavimą. Jie važiavo Birgerio Jar- 
lo gatve žemyn. Jis nervinosi. Gūždamasis sėdynėje žvalgėsi 
chebrantų. 

Abdulkarimas arabiškai šnekėjosi su mėsos gabalu gale. 
irgi atsakė šypsniu ir toliau arabiškai kalbėjosi su Fadžiu. Jie 
artėjo prie kelionės tikslo. 

Sturės aikštė. Nežmoniškos eilės prie naktinių klubų ir už- 
eigų: „Kharma“, „Laroy“, „Sturės kompanija“, „Clara's“, „Ko- 
ket“, „East“, „The Lab“ ir kiti. Žmonių daugiau nei kada nors 
dieną. Aišku kaip dukart du, kad tai dušmanams buvo aukso 
kasykla. 

JW sustojo. Abdulkarimas atsidarė duris. 

- Žinai, kokios sąlygos. Iki penktadienio. 

JW linktelėjo. 

Jis užvedė automobilį ir iš vietos šovė taip, kad parūko. 


Paskutiniu naktinio reiso keleiviu JW tapo prisiliuobęs pus- 
amžis vyras, kuris burbuliavo kažką apie Šertorpą. JW pasiūlė 
nuvežti už tris šimtus kronų. 

Važiavo tyloje. Turėjo apmąstyti. Vyras užmigo. 

Nyneso kelias tamsus. Vos keli automobiliai, išskyrus vieną 
kitą taksi. JW jautė, kaip jį apima apsisprendimo baimė. 

Viena vertus: fantastiška sėkmė, šansas, tikra galimybė. Ge- 
resnių nuobirų nei nuo kolos tikriausiai nesurasi. Kiek galėtų 
būti? Gramą perki už penkis šimtus, parduodi už tūkstantį? 
Nesunku apskaičiuoti mintyse. Vien tik chebrantai lengvai 
per vakarą suvartodavo keturis gramus. Jis turėtų lengvai 
prastumti dvidešimt gramų. Mažiausiai. Jis padaugino. Pelnas 
per naktį - dešimt tūkstančių. Kad tave šimtas. 

Kita vertus: velniškai pavojinga, žiauriai nelegalu, nemalo- 
nu. Viena klaida ir jis galėjo viską sau sušikti. Ar tai jo būdui? 
Vienas dalykas kartkartėmis pavartoti. Visai kitas žaidimas — 
pardavinėti. Tapti kvaišalų pramonės dalimi, uždirbti pinigus 

iš suvarytų liaudies sinusų, nuosmukio ir sudirbtų oyVELBiŲ, 
Neatrodė visai teisinga. 

Kita vertus: kiek jam buvo žinoma, niekas nesusigadino sau 
gyvenimo dėl kolos. Daugiausia šiuo reikalu užsiėmė tvarkinga 
liaudis. Pavyzdžiui, chebrantai, kurie šniurkšdavo norėdami 
pasilinksminti, o ne pabėgti nuo padugnių gyvenimo. Jie stu- 
dijavo, turėjo pinigų ir geras šeimas. Dėl jų buvo ramu. Jokios 
rizikos, kad taps paliegusiais narkomanais. Jokios rizikos, kad 
JW užgrauš sąžinė. 

Kita vertus: Abdulkarimas ir jo liaudis tikriausiai nebuvo 
geriausi miesto vaikiai. Kaip pavyzdį galima paminėti Gorilą, 
sėdėjusią ant galinės sėdynės. Jau per tris šimtus metrų buvo 
matyti, kad Fadis pavojingas gyvybei. Kas būtų, jei JW nega- 
lėtų užmokėti, jei atsidurtų bėdoje? Pasišiukšlintų pardavinė- 
damas? Būtų apvogtas? Gal ir per daug pavojinga. 

Kita vertus: pinigai. Garantuotas uždarbis. Lengvas uždar- 
bis. Mokykis iš Geko: „I don't throw darts, I bet on sure things.“ 
Šiame versle įplaukos garantuotos. JW turėjo tikslą: jis tikrai 
neliks koks tragiškas vidutiniokas. Bus užraukta su dėvėtais 
drabužiais, namų gamybos šukuosenomis ir kambario nuoma. 
Galbūt išsipildytų svajonė normaliai gyventi. Svajonė apie 
automobilį, apartamentus, kapitalą. Jis galėtų prisidėti prie 
draugelių verslo idėjų. 

PRISIDĖTI. 

Sėkmingas k verslininkas kontra nevykėlis. 

Nusikalstamumas kontra saugumas. 

Ką jam daryti? 

Šeštadienio naktis Stokholme: eilės, kreditinės kortelės, trum- 
pi sijonai. Prisilakę septyniolikmečiai. Įkalę dvidešimt pen- 

kerių. Prisiliuobę ir tie, kuriems keturiasdešimt treji. Girti 
visi, kas tik gali. 

Apsaugininkai odinėmis striukėmis prie įėjimo, pasipūtimo 
gaidelė balse: dink, dink, dink. Kai kas nesuprato - susirask 
savo stiliaus vietelę arba išgirsk neigiamą atsakymą, nebandyk 
patekti ten, kur netinki. 

Karaliaus gatve lingavo švedėnų karavanas. Birgerio Jarlo 
gatve marširavo bembių paradas. Viskas po senovei. 

Mradas, Patrikas ir Ratkas susiruošė į reidą. Prieš pradė- 
dami išlenkė po bokalą alaus „Sturės dvare“. Šį vakarą buvo 
Siodermalmės eilė. 

Drabužinės prilygo aukso kasykloms. Tebūnie kad ir vidu- 
tinis klubas: priversk kiekvieną, atėjusį su kokio nors plauko 
striuke ar kuo panašiu, pasikabinti. Mokestis - dvidešimt kro- 
nų už makaulę. Papildomai už krepšius. Vidutiniškai pereina 
keturi šimtai žmonių. Suma - mažiausiai aštuoni tūkstančiai 
per vakarą. Devyniasdešimt procentų neįtraukta į apskaitą. 
Viskas grynaisiais. Didžiajam broliui valstybei įplaukų nesu- 
kontroliuoti. Ir vienintelės sąnaudos - graži mergina, stovinti 
ir tvarkanti reikaliuką. 

Dalijimasis atrodė taip: jugai ėmė nustatytą trijų gabalų už 
savaitgalio vakarą mokestį. Nieko už darbo dienas. Klubas ir 
rūbininkai buvo tarpusavyje susitarę, kaip dalijama likusi dalis. 
Visi laimi - visiems geras biznis. 

Vakaro strategija: Mradas ir Ratkas atsistoja fone. Patrikas 
priekyje, kalbasi. 

Svarbiausia - tvarkytis gražiai. Jeigu kas susimautų, Mradui 
ne į gera. Kova dėl Radovano malonės aršėjo. Mradas varžėsi 
su kitais vyrais, tiesiogiai pavaldžiais R.: Goranu, Nenadu, 
Stefanovičiumi. Kitas reikalas buvo prie Jokso: tuomet jie žaidė 
kaip komanda. Serbai išvien. 

Stokholme buvo trys drabužinių kategorijos: kontroliuoja- 
mos Radovano, kontroliuojamos kieno nors kito, tarkim, „Hells 
Angels“ arba užeigų karaliaus Jorano Bumano, ir, galiausiai, 


63 


tokios, kurios bandė būti nepriklausomos. Pastarosios - nieko 
gera. Rizikavo savo kailiu. 

Jie pradėjo nuo „Tivoli“ Ragų gatvėje. Radovano kontroliuo- 
jama vieta. Patrikas priėjo prie drabužinėje dirbančios mergi- 
nos. Mradas linktelėjo. Buvo matęs seniau. Jis uždėjo ranką 
Patrikui ant peties: 

— Aš galiu šįsyk perimti. Pažįstu ją. 

Viskas gerai. Buvo priėjusi iki 162-0jo numerėlio. Vakaras 
dar tik įsibėgėja. Jis žvilgtelėjo į kasą. Atrodė, viskas tvarkinga. 
Nieko po stalu. 

Jie patraukė toliau. Klubas kitoje gatvės pusėje, „Marie La- 
veau“, kontroliuojamas Jorano Bumano. Kada nors prieis ir jo 
eilė, bet kol kas - tebūnie. 

"Ėjo Šliuzo link. Naktis vėsi. Ratkas papasakojo apie savo 
planus užsiauginti viršutinę kūno dalį. Kirsti proteinus be 
riebalų - tuną ir vištieną. Traškinti metano tables. Varyti dvi- 
gubas treniruotes. Naujos idėjos dėl jo treniruočių tvarkaraščio 
sudarymo. 

Mradas atsisuko į jį. Ratkas buvo iš stuomens ir iš liemens, 
bet turėjo ne vieną valandą praleisti sporto salėje, kad priartėtų 
prie Mrado lygio. 

Patrikas išsidavė šiais metais tik du sykius valgęs ledų. 
Vienintelis nenaudingas dalykas, patenkantis į jo organizmą, 
buvo alus. 

Mradas paskendo mintyse. Vaikinukai pasinėrę ne į tuos: 
dalykus. Jis galvojo apie Luvisą, savo dukrą. Jo buvusioji, Anika, 
gyveno suja. Mradas turėjo teisę matytis kas antrą trečiadienį, 
nuo vakaro iki ketvirtadienio vakaro. Nepakako, bet vis vien 
tai - geriausios dienos per visą mėnesį. Jo paros ritmas, turint 
galvoje jo veiklos pobūdį - reketininkas/tiekėjas/torpeda, pui- 
kiai tiko. Visa diena laisva lankytis Skansene, vaikų teatruose, 
žiūrėti naujausius Volto Disnėjaus filmus. Jie valgydavo picą, 
žiūrėdavo filmus ir skaitydavo serbiškas knygas vaikams. Mra- 
das jį supantiesiems galėjo nuoširdžiai pasakyti: „Esu geras 


64 


tėvas.“ Vis tiek jam nebuvo leidžiama su ja praleisti daugiau lai- 
ko. Socialinio skyriaus šeimos teisė, Anika, visuomenė, niekas 
nemanė, kad serbas vyras gali pasirūpinti vaiku. Paistalai. 

Jis turėtų parišti. Susiveikt daugiau laiko bendrauti. Dau- 
giau laiko praleisti su Luvisa. Nebebūti kietuolis. 

Jie kilo Jotos gatve. Pradėjo eiti per užeigas. Dauguma jau 
kontroliuojamos, bet buvo ir keletas laisvamanių. Patrikas 
dirbo gerai. Įeidavo. Mradas ir Ratkas atsistodavo, kad būtų 
gerai matomi, nuošaliau. Rankos sunertos ant krūtinės. Pa- 
trikas paprašydavo pakviesti drabužinės viršininką. Patrikas 
išdėstydavo pliusus. Patrikas: aptempti džinsai, trikotažiniai 
marškinėliai, plona žalia kareiviška striukė, skusta randuota 
makaulė. Iš po drabužių kyšančios tatuiruotės ant sprando. 

Bijok. 

— Mes pasirūpiname, kad jums nereiktų veltis į kivirčus 
su lygomis ir gaujomis. Juk nenorite, kad daugybę vakarų 
jūsų drabužinės kasa būtų apiplėšta? Mūsų draudimas tokius 
atvejus padengia. Mes galime padėti sutvarkyti, kad daugiau 
klientų susimokėtų. Nestokojame gerų idėjų efektyvumui dra- 
bužinėje padidinti. Ir taip, ir anaip, ir šitaip. 

Dauguma sukirsdavo. Kai kurie tokių vizitų yra sulaukę 
anksčiau. Jokių problemų. Niekas nenorėjo užrūstinti jugų. 
Kai kurie atsisakydavo. Patrikas didelių scenų nekeldavo. Tik 
paprašydavo leisti vėl susisiekti. Žinodavo sėdę į šūdą. Sutik 
arba skuosk pas ką kitą. 

Jie žingsniavo Jotos gatve pirmyn. Leidosi Piliečių aikštės 
link. Pirma valanda. Daug klubų tuoj baigs darbą. Prie Piliečių 
aikštės vis dar dirbo „Šnapsas“, „Diasdešimt4uri“, „Malūnas“, 
„Žaliasis medžiotojas“, „Mondo“, „Jotos rūsys“ ir šiek tiek 
tolėliau - „Metro“ bei „Rytai 100“. 

„Šnapsas“ priklausė Joranui Bumanui, „Žaliasis medžio- 
tojas“ - HA. | 

Jie įžengė į „Mondo“, esantį Piliečių namuose. Jaunimo lais- 
valaikio centras. Daug liaudies. Patrikas varė savo reisą. Klubas 

pagavo kampą. Norėjo sukirsti sandorį. Dauguma restoranų 
savininkų įskaičiuodavo drabužinės mokestį į savo pelno ir 
nuostolio ataskaitas. Mrado nuomone, buvęs skustagalvis dar- 
bavosi gerai. Per šituos metus, jiems kartu dirbant, Patrikas 
prigesino savo karštakošiškumą, įgavo reikiamą stilių: ramus, 
užtikrintas, gerbiamas. 

Jie išėjo po pirmos penkiolika. Aplink Piliečių aikštę zujo 
dušmanų automobiliai. 

Toliau link „Malūno“ - vieno iš didžiausių restoranų ir nak- 
tinių klubų Stokholmo Siodermalmės kvartale. Sena girtuoklių 
susirinkimo vieta ir „Bajen“ irštva. Kenedis buvo įneštas ant 
ištiestų sirgalių rankų, kai „Hammarby“ paėmė auksą Švedijos 
nacionalinėje futbolo lygoje 2001-aisiais. Senasis kambarys ka- 
daise buvo aludė. Aukštos lubos. Šimtmečių sandūros stiliaus 
kolonos, mediniai stalai, sienų apdaila. Naujasis kambarys 
įrengtas vandens tematika: su akvariumais ir mėlynais; stili- 
zuotais lašais ant sienų. Rūsyje pasirinkta ugnies tema: oran- 
žinės sienos, nebuvo didelių stalų. Vien tik baro kėdės ir maži, 
prie sienų primontuoti staliukai alui pasistatyti. 

Eilė nusidriekė iki pat Jotos gatvės. Trisdešimt penkių metrų 
ilgio. Pakankamai tvarkinga. Krūti trendžiai stilingomis šukuo- 
senomis ir aksesuarais. Alternatyvi liaudis kietai užraišiotais 
kerziniais, įsisupę į palestinietiškas skaras. Popsiniai šikniai juo- 
dai dažytais plaukais su kirpčiais. „Bajen“ sirgaliai, neliesti. 

„Malūnas“ traukė daugelį. 

Mradas, Patrikas ir Ratkas praėjo pro šalį. Žmonės žiopsojo 
surūgę. Bet vis tiek - jokių šūksnių. Jie raukė. Ryškiai matė 
pagarbos aurą. 

Durų apsaugininkas pasakė ne. 

- Jokios grietinėlės. 

Čia juk demokratiškasis Sioderis. Asilas. Patrikas reagavo 
ramiai. Paaiškino, kad norį tik pasišnekėti su drabužine. Ap- 
saugininkas nieko neraukė. Nenorėjo jų įleisti. Mradas susido- 
mėjo, kas tas pirdžius. Įsistebeilijo. Patrikas pabandė iš naujo. 

Paaiškino, kad jie nenori lįsti į akis, kad jie tik paderintų dėl 
versliuko su drabužine. Durų apsaugininkas pasuko galvą. 
Pamatė Mradą. Atrodė, suprato. Įleido. 

Už drabužinę atsakingi patys įėjimo apsaugininkai. Neį- 
prasta. Reiškė problemas. 

Įėjimo apsaugininkai — rūbininkai - trys dideli bičai. Pa- 
sipūtę megztiniai, per medžiagą persišvietė neperšaunamų 
liemenių plokštelės. Minią valdė įžūlumu. Siodermalmės dia- 
lektas. Dėl mokesčio neperkalbami, nors dauguma vilkėjo tik 
plonas striukeles. Šitie vaikiai dirbo „SWEA-security“ - eilinių 
švedų įmonė eiliniams švedpalaikiams tiesiogine šio Žodžio 
prasme. Kaziai. 

Pirmasis ant parketo iš karto perprato, kokie čia tipai. Gal 
jis per ausinę girdėjo lauke vykusias diskusijas. 

— Labas labas. Sveiki atvykę į „Malūną“. Deja, jūsų veikla 
mūsų nedomina, bet mielai prašom užeiti, išgerti. 

Patrikas, jau ir taip įtūžęs nuo provokacijų tarpduryje, dar 
labiau įsikarščiavo. 

— Ar pats būsi atsakingas už drabužinę šįvakar? Gal galėtu- 
me užeiti ir šnektelti valandėlę. Turiu pasiūlymą. 

Mradas ir Ratkas laikėsi užkulisiuose. Mradas žvalgyboje. 
Bandė klausytis. 

Durininkas tarė: 

- Čia atsakingas aš. Bet dabar neturiu laiko pokalbiams. 
Prašom vidun arba lauk. Apgailestauju. 

— Prie durų nelabai gražiai sutikti buvome. Noriu dabar su 
tavimi pasikalbėti. Supranti? Kiti du tavo vaikinai gal jau ir 
patys dešimt minučių čia susitvarkys. 

Požiūris. Kiti du įėjimo apsaugininkai žvilgčiojo. Matė, kad 
užvirė ginčas. Priekinis vyras tarė: 

- Atsiprašau, aš gal praeitą sykį nepakankamai aiškiai sufor- 
mulavau? Mūsų nebaisiai domina jūsų paslaugos. Mes žaidžia- 
me savo žaidimą. Nenoriu būti nemandagus, bet turit suprasti, 
kad mes susitvarkome. Be jūsų. 

Patriko kūno kalba šaukė: noriu paguldyti šitą klouną. 

Rankos sugniaužtos, krumpliai bolavo. Tatuiruotės lieps- 
nojo. 

Priėjo Mradas. Uždėjo ranką Patrikui ant peties. Raminamai. 
Atsigręžė į atsakingąjį: 

— Gerai, mes einame į vidų. Susėdame ir laukiame tavęs. 
Ateik, kai turėsi laiko pašnekėti. 

Įtampos kulminacija. 

Mradas timptelėjo Patriką. Ratkas žengė iš paskos. 

Patrikas pasidavė. Įėjo kartu vidun. 

Šikna. 

Durininkai laimėjo. 

„Mradas užsisakė alaus. Jie susėdo prie stalo. 

Alaus bare garsiai grojo muzika. 

Patrikas pasilenkė prie Mrado: 

— Kas, po velnių, ten įvyko? Tokių dalykų mes negalim 
toleruoti. Kodėl mane nutempei? 

— Patrikai, ramiai. Visiškai tave suprantu. Mes su juo pasi- 
šnekėsime, bet ne prie visų lankytojų. Ne prieš kitus durinin- 
kus. Bus problemų. Geriau paklausyk. Mes čia sėdim ir nieko 
nedarom. Gal jis pats pas mus ateis. Gal ir ne. Bet mes nepa- 
mirštame, laukiame ir, kai tam pirdžiui reiks į tualetą arba kai 
jis bus pakeliui namo, ar kažkas tokio, tada mes ir šnektelsim. 
Paaiškinsim jam, kaip viskas atrodo. 

Patrikas nusiramino. Atrodė labiau patenkintas. Ratkas traš- 
kino krumplius. 

Jie mėgavosi. Mradas gėrė silpną alų. Apžiūrinėjo panas. 
Apžiūrinėjo užeigą. Slapta stebėjo durininkus. Jis sėdėjo taip, 
kad drabužinė jam būtų tiesiai prieš nosį. Neperlenkė lazdos 
spoksodamas į tą pusę. Ramu. 

Jie ir vėl šnekučiavosi apie Ratko viršutinę kūno dalį. Per- 
žvelgė dopingo preparatus. Mradas išdavė dalį Radovano pa- 
slapčių, nors ir neprivalėjo. Patrikas papasakojo apie tai, kaip jis 
šaudė su „Magnum“ praeitą savaitgalį: atatranka, spaudimas, 
atstumas. 

Patrikas tapo asmeniškas. Pasiteiravo Mrado: 

— Kiek esi nužudęs? 

Mradas mirtinai rimtai: 

— 1995-aisiais buvau Jugoslavijoje. Po to pats gali daryti 
išvadas. 

- Nujo, bet čia, Švedijoje? 

— Aš nešneku apie tai. Aš darau tik tai, ko reikia, kad biznis 
vyktų sklandžiai. Tai, ko, Patrikai, galėčiau tave pamokyti, kad 
lojalumas R. ir biznis yra viskas. Kartais reikia pavaryti. Ne- 
galima sėdėti galvojant ir gailėtis to, ką padarei. Aš ne viskuo 
didžiuojuosi. 

Patrikas spaudė: 

— Pavyzdžiui, kuo ne? 

— Dar vieną dalyką įsimink. Mes daugiau veikiame nei pliur- 
piame. Kartais tu privalai padaryti negražių dalykų. Ką galiu 
pasakyti. Kaip pavyzdį galiu paminėti, kad buvau priverstas 
pasirūpinti draugais, kurie nebuvo patikimi, arba moterimis, 
kekšėmis, kurios prisidirbo. Negaliu tvirtinti, kad tokius da- 
lykus į savo CV rašyčiau pirmu numeriu. 

Patrikas nutilo. Suprato padėtį. Kai kurie dalykai papras- 
čiausiai nediskutuotini. 

Užsimezgė kalba apie kitką. 

Praėjo valanda. 

Bendra vakaro nuotaika alaus bare kilo. 

Vaikis durininkas stovėjo savo vietoje. Po dviejų penkiolika. 
Ši vieta uždaroma ketvirtą. Jie laukė. Besilinksminanti liaudis 
buvo prisilupusi. Mradas gėrė mineralinį „Ramlėsa“. Patrikas 
užsisakė šeštą bokalą alaus. Greit visiškai prisiliuobs. Ratkas 
gėrė kavą. Patrikas grįžo prie elgesio su jais tarpduryje. Įsikarš- 
čiavo. Pedikas durininkas dar paragaus. Pedikas durininkas 
verks. Ropinės. Melsis. Stenės. Bus sumaitotas. 

Mradas jį ramino. Stebėjo drabužinę. Apsaugininkams į juos 
nusišikti. Ar jie durni, nesupranta, su kuo reikalų turi? 

Praėjo dar valanda. 

Jie laukė. Šnekučiavosi. 

Vieną akimirką pagrindinis durininkas pasitraukė iš savo 
vietos. | 

Patrikas ištuštino stiklinę. Atsistojo. Mradas matė, kad vis- 
kas dar gerai, ne visai nusitašęs. Mradas atsistojo, prie Patriko. 
Veidu į veidą. 

Patriko akys išverstos. Iš burnos dvokė. Žiebtuvėlis priešais 
jo burną ir visa vieta sprogtų smarkiau už benzino kolonėlę. 

Mradas rankom suėmė jo veidą. Triukšmas patalpoje truk- 
dė. Jis rėkė: 

— Kaip tu? 

Patrikas linktelėjo. Rodė tualetų link. Aiškiai norėjo myžti 
šitiek alaus išgėręs. 

. Jis nuėjo į tą pusę. 

Mradas atsisėdo. Ratkas pažvelgė į jį, persisvėrė per stalą. 
Paklausė: 

— Kurjis nuėjo? 

— Į tualetą. 


Minties blyksnis Mrado galvoje: „Velnias, jis nesuprato. 
Apsaugininkas tikrai nuėjo į tualetą, o Patrikas paskui jį - be 
Mrado ar Ratko.“ 

Mradas atsistojo. Pamojo Ratkui: 

- Einam. Dabar. 

Jie bėgo paskui Patriką. 

Įėjo į tualetą. 

Baltos keraminės plytelės ir didelės metalinės kriauklės. 
Viena iš ilgųjų sienų padengta veidrodžiais. Prie priešingos 
sienos — penki pisuarai. Kiek giliau buvo tualeto kabinos. Tu- 
aletai nesandarūs. Ant grindų šlapimas. 

Kontaktas. 

Pagrindinis apsaugininkas stovėjo prie vieno iš pisuarų. 
Prie kriauklių stoviniavo trys vaikinai ir šnekučiavosi. Atro- 
dė kaip pirdžiai: atsagstyti marškiniai, po jais - trikotažiniai 
marškinėliai. Kiek toliau, eilėje prie tualeto kabinų, stovėjo du 
jaunuoliai 

Patrikas artinosi bičo link. 

Apsaugininkas apsisuko. Rankoje vis dar laikė savo bybį. 

Patrikas stovėjo keturiasdešimt centimetrų nuo jo. 

— Ar prisimeni mane? Nuleidai mane tiesiai į klozetą. Tota- 
liai atmetei mūsų paslaugas. Manei, tai įvyks be bausmės? 

Durininkas suprato, kas vyksta. Kažką sumurmėjo. Bandė 
Patriką apraminti. Vaikinas buvo susidūręs su tokiais anksčiau. 
Laisvąja ranka pradėjo graibyti už ausinės. 

Patrikas žengė dar vieną žingsnį, neaišku, ar jis suprato, kad 
Mradas ir Ratkas paskui jį atsekė į tualetą. 

Jis trenkė galva durininkui į nosį. Kraujas, apipurškęs sie- 
nas, ant baltų plytelių atrodė dar raudonesnis. Apsaugininkas 
šaukė ant savo kolegų. Bandė Patriką nustumti. Apsaugininkas 
stiprus. Didelis. Bet Patrikas įtūžęs. Pirdžiai prie kriauklės 
pradėjo rėkti. Jaunuoliai nuo tualeto kabinų atbėgo norėda- 
mi nutraukti muštynes. Mradas atsistojo tarp. Nustūmė juos. 
Nepasakytum, kad kokie sunkūs vaikiai. Ratkas atsistojo prie 
išėjimo. Užblokavo. Patrikas sugriebė durininką už jo trumpų 
plaukų. Daužė jo galvą į pisuarą. Skrido dantys. Vėl trankė. Dar 
keli dantys išlėkė. Nosis lūžo x vietų. Pisuaras atrodė kaip sker- 
dyklos kibiras. Patrikas ir vėl daužė durininko galvą. Skambėjo 
lyg tuščiavidurė. Paleido. Durininkas susmuko ant grindų. Be 
sąmonės. Veidas neatpažįstamas. Liurbiai prie kriauklių verkė. 
Mažyliai prie tualeto kabinų šaukė. 

Pro Ratką įšvilpė du kolegos durininkai. Patrikas vieną iš 
jų nuo savęs nustūmė. Ratkas išėjo. Mradas rankomis bandė 
sugriebti pirmojo durininko kelį. Pavyko. Užlaužė. Pasuko. 
Vaikinas susmuko lyg marionetė paleidus siūlus. Mradas kitu 
judesiu suėmė vaikino pėdą. Apsuko. Patrikas tūžo, rėkė, kei- 
kėsi. Mradas ramiu balsu tarė: 

— Dabar eik iš čia, Patrikai. 

Buvęs skustagalvis išėjo. Mradas liko vienas. Matė Ratką ir 
Patriką prie tualeto. 

Dar šiek tiek pasuko pėdą. Kraujuotasis durininkas po. 
pisuaru drebėjo. Durininkas Mrado gniaužtuose dejavo. 

Dar vienas likęs stovėjo. Dvejojo. Atrodė, skaičiavo šansus. 
Du durininkai ant grindų. Nokautuoti. Likusieji ringe: jis 
vienas prieš milžinišką jugą. Ir dar du vaikiai už durų. Kur 
pastiprinimas? 

Sambrūzdis už durų. 

Ramybė tualete. 

Mradas tarė: 

— Vyrukai, šiandien mažumėlę suklydote. Susikivirčijote su 
ne tais žmonėmis. Mes dėl verslo su jumis susisieksime. Ir dar, 
neišpūskite šito reikalo. Juk patys suprantate kodėl. 

Mradas paleido vaikį ir išėjo iš tualeto. Viduje liko trys 
durininkai. Lyg pajuoka. 

Mradas, Ratkas ir Patrikas prasiskynė kelią per žmonių 
minią. Prie „Malūno“ švietė mėlyni farų automobilių žibintai. 
Jie sušoko į taksi. Patrikas kraujuota striuke ir marškinėliais. 
Blogai. 

Knibždėjo policijos. 

Greitai metas. 

Chorchė ramiai sėdėjo valgykloje. Susikoncentravęs. Spjovė 
į mitalą, čepsėjimą ir čiauškėjimą. Šiandien buvo toji diena. 

Jam stojantis Rolandas šūktelėjo: 

— Chorche, ar vėliau atvarysi papychinti? - Rolandas buvo 
ironiškas. 

Vienintelis, kuris žinojo. 

Chorchė tarė: 

— Nerėk šitaip, prižiūrėtojas štai ten gali išgirsti. 

Rolandas kikeno: 

- Jis nesupranta tokių žodžių. Jis iš Miolnbuno. 

Chorchė uždėjo ranką Rolandui ant peties: 

— Pasiilgsiu tavęs, hormbre. 

Rolando žvilgsnis surimtėjo: 

— Po velnių, Chorche, teisingai elgiesi, juk žinai. Ar negali 
senajam gangsteriui Rolandui papasakoti, kaip viskas vyks? 
Kas nori sėdėti uždarytas visą likusį gyvenimą? 

— Loco, šiandien aš negaliu tau to pasakyti. Pats suprasi. 
Žiūrėk ir mėgaukis. 

Tik atlik savo. 

Chorchė atsistojo. Jis nuoširdžiai jautė pasiilgsiąs Rolando, 
jo šūdmaliavimo apie kokaino pastą, OG sąjungos ir inkasaci- 
nio transporto plėšimo apžvalgų. 

Rolandą buvo išbandęs keletą sykių. Atskleidęs keletą da- 
lykų, idant pažiūrėtų, kas bus. Pavyzdžiui, tai, kad jis tiek 
treniravosi, nes rengėsi pabėgti. Jeigu Rolandas būtų išpliur- 
pęs, Chorchė būtų galėjęs viską neigti, tvirtinti, kad taip pasa- 
kęs juokais. Bet buvo ramu. Rolandas laikė liežuvį už dantų. 
Niekas nenutekėjo. Latinu buvo galima pasikliauti. Chorchė 
nusprendė, kad Rolandas vaidins svarbų vaidmenį pačiame 
plane. Šiandien jis atliks savo. 


Bet viskas priklausė nuo Serchijaus, kurį Chorchė buvo 
susitikęs per laikiną išvyką. Jis turėjo suveikti tai, ko reikėjo 
iš išorės. Trisdešimt metrų už tvoros - kirtimas, taigi sunku 
nuveikti ką nors ilgai trunkančio ir likti nepastebėtam. Jeigu 
šiandien suveiks, Chorchė jam bus be galo dėkingas. 

Chorchė žinojo pakankamai, kad reikalas išdegtų. Sargų 
darbo grafiką. Kur Serchijus privažiuos. Kur bus pastatytas 
automobilis. Geriausias kelias važiuoti. Kelių išsišakojimai. 
Chorchė žinojo keturis šimtus metrų galįs nubėgti per ma- 
žiau nei penkiasdešimt sekundžių, o tris kilometrus - per 
mažiau nei vienuolika minučių. Žinojo, kad visi stovės iš- 
sižioję. Chorchė valdė situaciją. Viskas Chorchės rankose. 
Išdegs - be smurto ir be didelės rizikos Serchijui. Jis buvo 
tikras karalius. | 

Po kalėjimo pietų jie turėjo valandos pertrauką darbe. Vis- 
kas sutvarkyta ir paruošta. Tai įvyks dabar. Planas buvo pa- 
prastas ir genialus. Chorchė neįtikėtinai ramus. Jei išeis šūdas, 
tai išeis. | 

Chorchė grįžo į savo kamerą. Uždarė duris. Nukabino Če 
Gevaros plakatą. Nagais atsuko ir nuėmė sienos apdailos len- 
telę. Ji lengvai atšoko. Daug sykių anksčiau buvo tai daręs. 

Paėmė virvę, lyg plona gyvatė gulėjusią skylėje, kurią jis 
netikrino kameros kratos metu. Nedidelė, bet ilga anga. Ideali 
virvei laikyti. 

Jie manė, kad apdailos lentelė - protingas sprendimas. 
Chorchė - salsos bėglys - protingesnis. Rimtai - jis manė, kad 
net sesuo juo didžiuotųsi. Kad ir kokius universiteto mokslus 
ji buvo baigus, subtilumo jausmą turėjo. 

Virvė - nuvyta iš ilgų paklodės atraižų. Ritualas prieš pri- 
duodant į skalbyklą vieną kartą per savaitę - atplėšti maždaug 
centimetro pločio atraižą. Bičas, skalbykloj kas savaitę suren- 
kantis patalynę, buvo kolumbietis. Jų sandėris: anas nieko 
nesako, kad Chorchės paklodės keistos, o mainais už tai kas 
savaitę gauna pakelį cizų. 

Virvė turėtų laikyti gerai. Nuvijęs po metrą vis patikrin- 
davo. 

Jis išėjo. 

Lauke saulėta. Gera. Vėlyva Švedijos vasara. 

Tai turėtų įvykti lygiai po trisdešimties sekundžių. 
Rolandas žvilgčiojo į jį. Po dešimties sekundžių parodė su- 

virto kūlio. Žviegė kaip kiaulė. Rangėsi iš skausmo. Dėmesin- 
gumo - nulis. 

Chorchė pribėgo prie tvoros. Atsistojo reikiama padėtimi. 

Laukė. 

Pamatė tai, ką jis tiek ilgai planavo - virš tvoros, kitoje pu- 
sėje, kyšojo aliuminio kopėčių viršus. 

Serchijus, gelbėtojas, instrukcijų laikėsi. Privažiavo kaip ga- 
lima arčiau. Pasistatė automobilį ten, kur baigėsi miškas ir kir- 
timas buvo siauriausias. Paskutinius metrus atbėgo ir atrėmė 
kopėčias į išorinę tvoros pusę, toje vietoje, kur jie buvo sutarę. 
Būtent toje vietoje. Būtent tuo laiku. Sekundė sekundėn. O, 
kaip nuostabu. 

Chorchė išsitraukė virvę. Laikė suvyniojęs kelnėse. Užmovė 
kablį, ką tik pasidarytą iš krepšinio krepšio žiedo, už kurio 
nuėmimą teko brangiai pakloti. Užlenkė jį Rolando padedamas 
prieš valandą. 
buvo apskaičiavęs. 

Jautė užmetamo kablio svorį. Pasvėrė. Šis momentas - vie- 
nintelis, kurio jis negalėjo pasirepetuot. Viskas priklausė nuo to, 
arjam pavyks užmesti kablį taip, kad šis užsikabintų už kopėčių 
viršaus, ir pertraukti jas per tvorą į savo pusę. 

Jis sviedė. Baltoji virvė padarė lanką ore. Nukrito ant uža- 
pvalinto tvoros viršaus. Į kopėčių viršų nepataikė. Patraukė 
virvę į šoną. Tikėjosi, kad kablys už kopėčių užsikabins kur 
nors žemiau. Pasipriešinimo nejautė. Šūdas. Truktelėjo dar sykį. 
Niekas neužsikabino. Jis tempė virvę. Kablys sienos vidine puse 
nubildėjo žemyn. Ot šūdas. Jis staigiai pribėgo. Paėmė jį vėl ir 
atsistojo reikiama poza. Kopėčios vis dar stovėjo kitoje pusėje, 
viršus aiškiai matyti. Kelias lauk. Šį sykį jis privalo pataikyti. Vėl 
sviedė. Nagi. Metalo skambesys. Ar pataikė? Jis surinko virvę. 
Štai taip. Pasipriešinimas. Kablys už kažko užsikabino - už.ko- 
pėčių. Jis atsargiai truktelėjo. Veikia. Pradėjo traukti. Patraukė, 
smarkiau. Kopėčios subarškėjo. Virš sienos matėsi daugiau nei 

pusė. Jis vargo: nors kopėčios ir buvo aliumininės, bet vis tiek 
sunkios. Galiausiai - nukrito šiapus sienos. Fone girdėjosi riks- 
radijo ryšio stotelės. Chorchė judėjo greitai. Atrėmė kopėčias į 
sieną. Žvilgtelėjo per petį. Prižiūrėtojas bėgo jo link. Chorchė 
lipo taip greit, kaip tik galėjo. Geras sukibimas. Svėrė ne per 
daug. Stiprios rankos. Viršuje. Pažvelgė žemyn, atgal - keli su- 
Jis pasikabino ant sienos išorinės pusės. Pasileido. Šoko. Penkių 
metrų krytis. Sudėtingas nusileidimas. „Asics 2080 Duomax“ 
su želė kulne - koją vis tiek maudė. Mierda. 

Jis bėgo. Šiandien geras jausmas, kai sveri šešiasdešimt sep- 
tynis kilogramus. Adrenalinas pumpavo. Pamiškės miražas. 

Įsivaizdavo žemėlapį. Skaudėjo koją. Tikslas sutelktas į an- 
trąjį tašką. Nugara žliaugė prakaitas. Pats girdėjo save šno- 
puojant. Sunkiai. Velnias, argi jis nebuvo geresnės formos? 
Atsipalaiduok. Nuleisk pečius. Pajusk bėgimo ritmą. Galvok 
apie kvėpavimą. 

Atmink: garantuotai esi geriausios formos nei kada nors 
anksčiau. Garantuotai geresnės formos už visus nuteistuosius. 
Garantuotai protingiausias bičas. For real. Velniop tą suvarytą 
koją. 

Pirmyn. 

Per mišką. Mažuoju žvyrkeliu. 

Serchijus jau seniai turėjo būti pasipustęs padus. 

Nugara permirkusi. Karštinės viduryje mintis apie savo 
prakaitą. Dabar jo kvapas sodrus, stiprus, persmelktas streso. 

Žvyrkeliu pirmyn. 

Niekada nelėtink. 

O ten stovėjo automobilis. Serchijus jį pastatė taip, kaip sutar- 
ta. Antrame punkte. Brangusis naujasis pasauli. Chorchė tolėliau 
girdėjo sirenas. Įšoko. Raktelis spynoje. Užvedė, kad net rūko. 

Dievas yra. 

Fone girdimos sirenos artėjo. 

Eilė buvo matoma jau nuo naktinio klubo „Sturės kompanija“. 
JW ėjo drauge su chebrantais, kilo Sturės gatve. Jie buvo įsi- 
jautę, užsivedę, baisiai nekantrūs. JW jautė tai visu kūnu - jie 
viršūnėje. 

Anksčiau tą vakarą jie pavalgė „Nox“ restorane. Prie maisto 
užsisakė gero vyno. Buvo praėjusios dvi savaitės nuo jų pas- 
tarojo vakarėlio mieste kartu. Chebrantus spaudė jų užslėpti 
poreikiai: Totis norėjo glamžytis, Fredrikas - išgerti, Nipis — 
merginas medžioti. JW nenustygo vietoje, jis norėjo išbandyti 
savo naują papildomą darbą ir apšlapinti savo teritoriją. 

Trisdešimt gramų ledo buvo jo: iš arabo paėmė į kreditą, su- 
pakavo į dešimt mažų užspaudžiamų plastikinių maišelių, po 
tris gramus. Dabar kišenėse jis turėjo šešis gramus. Kita buvo 
paslėpta už radiatoriaus prie įėjimo pas ponią Reuteršiold. 

Chebrantai žingsniavo pirmyn. JW plačiai mėtė kojas į šalis. 
Galvojo apie „Vyrų juodais drabužiais“ garso takelį. 

Eilė buvo ne eilė, o žmonių kūnų organizmas. Liaudis šau- 
kė, mosikavo, spraudėsi, kumščiavosi, vėmė, verkė, flirtavo. 
Apsaugininkai bandė nepasiduoti. Tramdė nukreipdami visus 
į skirtingas eiles už užtvaros. Eilė jums, turintiems „Kharmos“ 
kortelę. Eilė jums su „Kharmos“ VIP kortele. Eilė jums su 
VIP VIP kortele. Likusieji galite nesivarginti. Klubas pilnas. 
Šį vakarą leidžiame tik nuolatinius svečius. Ar nesuprantat? 
PILNAS. 

Ištįsę priemiesčių vaikiai grasino duosią į snukį. Biržos 
vyrukai spraudė suglamžytas penkiašimtines. Merginos siū- 
lėsi pačiulpti. Apsaugininkas po apsaugininko - atsakymas 
neigiamas. Oras pritvinkęs žodžio, kurio niekas neištarė, bet 
visi, kurie nebuvo praleisti pro aksomo virvę, jautė - pažemi- 
nimas. 

Vien tik prasigrūsti iki apsaugininkų prireikė penkių mi- 
nučių. Kai kurie pagavo kampą ir chebrantus praleido. Kiti 

manė, kad pasaulyje turi būti teisybė, ir bandė į IA sulaikyti. 
Pasigalando alkūnes ir spustelėjo. 

Nipis linktelėjo vienam apsaugos darbuotojui. 

Niekada neapviliantis pasitikėjimas savimi, kurį JW stengėsi 
kopijuoti, kaip ir tikėtasi, suveikė. Jie praslydo pro šalį į vidų. 
Pažeminimas kitiems apdoroti. Jausmas, malonesnis už seksą. 

Kasoje juos pasitiko aukštas ryškių bruožų blondinas, Kar- 
las. Vaikinas Jet-set, kad tave šimtas. Todėl ir buvo pramintas 
Jet-set Karlu. Jis kartu su kompanionu buvo klubo savininkai. 
„Kharma“, trendžių nuolatinė pasilinksminimo vieta, aukščiau 
už visas kitas. 

Nipis išskėtė rankas. 

— Sveikas gyvas, Karlai. Kaip matau, puikiai sekasi, kaip vi- 
suomet. Nerealiai daug liaudies šįvakar mieste. Puikumėlis. 

— Jo, nesiskundžiam, af Drangleris šįvakar vadovauja klu- 
bui, liaudies gražu žiūrėti. Ar turite staliuką? 

- Žinoma, kaip visuomet. 

— Malonu. Vėliau daugiau šnektelsime. Gerai šįvakar pra- 
leiskite laiką, vaikinai, - Jet-set Karlas įėjo į patalpą. 

Akimirką Nipis prarado pusiausvyrą. Nuignoruotas ir dar 
tiek daug šūdo iš burnos. JW galvojo: „Juk suveikė, taigi velniai 
nematę.“ 

Mergina kasoje Nipį atpažino. Ji pamojo jiems eiti toliau. 

Klubas buvo pustuštis. 

Nipis ir JW susižvalgė. Jie žvengė. Buvo girdėti apsaugos 
darbuotojų riksmai prie durų: 

— Pilna, šįvakar tik asmenys, turintys nuolatinių lankytojų 
korteles. 


Po valandos Nipis klūpojo tualete, palinkęs virš klozeto 
dangčio, ant grindų prisitiesęs popierinių servetėlių. 

Totis, progai pasitaikius, surūkė vieną „Marlboro Light“, 
niūniavo iš šokių aikštelės sklindančią eurotechno dainą. 

— Kodėl būtent šio tipo muzika tokia populiari „Kharmoje“? 
Kodėl ne tokia, kur daugiau dainuojama, gal RnB arba hipho- 
pas. Arba kodėl ne senas geras popsas, „Melody Club“ tipo. 
Bet ne, jie leidžia iš principo tik velniškai nuobodžiai prėską 
mainstryminį partieurotechną. Nagi šlamštą. 

JW kartais pavargdavo nuo Točio muzikos eksperto stiliaus. 
Vaikinas namuose, savo kietajame diske, turėjo daugiau kaip 
aštuonis tūkstančius mp3 dainų ir visuomet mėgo skųstis visų 
kitų skoniu. 

JW tarė: 

— Ar būtinai turi zyzti? Juk nereali nuotaika šįvakar. 

Nipis ant uždengto klozeto dangčio padėjo veidrodį. Matėsi 
nešvaros pėdsakai, rudos įdagų dėmės ant dangčio ir tualeto 
viršutinės dalies, likusios nuo cigarečių, kurias liaudis slapčia 
rūkė ar ten pasidėdavo užsiimdami kuo kitu. Tipo, darydamie- 
si šniurkšles, kaip kad vaikinai dabar, kalbėdamiesi telefonu, 
šlapindamiesi, čiulpiami. Jei JW žiūrėtų prisimerkęs, atrodytų, 
lyg ant dangčio būtų paberta razinų. 

JW išsitraukė maišelį ir maždaug trečdalį jo turinio atsargiai 
išpylė į tris krūveles ant veidrodžio. 

Nipis atrodė nustebęs. 

- Ir šią savaitę tu pirkai? 

— Žinoma, tik iš kito vyruko. 

— Aha, už geresnę kainą nei iš turko? 

JW melavo: 

— Nelabai, bet malonesnis vaikinas. Tas juodašiknis toks 
akiplėša, mano nuomone. Šįvakar daug turiu. Jei kas norės, 

Nipis išskleidė miltelius į tris linijas. 

— Gražumėlis. Aš taip užsidegu vien tik matydamas šniurkš- 
les. Aš, kad mane perkūnas, šįvakar sumušiu savo rekordą. 
Mažiausiai trys merginos. 

JW žvilgtelėjo į jį. 

— Būsi nerealus, jei išdegs. Aš maniau, kad jau didelis daik- 
tas, kai per vieną vakarą ant danties buvai paimtas dviejų 
merginų. 

— Jo, bet šįvakar žaidžiu pasauliniu lygiu. Jaučiu visu savo 
kapšu. Po šitų magiškų vaistukų čia, ant veidrodžio, būsiu 
puikiausios formos. Mažiausiai trys mergaitės gaus cypciaus 
pačiulpti. 

— Tu toks fainas. Tai tuo atveju ateini čia? - Totis užgesino 
savo cigaretę į tualetą. Dar viena razina. 

- Jo, mielas drauge, čia arba į moterų tuliką. O dabar, vasa- 
rėjant, Kamanės skveras veža. 

JW norėjo būti toks kaip jis, Nipis, nekarūnuotas Sturės 
aikštės pačiulpimų princas. Su ištreniruotu pasitikėjimu sa- 
vimi, kuris visuomet buvo matomas: nesvarbu, į kokį kon- 
tekstą pakliūdavo, jis spinduliuodavo tikrumu. Bet kartais JW 
knietėjo, kaip giliai tai buvo. Ar, pavyzdžiui, iš tikrųjų Nipis 
manė esąs dievo dovana mergaitėms, ar jis tik taip įtikinamai 
vaidino, kad ir pats tuo patikėjo? Nesvarbu, kaip ten buvo, bet 
tai jį pavertė įspūdingu, tokiu vaikinu, apie kurį visi kalbėjo. 
Tokiu, kokiu norėjo būti JW. Ir vis tiek jis nenorėjo juo būti — 
vaikinas toks lievas. 

Nipis iš užpakalinės kišenės išsitraukė šimtinę. Susuko ją 
Holivudo stiliumi, pasilenkė ir nusiurbė veidrodį. 

JW ir Totis iš paskos. 

Milteliai trenkė išsyk. Baltas dinamitas. 

Gyvenimas vežė. 


Šokių aikštelėje jis pametė chebrantus. Muzika dunksėjo. 
Bobas Sinkleris ūkiu balsu - „Love Generation“. Kampe garavo 
dūmų mašina. Mirkčiojo stroboskopas. Pasaulis filmo kadruo- 
se. Pirmasis kadras: panos top of the line. Antrasis kadras: pana 
suka ranka aplink galvą. Trečiasis kadras: tos pačios panos 
dekoltė prispaudžiama JW prie veido. 

„Kharma“ buvo nedvejotinas mėsos turgus - turtingie- 
siems. 

Jis įsistebeilijo, susijaudino. Jausmas lyg būtų varomas 98- 
ojo oktaninio skaičiaus benzinu. JW norėjo šokti, liesti, graibyti, 
trintis. Bet labiau už viską jis norėjo sprogti. Pajuto akmens kie- 
tumo erekciją - katė laisvai būtų galėjusi pasigaląsti nagus į jį. 

Jis išskėtė kojas dešimt kartų plačiau nei paprastai. 

Jausmas savaime aiškus: jis geriausias, labiausiai ištroškęs 
sekso, intelektualiausias. Kiečiausias. Jie pamatys. 

Prie jo artinosi kita mergina. Pakštelėjo jam į skruostą. Su- 
šuko į ausį: 

— Nagi labas, JW. Kaip laikaisi? Ar gerai pasilinksminote 
užpraeitą savaitgalį? 

JW palenkė galvą atgal. Nustatė ryškumą. 

— Sofi, kaip gražiai šį vakarą atrodai. Ar visa šutvė čia? 

— Taip, išskyrus Luisą, ji Danijoje. Eime prie mūsų staliuko, 
pasilabinsi. 

Jie laikėsi už rankų. Jis vilkosi iš paskos. 

Žvilgsniu aprėpė visus prie staliuko. Sėdėjo keturios pašė- 
lusiai gražios merginos, vilkėjo palaidines, atviras labiau nei 
ką nors dengiančias. Dominavo rožinė, violetinė, turkio spalva. 
Visos su liemenėlėmis su įdėklais arba silikais, aptemptais 
mėlynais džinsais arba trumpais sijonais. 

Po velnių, JW, pasitempk, susitelk gi. 

Prie stalo jau sėdėjo Nipis, buvo apsikabinęs vieną iš mer- 
„Koks jos numeris eilėje?“ Kad tave šimtas, jis negalėjo būti 
suspėjęs su viena jau susitvarkyti. 

JW atsisėdo. Ant stalo gulėjo vadinamasis maklerių padė- 
klas: ledo kibirėlis su buteliu degtinės ir du šimto penkiasde- 
šimties mililitrų buteliukai „Schweppes Tonic“, imbierinio 
eilio, vaisvandenių ir rožinio limonado. JW pasitvirtino pagrin- 
dinę taisyklę: geriami kokteiliai arba šampas. Ne alus. 

Per muziką buvo sunku susikalbėti. Sofi jam sumaišė degti- 
nės su vaisvandeniais. JW siurbčiojo, maišė, pirštais išsitraukė 
gabalėlį ledo ir įsidėjo į burną. Smarkiai čiulpė. Sofi žiūrėjo į jį 
ir siurbčiojo savo kokteilį. 

Jis pats sau mintyse peržvelgė Abdulkarimo patarimus. Pra- 
dėk dalydamas veltui. Dosnumo padedamas susirask draugų, 
draugų, kurie mėgsta kolą. Draugų, kurie turi grynųjų, ir kitų 
draugų, turinčių grynųjų. Pasistenk, kad liaudis kaip galima 
mažiau vartotų klube - nesaugi aplinka. Geriau eik į tęstinius 
vakarėlius. Suorganizuok vakarėlių pratęsimų. Tokiuose va- 
karėliuose aprūpink pusgarsenybes. Vartok namie. Iš pradžių 
nepardavinėk per didelių kiekių - juk nenori sukurti perpar- 
davinėjimo rinkos. 

Nipis pasilenkė ir pradėjo kalbėtis su Sofi. JW negirdėjo, 
ką jie sako. Tiesiog kaifavo nuo svaigulio, prasisegė dar vieną 
marškinių sagą ir gurkšnojo kokteilį. Jautė, kad mintys aštrios 
kaip „Mach 3“ skutimosi peiliukai. 

JW turėjo savų idėjų. Paprastai vienam kartui per daug 
nesineš: jeigu būtų susemtas, galėtų tvirtinti, kad turi savo 
reikmėms. Likusius jis slėps įvairiausiose protingose vietelėse. 
Išpardavus - namo atsivežti daugiau. Jokių problemų, Sturės 
aikštė buvo pakankamai arti Tesino parko. Dar svarbiau - pa- 
taikauti draugams, kad jie per daug nesidomėtų, kodėl ateityje 
visą laiką tieks jis. 

Sofi pasilenkė į priekį ir lūpomis palietė JW ausį. Jis su- 
virpėjo. 

Ji ėjo tiesiai prie reikalo: 

— Nipis sako, kad tu turi čarlio. Ar mes negalėtume paska- 
nauti? 

Viduje JW dėkojo Nipiui. Tai buvo niša. Tik dabar daryk 
teisingus ėjimus, neišpūsk reikalo. 

Jis tarė: 

- Žinoma, yra šiek tiek likę. Pasiimk savo draugę Aną ir 
eime valandėlei į Kamanę. 

Jie ir vėl laikėsi už rankų, prasibrovė per grūstį. Per trendžių 
kolektyvą, silikonines panas, jugų mafijos bičus ir vyrukus 
maklerius. 

Į galvą trenkė eurodisko muzika. 

Jie ėjo išėjimo link. Prie kasų sausakimša. Ten stovėjo Jet-set 
Karlas ir stebėjo apyvartą kasoje. Bet jo tikroji, svarbesnė, už- 
duotis buvo glėbesčiuotis, šypsotis, supažindinti, šnekučiuotis, 
juoktis, flirtuoti. Jet-set Karlas nusimanė. Jet-set Karlas turėjo 
savo stilių. Pinigai šniokštė. JW sau pasižymėjo: jis - geras 
kontaktas ateičiai. 

Jis priėjo. Atsistojo su Sofi ir jos drauge Ana iš abiejų pusių 
ir ištiesė ranką. Jet-set Karlas sukluso. 

- Ir tamsta būsi... 

JW pasiruošęs. Atsakė: 

— Nipio Kreutso draugas, juk Žinai. 

JW iš akių matė, kad tas atpažino. Bet gal tai nebuvo tikras 
atpažinimas. Vienas iš Jet-set Karlo svarbiausių talentų buvo 
žmonėms sudaryti įspūdį, kad jie laukiami, ir maloniai juos 
sutikti, nors jis jų ir neprisiminė arba neturėjo supratimo, kas 
jie tokie buvo. Kai kas tai vadino apsimetinėjimu. JW tai vadino 
business mindedness. 

JW mestelėjo keletą parengtų trumpų replikų. Sekamų ben- 
dro žvengo. Karlas apžiūrinėjo JW šonuose stovinčias pane- 
les - jis teisingai mąstė. Paaiškino, kad trumpam išeisią, bet 
greitai vėl grįšią. Karlas linktelėjo. JW skėlė dar keletą pokštų. 
Tarp jų užsimezgė ryšys, geri virpesiai. Jet-set Karlas atrodė 
linksmas. 

JW pats sau: „Gražiai padirbėta, JW.“ 

Jie išėjo. Buvo dvi valandos. Eilė gigantiška, isteriška, cha- 
otiška. Jis sutarė su apsaugininku, kad greitai grįš. Kamanės 
parkas buvo priešais juos, vis dar tamsiai žalias, nors jau pra- 
dėję švisti. Nuo eilės sklindantys garsai tilo. Merginos buvo ant 
bangos. Jie susėdo ant suoliuko. Laidė nuvalkiotus sąmojus. 
Oras buvo vėsus, prakaitas nudžiūvo. JW burbuliavo, žėrė 
komplimentus, įjungė aukščiausią žavumo bėgį. Jis vaizdavo 
savą. 

— Velnias, kaip gerai šįvakar atrodote. Ar matėte kokių ža- 
vingų vaikinų? Nipis juk saldainiukas, ar ne? Galiu jį tau, Sofi, 

suveikti, - ir taip toliau, ir panašiai. Sofi buvo brutaliai graži. 
Jis dėl jos dūsavo. | 

Jis jas ir pažinojo, ir kartu ne. Merginos priklausė šutvei 
iš internatinės Lundbergo mokyklos. Mokykla, kurios moto: 
žinios, tradicijos, bendrumas. Visų jų vardai buvo tokie pat 
kaip tėvų ir tėvų tėvų. JW buvo pripratęs prie daugelio che- 
brantų savybių. Buvo įvaldęs žargoną ir etiketą. Jis turėtų 
turėti šansą. 

Ana sukikeno. 

— Ar mums neduosi šio bei to paragauti. 

JW tarė: 

— Žinoma, beveik užmiršau, - jis nenorėjo per smarkiai 
spausti reikalo. Laukė, kol pačios paprašys. 

Tada išsitraukė dėklą su veidrodžiu, sulenkiamo modelio. 
Švarko vidinėje kišenėje buvo paruoštas plastikinis užspau- 
džiamas maišelis. Jis supylė į krūvelę ir pataisė ją skutimosi 
peiliuku - trys ploni takeliai. Merginoms pristatė šveisto plieno 
šniurkštimo vamzdelį. Apsidairė ir ištiesė jį. 

— Prašom. Vaišinkitės. 


Po penkiolikos minučių merginos įėjo į vidų. Apsaugininkas 
jas prisiminė, tokios merginos kaip Sofi ir Ana bet kokiu atveju 
būtų patekusios į vidų: jos kelią per eilę skynėsi kaip Mozė per 
Raudonąją jūrą. 

JW dar stovėjo parke, rengėsi pats sušniurkšti dar vieną 
šniurkšlę. 

Viskas taip velniškai nuskilo. Merginos atrodė patenkintos. 
Abdujusios, pertekusios energijos ir trykštančios spontaniš- 
kumu. Gera pradžia. Pirmasis JW žingsnis į k pasaulį. K kaip 
žodyje cash. 

Viskas tik geryn. . 

Dangus šviesiai pilkas. 

Karališkosios bibliotekos stiklu apgaubtos rampos iki pat 
saugyklos, atrodė, sutviskėjo. JW ten sėdėdavo ir mokindavosi, 

jei netūnodavo namie. Jis daug kartų ten yra matęs Sofi. Išmoko 
atpažinti ryškų jos kulniukų garsą jai vaikščiojant tarp stalų, 
apžiūrinėjęs jos drauges, matė, su kuriais vaikinais ji sveikinasi. 
O po kiek laiko paaiškėjo, kad jis iš tiesų jau pažinojo keletą jos 
šutvės vaikinų ir merginų. Būreliai mažesni, nei jis manė. 

Jis išsiėmė dėklą ir rankoje laikė vamzdelį. 

Tuomet jis jį pamatė. 

Motoro garsas lyg iš nedidelės elektrinės jam praskriejant 
Sturės gatve Žemyn per Stokholmo naktį. 

Geltonas feraris. 

Pirmoji šovusi mintis: modelis, atrodo, atitinka tą, kurį jis 
buvo matęs Kamilos nuotraukose. 

Antroji šovusi mintis: vargu ar esama daugiau tokių auto- 
mobilių Stokholme. 

Ant jo šliūkštelėjo prisiminimai apie seserį. 

Jis privalo sužinoti. 

Kieno automobilis? 


kkk 
STOKHOLMO APYLINKĖS TEISMAS 

NUOSPRENDIS 

ŠALYS 

Prokuratūra 

Apylinkės prokuroras Markusas Šiobergas 
Stokholmo apylinkės prokuratūra 
Nukentėjusieji 

Joakimas Berjgrenas, asmens kodas 7/40816-0939 


Ginklų gatvė 5 
126 52 Hegerstenas 

Danielis Lapalainenas, 
asmens kodas 801205-2175 
Lundo gatvė 55 

117 27 Stokholmas 


Kaltinamieji 

Patrikas Šiokvistas, 
asmens kodas 760417-0351 
Rožyno gatvė 28 

118 53 Stokholmas 


Mradas Slovovičius, 
asmens kodas 670203-9115 
Katarinos bėgių gatvė 37 
116 39 Stokholmas 


Valstybės paskirtas gynėjas 
Advokatas Martinas Tomasonas 
Pašto dėžutė 5467 
112 31 Stokholmas 


Įvykdyti nusikaltimai 
Sunkus sveikatos sutrikdymas 


Įstatymas 
Baudžiamojo kodekso 3 sk. 6S 


Bausmė 
Laisvės atėmimas, 3 metai 


Išteisinamasis nuosprendis 


Antrasis kaltinamojo akto punktas (Mradas 
vovičius, dėl sveikatos sutrikdymo) 

Slo- 


Nuosprendžio priežastys 


Pirmasis kaltinamojo akto punktas (Patrikas Šio- 
kvistas; sunkus sveikatos sutrikdymas) 
Įrodymai 


Prokuroras kaip raštiškus įrodymus pateikė gydy- 
tojo išvadas dėl Joakimo Berjgreno žaizdų. Išva- 
dose, be kita ko, konstatuojamas vienas nosies 
kaulo lūžis, dviejose vietose suskilęs žandikau- 
lis, vienas lūžis dešiniajame skruostikaulyje, 
penkiose vietose atplėšta oda, mėlynės ir tini- 
mai ant skruostų ir kaktos, pamėlynavimas aplink 
dešiniąją akį, tinimas ir žaizdos lūpose, keturi 
išmušti dantys viršutinėje priekinėje eilėje, 
taip pat kraujo išsiliejimas į smegenis, stiprus 
smegenų patinimas ir smegenų sutrenkimas. 


Kaip žodinius įrodymus prokuroras pateikė nu- 
kentėjusiojo Joakimo Berjgreno apklausą, ap- 
klausą liudininko Peterio Holeno, kuris dirba 
apsaugos darbuotoju restorane „Malūnas“, taip 
pat apklausą liudininko Kristerio Trefo, kuris 
minėtame restorane lankėsi nagrinėjamo įvykio 
metu. 


Nukentėjusysis Joakimas Berjgrenas, be kita ko, 
papasakojo tai. Trys vyrai, Patrikas Šiokvis- 
tas, Mradas Slovovičius ir Ratkas Markevičius, į 
restoraną „Malūnas“ atėjo šių metų rugpjūčio 23 
d. apie 01.20. Apsaugos darbuotojas, atsakingas 
už žmonių, stovinčių eilėje, suleidimą, Jimis 
Anderšonas, per tarpusavio komunikacijos sistemą 
Berjgrenui pranešė, kad tie trys vyrai elgėsi 
grasinamai ir reikalavo pasišnekėti su asmeniu, 
atsakingu Už drabužinę. Jimis Anderšonas priėmė. 
sprendimą juos suleisti. Berjgrenas suprato, kad 

minėtieji trys vyrai priklauso vadinamajai dra- 
bužinių mafijai, kuri yra Stokholmo organizuoto 
pogrindinio pasaulio dalis, bandanti užsidirbti 
pinigų iš įvairių restoranų ir užeigų drabužinių 
veiklos. Todėl jis jiems pranešė, kad „Malūno“ tai 
nedomina. Nepaisant to, jis jiems pasiūlė užeiti 
į restoraną. Minėtieji trys vyrai elgėsi agresy- 
viai. Patrikas Šiokvistas, be kita ko, sakė, kad 
jie nepaliks patalpos, jei jiems nebus leista 
pasikalbėti su asmeniu, atsakingu už drabužinę. 
Po maždaug dviejų minučių vyrai įėjo į patalpą 
taip su niekuo ir nepasikalbėję dėl drabužinės. 
Berjgrenas toliau tęsė darbą drabužinėje ir prie 
įėjimo. Maždaug 03.00 jis nuėjo į tualetą nusi- 
šlapinti. Į tualetą atėjo Patrikas Šiokvistas. 
Netrukus po to atėjo ir kiti du vyrai. Berjgrenas 
stovėjo prie pisuaro. Patrikas Šiokvistas priėjo 
prie jo ir galva vožė į nosikaulį. Jis mano, kad 
nosis lūžo. Po to Patrikas Šiokvistas sugriebė 
Berjgreną už plaukų ir trenkė jo galvą į pisuaro 
kraštą. Po to Patrikas Šiokvistas trankė Ber- 
jgreno galvą į pisuaro kraštą mažiausiai tris 
sykius. Jis prisimena Patriką Šiokvistą rėkus 
„tu prakeiktas pydas“ ir „taip tokiems kaip tu 
nutinka.“ Po to Berjgrenas prarado sąmonę. 

Kaltinamasis Patrikas Šiokvistas, apklaustas 
byloje, pateikė šiuos parodymus. Joakimas Ber- 
jgrenas jam grasino sakydamas, kad „jis jį su- 
malsiąs, jei šis vėl įkelsiąs koją į „Malūną“. 
To priežastis buvo Patriko Šiokvisto atsisaky- 
mas pasikabinti savo striukę. Jo nuomone, todėl 
Joakimas Berjgrenas manąs, kad jis priklausąs 
kažkokiai vadinamajai drabužinių mafijai. Vėliau 
jis nuėjo į tualetą nusišlapinti. Ten jam į krū- 
tinę kumštelėjo Joakimas Berjgrenas. Jis bandė 
apsisaugoti ir todėl kilo muštynės. Jis tiksliai 
negali prisiminti, kas įvyko, bet žino, kad jam 

pačiam teko keletas smūgių kumščiu ir kad jis 
pats trenkė Joakimui Berjgrenui. Jis saugojosi 
Joakimo Berjgreno užpuolimo. Tačiau jis pri- 
sipažįsta Joakimui Berjgrenui sudavęs į veidą 
daugiausia tris smūgius. To priežastis buvo gy- 
nyba ir būtinosios ginties veiksmai. Jis nemano 
trankęs Joakimo Berjgreno galvą į pisuarą. Jis 
tokio dalyko nedarytų. Po to į tualetą atbėgo 
kiti du asmenys. Šiokvistas nežinojo, kad šie 
buvo apsaugos darbuotojai. Vienas iš jų pradėjo 
muštis su Mradu Slovovičiumi. Šiokvistas nežinąs 
kodėl. Tuo metu jis buvo girtas. 


Apylinkės teismo vertinimas 


Apsaugos darbuotojas Peteris Holenas, be kita ko, 
papasakojo, kad įėjęs į tualetą matęs Patriką 
Šiokvistą laikantį Joakimą Berjgreną už sprando. 
Jis taip pat matė, kaip Mradas Slovovičius pa- 
tiesė kitą apsaugos darbuotoją, Danielį Lapalai- 
neną, ir užlaužė jam koją. Restorano lankytojas 
Kristeris Trefas pasakojo, kaip jis girdėjęs 
Patriką Šiokvistą rėkiantį, kad Joakimas Ber- 
jgrenas „gaus, kol pasimokys“, ir taip pat matęs 
Patriką Šiokvistą trenkiant galva Joakimui Ber- 
jgrenui į veidą. Liudininkų pasakojimai atrodo 
patikimi. Toliau apylinkės teismas mano, kad Jo- 
akimo Berjgreno pasakojimas yra tikėtinas. Jis, 
pavyzdžiui, detaliai apibūdino tai, ką Patrikas 
Šiokvistas rėkęs. Jo pasakojimą pagrindžia tiek 
gydytojų išvados, tiek liudininkų, Peterio Ho- 
leno ir Kristerio Trefo, parodymai. 


Patrikas Šiokvistas nepranešė apie savo žaizdas 
ir po šio įvykio nesilankė pas gydytoją. Liudi- 
ninkas Kristeris Trefas pasakojo, kad Patrikas, 
Šiokvistas neprovokuojamas trenkė galva Joakimui 

Berjgrenui į veidą. Dėl šių priežasčių apylinkės 
teismas mano, kad Patriko Šiokvisto pasakojimu 
pasikliauti nevalia. 


Apibendrindamas apylinkės teismas mano, kad Pa- 
trikas Šiokvistas sužalojo Joakimą Berjgreną to- 
kiu būdu, kaip tvirtina prokuroras. Negalima teig- 
ti, kad Patriko Šiokvisto veiksmai buvo būtinoji 
gintis. Sveikatos sutrikdymas buvo neįprastai 
šiurkštus ir todėl bus laikomas sunkiu, nes buvo 
atlikti pakartotiniai smūgiai į galvą, dėl kurių 
atsirado rimtų sužeidimų. Kaltinimas yra įrody- 
tas ir todėl turi būti patvirtintas. Nusikaltimas 
įvardijamas kaip sunkus sveikatos sutrikdymas. 


Teistų asmenų registre Patrikas Šiokvistas įra- 
šytas septynis kartus. Pastarąjį kartą nuteistas 
Nakos apylinkės teismo už sveikatos sutrikdymą 
ir jam paskirta bausmė buvo keturi laisvės atė- 
mimo mėnesiai. Ankstesni teistų asmenų registro 
įrašai, be kita ko, yra tokie: dar vienas nuos- 
prendis dėl sveikatos sutrikdymo bei nuospren- 
džiai dėl neteisėtų grasinimų, kurstymo prieš 
žmonių grupę, ginklų laikymo įstatymo pažeidi- 
mo, dopingo nusikaltimo bei eismo baudžiamųjų 
nusižengimų. Švedijos nacionalinės kalėjimų ir 
lygtinės pataisos administracijos, Stokholmo 
lygtinės pataisos skyriaus išvadose teigiama, 
kad Patrikas Šiokvistas gyvena tvarkingai. Jis 
dirba statybininku ir didelę savo laisvalaikio 
dalį skiria vadinamajam kultūrizmui. Jo metinės 
pajamos vidutiniškai siekia 200 000 kronų. Nesama 
poreikio stebėti. Patrikas Šiokvistas pareiškė 
sutikimą dirbti neapmokamus darbus. 


Už nusikaltimą skiriama bausmė yra griežta, todėl 
apie kitokią, ne laisvės atėmimo, bausmę negali 

būti kalbos. Tuo remiantis skiriama trejų metų 
laisvės atėmimo bausmė. 


Antrasis kaltinamojo akto punktas (Mradas Slo- 
vovičius; sveikatos sutrikdymas) 
Įrodymai 


Kaip žodinius įrodymus prokuroras pateikė nu- 
kentėjusiojo Danielio Lapalaineno apklausą bei 
liudijusio apsaugos darbuotojo Peterio Holeno 
apklausą. 


Danielis Lapalainenas, be kita ko, papasakojo tai. 
Jis nežino, ar nagrinėjamo įvykio metu segėjo savo 
apsaugos prižiūrėtojo ženkliuką. Jis suprato, kad 
kažkas „vyksta“ vyrų tualete. Ten įėjęs pamatė ant 
grindų gulintį Joakimą Berjgreną. Ant sienos ir 
ant Joakimo Berjgreno veido buvo kraujo. Tualete 
buvo keletas asmenų. Jis sušuko visiems pasilikti 
tualete. Vienas vyras pro šalį išbėgo lauk. Kitas 
vyras, Mradas Slovovičius, sugriebė jo koją taip, 
kad jis prarado pusiausvyrą. Paskui Mradas Slovo- 
vičius užlaužė jam pėdą. Labai skaudėjo. Jis ma- 
nęs, kad Mradas Slovovičius nulauš jam pėdą. Pas- 
kui Mradas Slovovičius jam pasakė, kad „Malūnas“ 
vėl sulauks vizito“ ir kad „Joakimas Berjgrenas 
ne ant tų užsirovė“. Po to Mradas Slovovičius ir 
Patrikas Šiokvistas paliko patalpą. 


Apsaugos darbuotojas Peteris Holenas pateikė 
tokius pačius parodymus kaip ir pirmajame kal- 
tinamojo akto punkte. 


Kaltinamasis Mradas Slovovičius, apklaustas by- 
loje, pateikė šiuos parodymus. Apsaugos dar- 
buotojas Joakimas Berjgrenas anksčiau tą patį. 
vakarą labai nemaloniai elgėsi su jo draugu 

Patriku Šiokvistu. Mradas Slovovičius, įėjęs 
į vyrų tualetą, pamatė, kad kilęs visuotinis 
sambrūzdis ir kad vyko muštynės tarp Joakimo 
Berjgreno ir Patriko Šiokvisto. Jis buvo be- 
nutraukiąs muštynes, kai į tualetą įėjo du vy- 
rai. Mradas Slovovičius nesuprato juos esant 
apsaugos darbuotojus. Vienas iš vyrų, Danielis 
Lapalainenas, turėjo pamanyti, kad Mradas Slo- 
vovičius turi kažką bendra su muštynėmis, nes 
jis bandė jį patiesti. Tuomet Mradas Slovovičius 
labai išsigando. Bet Mradui Slovovičiui pavyko 
išsilaisvinti iš Danielio Lapalaineno rankų. 
Gali būti, kad bandydamas ištrūkti jis laužė 
Danielio Lapalaineno koją, tačiau nesmarkiai. 
Danielis Lapalainenas nesegėjo apsaugos dar- 
buotojo ženkliuko ir Mradas nesuprato, kad jis 
tvarkos prižiūrėtojas. 


Apylinkės teismo vertinimas 


Danielio Lapalaineno ir Mrado Slovovičiaus pa- 
sakojimai skiriasi bandant paaiškinti, kas ką 
užpuolė ir kaip Mradas Slovovičius sulaužė Da- 
nieliui Lapalainenui pėdą - gindamasis ar ne. 
Abiejų pasakojimai įtikinami. Danielio Lapa- 
laineno versiją patvirtina apsaugos darbuotojo 
Peterio Holeno liudininko parodymai, kad Mradas 
Slovovičius patiesė Danielį Lapalaineną. Mrado 
Slovovičiaus versiją patvirtina Patriko Šiokvis- 
to parodymai, kad apsaugos darbuotojas pirmasis 
pradėjo muštis su Mradu Slovovičiumi. 


Pagal Švedijos teisę kaltinamojo parodymai pri- 
valo būti pagrindu teismui svarstyti, jei jų 
nepaneigia prokuroras. Šiuo atveju žodis stoja 
prieš žodį ir abi versijas iš dalies patvirti- 

na kitų asmenų pastebėjimai. Taip pat reikia 
pabrėžti, kad nesama gydytojo pažymos, kuri 
patvirtintų, kad Danielio Lapalaineno koja buvo 
sužalota. Bet nekyla abejonių, kad bendra situ- 
acija „Malūno“ tualete priminė sujudimą. Šioje 
situacijoje kilo muštynės ir todėl gali būti 
neaišku, kas ką užsipuolė. Turi būti laikoma 
išaiškinta, kad Mradas Slovovičius į tualetą 
įėjo vėliau nei Patrikas Šiokvistas ir todėl 
galėjo suvokti situaciją kitaip. Netgi jei Mra- 
das Slovovičius ir laužė Danieliui Lapalainenui 
koją taip, kaip buvo tvirtinama, tai galėtų būti 
pateisinama atsižvelgiant į tai, kad Mradas 
Slovovičius pasijuto atakuojamas ir taip vei- 
kė dėl vadinamosios tariamosios ginties, t. y. 
jis manė esant neišvengiamam pavojui, kad jis 
taps nusikaltimo auka. Taip pat nėra aišku, ar 
Danielis Lapalainenas segėjo apsaugos darbuo- 
tojo ženkliuką. Mrado Slovovičiaus parodymui, 
kad jis nesupratęs, jog Danielis Lapalainenas 
buvo tvarkos prižiūrėtojas, turi būti suteikta 
reikšmės. Apskritai apylinkės teismas mano, kad 
prokurorui nepavyko įrodyti tvirtinamo nusi- 
kaltimo. Todėl skelbiamas išteisinamasis nuos- 
prendis. 


Kaip apskųsti, žiūrėti priedus (NTA 400) 
Apeliacija turi būti nukreipta Svėjos apygardos 
teismui ir pateikta apylinkės teismui ne vėliau 
kaip po trijų savaičių. 

Apylinkės teismo vardu 


Toras Jalmaršonas 

Mradas ramiame privačių namų kvartale - jis lyg pingvinai 
Skansene. Nebūtų pritapęs. Per ankšta. Per mažai vietos. Ne 
toks klimatas. Apžiūrinėjamas. Gerai, kad Radovanas taip retai 
jį pasikviesdavo į svečius. 

Nerado vietos mašinai pasistatyti. Rizika didėjo, kad nespės 
laiku. Jis suko ratus. Stebėjo. Gal kas ėjo savojo automobilio 
link, kad išvažiuotų. Bandė įsivaizduoti gatves. Nepratęs. Be 
struktūros. Nesėkmingai. 

Jis nerimavo dėl ko kita. 

Nė vienos laisvos, teisėtos vietos jo „Mercedes SL 500“ pa- 
sistatyti. Galiausiai jis pasistatė automobilį per arti pėsčiųjų 
perėjos. Galima bauda - dzin, automobilis nuomotas. Baudos 
už stovėjimą ne vietoje ėjo į lizingo firmą. 


Mradas pakilo į Radovano namą. 

Namas - ilgas, vienaaukštis, tikrai trijų šimtų penkiasde- 
šimties kvadratų. Baltos sienos ir plokščias juodų čerpių sto- 
gas. Durų rėmai ir langinės iš tamsaus medžio. Vasaros metu 
gražiai prižiūrėtas sodas. Fuksijos, daugiametės, rododendrai. 
Dabar, rudenėjant, neišvengiamas rudumas. Sklypas apsuptas 
medinės maždaug pusantro metro aukščio tvoros. Vidinėje 
tvoros pusėje augo paprastasis sidabrakrūmis. Iš išorės atrodė 
harmoningai, nuobodžiai ir nepiktai. Mradas žinojo, kad iš 
vidaus kruopščiai saugoma. 


— Dobra došao, užeik, Mradai. 

Duris atidarė Stefanovičius, Rado dešinioji ranka. Palydėjo 
Mradą per kambarius. 

Radovanas sėdėjo odiniame fotelyje, bibliotekoje. Kaip vi- 
sada gražiai apsirengęs. Tamsiai mėlynas švarkas. Šviesios vel- 
vetinės kelnės. Gražiai susišukavęs. Raukšlės/randai jo veide 
kėlė pagarbą. 

Kambaryje tamsūs tapetai. Palei sienas tiek aukštos, tiek 
žemos knygų lentynos. Ant sienų, virš lentynų - įrėminti že- 
mėlapiai, paveikslai bei ikonos. Europa ir Balkanai. Gražusis 
Dunojau. Kosovo mūšis. Jugoslavijos Federacinė Respublika. 
Istorijos herojai. Karadžordžės portretas. Šventoji Sava. Dau- 
giausia - Serbijos ir Juodkalnijos žemėlapiai. 

Stefanovičius paliko juos vienus. 

Radovanas serbiškai tarė: 

— Sveikas atvykęs. 

— Labai malonu. Juk ne taip dažnai matomės, - Mradas 
tebestovėjo. ' 

— Dėl dievo meilės, sėskis. Tikra tiesa, kad nedažnai mato- 
mės. Gal taip geriausia. Bet kalbamės telefonu. 

- Žinoma. Taip dažnai, kaip tik panori. 

— Mradai, į šoną tas mandagumo frazes. Tu mane pažįsti, 
aš kalbu aiškiai. Nereiškia, kad tai asmeniška. Juk žinai, ką aš 
manau apie tai, kas įvyko „Malūne“. 

— Man rodos, kad supratau. 

— Visiška velnio subinė. Taip negalima. Aš tavimi pasitikiu, 
o tu pasišiukšlinai. Dabar visa situacija isteriška. Ar suvoki, ko 
pridirbęs? Tai gali virsti karu. 

— Man labai gaila, Radai. Aš klaidingai įvertinau situaciją. 
Prisiimu visą atsakomybę už tai, kas nutiko. 

Mrado galvoje: „Visas mėšlas iš tiesų buvo Patriko kaltė. Bet 
jokios prasmės kratytis kaltės. Jei esi atsakingas, tai esi.“ 

Radovanas tarė: 

— Dėkui šėtonui, kad tu tai darai. Kitaip būtų tikra beproty- 
bė. Juk žinai mūsų situaciją. Tas skustagalvis, kurio paslaugo- 
mis naudojiesi, buvo nuteistas už sunkų sveikatos sutrikdymą. 
Jam neleidžiama panorėjus nei skambinti, nei rašyti. Jokia 
informacija neįeina ir neišeina. Mes nė velnio nežinom, kokio 
šūdo jis apie mus pripasakoja. Ne kiekvienu galima pasikliauti. 
Melskis, kad jis neišpleškintų. Melskimės. 

— Man atrodo, kad ramu. 

— Per visus metus gerai tvarkeisi. Ir staiga še tau. Kodėl 
nesustabdei to neprofesionalaus skusto? Policija tą vaikį gali 
suknežinti kaip kiaušinį į keptuvės kraštą. Be to, „Hells An- 
gels“, „Bandidos“, Bumanas ar kas kitas gali pasišiaušti. Situ- 
acija tarp grupuočių šiame mieste jau ir taip įtempta. Nevalia, 
kad būtų blogiau. 

Mradas normaliais atvejais - ponas Kietasis. Bet Radovanas 
buvo tokios rūšies vyras, prie kurio liaudis, netgi jugų mafija, 
prislopindavo balsą ir vengdavo žiūrėti į akis. Mradas jautė 
nerimą. Radovanas tikrai įpykęs. Pumpuojanti mintis: „Drau- 
džiama sušikti santykius su Radovanu. Kartojama: draudžiama 
sušikti santykius su Radovanu.“ 

Kita vertus, Mradas visą naštą tempė ant savo kupros. 
Dirbo su drabužinėmis, rinko pinigus. Prisiminė Dragano 
Joksovičiaus valdymo laikus, kai jis ir Radas buvo lygiaverčiai. 
Kolegos Jokso smurto monopolyje. Dabar Radovanas sėdėjo 
ir sakė, kad „per visus metus jis gerai tvarkėsi“. Kokie paista- 
lai, Radas buvo tas, kuris gerai tvarkėsi vadovaujant Joksui. 
Šlykštu - Radovanas žaidė dievą. 

Be to, Mrado dividendai šiandien nebuvo pakankamai dide- 
li. Radas per daug neprisileido jo prie reikalų. Visų pirma per 
maža pelno dalis. Lyg jie nebūtų turėję bendros praeities. Lyg 
Radas visuomet būtų buvęs hierarchijos viršūnėje. 

Bet būtent dabar reikėjo gražiai šliaužioti. Galvoti kons- 
truktyviai. Suregzti sprendimų, kurie subtiliai pagerintų 
atmosferą. 

— Radai, Patrikas drėbtas iš tinkamo molio. Garbės žodis. 
Nors jo būdas vis dar aršus, kiek karštakošiškas, bet jis neiš- 
pliurps. Jis kietas. Jis žino žaidimo taisykles. Aš dėl to ramus. 

— Tatai gera naujiena. Bet mums vis tiek ne pyragai. Pa- 
trikas asilas, čiuvui reik žemėlapio, kad savo paties vonioje 
susigaudytų. Galimi keli scenarijai. Pirmasis, kad mentai tą 
skustagalvį spaudžia mus atskleisti. Tada jie pradeda pasau- 
linio lygio pyzdų ikiteisminį tyrimą, policininkai spiečiasi 

kiekviename kabake, kurio dalį mes kontroliuojame. Gal mes 
turėsime uždaryti nemažą dalį mūsiškių užeigų ir pasišalin- 
ti.. Kitas scenarijus, kad HA, Joranas Bumanas ar kas kitas 
užsirūstina, nes mes drabužinių fronte pavarėme pernelyg 
agresyviai. Mes nenorime pabloginti dabartinės situacijos 
ir, jei kas tai ir žino, tai, Mradai, tu. Keturi mūsiškiai krito 
praeitame ture. Ką jau kalbėti apie tai, kas tau nutiko. Aš iš- 
manau apie karą. Aš, po perkūnais, pats visas esu karas. Žinai 
pusiausvyrą, po Jokso niekam neleidžiama tapti karaliumi. 
Tarp mūsų, Mradai - jie gali tai pamiršti. Bet dabar ne metas 
reikalams įsiūbuoti. 

— Radai, gerai analizuoji. Kaip visuomet. Tau leidus, pateik- 
siu dar keletą idėjų. Ar norėtum išgirsti? 

— Žinoma. Todėl, be kita ko, dabar ir susitinkame. Ką su- 
galvojai? 

— Patrikas žino taisykles. Jis žino mūsų kodeksą. Ožiai nu- 
leidžiami žemyn. Vos prieš kelias dienas jis matė, kas sporto 
salėje nutiko blogai besielgiančiam vaikiukui. Ir anas nebuvo 
koks džiūvena. Skustas Patrikas suvokia. Jeigu jis išpliurps, 
negyvens ilgiau, nei užtrunka pirmyn ir atgal nueiti iki cypės 
nesaugomų pisuarų. Patikėk manimi, žinau daug tokių, ku- 
riems Tidaholme atsitiko nelaimė. Bet jis neišpliurps. 

Mradas buvo apgalvojęs. Pasisėmęs idėjų. Malūnsparnio 
perspektyva. Didelės perspektyvos. Ateities perspektyvos. Ga- 
limybės. Mintys dėl plėtros. Radovanas norėjo tapti karaliumi. 
Jis turėjo potencialo. Tuo pat metu Mradas norėjo pareikšti 
nuomonę apie savo dalį drabužinių sferoje. 

= Negalime paleisti drabužinių. Nuo praeitų metų, kai įjun- 
gėme šios veiklos penktąją pavarą, surinkome maždaug tris 
šimtus tūkstančių per mėnesį šaltąjį pusmetį ir ne pilną šimtą 
penkiasdešimt tūkstančių per mėnesį šiltuoju metų laiku. 
Kalba sukasi apie maždaug dvidešimt užeigų. Kuo daugiau 
užeigų galėsime kontroliuoti, tuo labiau pripratinsime liaudį, 
kad jie turi mokėti mokestį. Galiausiai kiekvienas šio miesto 

bariūkštis galės imti po skatiką kitą už Žmonių drabužius. 
Esmė ta, ką mes darom su šlamančiaisiais. Drabužinės idea- 
lu. Mes operuojame tik grynaisiais. Mokesčiams jokių šansų 
apskaičiuoti mūsų pajamas. Visos algos vokeliuose. Pačios 
užeigos iš šito nedeklaruoja nė erėš. 

Radovanas šypsojosi. Jis dievino šitą malimą liežuviu. Prisi- 
merkė. Išsitraukė popieriaus ir rašiklį. Skaičiavo skaičiuotuvu. 
Jis jau žinojo skaičius. Jis jau žinojo pliusus. Jis jau žinojo, kad 
grynieji turi tapti švarūs. Bet Mradas žinojo, kad Radovanui 
patinka girdėti tai, ką šis jau Žino. 

— Gerai, Mradai. Sutinku, mes dabar turime problemų dėl 
plovimo. Mums reikia kažkur atsikratyti pinigų. „Clara's“ ir 
„The Diamond“ neišgali nuryti sumų, kurias generuoja drabu- 
žinių verslas. Mums reikia daugiau įmonių. Kažkuria prasme 
tai juk prabangos problema. Tai rodo, kad versliukas sukasi. 

Mradas atsakė: 

"— Mano nuomone, gerai veikti turėtų vaizdajuosčių nuomos 
punktai. Didysis brolis niekada negalėtų išsiaiškinti, kiek filmų 
iš tiesų išnuomojama. Mes įplaukas išpučiame tiek, kiek tik 
mums norisi. Aš galiu tai sutvarkyti. Esu anksčiau tai daręs. Jei, 
kad ir kaip neįtikėtina būtų, kiltų bėdų ir valstybė imtų kažką 
įtarinėti, tektų kristi kažkieno kito galvai, vartininko. 

— Visiškai teisingai. Ką imti. 

— Kažką, kas savo istorijoje neturi bankrotų. Kažką, kas nėra 
per lievas, bet ir neturi per daug ko prarasti. Aš tai sutvarkysiu. 
Bet varčius iš tiesų neapsaugo nuo plovimo. Daugių daugiausia 
apsaugo nuo bankroto, jei mes sėstume ant riebių mokesčių 
skolų ar ką. Bet juk nenori tepti savo vardo įtartinais bankrotais, 
už tokius dalykus skiriamas draudimas užsiimti ūkine veikla, 
taigi vartininkas puikiai tinka. 

— Nusimanai. Jau rytoj pradėk. 

Pasibeldė Stefanovičius. Įėjo su arbata ir „Biscotti“ džiūvė- 
sėliais. Radovanas atsilošė. Mirkė džiūvėsius. Kaip švedliurbis. 
Skanavo. Jie šnekučiavosi apie Radovano dukterį. Ji pradės 

lankyti mokyklą. Privačią, centre, mokyklą nuosavų namų kvar- 
tale - kas geriausia. Mradas atraportavo savo paties šūdą. Kad 
jis per retai susitinka su Luvisa. Teismas su jos mama. Rado 
stilius — pasiteiravo, ar jis galėtų kuo nors padėti. Mradas gal- 
vojo: „Priešingai. Jei socialinis skyrius sužinos, kad esi nagus 
prikišęs, tai man, kaip globėjui, šakės.“ 

Ant grindų gulėjo du rankų darbo kilimai. Radovanas savo 
kambarį buvo leidęs apstatyti klasicistinio stiliaus baldais. Kny- 
gos lentynose daugiausia dėl akių. Taip pat - enciklopedijos 
ir žemėlapiai. Rinktiniai Serbijos rašytojų raštai. Mradui net 
pavardės nežinomos: Jovanas Jovanovičius, Sima Milutinovi- 
čius-Sarajlija, Markas Kraljevičius. Tik vienintelis buvo gerai 
jam Žinomas - Nobelio premijos laureatas Ivas Andričius. 

Mradas galvojo apie savo gimtosios kalbos mokytoją, kuri 
privertė jį skaityti Ivą Andričių. Po metų jis buvo muštynių 
meistras Sioderteljėje. 

Radovanas pastatė arbatos stiklinę. 

— Cizų biznis puikiai ritasi. Goranas - šaunuolis. Bet ilgalai- 
kių vilčių į šį verslą mes negalime dėti. Visuomenė šiais laikais 
nusistačiusi prieš cigaretes. Draudimas rūkyti užeigose žlugdo, 
naujosios juodų plaučių nuotraukos velniop, sustiprinta mui- 
tinės kontrolė šalims už ES ribų kenkia. 

— Esi teisus, bet svarbu, kad išlaikytume savo kontaktus su 
transporto darbuotojais. Logistiką nelengva atkurti. Greitai 
Baltijos šalys dėl narystės ES visai atsivers. Heroinas ten aš- 
tuonis kartus pigesnis. Net jei ir bus tam tikras kainų kilimas, 
turime būti pasirengę. Tie patys vairuotojai, kurie dabar veža 
mūsų cizas, tuomet galės vežti mūsų rudąjį cukrų. 

Jie diskutavo toliau. Peržvelgė visas Radovano veiklos sritis 
ir projektus: cigarečių ir degtinės kontrabanda, inkasaciniai 
vaikinai, narkotikai, „Jack Vegas“ Žaidimų automatų kopijos, 
viešnamis bute, kekšės į namus. 

Be to, pusiau legali užeiga „Clara's bar“ ir naktinis klubas 
„The Diamond“. Skalbyklos. 

Apibendrinimas skambėjo šitaip: „Grynųjų srautai, jų by- 
rėjimas, pinigai, kurie turi būti apmokestinti, kad kitoje pusėje 
galėtų išlįsti švarūs. Užeigų tam nepakako. Radovanas atrodys 
kaip įstatymams paklūstąs, gerbiamas pilietis.“ 

Išvada - jiems būtinai reikėjo tų dviejų vaizdajuosčių nuo- 
mos punktų. Gal dar daugiau. 

Visą laiką Mradas norėjo pakreipti kalbą apie savo dalį 
drabužinėse. 

Galiausiai: jis priglaudė arbatos stiklinę prie burnos ir bandė 
išjos gerti, nors ši, pasirodo, buvo tuščia. Tikėjosi pakankamai 
suminkštinęs Radovaną. 

— Radai, dar norėčiau pakalbėti apie drabužinių finansus. 

Radovanas pakėlė akis nuo popierių su skaičiais, kurie 
gulėjo priešais jį: 

— Ką dabar turi galvoje? 

— Aš gal taip gražiai nesutvarkiau šito reikalo su Patriku. Bet 
pripažįstu kaltę ir gerai atlieku darbą. Ką tik peržvelgėme skai- 
čius. Rodo tiesiai į viršų. Kokia viso šito dalis atiteks man? 

Tyla. 

Mradas pabandė: 

— Ar girdėjai, ką pasakiau? 

Betono siena. 

— Mradai, leisk man tau išaiškinti vieną dalyką. Ne tu nu- 
statai taisykles. Kad ir su kokiomis prakeiktai geromis verslo 
idėjomis ateitum, visos jos mano. Kad ir kokį gerą biznį suk- 
tum, galiausiai vis tiek valdomi pinigai priklauso man. Apie 
tavo pyrago dalį padiskutuosime tuomet, kai man bus noro. 
Negadinkime vakaro tokiais dalykais. Pamiršiu tai, ko ką tik 
manęs paklausei. Gerai? 

Mradas sėdėjo nebylus kaip žemė. Kaip jis galėjo taip neį- 
vertinti padėties? Po velnių, kaip jis šliaužiojo, kad galėtų už- 
duoti klausimą apie savo dalį. Gilesnę šaknį leido kita mintis: 
vieną dieną kažkas kitas sės į sostą. 

Atėjo aštunta valanda. Jie persikraustė į valgomąjį. Namo 
grįžo Radovano žmona. Pusę valandos pasišnekėjo su Radova- 

nu ir Mradu. Buvo liesa. Mrado nuomone, ji gražiausia serbė, 
kokią tik jam yra tekę matyti. 

Ji valgė virtuvėje su dukra. 

Radas veikė nepriekaištingai. Lyg Mrado klausimo nė ne- 
būtų buvę. 

Atmosfera vėl pasitaisė. 

Jie atsikimšo 1994-ųjų „Bourgogne“. Radovanas paragavo. 

— Tikriausiai jau Žinai, kad Chorchė Salinas Barijus pabėgo. 

- Ratkas minėjo. Man atrodo, kad praeitą savaitę laikraštyje 
Ekspresas apie tai buvo straipsnis. Ne tiek jau daug parašyta, bet 
tikriausiai jis pasiplovė per tvorą. Gražiai pasidarbuota. 

- Blogai, kadjis laisvėje. Mes jį per teismą įkišom. Gali būti, 
kad jis sėdi ant daug mėšlo apie mūsų kokso verslus. Kaip aš 
suprantu, jis galanda ant mūsų dantį ir tikriausiai jo gyveni- 
mas dabar gana sumautas. Slapstantis pabėgus, neturint ypač 
daug draugų. Jis gali apsispręsti iškrėsti kokią nors kvailystę. 
Tiesą sakant, nė nežinau, kiek jis žino. Gal tu nutuoki? 

- Šiaip tai ne. Bet suprantu, ką turi galvoje. Ką turėtume 
daryti? 

— Kol kas nieko. Bet jei jis ką bandytų, turėtume jį sustabdyti. 
Pamokyti jį, kas sprendžia. Griebtis kietų metodų. Ar ne taip, 
Mradai, taip, juk šitaip mes apsieiname su neklaužadom? 

Mradas įsmeigė akis į savo vyno taurę. Ar pastarasis tei- 
ginys buvo užuomina į tai, kaip Radas pasielgtų, jeigu jis 
nesiliautų kėlęs sąlygų? Nepaisant to: čiuvas Chorchė ber- 
žinės košės turėtų paragaut jau dabar. Latinas kėlė pavojų 
jugams. 

Mradas turėjo kitų dalykų galvai kvaršinti. Suvaldyti dra- 
bužines po fiasko „Malūne“, surasti vartininką, kad galėtų 
įkurti pinigų plovimo įmones, kovoti dėl dukters. Latinas 
palauks. 

Be to: ne metas užbėgti Radovano įsakymui už akių. Atmos- 
fera jau ir taip bloga. 

Jis sulauks Žalios prieš puldamas ant Chorchepirdžiaus. 

O dėl blogos atmosferos - apie tai jis turi pagalvoti. 

Chorchė the Man, banditų karalius, tiesiai šviesiai išdūrė 
mentus. Farai gali žvejoti. Pamiršk - jie neras Chorchės-boy. 

Jis laisvas. Ištrūko. Buvo kiečiausias miesto bičas. 

Jis mąstė, kaip turėjo įsisukti kalbos. Vyras, kuris bėgo grei- 
čiau nei Benas Džonsonas. Vyras, kuris išdūrė prižiūrėtojus 
savo protu. Vyras, kuris pabėgo iš Esterokerio pasitelkęs porą 
paklodžių ir krepšio kablį. Slam dunk. Padėkojo valstybei už 
maistą ir tarė sudiev. 

Vyras. Mitas. Legenda. 

Ojie nė velnio nenutuokė. 

Chorchės planai buvo ištobulinti prieš sprunkant. Jo planas 
dabar - išlikti gyvam, laisvam. Gauti šlamančiųjų. Plautis iš 
šalies. Kitaip tariant - tiek ir tų planų. 


Santa Serchijus pristatė kopėčias į reikiamą vietą. Pats iš ten 
išturseno ir pasiėmė iš miško automobilį Chorchei dar nespėjus 
nubėgti pusės kirtimo. Idealiai pastatė antrąjį automobilį. 

Pabėgimų fantastas. Latinas su kiaušais. 

Chorchė miško keliuku važiavo šimtu dešimt. Ralis lyg 

kada jis įšoko į automobilį. Manė jį vis dar bėgant tekiną. Iš- 
mąstyta. Kelias šakojosi trissyk, ir kai prižiūrėtojai suvedė, kad 
jis dingo automobiliu, jie ryškiai dar valandą aiškinosi, kuriuo 
keliu jis nuvažiavo. Į greitkelį. Pro Okeršbergą. Išsukama. Į 
mėlynių girią. Ten susitiko Serchijų. Automobilį, kuris laukė 
Ch-boy, Serchijus buvo nušvilpęs prieš tris dienas. Jį paliko. 
Bagažinėje kanistras benzino. Jie užkūrė. Neverta stovėti ir 
žiopsoti į liepsną. 

Vidury meškiuko Rudnosiuko apylinkių dingo visi pėd- 
sakai. 

Jei mentai apskritai iki tiek prisikasė. 

Į butą jis atėjo pusė trečios nakties. Prieš tai sėdėjo auto- 
mobilyje ir visą vakarą laukė, kol situacija taps saugi - norėjo 
išvengti; kad koks kaimynas nepamatytų Chorchės ten atei- 
nant. Valgė falafelį, gėrė kokakolą ir kavą. Klausėsi „Power 
Hit Radio“. Šnekėjosi. Stengėsi neužmigti. Chorchė raminosi 
po adrenalino bangos. 

Dienos po to: Chorchė galėjo apsistoti tuščiame bute. Šis 
priklausė Serchijaus tetai. Boba jau septynias savaites gyveno 
Norviko senelių prieglaudoje. 

Sutarta: Chorchė gali ten pasilikti daugiausia dešimt dienų. 
Chorchei nevalia kelti iš buto kojos. Chorchė privalo laikytis 
nerealiai ramiai. Po to gali daryti ką panorėjęs, bet už viską 
atsilyginti Serchijui —- garbės žodis. 

Chorchė dėkingas. Serchijus buvo angelas. Jau ir taip padarė 
daugiau nei kas kitas. Aukojosi. Neišsigando pavojų. Rizikavo. 
Kaip šeimos nariai ir turi viens dėl kito elgtis, bet ko niekas 
dėl jo nėra padaręs. 

Jis neplanavo pasilikti ilgiau nei savaitę. 


Įkalintas bute. Sunku -juk jis laisvas. Taigi ir vėl uždarytas. 
Vienintelis skirtumas - daugiau kvadratinių metrų nei Estero- 
kerio kameroje. Jis privalo pasiruošti savo naujajam gyvenimui 
slapstantis. 

Chorchė nesiskuto barzdos. Kitaip nusikirpo plaukus. Juo- 
džiau juos nusidažė. 

Paprašė Serchijaus nupirkti mažų plaukų suktukų ir chemi- 
nio šukavimo skysčio: „Thio Balance Permanent“, penki šimtai 
mililitrų. Išstudijavo instrukcijas. Atsistojo prie vonios krašto. 
Skalavo plaukus po dušu. Kruopščiai vyniojo plaukų sruogas 
ant violetinių suktukų. Laimė, jo niekas nematė. Jautėsi kaip 
tikras žydras. 

Treniravosi naują eiseną. Bandė, kiek tik galėjo, maskuoti 
balsą. | 

Chorchė žinojo: Žmonės tave instinktyviai atpažįsta iš ju- 
desių, eisenos, šnekos, kaip tu perbrauki sau per plaukus ir 
šypsaisi. Tavo nesąmoningi trūkčiojimai ir vartojami specifiniai 
posakiai. Rodrigeso vienintelis nuopelnas, Chorchės manymu, 
buvo šis: diedas jį ir Paolą nufilmavo, kai jie buvo vaikai. Du 
visiškai skirtingi Žmonės: berniukas ir mergaitė, gyslotas ir 
išnašus, kampuotas ir apvalainas. Bet vis tiek jų judesiai beveik 
identiški. Chorchė prisiminė. Identifikacijos kodai pavojingesni 
nei išvaizda. 

Pakeisk tai, Chorche-boy, sparčiai nors pasiusk. 

Bute sunku. Norėjosi lauk. Nusikabino veidrodį, kabojusį 
koridoriuje, ir pastatė jį prie sienos svetainėje. Pirmą dieną 
vaikščiojo aplink nuo dešimtos ryto iki septintos vakaro, plau- 
kai lyg mamos Mardžės iš „Simpsonų“, ir treniravosi naujai 
judėti. Praktikavosi naujus trūkčiojimus. Praktikavosi naują 
šneką. 

Po dvylikos valandų - nauja ševeliūra: plaukai tapo garba- 
noti. Nesusigarbanojo tiek, kiek jis tikėjosi, nors plaukų suktu- 
kus laikė dvigubai ilgiau nei buvo rašoma ant pakuotės. 

Įsitrynė savaiminio įdegio kremu „Piz Buin“, tamsiausio 
atspalvio. Kitoje tūbelės pusėje esančioje instrukcijoje buvo 
parašyta, kad spalva išsilaikys tris dienas. Turėtų suveikti. 

Galutinis bendras efektas —- atrodė lyg metisas, el mestizo 
macanudo. Dar patvarkyti lūpas bei nosį - ir netjo paties motina 
neatpažintų. 

Nuostabu. 


Žaliuzės užtrauktos. Kambaryje nuolatinė puspilkė šviesa. 

Butas mažas. Du kambariai ir virtuvė. Miegamajame stovė- 
jo siaura lova be patalynės. Chorchė manė, kad tokių dalykų 
senelių prieglaudoje duoda. Tačiau čia, atrodė, pasiimdami 
damą bus viską ištuštinę. Svetainėje stovėjo sofa, televizorius, 
kilimas ir pailgas tamsaus medžio staliukas. Ant lubų kabojo 
geltonas stiklinis šviestuvas. Knygų lentynos prikimštos šei- 

mos nuotraukų, atvirukų iš Čilės bei knygų. Dauguma - ispanų 
kalba. Jis užklupo save begalvojantį apie tai, ar ji turėjo šeimą. 
Bandė žiūrinėti atvirukus. Keletą perskaitė. Greitai pavargo. 
Batai „Asics“ lūkesčių nepateisino. Koją vis dar skaudėjo. Gal 
buvo išnarinta. 

Vidury dienos jis paskambino į kaimynų viršuje, apačioje 
ir šalimais duris. Pasislėpė laiptinėje, jei kartais būtų atidarę. 
Namie nieko nebuvo. Jis galėjo Žiūrėti televizorių. 

Vis tiek prisuko garsą. Nebuvo kabelio. Įjungė bandomąjį 
vaizdą ir klausėsi žinių. Apie jį nieko. Žiūrėjo kartojimus, pa- 
vakario filmus bei TV parduotuvę. Pradėjo nervintis. 

Toliau praktikavosi eiseną. Sutvarkyti ritmą. Mojuoti ran- 
ka. Žengiant žingsnį dešinioji koja darė nedidelį aplinkkelį. 
Nięga with attitude. Eisena, turinti dvasią. Sklandūs judesiai. 
Nepersistenk, bandyk, kad atrodytų tikroviškai. Jausmas, 
lyg jis taip būtų judėjęs visą gyvenimą. Turėtų tai kraujyje. 
Įgimta. 

Skaitė vakarinius laikraščius, kuriuos Serchijus atsinešė 
ateidamas. Apie pabėgimą buvo rašoma nedaug. Tik trumpas 
straipsnis laikraštyje Ekspresas ir žinutė Vakaro laikraštyje. 

Pasak Ekspreso: 


Vyras, nuteistas už stambų nusikaltimą susijusį su narkotikais, 
ketvirtadienio pavakarę dramatiškomis aplinkybėmis pabėgo iš 
Esterokerio kolonijos. Vienas iš kalėjimo sargų laikraščiui Eks- 
presas pasakojo, kad bėglys Chorchė Salinas Barijus buvo par- 
eigingas nuteistasis ir kad darbuotojai neįtarę jo planų pabėgti. 
Pasak šaltinio kolonijoje, Chorchė Salinas Barijus per tvorą perlipo 
pasitelkęs tam tikrą pagalbą iš išorės. Po to jis įbėgęs į mišką, 
kur tikriausiai jo laukė automobilis. Tas pats šaltinis teigia, kad 
bėglį kelis mėnesius iki įvykio buvo apėmusi treniravimosi bėgti 
manija. Kalėjimo vadovybė išreiškė savikritiką dėl įvykio ir tuo 
pat metu pasitenkinimą, kad pabėgimo metu išvengta didesnių 
smurto apraiškų. 

Po pabėgimų bangos 2004-aisiais, kai vien Tonis Ulsonas, nuteis- 
tas už policininko nužudymą Maleksanderyje, per metus sugebėjo 
pabėgti du sykius, apsauga ir saugumas šalies kolonijose pagerėjo. 
Valstybinė kalėjimų ir lygtinės pataisos administracija po vakarykš- 
čio įvykio pranešė, kad tikriausiai bus sušaukta tyrimo grupė, kurios 
tikslas - dar labiau sustiprinti apsaugą tokio tipo kolonijose. 


Chorchė šypsojosi. Vadinasi, jie manė, kad jis perlenkė spor- 
tuodamas. Įdomu, ką jie manė apie jo studijas miesto bibliote- 
koje? Ar bent nutuokė, ką jis ten veikęs? 

Antrą dieną vakariniai laikraščiai nerašė nieko. Jis nusivylė. 
Kita vertus - ramu: kuo mažiau dėmesio, tuo geriau. 

Ilgėjosi bėgimo treniruočių. Nemėgo tylos. Nervinosi, kad 
jo forma ir išlavintas kūnas suglebs. 

Laikas sliūkino lėtai lyg netiuninguotas mopedas. Bandė 
planuoti. Smaukė. Žvilgtelėdavo pro žaliuzių tarpelius. Ner- 
vinosi. Nuolat praktikavosi būti naujuoju Chorche. Gaudė 
įtartinus garsus gatvėje arba laiptinėje. Fantazavo apie sėkmę 
užsienyje. 

Niūruma - dešimt kartų blogiau nei kalėjime. 


Miegojo dirgliai. Dažnai pabusdavo. Klausėsi. Trūktelėjo 
žaliuzes. Žvilgčiojo pro skylutę duryse. 

Slankiojo iš kampo į kampą. Pamatė save veidrodyje. Kas 
iš jo bus? 

Chorchės dilema: vienintelis dalykas, kurį išmanė, buvo 
kokso prekyba. Bet kaip jam į ją pakliūti neišsiduodant? Jis 
buvo gerbiamas kaip Chorchė. Ne kaip koks kaip-čia-jam-da- 
bar-pasivadinus tipas. Verslo sritis, kurią sunku spausti vienam. 
Neįmanoma be pagalbos. 

Jam reikėjo asmens kodo ir registracijos adreso, kad galėtų 
pasislėpti už laikinos tapatybės. Be to, norėjo važinėti zuikiu 
priemiestiniu ir metro. Įkliuvus visada galima nurodyti kaž- 
kieno asmens kodą ir adresą, o kontrolieriams to pakakdavo. 

Toliau - jam reikėjo degintis soliariume, kad atsikratytų sa- 
vaiminio įdegimo kremo. Reikėjo tamsesnės rudos spalvos nei 
jo natūrali lęšių. Reikėjo daugiau drabužių nei įdiržę treningai, 
kuriuos pasiskolino iš Serchijaus. Reikėjo mobiliojo telefono. 
Reikėjo susisiekti su tam tikrais asmenimis. Labiau už viską 
Ch-boy reikėjo grynųjų. 

Ilgėjosi Paolos. Norėjo paskambinti, bet žinojo, kad netu- 
rėtų. Palauks. 

Po penkių dienų apėmė paranoja. Atrodė, kad kiekvienas 
gatvėje sustojęs automobilis buvo mentų. Vakare atėjo Serchi- 
jus, jie peržvelgė situaciją. Farai dar nelipo Serchijui ant kulnų. 
Rodės, kad viskas ramu. Chorchė vis tiek nervinosi. Norėjo 
plautis. 


Serchijus jo atvažiavo kitą dieną, šeštą ryto. Chorchė buvo 
visai nusibaigęs. Nė minutės nemiegojęs. Ropinėjo ir „Wettex“ 
kempine nuo grindų šluostė plaukus ir kitus galimus savo 
pėdsakus. Jie važiavo į Kalhelą. Chorchė paprašė Serchijaus 
apsukti keletą papildomų ratų, kad suklaidintų galimus per- 
sekiotojus. 

Serchijus purtė galvą: „Tu per daug nerviniesi.“ 

Kita vieta Chorchei miegoti - kambarys pas Serchijaus brolio 
geriausią draugą Edį. Pliusas: jei mentai jo ir ieškojo, dabar jie 
tikrai pametė pėdsakus. Minusas: žinančiųjų apie jo buvimo 
vietą daugėjo. 

Būtų optimalu, jei jis galėtų gyventi pas žmones jiems ne- 
žinant, kas jis toks, arba neatpažįstant jo. Edžio neapmulkinsi. 
Nusižvengė išvydęs Chorchę. El negrito. Buvo pristatytas Edžio 
žmonai ir dviem pypliams. Ji nė nenutuokė apie Chorchės 
istoriją. Ne idealu, bet nieko. 


Dienų dienas Chorchė gulėjo lovoje. Klausėsi vaikų žvie- 
gimo. Studijavo lubų struktūrą. Galvojo apie tai, kaip turėjo. 


jaustis jo mama, atvykusi į Švediją su juo įsčiose. Iš diktatūros. 

Viena su prisiminimais. Gėdijosi, kad per mažai žinojo. Per 
retai teiravosi. 

Mažas kambarys. Iš tiesų buvo vieno iš vaikų. Grindys 
nuklotos LEGO detalėmis. Plakatai su DJ Mendesu ir „Žiedų 
valdovo“ veikėjais. Ant langų kabojo gėlėtos užuolaidos. 

Skaitė komiksų žurnalus. Norėjo pažaisti Edžio „X-boxu“, 
bet nedrįso vaikštinėti po butą. Norėjo atgal į bobulės butą, bet 
tuo pat metu žinojo čia esąs saugesnis. Ilgėjosi tikros laisvės. 
Troško lauk. 


Po kelių dienų. Edis pasibeldė antrą valandą dienos. Iš tiesų 
turėjo būti darbe. Chorchė iškart suuodė - kažkas ne taip. Edis 
išmuštas prakaito. Vis dar nenusiavęs. Fone žviegė jo vaikai. 

— Chorche, turi dingti. Jie pasiėmė Serchijų apklausti. 

— Kada tai įvyko? Iš kur žinai? 

- Paskambino ryte ir pasakė, kad turįs prisistatyti iki pirmos. 
Jis išsyk paskambino man ir pasakė, kad turiu tau pranešti, bet 
kad tau neskambinčiau. 

- Jėga. Tai ašjam taip sakiau. Jokių pokalbių telefonu. Jie gali 
klausytis ir dar velniai žino ką jie gali daryti. Tavęs nesekė? 

Edis - ne pats sumaniausias latinas pasaulyje. Bet jam yra 
tekę tai daryti anksčiau. Žinojo, kad reikia mestelti akį per 
petį. 

Chorchė pradėjo rengtis. Be treningo, iš Serchijaus dar buvo 
pasiskolinęs ir striukę. Ne tiek daug turto susipakuoti: tūbelė sa- 
vaiminio įdegio kremo „Piz Buin“, plaukų suktukai, dantų šepe- 
tėlis, dvejos apatinės kelnaitės ir papildoma pora kojinių. Viskas 
iš Serchijaus pliųs penki tūkstančiai pasiskolintų kronų. 

Daiktus susišlavė į ICA maišelį. Pabučiavo Edį į skruostus. 
Pamojavo žviegiantiems vaikams. Padėkojo vyresnėliui pypliui 
už paskolintą kambarį. Tikėjosi, kad Edis nepapasakos savo 
žmonai, kuo jis vardu ir kas jis toks. 

Slapstosi dešimt dienų. Ar jau viskas eina šuniui ant uo- 
degos? 

Ispaniškai parašė Serchijui raštelį. Užkoduotą pagal jų su- 
sitarimą. Perdavė jį Edžiui. 

Perėjęs per butą išėjo lauk. Pasirodė, kad iš lauko pasigirdo 
sirena. 

Atidarė laukujes duris į gatvę. 
žmonių. Ramu. Paranojiškas latinas slapstosi. 

Ką, po velnių, jam dabar daryti? 


Oras vėso. Rugsėjo devintoji. Chorchė visą dieną tampėsi 
mieste. Centras: Karalienės gatvė, Senoji tilto gatvė, Šieno aikštė, 
Karaliaus gatvė. Sturės aikštė. Pavalgė restorane „McDonald's“. 
Apsižvalgė parduotuvėse. Bandė apžiūrinėti panas. 

Negalėjo mėgautis. Tik nervinosi. Lyg apimtas manijos nuo- 
lat galvojo apie saugumą - nepaisant to, vis dairėsi aplink, lyg 
kiekvienas bičas būtų sekantis civiliai apsirengęs mentas. 

Susipažink su palaužtu Chorche - El Jorgelito - mažu per- 
šikusiu snargliumi. Norėjo paskambinti seseriai. Norėjo pasi- 
kalbėti su mama. Beveik norėjo atgal į koloniją. 

Negalima, jis turi susiimti. Nuolat negalvoti apie savo mamą 
ir seserį. Kas, po velnių, jam darosi? Šeima yra viskas, aišku, 
pagrindinė taisyklė. Bet jeigu neturi padorios šeimos, jei esi 
priverstas suktis pats, tada galioja kiti įstatymai. Jis susikon- 
centravo į svarbiausia. 

Nėra kur miegoti ir nėra draugų/sėbrų, kuriais dabar galima 
pasitikėti. 

Kišenėje penki gabalai. Galėjo sumokėti kokiam senam kok- 
so draugeliui, kad jį priimtų keletui naktų. Bet rizika buvo per 
didelė, jie už bet ką išpliurptų. 

Galėjo eiti į nakvynės namus. Tikriausiai per brangu. Be to, 
jie juk paprašytų asmens tapatybės dokumentų. 

Jis galėjo susisiekti su savo mama arba seserim, bet jas 
tikrai stebėjo Mentai - būtų be reikalo joms pridaręs nema- 
lonumų. 

Velnias. 

Dienas leidžiant vaikų kambario lovoje gimė idėja: apsistoti 
benamių prieglaudoje. Išsispręstų lovos problema, bet faneros 
poreikis vis dar liktų. Buvo ir kita, didesnė, idėja. Pavojinga. 
Nutrūktgalviška. Jis bandė ją nuvyti šalin, nes ji buvo susijusi 
su Radovanu. 

Chorchė pasiklausė kelių narkomanų Sergelio aikštėje, kur 
jis galėtų permiegoti. Jie jam patarė dvi vietas: miesto misi- 
onierių „Naktinę pelėdą“ prie Šliuzo ir „KarismaCare“ prie 
Ramynamio aikštės. 

Jis nuėjo į metro stotelę prie Šieno aikštės. Buvo aštun- 
ta valanda vakaro. Užkardos neatrodė taip, kaip prieš jam 
sėdant. Sunkiau prasmukti. Aukštos termoplasto užtvaros, 
kurios, einant pro jas, nuslysdavo į šalis perbraukus kortele. 
Išlaidauti nenorėjo. Nenorėjo eiti iki Šliuzo. Rizikos įvertini- 
mas. Užkardos per aukštos, kad per jas būtų galima peršokti. 
savo darbo. Jis stebėjo Žmonių ritmą. Jų buvo nedaug. Malėsi. 
Bastėsi. Stebėjo. Galiausiai atėjo šutvė jaunuolių. Jis įsimaišė 
tarp jų. Slydo kartu. Prisišliejęs prie dvidešimtmečio vaikinuko. 
Užkarda supypsėjo pajutusi, kad jis praslinko už kažko kito. 
Užkardų sargas buvo dėjęs skersą. 

Nuvažiavo iki Šliuzo. Adresą susirado stotyje, Stokholmo 
viešojo transporto, SL, žemėlapyje. 

Jis buvo pavargęs. Norėjo į lovą. 

Į „Naktinę pelėdą“ Aukštikalnio gatvėje atėjo devintą va- 
landą. 

Paskambino į duris. Buvo įleistas. 

Atrodė jauku kaip namie. Registracija buvo prie pat įėjimo. 
Kiek giliau kambaryje - keletas stalų ir kėdžių, kriauklė ir 
dujinė palei vieną sieną. Kampe stovėjo televizorius. Liaudis 
susėdusi žaidė kortomis. Valgė. Žiūrėjo televizorių. Kalbėjosi. 
Niekas nekreipė į jį dėmesio. Jis nepažino nė vieno. Atrodo, 
kad nė vienas iš ten esančių neatpažino jo. Puiku. 

Moteris registratūroje priminė miesto biblės bibliotekininkę. 
Tas pats stilius, tas pats rudas apdaras. 

— Labas vakaras, gal galėčiau jums padėti? — prabilo ji ir 
pakėlė galvą nuo kryžiažodžio. 

Chorchė tarė: 

— Be abejo. Pastaruoju metu turėjau problemų dėl gyve- 
namosios vietos. Nugirdau teigiamų atsiliepimų apie šitą 
vietą. 

Pasitelkė į pagalbą švelnų kaip cukrus „pagailėk manęs“ 
balsą. Jam nereikėjo apsimesti. Jis iš tiesų buvo palaužtas. 
Moteris atrodė nuovoki. Socialinio skyriaus tetulės/ kuratorės/ 
psichologės visuomet buvo supratingos. Chorchė pažinojo jų 
padermę. 

- Yra likę laisvų lovų, turėtumėte gauti. Arjau ilgai neturite 
būsto? 

„Kalbėkis. Būk malonus. Pasakyk ką nors įtikimo.“ - Ne tiek 
jau ilgai, apie dvi savaites. Sunku. Mergina mane išmetė. 

- Skamba baisiai. Čia galėsite miegoti bent jau keletą naktų. 
Gal reikalai su mergina išsispręs. Kad galėtumėte čia pasilikti, 
man tik reikia pavardės ir asmens duomenų. 

Mėšlas. 

— Ar tikrai privalomi tie duomenys? Kodėl? 

Jis mąstė: „Aš juk turiu asmens kodą. Ar galiu jį atskleisti?“ 

— Aš žinau, kad dauguma čia besilankančiųjų nenori at- 
skleisti tokių dalykų, bet ir ši veikla kainuoja. Mes nusiųsime 
faktūrą tiesiai jūsų socialinei sekretorei, jei tokią turite, du 
šimtai kronų už naktį, taigi, deja, turiu sužinoti jūsų asmens 
duomenis. 

Šūdas. Jis negalėjo vėjais paleisti savo suklastoto asmens 
kodo. Niekada neišdegtų. 

— Negaliu. Mielai užmokėsiu grynaisiais. 

— Apgailestauju, bet mokesčio grynaisiais nebeimame. Jau 
dvejus metus. Jums gal reikėtų susisiekti su savo socialine 
kontora? 

Piskis. 

Chorchė pasidavė. Padėkojo. Vėl išėjo į gatvę. 

Pasigailėjo pabandęs. Tikėjosi nesukėlęs įtarimų. 
lange. Plaukai juodi. Garbanoti. Barzda kaip reikiant paaugusi. 
Oda tamsesnė nei tikrovėje. Turėtų pakakti. 

Termometras rodė keturiolika laipsnių šilumos. 

Kur jam miegoti? 

Galvojo apie savo antrąjį planą —- savo šlamančiųjų idėją. 
Arjis išdrįs? 

Bandyti Radovaną. 


II 


JW vėl perskaičiavo banknotus. Lygiai dvidešimt du tūkstan- 
čiai kronų, nepaisant to, kad jis keturis savaitgalius iš eilės 
linksminosi kaip Paris Hilton ir dar įstengė įsigyti „Canali“ 
švarką. 

Rankoje kilnojo keturiasdešimt keturias gumele apvynio- 
tas penkiašimtines. Paprastai jos gulėdavo drabužių spintoje, 
paslėptos kojinių poroje. Prekiauti koksu buvo verta. Tiek 
pinigų užsidirbo per mėnesį. Atidavė skolą Abdulkarimui, be 
to, išlaikė finansų egzaminą. 

Abdulkarimas jį liaupsino, norėjo, kad kola jis užsiimtų visu 
etatu. Pagyros šildė. Liaupsės suteikė pasitikėjimo savimi ir 
didžių svajonių apie ateitį. Bet JW atsisakė - jis planavo viską 
tvarkyti iš karto:.vakarėlius, pardavimą, universitetą. 

Chebrantai neprieštaravo, kad jis buvo atsakingas už pro- 
duktus. Jie buvo gražūs vaikiai. Patiko, kad prekės tiekiamos 
patiems nesitepant rankų. Vienintelis Nipis reagavo juokais 
užmesdamas: „Prastai su šlamančiaisiais, ar ką? Yra panašu- 
mo, nes nuolat turi čarlį stumdyti. Pasakyk, galėsi iš mano 


112 


tėvo pasiskolinti.“ JW nekreipė dėmesio. Mąstė: „Tuoj galėsiu 
nusipirkti Nipio tėvą ir užraukti jo veiklą visiems laikams.“ 

JW apžiūrinėjo save veidrodyje. Karčiai buvo gražiai sodriai 
išvaškuoti dviem šlakeliais šviežiai įtrinto „Dax“, įskaitant ir tą, 
kurio niekada nepavykdavo iki galo išplauti. Anksčiau plaukus 
apsikirpdavo pats. Dabar atsivėrė naujos galimybės - gal ir jis 
galėjo eiti pas tuos pačius kirpėjus kaip ir chebrantai salonuose 
„Sachajuan“, „Toni ėz Guy“, „Plaukų šutvė“. Nuostabi mintis. 

Visi jo drabužiai buvo dėvėti: „Gucci“ džinsai, „Paul Smith“ 
marškiniai ir „Tod's“ batai jiems būdingu gumbuotu guminiu 
padu. Kaip tik todėl buvo taip malonu užsivilkti „Canali“ 
švarką. Jokių raukšlių, graži medžiaga, traškumo jausmas. 
Netgi kvepėjo naujai. 

Jis buvo metro aštuoniasdešimt dviejų centimetrų ūgio, 
šviesus, lieso veido. Liesi riešai. Liesas kaklas. Viskas liesa. 
Pianisto pirštai. Ryškūs žandikauliai. JW prieš veidrodį pakeitė 
pozą: „Gerai atrodau, bet gal reikėtų užsiaugint šiek tiek rau- 
menų. Nagi, sporto tinklo S.A.T.S. lankytojo kortele metams, 
here I come.“ 

Buvo šeštadienis. Su Nipiu važiuos į vieno jo draugo tėvams 
priklausantį Liovhelos sodžių Siormlande. Vaikiną, Gustavą, 
JW anksčiau buvo keletą sykių sutikęs „Laroy“. Bus vakarienė, 
vakarėlis ir nakvynė. Dalyvaus Sofi ir Ana. Atvyks keli jam nepa- 
žįstami asmenys. Geriausia naujiena - ten bus Jet-set Karlas. 

Jei bent kiek šypsosis laimė, gal išdegs su Sofi. Jei labiau 
seksis - jis galėtų padaryti įspūdį Jet-set Karliukui. Neabejotina 
anga į k kanalus. 

Buvo trečia po pietų. JW jautėsi kažkaip tingiai, nepaisant 
to, kad praeitą vakarą neūžė. Atsisėdo ant lovos, užsikėlė kojas 
ir perskaičiavo banknotų pluoštą. Mėgavosi, čežino penkiašim- 
tines. Laukė Nipio papypinant gatvėje. 


Pardavimo kreivė kilo tiesiai į viršų. Savaitgalį po to, kai jis 
pavaišino Sofi ir Aną Kamanėje, skėlė pirmą partiją. Pradėjo vėl 

statydamas. Bet niekada daugiau Kamanėje - jis apsisprendė, 
kad tai buvo vienkartinis įvykis. Ne lygis. 

Jie kaip paprastai sėdėjo Točio namuose. Visa lyga: JW, To- 
tis, Nipis ir Fredrikas. Be to, Sofi, Ana ir dvi kitos Lundbergo 
panos. Chebrantai su sandoriu sutiko: JW suveikė ledo ir jie 
visi pasidalijo išlaidas. Šį kartą ir merginos norėjo prisidėti. JW 
rėžė dosnumo kalbą, vaizdavo nešykštų ir kiekvieną pavaišino 
po šniurkšlę. Dvi naujosios merginos, Šarlotė ir Lulu, niekad 
nebuvo bandžiusios. Nuotaika pakilo labiau nei galima buvo 
tikėtis. Jie jautėsi nerealiai geidžiami, spontaniški - užsidegę, 
kad tave šimtas. Visi vertino JW, vaikiną, suveikusį vakarėlį. 
Po trijų valandų jie sušoko į taksi automobilius ir nuvažiavo 
į Sturės aikštę. JW pasiėmė keturis gramus. Jie suėjo į „Ko- 
ket“. Varė įprastą reisą: šoko, pylė, flirtavo. Nipiui pavyko 
būti nučiulptam dviejų panų. Po pusvalandžio prie JW priėjo 
viena iš naujųjų merginų, Lulu, ir pasakė mananti, kad visas 
šis reikalas labai fainas. Pasiteiravo, ar jis turįs daugiau, ir 
patikino mielai užmokėsianti. JW atrodė susirūpinęs. Pasakė, 
kad nereikia mokėti, bet kad jis jau mažumėlę pažadėjęs kitam 
draugui. Ji tarė: 

— Geruti, man reikia tik kelių šniurkšlių. Privalai man leisti 
susimokėti. 

Jis tarė: 

— Žinoma, pažiūrėsiu, ar galiu ką suveikti. 

Jis galvojo: „Vis tiek moka tavo tėtis.“ 

Jis viską prastūmė po tūkstantį du šimtus už gramą. Kaina 
perkant iš tiekėjo buvo šeši šimtai. Pelno išėjo du tūkstančiai 
keturi šimtai kronų. Palyginti su taksi vairavimu, visiškai ide- 
alu: viso vakaro kankynė forde atitiko trijų minučių gerinimosi 
giesmelę „Kėket“, ir jis galėjo stovėti su kokteiliu rankoje ir 
visą laiką stebėti gražią merginą. Neblogai. 

Kitą savaitgalį buvo taip pat, tik dalyvavo kiti žmonės. 
Apšilimas kitame bute, pratęsimas kitame klube, pabaigtuvės — 
kituose apartamentuose: Užkalė septynis tūkstančius kronų 
neto, nors ir veltui iš viso išdalijo penkis gramus. 

Kitą savaitę susitiko su Sofi kavinėje, esančioje „Sturės gale- 
rijoje“. Šnekučiavosi apie padorius klubus, gražius drabužius, 
bendrus pažįstamus. Kalbėjosi netgi apie rimtus dalykus. Ką jie 
norėtų veikti baigę universitetą. Sofi studijavo verslo vadybą, 
bet norėjo nuo penkto semestro pereiti į Stokholmo aukštąją 
prekybos mokyklą. Turi gauti aukščiausius visų egzaminų 
įvertinimus, daug mokytis, susiimti. Paskui ji vyks į Londoną 
ir pasuks teisingu keliu. JW norėjo dirbti su akcijomis, buvo 
imlus matematikai. Ji tapo asmeniška, klausinėjo apie jo tėvus 
bei kilmę. JW turėjo varyti išsisukimo manevrą, sakė, kad jam 
augant jie didžiąją laiko dalį praleido užsienyje, kad dabar 
jie gyveno sodyboje Dalarnoje ir kad ji tikrai nežinanti, kas 
jie tokie. Ji pasiteiravo, kodėl jie negyvena Siormlande ar kur 
kitur arčiau miesto. JW pakeitė pokalbio temą. Buvo pratęs, 
turėjo prikaupęs dalykų, kurie padėdavo pakreipt kalbą. Jie 
ėmė šnekučiuotis apie jos šeimą. Suveikė, Sofi paleido jo kilmę 
ir papasakojo apie savąją. 

Kilusi iš kaimo, iš sodžiaus, ir pirmą klasę pradėjo papras- 
toje mokykloje. Nieko neišėjo. Klasės draugai nebuvo geri. 
Ją vadino snobe, nenorėjo būti toje pat komandoje per kūno 
kultūrą, manė, kad galima vogti jos trintukus. Skambėjo be- 
veik paikai, bet JW suprato, iš tikrųjų. Po šeštos klasės perėjo į 
Lundbergą. Pas saviškius. Ji dievino šią mokyklą. 

JW negalėjo jos paleisti. Ji buvo jo geriausias prekybos ka- 
nalas ir dar tokia seksuali, be to, ji atrodė iš tiesų geros širdies. 
Gera mergina. Tikslas aiškus - jis dirbs su ja, dviem frontais. 

Kitą savaitgalį JW su Sofi ir jos draugių būriu ūžavo priva- 
čiame vakarėlyje. Lulu dievino sniegą ir rėkė JW: 

- Šitas dalykas suteikia mano seksualiniam gyvenimui ne- 
apsakomų spalvų. 

Sofi dievino sniegą. Ana dievino sniegą. Šarlotė dievino snie- 
gą. Visi vakarėlyje dievino JW. Jis užkalė aštuonis gabalus. 

Dar kitą savaitgalį, savaitgalį prieš praėjusį, penktadienį, 
apšilimas pas Nipį, po to kokteilių stalas „Kharmoje“ ir pra-. 
tęsimas pas Lulu. Šeštadienis prasidėjo vakariene pas Totį, 

vėliau abonentinis stalas „Cafėt“. Užbaigtuvės dalyvaujant 
daugybei naujų Žmonių vėl pas Lulu. " 
Laikas rekordui. Jis susišlavė vienuolika tūkstančių neto. 


Dvi savaites bandė mokytis. Jautėsi kaip naujas Žmogus. 
Kokso prekyba darė finansinius stebuklus, suteikė pasitikė- 
jimo savimi ir pildė drabužių spintą. Bet vis tiek neturėjo 
ramybės. Blaškė mintys apie geltonąjį ferarį. Ta naktis, kai 
arabas pasiūlė pardavinėti k, buvo pirmas kartas, kai jis pasi- 
teiravo apie Kamilą. Jis tikėjosi, kad kas nors ką nors žino, bet 
giliai širdyje numanė, kad tai niekur nenuves. Bet dabar buvo 
feraris, skriejantis beprotišku greičiu Sturės gatve, nuolatinis 
vaizdas jo galvoje. Jis privalo sužinoti daugiau. 

Paskambino kelių tarnybai. JW, deja, neprisiminė automo- 
bilio registracijos numerio, bet vis tiek suveikė - automobilių 
registracija buvo nuostabi visuomenės institucija. Bet kas ga- 
lėjo sužinoti Švedijoje registruotų automobilių savininkus. Jei 
automobilio markė buvo neįprasta, informacijos galima buvo 
gauti ir nežinant registracijos numerio. Pasak kelių tarnybos 
darbuotojo, Švedijoje tais metais, kai Kamila dingo, buvo du 
geltoni „Ferrari“ automobiliai. Vienas priklausė informacinių 
technologijų milijonieriui Peteriui Holbekui, o kitas - lizingo 
įmonei AB „Dolphin Finans“. Įmonės specializacija buvo spor- 
tiniai automobiliai ir jachtos. 

JW pradėjo nuo Peterio Holbeko. Vyras pinigų užsidirbo iš 
konsultavimo internetu. Tiesa iškilo aikštėn: kaip, po velnių, jie 
galėjo manyti, kad kiekvienas konsultantas užsikaltų po penkis 
milijonus ant makaulės meistraudamas interneto puslapius, 
ką kiekvienas penkiolikametis, besidomintis kompiuteriais, 
sugeba? Bet dėl to galvos nesuko verslininkas ir apsimetėlis 
svajotojas Peteris Holbekas. Jis išsipardavė laiku. Interneto 
biuras turėjo šimtą penkiasdešimt darbuotojų. Praėjus pusei 
metų po to, kai buvo parduotas, biuras buvo uždarytas. Šimtas 
dvidešimt darbuotojų tapo bedarbiais. Peteris Holbekas užkalė 

tris šimtus šešiasdešimt milijonų. Pastaruoju metu jis aštuonias- 
dešimt dienų per metus slidinėjo, o likusį laiką su savo vaikais 
leido Tailande ar kituose šiltuose kraštuose. 

JW klausimas: ką informacinių technologijų milijonierius 
veikė tą pavasarį, kai dingo Kamila? 

Jis bandė paprastus atsakymus, bandė paskambinti Holbe- 
kui. Prireikė trijų dienų jam prisiskambinti. Galiausiai sėkmė 
nusišypsojo. Holbekas atsiliepė pridususiu balsu: 

— Klausau. Čia Peteris. 

— Sveiki, mano vardas Juhanas, - ne taip dažnai JW prisi- 
statydavo savo tikruoju vardu. - Turiu jums keletą klausimų, 
tikiuosi, nesutrukdžiau. 

— Ar Žurnalistas būsi? Neturiu jėgų kalbėtis su jumis. 

— Ne, šiaip tai ne. Kalba eina apie privatų reikalą. 

Holbekas atrodė nustebęs: 

- Pyškink. 

— Aš ieškau moters, Kamilos Westlund. Ji dingo maždaug 
prieš ketverius metus. Neaišku, kur ji patraukė. Mums žino- 
ma, kad prieš jai dingstant ją kartais buvo galima pastebėti 
geltoname feraryje. Tais metais jūs turėjote tokį automobilį. 
Pagalvojau, gal ką žinote. Gal buvote paskolinęs automobilį, 
ar ką? 

— Skambini iš policijos ar esi žurnalistas? 

— Ne žurnalistas, argi nesakiau? Ir ne policininkas. Privatus 
asmuo. | 

— Nesvarbu. Po velnių, neturiu supratimo, apie ką čia mali. 
Ar kažką insinuoji? 

E“ Atsiprašau, jei pasirodė keista. Aš tik norėjau paklausti, 
ar ką prisimenate? 

— Whatever. Pusę tų metų praleidau Uoliniuose kalnuose. Ant 
slidžių. Likusį laiką buvau Esterlene arba Floridoje. Su savo 
vaikais. Automobilis ramiai stovėjo garaže Stokholme. 

JW suprato - nėra prasmės daugiau spausti. Holbekas pa- 
pasakojo pakankamai. Jis atsisveikino. 

Kitą dieną kelias valandas internete naršė pagal „Holbekas“. 
Galiausiai atsidūrė Vakaro laikraščio archyviniuose puslapiuose. 
Holbekas buvo minimas straipsnyje apie liukso klasės poilsiau- 
tojus. Teisybė, jis turėjo namus Esterlene bei Floridoje ir jis buvo 
JAV ir slidinėjo tais metais, kai dingo Kamila. Gal informacinių 
technologijų milijonierius ir nebuvo susijęs. 

Juk buvo ir kitas geltonas feraris. 

JW patikrino lizingo įmonę AB „Dolphin Finans“. Jau vien 
tik pavadinimas skambino neaiškiais varpais. Jis susisiekė su 
Registrų centru. Darbuotojas buvo paslaugus, konstatavo, kad 
įmonė bankrutavo prieš metus. Visą turtą, automobilius ir 
laivus, nupirko vokiečių įmonė. Nieko daugiau JW nebegalėjo 
padaryti. Buvo netgi gera, kad galės ferarį užmiršti. O gal? 


Gatvėje pyptelėjo. JW žvilgtelėjo pro langą ir pamatė Nipį 
savo naujajame golfe, kurį jis buvo gavęs dovanų iš mamos ir 
tėčio dvidešimt pirmojo gimtadienio proga. 

Jie važiavo greitkeliu E4 į pietus: buvo pakeliui į vakarienę, 
linksmybes, galimybes. 

Radijas grojo Peterio klasiką. JW nebuvo didelis hiphopo 
gerbėjas, bet vis tiek negalėjo nemėgti teksto: „Pučia permainų 
vėjai.“ 

Buvo apie jį. Big time. Atėjo jo eilė: nebegyventi dvigubo 
gyvenimo, tapti tokiam kaip jie, iš tiesų. Tapti pinigingesniam 
nei jie. Valgyti juos pusryčiams. 

Jie šnekučiavosi. JW klausėsi. Nipiui norėjosi Lulu. Nipio 
nuomone, Jet-set Karlas praeitą savaitgalį buvo per daug įžū- 
lus - kas jis toks manė esąs? Nipis dalijo komplimentus JW 
„Canali“ švarkui. Nipis aptarė naujausią realybės šou. Nipis 
šūdžodžiavo. 

— Jau nebemanau, kad specializuosiuos finansų srity. Gal- 
voju apie rinkodarą. 

JW susidomėjimas buvo saikingas: 

- Ane. 

— Rinkodara yra daiktas, visų pirma ženklodara. Parduosi 
kokį tik nori produktą, pagamintą kaip tik galima pigiau, už 
kokią tik nori kainą. Jeigu tik jo teisinga ženklodara ir rinko- 
dara. Šitas reikalas turi tokį velnišką potencialą. 

— Taip, bet galiausiai turi reikšmės pagrindinė veikla ir įdar- 
binto kapitalo svertas, finansavimas. Jei tavo rinkodara kainuo- 
ja per daug ir tu niekada iš tikrųjų negauni pelno, miršti. 

— Aišku, bet užsidirbi pinigų. Pažiūrėk į „Gucci“ ir „Louis 
Vuitton. 

Drabužiai, parduotuvės Stokholme, mados kolekcijos, visa 
tai - tik priedanga. Tai, kas iš tiesų traukia šlamančiuosius, yra 
ženklodaros aksesuarai. Akiniai nuo saulės, kvepalai, diržai, 
rankinės. Kinijoje pagamintas šlamštas, pagalbiniai daiktai. 
Ženklodara, tipo. 

JW nuomone, Nipis nebuvo pasaulio išminčius, o šiandien 
tikriausiai buvo užsiciklinęs ties tam tikru žodžiu. 

Jie kalbėjosi toliau. 

JW džiaugėsi gyvenimu. Kitą mėnesį jis ketino pardavimą 
patrigubinti. Mintyse skaičiavo, daugino, planavo, struktūrino. 
Jis matė pardavimo bangas, prieaugį, grynuosius. Jis savyje 
matė bumą. 


Po valandos jie atvažiavo. Nipis papasakojo, kad tai senas 
dvaras, kuriame gyveno Gustavo tėvai. Tėvai - geri draugai su 
jo didenybe Karalėnu. 

Gustavas pasitiko. JW atliko tą pačią vaikino analizę kaip ir 
ankstesniais kartais jiems matantis - jis buvo bembio esencija. 
Apsirengęs vilnonio audinio švarku, baltomis laisvalaikio tipo 
kelnėmis, raudonu kaklaraiščiu, languotais marškiniais su dvi- 
gubomis sąsagomis ir „Marc Jacobs“ bateliais. Plaukai stipriai 
sušukuoti atgal - karčių karčiai. 

Pagrindinis pastatas buvo mažiausiai dviejų tūkstančių kva- 
dratinių metrų. Prieangyje tarp kolonų kabaldavo du riebūs 
krištolo šviestuvai, o ant sienų kabojo apsnigto gamtovaizdžio 

paveikslai. Įviji laiptai vedė į antrą aukštą. Gustavas pristatė 
juos Gun, namų šeimininkei, kaip jis ją pavadino. 

— Tai ji mane prižiūri, kai mamos ir tėčio nėra namie. 

JW atsakė: 

- Šįvakar tikrai prireiks. 

Gun juokėsi. JW žvengė. Nipis kikeno. Gustavas kvatojo 
daugiau už visus. 

Bangos neabejotinai geros. Atrodė, kad Gustavui jis pa- 
tinka. 

Nipis ir JW buvo Gun nusivesti ir apgyvendinti svečių kam- 
baryje viename iš fligelių. 

JW čiupinėjo paties susilankstytą voką kišenėje. Keturiolika 
gramų, dėl viso pikto. 


Vakarienė prasidėjo pusė aštuntos. Prieš tai Sofi ir JĮW žaidė 
tenisą poromis prieš Nipį ir Aną: septyni - penki. Šeši - keturi. 
Keturi - šeši. Septyni - penki. Laimėtojų nuotaika puiki. Nipis 
nemokėjo pralaimėti, šveitė raketę į žemę. Ana buvo rami. Iš 
tiesų tai JW teniso vaikystėje nebuvo žaidęs ir dėkojo turįs ka- 
muolio jausmą, leidusį gerai pasirodyti - atrodė, kad jis žaidęs 
tenisą visą gyvenimą. 

Jie nusiprausė po dušu. JW kambaryje pusvalandį numigo. 
Nipis nusišiko. 

Jie persirengė smokingais. JW turėjo padėvėtą „Cerruti“, 
kuris, jis sakė, kainavęs dvylika gabalų. Tikroji kaina buvo 
du tūkstančiai penki šimtai. Nipis pasiteiravo, ar JW turįs 
prekių. 

— Rodos, kad dabar tavimi jau galima pasikliauti. 

JW nežinojo, ar čia geras ar blogas komentaras. Gal jis pir- 
mMyn žengė per greitai? 

Jis nusijuokė: 

- Šiek tiek turėčiau turėti. Ar norėtum vieną įtraukti? 

Jie pasidalijo trisdešimt miligramų - pats tas, kad lengvai 
apsvaigtum. 

Kola trenkė išsyk. 

Kikenimo priepuolis juos užklupo netikėtai greitai. 

Jie nusileido laiptais salone išgerti aperityvo. JW jautėsi 
intelektualiausias žmogus pasaulyje. 

Kiti keturiolika kviestinių svečių laukė kiekvienas su šam- 
pano taure rankoje. JW stebėjo kompaniją. 

Vaikinai: JW, Fredrikas, Nipis, Jet-set Karlas, Gustavas ir 
trys kiti vyrukai. 

Merginos: Sofi, Ana, Lulu ir trys panos, kurių JW nebuvo 
anksčiau sutikęs. Visos buvo geros mergaitės. Merginos, kurių 
genai nepriekaištingi. Turtingi tėveliai lygu gražiom mamy- 
tėm arba atvirkščiai. Žinojo, kaip dažytis. Užsitepti tinkamų 
skaistalų, geriausių vokų šešėlių, lygaus makiažo pagrindo. 
Svarbiausia - kaip įsitrinti savaiminio įdegio kremo, kad lydėtų 
šviežumo jausmas. Jos rengėsi teisingai, slėpė tai, kas buvo ne 
taip gerai: šiek tiek nukabęs pilvas, per plati talija, per maža 
krūtinė, per plokščia nugara. Pabrėžė stipriąsias vietas: gražų 
kaklą, putlias lūpas, ilgas kojas. Atletiškos, lieknos mergaitės. 
Šansai, kad jos turėjo S.A.T.S kortelę, buvo nerealiai maži. 

Gustavas kvietė ne bet ką. Buvo garbė būti išrinktam, turint 
omenyje, kad vakaro šeimininką jis anksčiau buvo sutikęs vos 
tris sykius. 

Visi siurbčiojo, persimesdavo žodžiu kitu, niekur neskubėjo. 
JW buvo priverstas tvardytis, buvo pačioje viršūnėje. Jautė, 
kad po kiekvieno ištariamo sakinio galėtų skelti juokingiausią 
pasaulyje sąmojį. Nipis jam mirktelėjo - tu ir aš, JW, k svaigulio 
apimti. 

Jie susėdo prie stalo. 

JW atsidūrė tarp Anos, kuriai dabar jau dažnai parduodavo, 
ir merginos vardu Karo. Pusė velnio, abi buvo kalbios. 

Pirmas patiekalas jau stovėjo ant stalo. JW iškart pamatė, 
kad tas buvo ne iš šio pasaulio. Paskrudinta duonos riekelė 
su „Kalix“ ikrais, grietine ir smulkiai supjaustytu raudonuoju 
svogūnu. Pagrindinė mintis gal ir nebuvo geniali, bet akcentas 

buvo didžiulis stiklinis dubuo stalo viduryje - mažiausiai pen- 
ki papildomi kilogramai „Kalix“ ikrų. Apsirijimas. JW į savo 
lėkštę prisikrovė ryškiai už kokius keturis šimtus kronų. 

Gun įnešė karštą patiekalą, stirnienos nugarinę su voverai- 
čių padažu ir orkaitėje keptomis bulvių skiltelėmis. JW patiko 
žvėriena. Jie gėrė „Bordeaux“. Ana papasakojo apie savo tėvų 
vyno rūsį. Desertui atkeliavo šerbetas su gervuogėmis ir avie- 
tėmis. JW sau pažadėjo: per ateinančius dešimt metų jis turės 
savo Gun. Pakvaišusiai geri gastronomijos stebuklai. 

Atmosfera lėgo į taktą su Gun įnešamais vyno buteliais. 
Po deserto Gustavas ėjo aplinkui su apšalusiu degtinės „Grey 
Goose“ buteliu ir pylė pilnus stikliukus. Šiluma dar labiau 
plūstelėjo. 

Merginos stebeilijosi į Jet-set Karlą ir Nipį. Visuomet į 
Nipį. 

JW žvalgėsi į Sofi. 

Ji į jį nekreipė dėmesio. 

Kambarys nebuvo paprastas kambarys. Tinkamesnis žodis 
būtų „salonas“. O galbūt valgomasis. Labai didelis, labai aukš- 
tomis lubomis, labai pompastiškai įrengtas. Ant lubų kabojo du 
krištolo sietynai su žvakėmis. Tamsiai raudoni tapetai plačiais 
dviejų atspalvių dryžiais. Ant sienų kabojo modernistiniai pa- 
veikslai, gali būti, kad kai kurie buvo tikrai vertingi. 

Šią savaitę JW kartu su Sofi lankėsi Moderniojo meno mu- 
ziejuje. Jis nebuvo didžiulis meno gerbėjas, bet Sofi sakė mėgs- 
tanti galingas spalvų kombinacijas ir todėl labiau žavėjosi mo- 
derniuoju menu. Likus keletui dienų iki vizito JW pasiskaitė 
apie tai, kas kabojo muziejuje —- norėjo padaryti įspūdį. Pats 
to nežinodamas jis apie keletą menininkų susidarė šiokį tokį 
vaizdą. Gal vienas iš paveikslų buvo Kandinskio. Milžiniška- 
sis, padalytas į tris niūrių, prie tapetų derančių spalvų laukus, 
galbūt buvo Marko Rotko. 

Stalas buvo padengtas stilingai ir grakščiai. Balta lininė 
staltiesė, iškočiotos žalios lininės servetėlės ir sidabriniai ser- 

vetėlių žiedai. Vyno buteliams išdėlioti antikvariniai padė- 
kliukai. Žvilgantys sidabriniai stalo įrankiai ir krištolo taurės, 
kaip pridera. 

JW dievino visą šį reikalą. 

Jie šnekučiavosi. Vaikinams patiko girdėti savo pačių balsus. 
Jet-set Karlas gyrėsi, Nipis laidė nevykusius juokelius, Fredri- 
kas pliurpė apie verslo idėjas. Kaip įprasta. 

Ana papasakojo apie savo pastarąją kelionę į St. Moritzą. 
Kas antrame sakinyje tepėsi lūpų blizgio. Ji ir draugė susidrau- 
gavo su polo komanda, kuri kasmet važiuodavo į varžybas 
ant užšalusio Alpių ežero. Šiaip jie dirbo Londono bankuose, 
polas buvo tik nedidelis savaitgalio malonumas. JW neatsiliko, 
papasakojo apie savo pernykštę kelionę į Šamoni. Daugiausia 
prikūrė, išpūtė ir perdėjo. Vienintelis kartas, kai jis lankėsi 
Alpėse, iš tikrųjų buvo pigi kelionė sporto atostogų metu prieš 
penkerius metus: penkiolika vaikinų iš Umėjaus ir Robertsfor- 
šo spaudėsi, miegojo ir perdė autobuse dvidešimt septynias 
valandas. 

Ana buvo patraukli ir maloni. Bet nuobodi. Jokios ugnelės. 
Jis jos klausėsi, juokėsi iš jos pokštų ir šio bei to klausinėjo. 
Darė viską, kad atrodytų susidomėjęs. Ji malė liežuviu, atrodė 
patenkinta jo draugija. JW galvojo tik apie Sofi. 

Vakarienė rutuliojosi toliau. Liaudis buvo apdujusi, bet 
vis tiek rami. Gun nešė ant stalo ir nuo stalo. Visi atrodė pilni 
lūkesčių. 

Fredrikas pasakė padėkos kalbą. 

Jie pakilo i iš užstalės ir nuėjo į kažką, panašaus į barą. Palei 
dvi sienas stovėjo plačios sofos su daugybe pagalvėlių. Priešais 
kiekvieną sofą — po ilgą stalą. Ant stalų Gun buvo padėjusi 
keturių spalvų „Ittala“ žvakides. Viename kambario kampe 
buvo baras, sumeistrautas iš klasikinių medžio apkalų. Už baro 
įmontuotoje vitrinoje - martinio taurės, aukštos taurės, viskio 
stiklinės, alaus bokalai ir vyno taurės. Pašėlusiai daug butelių 
alkoholio, išrikiuotų lentynose. 

Gustavas atsistojo už baro. Užstaugė būsiąs vakaro barme- 
nas ir kad laikas užsakymams. Kažkas įjungė muziką, Bioncė. 
Vežė. 

Jie pylė. Gėrė „Apple Martini“, „Gin Tonic“, alų. Gustavo 
tėtis turėjo tikrą kokteilių plakiklį. Jie maišė vaisinius koktei- 
lius: „Strawberry Daiguiri“, „Pina Colada“. 

JW pasiėmė alaus. Stebėjo savo draugus. 

Nipis kabino Karo, Jet-set Karlas stovėjo prie baro ir kalbė- 
josi su Gustavu, likę svečiai sėdėjo ant sofų ir šnekučiavosi. 

Fone ir toliau grojo muzika. JW girdėjo Gun barškant val- 
gomajame. 

Ji persmelkė jausmas, kad kažkas čia ne taip. 

Gun skleidžiami garsai trukdė, buvo per daug girdimi. 

JW suprato, kas ne taip. Baro kambaryje trūko garso: niekas 
nešoko, niekas nežvengė, niekas nestaugė. Išvada paprasta: 
nėra reikiamo garo - tas pats kas blogas vakarėlis. 

Jis žengė už baro ir priėjo prie Gustavo. Valandėlę pasiklau- 
sė, apie ką kalba Jet-set Karlas, o paskui atsiprašė. Paklausė, ar 
galįs pasikalbėti su Gustavu. Paprašė kartu eiti į kitą kambarį. 

Jie sugrįžo į valgomąjį, čia stalas buvo visiškai nudengtas. 
Gun darbavosi sparčiai. JW ištraukė kėdę Gustavui. 

— Gustavai, taip velniškai malonu čia dalyvauti. Kokią va- 
karienę stuktelėjai. 

JW žinojo pagrindinę kalbos taisyklę - keiktis reiškiant tik 
teigiamas mintis. Jis ėmėsi stumti savo bizniuką. 

— Turiu nerealią idėją. Kažkaip išėjo pasiimti keletą gramų 
čarlio. Juk esi anksčiau bandęs, ir šiaip. Gal paimkim po ma- 
žumėlę? Tūsas garantuotai įsibėgės. 

— Nu, tu, žinok, teisus. Turi kolos? Velnias, nerealu. Būtinai 
reikia. Kiek už tai-norėsi? 

Pats geriausias klausimas. JW pačiam nereikėjo sakyti, kad 
jis nori užmokesčio. 

Gustavas troško, kad jo kviestinio tūso metu būtų šėlstama. 
O kas gi nenori. JW galėjo pagelbėti. 

— Aš šiaip nepardavinėju, bet dabar kažkaip liko atlieka- 
mo. Ar imsi šešis gramus? Gautum už tūkstantį du šimtus už 
gramą. Visiems visam vakarui pakaktų. Panos pakvaišta, juk 
pats Žinai. 

Gustavas iškart rėžė. Neturėjo grynųjų, bet pažadėjo grą- 
žinti kitą savaitę - jokių problemų JW. 

Gustavas vėl atsistojo už baro. Užtrimitavo: 

— Čia yra sniego, kad mane griausmas. 

JW jau buvo paskolinęs jam šniurkštimo vamzdelį ir du 
veidrodėlius. 

Visi, išskyrus du vaikinus, įtraukė po kartą, kiekvienas po 
dvidešimt miligramų. 

Vakarėlis sprogo. 

Muzika pagarsėjo. Trys merginos atsistojo ant staliukų prie 
sofų ir šoko, kraipė klubais. Fredrikas riaumojo su Eriku Pridzu 
„Call on me“. Sofi lingavo. Nipis įsijautęs graibėsi su Karo ant 
vienos sofos, Gustavas nusimetė marškinius ir šokinėjo į taktą 
ant kitos sofos, Jet-set Karlui trenkė stipriai. Jis bembiškai šoko: 
iškėlęs vieną ranką mojavo į taktą ore. 

Linksmybių nuotaika buvo faktas. Maksimali transforma- 
cija į šėliojančius gyvulius. Tie du vaikinai, kurie neėmė kok- 
so pirmą sykį, irgi pabandė. Tai suteikė išsiilgtą efektą. Visi 
triukšmavo, kratėsi, šoko. Muzika spinduliavo. Vakarėlis 
sukosi. Visi įsipylė didelius kokteilius. Šaukė dainuodami, 
juokėsi be pagrindo, šoko, nesiliaudami striksėjo lyg „Dura- 
cell“ triušiai. Jautėsi beprotiškai karšti. Nerealūs. Liuksiški. 
Jet-set. Pagarbos žodžiai visų kūnuose: energija, intelektas, 
stovintis kuolas. Gustavo vakarėlis buvo pašėliškiausias. 
Rock on. 

Po penkių valandų kokainas pasibaigė. JW vis dar buvo 
apkvaitęs. Jis visą naktį spoksojo į Sofi. Jai ant jo buvo riebiai 
nusišikti. Jautėsi apgautas. 

Bet va priėjo Ana. Pasakė mananti, kad jis tikrai fainas, 
padėkojo už bendravimą vakarienės metu ir pradėjo su juo 

šokti. Jie rangėsi vis labiau ir labiau. Pusė liaudies buvo lūžę. 
Kiti gulėjo ant sofų ir kalbėjosi arba graibėsi. 

JW ir Ana nuėjo į jos kambarį. 

Buvo pusė šešių. JW jautėsi įsibėgėjęs. 

Jie užsirakino duris ir atsisėdo ant lovos. 
jaudino. JW per drabužius glostė jai krūtis. Ji atsegė jo kelnių 
užtrauktuką, ištraukė jo kotą, pasilenkė ir pradėjo čiulpti. Ko- 
tas išsitepė lūpų blizgiu. Dejavo. Tikrai bandė susilaikyti, dar 
nenorėjo pareiti. Jis išsirangė ir atsisėdo, tada nurengė ją. Laižė 
krūtis. Ji vėl sugriebė jo daiktą ir įsikišo į save. 

Jie dulkinosi karštakošiškai. 

Parėjo per greitai. 

Jis metė suomišką trūktelėjimą, nuleido į saują. 

Nusišluostė į paklodę. 

Jie gulėjo ramiai, valandėlę ilsėjosi. 

Ana kalbėjo, ji norėjo apibendrinti vakarą. 

JW nenorėjo pliurpti. Kokainas geriau nei „Viagra“: po pen- 
kiolikos minučių jam ir vėl norėjosi. 

Jie spjovė į įžangą - dulkinos išsyk. 

Jis parėjo daugiausia po dviejų minučių. Gėdinga. 

Jautėsi tuščias. 

Miegojo sumautai. 

Mradas atsakingas už Radovano ūkį: drabužines, vaikių tram- 
dymą, išmušinėjimą apskritai. Kartais jis padėdavo tvarkant 
pardavėjus ir sąvadautojus, kurie manė esą draganai joksovi- 
čiai, arba kekšes, kurios manė galį pačios spręsti. Daugiausia 
pagalbos prašydavo Ratko arba kitų sporto salės vaikinų. 

Kartu Mradas suko savo versliuką. Turėjo importo firmą. 
Pirko medienos prekes iš Tailando. Tikmedį. Juodmedį. Bal- 
zą. Parduodavo dailidėms, apdailos architektams ir statybų 
rangovams. Ėjosi gerai. Visų pirma reikėjo legalių įplaukų. 
Mrado galvos skausmas - nuteistas Patrikas. Tikėtina, kad 
buvęs skustagalvis nieko nepakiš, bet rizikos visuomet esa- 
ma. Velniškai nepasisekė, kad skustas taip pasikarščiavo. 
Blogiau: Mradas buvo toks idiotas, kad Radui užsiminė apie 
savo didesnės dalies reikalavimą, kai bosas jau ir taip buvo 
susinervinęs. Ar neišvengiamai artinasi pasitikėjimo krizė 
tarp jo ir Radovano? Toliau - Mradui reikėtų surasti tą kokso 
plevėsą Chorchę. Taip pat - Mradas gavo Radovano nurody- 
mą tvarkytis vadinamojo projekto „Nova“ klausimu: mentai 
su prokuratūra užsuko didžiulį reikalą norėdami palaužti 
organizuotą nusikalstamumą mieste. Galiausiai - Mradui 
privaloma leisti susitikti su Luvisa, kitu atveju jis sprogs. 
Pyzda Anika bylinėjosi su juo apylinkės teisme. Jis rengėsi 
kariauti dėl dukters. Jausmas, lyg visuomenė būtų prieš jį. 
Po velnių, jis irgi turėjo teisę palaikyt gerus santykius su 
savo vaiku. 

Ėmė kankinti nemiga. Bet vidury nakties pabusdavo ne dėl 
visų pavedimų ar dalykų, kuriuos turėjo sutvarkyti, gausos, 
bet nuo minčių apie Luvisą ir kitokį gyvenimą. Rizikos, kad 
jam nebeleis su ja susitikti. Minčių, ką jis veiktų, jei nutrauktų 
tai, ką dabar darąs. Gal esama kitų būdų būti, kitų sričių, kur 
jis galėtų tikti. Bet vis tiek ne - Mradas buvo tas, kas buvo. 
Šitam miestui reikėjo tokių vyrų kaip jis. Mažiausia problema 
dabar buvo suveikti vartininką vaizdajuosčių nuomos įmonei. 
Jis nuo to ir pradėjo. 


Apsiklausinėjo liaudį sporto salėje. Niekas nenorėjo nieko 


prisiimti. Ne dėl to, kad turėtų prarasti kokio turto, bent jau 
ne tokio, apie kurį žinojo vyresnėlis brolis, bet todėl, kad 

nenorėjo užsiimti smulkme. Vaikiai svajojo apie big business. 
Galiausiai visi kažkuriame lygmenyje turi Žaisti lėgaliai. Iš- 
vada - neprisirink blogų įrašų CV, kurie be reikalo kyšos 
registre. 

Mradas nenorėjo susimauti. Tuo pat metu -jei bėda, kažkas 
kitas turės atremti smūgius. 

Jis galėjo paskambinti kuriam nors iš sau lygių: Goranui, 
Nenadui arba Stefonovičiui. Visi - jugų karaliaus pavaldiniai, 
esantys ant to paties hierarchijos laiptelio kaip ir Mradas. Su- 
pratingi bičai. Tuo pat metu konkurentai reise dėl Radovano 
numylėtinio titulo. 

Jis paskambino Goranui. 

Čiuvas buvo Radovano cigarečių ir alkoholio importuotojas. 
Pataikūnas. Padlaižūnas. Jei Radas aplotų Goraną, šis atsigultų 
ant nugaros ir mataruotų kojomis. Kaip šuo. Nepaisant to — 
čiuvui šlykščiai sekėsi prekiauti. Didelės įplaukos, apyvarta — 
septyniolika milijonų per metus. 

Cigarečių ir alkoholio importas: komplikuota logistika, 
administracinė matematika, išplėtota transporto ir pervežimo 
metodika. Globalus koncernas, kurio bazė kriminaliniame 
Stokholme. Bjaurus alkoholis ir gražus alkoholis. Per Suomiją 
iš Rusijos, Baltijos valstybių, Lenkijos ir Vokietijos. Perpakuo- 
tas, kilmės šalis anonimizuota, gamybos pobūdis ištrintas. 
Goranas išmanė sritį. Turėjo stiprių kontaktų Švedijos trans- 
porto darbuotojų susivienijime. Pažinojo vairuotojus. Žinojo 
bazes. Papirkdavo reikiamus asmenis. Kontrabandą gabeno 
reikiamais Europos keliais. Klastojo važtaraščius, suveikdavo 
įtikimas krovinio grandis, gavėjus ir siuntėjus. Rėmėsi į kietus 
vyrukus. Tokius; kurie norėjo užsidirbti greitų šlamančiųjų. 
Tokius, kurie kartelę nuleisdavo žemai. Diedus, kurie dirbda- 
vo visu etatu nemokėdami nė kronos mokesčių. 

Mradas norėjo prieiti prie pastarųjų. Kita rūšis buvo sporto 
salių vyrukai. Vyresni. Be prestižo. Per dažnai kilnojantys sti- 
kliuką. Neturintys tokių aukštų siekių. Diedai. 

Mradas paskambino Goranui. Net prieš save vaizdavo, kad 
jis jam patinkąs. Serbiškai: 

. - Goranai, drauge mielas. Čia aš. 

— Mradas, kaip girdžiu. Nuo kada mes draugai? 

Goranas pasikėlęs visur ir su visais, išskyrus i! padre, poną 
R. Mradas nurijo. 

Paėmė šūdą - jo misija buvo svarbesnė. 

— Mes dirbame tam pačiam vyrui. Esame tautiečiai. Kartu 
esam pylę iki žemės graibymo. Argi mes ne draugai? Mes 
daugiau nei draugai. 

— Tau aiškiai sakau, kad mes ne draugai ir ne giminės. Aš 
esu verslininkas. Kuo tu iš tiesų užsiimi, taip niekada ir nesu- 
vokiau. Talžai vargšus rūbininkus. Gal ir jų striukes vagi? 

— Ką čia tauziji? 

— Praeitą savaitgalį pavogė mano striukę „Cafėt“. Prakeikti 
pedikai, dirbantys drabužinėje nė nenutuokė. Kažkas bakste- 
lėjo pirštu į manąją ir pasakė pametęs numerėlį. 

— Visko nutinka. 

— Ar tokių dalykų nutinka tavo kontroliuojamose drabu- 
žinėse? 

— Neįsivaizduoju. 

— Tai gal pasiaiškink. 

- Goranai, aš nedažnai prašau pagalbos. Šį kartą irgi ne. Aš 
tau atsilyginsiu, taigi to negalima pavadint pagalba. 

— Baik kalbėti mįslėmis. Jaučiu, kad šitas pokalbis žada 
kažką gero. Mano klausimas tik - ką? Pradėjai taip gražiai. 
Pavadinai mane draugu. 

Bet kas kitas, taip pat ir Mradas, būtų padėjęs ragelį. Pats su- 
siradęs Žmogų. Ir pribaigęs tą, su kuriuo kalbasi. Bet pirmiausia 
pasiūlymas sodininko žirklėmis nužnybti pirštą po piršto. 

— Miklus kaip visada, Goranai. Man reik Žmogaus, pažįstan- 
čio vairuotojus. Vyruko, kuriuo galima pasikliauti. Jei suveiksi 
man gerų kontaktų, prisileisiu tave prie tų penkių procentų, 
kuriuos viskam pasibaigus uždirbsiu. 

— Kiek man išeis per mėnesį? 

- Šiaip tai dar nežinau, bet riebus Rado reikalas įsibėgėja. 
Aš jam suveiksiu dvi įmones. Spėčiau, kad kalba eitų apie 
mažiausiai penkis tūkstančius ir daugiau. Švariai. 

— Penki tūkstančiai ar daugiau už pavardę? Per mėnesį? Per 
kurį galą bandai mane daryt? 

— Aš tavęs nedarau. Man tik labai svarbu, kad reikalas iš- 
degtų. Todėl esu pasirengęs dalytis. 

— Velniop. Varyk. O ką gi man prarasti. Ko konkrečiai tau 
reikia? 

Mradas per daug neišsiplėsdamas paaiškino. 

Goranas tarė: 

— Turiu vyrioką. Kristeris Lindbergas. Atsiųsiu Žinutę su jo 
mobiliojo numeriu. Ar tinka? 

- Žinoma. Dėkui. Paskambinsiu tau šią savaitę, pasakysiu, 
kaip sekėsi. Tu gal vis tiek geras. 

— „Geras“? „Geras“ yra mano antrasis vardas. Nepamiršk. 

Mradas padėjo ragelį. Mąstė esąs protingas ar išdurtas. 

Artinosi ruduo. Chorchei pasisekė keturiolika iš pastarųjų 
dvidešimt keturių naktų praleisti nakvynės namuose. Už tris 
tūkstančius kronų iki mėnesio galo iš tarčioko Solentunos 
centre nusipirko asmens duomenis. Nakvynės namai debetavo 
valkatėlės socialinę sekretorę. Čiuvas neteko savo pašalpų — 
labiau norėjo grynųjų heroinui/amfetaminui. 

Chorchė neraukė, kodėl nakvynės namus buvo okupavę 
beveik vien švedai, nors jis žinojo, kad neturtingiausi buvo 
tamsiašikniai imigrantai. Ar anie neturėjo savigarbos? 

Gyvenimas nakvynės namuose buvo jėga. Skanus maistas 
pusryčiams ir vakarienei. Chorchė Žiūrėjo televizorių. Skaitė 
laikraščius. Juose nė pirst apie jo pabėgimą. 

Saikingai kalbėjosi su kitais. 

Bandė daryti atsispaudimus, atsilenkimus arba šokinėti per 
šokdynę, kai nieko daugiau nebūdavo. Bėgioti negalėjo - koja 
vis dar buvo suvaryta po šuolio nuo tvoros. 

Bet tai nebuvo ilgalaikis reikalas. Negalėjo susiveikt gar- 
banotų plaukų kitiems netraukant pečiais. Neišėjo įsitrinti 
savaiminio įdegio kremu kitiems nespoksant. Buvo rizikos, 
kad koks benamis jį atpažins. Be to - po keturiolikos dienų 
nakvynės namai už naktį vietoj dviejų šimtų ėmė nuskaičiuoti 
penkis šimtus kronų. Jokios teisybės. Valkatėlės pinigai galėjo 
pasibaigti. Socialinė sekretorė galėjo pradėti įtarinėti. 

Jis neturėjo iš ko grąžinti skolos savo pusbroliui Serchijui 

Viskas sumauta. 

Pilkos, bailios mintys. Šūdina nuotaika. 

Nulis bėgimo treniruočių. Nevykusi forma. Šūdina savi- 
jauta. 

Ne dėl šito jis pabėgo. 

Jis turi susiveikti pinigų. 

Mėnuo laisvės. Šiaip neblogai. Geriau nei daugeliui kitų 
bėglių. Bet sėkmė menka. O kojis tikėjosi? Kad plastikos ope- 
racija, pasas ir pluoštas grynųjų nukris iš dangaus? Kad jis 
ras kilogramą kokso po savo pagalve prieglaudoje „Naktinė 
pelėda“. Kad jam paskambins jo sesuo ir pasakys suveikusi 
traukinio bilietus į Barseloną ir laikinai paskolinsianti savo 
vaikino pasą? Nerealus šansas. 

Serchijus rizikavo daug kuo. Chorchė nieko iš jo negirdėjo 
nuo tos dienos, kai išvyko iš Edžio. Nedrįso su juo susisiekti. 
Graužė sąžinė. Turėtų jam sumokėti. Bet ką jam daryti? 

Ką, VELNIAI GRIEBTŲ, jam daryti? 


Jis nemanė, kad mentai dėl jo buvo gavę ypač prioriteti- 
nius nurodymus. Jų akyse jis buvo nususęs, nepavojingas 
narkomanas. Inkasacinio transporto plėšikai, žagintojai ir kiti 
žiaurūs nusikaltėliai turėjo gerokai didesnį prio. Jo laimė - kad 


131 


pabėgdamas nenaudojo smurto. Vis tiek Byvemimmas pabėgus 
nebuvo lengvas. Išeitis buvo grynieji. 

Mintijo apie Radovaną. Jo tūzas vis dar nesužaistas. 

Nenorėjo juo naudotis. Naktimis gulėjo nakvynės namuose 
galvodamas. Vartėsi. Prakaitavo. Tai priminė naktis prieš pa- 
bėgant. Kažkuria prasme buvo blogiau. Tada galėjo tik pavykti 
arba visai nepavykti. Dabar viskas galėjo išsibybinti arba dar 
labiau išsibybinti. Bet jis vis tiek tikėjosi. Gal išdegs. 

Idėja: Chorchė yra dirbęs Radovano organizacijai. Žinojo 
tokių dalykų, kurių jie nenorėjo matyti nutekant. Visų pirma jie 
tiksliai nežinojo, kiek žino Chorchė. Jis galėjo gąsdinti. Žaidimo 
išmoko cypėje: laikyti liežuvį už dantų visuomet buvo verta 
atlygio. Jugai turėjo sutikti užgryninti. 

Su R. susisiekti sunku. Niekas negalėjo arba nenorėjo at- 
skleisti jo namų ar mobiliojo telefono numerio. 

Su jugų bosu susisiekti paprasčiausiai neišėjo. 

Radovano pavaldinys, išdavikas, įdavęs jį iudydamas, Mra- 
das, turėtų irgi tikti. Chorchė ieškojo jo vietoj ano. 

Galiausiai Mrado mobiliojo numerį gavo iš pažįstamo nar- 
kotikų prekeivio Merštoje. Mradas nebuvo Radovanas, bet 
buvo taip arti, kaip tik Chorchė galėjo prieiti. Tiks. 

Paskambino iš telefono automato prie Estermalmės aikštės 
metro stoties. 

Renkant numerį drebėjo pirštai. 

Mrado balsą atpažino iškart. Tamsų. Lėtą. Brutalų. 

Beveik pridėjo į kelnes. Susiėmė: 

- Sveikas, Mradai. Čia Chorchė. Chorchė Salinas Barijus. 

Akimirką tylu. Mradas atsikrenkštė: 

— Chorche. Malonu tave girdėti. Kaip gyvenimas šiapus 
tvoros? 

— Nemalk šūdo. Jūs jau prieš dvejus metus man pašikot. 
Tavo prakeiktas veblenimas teisme buvo mėšlas. Bet aš vis tiek 
dabar siūlau sandorį. 

— Ūj, tiesiai šviesiai eini prie reikalo. Apie ką kalba? 

Chorchė nesileido provokuojamas: 

— Pats žinai, apie ką kalba, Mradai. Aš tavo ir Radovano 
užnugarį laikiau kietai. Jūs mane nerealiai suvystėt. Esat man 
skolingi paslaugą. 

— Nana, - Mradas atrodė sarkastiškas. - Tada mums reikia 
nedelsiant pasirūpinti, kad tamsta būtum patenkintas. 

— Galit imt ir nusišikt ant manęs. Bet tada išsyk nutekės. 
Žinai, kad aš per daug žinau apie Radovano biznį. Po velnių, 
į cypę šešeriems metams dėl jūsų sėdau. 

— Dabar, Chorche, apsiramink. Jeigu mums pakenksi, pasi- 
stengsim, kad iškart vėl sėstum. Bet nedidelis sandoris būtų 
visai nebloga idėja. Ko norėtumei? 

— Paprasta. Radovanas man suveikia pasą ir šimtą tūkstančių 
grynaisiais. Aš dingstu iš šalies ir jūs mane tiek ir tematot. 

— Aš perduosiu tavo pageidavimus Radui. Bet nemanau, 
kad jis apsidžiaugs. Reketas - jo darželis. Paprastai nenaudo- 
jamas jo atžvilgiu. Kaip man su tavimi susisiekti? 

— Manai, man ne visi namie? Aš tau šituo numeriu paskam- 
binsiu po dešimties dienų. Jeigu jis nepasirašo, aš jį išbybinu. 

— Laimė, kad Radovanas šito negirdėjo. Paskambink po 
dviejų savaičių. Gero paso turguj nenusipirksi. 

— Ne, dešimt dienų. Galit, po velnių, užsisakyti pasą iš Tai- 
lando, ar ką. Ė, tu, klausyk, dar vienas reikalas: jeigu man ne- 
tyčia atsitiktų nelaimė, rauki, ką turiu galvoje, iškart nutekės. 

— Raukiu. Dvi savaitės, sutariam. 

Mradas padėjo ragelį. Suktas jugas. Bet vis tiek iniciatyva 
buvo Chorchės rankose. Dabar tik susitaikyti su tuo, kaip yra. 
Dvi savaitės. Vis vien geriau negu tikėjosi - gal išdegs gauti 
pinigų. Ar jis ir vėl trasoje? 

Chorchė stovėjo. Pro šalį yrėsi praeiviai. 

Chorchė-boy - vienišiausias pasaulyje. 

Solo y abandonado. 


Chorchė mąstė apie vieną atsiradusią galimybę. Švedžiūkš- 
čiai kraustėsi iš savo vasarnamių. Naujos gyvenamosios vietos 
plotai jam. Gal bent viena problema išsispręs. 

Dėl grynųjų - šakės. Beturėjo tūkstantį kronų iš Serchijaus 
duotų penkių tūkstančių. į 

Lig šiol per daug išlaidavo. Iš viso trys tūkstančiai kronų 
už nakvynės namus. Kiekvienas apsilankymas soliariume - še- 
šiasdešimt penkios kronos. Šiek tiek maisto pietums. Vienerios 
naujos kelnės, pirštinės, dveji marškinėliai, megztinis, apatinės 
kelnaitės, kojinės ir Žieminė striukė dėvėtų rūbų parduotuvėje 
„Skruzdėlės“ - keturi šimtai penkiasdešimt kronų. Pasirengi- 
mas šaltam rudeniui. 

Paskutinį sykį užsuko į soliariumą. Dabar jis buvo tamsus. 
Susitvarkė eiseną. Reikiamus mostus. Dabar jis norėjo kuriam 
laikui dingti. Sulaukti Radovano atsakymo. 

Metro nuvažiavo prie Aukštosios karališkosios technikos 
mokyklos. Tiksliai nežinojo, kur pakeliui buvo. Tik norėjo 
į šiaurinę pusę. Į kokią nors negyvenamą vietą. Jis nesėdo į 
tiesioginį Norteljės autobusą. Vietoj to įlipo į autobusą, pa- 
žymėtą numeriu 620, kuris taip pat važiavo į Nortelję, tačiau 
vingresniu keliu. 

Jis snūduriavo. 

Autobusas pravažiavo Okeršbergą. Autobuse - kaimiečiai. 
Į jį spoksojo dama su dviem taksais. 


Jis iššoko toje stotelėje, kur atrodė gražu, Viros ūkis. Apie 
riešą apvyniotas plastikinis maišelis su drabužiais. Paleido, 
kad tas atsisuktų. 

Ne to tipo valdos. Chorchė kaime yra buvęs vieną kartą 
gyvenime, iškylų į gamtą dienos mokykloje metu, trylikos. 
Viskas baigėsi tuo, kad buvo parsiųstas namo. Miške negalima 
kūrenti laužo. 

Dešinėje - akmeninė bažnyčia. Varpinės bokštas pastatytas 
atskirai, iš pilko medžio. Aplink pagrindinį pastatą žolėje keli 
paminklai. Kairėje buvo įkalnė. Miškas. Vienas kelias vedė į 
priekį, o kitas - į kairę. Kiek tolėliau - laukai. Nuimtas derlius. 

Pilkas dangus. 

Jis pasileido eiti. 

Priėjo kelio išsišakojimą. Pažiūrėjo į kelią, vedantį į kairę. 
Keletas namų ir stovintys automobiliai. Priėjo arčiau. Pamatė 
iškabą: Viros ūkis - kaimo centras. Kirto stovėjimo aikštelę. Iš 
viso devyni automobiliai. Kirbeno mintis vieną nušvilpti, bet 
spjovė. Ėjo namų link. 

Kairėje sruveno upelis. Vaizdinga. Tiltelis. Lapuočiai me- 
džiai. Žvyrkelis. Raudonas kioskelis. Atrodė užkaltas rudeniui, 
bet lauke buvo paliktas GB ledus simbolizuojantis žmoge- 
liukas. Kiek tolėliau - trys didesni namai, tarp jų - žvyruota 
aikštelė. Sena mokykla. Seni parapijos namai. Sena seniūnija. Į 
mokyklą įėjo pusamžė pora. Jis visiškai grybavo. Vasarnamių 
čia nebuvo. Čia kažkoks prakeiktas muziejus. 

Vėl ant didžiojo kelio. 

Jis ėjo pirmyn. Penkiolika minučių. Akiratyje nė vieno 
namo. 

Dar penkiolika minučių. 

Kiek tolėliau ant kalvos tarp medžių pamatė namus. 

Priėjo arčiau. 

Pirmasis atrodė gyvenamas. Prie jo stovėjo „Volvo V70“. 

Nuėjo prie kito. Apsuptas miško. 

Chorchė mąstė, ar teisingai pasielgęs čia atvažiuodamas. 
Svetimos valdos. Paprasti faktai apie Ch-boy: nebuvo iš tų, ku- 
rie vaikystėje būna skautai, gamtos biologai ar orientacininkai. 
Ribotai eksponuotas tam pasauliui, kuriame nėra nei asfalto, 
nei „McDonald's“. 

Namas buvo už trijų šimtų metrų. Iš pirmojo namo jo nesi- 
matė. Prie jo nebuvo automobilio. Didžiulis. Dvi įstiklintos ve- 
randos. Nublukusi raudona spalva. Baltos kertės. Žaliai dažyti 
langų apvadai. Apatinė veranda vos matėsi pro išsikerojusius 
medelius ir krūmus. Chorchė artinosi keliu. Žvyras girgždėjo. 
Namo durys buvo kieme, kitoje pusėje nei kelias. Idealu. Žvilg- 
telėjo pro visus langus. Nieko nėra namie. Pasibeldė į duris. 
Niekas neatsiliepė. Šūktelėjo: „ėėė“. Niekas neatėjo. Vėl išėjo 

ant kelio. Nebuvo matyti nei Žmonių, nei kitų namų. Grįžo. 
Bandė ieškoti signalizacijos įrangos. Nada. Užsimovė pirštines. 
Išdaužė vieną langą. Atsargiai įkišo ranką. Nenorėjo įsipjauti. 
Atsklendė sklendę. Pavyko. Atidarė langą. Užsikabino. Įšoko 
į vidų. 

Klausėsi. Jokios signalizacijos. Vėl šūktelėjo. Niekas neat- 
siliepė. 

Ramiakas. 


Praleidęs dvi dienas vasarnamyje jautėsi kaip namie. 

Vieną kambarį su langu į gyvatvorę pavertė savo miega- 
muoju. Vengė kitų langų. Ištuštino maisto atsargas spintelėje. 
Buvo ryžių, makaronų, konservų, silpno alaus, silkės. Senų 
ikrų. Ne pats mėgstamiausias maistas, bet tiko. 

Dienomis varė atsispaudimus ir ant vienos kojos šokinėjo 
per šokdynę. Dar daugiau mankštos: atsilenkimai, pratimai 
nugarai, tempimas. Norėjo palaikyti formą. Atsigriebti už tai, 
ką prarado nakvynės namuose. 

Nervai. Ausys įtemptos iki maksimumo. Klausėsi, ar negir- 
dėti automobilių. Žvyro girgždesio. Balsų prie namo. Paėmė 
seną alaus skardinę ir uždėjo ant lauko durų rankenos - jei 
kas eitų, ši kristų ant žemės ir sukeltų pakankamai garso, kad 
ji pažadintų. 

Buvo ramu. Tylu. Tyku. Velniškai nuobodu. 

Po dešimties dienų jis turėjo paskambint Mradui. 

Tą naktį negalėjo užmigti. Trukdė mintys. Ką jis darytų, jei 
Radovanas nesutiktų? Iš kur jis sukrapštytų grynųjų? Gal jam 
vis vien reiktų susisiekti su kuo nors iš k verslo. Iškišti kelis 
gramus. Prastumti. Užsikalti šlamančiųjų. Sugrįžti prie senų 
įpročių. 

Kas nutiko Serchijui? Edžiui? Jo seseriai? Jo mamai? Tikrai 
turėtų joms paskambinti. Parodyti, kad jam ne tas pats. 

Jis galvojo apie savo gatvę - Dainų kelią. Savo pirmąją fut- 
bolo batų porą. Žole apžėlusią aikštelę pakalnėje, prie Laisvės 

kelio. Laisvalaikio kambarį Turebergo mokykloje. Rūsį name. 
Savo pirmą patroną. 

Velnias, kaip to ilgėjosi. 
žemės kilo rūkas. Kazių idilė. Paradoksas veža: jis, Chorchė, 
asfalto vaikas, siurbė švedpalaikių pasaulį ir mėgavosi. Lauke 
buvo taip gražu. 

Tą akimirką jam buvo nusišikti, ar kas jį mato. 

Greitai JW tapo tikrai geidžiamu vaikinu. Kalbos apie šėlsmą 
po linksmybių Liovhelos sodžiuje netilo savaitėmis, sklido 
lyg ratilai ant vandens. Koks nesveikai pamišęs buvo Totis, 
kaip linksmai atrodė Jet-set Karlas, kai ūžavo, kokius gražius 
juokus skaldė Lulu, koks morčiškas visą laiką buvo Nipis. 
Paskalos JW naudai pralenkė išgertuves, šokius, skandalus 
ir kvaitulį. 

Ateinančios savaitės įnešė gražaus pinigo. Abdulkarimas įį 
dievino. Jis išbūrė jų šviesius ateities planus, kūrė vizijas - jie 
valdys miestą. JW nežinojo, ar Abdulo kalbas imti už gryną 
pinigą, ar tai tebuvo ironija. Arabas velniškai daug pliurpė. 

JW baigė vairuoti taksi ir perleido jį kitam vaikinui. Pirmiau- 
sia atsiklausė Abdulkarimo. Arabas neprieštaravo. 

JW žvelgė į save naujomis akimis: sėkmės vyras, sniego vy- 
ras, kušių vyras - per dvi savaites namo parsitempė tris panas. 
Jo rekordas. Jautėsi lyg mini Nipis. 

Dienomis jis kaip išprotėjęs šturmavo pirkinių frontą. Jo 
nuosavybe tapo dvi naujos poros batų: „Gucci“ bateliai su 
aukso spalvos sagtimis ir „Helmut Lang“ auliniai Žiemai. 
Jis nusipirko kostiumą - iš „Acne“ su atlapuose matomomis 
siūlėmis. Šis buvo krūtas, gal per stiliovas. Gal ne teisingojo 

griežtojo stiliaus. Jis šlavė marškinius dvigubais rankogaliais: 
„Stenstroms“, „Hugo Boss“, „Pal Zieri“. Pirko džinsus, kelnes, 
kojinių, diržų, marškinėlių ir sąsagų. Pats geriausias pirkinys 
buvo kašmyro paltas iš „Dior“ žiemai. Kaina siekė dvylika 
tūkstančių kronų. Brangu - žinoma, bet būti viršūnėje kainuo- 
ja. Jis pasikabino jį priešais savo lovą, kad galėtų pirmiausia 
pamatyti nubudęs. Jis buvo velnioniškai dabitiškas. 
JW mėgavosi kiekviena minute. Jis netaupė nė erės. 


Dėl ferario jis sau kartojo štai ką: „Tais metais Švedijoje buvo 
du tokie automobiliai. Negali būti neįmanoma surasti ką nors 
su jais susijusį, kažką, kas pažinojo Kamilą arba bent jau žinotų 
daugiau nei policija. Peteris Holbekas, vieno iš automobilių sa- 
vininkas, savuoju menkai naudojosi. Bet kokiu atveju neatrodė 
įtikima, kad Kamila būtų su juo kaip nors susijusi, vyrukas 
visai nebūdavo Švedijoje. Liko lizingo įmonė AB „Dolphin 
Finans“. Bendrovė bankrutavo prieš metus - aišku, kad kažkas 
čia buvo ne taip.“ 

JW peržvelgė informaciją apie įmonę Registrų centre. Ši 
buvo nupirkta kaip akcinė bendrovė „Pamatinis akmuo“, bet 
iškart pakeitė pavadinimą į AB „Leasingfinans“. Po pusės 
metų pakeitė pavadinimą į akcinė bendrovė „Greitoji finansa- 
vimo pagalba Stokholme“. Dar po metų įmonė ir vėl pakeitė 
pavadinimą - tapo AB „Dolphin Finans“. Tris sykius keistas 
firmos pavadinimas per mažiau nei trejus metus. Fishy. Visą 
laiką nuo tada, kai akcinė bendrovė buvo įsigyta, valdyboje 
sėdėjo vienas ir tas pats asmuo, kažkoks Lenartas Nilsonas, gi- 
męs 1954 gegužės 14 d. JW patikrino vyrą asmenų registre. 

Lenartas Nilsonas buvo miręs. 

JW užsisakė bankroto administratoriaus ataskaitą. 

Paaiškėjo keista informacija: Lenartas Nilsonas buvo pagar- 
sėjęs girtuoklis iš Nakos, mirė nuo kepenų cirozės. Pasak ban- 
kroto administratoriaus privalomos informacijos apie galimas 
falsifikacijas, tikimiausia, kad vyras buvo vartininkas. 

JW atsidūrė akligatvy. Feraris finansuotas išsimokėtinai 
bankrutavusios įmonės, kurios vienintelis fizinis atstovas buvo 
miręs. Ką jam daryti toliau? 

Vienintelė jo sugalvota išeitis buvo asmeniškai susisiek- 
ti su bankroto administratoriumi. Jis paskambino, atsiliepė 
sekretorė, paprašė pasikalbėti su advokatu. Paskui sekreto- 
rė kiekvieną kartą JW paskambinus tardavo: „Gal galėtum 
perskambinti vėliau. Deja, jis užsiėmęs, sėdi susirinkime.“ 
JW sekretorės paprašė, kad ši pasiteirautų, ar advokatas jam 
negalėtų perskambinti. Manė to pakaksią. Diedas advokatas 
taip ir nepaskambino. JW teko atakuoti. Užtruko daugiau nei 
savaitę, kol jam prisiskambino. 

Galiausiai jie pasikalbėjo, tikra nesėkmė JW. Advokatas/ 
administratorius neturėjo daugiau informacijos nei tai, kas 
buvo rašoma bankroto administratoriaus ataskaitoje. Įmonė 
nevedė apskaitos, neturėjo darbuotojų, labai kuklios metinės 
ataskaitos. Revizoriaus šalyje nebuvo ir buvo neaišku, kam 
priklausė akcijos. 

Visi pėdsakai ferario link pasibaigė ties bankrotu, kuris 
kvepėjo kriminalu. Buvo aišku kaip dieną, kad čia kažkas ne 
taip, bet kelioms dienoms JW paleido mintis apie automobilį. 
Nedaug ką jis galėjo padaryti. 

Jis bandė leisti aplinkybėms nuspręsti už jį. 


Neišėjo. Mintys nuolat zujo. Jo sesuo buvo dingusi ir turi 
pavykti išsiaiškinti ką nors daugiau. 

Prieš ketverius metus policininkas JW šeimai išdėstė, kad 
tikimybė tokia: „Paprastai, jeigu dingusio asmens nerandame 
per savaitę, šis būna miręs. Rizika, kad taip yra - devyni iš 
dešimties.“ Policininkas aiškino toliau: „Dažniausiai asmuo 
nebūna nukentėjęs nuo smurtinių nusikaltimų, o kalbama apie 
nelaimingus atsitikimus, pavyzdžiui, nuskendo, gavo širdies 
smūgį, nelaimingai nukrito. Kūnas paprastai randamas. Jeigu 
ne, tai gali rodyti, kad mirties priežastis - kitos aplinkybės.“ 

Pokalbio su policininku prisiminimai sukėlė JW idėjų. Jis 
žinojo, kad Kamila paskutinį kartą apsireiškė balandžio 21 
dieną tų metų, kai dingo. Tuomet ji paskambino draugei, Susan 
Peteršon, šiaip jau vienintelei pažįstamai, kurią policijai pavyko 
atsijoti Stokholme. Ji policijai sakė nieko nežinanti. Jos vieninte- 
lis ryšys su Kamila buvo tai, kad abi kartu mokėsi suaugusiųjų 
mokykloje. Gal todėl jis anksčiau nekreipė į ją dėmesio. 

JW manymu, abejotina, kad policija darbą atliko kruopščiai, 
jie garantuotai matė Kamilos, sėdinčios feraryje, nuotrauką. 
Vis tiek automobilis nebuvo minimas policijos rapgrtuose, su 
kuriais susipažino JW šeima. Galėjo būti taip, kad jie praleido 
ir kitų dalykų. 

JW įsikabino menkos galimybės - vienas iš dešimties din- 
gusiųjų nebūna miręs. 

Gal Kamila gyva. 


Privalėjo sužinoti daugiau, buvo skolingas seseriai. Praėjus 
savaitei po žinios, kad AB „Dolphin Finans“ valdybos narys 
miręs, jis paskambino Susan Peteršon. Jie valandėlę kalbėjosi. 
Ji taip ir nebaigė vakarinės. Dabar dirbo pardavėja „Hennes 
6 Mauritz“ parduotuvėje, esančioje Šistos galerijoje. Kai jis 
pasiūlė susitikti, ji pasiteiravo, ar nepakako judviejų pokalbio 
telefonu. Buvo aišku, kad jai nebuvo įdomu giliau knistis Ka- 
milos istorijoje. 

JW vis tiek nuvažiavo į Šistą. Klaidžiojo plačiomis, gerai 
apšviestomis vidaus gatvėmis, kol pagaliau susirado Hė-M 
parduotuvę ir galėjo pasiteirauti, kuri buvo Susan. Jis jai pri- 
sistatė. 

Jie stovėjo vidury parduotuvės. Dienos metu parduotuvėje 
buvo mažai pirkėjų. JW svarstė, kaip tatai gali būti pelninga. 

Susan buvo dažyta blondinė - prie šaknų buvo matyti tamsi 
tikroji plaukų spalva. Ji mūvėjo siaurais džinsais, kuriuos buvo 
sukišusi į ilgaaulius batus, ir vilkėjo rožinius marškinėlius su 
užrašu ant krūtinės: „Cleveland Indians“. Visa jos kūno kalba 

bylote bylojo: nenoriu su tavimi kalbėtis. Rankos sunertos, 
žvilgsnis įsmeigtas kažkur kitur, ne į JW. 

JW ją bandė gražiai paspausti: 

— Kokius dalykus jūs kartu mokėtės? 

— Aš pakartotinai mokinausi beveik visus dalykus. Mate- 
matiką, švedų, anglų, visuomenės mokslus, istoriją, prancūzų. 
Bet mokslai man niekada nebuvo prie širdies. Norėjau būti 
teisininkė. 

— Bet juk dar nevėlu? 

- Taigi dabar turiu du vaikus. 

JW džiugiu balsu tarė: 

— Kaip faina. Kokio jie amžiaus? 

— Vienam vieneri, kitam treji ir visai nefaina, nes mano bičas 
mane paliko likus penkiems mėnesiams iki jaunėlio gimimo. 
Liksiu šitoje parduotuvėje, kol celiulitas mane suės. 

— Gaila. Nesakyk taip. Visko gali nutikti. 

— Kurgi ne. 

- Žinoma, kad gali, prisiekiu. Ar negalėtum šiek tiek dau- 
giau papasakoti apie Kamilą? 

— O kam)? Policija visko, ko jiems reikėjo, išsiklausinėjo prieš 
ketverius metus. Aš nieko nežinau. 

— Nieko tokio. Man tik įdomu. Supranti, aš menkai pažino- 
jau savo paties seserį. Man įdomu, kokius dalykus mokinotės 
kartu ar panašiai. 

— Būčiau buvus gera teisininkė, žinok, tikrai gerai galiu ar- 
gumentuoti, jei reikia, bet atsirado Pjeras ir viską sušiko. Dabar 
stoviu čia. Ar Žinai, kiek pardavėja uždirba? 

JW mąstė: „Panelė niekada nebūtų galėjusi tapti teisininke. 
Ji juk visiškai nemoka susitelkti.“ 

— Tai negali prisiminti, kokius dalykus mokeisi kartu su 
Kamila? 

— Reikia pagalvoti. Man atrodo, kad kartu lankėme šve- 
dų ir anglų. Kartu ruošdavome namų darbus, rengdavomės 
egzaminams. Ji gaudavo gerus pažymius, nors mes nemažai 

bėgdavome iš pamokų. Mano pažymiai buvo sušikti. Niekada 
nesuvokiau, kaip Kamilai pavykdavo. Nors aš jos juk gerai ir 
nepažinojau. 

— Ar Žinai, su kuo daugiau ji bendravo? 

Susan šiek tiek per ilgai tylėjo. 

— Tiesą sakant, ne. 

— Susimildama, Susan. Nerimauju dėl sesers. Argi neturiu 
teisės sužinoti, kas jai nutiko? Argi neturiu teisės tau užduoti 
šių klausimų? Tenoriu daugiau išsiaiškinti apie Kamilos gyve- 
nimą. Susimildama. 
aptarnauti nematomo pirkėjo. Jautėsi ryškiai nepatogiai. 

— Nemanau, kad ji turėjo kitų draugų suaugusiųjų moky- 
kloje. Kamila laikėsi nuošalėje. Bet pasiklausinėk švedų kalbos 
mokytojo Jano Brunėjaus. Jis gali ką nors žinoti. 

— Ačiū. Gal Žinai, ar jis tebedirba suaugusiųjų mokykloje? 

— Neįsivaizduoju. Kai kuriems pavyko, kitiems - ne. Aš taip 
ir nebaigiau. Nuo to laiko ten nekėliau kojos ir neplanuoju to 
daryti. Ir apie Janą nieko nežinau. Nors esama daug pardavė- 
jų, kurios daug uždirba. Yra laimėjusios realybės šou ir šiaip. 
Kamila gal būtų galėjusi tokiuose dalyvauti. 

Susan pasakė, kad jai šiaip jau reikia dirbti. JW užuominą 
suprato, išvažiavo namo. Buvo įdomus paskutinis Susan ko- 
mentaras: realybės šou ir Kamila - koks galėtų būti ryšys? 

Mąstė turįs susitelkti ties studijomis ir prekyba k, negalėjo 
skirti daugiau laiko žaisti detektyvą. Susan Peteršon pėdsakas 
niekur nenuvedė. Mergiotė jau būtų papasakojus ką žinanti. 


JW sėdėjo namie ir mokinosi, kai į mobilųjį paskambino 
Abdulkarimas. Arabas norėjo susitikti - gerai būtų šiandien. 
Jie sutarė papietauti viešbutyje „Anglais“, Sturės gatvėje. 

JW skaitė toliau. Studijos negali atsilikti. Jis buvo sau pasi- 
žadėjęs: gali šniurkšti, pardavinėti, uždirbti milijonus ir būti 


142 


laimingas, bet apleisti universiteto nevalia. Jis matė chebrantų 
pavyzdį. Buvo du Žmonių, už kuriuos mokėjo tėvai, tipai. 
Žinojimas, kad niekada nereiks finansiškai nerimauti, vieno 
tipo Žmones paversdavo tingiais, neangažuotais, išliurbusiais 
kelmais. Jie spjovė į studijas, neišlaikydavo egzų, pjaudavo 
tuos, kurie turėjo ambicijų. Jie norėjo savo verslo, apsimetė 
esą antrepreneriai, vizionieriai. Galiausiai vis tiek viskas su- 
sitvarkydavo. Antrojo tipo žmonėms žinojimas, kad niekada 
nereikės pajudinti piršto dėl duonos kąsnio, įvarydavo baimę. 
Jie norėjo sau įrodyti, privalėjo tai daryti, kad galėtų užkariauti 
savo paties sėkmę, daryti save nusipelniusius to turto, kurį 
jie vis tiek būtų paveldėję. Jie studijavo Aukštojoje prekybos 
mokykloje, Londone, teisę. Jie sėdėdavo iki pirmos nakties 
prie grupinių užduočių, prieš kolokviumus, egzaminus, eg- 
zaminus žodžiu. Jei turėjo laiko, dirbo papildomai: advokatų 
biuruose, bankuose arba pas tėvus. Jie veikė - kažko pasiekė 
savo jėgomis. 

JW iš tiesų nebuvo trumpiausių kelių mėgėjas. Jis, aišku, 
keletą metų galėjo gyventi iš k, bet vis tiek norėjo užsitikrinti — 
kaip reikiant mokytis, neapleist studijų. 

Jis susidėjo knygas. Nusirengė ir įlipo į dušą. 

Kaip įpratęs rankoje laikė dušo galvutę, srovę buvo nusukęs 
nuo savęs, ir kruopščiai bandė nustatyti reikiamą temperatūrą. 
Kodėl, kad ir kaip pasuktum, nepavyksta nutaikyti? Per karšta. 
Nanomilimetras į kairę - per šalta. 

Pradėjo nuo kojų. Šviesūs plaukai gulė ta pačia kryptimi 
kaip juos skalaujanti vandens čiurkšlė. Jis įkišo dušo galvutę 
į laikiklį, srovė skalavo plaukus, galvą ir viršutinę kūno dalį. 
Pasuko, kad vanduo būtų šiltesnis. 

Bandė nebegalvoti apie Kamilą. Ėmė mąstyti apie Sofi. Ką 
jis darė ne taip? Vakarėlyje, Liovhelos sodyboje, jis manė pa- 
vyksiant. Tačiau teko pasitenkinti Ana, jos geriausia drauge. 
Ana buvo puiki, bet jai trūko kažko ekstra. Kaip buka buvo | 
dulkinti Aną? Paskalos apie vakarėlį buvo taip išplitusios, kad 

jau beveik bulvarinis Matyk 65 Girdėk apie tai rašė. Sofi galėjo 
sužinoti. Gal ji niršo. | 

Sofi JW akimis: graži kaip velnias, bikinių modelio kūnas, 
seksuali kaip pana iš Playboy, žavi lyg intelektuali programų 
vedėja. Be to, turinti smegenų. Iškalba jį nurungdavo kiekvieną 
kartą jiems diskutuojant. Protingas mintis žėrė kaskart atvė- 
rusi burną. Jo sąmojus nurungdavo su ugnele akyse. Bet to 
nepakako - be to, ji atrodė gera, nors ir nekreipė į jį dėmesio 
kaip ir bet kuri kita panikė iš Lundbergo. Ji gavo aukščiausią 
balą - dešimt iš dešimties. Jis privalo dažniau su ja susitikinėti, 
be chebrantų, vienas. 

JW atsuko dar karštesnį vandenį. Ketino duše nusišlapinti, 
bet nusprendė susilaikyti. Ne jo stilius. 

Galjis nepakankamai gerai žaidė šį žaidimą. Gal jam reikė- 
tų nekreipti į Sofi dėmesio. Nebūti taip akivaizdžiai priskre- 
tusiam. Neatrodyti tokiam laimingam kaskart jiems susitikus. 
Mažiau su ja kalbėtis ir daugiau kabinti jos drauges. JW neken- 
tė žaidimo panomis. Ir vis dėlto jis buvo savo paties žaidimo 
chebrantams dėl akių ekspertas. Bet kai Sofi būdavo netoliese, 
jis tenorėjo ją apsikabinti. Glamonėti ją, bučiuoti ir t. t. Kaip jis 
galėtų būti ledinis? Jam buvo pavykę namo parsitempti grobio 
iš klubo. Mestelti kelias frazes. Pasiguldyti į lovą. Išdulkinti. 
Girtis chebrantams. Bet rimti dalykai buvo įmantresni. Rimtas 
žaidimas buvo painus. 

Jis atsuko dar karštesnį vandenį. Nuolat taip darydavo: pra- 
dėdavo nuo sunkiai nustatomos temperatūros, kuri tuomkart 
būdavo gera, bet po kelių minučių tapdavo per vėsu. Atsuko 
šiltesnę srovę. Galiausiai vanduo tapo beveik verdantis. Vei- 
drodis užrasojo, vonia virto garine pirtimi. 

Metas pietauti su-Abdulkarimu. JW iššoko iš dušo ir susi- 
tvarkė vonioje. Pažastis pasitepė „Clinigues Happy“, veidą — 
drėkinamuoju „Biotherm“ kremu. Paskutinis dalykas, kurį jis 
padarė -į plaukus įtrynė vaško, lipnumą nuo pirštų buvo sun- 
ku nusivalyti. Pažvelgė į veidrodį ir pagalvojo: gerai atrodau. 

Išėjo. Tirtėjo. Apsirengė. Užsivilko kašmyro paltą - vaikis, 
žinantis klasę. Į kišenę įsidėjo savo naujai įsigytą mp3 grotuvą, 
mažutį „Sony“, ir į ausis įsikišo ausines. Jos nelabai gerai lai- 
kėsi, vis taikėsi iškristi. Jis bandė jas įkišti pakreiptas. Įsijungė 
„Coldplay“ dainą ir pasileido Sturės gatvės link. Buvo šviesi 
diena. Jau po trijų dvidešimt. 

Viešbutis „Anglais“ buvo pustuštis. Prie vieno stalo sėdėjo 
dvi padavėjos ir lankstė servetėles vakarui. Už baro stovėjo 
marškinėliais bei džinsais vilkintis vaikinas ir rūšiavo alkoho- 
lio butelius. Iš paslėptų garsiakalbių sklido „Sly“ ir „Family 
Stone“. Tik du svečiai sėdėjo prie vieno stalo. Rodės, kad Ab- 
dulkarimas dar nebus atėjęs. 

Viena iš padavėjų pasitiko jį. 

Jis tarė: 

— Labas. 

Ji atsakė: 

— Sonia, Nauji metai. 

Sąmojinga. 

JW atsisėdo už stalo prie lango, toli nuo kitų lankytojų, ir 
užsisakė kavos. Žvelgė pro langą, įstatytą nuo grindų iki lubų. Į 
Sturės gatvę, Kamanės skveras buvo visai priešais. Galvojo apie 
pirmą sykį, kai jis Sofi ir Aną pavaišino po užtaisą parke. Vartai 
į ryšių pasaulį. Tai buvo prieš daugiau nei penkias savaites. Per 
šitą laiką jis susipažino su daugiau naujų Žmonių nei per visą 
savo gyvenimą. Kokaino kontroliuojami draugų kartėliai. 

Gatvėje vos keli žmonės, pusė keturių, šiokiadienis. Keli 
sudirgę makleriai tamsiai mėlynais kostiumais pabėgom pro 
šalį. Dvi mamos su vežimėliais vienoje rankoje ir mobiliai- 
siais telefonais kitoje slinko aukštyn, Kamanės link. Viena vėl 
buvo nėščia. JW pagalvojo apie Susan Peteršon. Jis irgi jaustų 
kartėlį patekęs į tokią situaciją. Pro šalį praėjo dama su gau- 
ruotu suplotanosiu šuniuku už pavadėlio. JW atsilošė kėdėje 
ir išsitraukė mobilųjį telefoną. Parašė trumpąją Žinutę Nipiui, 
pasidomėjo, kas įvyks vakare: „Gal po kokteilį „Plazoje“? 

— Salam Aleykum. Kaip sekasi studijos? - šviesus Abdulkari- 
mo balsas, beveik be akcento. JW pakėlė galvą nuo telefono. 

Abdulas stovėjo prie jo stalo. Plaukuose mažiausiai tiek pat 
vaško kaip ir JW, bet kirpimas kitoks. Pažo stiliaus šukuose- 
na. Abdulkarimas visuomet vilkėdavo kostiumą, o marškinių 
apykaklę ištraukdavo ant švarko. Lyg būtų garbingai dirbąs 
biržos makleris ar advokatas. Jį išdavė kelnės. Jos buvo trigubai 
labiau apdribusios nei dabartinė mada, su viršuje įsiūtomis 
seniokiškomis klostėmis. 1996-aisiais visas kelnių pasaulis pa- 
judėjo toliau, tik be Abdulkarimo. Vienintelis dalykas, kurį jam 
pavyko reikiamai priderinti, buvo graži šilkinė nosinė, kyšanti 
iš kišenės ant krūtinės. Abdulkarimo eisena arogantiška, nuo- 
lat neskustas šešėlis veide ir tamsios žibančios akys. Esmė JW 
buvo paprasta. Arabas buvo pavyzdinis imigrantų bembis. 

JW atsakė: 

— Studijos sekasi gerai. 

— Ar ne gėjiška studijuoti? Kada suprasi, bičiuli, kad esa- 
ma greitesnių kelių į sėkmę. Maniau, kad jau dabar pradedi 
suprasti. 

JW juokėsi. Abdulkarimas atsisėdo. Mojavo visa ranka, no- 
rėdamas atkreipti padavėjos dėmesį. Tikras Abdulas. Per daug 
platūs gestai, švedams nebūdingas stačiokiškumas. 

Abdulkarimas užsisakė su sezamais marinuotos pjaustytos 
jautienos filė ir makaronų. Madinga. Per tą laiką spėjo pasakyti, 
kad norįs padavėjos telefono numerio ir kad ji turėtų pakeisti 
patalpoje grojančią muziką, tada dar pasiteiravo, ar jaučio 
buvo gerai nukaręs. Iš pastarosios replikos jis žvengė penkias 
minutes. 

JW užsisakė žuvienės su „Ajoliu“. 

— Labai gerai, kad susitinkame. Man jau pradeda nusibosti 
visą laiką tik pliurpti su tavimi telefonu. 

— Tu teisus. Mums reikia susitikti, kad galėtume atšvęsti. 
Dabar puikūs laikai, Abdulkarimai. Jeigu gali suveikti daugiau, 
tai man ir reiktų daugiau, juk Žinai. 


146 


— Tau Žiauriai gerai sekasi. Ar pakeitei tą, kaip tau sakiau, - 
Abdulkarimas bakstelėjo į JW mobilųjį telefoną. 

— Nea, dar ne. Atleisk. Nusipirksiu naują šią savaitę. Naujau- 
sią „Sony Ericsson“. Ar matei? Jo fotoaparatas lengvai prilygsta 
paprastiems skaitmeniniams fotoaparatams. Nu tikrai fainas. 

— Nu tikrai fainas, - pamėgdžiojo Abdulkarimas. - Aš žinau 
tavo istoriją. Baik vartoti žodį „fainas“ lyg Estermalmėje būtum 
gyvenęs visą gyvenimą. Beje, noriu, kad naują mobilųjį įsigy- 
tum dar šiandien. Velnias, reikia mąstyti. Mes darom biznį, tu 
ir aš. Per gerai, kad išsibybintų dėl blogų telefonų, supranti, 
ką sakau. 

Kartais arabas atrodydavo juokingas, bet JW žinojo, kad 
vyrukas yra tikras profas. Atsargus, niekada viešai neminėjo 
tokių žodžių kaip „policija“, „mentas“, „rizika“, „kokainas“, 
„kola“ arba „narkotikai“. Žinojo, kad restorano darbuotojai ir 
lankytojai galėjo slapta klausytis ne prasčiau nei koks susitrau- 
kęs seniokas su klausos aparatu, nustatytu ties maksimumu. 
Žinojo, kad policija lengvai klausėsi mobiliųjų, atsekdavo abo- 
nentus. Abdulkarimo taisyklės saugios. Visuomet skambink iš 
papildymo kortelės, kortelę keisk kas savaitę, telefoną keisk 
geriausiai kas antrą savaitę. 

— Juk žinai, kad, be tavęs, turiu kitus du vaikinus, kurie par- 
davinėja. Jų reikalai klojasi gerai. Aišku, ne taip gerai kaip tavo, 
bet visai nieko. Sumas ir tokius reikalus galim aptarti telefonu. 
Kainos ima kristi. Mano šefo tiekėjas nėra idealus. Man atrodo, 
kad yra mažiausiai du tarpininkai iki paties didmenininko. 

— O kodėl neinat tiesiai pas didmenininką? 

— Iš dalies tai nėra mano reikalas, nes aš dirbu bosui, o 
ne suku kokį savo prakeiktą verslą. Maniau, kad žinai. Kitas 
dalykas, manau, kad didmenininkas yra Anglijoje. Sunkiai 
pasiekiamas. Nelengva derėtis. Bet mes šiandien nekalbėsime 
apie užpirkimo kainas. Dalykas, kurį norėjau pasakyti, štai 
koks: mums reikia pardavėjo. Priemiesčiuose. Nežioplo, iš- 
manančio tą rinką. Žmogaus, galinčio parduoti platintojams. 

Išmanančio sritį ir žinančio triukų, jei supranti, ką turiu gal- 
voje. Kainos krinta. Prekė populiarėja Stokholmo satelituose. 
Praeitų metų pradžioje proporcijos buvo maždaug dvidešimt 
procentų priemiesčiuose, aštuoniasdešimt - centre. Praeitų 
metų pabaigoje - penkiasdešimt prie penkiasdešimt. Bičiuli, 
ar suvoki? Priemiesčiai bunda. Jau nebe tik miesto elitas, tavo 
kilmingi draugeliai ar klubus lankantys Žmonės šituo reikalu 
užsiima. Visi. Švedžiūkščiai, juodašikniai, paaugliai. Tai tarsi 
tautinis dalykas. Kaip IKEA ar Hė-M. Kalba sukasi apie didė- 
jančius kiekius. Kalba sukasi apie mažesnes kainas užsiper- 
kant. Didesnį skirtumą. Ar supranti, studente? 

JW arabo šnekos patiko. Jis švediškai kalbėjo geriau nei bu- 
vo galima pamanyti, kaip tikras verslininkas - rimtas biznis. 
Vienintelis nervinantis dalykas buvo tai, kad Abdulas dėl 
kažkokios priežasties atrodė bijąs savo boso. JW buvo įdomu 
kodėl. 

— Skamba įdomiai. Netgi labai. Bet, žinai, priemiesčiai - ne 
mano valdos. Aš negaliu ten pardavinėti. Aš nieko net nepa- 
žįstu. Paprasčiausiai tai - ne aš. 

- Žinau, kad nori, jog visi taip apie tave manytų. Dėl ma- 
nęs - ramu, turi savo rinką ir gerai dirbi. Bet paklausyk. 

Abdulkarimas pasilenkė per stalą. JW užuominą suprato, 
padėjo į šalį lėkštę. Susinėrė rankas ir prisitraukė arčiau. 

— Yra vienas čiuvas, čilietis ar kažkas tokio, kuris ką tik pa- 
bėgo iš cypės. Prisimenu jį, prieš kelerius metus buvo smulkus 
narkotikų prekeivis, nelabai guvus. Bet dabar sklinda kalbos, 
kad vaikis šiaurinius priemiesčius pažįsta taip, kaip tu pažįsti 
„Kharmos“ tualetus. Sėdėdamas jis išmoko dar daugiau. Ka- 
liūzė — geresnė mokykla nei imigrantų priemiesčiai Butširka 
ir Tensta kartu sudėjus: Pažįstu kelis jo draugus Esterokeryje. 
Pasak jų, jis turi velnišką galvą. Čilietis prieš penkias šešias 
savaites pavarė krūčiausią superpabėgimą. Tipo, perlipo per 
tvorą ir dingo miške. Septynių metrų aukščio siena, rauki? 
Sargai tik stovėjo išsižioję kaip klaustukai. Jis - geras vaikis. 

Bet dabar yra kietai spaudžiamas. Aš esu tikras, kad šalies dar 
nepaliko. Jis turi tai, ko mums reikia. Visų pirma jis dirbs pigiai 
už tai, kad aš juo pasirūpinsiu. 

— Ką galiu pasakyt? Šiaip sau mintis. Nesuvokiu, kam tau 
susidėti su vaikiu, kuris ryškiai prie savęs trauks policiją - kaip 
šūdas muses. 

— Dabar, iš pradžių, aš su juo nesusidėsiu. Tau teks. Noriu, 
kad jį surastum. Pagirtum. Pamokėtum. Pasirūpintum juo. 
Vėliau jis mums padės į savo rankas paimti priemiesčius. Bet 
neišgąsdink jo, nepamiršk, kad jis slapstosi. Tai ir yra visas 
reikalas. Ar įkerti, bičiuli? Kadangi jis slapstosi pabėgęs, bus 
priklausomas, kad mes parūpintume jam duonos kąsnį, suteik- 
tume vietą saugiai gyventi, jo neatskleistume. 

JW tai, ką girdėjo, nepatiko. Tuo pat metu jis jau buvo be- 
pagaunąs kablį, besužadinąs apetitą dėl arabo verslo. Iš pra- 
džių jis dvejojo, bet dabar jau švietė saulė. Idėja dėl pabėgusio 
čiliečio gal ir nebuvo tokia kvaila. 

— Kodėl gi ne. Pabandom. Kaip ir kur man surasti tą čilietį? 

Abdulkarimas garsiai juokėsi. Dėkojo JW. Dėkojo Alachui. 
JW galvojo: „Abdulas daros religingas, ar ką?“ 

Arabas dar labiau prisislinko ir pateikė JW informaciją. Tuos 
kelis dalykus, kuriuos žinojo. Bėglio vardas, pavardė - Chor- 
chė Salinas Barijus. Vaikis kilęs iš Solentunos ir jo šeima buvo 
mama, patėvis ir sesuo. Abdulkarimo geriausias pasiūlymas 
skambėjo taip: važiuok į Solentuną ir šnektelk su reikiamais 
žmonėmis. Turėtų padėti, inshallah, tik taip, kad visiems būtų 
aišku, jog nesi mentų seklys. 

Jis baigė į JW palto kišenę įkišdamas maišelį. JW pačiupi- 
nėjo - banknotai. Jis pakėlė akis į Abdulą, kuris išplėtė visus 
pirštus: 

— Ten yra tiek pinigų ir lapelis su šešiomis pavardėmis. Tokią 
geriausią pagalbą galiu suteikti. 

JW išsitraukė lapelį. Visos pavardės, išskyrus vieną, skam- 
bėjo ispaniškai. Pinigai buvo, kaip pats arabas sakė, pamokėti . 
visiems vietiniams Solėje, kad gautų info apie el bėgiko. 

JW išvalgė savo sriubą. Abdulkarimas SPRIOKEo sąskaitą. 

Jie išėjo. Oras buvo vėsus. 

JW pradėjo mąstyti. Gal išdegs didelis reikalas. Gal išeis 
nedidelis nuosavas koncernas. 

Jis suras tą čilietį. 


Ėjo namo. Buvo sunku mokytis. Susikaupimo kaip nebūta. 
Atsigulė lovon ir bandė skaityti praeitą Cafė numerį. 

Suskambo mobilusis telefonas. JW susizgribo pamiršęs iš- 
tesėti Abdulkarimui duotą pažadą nusipirkti naują. * 

Kitame laido gale Jet-set Karlo balsas. 

Na, velniai griebtų, ko tas nori? 

Pasisveikinęs Karlas tarė: 

— JW, po perkūnais, kaip linksma buvo Liovhelos sodžiuje. 
Na, tiesiog nesveikai. 

- Žiauriai faina. Reiktų kada pakartoti. 

— Tai aišku. Gerą suveikei puotą. Man atrodo, kad visi 
įvertino. 

- Malonu girdėti. Šiaip tai paprastai galiu suveikti dėl links- 
mumo. 

— Ar žinai, kad aš šokinėdamas netyčia sulaužiau vieną 
sofą. 

JW bandė perprasti toną. Jokių problemų, žvengti galima. 

Karlas kvatojo. 

— Buvo tikras daiktas, ana, iš „Švediško alavo“. 

— Juokauji? Ką sakė Gun? 

Dar daugiau žvengo. Tipo, Gun, pamanyk. 

Jie kalbėjosi apie nerealią vakarienę, Nipio kabinimo triu- 
kus, apie tai, kad Jet-set Karlas sumokėjo penkiolika tūkstančių 
gabalų sofai sutaisyti, kad Gun nesuprato, kodėl visi kitą dieną 
į taktą čiaudėjo. 

JW galvoje viso pokalbio metu sukosi vienas ir tas pats 
klausimas: „Kodėl man skambina Jet-set Karlas?“ 

Atsakymas radosi išsyk: 

— Savaitgalį mano gimtadienis ir penktadienį namuose ke- 
tinau surengti vakarėlį. Ar gali suveikti linksmumo? 

„ JW buvo pratęs prie slengo ir perkeltinių prasmių. Nepai- 
sant to, užtruko sekundę, kol susivokė. 

— Turi galvoj k? Aišku. Kiek reikia? 

- Šimto penkiasdešimties gramų. 

JW ties sąmonės aptemimo riba. 

Jėzau. 

Pasistengė išlaikyti ramų balso toną: 

— Daug, bet tikriausiai galėsiu suveikti. Iš pradžių tik turiu 
pasitikrinti, ar išeis gauti tokį kiekį. 

— Nenoriu būti įkyrus, bet turiu gan greitai sužinoti. Per- 
skambinsiu tau po valandos. Jei dar nežinosi, prašysiu ko nors 
kito. Kokia tavo kaina? 

JW mintyse greitai skaičiavo. Kvaito - jei galėtų gauti tokį 
kiekį, kaip sakoma. Gal užpirkimo kainą nuderėtų iki penkių 
šimtų. Iš Karlo galėjo paimt mažiausiai tūkstantį. Jam liktų 
mažiausiai septyniasdešimt penki gabalai. 

Jėzau Kristau superžvaigžde. 

- Iš visų jėgų pasistengsiu, Karlai. Paskambinsiu iškart, kai 
tik Žinosiu. 

Jet-set Karlas padėkojo. Iš balso atrodė geros nuotaikos. 

Padėjo ragelį. 

JW sėdėjo lovoje - pajuto kiečiausią erekciją Šiaurės Eu- 
ropoje. 


*kXk 


Dienos naujienos 
Spalis 


Policija šiąnakt pradėjo didelį reidą 

Tikslas yra eliminuoti mažiausiai trečdalį iš 
150 nurodytų asmenų, priklausančių sunkiausiam 
kriminaliniam pasauliui. 

Stokholmo policija šiąnakt pradėjo didelį reidą 
prieš organizuotą nusikalstamumą. Tikslas yra 
pašalinti mažiausiai trečdalį iš 150 išskirti- 
nai nurodytų kriminalinės aplinkos asmenų bei 
atbaidyti jaunus žmones nepradėti sunkių nusi- 
kaltimų. 

Reidas, tarp pareigūnų vadinamas „Nova“, iš 
tiesų jau turėjo prasidėti prieš pusmetį. Dėl 
to, kad tam tikri kiti dėmesio sulaukę tyrimai 
pareikalavo didelių resursų, planuotos akcijos 
turėjo būti atšauktos. 

Bet šiąnakt įvyko pirmasis reidas. Apie šimtą 
policininkų iš apskrities kriminalinės žinybos, 
užeigų komisijos, specialiųjų gaujų pajėgų ir 
kitų poskyrių dalyvavo vykdant keletą reidų įvai- 
riose Stokholmo bei jo priemiesčių vietose. Darbo 
rezultatai nežinomi ir apskrities kriminalinė 
žinyba Dienos naujienoms nieko nekomentuoja. 

Pasitelkdama „Nova“ apskrities policijos va- 
dovybė tikisi palaužti tinklus, kuriuos sudaro 
daugiau ar mažiau profesionalūs nusikaltėliai 
ir kurie yra atsakingi už, be kita ko, sun- 
kius smurtinius nusikaltimus, reketą, narkotikų 
įvežimą, sąvadavimą bei cigarečių kontrabandą. 
Projekto veiksmų plane konstatuojama, kad smur- 
tinių nusikaltimų Stokholmo apskrityje daugėja 
ir kad nusikaltėlių tendencijos naudoti ginklą 
pasikeitė. 

Strategija visų pirma nukreipta suduoti smūgį 
tinklų vadeivoms. Prieš reidus buvo atrinkta 150 
ypač įdomių paminėti nusikaltėlių visoje aps- 
krityje. Tikimasi, kad mažiausiai 50 iš jų „pa- 
sitelkiant sutrukdymą arba teisines priemones“ 
bus „priversti ilgai nevykdyti nusikaltimų“. Nė 
vienas iš šių asmenų šiuo metu neatlieka bausmės 
arba jam nėra iškelta byla už nusikaltimus, už 


152 


kuriuos galima skirti griežtesnę nei dveji metai 
laisvės atėmimo bausmę. 

„Tikslas turi būti pasiektas vėliausiai po 
dvejų metų. 


J 15 


Pakeliui pas Radovaną. Iš magnetolos serbiška muzika - Zdrav- 
kas Količius. Mradas sužvėrėjęs - pydaras Chorchė pasikėlė. 
Grasino Radovanui. Netiesiogiai grasino Mradui. Bandė reke- 
tuoti. Bandė būti protingas. Bandė žaisti su ugnimi. 

Chorchė kai ką žinojo apie kokaino prekybą. Žinojo laikymo 
vietas, įvežimo būdus, kontrabandos metodus, prekeivius, pir- 
kėjus, laboratorijos sandėlius, atskiedimo variantus. Blogiausia 
už viską - juodašiknis žinojo, kas trauko už virvučių. Ponas 
R. pats rizikavo nusvilti plunksnas. Gospodin Bog - prakeiktas 
juodašiknis turėtų nusvilti. 

Tas bybčiulpys. Mradas dar nutvers Chorchę, susuks jį į 
lipniąją juostą, supjaustys į gabalėlius. Suvalgys jį. Iššiks jį. Vėl 
suvalgys. Ir vėl iššiks. 

Mradas iškart po pokalbio su juodašikniu paskambino Ra- 
dovanui. Radovanas, iš balso sprendžiant, buvo ramesnis nei 
Mradas. Bet Mradas jautė vidinius virpesius: Radas buvo dar 
labiau įsiutęs nei jis pats. 

Chorche, ruoškis jugų kerštui. 

Teigiamas dalykas dėl latino provokacijos: įvykis atitraukė 
Radovano dėmesį nuo įtampos dėl Mrado. Per pastarąjį jų 
pasimatymą nuotaika nukrito žemiau kelių. Radovanas nuėjo 
per toli. 

Po dvidešimties minučių - jau Nesbio parke. Privačių namų 
kvartale. Provokuojantis susikausčiusių pyzdų rojus. Išlipęs iš 
automobilio atsistojo šalia ir užsidegė cigaretę. Laikė ją tarp 

smiliaus ir nykščio — slavišku stiliumi. Dūmą traukė giliai. 
Reikia nusiraminti prieš susitinkant su didžiuoju. Gvergždžiai 
kosėjo. Galvojo apie Radovano paveikslus. Bendra vertė? Pi- 
nigais nepamatuosi. 

Užgesino cigaretę. Nuėjo namo link. 

Paskambino. 


Atidarė Stefanovičius. Jis nieko nesakė, tik nuvedė Mradąį 
biblioteką. Radovanas sėdėjo tame pat fotelyje kaip ir praeitą 
sykį. Ranktūrių oda nutrinta ir balkšva. Ant arbatos štaliuko 
stovėjo butelis viskio, šešiolikos metų „Lagavulin“. 

— Mradai, prisėsk. Dėkui, kad iš karto paskambinai. Galė- 
jome šitą reikalą ir telefonu aptarti, bet aš norėjau pažiūrėti 
tau į akis, kad pajusčiau, ar tu ne per daug įsiutęs. Privalai 
nusiraminti. Mes turime nusiraminti. Išspręsti reikalą žingsnis 
po žingsnio. Nieko baisaus, buvo ir anksčiau bandančiųjų. Vie- 
nintelis skirtumas tas, kad jis gal iš tiesų kažką Žino. Papasakok, 
ką jis sakė. Prašau - nuo pradžių ir detaliai. 

Mradas papasakojo. Pabandė neišsiplėsti, bet ir nepamiršti 
svarbiausio - juodašiknio įžūlumo. 

— Chorchė Salinas Barijus slapstosi pabėgęs iš kalėjimo. Tu 
šitą istoriją Žinai geriau už mane, tu mane ir informavai. At- 
sižvelgiant į tai, ką girdėjau, šitas vaikis Esterokerio liaudies 
akyse - tikras milžinas. Netgi sunkesni vyrukai Kumloje ir 
Hale žavisi jo stiliumi ir rafinuotumu. Magiškai pradingęs kaip 
koks prakeiktas Deividas Koperfildas. Reikėjo man išsyk juo 
pasirūpinti. Ot velnias. 

— Deividas Koperfildas, sakai, palyginimas man patinka. 
Bet nesakyk, kad tau reikėjo jį iškart suvystyti. Nežinom, kas 
tuomet būtų įvykę. Geriau pasakok toliau. 

Mradas papasakojo apie pokalbį su Chorche. Iš balso galima 
buvo spręsti, kad Chorchė buvo pridėjęs į kelnes, kad juodaši- 
knis tikriausiai skambino iš telefono automato, kad jis norėjo 
paso ir šimto gabalų, kad užsiminęs, jog nutekėtų daugybė 
šūdo, jeigu jam atsitiktų nelaimė. 

Radovanas sėdėjo tylėdamas. Prisipylė stiklinę „Lagavulin“. 
Siurbtelėjo. 

"- Jis apie mus daug žino. Bet ne tiek daug, kad aš šokčiau 
pagaljo dūdelę. Čia jo didysis šansas priversti mane jam padėti. 
Aišku, galėčiau jam duoti naują pasą. Pinigų. Naują gyvenimą 
kokioje šiltoje šalyje. Reikalas tas, kad jis mane neteisingai su- 
prato. Niekas manęs neprivers daryti tokių dalykų. Be to, ar 
kas užtikrins, kad jis tuo pasitenkins? Juk Žinai, kaip prakeikti 
kroatai elgėsi gimtinėje. Jiems neužteko devyniasdešimt devy- 
nių procentų pakrantės, jiems reikėjo visko. Šitas vaikis toks 
pat. Vieną dieną aš jam suveikiu naują tapatybę, kitą dieną jis 
gali sugrįžti ir prašyti pinigų. Ar lėktuvo bilietų į užsienį. Ar, 
po velnių, prašyti dar ko nors - Radovano imperijos dalies. 

Mradas juokėsi. Radas - gangsterių karalius, kuris apie 
save kalba trečiuoju asmeniu. Mradas atsipalaidavo. Geresnė 
atmosfera nei pastarąjį sykį čia lankantis. Jautė, kaip viskis 
šildo kūną. Minkština pečius. Glosto pilvą. 

— Jo triumfo korta yra tai, ką jis žino arba galbūt žino. Nesu 
visiškai tikras, kad jis turi pakankamai info, kad galėtų mums 
pakenkti, bet jis - rizika. Mūsų triumfo korta, kad mes galime jį 
tiesiu taikymu pasiųsti atgal į kaliūzę. Mūsų pliuso minusas yra 
tas, kad esama rizikos, jog jis, mūsų įkištas atgal, praras viltį. Jei 
jis daugiau nebeturės dėl ko gyventi, tik augins bicepsus Kum- 
loje, apie mus išpliurps. Dėl šito duodu valstybinę garantiją. 

— Atleisk, Radovanai. Kodėl jo paprasčiausiai nenumygus? 

— Mes taip nedirbame. Per daug pavojinga. Girdėjai, ką jis 
sakė. Nutekės. Mes nežinom, kam daugiau jis papasakojo. 
Chorchė Salinas Barijus nedurnas. Jeigu mes jį nugnybame, 
garantuoju, jis pasistengs, jog visa informacija, kurios mes ne- 
norime kelti į dienos šviesą, kokiu nors prakeiktu būdu išlįs. 
Labiausiai tikėtina, kad jis jau kažkam išpliurpė ir tas asmuo 
išperės viską, jei jam kas nutiktų. Bet žinai, jis gali ko tik nori 
prisigalvoti. Užrakinti popierius apie visą reikalą kokioje nors 
saugojimo kameroje. Jeigu jis užvers kojas, niekas negalės ateiti ir 
įmesti dešimties kronų monetos - seifas bus atidarytas, kas nors 


155 


pamatys visus jo sudėtus popierius, aišku, ir detalų mūsų veiklos 
aprašymą. Arbajis parašė elektroninį laišką, kuris automatiškai 
tam tikrą dieną nusiunčiamas mentams, jeigu jis tam neužkerta 
kelio. Girdi, ko link suku - mes negalime jo nuspausti. Jis tam 
per protingas. Bet yra būdų. Klasikinių metodų, juk žinai, Mra- 
dai. Tu jį surandi ar kitaip su juo susisieki. Pavarai savo reisą. 
Paaiškini jam, kad jis galįs pamiršti, jog Radovanas išsigąs jo 
bjaurių reketo metodų. Tada, kai įsitikini, kad jis suprato, nuo ko 
linkėjimai, padarai iš jo košę. Ar esi kam kada dūręs į PANaS 

— Taip, durtuvas, Srebrenica, 1995-ieji. 

— Tada žinai, kad velniškai kraujuoja, bet ką pakerta. Pa- 
liečiama tiek daug minkštųjų audinių ir padaroma tiek daug 
žalos. Būdas kalbėtis su Chorche toks: palaužk jį išsyk - greitai 
ir paprastai. Lyg peilio dūriu. 

— Suprantu. Ar turiu carte blanche? 

- Taip ir ne. Jis negali užversti kanopų. Jokio peilio, čia buvo 
tik metafora. Tu privalai, kaip sakoma, paspausti kietomis šilko 
pirštinėmis. 

Radovanas Žvengė iš savo paties pokšto. 

— Suprantu. Ar žinai ką daugiau apie tai, kur jį būtų galima 
surasti? 

— Tiesą sakant, ne. Bet jis yra iš Solentunos apylinkių. Pa- 
klausk Ratko arba Ratko brolio, jie iš ten. Beje. Tu negali taip 
sumaitoti prakeikto juodašiknio, kad jis būtų priverstas apsi- 
lankyti ligoninėje. Tada jis vėl sėstų ir kiltų rizika, apie kurią 
minėjau. Cypėje, praradus viltį, jam ant visų bus nusišikt. Įduos 
mus nė nemirktelėję. 

— Pasikliauk manimi. Nė kaulelis šito pyzdos nesutraškės. 
Ir vis tiek jis gailėsis išlindęs lauk iš savo motinos įsčių. 

Mradas grubus - Radovanas šypsojosi. Teliūskavo viskį sti- 
klinėje. Gurkštelėjo. Atsilošė fotelyje. Mradas įsiaudrinęs. No- 
rėjo lauk, į gatvę. Tolyn nuo Radovano. Į sporto salę. Pasišnekėt 
su vyrukais. Išknisti raktą. Įminti mįslę. Atkalti Chorchę. 

Jie kalbėjosi apie kitką: žirgus ir automobilius. Nieko apie 
verslą. Nieko apie tai, kad Mradas praeitą kartą reikalavo di- 

desnės dalies iš drabužinių įplaukų. Po penkiolikos minučių 
Radovanas atsiprašė: 

.- Turiu sutvarkyti keletą reikalų. Ir, Mradai, turint omenyje 
fiasko „Malūne“, noriu Chorchės jau vakar. 


Mradas įžengė į sporto salę. Persimetė keliais žodžiais su 
diedais registratūroje. Pertraukė jų diskusijas apie naujausius 
raumenų vaistus. Uždavė klausimų. Ar jie pažinoję ką sėdintį 
Esterokeryje? Ar pažinojo ką dirbantį prižiūrėtoju Esterokery- 
je? Ar jie ką nors žinojo apie ten prieš šešias savaites įvykusį 
gražų pabėgimą. 

Vienas tarė: 

— Atrodai susidomėjęs. Ar jau besėdąs ir nori sužinoti, kaip 
reikės pabėgti? — kikeno iš savo paties pokšto. 

Mradas geranoriškas. Spjovė atsikirsti. Juokavo kartu: 

— Atsarga gėdos nedaro, ar ne. 

Vyrukas persisvėrė per stalą: 

— Tas bėglys buvo pats pranašiausias. Nu rimtai, čiuvas, 
kuris perlipo per tvorą, turėjo būti pats Sergejus Bubka. Sep- 
tyni metrai, Mradai, kaip per tokią perlipti be karties? Ar jis 
Žmogus-voras, ar ką? 

- Ar pažįsti ką nors iš ten? 

— Aš nepažįstu nieko iš ten sėdinčiųjų. Esu švarus žmogus, 
mudu gal šnektelk. Žinai, arabai visada pusiau nusikaltėliai. 
Pusė giminės turėtų sėdėti. Pažiūrėk apačioje, duše, jis, man 
atrodo, ką tik pavarė savo priešpietinę treniruotę. 

Mradas nusileido laiptais žemyn. Įėjo į persirengimo kam- 
barį. Mahmudo ten nebuvo. Keletas kitų vaikinų rengėsi. 
dešinėje. Ir vėl dunksėjo eurotechnas. Mahmudo nebuvo. 
Pažiūrėjo kambaryje kairėje. Pamatė Mahmudą, klūpantį ant 
raudono guminio kilimėlio. Darė nugaros tempimo pratimus. 
Atrodė kaip groteskiškas baleto šokėjas. 

Mradas atsiklaupė šalia. 

— Sveikas, šakaly. Kaip treniruotė? Ką varei? 

Mahmudas nepakėlė akių. Ir toliau tempė nugarą. 

- Pats šakalys. Treniruotė buvo gera. Šiandien intensyviai 
variau apatinę nugaros dalį ir pečius. Gerai veikia, kūno dalys 
esančios toli viena nuo kitos. Kaip pats? 

— Gerai. Reik pagalbos dėl vieno reikalo. Ar nieko prieš? 

- Žinoma. Mahmudas niekada neapvilia, juk pats žinai. 

— Krūtai. Ar pažįsti ką sėdintį Esterokeryje? 

- Taip. Mano sesers vyras ten sėdi. Ji dažnai lanko. Jie skiria 
atskirą kambarį, kad galėtų kartu pasilinksminti. - Mahmudas 
pakeitė padėtį. Atsistojo. Rankos tarp kojų. Sulenkė nugarą. Jo 
slankstelių traškesys. 

— Kadajji vėl eis aplankyti? 

— Nežinau. Ar paklausti? 

— Paklausk. Ar negalėtum paskambinti, kai čia baigsi? Man 
reikia sužinoti kaip galima greičiau. 

Mahmudas linktelėjo. Jie tylėjo. Arabas atliko dar keletą 
tempimo pratimų. 

Mradas laukė. Šnekučiavosi su kitais dviem vyrukais kam- 
baryje. Jie nusileido į persirengimo kambarį. Mahmudas pa- 
skambino savo seseriai. Kalbėjosi arabiškai. Ji turėjo ten eiti 
ketvirtadienį. 


Jie susitiko vienoje Siodermalmės skylėje. Ypač pigūs tau- 
kuoti kebabai ir felafeliai lavaše po dvidešimt kronų porcija. 
Mradas užsisakė tris. Apžiūrinėjo užeigą. Ant sienų kabojo 
Omaro mečetės Jeruzalėje nuotraukos ir arabiški tekstai. Au- 
tentika ar dėl lankytojų atrakcijos? Kam įdomu, kai kebabai 
tokie skanūs - net burnoje tirpsta. 

Mahmudo sesuo, Mrado nuomone - vulgari juodašiknė. 
Šiek tiek per daug aptempti drabužiai. Šiek tiek per trumpas 
sijonas. Šiek tiek per daug makiažo. Šiek tiek per daug su- 
klastotų „Louis Vuitton“ aksesuarų. Labai per daug Rinkebio 
akcento švedų kalboje. Prilaikyk arklius, mergyt. 

Ji buvo sukalbama. Nemas problemas. Jis ją instruktavo, ko 
klausti: ar Chorchė neįprastai daug bendravo su kuriuo nors 
kitu nuteistuoju likus kelioms dienoms iki pabėgimo? Gal su 
kuriuo nors prižiūrėtoju? Kaip jis perlipo per tvorą? Ar jis pri- 
klauso kokiai gaujai? Ar žinoma, kas jam padėjo išorėje? Kas 
buvo jo draugai cypėje? 

Ji užsirašė ir pažadėjo susidėti į galvą prieš vizitą į koloniją. 
Norėjo dviejų tūkstančių grynaisiais už nepatogumą. 

Mradas šį Chorchės tipą pažinojo: tokie niekada nelaiko 
liežuvio už dantų. Keliasi, giriasi, pliurpia, ko nereikia. 

Jis jautėsi tikras - susiradus kontaktinį asmenį Esterokeryje 
latinas greitai bus atkastas. 

Medžioklė prasideda. 

Ispaniški sapnai. „Chorcheliuk, sėdėsiu čia, kol užmigsi. Chor- 
cheliuk, palūkėk čia, atsinešiu pasakų knygą. Chorcheliuk, ar 
sakiau, kad esi mano princas? Paola - mano princesė. Jūs esat 
mano nuosava karališka šeima.“ 

Chorchė atsibudo. 

Lauke buvo šviesu. Kambaryje šilta. Gražūs sapnai pasibaigė. 
Jis gulėjo ant čiužinio, kurį buvo nusitraukęs nuo lovos. Apma- 
žino riziką, kad jį kas pamatys iš lauko. Dvigubas saugumas: už 
kambario lango kyšojo aukšti krūmai ir uždengė vaizdą. 

Iš viso vasarnamyje jis praleido šešias dienas. Išvargintas 
nuobodulio. Greitai turės skambint jugui. Tada adios amigos — 
paliks šalį kaip tik galima greičiau. 

Jis vartėsi. Neturėjo jėgų keltis. Vargino nuobodulys. Jis 
galvojo apie Rodrigesą. Vieną dieną Chorchė-boy sugrįš. Per- 
statys jo veidą. Privers jį ropinėti. Laižyti mamai kojas. Verkti. 
Šliaužioti. Inkšti. 

Gal jis buvo kvailas. Neatsargus. Pavyzdžiui, dieną prieš 
tai baigėsi maistas. Jis išėjo į kelią. Ėjo juo, kol priėjo didesnį 
kelią. Ėjo toliau. Matė vandenį. Laivus, kuriuos žmonės tempė 
iš vandens. Auksinio rudens idilė. Maždaug po valandos su 
puse. Maisto krautuvė, „Nigreno ICA “. Jis užėjo. 

Niekada nesijautė toks tamsus kaip ten, švedų arijų nacio- 
nalinėje krautuvėje. Ryškiai išsiskiriantis juodašiknis. Niekas 
nieko nesakė. Atrodė, kad niekas neėmė į galvą. Bet Chorchė, 
el negrito, manė būsiąs nulinčiuotas, pamirkytas į nuądingus 
laivų dažus ir apvoliotas dribsniuose. 

Nusipirko spagečių, traškučių, duonos, dešros, kiaušinių, 
sviesto ir silpno alaus. Rankų muilo ir plaukų dažų. Sumokėjo 
grynaisiais. Kasininkei nepasakė: „Ačiū“. Tik linktelėjo. Manė, 
kad visi į jį spokso. Nekenčia jo. Planuoja apie jį pranešti 
mentams. 

Jau pakeliui iš parduotuvės jis jautėsi lyg jam būtų atsisu- 
kę varžteliai. Namo bandė eiti mišku. Nieko neišėjo. Įeidavo 
tiesiai į privačias valdas ir kiemus. Dėjo į kelnes, kad Žmonės 
gali būti namie. Ką nors įtarti. Sunerimti. Pranešti apie negrą 
policijai. Vėl išėjo į didįjį kelią. Tikėjosi, kad niekas jo, bėglio, 
nepastebės. 


Chorchė išsikepė du kiaušinius. Užsitepė penkias riekes 
duonos. Užsidėjo dešros. Gėrė vandenį. Prie kriauklės siūbavo 
kalnas lėkščių ir stalo įrankių. Kam jam sukti galvą dėl indų 
plovimo? Tai paskui galės atlikti tikrasis namo savininkas. 

Jis atsisėdo prie stalo virtuvėje. Greitai suvalgė sumuštinius. 
Čiupinėjo stalviršį. Atrodė senas. Jam buvo įdomu, ar vasarna- 
mis priklausė neturtingiems Žmonėms, ar jie sąmoningai norėjo 
stalo, kuris atrodė senas. 

Tuomet - kažkoks garsas prie namo. Chorchės ausys stačios. 

Buvo girdėti vienas balsas. 

Jis susigūžė. 

Nuo kėdės nuslydo ant žemės. 

Atsigulė ant pilvo. 

Prišliaužė prie lango. Jeigu kas eina į vidų, jam gali būti 
šakės. Jeigu lauke mentai - jokių abejonių, kad jam šakės. 

Velnias, kaip blogai jis pasiruošęs. Daiktai nesukrauti. Dra- 
bužiai, plaukų dažai, maistas, higienos reikmenys - viskas 
išmėtyta kambaryje, kuriame jis miegodavo. Subinė neraliuota. 
Jeigu jam reiktų dabar bėgti, jis nė velnio nespėtų pasiimti. 

Jis bandė žvilgtelti pro langą. Lauke Žmonių nematė. Tik 
sodo ramybė, apsupta nukarpytų gudobelių krūmų ir dviejų 
klevų. Vėl pasigirdo balsai. Iš jų sprendžiant prie namo jie artė- 
jo mažuoju keliuku. Dvilinkas jis pritipeno prie kito lango. Per 
koridorių. Plačios grindų lentos girgždėjo. Irgi velnias. Nedrįso 
pažiūrėti pro langą. Galjie galėjo jį matyti iš išorės? Pirmiausia 
paklausė. Išgirdo dar vieną balsą, dabar arčiau, bet dar ne visai 
prie pat. Mažiausiai du asmenys, besikalbantys vienas su kitu. 
Ar čia farai, ar kas kitas? 

Vėl klausėsi. Vienas iš balsų buvo su nežymiu kažkokios 
kitos kalbos akcentu. 

Jis atsargiai žvilgtelėjo. Stovinčio automobilio nebuvo. Žmo- 
nių nematė. Pažiūrėjo aukštyn į kelią, kuris toliau ėjo pro namą 
tamsiai raudono tvarto už sodo link. Ten. Trys asmenys pėsčio- 
mis artinosi prie namo. 

Chorchė staigiai apsvarstė. Svėrė pliusus prieš riziką. Vasar- 
namis buvo geras. Šiltas, ganėtinai apsaugotas nuo akių, toli 
nuo miesto ir šniukštinėjančių mentų. Jis čia galėtų tūnoti, kol 
baigsis visi jo pinigai. Antra vertus, žmonės pakeliui iš tvarto. 
Jis negalėjo iki galo įžiūrėti, kas jie tokie buvo. 

Tai galėjo būti namo savininkai. Gal tai nebuvo jų namai, 
bet jiems rūpėjo. Žvilgt pro langą. Pamato kalną indų, čiužinį 
ant grindų, netvarką. 

Tai galėjo būti mentai. 

Per didelė rizika. Geriau susikrauti savo daiktus ir nešti 
skudurus, kol jie nepriėjo. Esama daugiau vasarnamių. Dau- 
giau šiltų lovų. 

Chorchė suvertė savo daiktus į du maišelius: į vieną - mais- 
tą, į kitą - drabužius ir higienos reikmenis. Priėjo prie durų. 
Žmonių nebuvo matyti. Atidarė duris. Greitai paėjo į kairę. 
Ne žvyrkeliu į keliuką. Geriau jau brautis per krūmų tarpus. 
Susibraižė į spyglius. 

Pasirodė, kad balsai tapo aiškesni. 

Velnias. 

Jis bėgo neatsisukdamas. “ 

JW pakeliui į viršūnę. Jet-set Karlo pasiūlymas - aukso gysla. 
Abdulkarimas nežmoniškai laimingas. Malė liežuviu apie jų 
plėtros planus. 

— Tik surask tą Chorchę, -jis priminė JW, - ir mes valdysime 
miestą. 

JW ieškodamas čiliečio be reikalo nepersistengė. Jis šen bei 
ten užmetė meškeres. Vakarieniavo su Solentunos apylinkių 
liaudimi ir pasiūlė jiems pinigų už informaciją, kuri padėtų 
susisiekti su bėgliu - tai turėtų suveikti. 

Šiandien jis buvo numatęs kitą projektą. 

JW prieš keletą dienų paskambino suaugusiųjų mokyklos 
mokytojui Janui Brunėjui. Mokytojas aiškiai prisiminė Kamilą, 
bet tikrai nenorėjo apie ją kalbėtis. Kai JW ėmė primygtinai 
reikalauti, padėjo ragelį, numetė nebaigęs pokalbio. 

JW neturėjo jėgų būtent tuomet analizuoti jo reakcijos. Spjo- 
vė ir daugiau jam neskambino. Bandė nebegalvoti apie visą tą 
reikalą. | 

Bet šiandien buvo metas. Jis jautėsi turįs tai padaryti. 

Apsimovė džinsus, užsivilko marškinius, paltą. 

Išlipo priešais Svėjos aikštės gimnaziją, prie Venergreno 
centro, kur buvo įsikūrusi suaugusiųjų vidurinė. Norėjo as- 
meniškai susitikti Janą Brunėjų. 

Valhalos kelias ūžė labiau nei paprastai, galbūt dėl judraus 
konvojų transporto arba dėl galvos skausmo. Tikriausiai ir dėl 
to, ir dėl to. 

Svėjos kelio gale jis pamatė mokyklos pastatą. 

Buvo pusė dvylikos. Liaudžiai pietų pertrauka. JW įtarė, 
kad raštinė bus uždaryta pietų. Nenorėjo laukti iki po pietų, 
spjovė į rodykles bei iškabas ir tiesiai šviesiai paklausė. Moteris 
su kelionine kuprine, tikriausiai pakeliui namo, gerai nusakė 
kelią: paradinis įėjimas, laiptai į viršų, tada - į dešinę. 

JW bėgo prieš srovę. Daugiausia jauni, jo amžiaus žmonės, 
beišeinantys pietauti. Pavargusi vidurinioji klasė - ar jie nesu- 
prato, kad esama greitesnių kelių į Gyvenimą. 

Žengė kas trečią laiptą. Priduso. 

Pasiekė raštinę. 

Moteris plisuotu sijonu ir senamadiška palaidine buvo beei- 
nanti lauk, stovėjo tarpduryje, o ryžtingi jos judesiai pabrėžė: 
dabar tikrai uždarau. 

Tipiška. 

Jis tarė: 

— Laba diena, ponia, būkite tokia maloni, prieš uždarydama 
pietų pertraukos, leiskite man užduoti vieną klausimą. 

JW tapo mandagumo meistru - ponino raštinės sekretorę. 
Išmoko to bendraudamas Stokholme. 

„Dama atlyžo ir leido jam užeiti. Ji atsistojo už stalo. 

— Aš norėčiau pasikalbėti su vienu jūsų mokytoju, Janu 
Brunėjumi. Ar jis turi pamokų šią savaitę ir, jei taip, kuriuose 
kabinetuose. 

Moteris nutaisė miną, atrodė apsunkinta. JW šis stilius 
nepatiko. Kai kurių asmenų toks būdas: užuot komunikavę 
tiesiai, jie sau kelią per gyvenimą skindavosi grimasomis. 

Ji paėmė tvarkaraštį ir pirštu vedė per visokius langelius. 
Galiausiai tarė: | 

— Jis turi pamoką šiandien, ji baigiasi po dešimties minučių, 
dvyliktą valandą. Kabinetas keturi du du. Aukštu aukščiau. 

JW gražiai padėkojo. Dėl kažkokios priežasties su šia mo- 
terimi norėjo išlaikyti gerus santykius. Tiesiog nujautė, kad to 
gali prireikti. 

Užbėgo laiptais į viršų. Susirado reikiamą koridorių. 

Kabinetas keturi du du. Durys uždarytos, dar penktos mi- 
nutės iki pietų pertraukos. 

Jis laukė prie kabineto. Priglaudė ausį prie durų, girdėjo 
pamokslaujantį balsą, bet negalėjo atpažinti, ar šis buvo Jano 
Brunėjaus. 

JW apžiūrinėjo koridorių. Smėlio spalvos sienos, platūs 
langai, paprasti balti porceliano gaubtai lubose, aplink radia- 
torių prirašinėta. Klasikinė gimnazijos atmosfera. Suaugusiųjų 
mokykloje jis tikėjosi kitokio jausmo. Brandesnio. 

Atsidarė kabineto durys. 

Išėjo juodas vaikinas apkarusiais drabužiais ir beveik iki 
kelių nusmukusiais džinsais. Paskui jį pasipylė dar bent dvi- 
dešimt mokinių. 

JW žvilgtelėjo į kabinetą. Prie suolų stovėjo keletas merginų 
ir krovėsi rašiklius bei sąsiuvinius. 

Nuo interaktyviosios lentos mokytojas trynė tekstą. Jis JW 
nematė. 

Tai turi būti Janas Brunėjus. 

Mokytojas vilkėjo rudą velveto kostiumą su odos lopais ant 
alkūnių. Po švarku buvo apsirengęs žalią megztinį v iškirpte. 
Dėl tris dienas neskustos Barzdos buvo sunkiau nuspėti amžių, 
bet tikriausiai jam buvo apie keturiasdešimt. Ploni akinių rė- 
meliai, galbūt „Silhoutte“ markės. JW jo veido išraiška pasirodė 
maloni. 

Jis priėjo prie Jano. 

Šis apsisuko, pažvelgė į JW. 

JW galvojo: „Ar aš panašus į Kamilą?“ 

Janas tarė: 

— Kuo galėčiau tau padėti? 

— Esu Juhanas Westlundas. Gal atsimenate, prieš keletą die- 
nų kalbėjomės telefonu. Norėčiau pasišnekėti apie savo seserį, 
Kamilą Westlund, jei jūs nieko prieš. 

Brunėjus atsisėdo ant mokytojo stalo. Nieko nesakė. Tik 
atsiduso. 

Arjis norėjo atrodyti familiarus? 

Merginos galiausiai išėjo. 

Janas atsistojo ir joms iš paskos uždarė duris. Vėl atsisėdo 
ant stalo. 

JW ramiai stovėjo. Tyla. 

— Aš labai atsiprašau dėl savo elgesio. Nusiminiau ją pri- 
siminęs. Visa ta dingimo istorija tokia tragiška. Nenorėjau 
numesti ragelio mums nebaigus pokalbio. 

JW klausėsi tylėdamas. 

— Aš puikiai prisimenu Kamilą. Ji buvo viena iš mano 
mėgstamiausių mokinių. Gerai mokėsi, buvo smalsi. Ne- 
priekaištingas lankomumas. Visų dalykų jai išvedžiau de- 
šimtukus. 

JW galvojo: „Mokytojas suka galvą dėl tokių nereikšmingų 
dalykų kaip lankomumas.“ 

— Kokius jūsų dėstomus dalykus ji lankė? 

- Švedų, anglų ir, jei gerai prisimenu, visuomenės mokslus. 
Juk Žinai, per metus praeina apie du šimtus veidų, bet aš pri- 
simenu Kamilą. Jūs labai panašūs. 

— Žmonės taip sako. Ar negalėtumėte daugiau papasakoti, 
kąjūs apie ją prisimenate. Aš žinau, kad ji bendravo su mergina 
vardu Susan Peteršon. Ar ji čia turėjo daugiau draugų? 

— Kas galėtų būti toji Susan Peteršon? Jos nepamenu. Bet, 
tiesą sakant, manau, Kamila neturėjo daug draugų, kad ir kaip 
būtų keista. Nors, mano nuomone, ji buvo labai draugiška ir 
maloni. Ir atrodė gražiai. 

Kažkas čia buvo ne taip. Susan Peteršon sakė, kad jos su Ka- 
mila dažnai bėgdavo iš pamokų. Dabar Janas Brunėjus teigia, 
kad Kamilos lankomumas buvęs be priekaištų. Ir kad ji gražiai 
atrodė. Ar mokytojai taip sako? 

Jie kalbėjosi toliau, dvi minutes. Janas dėstė abstrakčiai: 

— Suaugusiųjų mokykla yra svarbi visuomenės institucija. 
Ne visi tinka gimnazijai. Tokie čia gali gauti antrą šansą. 

JW norėjo dingti iš kabineto. Tolyn nuo Jano ainas 

Janas paspaudė jam ranką. 

— Visa ši istorija liūdna. Perduok nuo manęs linkėjimų tė- 
vams. Pasakyk, kad Kamila būtų daug pasiekusi. 

Janas nuo grindų pakėlė nudiržusį odinį portfelį ir dingo 
SGrdonūje: 
nebedirbs. Tipiška, jei Rebaii tipiška. 

Namie atsivertė telefonų katalogą. Stokholmo savivaldy- 
bė, švietimo skyrius. Paskambino operatoriui ir paprašė, kad 
sujungtų su kuo nors, kas galėtų atsakyti į bendro pobūdžio 
klausimus apie pažymius ir dokumentų viešumą. Gavo galimy- 
bę pasikalbėti su tarnautoju, atsakingu už gimnazijų pažymių 
normavimą. Jie JW klausimus gvildeno penkiolika minučių. 
Ilgiau nereikėjo. JW gavo atsakymus, kurių pageidavo. 

Jis būtinai grįš į raštinę. Giliai knisis mokyklos pažymių 
archyve. Kažkas Jano Brunėjaus pasakojime buvo ne taip. 

Dvi su puse dienos Mradas žaidė detektyvą laukdamas, kol 
Mahmudo sesuo apsilankys Esterokeryje. Užsakė Chorchės 
paso nuotraukas. Paskambino dviem.savo kontakiniams as- 
menims policijoje, Jonui ir Rolfui. Pažadėjo penkis tūkstančius 
kronų tam, kuris galės suveikti naudingos info apie Chor- 

chepalaikį. Patikrino latino čiuvo gimines gyventojų registre. 
Nebuvo už ko užsikabinti. Pasiteiravo savo kolegos Nenado, 
Radovano klane atsakingo už koksą ir kekšes. Nenadas Chor- 
chės net neprisiminė, tik kiek iš teismo. Mradas pusryčiavo 
su Ratku ir Ratko broliu Slobodanu slapyvardžiu Bobanas. 
Jie orientavo jį pasitelkę šiaurės vakarinio Stokholmo krimi- 
nalinį žemėlapį. Su kokiais valkatėlėmis kalbėtis, kokiuose 
kabakuose šnektelti su darbuotojais, kokie prekeiviai pažinojo 
Chorchės aplinką. Du kartus buvo nuvažiavęs į Solentuną bei 
Merštą ir kalbėjosi su įvairiais kokso kontaktiniais asmenimis 
bei latinais. Bobanas važiavo kartu. Tatai turėjo padėti. 

Dauguma jau žinojo, kas toks buvo bėglys, o tiems, kurie 
nežinojo, po nosimi buvo pakištos paso nuotraukos. Herojus. 
Legenda. Visi norėjo herojui pastatyti išgerti. Pagarbinti vaikį. 
Pasveikinti vyruką. Bet niekas jo nematė. 

Chorchės mama gyveno su nauju vyru, be to, bėglys turėjo se- 
serį, Paolą. Mama gyveno už Stokholmo, sesuo - Hegerštene. 

Jis užsisakė sesers ir mamos paso nuotraukas. Du rezulta- 
tai įvedus sesers vardą ir pavardę į „Google“ naršyklę. Buvo 
parašius straipsnį Stokholmo universiteto studentų atstovybės 
laikraščiui Gaudeamus bei dalyvavo literatūros dienose. Šau- 
nuolė. Ryškiai į sėkmę bandė kopti nuo nulio. Gal jis turėtų 
labiau patikrinti universitete? 

Paskambino į literatūros katedrą. Sesutė studijavo c pakopos 
kursą, kad ir kas tatai buvo per daiktas. 


Mradas nuvažiavo į Freskati kvartalą. Automobilį pasistatė 
už mėlynųjų daugiaaukščių. Mersas krito į akis. Kiti automo- 
biliai stovėjimo aikštelėje - nuobodus. 

Universitetas Mradui - svetimas pasaulis. Gyventojai - nu- 
piepėliai, tipeliai, mieliau pliurpiantys nei darantys, ačkozau- 
rai. Žydri. Bet, Mrado nuostabai - daugybė gražių merginų. 


užvažiavo į viršų. Koridoriuje tetos paklausė, kas atsakingas 

už c pakopos kursus. Gavo asistentės pavardę. Paskaitinėjo 
daugiau iškabų. Asistentės kabinetas tolėliau tame pačiame 
koridoriuje. Virš durų - dar viena iškaba: „Man patinka mano 
darbas... per pietų ir kavos pertraukas.“ Mradas pasibeldė. Nie- 
kas neatsakė. Pasiteiravo moters gretimame kabinete. Asistentė 
susirinkime kabinete C 119. Vėl nusileido žemyn, į pačią apačią. 
Koridoriai atrodė užbaigti tik pusiau. Lubose kabojo vamzdžiai 
ir ventiliacijos kanalai. Kai kurios sienos atrodė nedažytos. Vie- 
name kampe atremtos į sieną stovėjo baltos medžio apdailos 
Atidarė vaikis su švarku ir padrikais kirpčiais. Mradas paprašė 
pakviesti literatūrologijos asistentę. Vaikis paaiškino, kad jie 
sėdi susirinkime. Mradas pakreipė galvą. Įkišo koją, kad nebūtų 
galima uždaryti durų. Įsistebeilijo į vaikį. Padriki kirpčiai tebe- 
styrojo. Po penkiolikos sekundžių šis žvilgsnį nusuko. Pakvietė 
asistentę. Mergina jauna - daugiausia dvidešimt penkerių. Mra- 
das tikėjosi vyresnės moters. Ji pasiteiravo, kokiu šis reikalu. 
Jis sukurpė istoriją. Pasakė turėjęs nusipirkti knygų iš vienos 
merginos, bet ši neatėjusi. Paklausė, ar asistentė turi jos telefo- 
no numerį arba Žino, kur jai šiandien paskaitos. Ši pasiteiravo, 
kodėl taip skubu. Mradas sukurpė dar vieną istoriją: kažką apie 
tai, kad jis išvažiuosiąs ir knygas turįs gauti šiandien. Buvo labai 
skubu. Asistentė — patikli mergaitė ir per gera. Jie užvažiavo į 
jos kabinetą. Ji suieškojo Paolos telefono numerį ir c pakopos 
kursų tvarkaraštį. Pasakė, kad Mradui pasisekė. 

— Paolai šiandien bus seminaras kabinete D 327. 

Galiausiai nuskilo. 

Kaip ji galėjo leistis apgaunama dvimetrinio jugoslavo, buvo 
ne jo protui suvokti. 

D 327 link. Vėl sekė iškabas. Susirado kabinetą. 

Ta pati giesmelė kaip ir kalbantis su asistente. Atidarė vy- 
rukas. Mradas jo paprašė pakviesti Paolą. 

Mradas jai už nugaros uždarė seminaro kabineto duris. 
Paola išsyk suprato, kad kažkas ne taip. Trūkčiojo galva. Žengė 

žingsnį atgal, nusuko veidą. Mradas spėjo pamatyti jos akis. 
Jei nepatogumas turėjo veidą, tai jis buvo jos. 

Kas kita nei Mradas tikėjosi iš literatūrologės. Ji vilkėjo šviesiai 
melsvą palaidinę plačiais atlapais. Mūvėjo tamsiai mėlynais ap- 
temptais džinsais. Tvarkingas stilius. Plaukai juodi, surišti į kasą. 
Žvilgėjo. Nekalta išvaizda. Kažkas Mrado viduje užsidegė. 

Jis mostelėjo į tualetų pusę. Jie ėjo jų link. Paola susikausčiu- 
si. Mradas susikoncentravęs. Jie įėjo į tualetą. Mradas uždarė 
duris. 

Tualetas buvo storai nurašinėtas. Daugiausia pieštuku ir 
tušinuku. Mradas nustebęs. Universiteto studentai juk neturėtų 
taip elgtis? 

Jis liepė Paolai sėstis ant klozeto. Merginos veidas lieps- 
nojo. 

— Raminkis. Nenoriu nieko bloga, bet nėra prasmės rėkti. 
Stengiuosi nekelti rankos prieš merginas, aš ne toks. Man tik 
reikia sužinoti porą dalykų. 

Paola švediškai kalbėjo idealiai. Jokių akcento pėdsakų. 

- Čia dėl Chorchės, ką? Ar dėl Chorchės? - bepravirkstanti. 

— You got it, babe. Dėl tavo bratkės. Ar žinai, kur jis? 

— Ne. Neįsivaizduoju. Nežinau. Jis nedavė žinios. Mamai 
irgi. Mes tik laikraštyje apie jį skaitėme. 

— Nagi. Galiu įsivaizduoti, kad jis tave myli. Aišku, kad jis 
susisiekė. Kur jis? 

Ji sriūbčiojo: 

— Jau sakiau, kad nežinau. Tikrai nežinau. Jis net neskam- 
bino. 

 Mradas spaudė: 

- Nemeluok. Atrodai gera mergaitė. Tavo gyvenimą galiu 
paversti pragaru. Tavo brolio gyvenimą stipriai pasaldinti. 
Pasakyk tik, kur jis yra. 

Ji ir toliau išsijuosusi neigė. 

- Brangioji, atidžiai paklausyk. Baik ožiuotis. Šitas tualetas 
atrodo tragiškai, ar ne? Sienos nurašinėtos. Esi pakeliui iš tokio. 

Tu nori gauti gerą išsilavinimą. Kopti aukštyn gyvenime. Tavo 
bratkė irgi gali pasigerinti gyvenimą. 

Ji įsistebeilijo tiesiai jam į akis, vyzdžiai dideli, žvilgantys. 
Juose jis matė savo atvaizdą. Ji liovėsi verkusi. Akių tušas ant 
jos skruostų paliko juodas linijas. 

— Aš tikrai nežinau. 

Mradas svarstė. Esama žmonių, kurie moka meluoti. Mul- 
kinti. Bet ką apgauti. Tardyme po tardymo išsilaikyti prieš 
policiją, prokurorus ir advokatus. Netgi išsilaikyti priešttokius 
čiuvus kaip Mradas. Gal jie tiki savimi. Gal tai - tik ekstrema- 
lus vaidybos talentas. Kiti žmonės bando meluoti ir tai iškart 
pastebima. Akys užverčiamos į kairę - fantazijų indikacija. Jie 
parausta. Prakaituoja. Patys sau prieštarauja. Praleidžia smul- 
kmenas. Arba, atvirkščiai, bando išlikti ramūs. Apsimeta lyg 
niekur nieko. Kalba lėtai. Bet vis tiek matyti. Jie per daug tikri 
savimi. Jie pasakoja per daug užsimoję. Sėdint jų kūnas nenor- 
maliai ramus. Per saugūs kurpdami savo pasisakymus. 

Jis visus juos pažinojo. Paola nepriklausė nė vienai rūšiai. 
Mradas sargybos ir pinigų rinkimo versle sukosi pakankamai 
ilgai. Išmušinėjo iš žmonių fanerą. Vertė juos pasakoti, kur pa- 
slėptos dienos įplaukos, kiek kokso jie pardavę, kur jie pristatys 
pilstuką, kiek diedų aptarnavę. Yra laikęs savo revolverį įremtą 
į Žmonių smilkinius, į jų burnas ir jų kiaušus. Prašęs atsakyti. 
Vertinęs jų atsakymus. Privertęs juos pateikti atsakymus. Jis 
buvo atsakymų ekspertas. 
savo marmūzes kontroliuoja, bet savo kūnų ne. Rankos pasako 
tiesą. 

Paola nemelavo. 

Ji tikrai nežinojo, kur slapstėsi pirdžius Chorchė. 

Velnias. 

Jis paliko ją sėdinčią ant klozeto tualete. Paralyžiuotą. 

Pasibėgėdamas į automobilių stovėjimo aikštelę. Įšoko į 
automobilį. Uždarydamas smarkiai trinktelėjo durelėmis. Va- 
žiavo susitikti su Mahmudo seserimi. 

Mradas susinervino. Jis išsyk ją pamatė: sėdėjo priešais pa- 
sistačius pepsikolos. Arabų skylė buvo sausakimša. Galinę dalį 
buvo okupavusios dvi moterys su čadromis su mažiausiai šimtu 
ir gardžiavosi daugiaukultūre Švedija. Mahmudo sesulė ištiesė 
ranką. Reiškia: noriu savo dviejų tūkstančių grynaisiais. Aną kar- 
tą pana buvo paslaugi. Dabar - ryškios požiūrio problemos. 

Mradas atsiduso. Kilo mintis, kuri nustebino jį patį: „Per 
daug žmonių, kurie buvo nuliai, varė kietą požiūrį.“ Jis dažnai 
su tuo susidurdavo. Bedarbiai prasigėrę švedpalaikiai, durų 
apsaugininkai be išsilavinimo ir pasipūtę Rinkebio bernai vaiz- 
davo kietus. Ar tai jiems teikė saugumo? Ar nuo tojie nesijautė 
kaip padugnės? Šita pana - ryški vėpla. Kodėl ji dar bando? 

Jis atsisėdo. 

— Brangioji, pinigai palauks. Greitai juos gausi. Dabar pa- 
pasakok, ką jis sakė. 

Dar jai neišsižiojus jis jau nujautė atsakymą. 

— Mano bachūras žino nulį. 

— Ką turi galvoje? Juk jis pažinojo Chorchę? 

— Ne, nu, tipo, jie nebendravo. 

Susinervino. Pana nepajėgė rišliai kalbėti. Kas nors turėtų 
pranešti apie jos gedimus. 

— Susiimk. Aišku, kad jis žinojo, kas toks buvo Chorchė. 
Pagalvok. Ką jis pasakė? 

— Apie ką kalba? Galvoji, kad neprisimenu, a? Juk tiesiai iš 
ten. Juk sakiau, jie nebendravo. 

- Nori savo faneros ar ne? Žinojo jis ar ne, kas tas latinas? 

— Jis žinojo. Jis pasakė: „Krūčiausias bėglas, apie kokį tik 
yra tekę girdėti.“ 

— Turi galvoje - bėglys. Ar jis matė, kaip anas pabėgo? 

— Nu, velnias, kad ir užknisi. Mano bachūras ne ten. Jis ne 
motyvacijoj. 

- Klausyk, mergyt, jei nori šlamančiųjų, šnekėk, po velnių, 
taip, kad būtų galima suprasti, - Mradas buvo beprarandąs kan- 
trybę. Atsitraukė su kėde. Signalas - susiimk arba aš dingstu. 

— Nu, jis sėdi kitam skyriuj. Ne motyvacijos. Jis kitoj vietoj. 
Ar rauki? 

Mradas raukė. Nervinosi. Mahmudo sesuo buvo prasčiausia 
korta. Esterokeryje buvo du skyriai. Vienas - nuteistiesiems, 
kurie norėjo susitvarkyti gyvenimą, kurie buvo motyvuoti 
baigti vartoti narkotikus. Išmokti visuomenės taisyklių. Peda- 
goginės programos, paskaitėlės, niekų psichologija ir pliurpalų 
terapija. Savaime aišku, Chorchė ir sėdėjo ten, vadinamajame 
motyvacijos skyriuje. Taip ir buvo, kaip ji sakė: jos patargęs 
prakeiktas bachūras žinojo zilch. 

Po to jis persikraustė į naują vasarnamį. Pagyveno ten dvi 
dienas. O dabar buvo vėl bekeičiąs gyvenamąją vietą. Svar- 
biausia - judėti. 

Jis ėjo daugiau nei tris valandas. Norėjo nutolti nuo apy- 
linkių, kuriose ką tik gyveno: bendradarbiaujantys kaimynai 
buvo jo priešas. Jo negro išvaizda - pavojus. Įsilaužiama į 
vienos šeimos būstą, ir staiga visi nepažįstami tamsiaplaukiai 
individai tose apylinkėse tampa įtariamaisiais. Stebuklas, kad 
lig šiol niekas pakelėje nesustojo ir nepasiteiravo, kas jis toks 
esąs ir ką čia veikiąs. 

Pūtė šaltas vėjas. Spalio vidurys nebuvo mėgstamiausias 
jo metų laikas. Bet Chorchė-boy buvo apdairus. Megztinis ir 
žieminė striukė šildė gerai. Už tai padėkojo „Skruzdėlėms“. 

Jis pasuko nuo didžiojo kelio. Ant iškabos perskaitė: „Divi- 
kas, trys kilometrai“. Mažesnis kelias. Vasarnamių dar nesima- 
tė. Iš visų pusių eglynas. Jis risnojo toliau. Alkanas. Pavargęs. 
Neprarado vilties. Ch-boy - vis dar pakeliui aukštyn. Lauk. 
Pirmyn. Sėkmės link. Radovanas jam nusileis. Duos pasą. Šla- 
mančiųjų. Galimybę. Jis varys į Daniją. Gal investuos keletą 

gabalų į koksą. Prastums. Užsidirbs žvangančiųjų. Važiuos 
toliau. Gal į Ispaniją. Gal į Italiją. Nusipirks tikrą identitetą. 
Pradės nuo pradžių. Žais krūtą dylerį su kontaktiniais blogiu- 
kais Svedaloje. Pasimatys su savo senais gimtųjų apylinkių 
vaikiais. Visi, išskyrus Radovaną, kaitinsis jo spinduliuose. 
Boba jugas maldaus, kad galėtų dalyvauti kokso karaliaus 
Chorchės reikaliukuose. 

Kelias leidosi į pakalnę. Atsivėrė miškas. Jis pamatė na- 
mus. Kairėje - tvartas, prie jo - du žali patrešę traktoriai. Kiek 
tolėliau — arkliai. Negerai. Kažkas čia gyveno. Jis ėjo toliau. 
Susirado kitą trobą. Įsikraustė į vidų. 

Maža virtuvė, svetainė ir du miegamieji, viename - dvigulė 
lova, kitame - viengulė. Buvo šalta. Įsijungė radiatorių. Striukės 
nenusivilko. 

Išsikrovė savo maistą. Šaldytuvas ir šaldiklis išjungti, ge- 
ras ženklas, kad namas užkaltas Žiemai. Išsikepė du kiauši- 
nius. Storomis riekėmis paraikė duonos. Užsidėjo kiaušinius. 
Patikrino spintelę. Beveik tuščia: sena šokoladinių saldainių 
„Aladinas“ dėžutė, dvi skardinės konservuotų pomidorų ir 
pupelių. Nieko verta. 

Atsisėdo svetainėje. Atidarė kampinės sekcijos, kurios durys 
buvo išpaišytos dailiomis raudonomis ir mėlynomis gėlėmis, 
dureles - prištampuota alkoholio butelių. Aukso puodas. Nu- 
skilo išgerti krūčiausiai visame mieste. 

Jis spjovė į saugumą. Chorchės-boy laukia liiinksmas va- 
karėlis. 

Nebuvo priedų kokteiliams. Nei ledo. Nei vaisių ar sulčių. 
Šikt ant to. Tikri vyrai varo gryną. Chorchė pats sau surengė 
viskio degustaciją. Ant svetainės stalo pasistatė penkias stikli- 
nes. Prisipylė penkių skirtingų rūšių. Išsirinko keisčiausiais 
pavadinimais: „Laphroaig“, „Aberlour“, „Isle of Jura“, „Mor- 
tlach“, „Strathisla“. 

Valgė senus „Aladino“ šokoladinius saldainius. Įsijungė į. 
„Sharp“ labai panašų magnetofoną, susirado radiją. Ekranas 

geltonomis juostomis ir raštais žybčiojo dainoms į taktą. Vos 
ne 1991-ųjų jausmas. 

„Mortlach“ skaniausias. Išgėrė dar stiklinę. Dainavo kartu 
su radijo leidžiamomis dainomis. Bandė banguoti balsą kaip 
Maraja Keri. 

Į vieną stiklinę įsipylė vandens, o į kitą - daugiau viskio. Ne 
jo stilius gerti gryną, bet velniai nematė. Susivertė. 

Namas sukosi. Blogai pastatytas. Kampai kreivi. Jis Žvengė 
pats iš savęs —- naujasis kaimo vietovių architektas. PAsijuto 
girtas. 

Laimingas. Tuo pat metu mažasis Chorcheliukas toks vie- 
nišas. 

Girtas svaigulys. Bet turi būti ir budrus. 

Atsisėdo ant grindų, kad būtų stabiliau. 

Staiga jis prisiminė dalyką, apie kurį buvo labai seniai gal- 
vojęs. Prisiminė be kokios nors ypatingos priežasties. Tai tik 
iššoko. Kaip jis kartu su mama ėjo iš parduotuvės. Jam gal buvo 
šešeri ar septyneri. Paola jau buvo namie ir jų laukė. Gamino 
valgyti. Visko, išskyrus ryžius - namie buvo likę mažai, tad 
mama ir Chorchė buvo priversti eiti į krautuvę. Rodrigesas atsi- 
sakė padėti, o pats Chorchė nedrįso. Priešais save jis matė savo 
mamos veidą. Aiškiai, jos tamsius paakius ir raukšles kaktoje, 
dėl kurių atrodė, kad ji visuomet apie kažką mąsto, bet niekada 
neranda atsakymo. Jis paklausė: „Mama, ar tu pavargusi?“ Ji 
pastatė maišelį su pirkiniais ant asfalto. Pakėlė jį glėbyje. Nu- 
braukė jam plaukus atgal ir tarė: „Ne, Chorcheliuk, jei gerai 
šiąnakt išsimiegosim, aš būsiu labai žvali. Viskas bus gerai.“ 

Chorchė siekė butelio. Įsipylė daugiau „Mortlach“. 

Per daug sukosi svetainė. 

Jis atsistojo. | 

Nebeišlaikė. 

Smigo ant grindų. 


Po trijų dienų. Chorchei iškilo rimtų problemų. Maistas 
buvo pasibaigęs prieš dvidešimt keturias valandas ir jam buvo 

likę tik keturi šimtai kronų. Neįstengė daryti atsilenkimų. Ne- 
turėjo jėgų eiti į naują vasarnamį. Deja, neišėjo misti tik viskiu 
ir vandeniu. 

Jam reikėjo nusigauti į krautuvę ir apsipirkti. 

Jam reikėjo gauti grynųjų. Klausimas: ar Radovanas sutiks su 
jo pasiūlymu? Jei ne, žvangančiųjų poreikis dar labiau didės. 

Bet blogiausia - jautėsi toks vienišas. 

Jam reikėjo su kuo nors pasikalbėti: susitikti su kokiu senu 
draugu ar giminaičiu. Žmogiško kontakto. 

Ar jam jau šakės? 

Būtinai reikia į miestą. Valgyti. Susiveikti papildomų šla- 
mančiųjų iki skambučio jugams. Tokios tokelės. 
mastelis. Pavartė galinius puslapius telefono kataloge „Tavo 
dalis“: norėjo išsiaiškinti, kaip reikės grįžti į vasarnamį, kai 
misija mieste bus atlikta. Ieškojo Diviko. 

Galvojo nušvilpti automobilį. 

Be abejo, tai buvo vakarėlių vakarėlis - prabangiausias, pres- 

JW jau likus keletui dienų mėgavosi. Buvo prabangu, links- 
ma, liuksas. Labiausiai už viską - taip velnioniškai jet-set. 

Karlui Malmeriui, slapyvardžiu Jet-set Karlas, slapyvar- 
džiu Sturės aikštės princas, sukako dvidešimt penkeri ir jis 
savo keturių kambarių šimto penkiasdešimties kvadratinių 
metrų bute surengė karališką pobūvį. Apartamentai - Jūri- 
ninkų gatvėje, o stogo terasa buvo rezervuota jau prieš kelis 
mėnesius. 

Rezervuotos gražiausios panos, pakviesti geriausių šei- 
mų vaikai, dabitiškiausi trendžiai - neišvengiama vakarėlio: 
dalis. 

JW ten ėjo su Fredriku ir Nipiu. Apšilo pas Fredriką. Buvo 
pusė dvyliktos. Prieangyje stovėjo pilnos drabužių kabyklos ir 
didžiulis juodas vyrukas be apsaugininko ženkliuko, bet aiš- 
kios kaip dieną išvaizdos: juoda odinė striukė, golfas, tamsūs 
džinsai. Fredrikas išsiviepė: 

— Ar čia apsaugininkas prie durų privačiame tūse? 

Durų apsaugininkas patikrino, ar jie sąraše, ir linktelėjo. 

Jie pasikabino drabužius ir įėjo. 

Šiluma, kvepalų aromatas, vakarėlio triukšmas ir eau de cash 
kvapas dvelktelėjo taip pat maloniai kaip įeinant į geriausius 
Sturės aikštės klubus. Jie prasiyrė pro keletą nepilnamečių 
panų, kurios, atrodė, bus ką tik atėjusios: dailinosi makiažą 
priešais veidrodį ant sienos koridoriuje. Nipiui nutįso seilė — 
negalėjo atsispirti pagundai pradėti flirtuoti su viena iš mer- 
ginų. Fredrikas pasiteiravo, kur Karlas. Kažkas parodė pirštu 
į virtuvę. Jie drauge nusitempė ir Nipį. 

Virtuvė mažiausiai penkiasdešimties kvadratinių metrų. 
Kambario vidurį užpildė maisto ruošimo stalas, paverstas 
baru. Du vaikinai su margaspalvėmis skarelėmis plakė kok- 
teilius. Žmonių buvo nesveikai sausakimša. Muzika iš garsia- 
kalbių — „The Sounds“. O vidury stovėjo jo didenybė Jet-set 
Karlas baltu smokingu ir žvilgančia šypsena. 

— Sveiki, vyručiai, - Karlas juos apkabino ir pasveikino 
atvykus. Pristatė dvi panas, su kuriomis kalbėjosi. Aukštesnio 
rango superfifos. Fredrikas konversavo, o Nipis varė savo 
kabinimo reisą. JW nuobodulio perkreiptu veidu apsidairė. 
Svarbiausia nepamiršti kaukės, negalima išsiduoti, koks buvo 
sužavėtas. 

Jis galvojo: „Karlas turėtų nerealiai uždirbti iš savo ren- 
ginukų ir klubų veiklos, bėveik daugiau nei iš k.“ Virtuvės 
dalis įrengta naujai. „Boffi“ - itališkas dizainas galintiesiems 
tai sau leisti. Koriano stalviršiai ir diskretiškos pailgos spin- 
telių rankenos. Šveisto metalo orkaitė, „Gaggebau“ - ketu- 
rių dalių dujinė viryklė ir įmontuota kepsninė. Lyg gulbės 
kaklas virš kriauklės kabojo stilingas chromo maišytuvas ir 

kranas. Šaldytuvas ir šaldiklis iš metalo, amerikietiško dydžio 
plačiomis apvaliomis rankenomis. Šaldytuvo kairėje stovėjo 
vyno šaldytuvas peršviečiamomis durimis, pilnas butelių. 
Turėdamas tokią virtuvę atrodai beveik labiau suaugęs nei 
pasigimdęs vaikų. 

Geras ryškiausių ir ne tokių ryškių Žvaigždžių mišinys. 
JW apžiūrinėjo liaudies sudėtį: žurnalų vyrams fotografas 
Bingas Rimeris, princesė Madeleinė su svita, televizijos laidų 
vedėjas Peteris Sipenas, vakarėlių organizatorius Fredrikas 
af Klerkeris, manekenė Mini Anden, „Robinzonų“ laimėtoja 
Ema, skandalingasis pastorius Runaras Siogordas, apie garse- 
nybes rašantis Danielis Nylenas, „Louis Vuitton“ atstovybės 
Švedijoje vadas Felipis Bernardas, seksualusis aktorius Mika- 
elis Persbrandtas, menininkas Ernstas Bilgrenas, dainininkas 
slapyvardžiu E-Type, apie madą rašanti Sofi Farman, „Army 
of Lovers“ narys Žanas Pjeras Bardas, Mari Serneholt iš „A- 
Teens“, reklamos magnatas Mikaelis Sturokeris. 

Viduryje visų matėsi mažaūgis ministras Leifas Pagrotskis. 

Nipis buvo įsiurbtas, dingo šnekučiavimosi vaikštynėse. 
Fredrikas prisidegė cigaretę. 

Jet-set Karlas atsisuko į JW: 

— Faina tave matyti. Nesi čia anksčiau buvęs, ar ne? 

— Ne, bet kokius velnioniškai gražius apartamentus turi. 

- Ačiū. Man ir pačiam patinka. 

— Kiek žmonių čia pasikvietei šįvakar? 

— Daug, rezervavausi ir terasą ant stogo. Tikrai ten bus koks 
šimtas penkiasdešimt galvų, net dundės. Turi pakilti į viršų ir 
pasižiūrėti, o ir maistas ten. Vėliau ant stogo bus šiokių tokių 
dalykėlių. 

— Ką sako kaimynai? 

- Šeimoms iš butų greta ir apačioje užsakiau kambarius 
„Grankoje“. Buvo velniškai patenkinti. 

— O kas gi nebūtų, kai kalba eina apie nemokamą vakarą 
viešbutyje „Grand Hėtel“. Kaip ten reikalai dėl dalykėlių? 

— Gerai. Dėkui, kad galėjai suveikti per tokį PEOmMpA laiką. 
Jie miegamajame. 

— Ar Sofi atėjus? 

- Jo, pažiūrėk terasoje. 

JW padėkojo ir slydo toliau. Jautėsi gerai, kad su Karlu buvo 
beužmezgąs ryšį. 

Jis išėjo į prieangį, linktelėjo apsaugininkui ir laiptais pakilo 
į viršų. 

Terasa atrodė kaip miškas, pilnas metalinių grybų, du- 
jomis varomų šilumos agregatų, kad vėsus spalio oras būtų 
mielesnis. Karlas nerizikavo: trečdalį terasos užėmė pobūvių 
palapinė. Bet šįvakar nelijo. Dujiniai grybai purškė šilumą, ir 
merginos gerai jautėsi vilkėdamos savo minimalistines palai- 
dines ir demonstruodamos visokius dzinguliukus. JW žvalgėsi 
Sofi. Minia spaudė. Milžiniški garsiakalbiai grojo naujausią 
Robyn hitą. 

Žmonių grūsties viduryje stovėjo apie dešimt merginų ir 
bandė išjudinti šokį. Gal buvo per anksti, terasa sprogs po va- 
landos. Liaudžiai tik reikėjo daugiau gėrimų ir k šniurkšlės. 

Gražiai patiektas maistas. Šaukštuose - maži užkandžiai: 
džiūvėsėlio gabaliukas su žąsų kepenėlėmis, grietinė su ikrais 
ir svogūnų laiškais, bulvių mišrainė su trupučiu rusiškų ikrų. 
Tereikėjo ištuštinti šaukštą vienu kąsniu, tada įmesti jį į kibi- 
rą, stovintį ant stalo, o paskui išsirinkti naują pageidaujamą 
gurmė skanėstą. Kiek toliau stovėjo lėkštės su vyno taurių 
laikikliais. Bufete buvo patiekiamas su žaliosiomis citrinomis 
marinuotas vištienos šašlykas, tabulė ir saldžiarūgštis aitriųjų 
paprikų padažas. Maistą tiekiančios įmonės personalas dar- 
bavosi spėriai. Buvo greitai dėliojami nauji šaukštai su vieno 
kąsnio užkandžiais, į taktą tuštinamas kibiras ir pildomos 
vyno taurės. | 

Grynas Niujorko jausmas Stokholmo naktį. 

Visur iškabinti plakatai su „Kharmos“ reklama. 

Jet-set Karlas juk nebuvo kvailas. Visą šitą pobūvį jis užrašė 
įmonei. | 

Sofi stovėjo toliausiai, kaip tik ten, kur prasidėjo pobūvių 
palapinė. JW prasiskynė kelią jos link. Ji kalbėjosi su aukštu 
vaikinu kreidos baltumo dryžiais juostuotu švarku ir siaurais 
džinsais. Ant vaikino švarko nugaros buvo kažkoks neaiškus 
madingas piešinys. Jis buvo nesiskutęs, plaukai tokie pat trum- 
pi kaip ir barzda. JW jį atpažino. Tai buvo garsus reklamos vei- 
kėjas su debiliška šypsena, nedingstančia nuo lūpų. Prieš porą 
metų Švedijos Elle žurnalo išrinktas septyniasdešimt trečiuoju 
seksualiausiu vyru, visuotinai pagarsėjęs pisuoklis. Pajacas, 
neturintis sau lygių. 

Jis atsistojo prie jų, norėjo būti pristatytas. Sofi į jį nekreipė 
dėmesio big time, toliau šnekučiavosi su madinguoju pajacu. 
JW lūkuriavo į kišenes susikišęs rankas, stengėsi vėl atrodyti 
abejingas, žabtas atsiknojęs. 

Ji dėjo ant jo. 

Jis pasidavė, atšoko nuo jos. Ėmėsi žaidimo ir nusileido 
žemyn į svetainę. 

Jo galvoje vienas žodis: velnias. 

Kažkas ne taip Sofi padangėje. JW nerimavo. Ar ji permatė 
jo blefą? Sumėtytus pėdsakus sunku nuslėpti. Vaikinas iš Ro- 
bertsforšo juk negali būti kartu su kiečiausia pasauly Sturės 
aikštės mergina. 

Mintis: ko jis iš tiesų tiek kamavosi dėl Sofi? Gal Sofi buvo 
Kamilos reinkarnacija? Vakarėlių pana, turinti smegenų. Kaž- 
kas nutiko jo seseriai, kažkas, ką jis užgniaužė. Vis vien jis el- 
gėsi kaip ji. Persikraustė į miestą, šėlo, leido pinigus. Įsimylėjo 
panelę, panašią į ją. Kaip ir ji, fabrikavo Gyvenimą. Kamila 
gyveno kažkokį dvilypį gyvenimą - prieš mamą ir tėtį tikrai, 
bet netgi prieš JW. Jam tai tapo aišku, išvydus nuotraukas, ku- 
riose ji nufotografuota feraryje, bet ji niekada nepasakojo apie 
automobilį. Vienintelį sykį ji JW užsiminė: „Per du mėnesius 
uždirbu daugiau šlamančiųjų nei mama uždirba per visus 


179 


metus.“ Kodėl? Ir kaip galėjo būti, kad suaugusiųjų mokykloje 
ji turėjo vienintelę draugę, Susan? Kiek JW pamena, Kamila buvo 
socialiausia Robertsforšo pana. 

Mintys malė. Jis galvojo apie tai, ką prieš tris dienas išsiaiš- 
kino iš Jano Brunėjaus. 

Reikalas labai neaiškus. 

Jam reikia sužinoti daugiau. 


Svetainėje didesnė grūstis nei vėluojančio metro vagone 
pirmadienio rytą. Kampe šviesos žaibus spjaudė strobosko- 
pas. Šeši skirtingų spalvų judrūs prožektoriai spalvino šokių 
aikštelę, o vienas lazerinis prožektorius piešė piešinius ant 
priešais esančios sienos. Ant grindų stovėjo dūmų mašina, o 
gigantiškas garsiakalbis kampe pasistengė, kad viskas vibruo- 
tų. Dviejuose plokščiuose televizorių ekranuose, pastatytuose 
ant garsiakalbių, pro šalį skriejo Ernsto Bilgreno videoinsta- 
liacijos. 

Ir vėl JW gavo patvirtinimą: piniginga liaudis linksminasi 
geriau. 

Jis kaip pašėlęs šoko su kažkokia dvidešimtmete silikoninė 
garsenybe iš realybės šou „Paradise Hotel“, kai iš svetainės pa- 
matė uždarytas duris. Prie durų buvo pastatytas dar vienas ap- 
saugininkas. Vyresnis, diskretiškesnis, aukštesnės klasės, atgal 
suglostytais plaukais. Ir šį kartą išduodanti detalė - apranga. 
Juodas golfas, tamsūs džinsai ir plona odinė striukė - patalpoje. 
JW jį atpažino, tai buvo didžiausios apsaugos įmonės Sturės 
aikštėje apsaugininkų viršininkas, Tomas Šulcenbergas. 

Jis pagalvojo: „Tai turėtų būti čia.“ 

Apsaugininkas pasitikrino savo sąraše. JW įčiuožė. 

Jis atsidūrė Jet-set Karlo miegamajame, perdarytame į li- 
banietišką arbatinę — itin slaptą. Lova išnešta, o vietoj jos ant 
grindų stovėjo vario spalvos vandens pypkės, vaisių skonio 
tabakas. Ant sienų kabojo violetinės ir raudonos medžiagos. 
Storas kilimas ir aukso siūlais siuvinėtos pagalvės su kutais 

kambariui suteikė prislopintą efektą. Vis vien atmosfera neri- 
mastinga: linksma, aktyvi, seksuali. JW iškart suvedė. Vidury 
kambario stovėjo stiklo stalas. Vidury stalo kūpsojo krūva 
sniego. 

Apšalusiai prabangu. 

Ant pagalvių aplink stalą sėdėjo šeši asmenys. Du iš jų kaip 
tik įtraukė po šniurkšlę. Kiti du ruošėsi savąsias. Visi kambary- 
je esantys asmenys šniurkštė, kita delno pusę šluostėsi pudrą, 
čiaudėjo ir burbuliavo apie būties grožį. 

JW stebėjo savo darbą, savo prekę. VIP kambarys be ribų. 
Čia tai vaišės, čia tai klasė. 

Jis atsisėdo ant vyno raudonumo pagalvės. Pasisiekė sku- 
timosi peiliuką ir pradėjo darytis šniurkšlę. Mergina priešais 
nužiūrinėjo jį, nučiulpė jį žvilgsniu. JW atsakė šypsena, įtraukė 
kokaino. Šniurkštimo vamzdelis buvo pagamintas iš stiklo. 


Po keturių valandų. JW šiek tiek per daug suprakaitavęs, 
kad jaustųsi patogiai. Jis priešais Sofi šoko su mergina iš ko- 
kaino kambario, šnekučiavosi, bandė glamonėtis. Ji ir toliau 
apsimetinėjo lyg niekur nieko. Iš viso sudėjus jie kalbėjosi tik 
septyniolika minučių. Jis žėrė visus kerinčius komentarus, ko- 
kius tik mokėjo. Galvojo: jeigu šiandien ji nebus jo, tai, velniai 
griebtų, niekada jos negausiąs. Kalbėjosi su Jet-set Karlu, savo 
draugais Fredriku ir Nipiu, šniurkštė su jais, šniurkštė su sili- 
konine pana iš „Paradise Hotel“. Šnekučiavosi su garsenybėmis 
ir milijonierių vaikais. Jis bandė įsipiršti. 

JW žinia paprasta: esu žiauriai karštas ir esu tavo vietinis 
kokaino prekeivis. Pirk iš manęs. 

Jis nematė, iš kur ji atėjo. Staiga Sofi išdygo ten, paėmė jį už 
rankos, pažvelgė į jį. Šįkart ji norėjo kažko kita nei tik kalbėtis. 
Jautėsi. | 

JW jau kvaituly. Negalėjo atskirti morčiškumo, kokaino ir 
meilės. Jie pro žmones brovėsi į priekį. Buvo keturios valandos 
ir linksmybės pasiekė savo kulminaciją. Vis dar buvo pilna 

žmonių, bet ne tiek daug kaip anksčiau. JW savo paltą rado ant 
grindų prieangyje, o Sofi drabužis tebekabojo ant pakabos. Jie 
paspaudė lifto mygtuką. Kartu kikeno. JW spaudė Sofi ranką. 
Lig šiol jokio kūniško kontakto. Apkerėtas JW jautė ir nerimą. 
Ar iš tiesų viskas? 

Leidžiantis žemyn Sofi tarė: 

— Kas toliau? 

JW pažvelgė į ją. Šypsojosi. Mestelėjo klišę: 

— Ar nebūtų galima užeiti pas tave puodelio arbatos? 

Ji šypsojosi. JW dar labiau nervinosi, bandė to neparodyti. 

Išėjus į gatvę iš vakarėlio keletu aukštų aukščiau girdėjosi 
dunksinti muzika. 

JW tarė: 

— Keista, kad niekas nesiskundžia. Ar Karlas visą kvartalą 
apnakvindino „Grankoj“? 

Sofi Monos Lizos šypsena: 

— Gal jiems patinka muzika? 

Jie pasileido eiti. JW nebuvo tikras dėl krypties. Jis galvojo: 
žaidžia ji su juo? Ar čia pokštas? Ji persivertė šimtu aštuonias- 
dešimt laipsnių: pirmiausia į jį nekreipė dėmesio, lyg jis nebūtų 
įdomesnis už silpną alų, o dabar tempiasi jį kartu. 

Po valandėlės ji sustojo. Atrodė, kad nori kažką pasakyti. 
JW širdis suplakė kelis papildomus kartus. 

— Žinoma, kad mes užeisim pas mane puodelio arbatos. 

Ar laimė pakeliui? 

Jie toliau ėjo Linėjaus gatve, pro „7-Eleven“. Mažiausiai 
dešimt asmenų iš Karlo vakarėlio parduotuvės viduje kimšo 
dešrainius. JW neturėjo jėgų sveikintis, nenorėjo, kad dabar 
kas trukdytų. 

Jis ir Sofi tylėjo ir tai jiems nebuvo įprasta. Jie tik ėjo, Sofi 
būsto link. 


Jie atėjo į jos namus Grafo Turės gatvėje, nedidelį trisdešimt 
penkių kvadratinių metrų vieno kambario butą. Ji įėjo į virtu- 

vę. JW nieko nesuprato. Ar ji tikrai darys arbatą? Jis norėjo ją 
glostyti, bučiuoti, apkabinti, tik gulėti ir ištisą naktį kalbėtis su 
ja. Tuo pat metu jis labiau nei kada nors troško su ja mylėtis. 

Kolos trūktelėjimas silpo. Jam kilo mintis. Įėjo į tualetą 
ir atsuko vandens čiaupą. Maskuojamai sušniokštė vanduo. 
Išsitraukė daiktą ir pradėjo masturbuotis. Įkvėpimas atėjo iš 
filmo „Pakvaišę dėl Merės“. Galvojo apie nuogą Sofi. Po dviejų 
minučių jam parėjo. Buvo patenkintas saugumo priemonėmis — 
jeigu kas nors ir išeis su Sofi, jis galės ilgiau ištverti. 

Atsirakino duris ir išėjo. 

Sofi stovėjo prie lovos krašto. Nuo vieno jos peties buvo 
nuslydusi palaidinė. Ar tai signalas? 

Ji pažvelgė jam į akis lyg sakydama: ko gi lauki? 

Jis žengė du žingsnius, atsidūrė keturiasdešimt centimetrų 
nuojos veido. Laukė jos reakcijos. Šūdas, jis toks bailys. Netgi 
dabar, kai juto visus virpesius, kuriuos ji siuntė, jis nedrįso 
žengti pirmo žingsnio. Buvo per daug peršikęs, per daug ner- 
vinosi. Nenorėjo apsijuokti ir sudeginti savo tiltų jos link. Pra- 
rasti ateities galimybių. Sofi žengė skruzdėlės žingsnelį artyn. 
Jų nosių galiukai susilietė. Tikėjosi, kad ji nenujautė, ką jaučia 
jis: jo širdies ritmas 230 dpm. 

Ji jį pabučiavo. Pagaliau. 

Jis skraidė. Plasnojo laimės kvaituly. 

JW ją apkabino. Atsakė bučiniu. Jos skonis buvo geriausias 
pasaulyje: rūkalai, alkoholis ir Sofi kvapas. Jie atsidūrė ant 
lovos. Jis atsargiai nuvilko jai palaidinę. Per liemenėlę uždėjo 
delnus ant krūtų. Ji laižė jam kaklą. 

JW ranka per kelnes nuslydo ant jos sėdmenų. Pradėjo bu- 
čiuoti jai kaklą, krūtis, pilvą. Tada atsegė jos aptemptus džinsus 
ir numovė juos. Bučiavo vidinę šlaunų pusę. Ji inkštė. JW žiau- 
riai norėjo į ją, bet tuo pat metu magėjo palaukti. Pati Sofi ėmė 
mautis siaurikes. Be ceremonijų - Sofi stilius. Jis ir toliau, tuo 
pat metu glostydamas kairiąją krūtį, bučiavo jai aplink putę. 
Atsargiai įžnybo į spenelį. 

Tada tarė: 

— Ar galima paragauti? 

Sofi sumykė. Jis atsargiai laižė jai lyties lūpas iš viršaus. 
Po valandėlės leido liežuviui įlįsti giliau ir sukti aplinkui. Iš 
pradžių ratu, paskui - aukštyn žemyn. Jis vos pats galėjo tuo 
patikėti. Jis suteikė jai malonumo. Jis privertė Sofi dejuoti. 

Sofi užsitempė jį į viršų ir parvertė į lovą ant nugaros. Nu- 


ir išsaugojo šitą vaizdą kietajame atminties diske - jis ir Sofi. 

JW atsistojo. Jis buvo peršikęs, kad nepareitų. Ji tebelaikė jo 
kotą delne. Ištiesė ranką naktinio stalelio link. Kažko ieškojo. 
Jis norėjo vidun, nesuprato, ką ji ten daro. Jis atsilošė. Tada ji 
atplėšė prezervatyvą. 

JW išsigando: nekentė prezervatyvų. 

Jis tarė: 

— Ar privalom su šituo? 

— Baik juokus, JW. Aišku, kad su. 

Pasigailėjo apskritai ką pasakęs. Privalo pabandyti. Ji užmo- 
vė jį ant jo daikčiuko ir prisitraukė jį prie savęs. Kaip tik tuo- 
met, kai buvo beįvedanti jį į save, jis užgeso. Bandė žvengti. Ji 

Sofi paklausė: 

— Tau su prezervatyvais ne pakeliui, ar ne? 

— Po velnių, Sofi. Aš toks laimingas, - buvo besakąs, kad 
tai - laimingiausia diena jo gyvenime, bet užsičiaupė, jau ir 
taip daug pasakė. Nėra reikalo daugiau atsiverti, nors ji ir buvo 
fantastiškiausia. 

— Nežinau, kur šuo pakastas. Aš su prezais veikiu prastai. 

Prezervatyvas kabojo suglebęs. Ji jį nutraukė. Pradėjo vėl 
bučiuoti jo daikčiuką. Jis ir vėl sukietėjo. Ji atsmaukė apyvarpę 
ir laižė varpos galvutę. Bučiavo kapšelį. Jis žiauriai sukietėjo. 
Tada iš tos pačios dėžutės paėmė naują sargį. JW bandė atsi- 
palaiduoti. Pats paėmė prezervatyvą. Užsimovė. Tebegulėjo 

ant nugaros. Užsitraukė ją ant savęs. Ji suėmė jo daiktą, kad 
galėtų jį įtaikyti. 

Latekso kvapas. 

Jis užgeso. 

Ji tarė: 

— Nieko tokio, taip gali nutikti visiems vaikinams. 

JW galvojo apie įprasčiausių melų sąrašą, kurį prieš dvejus 
metus perskaitė Dienos naujienų priede Miestas. 

Mradas sėdėjo prie kavinės „Cafė Piastowska“, esančios Te- 
gnerio gatvėje, stalo rūsio skliaute. Jis užsisakė „Belwederski“ 
šnicelį su raugintais kopūstais ir lenkiško alaus „Okocim““. 
Jam patiko šios patalpos. Plytų sienos ir tamsi medžio apdaila. 
Vėliava su lenkišku nacionaliniu ereliu ant vienos iš trumpųjų 
sienų. Ant lubų priklijuota alaus reklama. Autentiškumu dvel- 
kianti padavėja - pusamžė savo vertę Žinanti žila moteris. 

Jis išsitraukė popieriaus ir rašiklį. 

Aplinkui - triukšmas. Buvo savaitgalis. Kažkas šventė tris- 
dešimtmetį - stalai sustumti į vieną ilgą. Gimtadienio svečiai 
užsisakė alaus ir iš viršaus pasikvietė trubadūrą. 

Žemyn nusileido ilgaplaukis šakalys su akustine gitara ir 
juoda juosta aplink kaklą. Švelniu balsu dainavo: „Esu vilioklis 
iš kosmoso.“ Trisdešimtmetis ošė iš laimės. 

Mradas atsijungė. Buvo pavargęs, šiąnakt miegojo blogiau 
nei apkasuose Bosnijoje. 

Bandė galvoti. Struktūrinti. Analizuoti. Ieškoti užuomi- 
nų. Priešais jį ant stalo - sąsiuvinis. Lapo kairėje stulpeliu 
susirašė klausimus. Ką galėtų daryti Chorchė? Kur galėtų 
būti dingęs? Kas galėtų Žinoti jo buvimo vietą? Lapo dešinėje 
stulpeliu susirašė tikėtinus atsakymus. Latinas prašė paso, 

skambino iš švediško telefono automato. Išvada - Chorchė 
šalies nepaliko. 

Chorchė beveik viską turėjo planuoti pats. Taigi jis slaps- 
tėsi neturėdamas ypač daug pagalbininkų. Pas savo seserį jis 
nesislapstė, pas mamą tikriausiai - irgi ne. Jeigu latinas buvo 
Solentunos apylinkėse, tada visą laiką sėdėjo viduje. Vargu ar 
galėjo užsislėpęs turėti daug pinigų. Kiek Mradas prisiminė, 
juodašiknio kišenėse plaiskėsi vėjai, kai jis prieš vienerius su 
puse metų sėdo į Esterokerį. Be to, jis ir dabar spaudė Radą 
dėl šlamančiųjų. 

Apibendrinant: Chorchė slapstėsi kažkokioje pigioje viete- 
lėje, Švedijoje, tikriausiai Stokholmo apylinkėse. Vienas. 

Lapo viduryje likęs stulpelis - kitiems klausimams. Kas pa- 
skutinis bendravo su Chorche? Kur jis patraukė vos pabėgęs? 
Mradas pabraukė du esminius žodžius - dabartinė vieta. Iš 
tiesų savo paieškose jis nieko nepešė. Išmąstyti, kur galėtų būti 
juodašiknis, buvo taip pat lengva, kaip vien iš mėlynų dalelių 
sudėti dangaus dėlionę. 

Jis galėjo palaukti Chorchės skambučio ir tada gąsdinti. 
Pagrasinti sužeisiąs latino seserį/mamą. Bet ne toks buvo Ra- 
dovano įsakymas. Nurodyta: surask, sužeisk, paaiškink, kas 
čia sprendžia. Be to, Chorchė buvo nutraukęs ryšius su savo 
šeima. Tokiu atveju jokie grasinimai nepadės. 

Mradas išgėrė paskutinį gurkšnį alaus. Šūktelėjo sąskaitos. 
Susimokėjo. Paliko arbatpinigių. Lipant laiptais iš rūsio skliau- 
to kišenėje sudrebėjo. Vėl atsirado ryšys. SMS. Jis išsitraukė 
mobilųjį. Numerio neatpažino. Perskaitė žinutę: „Paskambink 
man šituo numeriu 20 val./Rolfas.“ Kontaktinis asmuo - men- 
tas. Bailys susisiekdamas su Mradu pasinaudojo savo sūnaus 
ar dukters mobiliuoju telefonu. SMS žinutė - geros naujienos. 
Gal Rolfas ką nors žinojo. 


Buvo aštuonios. Mradas sėdėjo savo automobilyje prie ko- 
vos klubo „Pancrease“ Odeno gatvėje. Paskambino Roltui. 

Atidus neafišuoti savo vardo, jo vardo ar kitų detalių. Trum- 
pai - pokalbis kaip visuomet. 
-- Sveikas, čia aš. 

— Viskas gerai. 

- Jo, o kaip tu? 

— Pusė bėdos, ai tik kad sunki diena. Visą dieną sėdėjau susi- 
traukęs automobilio vairuotojo sėdynėj. Bus išvarža nugaroj. 

— Turėtum daugiau sportuoti. Eik kartais pabėgioti ir kas 
vakarą padaryk penkiasdešimt atsilenkimų gulėdamas ant 
pilvo —- matysi, pagerės. Ką man turi? 

- Truputėlį patikrinau tai, apie ką kalbėjomės. Šiaurinė nuo- 
vada prieš mėnesį apklausti buvo parsivedusi vyruką. Serchi- 
jų Saliną Moreną, mušeiką iš Solentunos. Jis tavo ieškomojo 
pusbrolis. Nieko nepaaiškėjo, bet aišku, kad jis buvo įtariamas 
padėjęs. 

— Gražumėlis, dėkoju ir lenkiuosi. Patikrinsiu šitą. Ar vis- 
kas? 

- Viskas. Iki. 

Mradas užvedė automobilį. Važiavo sankryžos Svėjos ke- 
lias/Odeno gatvė link. Pasuko Šiaurinės muitinės link. Šivakar 
neišėjo pasportuoti klube. Jis paskambino Ratkui: reikėjo jo 
kontaktų Solentunoj. Ratkas buvo pas savo merginą Solnoje. 
Neatrodė labai ištroškęs kartu važiuoti į medžioklę. Nepaisant 
to - sutiko, kad būtų paimtas Rosundos kely. Ką gi Ratkui da- 
ryti? Bendra taisyklė: kai Mradas ko nors prašo - pasirašai. 

Jie važiavo greitkeliu E4 Solentunos link. Pats Ratkas nebuvo 
"girdėjęs apie asmenį vardu Serchijus Salinas Morena. Jis paskam- 
bino Bobanui - šis pavardę atpažino. Jo manymu, vyrukas vis 
dar gyveno Solentunos apylinkėse. Nieko daugiau nežinojo. 

Kelias buvo blogai apšviestas. Ratkas skambino seniems 
draugams iš Merštos ir Solentunos, klausinėjo apie Serchijų. 
Mradas keistai nesusikaupęs. Neturėjo jėgų klausytis Ratko 
šnekos telefonu. Jis buvo pavargęs. Galvojo apie Luvisą. Grei- 
tai bus metas žodiniam pasiruošimui apylinkės teisme. Anika 

net nenorėjo, kad jis su savo dukra susitiktų vieną dieną kas 
antrą savaitę. Po perkūnais. į 

Jie švilpė greitkeliu. Mradas galybę sykių yra viršijęs greitį. 
Vieną kartą prisiminė ypač gerai: kai gimė Luvisa. Skubus ceza- 
rio pjūvis. Jis su keletu bičiulių buvo žirgų vadeliojimo stadione 
„Solvalla“. Paskambino Anika ir pasakė, kad prasidėjo sąrėmiai, 
bet vandenys nenubėgo. Ji paskambino į ligoninę. Jie pasakę: 
nieko nedaryk, kol sąrėmiai taps reguliaresni. Mradas pasiliko 
„Stadione“. Kam jam važiuoti namo, jei dar ne laikas? Pakeliui 
iš ten jis paskambino namo. Niekas neatsiliepė. Nerimas. Ar ji 
išvažiavo nieko jam nepasakiusi? Ant valgomojo stalo gulėjo 
raštelis: „Išvažiavau į Hudingę. Buvo skubu.“ Mradas nubėgo 
atgal į automobilį. Užvedė net rūko. Į Hudingės ligoninę važia- 
vo šimtu septyniasdešimt. Posūkiuose gulėjo kaip lygintuvas. 
Nerimavo labiau nei kada nors gyvenime. Bėgo ilgą kelią prie 
ligoninės pagrindinio įėjimo. Kai jis atėjo, žliaugiantis prakai- 
tu, Luvisa jau buvo išimta. Jos širdies ritmas buvo pradėjęs 
silpti - nebuvo laiko laukti. Prieš užmigdama nuo narkozės 
Anika išgirdo, kaip operuojantis gydytojas likusiai gydytojų 
komandai pasakė, kad žaisti jie turi penkias minutes. Kritinė 
būklė, ir staiga - skubi operacija. Mradas pavėlavo į savo duk- 
ters gimimą - už tai sau niekada neatleis. Bet tos dvi valandos 
paskui buvo vienos iš geriausių jo gyvenime: gretimoje palatoje 
su Luvisa, trys tūkstančiai šimtas trisdešimt gramų, gulinčių jam 
ant krūtinės. Ji palenkė galvą po jo smakru. Savo mažyte burna 
palietė jam kaklą. Atrodė, bus rami. Anika vis dar nenubudusi 
po pjūvio. Tik Mradasir Luvisa - taip turėtų būti visuomet. Kaip 
gal ir galėjo būti, jei jis būtų sudėjęs ginklus. Baigęs užsiiminėti 
šitais šūdais. 

Ratkas jį kumštelėjo. 

— Alio, ar neklausai? 

Ratkui užkibo. Serchijus Salinas Morena: dirbo siuntinių 
išvežiotoju pagal užsakymus, gyveno Alėjos kelyje, Rutebru 
kvartale. 

Mradas spaudė akseleratoriaus pedalą iki dugno. Jie pra- 
važiavo Solentuną. Toliau važiavo E4 šiaurės kryptimi. Priva- 
žiavęs Užtvankos kelią pasuko į kairę. 

Pulsas dažnėjo. Įtampa kilo. Mradas nusiteikęs. 


Salinas Morena gyveno ketvirtame aukšte. Jie pažiūrėjo į 
langus viršuje. Ketvirtame aukšte švietė šeši langai iš devy- 
nių. Kiekviename aukšte po tris butus. Mažiausiai viename 
kiekvieno buto lange degė šviesa. Galima tikėtis, kad visų 
butų gyventojai buvo namie. Namas atrodė apšiuręs. Lauke 
temo, bet vis tiek buvo matyti nenusisekęs grafitis. Atsilupinėję 
išorinių sienų dažai. 

Ratkas atsistojo prieangyje apačioje. Mradas užlipo į viršų. 
Paskambino į duris, tuo pat metu laikė uždėjęs pirštą ant durų 
akies. 

Buto viduje kažką ispaniškai surėkė merginos balsas. 

Nė krust. Mradas ir vėl paskambino. 

Atidarė vyrukas. Mradas nuskaitė čiuvą. Maždaug dvide- 
šimt penkerių. Apsirengęs juodais trikotažiniais marškinėliais 
su dideliu įspaudu: baltas tekstas gotišku šriftu, El Vatos Locos. 
Nutrinti džinsai. Tamsūs plaukai. Įžūli veido išraiška. Manėsi 
esąs Los Andžele, ar ką? 

Serchijus klausiamai žiūrėjo į Mradą. Nieko nesakė. Kilste- 
lėjo vieną antakį. Reiškė: kas toks, po velnių, būsi? 
trejos durys. Iš kažkurio kambario televizoriaus garsas. Moters, 
kuri girdėjosi pro duris, nematyti. Ką bepridursi - nudrengta 
ir bjauru. Ant grindų plikas linoleumas. Keletas plakatų ant 
sienų. Velniškai daug sportinių batelių, išrikiuotų ir paskleistų 
koridoriuje. 

— Ar tu Serchijus? Galiu užeiti? 

— Ei, KAS tu toks? 

Mradas pagalvojo: „Jie šiais laikais nerodo jokios pa- 
garbos.“ 

— Apie tai galime pasikalbėti ten, viduje. Ar galiu užeiti? — 
jokių šansų, kad jis pakartos klausimą dar sykį. 

Serchijus stovėjo nejudėdamas. Spoksojo. 

Nė vienas nenusuko žvilgsnio. Vyrukas turi suprasti, kad 
Mradas ne mentas. Ar jis suvedė, kad Mradas buvo vienas 
grėsmingiausių Stokholmo pogrindinio pasaulio veikėjų? Sun- 
ku pasakyt. 

Galiausiai Serchijus skėstelėjo rankomis: 

— Ko iš manęs nori? 

— Ar tai tu Serchijus? 

Vyrukas žengė žingsnį atgal. Leido Mradui užeiti. Bute 
tvyrojo pridegintų svogūnų kvapas. 

- Žinoma. O kas tu toks? 

Mradas galvojo: „Ot užsispyręs velnias. Nenustoja rautis.“ 

- Jeigu atsakyčiau taip: tau nereikia Žinoti, kas toks esu. Man 
nereikia Žinoti daugiau nei tai, kad esi Serchijus. Man tik reikia 
atsakymo į vieną klausimą, paskui išeinu. Kur Chorchė? 

Vyro kairioji ranka nesąmoningai sutrūkčiojo. Sprando rau- 
menys įsitempė. 

Vyrukas kažką žinojo. 

— Kokį Chorchę turi galvoje? 

— Neapsimesk durnesniu nei esi. Žinai, kur jis. Man papa- 
sakosi — nori tu to ar ne. 

— Neįsikertu, apie ką čia pliurpi. 

— Konkrečiai kurio žodžio nesupratai? 

— Pendejo, manaisi galįs ateiti į mano namus ir skiesti šūdą, a? 
kvaišęs, gal savo gatvėj ir karalius, bet tikrajame pasaulyje — 
nulis. Ar jis neraukė? 

Serchijus suriko ispaniškai. Iš svetainės atėjo mergina, vil- 
kinti sportinėmis kelnėmis ir juoda palaidine. Serchijus buvo 
bepratrystąs. | 

Mradas stovėjo ramus. Serchijus pakėlė rankas. Atsistojo ko- 
vine poza, sugniaužtais kumščiais. Viena ranka ištiesta, kita — 
gynybine padėtimi priešais veidą. Mergina judėjo Serchijaus 

link. Kažką pasakė ispaniškai. Atrodė, kad bando jį raminti. 
. Serchijus suriko: 

— Nagi, storasai kroate! 

Mradas žengė dar žingsnį. Serchijus trenkė dešiniąja ran- 
ka. Kumštis krustelėjo vienu širdies smūgiu anksčiau. Mradui 
pakako - jis smūgį atrėmė. Užlaužė Serchijui ranką. Spaudė 
Serchijui delną prie rankos, riešas išsilenkė nenatūraliu kampu. 
Vertė visą ranką atgalios. Serchijus švokštė. Bandė mušti laisvąja 
ranka. Pataikė Mradui į petį. Prarado pusiausvyrą. Nugriuvo. 
Mergina rėkė. Mradas - ant jo. Ir toliau lenkė jo riešą atgal. 

— Serchijau, paklausyk manęs. Pasakyk savo merginai, kad 
užsikimštų. 

Mergina ir toliau staugė. Mradas atsistojo. Sugriebė jos 
ranką. Parvertė ją ant žemės. Ji atsisėdo nugara į sieną. Bandė 
vėl atsistoti. Serchijus vis dar ant grindų, spardė Mradui į koją. 
Skaudėjo. Jų klaida - priversti Mradą įsiusti. Mergina artėjo 
prie jo. Jis trenkė jai antausį. Ši vėl parvirto. Trenkėsi galva į 
sieną. Garsas lyg teniso kamuoliukas būtų stuktelėjęs į sieną. 
Išsitiesė ant žemės. Vyrukas stojosi. Velniškas chaosas. Mradas 
trenkė jam į pilvą. Vyrukas sulinko dvilinkas, plačiai išsižiojęs. 
Duso. Mergina verkė. Mradas iš kišenės išsitraukė lipniosios 
juostos. Tikėjosi, kad šito pavyks išvengti. Vienu judesiu su- 
griebė kairiąją Serchijaus ranką, spūstelėjo tarp smiliaus ir 
nykščio. Turėtų nesveikai skaudėti. Ranką užlenkė atgal. Ap- 
vyniojo ją kartu su kita ranka. Serchijus spardėsi kaip laukinis. 
Mradas atsargiai kaip per treniruotę „Pancrease“ jį paguldė — 

sulėtintai. Lipniąja juosta apvyniojo ir kojas. 

Serchijus suriaumojo: 

— Prakeiktas pyzda. 

Mradas ignoravo. Dirbo efektyviai. Lipniąja juosta apvynio- 
jo merginą. Nutempė ją į kitą kambarį. Irgi šūdas, reikalas tapo 
triukšmingesnis/pavojingesnis nei planuota. Jis paskambino 
Ratkui apačioje, paprašė jo pakilti. 

Pasilenkė virš Serchijaus: 

— Tai buvo velniškai nereikalinga. 

— Pendejo. 

— Atrodo, kad tavo žodynas skurdokas. Ar nemoki jokio 
kito bjauraus žodžio? 

Serchijus užsičiaupė. 

— Paprasta. Tereik man papasakoti, kur yra Chorchė. Mes 
jo neįduosim. 

Jokio atsakymo. 

— Juk pats maždaug nutuoki, kas aš per vienas. Aš iš čia 
neisiu, kol tu neprabilsi. Nevaizduok dabar visagalio. Kam 
gadinti šį vakarą? Kodėl gi nepapasakojus? 

Pro laukujes duris įėjo Ratkas. Užrakino sau iš paskos. 
Atrodė nepatenkintas tuo, ką išvydo prieangyje. Koridoriuje 
pasklidę batai ir drabužiai. Abu plakatai nuplėšti. Kėdutė 
nuversta. Ant grindų sudribęs gulėjo į lipnią juostą įsuktas 
beprotiškai įsiutęs latinas. 

Mradas vožė Serchijui antausį. Efektas momentalus: skruos- 
tas raudonas kaip raudonasis apelsinas. Jis tebetylėjo kaip 
žuvis. Mradas trenkė dar vieną antausį. Liepė kalbėti. Latinas 
užsiraukęs. 

Jie žaidė gerą/blogą jugą. Mradas sudavė tris, keturis an- 
tausius. Šaukė ant jo, kad kalbėtų. Ratkas paaiškino, kad jų 
tikslas nėra sužaloti Chorchės, kad jie nuo Serchijaus nuvynios 
lipniąją juostą, kad jis gaus faneros, jei pasakys, kur slepiasi 
pusbrolis. 

Rezultatas nulinis. 

Mradas suėmė Serchijaus ranką: atrodė lyg kūdikio rankytė 
tėčio delne. 

Serchijus sustingęs. Lipni juosta įsitempė. 

Mradas sutraiškė jam mažąjį pirštelį. 

Serchijus riaumojo. Drąsa išgaravo. Tvirtumas palūžo. 

Jis sriūbavo. Verkė. | 

Tada išstenėjo: 

— Nežinau, kur jis. Neįsivaizduoju. Prisiekiu. 

Mradas papurtė galvą. Suėmė Serchijaus bevardį pirštą. 

Lenkė jį atgal. 
. Ilgai. 

Tas belūžtąs. 

Serchijus smigo. Iš jo pasipylė. Jis pasakė beveik viską. 

— Gerai, gerai. Jūs bybiai. Aš jam šiek tiek padėjau. Jam 
išėjus. Leidau pagyventi pas savo tetą. Jis ten buvo apsistojęs 
penkias dienas. Tada jam pradėjo važiuot stogas. Ėmė svaičiot, 
kad gatvėj kiekviename pastatytame automobilyje sėdi civiliai 
sekliai. Tarsi pratrydo. Privertė mane iš ten jį išvežti. Iš manęs 
pasiskolino grynųjų. Aš nežinau, kur jis patraukė. Chorchė 
mane nuvylė. Jis turėjo pamokėti už pagalbą. Bet aš negavau 
nė erės. Po velnių, jis vertas mažiau nei terbelė šunšūdžio. 

— Va taip va. Juk Žinai, kur tu jį nuvežei. Ar ne? 

— Po velnių. Taip, Žinau. Jis galėjo apsistoti pas vyruką vardu 
Edis. Po to policija išsikvietė mane į tardymą. Tada jis iš ten 
išnešė kudašių. Ir, prisiekiu savo tėvo kapu, aš nežinau, kur 
jis patraukė. Prisiekiu. 

Mradas įsižiūrėjo į Serchijų - šis nemelavo. 

— Puiku. Dabar mudu paskambinsime tam Edžiui. Tu jam 
pasakysi, kad tau reik sužinoti, kur Chorchė. Vaizduok, kad 
viskas kaip visada. Pasakyk, kad tu jam pažadėjęs padėti dėl 
kelių dalykų. Ir, klausyk, mano draugas, - Mradas rodė į Rat- 
ką, - supranta ispaniškai. Taigi jokių triukų. 

Serchijus pasiėmė savo mobilųjį. Mradas suėmė Serchijui 
ranką. Dar paprotino latiną: 

— Tik cyptelk apie tai, kas nutiko, galėsi pamiršti savo kai- 
riąją ranką. 

Serchijui paskambinus pirmuoju numeriu niekas neatsilie- 
Edis mob., Edis namų, Edis darbo. Serchijus pabandė „Edis 
namų“. Atsiliepė. Kalbėjosi ispaniškai. Mradas bandė suprasti. 
Tikėjosi, kad jo melas neišlįs: Ratkas ispaniškai suprato maž- 
daug tiek, kiek Serchijus raukė serbiškai. Bet jis pagaudavo 

pavienius žodžius. Pokalbio linkmė teisinga. Serchijus kažką, 
ką Edis pasakė, užsirašė kitoje voko pusėje. Ratkas-prakaitavo. 
Arjisai nervinosi? Mergina buvo rami. Kaimynai buvo romūs. 
Laikas stovėjo vietoje. 

Serchijus padėjo ragelį. Veidas akmeninis. 

— Jis pasakė, kad Chorchė iš jo buto dingo tą pačią dieną, 
kai aš buvau iškviestas į tardymą. Sakė nežinąs, kur patrauk- 
siąs. Miegosiąs parkuose ir prieglaudose, o vėliau susiveiksiąs 
grynųjų. 

— Kaip man apsidrausti, kad nemeluoji. 

Serchijus išsitempė. Vėl pasikėlęs. 

— Reik draudimo, eik į „Trygg-Hansa“, storas. 

Mradas suėmė jo bevardį pirštą. 

Sutraiškė. 

— Taip manęs nevadink. Duok man ką nors, kad galėčiau 
pasitikėti, antraip sulaužysiu visą ranką. 

Serchijus rėkė. Klykė. Verkė. 

Po kelių minučių apsiramino. Atrodė apatiškas. Kalbėjo 
tyliai, trūkčiojo. 

— Edis iš Chorchės gavo raštelį. Užkoduotą. Mes su Chorche 
sugalvojom sistemą. Prieš kelis mėnesius. Edis jį man perskaitė. 
Galit patys jį patikrinti. Jei manim netikit. Tik daugiau manęs 
nebežalokit. Susimildami. 

Mradas linktelėjo. Serchijus parodė raides, kurias buvo už- 
sirašęs kitoje voko pusėje: Pg vęepią fapfg kt. Vxgtog gp nc ecnng. 
Rxg Fkgu 09 cūxfg. Nesuprantama raidžių kombinacija. Kažko- 
kio tipo šifras. Neturėtų būti neįmanoma išgvildenti. Serchijus 
paaiškino. Buvo paprasta. 

— Kiekviena raidė iš tiesų žymi raidę dviem arčiau alfabete. 
Rašoma: No Tengo donde ir Duermo en la calle. Oue Dios me ayude. 
Mradas paprašė jo išversti. Serchijus žvilgčiojo į Ratką. 

Mradas tarė: 

— Jis nė žodžio neraukia. 

Latinas vis vien išvertė: 

— Išvykstu. Miegu šaltyje. Tepadeda man Dievas. 

Mradas ir Ratkas tylėdami automobiu važiavo namo. Mra- 
das pakankamai praplėšė lipniąją juostą, kad Serchijus per 
kelias minutes galėtų išsilaisvinti. 

Mradas tarė: 

— Tavo manymu, perlenkėm? 

Ratkas susinervinusiu balsu: 

- Ar Kinijoj auga ryžiai? 

— Nesijaudink. Jis nieko nesakys. Kitaip pats save įduotų. 

— Vis vien buvo rizikinga. Kaimynai galėjo girdėti. 

- Jie pratę prie kivirčų. 

— Ne taip ir pratę. Juodašiknis rėkė labiau už bosnę kurvą. 

— Ratkai, ar gali man padaryti paslaugą? 

— Ką gi? 

— Niekada manim neabejok. 

Mradas vairavo toliau. Išleido Ratką Solnoje. Atgal pas mer- 
giną. Mradas galvojo: „Sveikinu, tu turi gyvenimą.“ 


Nauja informacija - latinas bėglys išvyko. Planavo miego- 
ti lauke arba prieglaudoje. Bet dabar buvo šalčiau. Chorchė 
trenktas, jei miega lauke tokiu metų laiku. Didelis šansas, kad 
jis gyvena prieglaudoje. 

Mradas paskambino informacijos telefonu. Gavo trijų prie- 
glaudų Stokholme telefono numerius ir adresus. Miesto misio- 
nieriai turėjo.dvi vietas - „Naktinę pelėdą“ ir „Vakarinę katę“. 
Trečioji, „KarismaCare“, buvo prie Ramynamio aikštės. 

Jis nuvažiavo į „KarismaCare“. 

Paskambino į duris. Buvo įleistas. Nedidelė registratūra. Di- 
delė skelbimų lenta priešais registratūros stalą su „Stokholmo 
situacijos“ reklama - galimybė tapti platintoju. Aukštesniosios 
mokyklos kursai - nuolaida benamiams. Informacijos brošiū- 
ros dėl pašalpos formų. Nuotraukos iš „Išganytojų armijos“ 
sriubos virtuvės. Jogos kursai Melarhiojdene. 

Prie stalo sėdėjo liesa tamsiaplaukė moteris. Apsirengusi . 
tamsiai mėlyną palaidinę ir megztinį ant jos. 

— Kuo galėčiau jums padėti? 

— Man įdomu, ar asmuo vardu Chorchė Salinas Barijus mie- 
gojo čia per pastarąsias keturias savaites, - oficialiu balsu tarė 
Mradas. 

— Deja, negaliu į tai atsakyti. Laikomės tam tikrų konfiden- 
cialumo nuostatų. 

Mradas net negalėjo supykti. Moteris atrodė per maloni. 

Liko tik vienas variantas. Jis nusileido į automobilį. Pasiruo- 
šė miegoti. Iki galo atlenkė galinę sėdynę. Norėjo pasikalbėti su 
visais benamiais, netgi su ankstyviausiais, rytoj, jiems išeinant 
iš prieglaudos. 

Miegojo geriau nei namie. Sapnavo, kad vaikštinėjo paplū- 
dimiu ir nebuvo įleistas į prieglaudą, kuri buvo karstymosi 
konstrukcijose pamiškėje. Bandė mėtyti smėlį į žmones kons- 
trukcijoje. Jie juokėsi. Keista. 

Atsibudo. Buvo šešios valandos. „7-Eleven“ parduotuvėje 
nusipirko kavos ir bandelę. Nuo to laiko nebemiegojo. Klausėsi 
radijo. Septintos valandos žinios: demonstracijos prieš JAV Vi- 
durio Rytuose. Ir? Jie garantuotai mažiau gavo į kailį nuo ame- 
rikonų Irake nei nuo savų vadovų. Europa kaip visada nieko 
nenutuokė. Bet serbai žinojo. Nepaisant to - bet kokia kritika 
prieš jankius buvo gerai. Kiaulės išsprogdino Jugoslaviją. 

Gatvėje buvo ramu. Mradas vėl buvo beužmiegąs. 

Po septynių dešimt - pro duris išėjo pirmasis benamis. Mra- 
das atidarė dureles ir jį pasišaukė. Vyrukas pilka barzdele, 
keliais sluoksniais striukių ir senais Žieminiais batais iš pra- 
džių atrodė neramus. Mradas nutaisė malonų balsą. Parodė 
Chorchės nuotraukas. Paaiškino, kad jis tikriausiai bus pakeitęs 
plaukų spalvą ar dar ką iš savo išvaizdos. Paaiškino, kad latinas 
prieglaudoje būtų galėjęs gyventi kada nors per pastarąsias 
keturias savaites. Pridūrė, kad atskils gabalas, jeigu jis ką gero 
pasakysiąs. Nelaimėlis nieko nežinojo. Atrodė, stengiasi, ypač 
išgirdęs apie tūkstantinę kronų. 

Mradas laukė. Po dešimties minučių išėjo dar du benamiai. 
Jis vėl pavarė tą patį kaip ir pirmajam. Jie Ch-boy neatpažino. 

Jis tęsė. Pervarė dvylika asmenų. Laikrodis rodė pusę 
devynių. „KarismaCare“ uždaroma po pusvalandžio. Nie- 
kas nė velnio nežinojo ir, blogiausia, neatrodė, jog jie būtų 
melavę. 

Galiausiai išėjo pusamžis vyras. Supuvusiais dantimis. Šiaip 
iš išvaizdos gan padorus. Paltas, juodos kelnės, pirštinės. Mra- 
das pasikvietė čiuvą. Pavarė reisą: paaiškino, parodė, pasige- 
rino. Pasiūlė tūkstantį kronų. Buvo matyti, kad vyras galvoja. 
Jis kažką žinojo. 

— Aš atpažinau šitą tipelį. 

Mradas išsitraukė dvi penkiašimtines. Patrynė vieną į kitą. 

Vyras tęsė, žvilgčiojo į banknotus. 

- Šitą lopą „KarismaCare“ mačiau mažiausiai tris sykius. 
Žinok, aš galvojau apie tą tipelį, jis nuolat gulėdavo ant 
grindų ir treniruodavosi kietus atsilenkimus. Paskui nusi- 
prausdavo po dušu ir įsitrindavo kremu. Rudu kremu. Nu 
tikras rokeris. 

— Tai jis buvo tamsesnis nei nuotraukoje? 

— Žinai, juodi nori būti balti, kaip anas bičas Maikiukas 
Džeksonas. Balti nori būti rudi, kaip ir tas rokeris tavo nuo- 
traukoje. Jis jau buvo pusrudis, vadinasi, kažkas ne taip. Beje, 
tikrovėj jo plaukai labiau garbanoti nei tavo nuotraukoj, ir 
barzda labiau apžėlus. Sykį bandžiau pasišnekėt su šituo čiuvu. 
Nelabai prie šnekos, tai jau ne. Bet jis žinojo apie kitas miesto 
prieglaudas, gal ten jį rasi. 

- Iš kur Žinai? 

- Iš kur Žinau? Jis niurzgėdavo kaip velnias. Sakė, kad kitose 
standartas aukštesnis, pavyzdžiui, „Naktinėj pelėdoj“. Koks 
lopas. Nevalia skųstis, kai gauni lovą, pusryčius ir vakarienę 
už mažiau nei du šimtus. Daug kas niurzga, žinai gi. Užuot 
dėkingi buvę. 

Mradas vyrukui padėkojo. Jautėsi nuoširdžiai laimingas. 
Padavė jam dvi penkiašimtines. Paliepė jam skleisti gandą: visi, 
kurie ką nors žino apie garbanotą, tamsų tipelį, gali raportuoti * 
Mradui ir užsikalti grynųjų. 

Pirmasis dalykas, kurį Chorchė norėjo nuveikti, tai pavalgyti. 

„McDonald's“ Solentunos centre: „McTasty“, sūrainis, ypač 
daug skrudintų bulvyčių ir į du mažus baltus indelius supiltas 
pomidorų padažas. Chorchė mėgavosi. Tuo pat metu - baimė 
dideliu formatu: jo pinigai pasibaigę ir likusios dvi dienos 
iki skambučio Mradui. Žodžiai BABKIŲ POREIKIS mušė į 
taktą. 


Atvažiavo iš vasarnamio. Iš baro spintelės pasiėmė visą 
butelį viskio. Autobuse užmigo. Kad tave kur šimtas, kaip 
malonu - viena iš saugiausių vietų mieste. Karališkas atsipa- 
laidavimas. Važiavo tiesiai į Solentuną. Su Serchijumi ar Edžiu 
susisiekti nedrįso. Gal mentai ten sekė. Apsisprendė paskam- 
binti keliems draugams iš anksčiau, Vadimui ir Ašurui. Tiems, 
su kuriais pardavinėdavo koksą senais gerais laikais. 

Jis neturėtų taip elgtis, bet negalėjo susilaikyti - per didelis 
žmogiško kontakto troškulys. 

Jie jį priėmė kaip karalių. Ch-boy - bėglių legenda. Kokso 
mitas. Latinas, kuriam sekasi. Paskolino pinigų „McDonald's“. 
Priminė jam apie geresnius laikus, betono sėbrus, Solentunos 
mergas. 

Taip nerealu. 

Vadimas ir Ašuras - tarptautiniai draugai. Vadimas į Švediją 
iš Rusijos atvyko 1992 metais. Ašuras - siras iš Turkijos. 

Chorchės manymu, Vadimas būtų galėjęs daug pasiekti. 
Vyrukas buvo motyvuotas, protingas, turėjo pasiturinčios gi- 
minės: šiems priklausė kompiuterinės kiekvieno priemiesčio 
centre palei pusę priemiestinio traukinio linijos iki Merštos. 
Bet jam pašiukšlino gangsterių stiliaus troškulys. Manė, kad 
šiek tiek papardavinėjęs kokso taps gatvės karaliumi. Gerai, 
jis išsisuko, kaliūzėj apsilankydavo tik trumpam, ne taip kaip 
Chorchė. Bet kaip jis atrodo šiandien? Išsekęs kaip koks eili- 

nis prasigėręs valkata. Tragiška. Bičas turėtų pristabdyti savo 
įpročius. 

Ašuras: visuomet su dideliu sidabro spalvos kryžiumi ant 
mergas. Dienomis dažydavo joms sruogelėmis plaukus, vaka- 
rais jas mylėdavo. Šimtu dešimt procentų sužavėdavo pupytes 
savo pliurpalais apie pakirptus plaukus ir dažymą. 

Chorchė turėtų būti saugus. Vis dėlto - jo išvaizda gan pa- 
sikeitusi. Vadimas iš pradžių jo net neatpažino. 


Užkandę mėsainių patraukė į Vadimo namus. Čiuvas turėjo 
pastogę Malmės kelyje: ant grindų mėtėsi cigarečių nuorūkos, 
šniurkštimo triūbelės, alaus skardinės ir popierius cigaretėms 
sukti. Žiebtuvėliai, picos dėžutės, tušti alkoholio buteliai ir 
apdeginti šaukštai ant svetainės stalo. Kam tik Vadimas nejautė 
silpnybės? 

Jie atsisuko viskį. Gėrė jį su drungnu vandeniu kaip gurma- 
nai. Plius alų. Vėliau suko riebius patronus. Visu garsu grojo 
Bini Menas. Chorchei patiko bendrumo jausmas. Tai ir buvo 
laisvė. 

Jie prisitvojo. Apdujo. Kaifavo. Vadimas laidė grynųjų su- 
siveikimo idėjas: reiktų tapti suteneriais, reiktų susimeistrauti 
interneto puslapį ir pardavinėti žolę su pristatymu į namus, 
reiktų apibarstyti kokainu pagrindinės mokyklos mokinių su- 
muštinius, kad vaikiai dar jauni taptų priklausomi. Pakeisti jų 
saldainiukus k pasta. Chorchė dalyvavo. Skatino. Susiveikti 
babkių. Susiveikti babkių. 

Vadimas atrodė paslaptingas, išsitraukė degtukų dėžutę. 
Atvyniojo namų gamybos plastikinį maišelį. Ant veidrodžio 
šiuptelėjo du gramus kokso. 

— Chorche, čia ta proga, kad esi mieste, - tarė Vadimas 
gremždamas tris šniurkšles. 

Koks tūsas. 

Chorchė net nesvajojo šį vakarą paragauti sniego. 

Gal tik ne pats prabangiausias šniurkštimo vamzdelis: vy- 
rukai gavo po paprastą šiaudelį nuo sulčių pakelio. 

Greita inhaliacija. Pirmiausia kutenantis jausmas nosies 
gilumoje. Po sekundės kuteno visą kūną. Pėrėjo į kvaitulį. Ne- 
realus jausmelis. Pasaulio gražumėlis. Jorge the man. The return 
of Jorge. Pasaulis laukė jo užvaldomas. 

Ašuras pliurpė apie mergas. Jis buvo sutaręs pasimatyti 
su dviem panom, kurias kirpdavo, prie „Mingel Room Bar“ 
Solentunos centre. Gražios mergaitės. Jis riaumojo: 

— Nu viena, jūs tik pamatytumėt užpakaliuką. Grynai kaip 
Bioncės. Gaivi pupytė. Jai pažadu nerealų nemokamą apsikir- 
pimą, jei kuriam nors iš mūsų šįvakar nuskiltų. 

Aišku, kad jiems bus mergų. Aišku, kad jie eis į klubą. 

Chorchė dūsavo norėdamas nusikabinti panašiąją į Bioncę. 

Jie pasipildė, daugiau viskio ir dar po vieną dozę. 

Kokainas dunksėjo į muzikos taktą. 

Jie nusileido prie Ašuro automobilio. 


„Mingel Room Bar“ - Solentunos „Kharma“. Bet vis tiek 
ne. Chorcheliuką ta vietelė vežė. Apsinešęs nuo kokso, viskio 
ir alaus. Nejautė ore tvyrančio šalčio. Jautė tik save. Jautė, kaip 
kyla vakarėlio nuotaika. Jie nužvelgė eilę. Daugiausia dvide- 
šimt gražiai išsirikiavusių asmenų. Žiūrėjo į mergas, kurios 
prie eilės artėjo nuo priemiestinio traukinio stoties. Ašuras jas 
sudirbo: 

— Nu, Švedija, tipo. Šitoj šaly mergos negali gražiai vaikš- 
čioti. Tik vyrukai gražiai vaikšto. Pamatytumėt mano gimtinę. 
Rangosi kaip katės. 

Chorchė žiūrėjo. Ašuras teisus - mergos ėjo kaip bernai. Tie- 
siai, tikslo vedamos. Nei vizgėjimo, nei siūbavimo užpakaliu, 
nei sekso žingsniuose. Jis spjovė į tai. Jei bioncinė merga buvo 
viduje, jis parsivers ją savo gražbyliavimu. 

Vadimas teigė susitvarkysiąs su apsaugininkais prie durų. 
Priėjo. Jie persimetė rusiškom frazėm. Ramu. 

Chorchė, Vadimas ir Ašuras buvo beįslenką, kai apsaugi- 
ninkas uždėjo ranką. Vadimo klausiamas žvilgsnis atmestas. 
pasisuko. 

Mėlyni žiburiai. 

Prie šaligatvio sustojo mentų automobilis. 

Mierda. 

Išlipo du mentai. Ėjo eilės link. 

Aštrios nuo kokso Chorchės smegenų apsukos: ko jiems 
reikia? Ar jam nešt muilą, ar pasikliauti savo naująja išvaizda? 
Vienas dalykas aiškus: jei jis bėgtų, jie jį gaudytų dėl to, kad 
kažkas ne taip, kad jis pasipustė padus. 

Jis stovėjo kaip stovėjęs. Kaip galėjo būti toks kvailas, kad 
eitų tūsintis? 

Vadimas užsimerkė. Atrodė, jo lūpos juda, bet neišleidžia 
jokio garso. 

Chorchė jautėsi labiau susikaustęs nei turėjo jaustis nau- 
ja pavaduojanti mokytoja per pirmąją pamoką jam lankant 
pagrindinę mokyklą. Nejudėjo. Negalvojo. Padarė kaip Vadi- 
mas - užsimerkė. 

Švietė į visų veidus. Toliausiai stovinčios mergos krizeno. 

Čiuvai prieš jas vaizdavo kietus. Vienas iš jų policininkui 
su prožektoriumi tarė: 

— Jei neturit nuolatinio, nejeisit. 

Mentas atšovė: 

— Ramiai, vyruti. 

Šiknos požiūris. 

Jie tęsė palei eilę. Žmonėms buvo įdomu, kas nutiko. Poli= 
cininkai kažką neaiškiai murmėjo. 

Jie pašvietė į Ašurą. Tas išsiviepė. Rodė pirštu į policininką 
su prožektoriumi rankoje. 

— Labas, centre turiu „Žirklinę“. Man atrodo, kad tau labai 
gražiai tiktų sruogelės. | 

Tiesą sakant, policininkas nusišypsojo. 

Jie tęsė. 

Pašvietė į Vadimą. Ilgai. Jo nuniokotas veidas traukė poli- 
cijos dėmesį. 

— Sveikas, Vadimai, - tarė tas su prožektoriumi, - kaip rei- 
kalai? 

— Viskas gerai. Gerai kaip žindama „Skruf“ taboka. 

- Ir viskas ramu? 

— Aišku. Kaip visada. 

- Jo, kaip visada. 

Mentų lygio ironija. 

Chorchė įsistebeilijo tiesiai priešais save. Jausmas, lyg viskas 
būtų tik migla. Jis nepajėgė susikoncentruoti. Laikas sustojo. 

Ką, PO PERKŪNAIS, jam daryti? 

Paralyžiuotas. 

Jie priėjo prie jo. Pašvietė į veidą. Jis bandė atsipalaiduoti. 
Šypsotis - nei per daug, nei per mažai. 

JW išgyveno „dienos po to“ baimę. Jautėsi lyg orkaitėje kepta 
bulvė su švino kepure. Nubudo pusė devynių. Parrėpliojo 
namo iš Sofi. Sėdėjo ant grindų prie lovos ir dvidešimt minučių 
jautė pykinimą. Tada desperatiškai bandydamas sumažinti pa- 
girias išgėrė keturias stiklines vandens. Prisimaukęs vandens 
tualete išsivėmė, pasijuto daug geriau. Užmigo. | 

Dabar ir vėl buvo nubudęs. Vos po dviejų valandų miego. 
Jautėsi kaip ir nusipelnęs. Nebegalėjo vėl užmigti. Bangomis 
užeidavo baimės priepuoliai. Taip keistai išėjo su Sofi. Jautės 
lyg pati gėda. Kita vertus, jis įvykdė savo visų laikų didžiausią 
k pristatymo planą. Taigi vakarą tam tikra prasme buvo galima 
laikyti sėkmingu. 

Prisižadėjo sau ateityje ragauti tik kolos. Niekada alkoholio. 

Sau pasižadėjo sutvarkyti reikalus su S. 

Liko lovoje nors ir negalėjo užmigti. Neturėjo jėgų keltis. 

Šeši tūkstančiai antrą kartą sau pasižadėjo - ateityje tik 
kola. 


JW nubudo po valandėlės. Prisiminė, kodėl privaląs keltis. 
Šiandien reikėjo pasirūpinti dviem projektais. Pirma, jis išsiaiš- 
kins, ar Jano Brunėjaus istorija atitinka tiesą. Kitas dalykas, jis 
turėjo surasti tą čiuvą Chorchę. Šiame fronte jis buvo per daug 
atsipūtęs. Abdulkarimo plėtros planai reikalavo veiksmų. 

Jis nėjo į rytinę paskaitą universitete. Nusprendė sugrįžti į 
Svėjos aikštės gimnaziją. Užlipo į raštinę. Raštinės sekretorė jį 
atpažino ir linksmai pasisveikino. Ji lenkė tą patį stilių - pli- 
suotas sijonas - kaip ir aną dieną. 

JW tarė: 

— Turiu jums kiek neįprastą klausimą. 

Moteris šypsojosi. JW čia lankydamasis aną kartą manda- 
gumo klausimu padirbėjo gerai. 

— Norėčiau pažiūrėti prieš ketverius metus čia besimokiusio 
asmens, Kamilos Westlund, pažymius. 

Moteris ir toliau šypsojosi, bet mestelėjo vieną iš savo grima- 
sų - stipriai užmerkė akis. Pasuko galvą, prisimerkus iš šono 
žvelgė į JW. Reiškė: na jau dabar tai tikrai peržengei ribą. 

- Deja, mes jų nerodome. 

JW buvo kalbėjęsis su Stokholmo rajono Švietimo skyriaus 
administracija. Tikėjosi priešiškos raštinės reakcijos. Buvo pasi- 
ruošęs. Buvo pasiskaitęs, atkalęs argumentus. Jautėsi tikras. Iš- 
kart varė be ceremonijų. Nebuvo prasmės murkstytis su boba. 

— Rodote, nes pažymiai yra viešas dokumentas, kuris ne- 
rodomas tik tais atvejais, jei jie dėl kokios nors priežasties yra 
įslaptinti. Jeigu negalite patvirtinti, kad jie įslaptinti, ir įvardyti 
įslaptinimo priežasties, jie turi būti vieši ir nedelsiant man pa-. 
teikti. Jeigu jūs atsisakote man juos parodyti, atliekate tarnybinį 

nusižengimą, už kurį galima patraukti baudžiamojon atsako- 
mybėn. į 

Moteris mestelėjo dar vieną grimasą, bet nuo lūpų ta pati 
šypsena nedingo. Akys įbestos žemyn į kairę. Netikrumas. 

JW tęsė lyg deklamuodamas atmintinai: 

— Netgi kiti dokumentai, kuriuos jūs surašote čia, suau- 
gusiųjų mokykloje, yra vieši ir, esama didelės tikimybės, kad 
prieinami visuomenei. Įslaptintos informacijos įstatyme nerasi- 
te nieko, kas suteiktų jums teisę jų man nerodyti. Taigi leiskite 
manjus taip apsunkinti ir paprašyti surasti Kamilos Westlund 
visų čia jos mokytųsi dalykų pažymius. Ačiū. 

Moteris apsisuko. Įėjo į gretimą kabinetą. JW girdėjo ją su 
kažkuo kalbantis. 

Tiriamosios Žurnalistikos pažiba, Janai Jusefsonai, gali eiti 
šieno ravėti. 

Raštinės sekretorė sugrįžo. 

Nauja mina, dar nenatūralesnė šypsena. Žibančios akys, 
nuolanki veido išraiška. 

— Turiu parsinešti juos iš archyvo. Ar palauksi? - ji nieko 
neužsiminė apie tai, kad buvo neteisi. 

Nesvarbu - pirmieji taškai atiteko JW. 

Raštinės sekretorė dingo. 

Ji negrįžo dvidešimt minučių. 
dorių mobiliajame telefone, mintys šokinėjo nuo kokaino 
pardavimo strategijos, Abdulkarimo banalybių prie Kamilos 
pasivažinėjimų ferariu ir čiliečio, kurį jis turi surasti. Viskas 
išsyk. Be struktūros. 

Moteris grįžo. Padavė rankoje turėtą plastikinę įmautę. 
valstybinė suaugusiųjų mokykla. Svėjos aikštės gimnazija. Ka- 
milos Westlund pažymiai. Pažymiai įrašyti ranka. | 

Švedų kalba: lygis a, b- 10 

Anglų kalba: lygis a, b- 10 

Matematika: lygis b - 6 

Istorija: lygis a, b- 3 

Visuomenės mokslai: lygis b - 10 

Prancūzų kalba: lygis a, b- 6 

JW vis dar stovėjo raštinėje. Jo žvilgsnis užkliuvo už pa- 
žymių. Kažkur įsivėlė klaida. Jis bandė suvokti kur. Kamilai 
Janas Brunėjus dėstė švedų, anglų ir visuomenės mokslus. 
Kaip jis ir sakė, visų dalykų ji turėjo dešimt. Kitų dalykų buvo 
gavusi šešetus ir vieną trejetą. Bet Susan minėjo, kad jos daž- 
nai bėgdavusios iš pamokų. Nekeista, kad Kamila kai kurių 
dalykų teturėjo šešetus ar trejetus. Klausimas, kodėl Janas jai 
rašė dešimtukus? 

JW privalo sužinoti. 

Vėl kreipėsi į raštinės sekretorę. Paprašė jos atnešti kitus 
dokumentus apie Kamilą. 

Šį kartą ji tiek neužtruko. Žinojo, kur ieškoti. 

Raštinės sekretorė į viršų grįžo po penkių minučių, nešina 
tokiu pat plastikiniu segtuvu. Kiti popieriai. 

Juose užfiksuotas Kamilos Westlund lankomumas. Išvardyti 
tie patys dalykai kaip ir prie pažymių. Jos vidutinis lankomu- 
mas nesiekė šešiasdešimties procentų. Galva sukosi. Vakarinės 
raštinė aplink jį susitraukė, spaudėsi. Tarsi kaito. Kamilos lanko- 
mumas švedų, anglų ir visuomenės mokslų pamokose - mažiau 
nei trisdešimt procentų. Kažkas buvo velniškai ne taip. Niekam 
negalėjo būti išvesta dešimt esant tokiam lankomumui. Kodėl 
Janas Brunėjus melavo? 

Jis kreipėsi į moterį raštinėje. 

- Ar žinote, kur Janas Brunėjus būna per pertraukas? - JW 
bandė šypsotis. 

— Jis tikrai turėtų būti mokytojų kambaryje, - ji parodė 
pirštu. 

JW apsisuko. Išrisnojo koridoriumi. 

Mokytojų kambario durys buvo atviros. Spjovė belstis. Iš-. 
kart įėjo. | 

Apsidairė. Aplink didelį šviesaus medžio stalą sėdėjo sep- 
tyni asmenys. Jie valgė sviestinius sausainius ir gėrė kavą. 

Nė vienas iš jų nebuvo Janas Brunėjus. 

JW suėmė save į rankas. 

— Laba diena, atsiprašau, kad trukdau. Aš ieškau Jano Bru- 
nėjaus, ar žinote, kur jis? 

Vienas asmuo nuo stalo atsakė: 

— Jis šiandien jau išėjo namo. 

JW baigė. Dingo iš ten. 


Pakeliui namo iš suaugusiųjų mokyklos suskambo mobi- 
lusis. Iš pradžių JW pagalvojo spjauti ir neatsiliepti - jis turėjo 
pakankamai savų reikalų, kad suktų galvą. Paskui susizgribo, 
kad tai galėjo būti Abdulas. Išsitraukė telefoną. Per vėlu. 

Praleistas skambutis buvo „Chosė mob.“ 

Chosė buvo vienas iš vyrukų, kurių vardus JW gavo iš Ab- 
dulkarimo, kad surastų Chorchę. Vaikis dirbo barmenu viename 
Solentunos apylinkėse esančiame klube, „Mingel Room Bar“. JW 
buvo jį susitikęs prieš dvi dienas ir pavaišinęs pietumis „Primo 
Ciao Ciao“ — daugiau nei prabangioje picerijoje. JW už infor- 
maciją apie Chorchę jam pasiūlė du tūkstančius kronų. Chosė 
puikiai gaudėsi, žinojo, kas tas Chorchė, dievino jį lyg herojų. Jis 
priklausė tai pačiai šutvei kaip ir čilietis pirmojo dutūkstantųjų 
dešimtmečio pradžioje. JW daugiau ar mažiau pasakė taip, kaip 
yra: jis nelinki bėgliui Chorchei nieko bloga, tik nori pasiūlyti 
galimybių, nori padėti Chorchei atsistoti ant kojų jo naujame 
nuostabiame laisvame gyvenime. Mini Jėzus, tipo. Bet tuomet 
Chosė apie bėglį nežinojo nieko. 

JW prieš perskambindamas palaukė penkiolika minučių. Ėjo 
Valhalos keliu ir galvojo, ką norėjo žinoti ir kam šią akimirką 
turėjo jėgų. Ramybės nedavė mintys apie Janą Brunėjų. Reikia 
susikoncentruoti. Kamilos reikalas negali dabar atimti visos 
energijos iš kolos versliuko. 

JW pats sau: „Susitelk.“ Dabar nustok sukęs galvą dėl Ka- 
milos. Daug įdomiau žaisti detektyvą aiškinantis dėl pabėgusio 


206 


čiliečio nei Kamilos. Vyrukas Chorchė slapstosi pabėgęs - JW 
turi šansą sudalyvauti kažkokiam dideliam reikale. 

Jis paskambino Chosei. 

JW išsyk suprato, kad Chosė turi supersvarbios, tu-turi-vel- 
niškai-greitai-reaguoti, informacijos. Asmuo, atrodantis kaip 
Chorchė, vakar naktį buvo pastebėtas Solentunoje. Juodašiknis 
smarkiai šėlo kartu su kitais dviem Solentunos gangsteriais, 
Vadimu ir Ašuru. Vyrukais, pagarsėjusiais šiaurės vakariniame 
Stokholme. Vaikis Chorchė iš klubo išėjo prieš šį uždarant, apie 
trečią. Chosė nuėjo prie išėjimo, kur vis dar stoviniavo šėlūnai. 
Jie buvo apduję. Blevyzgojo apie tai, kaip vos nebuvo parišti 
mentų. Chosė paklausė Vadimo, ar jis tikrai čia matąs Chor- 
chę. Herojaus plaukai buvo garbanoti, pats atrodė tamsesnis, 
labiau apšepęs. Vadimas tik išsiviepė. Jis nieko neatskleidė, 
bet pasakė pakankamai: „Ai, čia naujasis blogiukas. Pas mane 
nakvos, nes jį nuolat medžioja mentai, pastarąjį kartą gaudė 
Šįvakar.“ Chosė esmę suprato. 

Prieš padėdamas ragelį JW uždavė du klausimus: 

— Kur gyvena Vadimas? Kiek dabar valandų? 

Chosė adresą žinojo: Rūdos kelias 32. Netoli Solentunos 
centro. Buvo pirma. 

JW sustojo ant šaligatvio. Pamojavo stabdydamas taksi. 

Jis laukė. Tokiu metu trūko automobilių. 

Galvojo apie čilietį, kurį turi surasti. Ką jis jam pasakys? 

Praėjo šešios minutės. Kodėl nematyt automobilių? 

Jį vėl apėmė nerimas. Nieko nėra blogiau nei laukti taksi. 

Pamojavo taksi automobiliui, kuris atrodė tuščias. 

Šis pravažiavo pro šalį. 

Pamojavo dar vienam, Stokholmo taksi. 

Šis sustojo. 

JW įšoko. Vairuotojas kažką pasakė nesuprantama švedų 
kalba. 

JW tarė: 

— Prašau mane nuvežti į Rūdos kelią trisdešimt du. 

Jie važiavo Vakarinės muitinės link. 

Išvažiavo į E4 greitkelį, judėjo lėtai. 

JW įvertino dar sykį, esama blogesnių dalykų nei laukti 
taksi: sėdėti taksi automobilyje ir laukti, kol pajudės eismas. 

Greitai jis skels kalbą su čiliečiu. 

Mradas ką tik baigė savaitgalio treniruotę. Žudymo mašinų 
susirinkimo vieta par excellence. Jį graužė sąžinė - čia jis lan- 
kėsi per retai. „Pancrease Gym“: Krav Maga, šutfaitingas, 
Tailando boksas, kovinis tekvondo. Rūsio patalpos - didelis 
kambarys čiužiniais išklotomis grindimis. Keturi aštuonias- 
dešimties kilogramų smėlio maišai ant grandinių palei vieną 
iš trumpųjų sienų. Kampe - plati metalinė spinta, prigrūsta 
prakaituotų pirštinių, letenų ir apsauginių liemenėlių. Kitame 
kampe - bokso ringas. 

Vyriausiasis instruktorius buvo vardu Omaras Elalbaujis. 
Profesionalus šutfaiteris, ketvirtas danas, Japonija. Greičiausias 
kablys kairiąja mieste. Vidutinio svorio meistras „Pride Grand 
Prix“ MMA, Mixed Martial Arts, visų stilių mišri dvikova. Pu- 
siau švedas, pusiau marokietis, prizinių pakylų medžiotojas. 
Smurto poetas. Baimę varantis kovos pranašas. 

Sutraiškytos nosys, suvaryti keliai, išnarinti pečiai - be galo, 
be krašto. Ir klausimas: ką reiškia baimė? Omaro Elalbaujo 
filosofija buvo tokia: „Baimė yra tavo didžiausias priešas. Visi 
ko nors bijo. Tu nebijai susižeisti. Tu bijai blogai pasirodyti, 
sužaisti blogą mačą, pralošti. Tai - vienintelis dalykas, kurio 
turėtum bijoti. Kada nors tapti nevykėliu.“ 

MMA - viskas leistina: spyriai, smūgiai, keliai, alkūnės, 
metimai, smaugimai, užlaužimai. Jokių šalmų ar didžiulių 
pirštinių bailiams. Vienintelė apsauga buvo pirštuotos pirš- 
tinės, burnos ir vyriškumo apsaugos. Sportų sportas. Svarbu 

buvo laukinė jėga, lankstumas ir greitumas, bet visų pirma 
strategija ir intelektas. 

Optimalu: jokių įrankių, jokių sudėtingų maniežų ar aikš- 
čių, jokių painių taisyklių. Tik kova. Tas, kuris pirmas pasi- 
duodavo arba būdavo nokautuotas, pralošdavo. Paprasta kaip 
dukart du. 

Stipriosios Mrado pusės: jo dydis, svoris, smūgio jėga. Smū- 
gio atstumas. Bet vyrukai „Pancrease“ buvo geri. Mokėjo at- 
remti smūgius. Išvengti spyrių. Atsilaikyti guldomi. Mradas 
dažnai gaudavo į kailį. Vieną kartą, prieš ketverius metus, 
jam teko greitąja važiuoti į Pietų ligoninę, nes dviejose vietose 
buvo sutraiškyta nosis. Bet reikalas tas, kad Mradui patiko 
gauti malkų. Pajusti, kad jis gyvena. Įgusti nebijoti. Ir toliau 
nesustojant smūgiuoti, nors galva ir baigia nutirpti. Niekada 
nepasiduoti. 

Varžybos dažniausiai vykdavo Solnos halėje. Organizato- 
riai lengvai apgaudavo valstybės draudimą boksuotis. Kar- 
tais jie mušdavosi narvuose, braziliškasis Vale Tudo. Mra- 
das vyrukus pažinojo, daugelis treniravosi arba anksčiau 
treniruodavosi „Pancrease“. Jis buvo pagavęs šių Žmonių 
stilių, išmanė jų silpnąsias/stipriąsias puses. Per pastarą- 
sias varžybas Stokholme jis užsikalė dešimt gabalų teisingai 
statydamas lažybose. Įvairių formų MMA buvo bevirstąs 
didžiuliu sportu. 

Mradas nusimanė. Lavino techniką. Treniravo reikalingas 
raumenų grupes. Kuo stipresni raumenys/sausgyslės/raiščiai, 
tuo sunkiau nikstelti. Kuo judresni - tuo mažesnė rizika, kad 
pertempsi. Taisyklingai atremk. Matyk ateinantį smūgį. Sek 
priešininko judesius. Tuo pat metu - įtempk reikiamą raumenų 
grupę, kad galėtum atremti kirtį. Visų pirma - stiprus sprandas 
apsaugo galvą nuo traumos. Dėl tokio savo sprando Mradas 
praktiškai turėjo imunitetą nokautams. 

Psichologiškai: tavo skausmas didėja apėmus baimei ir ma- 
žėja sukilus agresijai. 

Vienintelė Mrado problema - pastaruoju metu jis per daug 
treniravosi sporto salėje ir per mažai „Pancrease“. Priešingas 
santykis. Dideli raumenys - prastesnis judrumas. Jis buvo be- 
pradedąs prarasti formą. Per daug sustingę sąnariai. Nerangi 
reakcija. Lėtesnės smūgių serijos. 

Kova turėjo būti gyvenimo būdas. 


Po treniruotės Mradas apsimovė treningines kelnes. Ko- 
ledžo treningą. Prakaitas nudžiūvo. „Pancrease“ jis po dušu 
nesiprausė. Prausdavosi namie. Klubo vaikinai buvo per jauni. 
Per daug nerimastingi. Mradui labiau patiko kvadratiniai iš 
„Fitness Club“. Išgėrė proteinų gėrimo. Grįžęs namo jis įkals 
savo paties raganiško prieaugio vaistų mišinio. 

Važiavo namų link. 

Pervažiavo Vakarinį tiltą, gražiausią miesto vietą. Apšviestą 
iš apačios. Vaizdas į teritoriją - aneksuotą serbų verslo imperiją. 
Joks pabėgęs juodašikniukas iš jų jos neatims. 

Po keturių minučių - Katarinos bėgių gatvė. Namie. Dabar 
tik susirasti vietą mašinai. 

Butas - trys kambariai ir virtuvė. Svetainė, Mrado miega- 
masis ir Luvisos kambarys. 

Svetainė - Rytų Europos liukso stilius. Juodų odinių sofų 
minkštasis kampas. Stiklo stalas. Knygų lentyna su stereogro- 
tuvu, plokščiu skystųjų kristalų televizoriumi ir DVD grotuvu. 
Brangūs dalykėliai. Toliau lentynoje kompaktinės plokštelės, 
daugiausia serbiškos ir roko: Briusas Springstinas, „Fleetwood 
Mac“ ir Neilas Jangas. DVD filmai: veiksmo, bokso, visi „Ro- 
kiai“ ir serbiški dokumentiniai. Giminių Belgrade, Švedijos 
karaliaus, Slobodano Miloševičiaus ir Luvisos nuotraukos. 
Trys buteliai gero viskio ir vienas „Stoli Cristall“. Likęs alko- 
holis stovėjo kitoje spintelėje. Ant sienos kabojo keturi titnago 
šautuvai, pirkti ginklų turguje Vojvodinoje - sukilimo prieš 
turkus 1813-aisiais simboliai. Plačioje sekcijoje šalia knygų 
lentynos: du „Browning“ pistoletai, viena 0.41 kalibro „Smith 

6 Wesson Magnum“ kopija, vienas durtuvas ir tikra karo laivų 
sausumos mina. Durtuvas buvo panaudotas kaip priklauso. 
Nuolatiniai klausimai dėl minos - ar ji neutralizuota? Mradas 
nesistengė išsklaidyti abejonių. Niekada niekam nepasakojo, 
kaip yra iš tiesų. 

Jis atsisėdo ant sofos. Įsijungė televizorių. 

Spragsėjo per kanalus. Keletą minučių žiūrėjo gamtos progra- 
mą apie krokodilus. Nusibodo. Blaškėsi toliau. Visur šūdas. 

Pačiupinėjo savo revolverį. Mradas varė „Starfire“ amu- 
nicija. Šovinio viršūnėlėje — skylė. Efektas pataikius - spro- 
gimas. Išplėšia pakankamai mėsos, kad ir vienas šūvis būtų 
mirtinas. 

Padėjo revolverį ant stalo. Mąstė. 

Pasaulinio lygio prakeiktas fiasko dėl vyrioko Chorchės. 
Pyko ant savęs, kad nesugebėjo surasti latino, ant Radovano - 
dėl jo arogantiško stiliaus ir ant Chorchės, kad tas slapstėsi. 
Viduryje - stulpelis klausimams be atsakymų. Du pabrauktieji 
žodžiai, dabartinė vieta, apvesti. Pėdsakai dingo. Bet tokie 
paprastai anksčiau ar vėliau išsiduria. Baigiasi babkės. Nori 
susitikti mergų. Gyventi dolce vita. Sunku pabėgus. Nors Chor- 
chė nesiafišavo. Vis vien Mradas buvo tikras, kad juodašiknis 
tebėra šalyje/mieste. Tai dar ne pabaiga. 

Bet kur jo ieškoti? 

Mradas atsilošė. 

Sudrebėjo jo mobilusis. 

„SMS žinutė: „Šiąnakt sutikau Chorchę. Dabar jis pas Va- 
dimą.“ 

Aukso puodas. 

Adrenalino srovė. 

Mradas paskambino tuo numeriu. Atsiliepė vyrukas Ašuras. 
Mradas vardą prisiminė. Vienas iš bachūriukų, kuriems jis su 
Ratku rodė Chorchės nuotrauką savo vizitų Solentunoje metu. 
Išklausė darkyta švedų kalba išklotą istoriją. 

Ašuras, Chorchė ir dar vienas neklaužada, Vadimas, vakar 
vakare ūžė mieste. Buvo nuvarę į „Mingel Room Bar“ Solentu- 
noje ir pylė. Chorchės vos neparišo mentai. Latinas pasiprašė 
pernakvoti pas Vadimą. Ašuro teorija: jie tebėra ten, nes dar 
tik dvylikta valanda dienos. 

Mradas padėkojo. Pažadėjo vėliau užsukti ir išmokėti su- 
tartą apdovanojimą. 

Apsivilko savo odinę striukę. Į vidinę kišenę įsidėjo gu- 
minę lazdą. Revolverį įsikišo į dėklą. Nusileido žemyn prie 
automobilio. 

Važiavo dabar jau puikiai pažįstamu keliu į Solentuną. Na 
dabar, velniai griebtų, viskas susitvarkys. 


Kaip protingiausia elgtis? Iškart įeiti į butą, kaip Serchijaus 
atveju, ir varyti savo? Didelė rizika, kad Vadimas, Chorchė ir 
galbūt kiti bute esantys asmenys bus sunkiau įveikiami nei 
žvieglioji Serchijaus mergina. Rizika numeris du: jei kaimynai 
išgirstų ir prisistatytų mentai, Chorchė vėl sėstų. Latinas savo 
žiniomis galėtų paguldyti didžiąją jugų imperijos dalį. Išvada - 
Mradas prie bėglio prieis, kai šis bus vienas. 

Tuo metu jis paskambino Ratkui, Bobanui ir kitiems kon- 
taktams. Paklausė, ar jie yra girdėję apie Vadimą. Kas jis per 
vienas. Ar pavojingas. Įkinkė juos į darbą apsiskambinti ir 
išsiaiškinti daugiau: ar čiuvas dirbo, kur čiuvas dirbo? Su kuo 
bendravo? Ar nešiojosi ginklą? 

Mradas stebėjo lauko duris. Žmonės įeidavo ir išeidavo. 
Jis konstatavo: neįtikėtinai didelis žmonių srautas turint ome- 
nyje, kad buvo vidurdienis. Imigrantai, narkomanai, žmonų 
mušeikos, kiti nusikaltėliai, suvežti į tokio pat plauko trobas 
kaip kad jis pats užaugo. 

Mradas tebesikalbėjo su Bobanu, kai išėjo asmuo, atrodantis 
kaip Chorchė. | 

Anksčiau latiną buvo matęs keturis ar penkis kartus. Pas- 
tarąjį sykį — teisme, kuriame jis liudijo taip, kad Chorchė 
sėdo šešeriems metams. Radovanas ir Mradas paaukojo jį 


212 


vilkams - reik susitaikyti su kai kuriais praradimais. Tuomet 
latinas atrodė kaip jaunas, pasikėlęs vyrukas moderniais, į akį 
krintančiais drabužiais. Aukso grandinė su kryžium. Plaukai 
blizgėjo nuo želė. Graži barzdelė. Greiti judesiai ir spragsintis 
žodžių įniršis. Dabartinis asmuo prie mašinos - tikras negras. 
Garbanoti plaukai, tamsiai ruda oda. Ėjo lyg rastafaris, sliūki- 
no į ritmą. Apsmukę drabužiai, purvinas vatinis. Bet vis tiek 
kažkas šio Žmogaus suvargusioje išvaizdoje spinduliavo ką 
kita - gyvumą. 

Turi būti latinas. 

Mradas susmuko giliau į sėdynę. Matė Chorchę dairantis 
aplinkui. Po to jis patraukė priemiestinių traukinių stoties link. 
Aplinkui per daug žmonių, kad būtų galima ką nors daryti. 

Mradas palaukė, ko! Chorchė pasuks už kampo, link keliuko, 
vedančio į stotį. Tada išlipo iš automobilio. Užsidėjo akinius nuo 
saulės. Apsuko šaliką dar sykį aukščiau ant smakro. Didžiojo 
automobilių dievo meldė: padėk, kad mano mašina pavojingiau- 
sioje Solentunos gatvėje nebūtų subraižyta, paliesta, nušvilpta. 

Užėjo už kampo, kur dingo Chorchė. 

Chorchė nepasuko ir nelipo laiptais į priemiestinį traukinį. 
Jis ėjo tiesiai. Solentunos centro link. Mradas laikėsi per atstu- 
mą. Tuo pat metu nenorėjo pamesti Chorchės iš akių. 

Įėjo į Solentunos centrą. Mradas, prieš žengdamas paskui, 
keletą sekundžių palaukė prie automatiškai slankiojančių durų. 
Tik įėjęs pamatė Chorchę pasukant į maisto prekių parduotuvę 
ICA. Mradas įsėlino į Ekspertų parduotuvę, esančią priešais. 
Koks seklys, tikras Erkiulis Puaro. Jis paskambino Ratkui. Ser- 
biškai paklausė: 

— Ratkai, kur esi. Svarbu. 

Ankstesnio pokalbio metu Ratkas niurzgėjo dėl perdėto 
elgesio su Serchijumi. Dabar jis suvokė, kad kažkas dedasi. 

— Esu namie. Žiūriu „Swedish Touring Car Championship“, 
STCC. Ar radai jį? 

— Taip. Jis nakvojo pas vieną vyruką Solentunoje. Dabar 
pakeliui iš čia. Pasiruošk. Eik į savo automobilį. 

— O aš taip gerai buvau įsitaisęs. Kur važiuoti? 

— Dar nežinau. Tik pasiruošk startuoti. 

— Jau už durų. 

- Šaunu. Paskambinsiu. Iki. 

Chorchė išėjo iš parduotuvės. Abiejose rankose - po mai- 
šelį. Atrodė pilni maisto. Latinas tikrai turėtų patraukti į savo 
slėptuvę. 

Jis sekė paskui, pakilo į priemiestinį traukinį. Esminė taisy- 
klė: kai ką nors seki, jokių staigių judesių. Toks vyrukas kaip 
Chorchė, kuris buvo įtempęs visas jusles, išsyk sureaguotų. 

Chorchė išėjo į peroną. Mradas liko laukiamojoje salėje. 
Tikėjosi, kad šviesa lauke stiklo duris pavertė veidrodžiais. 
Chorchė atrodė budrus. 

Atriedėjo traukinys į miestą. Chorchė įlipo. Mradas įšoko 
į kitą vagoną. 

Jis vėl paskambino Ratkui. Paprašė jo važiuoti miesto link. 

Kiekvienoje stotelėje Mradas pažiūrėdavo pro duris. Chor- 
chė neišlipo. 

Traukinys pristabdė. Lėtai įriedėjo į centrinę stotį. 

Sustojo. Mradas pažiūrėjo. Pamatė išlipant Chorchę. 

Mradas laukė prie traukinio, kol Chorchė leidosi laiptais cen- 
trinės metro stoties link. Jis sekė iš paskos. Chorchė priekyje tarp 
žmonių. Mradas susikoncentravo, nevalia dabar jo pamesti. 

Jie ėjo taku centrinės metro stoties link. 

Indėnų grupė grojo skudučiais ir mušė būgną. Prie kolo- 
nos stovėjo lietpalčiu vilkinti moteris ir visiems piršo Jehovos 
liudytojų laikraštį. 

. Chorchė - žemyn į metro peroną. Mradas sekė paskui. Pa- 
doriu atstumu. 

Chorchė įlipo į metro, važiuojantį į Miorbio centrą. Mradas - 
į kitą to paties traukinio vagoną. 

Vagonas buvo pustuštis. Du vaikėzai su beisbolo kepurai- 
tėmis ir neperpučiamomis striukėmis, turintys potencialo būti 
užverbuoti ateityje, sėdėjo susikrovę kojas ant sėdynių. Vienas 
ne į temą Sturės aikštės vaikinas: blondinas, trijų ketvirčių 

paltas, siauri džinsai, atgal sulaižyti plaukai. Klausėsi savo 
mp3 grotuvo. 

Chorchė išlipo Aukštosios karališkosios technikos mokyklos 
stotelėje. Mradas irgi. 

Chorchė atsistojo prie autobusų tvarkaraščių, esančių už 
užkardų. Žiūrėjo laiką. Įėjo į spaudos kioską. Kažką nusipirko. 
Maišeliai atrodė sunkūs. Jis užlipo į autobuso stotelę. Mradas 
ėjo paskui. Sturės aikštės vaikinas iš metro irgi buvo ten, at- 
sistojo toje pat autobuso stotelėje kaip ir Chorchė. Tikriausiai 
tik sutapimas. 
keliaus Norteljės apylinkių link. 

Mradas paskambino Ratkui. Jį informavo: 

— Važiuok Aukštosios karališkosios technikos mokyklos 
link. 

Atvažiavo 620-asis autobusas. Ratkas vis dar neapsireiškė. 
Mradas nuėjo link dešrelių kioskelio Valhalos kelio viduryje. 
Prie jo - taksi automobilių virtinė. 

Chorchė įlipo į autobusą. Šis pajudėjo iš stotelės. 

Mradas taksi vairuotojui pasakė: 

— Sek paskui autobusą 620. 

Jie važiavo trisdešimt minučių. Mradas nerimavo. Vyrukas 
Chorchė buvo protingas. Budrus. Galėjo pradėti smalsauti, 
kodėl tas pats taksi automobilis visą laiką važiuoja paskui au- 
tobusą laikydamasis per du-penkis automobilius užpakalyje. 

Mradas palaikė ryšį su Ratku. 

Okeršbergoje persėdo į jo automobilį. 

„Jie sekė paskui laikydamiesi atokiau. Neatrodė keistai. Daug 
automobilių važiavo judrioje eilėje paskui autobusą. Šis stojo 
nedaugelyje stotelių. 

Labiausiai tikėtina, kad latinas vis dar sėdėjo jame. 

Galiausiai - stotelė „Divikas“. Autobusas sustojo. Chorchė 
išlipo. 

Sturės aikštės vaikinas irgi. Keista, bet dabar nėra kada apie 
tai galvoti. 

Mradas rėkė: 

— Velniai griebtų, suk. 

Ratkas pasuko į tą pačią pusę, kur ėjo Chorchė. Mradas 
susmuko ant keleivio sėdynės. Jie pravažiavo pro Chorchę per 
tris metrus. Važiavo taip lėtai, kaip tik išdrįso. Lyg nesigaudytų 
šiose vietovėse. Galiniame veidrodėlyje matė jį einantį toliau. 
Teturėjo keletą minučių. Po to būtų kilę per daug įtarimų. Turi 
važiuoti toliau. Chorchė dingo iš akių už jų. 

Jie sustabdė automobilį. Išlipo. Mradas nuėjo tarp medžių, 
į mišką. Nuo kelio nebuvo matomas. Ratkas pasileido eiti prie- 
šinga kryptimi. Chorchės link. 

Po dviejų minučių Ratkas paskambino: 

— Jis per šimtą metrų nuo manęs ant kelio. Vis dar eina 
tavo kryptimi. Ką daryt, jei jis mane atpažins, ims nerimauti 
ir pasileis bėgti? 

- Ir toliau eik jo link. Prasilenk, kaip niekur nieko. Po to, kai 
įsitikinsi, kad jis tavęs nebemato, apsisuk. Pradėk sekti paskui. 
Aš juo čia pasirūpinsiu. | 

Mradas laukė. Netoliese namų nematyti. Nei žmonių. Anei 
problemų. 

Mobilusis įjungtas. Pažymėtas Ratko vardas. Pasirengęs 
jam skambinti. 

Chorchė artėjo. Rankose maišeliai. Išvargusi veido išraiška. 
Už dvidešimties metrų, ant kelio. Mradas paskambino Ratkui. 
Šnibždėjo. Paprašė jo bėgti. 

Mradas iš už medžių išlindo lyg piktas XL dydžio girinis. 

Chorchė išsyk suvedė. Išsigandęs žvilgsnis. Maišeliai iš- 
krito iš rankų. Apsisuko. Pamatė Ratką, atbėgantį iš nugaros. 
Suvokė situaciją. Bandė bėgti - per vėlu. Mradas sugriebė jį 
už striukės. | 

Jugų sugrįžimas. Juodašiknio žlugimas. 

Mradas iš visų jėgų sudavė Chorchei į pilvą. Chorchė susi- 
rietė dvilinkas. Pargriuvo. Ratkas pripuolė iš už nugaros, su- 
griebė jį, Mrado padedamas nuvilko latiną tarp medžių. Tolyn 
nuo kelio. Mradas kartu tempėsi ir maišelius. Chorchė vėmė. 

Rūgšties kvapas. Maisto atliekos ant Mrado batų. Mradas su 
gumine lazda rankoje - tvatijo Chorchei per nugarą. Chorchė 
nuvirto ant žemės. Klūpojo keturpėsčiais. Mradas ir toliau 
daužė. Chorchė rėkė. Mradas atidus - nieko nesuknežino. Jo- 
kių lūžių. Nė lašo kraujo. Jokių gyvybei pavojingų sužalojimų. 
Nieko, kas būtinai reikalautų gydytojų pagalbos. Tik trankė 
gumine lazda. Per šlaunis, rankas. Davė per nugarą, sprandą, 
pilvą. Karšė kailį. Diržė. Talžė. 

Chorchė bandė atsiklaupti. Sulinko. Saugojo galvą. Susi- 
rietė. 

Mradas kaip reikiant paleido guminę lazdą į darbą. Ši latino 
kūnu šokinėjo aukštyn žemyn. 

Galiausiai Chorchė tebuvo šlapia vieta. Sumaitotas į skutus. 
Beveik nualpęs. 

Mradas pasilenkė. 

— Ar girdi mane? Subine, tu. 

Jokios reakcijos. 

Mradas kilstelėjo jo galvą už plaukų. 

— Jei mane girdi - sumirksėk. 

Latinas sumirksėjo. 

- Žinai, apie ką kalba. Bandei išdurti ne tuos žmones. Rado- 
vanui nepatinka tavo stilius. Pats kaltas. Kas, velniai griebtų, 
manaisi esąs? Reketuoti Radą dėl pinigų. Prisimink šitai: mes 
visuomet tave rasim. Kad ir kur būtum: slapstytumeisi pa- 
bėgęs, cypėj. Pas savo mamą. Mes niekada nepamiršim. Mes 
visuomet nubausim. Kad ir mažiausias šūdelis nutekėtų iš 
tavęs apie mus - tik kitą sykį nebūsiu toks geras. 

-Mradas paleido Chorchės plaukus. Galva nusviro. 

— Ir dar vienas dalykas, - Mradas išsitraukė savo mobilųjį. 
Maigė mygtukus, kol mobiliojo fotoaparate prisikasė iki nuo- 
traukų. Pakišo telefoną Chorchei priešais veidą. 

— Ar atpažįsti šitą merginą? Aš su ja apie tave kalbėjausi. 
Gali jos pasiteirauti. Gerai ją pažįstu. Žinau, kur gyvena. Kur 
mokosi. Kokias paskaitas dienomis lanko. Nepašiukšlink jai. 
Būtų gaila tokios gražios merginos. 

Ch-boy tai atsijungęs/tai sąmoningas. Pirmyn atgal. 

Beprotiškas skausmas. 

Užsimerkė. Laukė. Girdėjo jugus nueinant. Traškesį miške. 
Garsai nutilo. Jis laukė. Klausėsi. 

Vienas. 

Sudaužytas į gabalus. Negalėjo pasijudinti. Nejautė kojų — 
nutirpusios. Ir rankų visai nejautė. Jautė tik savo nugarą. Nu- 
alpo. 


Grįžo. Girdėjo keliu pravažiuojantį automobilį. Girdėjo savo 
paties širdį. Bandė pajudinti ranką. Per daug skausminga. 

Vėmė. 

Tik gulėjo. 

Minčių eiga aiški: Chorcheliukas bruknių girioj. Sumaitotas. 
Paliktas. Pažemintas. Manėsi esąs karalius. Iš tiesų - naiviau- 
sias nevėkšla. Jie užsisėdo Paolą. Dieve, kad tik nebūtų jos 
sužeidę. Kad tik nebūtų pažeminę. Jis jai paskambins, kai tik 
baigs reikalus čia. Kai galės atsistoti. Paola, geriausia pasaulyje 
sesuo. 

Jis paskendo tamsoje. 

Ji susitaikė su mažojo Chorchės įžūlumu. Kai jam buvo 
keturiolika, jis grįžo iš mokyklos su laišku rankoje. 


Norėčiau pranešti, kad Chorchei Salinui Barijui nuo kovo pra- 
džios: šešias savaites nebus leista lankyti Turebergos mokyklos. 
Šios priemonės taikymo priežastys yra jo sunkios bendradarbia- 
vimo problemos bei neigiami veiksmai kitų mokinių atžvilgiu ir 
nedarbas pamokose. Aš keletą sykių Jums esu pareiškęs mintis 
dėl Chorchės problemiškumo, ir mes, be to, esame kalbėjęsi su 
Turebergos mokyklos kuratore Inga Britt Lindblum apie galimybę 
leisti Chorchei pačiam pažvelgti į savo elgesio pasekmes. Deja, 
šį semestrą jo destruktyvus elgesys dar paūmėjo, ir apie tai aš 

diskutavau su juo ir su Jumis šių metų vasario 3 d. Mokykla ne- 
mato kitos išeities kaip neleisti Chorchei lankyti pamokų anksčiau 
"paminėtą laikotarpį. Solentunos savivaldybė siūlo pamokas namie. 
Dėl išsamesnės informacijos prašom susisiekti su manimi. 


Direktorius Janas Lindas 


Mama verkė. Rodrigesas mušė. Chorchė galvojo: „Jei mano 
tikrasis tėtis būtų čia, jis mane pasiimtų atgal į Čilę.“ Bet Pa- 
ola nepyko, nebuvo abejinga. Nebandė išsisukinėti. Tik buvo 
gera. Vienintelė rimtai pasikalbėjo su Chorcheliuku. Nors jis 
ir jautėsi kietuolis, kalbėtis buvo malonu. Ji paaiškino: „Tu 
esi Mamos ir mano princas. Niekada to nepamiršk. Kad ir ką 
darytum. Esi mūsų princas.“ 


Kažkas miške pašaukė Chorchę vardu. Gulėti ramiau ir 
tyliau jau nebuvo įmanoma. Ar jugai grįžo? 

Niekas nepasirodė. 

Kiek laiko jis čia išgulėjo? Dešimt minučių? Dvi valandas? 

Dvokė vėmalais. 

Jam buvo ragai. Jugai protingesni, nei jis manė. Turėjo būti 
dar atidesnis. Kaltos pagirios. Kiek laiko Mradas su kompanija 
sekė paskui jį? Jų autobuse nebuvo. Jų nebuvo metro vagone. 
Nematė jų nei autobuso stotelėj prie Aukštosios karališkosios 
technikos mokyklos. Nepastebėjo, kad tas pats automobilis 
būtų važiavęs paskui autobusą. Ar jie sekė jau nuo pat Solkės? 
Iš kurjie žinojo, kad jis pas Vadimą? Įtarimai: prakeiktas rusas 
išpliurpė. Arba kas nors klube matė praeitą naktį. Ar liaudis jį 
atpažino? Visiška šikna. 

Jis bandė pajudinti kuo mažesnę kūno dalį, smilių. Iš pra- 
džių jo nejautė. Po trijų sekundžių visa ranka pulsavo skausmu. 
Per daug skausminga. Jis garsiai sušuko. Nusišikt, jei jugai vis 
dar čia. 

Kažkas vėl pašaukė jį vardu. 

Jis vėmė. 

Antjo liežuvio maldos: La madre gue te pario. Mintys jo galvo- 
je: kuo jis dabar galėjo pasikliauti? Serchijumi? Edžiu? Ašuru? 
Ar jis galėtų susisiekti su savo mama? Ar išdrįstų paskambin- 
ti savo seseriai? Pabėgti iš kalėjimo sekėsi kaip per sviestą, 
sklandžiai. Greitai. Kol kas geriausiai. Bet gyvenimas po to — 
Chorcheliukas visko kaip reikiant neapgalvojo. Manė, kad bus 
lengva. Ta pati klaida kaip ir visų - buvo silpnas, atsipalaidavo. 
Panūdo socialinio kontakto. 

Jis pabandė atsimerkti. 

Aplinkui eglės. Ant žemės dėmėmis gulė prasiskrodusi švie- 
sa. Visur ruda, nusėta spyglių, plika. Paukščių negirdėti. 

Kas bus dabar? Vienas dalykas - rizikuoti pačiu savimi 
norint prieiti prie Radovano babkių. Bet rizikuoti savo sese- 
rimi? 

Galvojo apie dvi savo tatuiruotes. Ant dešiniojo peties be- 
sišypsantis kipšas. Įspaustas vien juoda spalva. Aplinkui rau- 
donos, oranžinės ir geltonos spalvos liepsnos. Ant nugaros 
krucifiksas su tekstu: The Man, gotikiniu šriftu. Manė esąs !he 
man with the master plan, tuotarp iš tiesų buvo tik nevykėlis. 
Išdurtas. 

Pralaimėtojas, teisėjui skaičiuojant gulintis ant žemės. 

Deliukso stiliaus vaikinas vaikštinėjo nykštukų girioj. JW Chor- 
chės ieškojo atsižvelgdamas į dvi tikimybes: kad sužeistas 
čilietis guli kur nors tarp medžių arba kad jugai jį pasiėmė į 
automobilį. | 

Pradėjo nuo dešinės. Ėjo zigzagais - iš pradžių maždaug 
dešimt metrų gilyn į mišką, paskui skersai žemyn kelio link. 
Po to vėl dešimt metrų tiesiai į mišką. 

Galvojo apie „Kosminius kiaušinius“. „Iššukuok vietovę!“ — 
įsakė Darko Veiderio karikatūra. Kitame kadre jo padėjėjas 

palei žemę tempė dideles šukas. Melas Bruksas - toks be ryšio 
ir vis tiek baisiai išradingas. 

"JW šukavo mišką. 

Tarp eglių Chorchės nebuvo nė padujų. 


Prieš valandą ir dvidešimt minučių JW atvyko į Rūdos 
kelią, ir kaip tik laiku, kad pamatytų asmenį, atrodantį visai 
kaip Chorchė, išeinantį pro laiptinės duris. Detektyvas JW 
žengė keletą žingsnių atgal, už namo kampo, ir tai, kaip vėliau 
paaiškėjo, buvo labai teisingas ėjimas. Jis dirstelėjo į priekį. Iš- 
vydo, kaip iš pernelyg prabangaus automobilio išlipo didžiulis 
vyras ir nusekė paskui čilietį. Kažkas čia ne taip. Vyras prie 
Chorchės taip ir neprisiartino. Jis visą kelią laikėsi per kelis 
metrus už nugaros. Po kiek laiko tapo aišku - milžinas čilietį 
persekiojo. 

Vyras atitiko visus klasikinio jugų gangsterio išvaizdos rei- 
kalavimus: pusilgė odinė striukė, šalikas, juodi džinsai, odiniai 
batai. Sprandas platesnis už Halko. Rankos kabojo pastirusios 
į šonus, atrodė, lyg jis nuolat būtų nešiojęs televizorių. Trumpi 
pelenų spalvos plaukai, tiesiai nukirpti kirpčiai. Žiaunos bylojo 
apie kietą kaip titnagas testosteronų dietą. 

Po velnių, kodėl Abdulkarimas užkrovė jam šitą reikalą? 
JW jautėsi kaip nevykėlis policijos seklys. Nedrįso prieiti, nors 
Chorchė buvo ranka pasiekiamas. Dar didesnis klausimas: kas 
tas milžiniškas jugas? Ar serbų mafija irgi norėjo pasinaudoti 
čiliečio Žiniomis apie kolą? 

Tas ir toliau sekė. Pasikėlė į priemiestinio traukinio stotį. 
JW liko stovėti ant eskalatoriaus apačioje ir girdėjo įriedant 
traukinį. Tada užbėgo į viršų ir įšoko į vieną vagoną. Jis pro 
durų langą matė jugą kitame vagone. Puiku. 

Totali įtampa. JW visai užmiršo Kamilos reikalą. 

Milžinas jugas išlipo centrinės stoties stotelėje. Chorchės 
nebuvo matyt, bet JW darė prielaidą, kad jugas žino, ką daro. 
Sekė jam iš paskos žemyn. 

Išlipo prie Aukštosios karališkosios technikos mokyklos. 
Leido jugui nutolti. Jis matė Chorchę stoviniuojantį stotelėje. 
JW tiesiu taikymu nuėjo į tą pačią stotelę. Turi atrodyti, kad jo 
vienintelis tikslas gyvenime buvo 620-asis autobusas. Eidamas 
dviejų metrų atstumu prasilenkė su milžinu jugu. JW negalėjo 
nuspręsti, ar atrodo įtartinai eidamas į tą pačią stotelę kaip ir 
Chorchė, bet, nepaisant to, jugo egzistavimą juto taip stipriai, 
lyg abu būtų stovėję akis į akį ankštame lifte. Vyras atrodė 
grėsmingai. 

Keletas asmenų įlipo paskui Chorchę, bet jugo autobuse 
nebuvo. Ar jis pasidavė? Chorchė sėdėjo įsispraudęs prie pu- 
samžės moters su krepšiu ant kelių. Ant sėdynių priešais sėdėjo 
du moters vaikai su ledų porcijomis rankose. Viena sėdynė už 
nugaros buvo tuščia, ant kitos sėdėjo dėdė, užsivožęs kepuraitę 
su snapeliu. Netinkamas momentas užkalbinti čilietį - palauks, 
kol šis išlips. JW atsisėdo pačiame gale. 


Jis išlipo toje pat stotelėje kaip ir čilietis. Ėjo iš paskos, keli 
šimtai metrų už jo. Po valandėlės pamatė tekinom atbėgantį 
jugų čiuvą. Viskas aišku, jie buvo ten. Po pusės minutės jis 
išgirdo klyksmą. Supanikavo. Ką, velniai griebtų, jam daryti? 
Jis įlindo tarp medžių. Stovėjo, klausėsi. Laukė. Ten jis ir dabar. 
Ketino Chorchės ieškoti. Bet jo nematyt. Praskersavęs šimtą 
metrų, JW perėjo į kitą kelio pusę. Buvo verta paieškoms skirti 
dar valandą. 

Buvo girdėti klyksmas. Ne toks stiprus kaip ankstesni, bet 
vis tiek persmelktas skausmo. 

Jis pabandė eiti ta kryptimi, iš kur sklido garsas. Dairėsi 
aplinkui. Matė tamsius medžius, spygliais nusėtus takelius. 
Kai kur eglių šakos rėmėsi į žemę ir slėpė tai, kas galėjo būti 
spygliais. Miškas šiaip jau nebuvo jo stichija. Be to, jis iš baimės 
tuoj pridės į kelnes. 

Už septynių metrų ant Žemės jis pamatė maisto prikrautus 
plastikinius maišelius. JW sekė pėdsakus. Kiek tolėliau gulėjo 
susirietęs žmogus. Ar tai čilietis? Ar jis gyvas? 

JW apsidairė. Jugų čia nebebuvo. Jis šūktelėjo. Niekas ne- 
atsakė. Priėjo arčiau. Vyrukas atrodė miręs. JW atsitūpė šalia. 
Ištarė Chorchės vardą. Tikrai netroško surasti negyvėlio. 

Galiausiai tas sureagavo. 

Chorchė vis dar užsimerkęs sumurmėjo: 

— Eik iš čia. 

JW nežinojo, ką sakyti. Galvojo: „Gerai, kad vyrukas gyvas.“ 
Bet jam turbūt reikia pagalbos? Nebūtų gera mintis įpainioti 
greitąją. | 

— Labas. Kaip jautiesi? Ar galiu kuo nors padėti? 

— Dink. 

- Malonu girdėti, kad esi gyvas. Žinau, kas toks būsi. Atpa- 
žinau tave. Aš jau kelias valandas tavęs ieškau. 

Chorchė atmerkė vieną akį. Švediškai kalbėjo su nežymiu 
Rinkebio akcentu: 

— O kas, po velnių, pats būsi? 

— Mano vardas Juhanas. Klausyk. Aš neturiu supratimo, kas 
tave taip sudirbo ir kodėl. Atrodai tikrai tragiškai. Tikriausiai 
nepakenktų ir pagalba. Turi paklausyti. Aš čia su geromis 
naujienomis. 

— Dink, jau sakiau. Neturi su manim jokių sušiktų reikalų. 
Aš niekad anksčiau nesu tavęs matęs. 

— Nagi. Esi Chorchė Salinas Barijus ir rugpjūčio dvidešimt 
devintą dieną pabėgai iš Esterokerio. Nuo tada slapstaisi, o tai 
tikrai nelengva. Kokaino versliuką išmanai geriau nei kas kitas. 
Stokholmo teritorijoje esi kolos karalius. Ar klausaisi, a? 

Chorchė gulėjo nejudėdamas. Nieko neatsakė. Bet nesakė 
ir ne. 

— Aš dirbu arabui, Abdulkarimui Hadžui, ar Žinai, kas jis 
toks? 

Chorchė vėl žvilgtelėjo į viršų. JW tai suprato taip: tęsk 
šneką. 

— Jis man parūpina k. Supranti, aš stumdau Sturės aikštės 
liaudžiai ir uždirbu tikrai gražaus pinigo. Iš jų galima gauti 
iki vienuolikos šimtų už gramą. Neblogai. Bet pagalvok, jei 
būtų galima dar labiau numušti užpirkimo kainas. Būtent tai 
ir darysime, kai išplėtosime veiklą. Ir mes tave pažįstame, tau 
ne gyvenimas be mūsų pagalbos. Be policijos, ryškiai esama ir 
kitos liaudies, kuri tavęs ieško. Dabar juos gali pamiršti. Mes 
tau padėsim, pastatysim tave ant kojų. Suveiksim pasą, pesetų, 
visko, ko tik tau reikia. Policija neturi jokių šansų. Nei tie tipai 
jugai. Jeigu dirbsi mums, būsi pasiturintis vyras. 

JW įkvėpė. Jam nusišikti, kad Chorchė atrodė visai atsijun- 
gęs. Jis jautėsi labai užsidegęs, apie tai galvodavo dienų dienas. 
Buvo sunku dabar būti ramiam. 

— Klausyk, mes stebėjome reikalus Stokholme. Kola pakeliui 
įsitvirtinti už centro ribų. Nauja mada, naujas visuotinis nar- 
kotikas. Ateityje bus kaip žolė. Ir kaina krinta kiekvieną dieną. 
Tau sėdant gramas juk kainavo tūkstantį du šimtus. Dabar 
daugelis aštuoniasdešimt penkių procentų čarlį parduoda už 
aštuonis šimtus. Dėl to kiekiai kyla kaip ant mielių ir mes, kurie 
turim gerų kontaktų, galime nusipirkti su nuolaida. Sukaup- 
tos įplaukos radikaliai didėja. Čia atsirandi tu, mums padėsi 
įsivežti daugiau. Visų pirma tu stumdysi liaudžiai priemies- 
čiuose. Tu ir mes, kartu, valdysime šitą miestą. Ar supranti? 
Valdysim miestą. 

Chorchė unkščiu balsu: 

- Maricon. Dink. 

Antra dalis 


(po keturių mėnesių) 


Protokolas 
Parengiamasis teismo posėdis Stokholmo apylinkės 
teisme, žodinis nagrinėjimas 


Byla nr. T 3245-06 


Teismas 
teisėjas Patrikas Renbekas 


Protokolą rašo 
Teismo posėdžio sekretorius Oskaras Hevermar- 
kas 


Šalys 


IEŠKOVAS 

Anika Šioberg, 690217-1543 
Griondalio gatvė 172 

117 69 Stokholmas 
Dalyvauja asmeniškai 


Atstovas pagal teisinės pagalbos įstatymą: 


Advokatas Joranas Insulanderis 
Pašto dėžutė 11244 
112 21 Stokholmas 

Dalyvauja 


ATSAKOVAS 

Mradas Slovovičius, 670203-9115 
Katarinos bėgių gatvė 35 

116 39 Stokholmas 

Dalyvauja asmeniškai 


Atstovas: 

Advokatas Martinas Tomasonas 
Pašto dėžutė 5467 

112 31 Stokholmas 

Dalyvauja 


DALYKAS 
Globa, gyvenamoji vieta, teisė bendrauti ir 
KES 


Pirmininkas peržvelgia tai, kas anksčiau įvyko 
byloje. 


REIKALAVIMAI 


Joranas Insulanderis pareiškia, kad Anika Šio- 
berg reikalauja, jog jai vienai būtų suteikta, 
kad ir laikinai, dukters Luvisos globa. 


Martinas Tomasonas pristato šį Mrado Slovo- 
vičiaus atsikirtimą. Jis prieštarauja Anikos 
Šioberg reikalavimui. Savo ruožtu jis rei- 
kalauja, jog Luvisai būtų suteikta, kad ir 
laikinai, galimybė su juo bendrauti kiekvieną 
savaitę nuo antradienio 18.00 val. iki penk- 
tadienio 18.00 val. 

Joranas Insulanderis pareiškia, kad Anika Šioberg 
prieštarauja Mrado Slovovičiaus reikalavimui. 
Ji sutinka, kad Mradui Slovovičiui būtų leista 
bendrauti su Luvisa kas antrą savaitę nuo antra- 
dienio 18.00 val. iki trečiadienio 18.00 val. 


APLINKYBĖS IR KT. 


Joranas Insulanderis nurodo šias Anikos Šioberg 
ieškinio aplinkybes. Anika Šioberg ir Mradas 
Slovovičius susituokė prieš maždaug devynerius 
metus. Po dvejų metų jie kartu susilaukė duk- 
ters Luvisos. Luvisai geriausia būtų nepalaikyti 
per daug artimų ryšių su Mradu Slovovičiumiį, 
nes jis dukrai daro labai neigiamą įtaką, taip 
pat dėl to, kad dukrai pavojinga su juo būti. 
Toliau: jis nesugeba bendradarbiauti su Anika 
Šioberg, kai prieš pasimatymus ir po jų vaiką 
reikia pasiimti ir palikti. Mradas Slovovičius 
daug kartų yra jai grasinęs. Nepaisant to, Anika 
Šioberg mano, kad Luvisai galėtų būti paskirta 
tam tikra apribota bendravimo su tėvu galimy- 
bė, nes vaikui svarbu palaikyti ryšį su abiem 
savo tėvais. Luvisa niekada nesiprašo pas Mradą 
Slovovičių. | 

Šalių santykiai pradėjo braškėti 2002 metais. 
Mradas Slovovičius niekada naktimis nebūdavo 
namie ir pramiegodavo didžiąją dienos dalį. 
Jis pykdavo, kai Luvisa verkdavo ar skleisda- 
vo kitokius garsus, ir ja nesirūpindavo. Anika 
Šioberg rūpindavosi maitinimu ir Luvisos higie- 
na. Mradas Slovovičius sukosi kriminaliniuose 
sluoksniuose ir 2004-ųjų pavasarį Anika Šioberg 
nusprendė skirtis. Mradas Slovovičius dėl to 
labai supyko ir, be kita ko, grasino išsivežti 
Luvisą į Serbiją. Be to, jis du sykius pasakė 

nusuksiąs tuometei žmonai sprandą, jei nelei- 
„sianti jam gyventi su Luvisa. į 
2004-2006 metais jo bendravimas su Luvisa nebuvo 
sklandus. Ilgus laiko tarpus, kurių ilgiausias - 
keturi mėnesiai, jis visai nematė Luvisos. Daug 
kartų Mradas Slovovičius negrąžindavo Luvisos 
sutartu metu ir laikydavo ją dar tris dienas 
be Anikos Šioberg leidimo. Su juo pabuvusi Lu- 
visa išgyvena didelį stresą ir blogai miega. 
Būdama pas Mradą Slovovičių ji ištisus vakarus 
žiūri vaizdajuostes, jis jai negamina visaver- 
čio maisto. Jis vis dar sukasi kriminaliniuose 
sluoksniuose ir anksčiau yra teistas už ne vieną 
prievartos pobūdžio nusikaltimą. Anikos Šioberg 
pažįstami teigė matę Mradą Slovovičių savo spor- 
tiniu automobiliu kartu su Luvisa važiuojantį 
greičiu, kuris smarkiai viršija leistinas ribas. 
Vieną sykį yra nutikę, kad jis ją buvo pasiėmęs 
į kovos sporto klubą, kur jai teko stovėti ša- 
lia ringo ir žiūrėti, kaip Mradas Slovovičius 
nudaužiamas. Po šio įvykio Luvisa buvo labai 
sukrėsta. 

Luvisai kenksminga bendrauti su Mradu Slovovi- 
čiumi. Iš dalies dėl to, kad jis ją vedasi į 
tikrai pavojingus užsiėmimus. Iš dalies dėl to, 
kad jis gyvena kriminaliniame pasaulyje. Be to, 
Mradas Slovovičius nesugeba bendradarbiauti su 
Anika Šioberg. 


Martinas Tomasonas nurodo šias Mrado Slovovi- 
čiaus atsakymo į ieškinį aplinkybes. Luvisai 
reikia tėčio. Netiesa, kad jai pavojinga su juo 
bendrauti. Jis nevažinėja per greitai su ja au- 
tomobiliu. Jis jai duoda tinkamo maisto ir ji 
ne vien tik žiūri televizorių. Jie kartu dažnai 
užsiima aktyvia veikla, be kita ko, eina į Skan- 
seną ir kepa bandeles. Vieną sykį Luvisa kartu su 

Mradu Slovovičiumi buvo nuėjusi į kovos sporto 
klubo patalpas, bet netiesa, kad ji matė, kaip 
jis buvo nurungtas. Jis ir Luvisa tik boksavo- 
si dėl juoko ringe visiškai nepavojingu būdu. 
Priežastis, kodėl Anika Šioberg teigia nebūtus 
dalykus, yra ta, jog ji pavydi Mradui Slovovi- 
čiui, nes jis netrukus po jų išsiskyrimo buvo 
užmezgęs santykius su kita moterimi. 

Problemų pasiimant ir atiduodant Luvisą kyla 
dėl Anikos Šioberg, kuri kartais yra psichiš- 
kai jautri. Tokiais atvejais ji apatiškai guli 
lovoje ir negali rūpintis Luvisa. Toks elgesys 
prasidėjo dar šalims gyvenant susituokus. Kai 
Anika patiria tokius depresijos periodus, Mrado 
Slovovičiaus nuomone, Luvisai nėra gerai gyventi 
pas Aniką Šioberg. 

Luvisai labai patinka bendrauti su Mradu Slo- 
vovičiumi ir ji daug sykių yra pareiškusi, kad 
norėtų daugiau pabūti su juo. Mrado Slovovičiaus 
paskutinio pasimatymo metu šių metų sausio mėnesį 
Luvisa pasakė, kad „ji norinti gyventi su tėčiu 
taip kaip gyvena pas mamą“. Ji visuomet labai 
nuliūsta, kai yra perduodama Anikai Šioberg. 
Anika Šioberg atsisakė leisti Mradui Slovovičiui 
pasiimi Luvisą į Serbiją, kad ši galėtų aplankyti 
savo senelį. Mradui Slovovičiui niekada nebu- 
vo kilusi mintis Luvisą ten pasiimti be Anikos 
sutikimo. 

Luvisai būtų geriausia, jei šalys tebeturėtų 
bendrą jos globą ir kad ji panašiai tiek pat 
bendrautų su savo tėčiu kaip ir su savo mama. 
Esant dabartinei situacijai Mradas Slovovičius 
mano, kad bendravimas nuo antradienio iki penk- 
tadienio yra pakankamas. 


Vadovaujant pirmininkui šalys aptarė taikos su-' 
tartį. Susitarimas nepasiekiamas. 

Posėdis skelbiamas baigtas, kai dalyviai supažin- 
dinami su faktu, kad apie sprendimą bus pranešta 
šių metų vasario 23 dieną 13.30 val. Jį pasiimti 
bus galima teismo kanceliarijoje. 


Po atskiro svarstymo apylinkės teismas priima 
šį sprendimą. 


SPRENDIMAS (bus paskelbtas šių metų vasario 23 
dieną, 13.30 val.) 


Priežastys 


Esant dabartinei situacijai apylinkės teismas 
nemato pakankamų priežasčių nutraukti bendrą 
globą. Todėl Anikos Šioberg ieškinys šioje da- 
lyje nebus patenkintas. 


O dėl bendravimo apylinkės teismas konstatuoja, 
kad Mradas Slovovičius per pastaruosius metus 
su Luvisa matėsi nereguliariai. Atsižvelgdamas į 
šią aplinkybę apylinkės teismas mano, kad Luvisa 
dabar turi teisę su juo matytis vieną dieną kas 
antrą savaitę. Tuo atvejų, jei bendravimas duotų 
teigiamų rezultatų, šalys pačios gali tartis dėl 
platesnių bendravimo formų. 


Išvada 


Iki tol, kol dėl šių klausimų bus priimtas teismo 
sprendimas arba nutartis, kuri įsigalios, arba 
tėvai priims sutartį dėl nagrinėjamo klausimo 
ir jų sutartis bus patvirtinta socialinio sky- 
riaus arba bus nutarta kita, apylinkės teismas 
nusprendžia: 


Bendra šalių Luvisos globa pasilieka. 

Luvisos poreikis bendrauti šiuo metu patenki- 
namas jai suteikiant teisę susitikti su Mradu 
Slovovičiumi kas antrą savaitę nuo trečiadienio 
18.00 val. iki ketvirtadienio 18.00 val. 


Kaip apskundžiama 

Skundas turi būti adresuotas Svėjos apygardos 
teismui, ir vėliausiai apylinkės teismą jis turi 
būti pasiekęs per tris savaites nuo sprendimo 
datos. 


Kaip ir anksčiau 


Oskaras Hevermarkas 

Psichologinės ribos Stokholmo teritorijoje išgremžtos. Trily- 
pė Karaliaus gatvės geografija. Toliausiai, prie Sturės aikš- 
tės, buvo įsikūrusios gražios drabužių parduotuvės, kavinės, 
klubai, kino teatrai ir elektros prekių parduotuvės. „Diesel“ 
parduotuvė, „The Stadium“. „Wayne's“ ir „McDonald's“. „Blue 
Moon Bar“ ir „The Crib“. „Rigoletto“, „Pasaka“ ir „Royal“. 
„El-Giganten“ ir „Siba“. Šia atkarpa judėjo visi: eiliniai švedai, 
Sturės aikštės liaudis, priemiesčių šutvės. Kita dalis, nuo Šieno 
aikštės žemyn iki Vazos gatvės - apsmurgusi vieta. Apleistos 
užeigos ir priplėkę restoranai. Muštynių zona, kurioje žmonė- 
josi imigrantų jaunimėlis ir eiliniai švedai. Paskutinėje dalyje, 
Vazos gatvės sankryžoje iki tilto, nebuvo nei restoranų, nei 
paprastų užeigų, parduotuvių ar kavinukių. Ten rikiavosi tik 
savito pobūdžio vietos: Oskaro teatras, „Fasching“ ir „Casino 
Cosmopol“. Vyresnė klientūra. Novatoriškas reviu fantastų, 
džiazo liaudies ir lošėjų mišinys. 

Stokholmo klubų/parduotuvių/pramogų gyvenimo vidur- 
kis. Karaliaus gatvė: šildomi šaligatviai, niekuomet neapsnig- 
ti - visuomet pilni žmonių. Nuolatinė vartojimo isterija. Trys 
skirtingi sluoksniai. Trys skirtingi pasauliai toje pat gatvėje. 

Mradas sėdėjo „Kickis Bar ėz Co“, vienoje iš pašvinkusių 
vietelių vidurinėje gatvės dalyje, ir laukė Ratko. Baras, vaišinęs 
stipriu alum 6r co: eiliu, pusstipriu alumi, sidru. 

Jis buvo siaubingai pavargęs. 

Tingiai spoksojo priešais. Aplinkui pulkeliais trynėsi dvide- 
šimtmečiai priemiesčių berneliai vogtomis pūkinėmis striukė- 
mis. Striukių nė nesikabino - jos simbolizavo tą pasaulį, į kurį 
jie iš tiesų niekada nebus įleisti. Stebėjo jį per deramą atstumą. 
Jie nežinojo, kas jis toks. Vis vien suvokė - su milžinu bare ne- 
siginčyk. Jei šios vietos drabužinė būtų jo, šių apsipūkavusių 
juodašiknių striukės jau seniai būtų sukabintos ant pakabų. 

Ant sienų kabojo neoninės raidės. Žodžiai: „Kicki koktei- 
liai“. Kas antra raidė raudona, mėlyna ir geltona. 

Mradasir Ratkas buvo sutarę susitikti bokalo alaus prieš pa- 
traukdami į „Casino Cosmopol"“, esantį kiek tolėliau Karaliaus 
gatvėje. Mradui reikėjo susiveikti švarių pinigų. Vaizdajuosčių 
nuomos punktai/plovimo įmonės neveikė taip, kaip turėjo. Ne- 
pavežė pakankamo srauto. Kazino visuomet buvo sprendimas 
kritiniu atveju plaunant pinigus. 

Jau buvo penkios po dešimtos. Ratkas paprastai nevė- 
luodavo. Ar pastaruoju metu jis nepradėjo daugiau burbėti? 
Taip nevalia. Mradas pagal jugų hierarchiją buvo aukščiau 
už Ratką. Todėl nusprendė palaukti ne daugiau nei dešimt 
minučių. 

Užsisakė dar vieną alaus. Permąstė pastaruosius mėnesius. 

Chorchės reikaliukas išsisprendė gerai. Praėjo keturi mėne- 
siai ir latino nuo tada nesigirdėjo. Į akis nešoko. Daugiau jokių 
bandymų vaizduoti visagalį. Mradas gaudavo žinių. Chorchė 
vis dar buvo mieste, laikėsi to paties tamsaus įvaizdžio, kad 
galėtų gyventi slapstydamasis. Šiaip ne taip stūmėsi į priekį 

darydamas vienintelį dalyką, kurį išmanė - pardavinėjo koksą 
kokio nors platintojo sąskaita. Mradui į tai nusišikti - svarbu, 
Kad tik jam nemaišo. 

Mradas ir toliau varė įprastą vagą. Ilgėjosi Luvisos. Prakeik- 
ta Anika. Vasario 23 dieną buvo paskelbtas apylinkės teismo 
laikinas sprendimas: viena žinia - gera, kita - ne. Gerai, kad 
globa ir toliau bus bendra. Šūdas, kad jis galės bendrauti tik 
vieną parą kas antrą savaitę. Švedija ir vėl nuvylė serbus. 

Mradas kasnakt pabusdavo tarp ketvirtos ir penktos ir var- 
tydavosi. Kaip boba. Susiversdavo kaušą viskio, kad vėl galėtų 
užmigti. Kas, po velnių, darosi? 

Kartą jis nuslinko į Luvisos kambarį, kad atgautų dvasios 
ramybę. Atsisėdo ant jos lovos. Ši sugirgždėjo. Garsas kažką 
priminė. Negalėjo sugalvoti ką. Atitraukė jos rašomojo stalo 
stalčių. Pamatė kreideles. Suvokė, ką priminė traškėjimas. Jis 
jautėsi išsekęs. Kupinas baimės. Ką apie jį galvotų Luvisa, jei 
kada nors sužinotų, kiek šūdo jis yra pridirbęs? Ar galima 
būti geru tėvu ir tuo pat metu traškinti žmonėms pirštus? Jis 
turėtų baigti. 

Šiaip gyvenimas tekėjo sena vaga. Sferos plėtėsi. Žvangantie- 
ji byrėjo. Iš didžiųjų dalykų pastaruoju metu reikėjo sutvarkyti 
vaizdajuosčių nuomos punktus ir mąstyti, kaip reiks elgtis su 
policijos kiaulėmis, kai įsibėgės jų naujasis projektas „Nova“. 
Radovanas buvo susikvietęs į susirinkimą dėl „Novos“. Visi 
diskutavo apie mentų pastangas juos sustabdyti. Pats Mradas, 
Goranas, Nenadas ir Stefanovičius. 

Vaizdajuosčių nuomos punktų įmonės buvo įsteigtos atli- 
kus milžiniškus tyrimus apie vartininką Kristerį Lindbergą. 
Mradas nenorėjo tokio, kuris sukeltų įtarimų Registrų cen- 
trui, Mokesčių tarnybai ar kitiems smalsautojams. Patikrino 
Gyventojų registre, ar čiuvas tikrai registruotas Švedijoje. 
Automobilio registraciją, kad kokios neaiškios iš Vokietijos 
importuotos BMW nekeltų įtarimų, Mokesčių tarnybą, kad. 
mokesčių sąskaitoj būtų daugiau nei nulis, Antstolių žinybą ir 

asmenų skolų registrą, ar čiuvas neturi įsiskolinimų. Galiau- 
švaru. Mradas padėkojo savo Žmogui policijoje, Rolfui, už 
šio registro išrašą. 

Kristeris Lindbergas bent jau iš išorės buvo tvarkingas pi- 
lietis. Turėtų veikti. 

Mradas asmeniškai nenorėjo susitikti Lindbergo, laikėsi 
per atstumą. Goranas turėjo jam daug ką paaiškinti. Mradas 
tik vieną kartą kalbėjosi su čiuvu telefonu. Tas tesužinojo, kad 
Mradas buvo Gorano draugas, kuris už parašus ant dokumen- 
tų ir už atsakymus į galimus Mokesčių tarnybos klausimus 
suveikia gražaus pinigo. 

Lindbergas, Mrado nuomone - darbininko karikatūra. Kal- 
bėjo aukščiausio lygio kaimietiška švedų kalba, kiekviename 
ir kas antrame sakinyje - pseudogilios įžvalgos/banalūs paly- 
ginimai. Mradas mąstė apie jų vienintelį pokalbį. Nesusilaikė 
pats sau neišsiviepęs. 

— Laba diena, esu Gorano pažįstamas. Skambinu dėl idėjos 
apie įmonę, kuri užsiimtų vaizdajuosčių nuomos punktais. Ar 
jis ką nors apie tai minėjo? 

— Taigi taigi kaipgis. 

— Ar Žinai, apie ką kalba? 

— Kaip sakoma, ne iš mėnulio gi iškritęs. Raukiu idėją. 

— Ar galiu užduoti vieną klausimą? Ką darei prieš pradėda- 
mas dirbti su Goranu? 

— Tavo kalbinamas asmuo dirbo toje pat krovinių gabenimo 
įmonėje, „Estmano kroviniai“ Haningėje. 

- Ir kaip sekėsi? 

— Kaip diena ir naktis, jeigu taip galima pasakyt. 

— Ką turi galvoje? 

- Supranti, Estmanas buvo iš tų, kurie nespjauna į stikliuką. 
Vieną dieną išdygo Joranas. Perėmė visą košę. Stipriai padir- 
bėta, kaip sakoma. 

— Jis vardu Goranas. 

— Cha cha. Tiksliai, Goranas. Man šiek tiek su, kaip ten tais, 
vardais sunku. 

To pakako. Mradas nenorėjo nė iš tolo artintis prie Lind- 
bergo. 

Jis persiuntė čiuvui popierius. Paprašė jo pasirašyti. Dar 
sykį paaiškino, apie ką kalba: kad vienas Mrado ir Gorano 
draugas atidarys vaizdajuosčių nuomos punktus. Reikėjo as- 
mens, kuris registruotas Švedijoje, kad šis galėtų būti įrašytas 
kaip bendrovių valdybos narys. Lindbergas gausiąs vienkar- 
tinę išmoką, dvylika gabalų, už parašą. Po to jie jam duosią 
dešimt tūkstančių per pusmetį, tol, kol viskas pukšės. Mradas 
jį instruktavo, ką daryti, jei Mokesčių tarnyba ar kita landi 
žinyba imtų uostinėti. 

Kaip pasakė Lindbergas, reikalas buvo palaimintas. 

Mradas susisiekė su įmone, pardavinėjančia akcines ben- 
droves. Nusipirko dvi. Įmokėjo po šimtą tūkstančių į kiekvie- 
nos sąskaitą. Išsiuntė visus Lindbergo pasirašytus popierius. 
Sugalvojo pavadinimus: AB „Videospecialistas Stokholme“ ir 
AB „Videodraugas“. Atidarė banko sąskaitas. Pakeitė audito- 
rius. Suveikė patalpas. 

Vienas iš punktų buvo Karlo kelyje. Jie perėmė ankstesnę 
vaizdajuosčių nuomos vietelę, „Karlo aikštės video“. Vargšai 
turkai savininkai. Mradas pasiuntė Ratką ir Bobaną šiek tiek 
pagąsdinti. Šie nuėjo ten likus dešimčiai minučių iki darbo pa- 
baigos vieną spalio vakarą. Paaiškino situaciją. Turkai atsisakė. 
Po dviejų dienų, jiems atidarant „Betmanas: Pradžia“ dėklą, 
kuris buvo priduotas per skylę grąžinamiems filmams - bum 
bum. Vienas turkas prarado keturis pirštus ir kairiąją akį. 

Po mėnesio Mradas patalpas įsigijo už trisdešimt tūkstančių. 
Puikumėlis. 

Antrasis vaizdajuosčių nuomos punktas buvo Sioderteljės 
centre. Patalpose anksčiau buvo įsikūrusi cheminė valykla. 
Buvusiam savininkui prastai sekėsi, irgi, beje, turkui. Likimo 
išdaiga - jugai prieš turkus. Menkas koeficientas statantiesiems 

už jugus. Cheminės valyklos diedas savu noru pardavė už 
dvidešimt tūkstančių kronų. Tereikėjo pamoti. | 

Lapkričio mėnesį Mradas suremontavo ir perstatė patalpas. 
Į pagalbą pasitelkė AB „Griovimo specialistas Nelstoje“, savo 
paties griovimo darbais užsiimančią firmą. Apsukrus būdas 
sutvarkyti visus sumokamus/gaunamus PVM ir griovimo fir- 
mai išrašyti baltas faktūras. 

Mradas iš „Karlo aikštės video“ išmetė pornografinius fil- 
mus. Įsigijo ypač daug filmų vaikams - Disnėjaus rojus kvadra- 
tu. Išvertė vieną trumpąją sieną ir pripildė sveriamų saldainių 
dėžių. Perstatė kasos prekystalį, pasistengė, kad būtų galima 
įsigyti loterijos bilietų, laikraščių ir tapti nariu. Perdažė, pa- 
kabino naujausių DVD vaikams reklaminių plakatų, viename 
kampe pradėjo pardavinėti kišeninio formato knygas. Galuti- 
nis produktas: geriausia, vaikams tinkamiausia vaizdajuosčių 
krautuvėlė visoje Estermalmėje. 

Geras įspūdis. 

Sioderteljės punktas: Mradas pardavė cheminio valymo 
mašinas keliems seniems pažįstamiems sirams. Sioderteljė 
buvo jų Jeruzalė. Mradas žinojo: visą savo vaikystę bendravo 
su išeiviais iš Sirijos. Kartais net į vestuves pakviesdavo. Sirai — 
viena iš vieningiausių Stokholmo išeivių kolonijų. Dominavo 
cheminio valymo ir antrarūšių kirpyklų srityse. Antreprene- 
riai. Mradas savo pažintimis rūpinosi. Cheminės valyklos ir 
kirpėjų salonai — nė kiek ne prastesnės veiklos sritys pinigams 
plauti nei vaizdajuosčių nuoma. Galėjo puikiai praversti. 

Po dviejų mėnesių vaizdajuosčių krautuvėlės veikė idealiai. 
Esminė idėja paprasta. Mradas turėjo keturis šimtus tūks- 
tančių grynaisiais. Du šimtai tūkstančių sunaudoti perkant 
bendroves. Likę šimtas tūkstančių kiekvienai bendrovei, pa- 
dalyti į mažesnius įnašus, buvo pervedami į kiekvienos įmo- 
nės sąskaitą. Pinigų pakako užmokėti už patalpas, remontą ir 
vaizdajuostėms bei DVD filmams pirkti. Sporto salės vaikinai 
kas vakarą nuo ketvirtos iki dešimtos stovėjo krautuvėlėse. 
Išmokėjimas tiesiai šviesiai vokeliuose: T.Į.K. - Tiesiai Į Kišenę. 

Popieriuje Radovanas buvo darbuotojas ir akcininkas. Mradas 
neva dirbo puse etato. Jis į abiejų bendrovių sąskaitas grynųjų 
pervesdavo kas antrą dieną. Kai viskas įsisiūbavo, kiekvie- 
na krautuvėlė tikrovėje užkaldavo penkiasdešimt tūkstančių 
kronų per mėnesį. Mrado sušukuotoje apskaitoje - tris šimtus 
tukstančių per mėnesį. Išmokėjus Radovanui dvidešimt pen- 
kių tūkstančių kronų algą ir Mradui - dvidešimties tūkstančių 
kronų per mėnesį, kitos išlaidos, mokesčiai ir socialinės įmo- 
kos: maždaug šimtas penkiasdešimt tūkstančių kronų baltais 
iš kiekvieno punkto. Summa summarum: algos plius kapitalas, 
kuris tebebuvo bendrovėse - švarus kaip sniegas. 

Pinigai iš drabužinių versliuko, popierių pasaulyje per- 
leisti per vaizdajuosčių nuomos punktų veiklą, apdeginus 
mokesčius kitoje pusėje išlenda kaip garbingos kronos. Ir, 
geriausia, jei pasišiktų, smūgį turėtų atremti Lindbergas. Mra- 
das ar Radovanas nesėdėjo valdybose, neegzistavo jokiuose 
registruose. 

Nepaisant plovyklų sėkmės, ramu nebuvo. Jų nepakako. 
Pastaraisiais mėnesiais dar labiau ėmė kankinti nemiga. Radas 
atrodė labiau nei kada nors susinervinęs. Ar tai dėl Mrado 
reikalavimo didesnės drabužinių dalies? Jugų bosas rietė nosį. 
Teikė pavedimus Goranui ir kitiems, Mradui - ne. R. kažką 
planavo M. pašonėje. Gandų nutekėjo per Ratką ir Bobaną. 
Klausimas: ar R. įkinkė Mradą į vaizdajuosčių krautuvėlių 
statybas, kad šis būtų nuolat užsiėmęs? Klausimas numeris 
du: kas buvo Mradas be Radovano? Klausimas numeris trys: 
ką Mradas savo gyvenime galėtų veikti be šito? Ar jis tuomet 
egzistuotų? 

Anksčiau viskas buvo daug geriau. 


Ratkas nepasirodė. Mradas atsistojo. Užmokėjo. Vienas pa- 
traukė kazino link. 


„Casino Cosmopol“ - valstybės žaidimų pastogė par excellen- 
ce. Ištobulinta veidmainystės filosofija. Lošimas - liuteroniška 

nuodėmė, lošimas - švaistymasis/kvailystė/visuomenei atgręžta 
nugara, lošimas veda prie piktnaudžiavimo. Tuo pat metu iš 
viso to finansų ministras uždirba riebaus pinigėlio. Liaudžiai 
reikia malonumų, duonos ir žaidimų. Nagi, šiek tiek lošimų 
juk įdomu. Loterijos bilietai „Triss“, „Keno“, „Tian“, žirgų lenk- 
tynių V75 bei sporto varžybų „Langen“, „Oddset“, „Tipset“ 
lažybos, internetinis pokeris, žaidimų automatai „Jack Vegas“ 
et cetera. „Jack Vegas“ ir „Miss Vegas“ automatai geriausi: jie 
didžiajam broliui kasmet surinkdavo penkis milijardus. Prives- 
davo liaudį prie bankroto. Sugriaudavo šeimas. Sudaužydavo 
svajones. Piktnaudžiavimas lošimu, kaip ir nutukimas, buvo 
naujoji gerovės liga. Nuo tada, kai pradėjo veikti „Jack Vegas“ 
automatai ir kazino, lošiančiųjų padaugėjo septyniasdešimt 
penkiais procentais. 

Kazino apsaugininkai pasisveikino su Mradu. Jis praslinko 
pro kasas prie įėjimo. Paprastų lankytojų tapatybės kortelės 
buvo tikrinamos ir lyginamos su jų duomenų bazės nuotrau- 
komis. Pirmą sykį atėjęs į kazino žmogus būdavo nutfotogra- 
fuojamas. Mradui tokių dalykų nereikėjo - jis turėjo lankytojo 
kortelę metams. Be to - Mradas buvo Mradas. 


Vietelė atrodė kaip puikiai suremontuotų amžių sandūros 
stiliaus malonumų rūmų ir pigaus kruizinio kelto mišinys. 
Penkių aukštų. Pirmasis aukštas prabangiausias. Aukštos pen- 
kiolikos metrų lubos. Gražiai dažytos medžio plytelės ant 
lubų. Originalus tinkas ir raštai. Keturi labai dideli krištolo 
sietynai. Dėl veidrodinių sienų kambarys atrodė dar didesnis 
nei buvo iš tiesų. Ant grindų - raudona kiliminė danga. Aštuo- 
ni dideli ruletės stalai poromis po du. Tarp kiekvienos stalų 
poros, ant pakylos - kazino darbuotojas, apsirengęs smokingu 
arba kostiumėliu ir sėdintis juodame odos fotelyje su besisu- 
kančia koja. Užduotis: nenuleisti akių nuo žaidimo, prižiūrėti, 
kad niekas nesukčiautų. Mažiausias įnašas ant ruletės stalų - 
penkiasdešimt kronų statant ant skaičiaus, penki šimtai statant 

ant spalvos, lyginių skaičių arba stulpelio. Tūkstantinė lengvai 
išgaruodavo per penkias minutes. 

Toliau: penki „Black Jack“ ir „Punto-Banco“ stalai. Du „Sic 
„Vienarankiai banditai“ bei kiti automatai. 

Į akis vėl krito veidmainystė: kažkas Mradui įdavė brošiū- 
rėlę - „Ar piktnaudžiauji lošimu? Nėra ko gėdytis. Daugiau 
nei 300 000 švedų kaip ir tu kenčia nuo šios priklausomybės. 
Bet esama pagalbos. Paskambink mums į PRIKLAUSOMYBĖS 
CENTRĄ.“ Džiūgauk dėl šūdo: jie dalijo brošiūras prieš loši- 
mą, kai tuo pat metu be problemų buvo galima pasiimti šimtą 
tukstančių „Casino Cosmopol“ nuosavose pinigų išsiėmimo 
kabinose. 

Klientūrą kaip visuomet sudarė mažiausiai trisdešimt pro- 
centų azijiečių. Likusieji buvo švedai, vyresni juodašikniai 
vyrukai, pusamžės moterys su per didelėmis iškirptėmis, šutvė 
jaunimėlio ir profesionalūs žaidėjai — tie, kurie čia trindavosi 
kasvakar. 

Mradas pasisveikino su keletu pažįstamų. Patraukė aukštyn, 
kilo į ketvirtą aukštą, kur vyko tikrasis žaidimas. Pokeris. 

Antrasis aukštas: ruda kiliminė danga, „Black Jack“ stalai, 
kelios vidutinio dydžio ruletės, daugybė automatų. Baras. Mra- 
das priėjo prie baro. Pasisveikino su barmenu. Paklausė, kaip 
reikalai. Viskas gerai. Fone buvo leidžiamas vyrukas Frankiu- 
kas. Mradas tęsė kelionę į viršų. 

Trečiasis aukštas: viskas taip pat kaip ir antrame aukšte, tik 
nebuvo baro. Ant laiptų į viršų jis susitiko vieną iš sporto salės 
registracijos vaikinų. 

Mradas pasisveikino: 

— Kaip reikalai? 

— Padaryk senam draugui paslaugą. Važiuok sykiu prie 
Klaros kalno viaduko ir nustumk mane žemyn. 

Mradas žvengė. | 

- Ar ir vėl pralošei šeimos biudžetą? 

— Ot velnias. Man ragai, visiškos šakės. Šįvakar prašikau 
trisdešimt gabalų. Atostogų nematyt. Ot sekas, kaip nuo liepto 
Šikt. 

— Baik, visada taip sakai. Ramiai, vėl ant kojų atsistosi. 

— Reiktų daugiau praktikuotis prieš sporto salės vaikinus. Tai 
yra prieš savo klasės liaudį. O gal surengiam nedidelį pokerio 
vakarą? Išgertume mažumą viskio, surūkytume po cigarą. 

— Nekvaila idėja, bet dauguma atsisakys alkoholio. Per daug 
pavojingų kalorijų. 

— Jo, bet ką man, po paraliais, daryti. Neturiu jokių šansų 
prieš šituos čia. 

— Ar šįvakar tik stambūs diedai? 

— Tai jau. 

— Ar matei Ratką? 

— Ne, čia ne. Ir sporto salėje jo šiandien nemačiau. Ar susi- 
tinkat? 

— Tegu sugalvoja gerą pasiaiškinimą. Turėjom susitikti prieš 
dvidešimt minučių. 

- Jei jį pamatysiu, pasakysiu, kad tu ten, viršuje, ir įsiutęs. 
Dabar jau turiu eiti namo, antraip tikrai blogai baigsis. 

Mradas kilo toliau į viršų. Sutiktas ant laiptų vaikinas buvo 
visiškai netoli ribos, už kurios jau priklausomybė. Mradui buvo 
įdomu, kas blogiau - piktnaudžiauti lošimu ar anabolais? 

Jis pro besisukančias duris įslinko į viršutinį aukštą. Žalia 
kiliminė danga. Tokios pat spalvos kaip pokerio stalų danga. 
Juodos lubos su diskretiškai nukreiptomis mažomis lempu- 
tėmis. Čia jokių veidrodinių sienų - sukčių vis vien netrūko. 
Mradas pasisveikino su aplinkiniais. Čia buvo legendiniai 
Stokholmo profesionalūs lošėjai: Bera K., Jokeris, Piotras B., 
Majoras ir kiti. Vyrai, gyvenantys tokiu pat paros ritmu kaip 
ir Mradas. Dirbo nuo vakaro dešimtos iki kazino darbo pa- 
baigos, penktos valandos. Čiuvai, kurie visuomet nešiodavosi 
mažiausiai penkiasdešimt gabalų grynųjų, apvyniotų gumele. 
Neišsipildę matematikos genijai. 


240) 


Vienoje kambario pusėje stovėjo tik „vienarankiai banditai“. 

Kitoje pusėje stovėjo pokerio stalai. Storos aksomo virvės 
prilaikė smalsią publiką ir slapukaujančius žiūrovus. Pokeris 
buvo populiarus. Kiekvieno stalo ilgosios pusės viduryje — 
valstybės krupjė, apsirengęs baltais marškiniais, raudona šilko 
liemene ir juodomis kelnėmis su kantais. Atmosfera rimta, 
įtempta, gilus susikaupimas. 

Du iš stalų buvo skirti dideliems statymams. Kažkas prie jo 
atrodė apimtas nevilties, gal prašvilpė šeimos santaupas. Kitas 
čia pat švytėjo, gal ką tik susižėrė dvidešimties, trisdešimties 
tūkstančių banką. Dar kiti tebuvo velniškai paskendę žaidime. 

Prie vieno iš brangiųjų stalų buvo laisvų vietų. No limit: jokių 
statymo apribojimų, galimybė varyti all in. Maždaug dvidešimt 
dalijimų per valandą. Valstybė ėmė penkis procentus nuo ban- 
ko. Brangus malonumas - ką jau kalbėt apie pralaimėjimą. 

Mrado sumanymas buvo pagrįstas tuo, kad už visus laimėji- 
mus, kurie viršijo dvidešimt tūkstančių, buvo galima gauti čekį, 
jie buvo balti. Mradas nebuvo geriausias pasaulyje, bet kartais 
jam nuskildavo. Tokiu atveju - statyti daug. Šiandien šansai 
buvo prasti: prie stalo daug gerų Žaidėjų. Bet, antra vertus, 
tuomet stambesnis žaidimas, daugiau pinigų, kurie galėjo būti 
išplauti. Jei pasisektų, jis gal galėtų išplauti šimtą tūkstančių. 
Jo planas: Žaisti susiveržus. Statyti tik gavus geras pirmąsias 
kortas. Atsargi mažos rizikos taktika. 

Jis prisėdo. 

Žaidimas - „Texas Hold'em“. Itin madingas nuo tada, kai 
penktasis kanalas pradėjo transliuoti amerikietiškas varžybas. 
Prie pokerio stalo jis priviliojo daug pienburnių, nors tai ir 
buvo daugiausia reikalaujantis pokerio variantas. Greitas, 
o daugiausia dalijimų per valandą suteikė didžiausių šan- 
sų laimėti. Didesnis bankas nei Omaha arba Seven card stud, 
kurį paprastai žaidžia daugiau žaidėjų. Jokių atverstų kortų, 
išskyrus tas penkias bendras kaladėje. Žaidimas greitiems/ 
dideliems laimėjimams susisemti. | 

Šįvakar rodės prie stalo būsiant tik klasikos. 

Bernardas Kaitkinenas, geriau žinomas kaip Bėra K. Dar 
geriau žinomas kaip vyras, turintis ilgiausią Stokholme, ir šio 
dalyko jis niekada nepraleisdavo progos paminėti — Bera ir 
Gyvatė. Visuomet apsirengęs šviesų kostiumą lyg būtų kazino 
Monte Karle. Draugavęs su dauguma aukštuomenės damų: 
Susana Ros, vyriausiąja Švedijos damų žurnalo redaktore, Šarlote 
Ramstedt ir kitomis. Bera K. - pagyrūnas, sukčius vilioklis, 
džentelmenas. Tačiau iš tiesų — fantastiškas pokerio lošėjas. 
Mradasjo triukus žinojo. Diedas visuomet apie ką nors pliurp- 
davo, blaškydavo, liežuviu sukurdavo blefavimo taktiką. 

Piotras Biekovskis — išblyškęs lenkas. Prieš keletą metų 
laimėjęs nardų pasaulio čempionatą. Perėjęs prie pokerio - čia 
daugiau pinigų. Apsirengęs tamsų švarką ir juodas kelnes. 
Balti susiglamžę marškiniai, prasegtos dvi viršutinės sagos. 
Varė nervingu, neužtikrintu stiliumi. Dūsavo, vaitojo, blaškėsi 
žvilgsniu. Tai gal ir galėjo apgauti kazino naujoką. Ne Mradą, 
jis žinojo: niekada nestatyk per daug prieš Piotrą - tai ištuštins 
tavo piniginę. 

Tiesiai priešais Mradą - jaunas vaikinas su akiniais nuo 
saulės, kurį Mradas vos atpažino. Mradas spoksojo. Ar vaikis 
manosi esąs Las Vegase, ar ką? 

Mradas pradėjo nuo didžiojo blindo, tai yra tūkstančio kro- 
nų, kurias kažkas, būtent šitame dalijime - Mradas, buvo 
priverstas sužerti lošimui išjudinti. Niekas negalėjo įsitraukti 
į Žaidimą nepastatęs bent jau tokios pat sumos. 

Piotras sėdėjo su mažuoju blindu - penkiais šimtais kronų. 

Krupjė išdalijo kortas. 

Mrado ranka: širdžių penkakė ir širdžių šešakė. 

Flopo dar nebuvo. 

Bera K. veikė pirmas, tarė: 

- Šitos kortos man primena vieną partiją, kurią variau laive 
prie Sandhamno praeitą vasarą. Buvom priversti baigti, nes 
pradėjo kaip pekloj žaibuoti. 

Mradas į beprasmes šnekas nekreipė dėmesio. 

Bera K. pasavo. 

„Akiniai nuo saulės“ įsitraukė į Žaidimą - pastatė tūks- 
tantį. 

Piotras pastatė penkis šimtus, lygiai tiek, kiek yra mažasis 
blindas. 

Mradas dar sykį pakėlė savo kortas. Gan sumautos, bet vis 
tiek - suited connectors, yra tos pačios rūšies kortos eilės tvarka, 
o tęsti dar ratą nieko nekainavo. Jis tęsė žaidimą. 

Flopas: pirmosios trys kortos ant stalo. Širdžių septynakė, 
kryžių šešakė ir vynų tūzas. Nieko idealaus jo kortų atžvilgiu. 
Vis dar buvo nedidelė galimybė surinkti rūšį. Piotras pradėjo 
zirzti —- savo stilium. 

Mradas priverstas kaip reikiant pamąstyti. Statomos didelės 
sumos. Piotras galėjo blefuoti - pats vaitodamas, dūsaudamas 
ir zirzdamas priversti likusius žaidėjus sukelti sumas. Tokiu 
atveju Mradui privalu pasuoti, nors jis ir turėjo galimybę gauti 
rūšį arba eilę. Pats sau pažadėjo Žaisti santūriai. 

Jis pasavo, buvo statoma be jo. 

„Akiniai nuo saulės“ statymą priėmė. Sukišo keturis tūks- 
tančius. Neblogai. Gal jis buvo vienas iš naujųjų unikumų, 
kurie visko išmoko žaisdami internetu. Bet žaisti akis į akį 
buvo kas kita. 

Turnas — ant stalo atverčiama ketvirtoji korta. Būgnų sep- 
tynakė. | 

Pirmiausia Piotro eilė. Įkišo penkiolika gabalų. 

„Akiniai nuo saulės“ įstūmė trisdešimt tūkstančių. Staty- 
mus dvigubino nerealiai, kad tave griausmas. 

Visų akys nukreiptos į Piotrą. Mradas žinojo: lenkas galėjo 
turėti tris vienodas, netgi „pilną namą“. Antra vertus: čiuvas 
galėjo blefuoti net susiriesdamas. 

Piotras sukišo viską - all in, šimtą tūkstančių kronų. Aplink 
stalą pasigirdo nuostabos šurmulys. 

„Akiniai nuo saulės“ atsikrenkštė. Kniurpė savo žetonus. 

Mradas stebėjo Piotrą. Galutinai įsitikino - lenkas blefavo — 
ji išdavė greitas žybsnis žvilgsnyje. Jų akys susitiko. Piotras 
matė, kad Mradas žino. 

„Akiniai nuo saulės“ to nematė. Išsigando puolimo. 

Pasitraukė. 

River - paskutinės kortos atvertimas ant stalo; tam taip ir 
neatėjo eilė. 

Mradas galvojo: lenkas šįvakar varo kietai. Žaidžia stipriai 
ant nieko. 

Metas dalyti dar kartą. 

Žaidimas tęsėsi. 

Dalijimas po dalijimo. 

Mradas laikėsi. 

Čiuvas Piotras žaidė agresyviai. Bera K. pliurpė apie panas. 
Blaškė. „Akiniai nuo saulės“ bandė susigrąžinti tai, ką prieš 
akimirką prašvilpė. 


Po dvidešimt keturių dalijimų Mrado kortos tokios - širdžių 
the big slick. Pokerio pasaulio klasika - tūzas ir karalius. Turi 
galimybę visų geriausiam deriniui, royal straight, be to, turi 
aukščiausias kortas. Ir vis vien neturi nieko. Viena iš dviejų, 
jei suveikia — palauži. Jei pasišika - tau šakės. 

Vienas vienintelis prakaito lašelis ant Mrado kaktos. Gal 
tai - jo šansas. Iki šiol jis žaidė santūriai. Piotras, Bera K. ir 
„akiniai nuo saulės“ nemanė, kad jis statys nieko neturėda- 
mas. Kita vertus, tai galėtų būti ir gudrybė. Žaidi saugiai, 
priverti visus manyti, kad niekada nerizikuoji. Tada grandi- 
oziškai blefuoji. 

Jo pirmos geriausios kortos šįvakar. Jis apsisprendė, ben- 
drovių labui, kad išgelbėtų situaciją su Radovanu - statyti 
galingai. 

Prakaito lašas nusėdo Mrado antakyje. Taip netoli royal 
straight ir vis vien vos vienas šansas iš kelių tūkstančių. 

Jis tarp pirštų žaidė žetonu. 

Galvojo: „Varau.“ 

Pastatė penkis gabalus. 

Bera K. statymą priėmė. Penki gabalai. Didelis žaidimas. 

„Akiniai nuo saulės“ pasitraukė. Būtų beprotiška dalyvauti 
tokiame agresyviame žaidime iš tikrųjų neturint nieko. 

Piotras su didžiuoju blindu, padidino statymą. Pakėlė. Iš 
viso dvidešimt penki. Beprotystė. 

Bera K., Mradas ir Piotras - visi priešais save turėjo nesvei- 
kai daug šlamančiųjų. 

Mradas mąstė: dabar make it or brake it. Jis šansus žinojo: 
jo kortų derinys buvo vienas iš dešimties geriausių, kokį tik 
galima gauti šiame žaidime. 

Jis pažvelgė į Piotrą. Ar neišvys to paties žibėjimo akyse kaip 
pirmajame rate lenkui blefuojant? Jausmas toks pat. Piotras 
kažką rezgė. Mradas tikras - lenkas bandė lošti azartiškai — 
dabar Mrado eilė susižerti aukso puodą. 

Jis neatsiliko. Dvidešimt į banką. 

Bera K. ir vėl pradėjo taukšti. Pliurpė apie kitas beprotiškas 
partijas ir kad šita - labiausiai pakvaišusi. Paskui jis pasitraukė. 
Tai nebuvo netikėta. 

Liko Mradas prieš Piotrą, laukė pirmųjų kortų ant stalo. 

„Akiniai nuo saulės“ nusiėmė akinius, netgi Bera K. užsi- 
čiaupė. Prie stalo - tyla. 

Flopas parodė kryžių tūzą, būgnų dviakę ir širdžių damą. 

Piotras pastatė dar penkiolika. Gal kad pajustų Mrado pulsą. 
Šlykščiai didelis žaidimas. 

Mradas bent jau turėjo tūzų porą, geriausią galimą porą. 
Jo situacija gera: didžiausias kickeris, karalius. Ir vis dar royal 
straight šansas. Jis tęsė. Įstūmė penkiolika tūkstančių. Statymas 
buvo priimtas. 

Jis ruošėsi lenkiūkštį sutriuškinti. 

Turn - širdžių valetas. Kad tave griausmas, kaip nuskilo. 
Mrado galimybė surinkti royal straight vis dar gyva. Dabar jis 
pasiduoti neketino. Be to, jis dar tikresnis - lenkas neturėjo ko 
pasiūlyti. Čiuvas blefavo kaip pasiutęs. 

Beprotiškiau nei beprotiška. 

Piotras padidina dar trisdešimčia. 

Mradas manėsi vėl pastebėjęs tą žybsnį. 

Jis pasinaudojo galimybe — pavarė all in, priešais nosį li- 
kusius pinigus, šimtą dvidešimt gabalų. Visus savo žetonus į 
vieną šūsnį. Meldė dievo, kad būtų teisingai numatęs Piotrą 
bandant iškrėsti išdaigą. 

Piotras statymą priėmė žaibo greičiu. 

Krupjė jautė spaudimą prie stalo. Abudu, Mradas ir Piotras, 
atvertė savo kortas. 

Visi prie stalo palinko į priekį norėdami pamatyti. 

Mradas: beveik tos pačios rūšies royal straight, išskyrus šir- 
džių dešimtakę. 

Piotras: tūzų trijulė. 

Mrado širdis kulnuose. Prakeiktas lenkas šįsyk neblefavo. 
Žybsnis akyse buvo kažkas kita - gal triumfas. Mradas vylėsi, 
kad river turės širdžių dešimtakę. 

Krupjė delsė atversti river. Piotras nervingai muistėsi fotely- 
je. Visi pokerio skyriuje sustingo, jautė, kad prie vieno iš stalų 
vyksta kažkas didelio. Jei Mradas laimėtų, susižertų daugiau 
nei tris šimtus gabalų. 

Krupjė atvertė - kryžių triakė. 

Mradas - miręs. 

Nugalėtojas - Piotras. Trys vienodos. Visas bankas. Mradas 
vienu dalijimu nuleido šimtą šešiasdešimt tūkstančių. Sveiki- 
nimai. 

Mradas girdėjo savo paties kvėpavimą. Silpna, regėjosi, kad 
nualps. Pykino. 

Jautė, kaip plaka širdis. Greiti, niūrūs dūžiai. 

Piotras krovė žetonus vieną ant kito. Nuo stalo susižėrė juos 
į medžiaginį maišelį. 

Atsistojo. Nuėjo nūo stalo. 

Kažkas sušuko Mrado vardą. Kitoje aksomo užtvaros pusė- 
je laukė Ratkas. Praėjus penkiasdešimčiai minučių nuo sutarto 
laiko. Mradas jam linktelėjo. Vėl atsisuko į pokerio stalą. 

Tebesėdėjo lyg rūke. Kakta kaito. Jis prakaitavo. 

Galiausiai į jį kreipėsi krupjė: „Ar Jūs dalyvausite kitame 
dalijime?“ Mradas žinojo - jį ką tik ištiko katastrofa. Vienin- 
telis krupjė klausimas buvo, kada bus galima pradėti kitą 
partiją. 

Mradas atsistojo. Išėjo iš ten. 

Bobanas sakydavo: žaidžiant ledo ritulį viskas vyksta grei- 
tai. Mradas žinojo: viskas dar greičiau vyksta „Texas Hold'em“. 
Per pusantros valandos dūmais paleido per šimtą šešiasdešimt 
tūkstančių. Šįvakar ne jo vakaras. Jis turėjo suvokti: prie stalo 
sėdėjo per daug patyrę čiuvai. 


Ratkas stovėjo prie „vienarankio bandito“ ir į pokerio stalą 
buvo nusukęs nugarą. Kišo dvidešimtines. 

Mradas pabaksnojo jam į petį: 

— Tu vėlyvas? 

- Aš vėlyvas? Žinoma, bet pats jau žaidi daugiau kaip va- 
landą. Turėjau laukti. 

— Bet juk tu pavėlavai. Turėjome susitikti dešimtą valandą. 

— Atsiprašau dėl to. Kaip sekėsi? 

Mradas neatsakė. 

Ratkas vėl paklausė: 

— Ar sumautai sekėsi? 

— Klausyk, taip šūdinai, kad turiu minčių pasiduoti nuo 
Klaros kalno viaduko. 

— Užjaučiu. 
šakės. Nereikėjo tokiam pavargusiam žaisti. Vaizdajuosčių 
nuomos krautuvėlėms priklausantys pinigai. Tai negali nu- 
tekėti. 

Velniai griebtų. 

Ratkas įkišo paskutinę dvidešimtinę. Paspaudė žaidimo 
mygtuką. Simboliai sukosi pro šalį. 

Mrado galva sukosi dar labiau. 

Back in business. Ilgai lauktas jausmas: Ch-boy - padykiausias 
miesto gangsteris. El choro. Nuo vilko ant meškos. Pakilo po 
to, ką jie galvojo esant nokautu. | 

Jo gyvenimas kursavo tarp pagrįstos neapykantos ir aukšto 
lygio prekybos koksu: neapykanta Radovanui 6z Co. Tiems, 
kurie sumaitojo jį į gabalus. Kokso prekyba - darbas Abdul- 
karimui. 

Bet Chorchė buvo vyras planuotojas: kartą ir visiems lai- 
kams pakirs Radovano imperiją. Pasistengs, kad mafiozas jugas 
būtų įmestas į gardą arba patiestas visam laikui. Jam tik reikėjo 
daugiau informacijos ir laiko planuoti. 

Išauš R. atpildo diena. Chorcheliukas buvo nerealiai tuo 
tikras. 


Žvilgsnis į praeitį. 

Chorchė sveiko stebėtinai greitai. Pirmiausia, kai JW jį rado 
sumaitotą miške, jis nieko nesuvokė. Kas toks, velniai rautų, 
tas Estermalmės vaikinas? Pliurpė apie naujas rinkas, besiple- 
čiančią kokso prekybą. Ar jis norėtų prisidėti? 

Penkiolikos minučių postringavimas suluošintam latinui. 

Chorchė tuomet vargiai ką girdėjo. 

JW pažadėjo, kad atvyks automobilis. Kad jis suveiks skaus- 
mą Žžudančiųjų. 

Chorchė jo prašė dingti iš akių. 

JW nusileido ant kelio. 

Chorchė liko gulėti vienas. Milimetrinis judesys - siaubin- 
gas skausmas. Įsirangė šaltis. Chorchė troško nualpti. Dingti. 
Bet klausimai jo galvoje kalė labiau nei skausmas: ar jugai 
sužalos Paolą? Ar jie dabar paliks jį ramybėje? Gal jam išsyk 
mauti iš šalies? Tokiu atveju kokie jo šansai? Be pinigų, be paso, 
be kontaktų. Kitaip tariant, tiek pat galimybių išgyventi kaip 
kokiam pasikėlusiam gvėrai Esterokeryje. 

Miške temo. Oras niuko. Medžių kamienai atrodė juodi. 
Šakos rėmėsi į žemę. | 

Jausmas, lyg jo žastai ir šlaunikauliai būtų sulaužyti. Jaus- 
mas, lyg jo nugara būtų perplėšta pusiau. Jausmas lyg jam būtų 
atplėšta dar viena subinė - įgyvendinta keista gamtos simetrija: 
dvi akys, dvi ausys, dvi nosies šnervės, dvi rankos ir dvi kojos. 
O dabar ir dvi subinės. 

Bandė užmigti. Kur tau. 

Jam buvo šalta. 


Chorchė, pusantros valandos pratysojęs miške, kol JW vėl 
pasirodė, tarėsi sužinojęs, kas yra amžinybė. Kartu JW atsive- 
dė didelį vaikiną, gorilą. Jie jį pakėlė. Chorchė manė mirsiąs, 
antrą kartą per keturias valandas. Pasirinkimas toks: maras ar 
cholera. Iš pradžių negyvai primuštas pakvaišusio jugo, paskui 
negyvai užnešiotas milžiniško libaniečio. 

Ant kelio laukė balta mazda, mikroautobusiukas. Gale buvo 
neštuvai su paminkštinimais. Jie jį pririšo. Į švedą panašus vy- 
ras, kurį Chorchė tuomet palaikė tikru greitosios darbuotoju, į 
jį pripylė morfijaus. Jis užsnūdo. Sapnavo maišelius su maistu, 
kurie judėjo kaip gyvi. 


Atminties fragmentas. 

Pabudo šaltame kambaryje. Sutrikęs. Saugus, bet peršikęs, 
kad papuolė į ligoninę. Sulaukęs pagalbos tuo pat metu gali 
būti ir atskleistas - čiuožtų atgal į kamerą Esterokeryje. Paskui 
užliejo skausmas. Jis kaukė. 

"Kambaryje - didelis vyras, tas pats, kuris įkėlė jį į mikro- 
autobusiuką. Vyras: golfas ir tamsiai mėlyni džinsai. Chorchė 
suprato, kad jis ne ligoninėje. Kažkas vyro povyzoje siuntė 
signalus, kad jo veidas ne iš tų, kokie būna slaugytojų. Ryškūs 
tamsūs bruožai. Palei vieną veido pusę - įbrėžimai/randai. 
Vyras nusišypsojo, viršutinėje eilėje sužibo auksinis dantis. 
Tikriausiai tai galiausiai ir nulėmė: niekas, dirbantis ligoninėje, 
nebūtų turėjęs didžiulio auksu aptraukto priekinio danties. 

— Allahu Akhbar, tu gyvas. 


Po keleto dienų. Jis pabudo. Kažkas šluostė jam ranką, ši 
buvo pažaliavusi. Ant vienos rankos ir kairės šlaunies - gyjančių 
žaizdų šašai. Sveiksta. Jis jau buvo nebe mėlynas, o žalias. 

Jo ranką šluostęs vaikinas prisistatė Peterio vardu ir tarė: 

— Pasveiksi, vyre. 

Chorchės ranka vėl nusviro ant lovos. Vaikinas siekė sti- 
klinės su raudonu gėrimu. Stiklinėje buvo šiaudelis. Laikė 
šiaudelį priglaudęs prie Chorchės burnos. Chorchė traukė. 
Aviečių sulčių skonis. 

Vaikinas išėjo. Chorchė žiūrėjo į sieną. Užuolaidos užtrauk- 
tos. Ar už jų esama lango? Jis bandė pasukti galvą. Per daug 
skaudėjo. 

Gulėjo nejudėdamas. Vėl užmigo. 


Morfijaus sapnai: Chorchė kartu su Paola ant tamsaus kelio. 
Prie kelio - aukšti žali akmens mūrai. Kelio atkarpas apšvietė 
prožektoriai. Asfaltas minkštas. Chorchės kojos susmigo. Ru- 
pioje, šiltoje masėje paliko įspaudus. Jis galvojo: „Jei dabar pri- 
reiktų bėgti, kaip greitai pavyktų startuoti?“ Jo sesuo atsisuko į 
ji: „Prince mano, ar norėtum su manimi pažaisti karą?“ Chorchė 
bandė pakelti koją. Sekėsi sunkiai. Asfalto masė prilipo. Juoda, 
rupi. Atrodė sunki. 

Praėjo dar keletas naktų. Paola šokinėjo per šokdynes. Dvi 
virvės. Nuvytos iš paklodžių. Virves laikė dvi jos draugės. 
Paolai aštuoneri. Chorchė tekinas virvių link. Puls. Grius. Ir 
tuomet: milžiniškas mėlynas šuolių į aukštį čiužinys. Minkštas 
krytis. Jis ritinėjosi. Negalėjo atsistoti. Čiužinys per minkštas. 
Lyg dribsmėlis. Sugrimzdo. Bandė atsiremti rankomis, alkūnė- 
mis, keliais. Paola juokėsi. Mergaitės juokėsi. Chorchė verkė. 

Vėliau: jį anksčiau šluostęs vaikinas, Peteris, sėdėjo šalia 
lovos. Sakė, kad viskas bus gerai. Kad Chorchė bus labai žavus. 
Gražesnis. 

Chorchė neturėjo jėgų. 
Neklausė, ką jie darys. 
"Jį akino stipri šviesa. 
Jis pasuko galvą. Užsimerkė. 
Instinktyviai jautė, kad kažkas artinasi prie jo veido. 
Anksčiau matytas vyras kažkuo tepė jam nosį. 
Staiga - ekstremalus skausmas. 
Klyksmas. 
Jausmas, lyg nosis būtų buvus nuplėšta. 
Jis atsisėdo. 
Vyras jį sulaikė. 
Į jį kažko pripylė. 
Jis vėl užmigo. 


Kažkas jį purtė. 

- Pabusk, bičiuli. Šiandien jau pakankamai prisimiegojai. 

Chorchė pažvelgė į viršų. Tamsiaplaukis vyras. Gal trisde- 
šimties. Su kostiumu. 

Marškiniai plačia apykakle. Viršutinės sagos prasegtos. Ant 
galvos balta „Craig David“ kepurė. 

— Atsimerk. Kaip reikiant. 

Chorchė žiopsojo tylėdamas. 

— Esu Abdulkarimas. Tavo gyvenimo šansas. Tavo šefas. 

Chorchė sutrikęs. 

- Čia jau išgulėjai daugiau nei tris savaites. Tapsi tikru 
morfijaus siurbliu, jei dar nepasveikai. Turi pradėti judėti. 
Pakelk ranką. 

Chorchė pakėlė ranką. Viršuj prie peties geltona, bet šiaip 
nieko. 

— Visai gerai, bičiuli, atrodai. Alachas didis. 

Abdulkarimas rankoje laikė veidrodį. 

Chorchė išvydo savo atvaizdą: liesas tamsiaplaukis barz- 
dotas vyras, gal dvidešimt penkerių, tamsūs antakiai, didelė 
nosis, lyg boksininko suvaryta, alyvuogių atspalvio oda. 

Chorchė tas pats, bet ir kitoks. 


251 


ww wo 


buvo jo šansas - Abdulkarimas, kad ir kas jis toks, jį sutvarkė. 
Įtrynė naujos rūšies savaiminio įdegio kremu, sugarbanojo 
plaukus, juos nudažė. Geriau nei jis pats anksčiau. Be to, Chor- 
chė atrodė liesesnis. 

Tačiau buvo vienas „bet“ - kažkas nutiko jo nosiai. 

— Ką padarėt mano nosiai? 

Abdulkarimas žvengė: 

— Bičiuli, buvo lūžusi dviejose vietose. Mes atsivedėm čiuvą, 
irjisją sutvarkė. Tikiuosi, per daug neskaudėjo. Mano nuomo- 
ne, dabar ji gražesnė. Gal kiek plokščia, bet krūtesnė. 

Chorchė kaip Nikita - paimtas iš gatvės. Atsibudo padažy- 
tas, sutvarkytas, kad galėtų tapti jų naujuoju superkareiviu. 
Bet kas toliau? 

Abdulkarimas malė liežuviu. 

— Jie kaip reikiant tave pritvatijo. Atrodei blogiau nei mė- 
lynė, kai tave radom. Paskui tu tapai Halku, tipo. Su žaliom 
dėmėm. Tik gaila, kad jo galios neturi. 

Chorchė apsivertė lovoje. 

Abdulkarimas bandė juokauti. 

— Bet kokie kiaulės. Ar jie tave tratino? Kas gulėjo apačioje? 

Chorchė užmigo. 


Viskas vyko greitai. Jis buvo beveik visai atsigavęs po gru- 
baus Mrado ir Ratko išpuolio. Vienintelės likusios problemos — 
randai ant nugaros ir skausmas viename žaste. Jam buvo su- 
teikta galimybė pasilikti Švedijoje ir užsidirbti pesetų. Tai, kad 
sutrupėjo nosis ir Abdulkarimo liaudies buvo pataisyta, galėjo 
būti pliusas. Dabar ji kreiva, platesnė. Chorchės išvaizda dar 
labiau pasikeitė. 

Nuojo pabėgimo praėjo pakankamai laiko. Mentų kompiu- 
teriuose jo nuotrauka jau tikrai nebeiššokdavo viena pirmųjų 
tarp šimto, vos tik atsirasdavo užuominų. Gavęs naują išvaizdą, 
arabo pinigų ir pagalbą Chorchė suprato turįs šansą. 

Suprato, kodėl taip idealiai tinka Abdulkarimui: jo žinios 
apie koksą, atmieštos priklausomybės ir dėkingumo skola 
arabui, padarytų jį ištikimiausiu šunimi Abdulo narkotikų 
platintojų arklidėse. 

Abdulkarimo verslo idėja veikė taip, kaip JW ir paaiškino. 
Priemiesčiai buvo pribrendę kokso invazijai. Chorchei planai pa- 
tiko. Jis sėdėdamas Esterokeryje ir pats mąstė panašia kryptimi. 

Chorchė ir JW keletą lapkričio dienų sėdėjo Fadžio bute 
ir planavo, kaip viskas atrodys. Užsukdavo Abdulkarimas 
ir diskutuodavo apie veiklos kryptis bendrais bruožais. Kiek 
kokso, jų nuomone, jiems reikės sausio mėnesiui? Nuo kurių 
priemiesčių jie ketiną pradėti? Chorchė poškino vardus. As- 
menys, su kuriais jie privalo susisiekti. Perpardavinėtojai, su 
kuriais jie turi sutarti. Liaudis, su kuria reiktų konsultuotis. 
Atėjo Fadis su picomis ir kokakola. 

Abdulkarimas pliurpė apie įvežimą. Jie privalo įsivežti dau- 
giau. Susikurpti protingesnę kontrabandą. 

Chorchė atskleidė viską, ką tik žinojo. Estermalmės vaiki- 
nas, JW, žinias siurbė taip, kaip devintokas siurbia alų per pa- 
skutinį skambutį. Pasak Abdulkarimo, vaikinas puikiai stumdė 
Sturės aikštės liaudžiai. Chorchė buvo pranašesnis žiniomis. 
Nepaisant to, JW bandė vaizduoti baisiai pratusį. Snobišką. 
Chorchei toks stilius nepatiko. 

Abdulkarimas neaiškus, bet geras. Viename sakinyje jis 
dėkojo Alachui, kitame pliurpė apie kokso kainos nustatymą. 
Vieną vakarą pas Fadį jis tarė: 

— Chorche, ar galėčiau užduoti rimtą klausimą? - Chorchė 
linktelėjo. Abdulas tęsė: - Kokią religiją išpažįsti? 

Chorchė papurtė galvą: 

— Mama - katalikė. Aš tikiu Tupaku. Jis gyvas, - bandė juo- 
kauti. Juk visi geto vaikai žinojo Tupaką. Arabas atsakė: 

- Žinai, kad vyksta karas. Turi pasirinkti šalį. Manai, kad 
visi švedkaziai tave pripažins vien tik todėl, kad turėsi babkių? 
Alachas gali parodyti kelią. 

JW teigė, kad arabas ne visuomet toks buvęs. Anksčiau 
šnekėjo tik apie koksą. Alachas tikrai buvo naujas Žaidėjas 
aikštelėje. 


Lapkričio pabaigoje Chorchė vėl patraukė į gatves. Iš pra- 
džių jautėsi paranojiškai. Žvalgydavosi kas trečiame žings- 
nyje, iš košmarų sugrįždavo mentai arba jugai. Jis nakvojo 
Fadžio namuose. Kaskart libaniečiui gįžus namo naktį Chor- 
chė nubusdavo, galvodavo, kad tai farai ir jam galas. Po kelių 
sekundžių - raminami pornografinių filmų garsai. Suprato, 
kad iš tiesų atrodė kitaip. Liesesnis. Juodesnis. Kreivesne 
nosimi. 

Jis reguliariai vaikščiojo į soliariumą. Ir toliau sukosi plau- 
kus. Bandė išmokti įsidėti tamsiai rudus kontaktinius lęšius, 
kuriuos gavo iš Abdulkarimo. Eisena darėsi sklandesnė kie- 
kvieną dieną, jis iš visų jėgų stengėsi vaikščioti kaip gangsta. 

Jam reikėjo nuosavo buto. 

Chorchė susisiekė su Serchijumi ir padėkojo už pagalbą. 
Palaimino/apdovanojo jį. Papasakojo, kad viskas gerai, bet 
kažkiek laiko matytis negalėsią. Serchijus suprato, paaiškino: 
jo sutraiškyti pirštai vis dar kreivi. Jo mergina vis dar išgyvena 
agoniją. 

Chorchė dar labiau nekentė jugų. 

Parašė SMS Paolai iš telefono su papildymo kortele, kurį 
buvo gavęs iš Abdulkarimo: „Gyvas ir sveikas. Kaip tu? Dėl 
nieko nesijaudink. Perduok linkėjimų mamai! Myliu/Ch.“ 

Du vaikinai, juo rūpinęsis švedžiūkštis Peteris ir tunisietis 
Mehmedas, tapo Chorchės k asistentais. Chorchei paliepus 
suieškodavo žmonių Solentunos apylinkėse. Išdalydavo gra- 
mus reikiamiems asmenims. Parduodavo toliau. Pats Chorchė 
apdorojo kitus priemiesčius. Vietas, kuriose jo veidas, nors 
dabar ir naujas, niekada nebuvo pažįstamas. 

Ėjosi kaip iš pypkės. Sausio mėnesį jie pardavė už keturis 
šimtus tūkstančių bruto. Atskaičius užpirkimo kainą ir Ab- 

dulkarimo dalį - šimtas penkiasdešimt tūkstančių pasidalinti 
Chorchei, Peteriui ir Mehmedui. Gyvenimas vežė. Karaliukas 
Chorchė - Chorchijus Maximus. 

Mintis, kurios jis beveik niekada nespėdavo pagalvoti: ar 
tai buvo nulemta iš anksto? Ar negalėjo paprastas bičiukas iš 
Stokholmo geto tapti kuo nors aukštesniu nei k platintojas? 
Ar scenarijus buvo aiškus jau tuomet, kai jo mama nusprendė 
palikti Čilę ir pabandyti tapti normalia naujos šalies piliete? 
Jausmas toks, lyg stotelėje būtum įlipęs į metro ir suvokęs, kad 
važiuoji į priešingą pusę. Nieko negali padaryti. Iš traukinio 
neiššoksi. O kas bus, jei patrauksi atsarginį stabdį? Chorchė su 
sėbrais vaikystėje yra dažnai taip darę. Prakeiktas traukinys 
nesustodavo vidury bėgių, kaip buvo galima tikėtis - važiuo- 
davo iki pirmos stotelės ir tik tuomet sustodavo. Kokia tuo- 
met atsarginio stabdžio prasmė, jei vis vien buvai priverstas 
važiuoti ten, kur nenorėjai. 


Chorchės ateities projektas po truputį keitėsi. Kaip galima 
greičiau palikti šalį jau nebebuvo savaime suprantamas daly- 
kas. Svarbiau tapo į cypę įkišti Radovaną. O šituo keliu dar eiti 
šimtą metų be šių metų. Jis iš anksčiau nemažai Žinojo apie 
Pono R. prekybą kokainu, bet nepakankamai. Radovanas grei- 
čiausiai nujautė, kad Ch-boy turi galimybių gauti ko nors prieš 
jį. Antraip kam gi ant jo užsiundyti Mradą ir Ratką? Chorchei 
reikėjo daugiau pakankamai svarių dalykų, kad galėtų išsyk 
paskandinti Radovaną. 

Pakankamai, kad nerizikuotų Paola. 

Pakankamai, kad pasotintų savo neapykantos alkį. 

Abdulkarimo planai reikalavo laiko. Įtvirtinti prekybą kok- 
su vakariniuose priemiesčiuose plius pasirinktose pietinėse 
dalyse: Bredenge, Hegerštensosene, Friuengene. Be to, jis pla- 
navo/ruošė didesnės apimties sniego siuntą. Galbūt tiesiai iš 
Brazilijos. 

Chorchė buvo paskendęs savo naujojo gyvenimo darbuose. 

Kelionė šalies viduje - „Švedijos geležinkeliai“. JW pakeliui į 
Robertsforšą. 

Ar jis keliauja namo? O gal tolyn nuo namų? Kur iš tiesų 
yra namai? Draugelių nuosavi butai, „Kharmos“ tualetai, ku- 
riuose sudaromi k sandoriai, kambarys pas ponią Reuteršiold 
ar Robertsforše, pas mamą ir tėtį? 

Iš maišelio valgydamas saldainius „Mašinytės“ jis klausėsi 
mp3 dainų: „Coldplay“, „The Sadies“ ir kitokio popso. Bandė 
įminti amžiną mįslę: ar skyrėsi baltų, raudonų ir žalių saldainių 
skonis. Bandė nežiūrėdamas. 

Lauke buvo tamsu. Lange matėsi jo atvaizdas. JW galvojo: 
„Kaip tik tokiam narcizui kaip aš.“ 

Vagonas beveik tuščias. Vienas studentiško gyvenimo pliu- 
sų buvo tas, kad keliauti galima kokiomis tik nori savaitės die- 
nomis. Aišku, jis įpirktų bet kokio traukinio ar lėktuvo bilietą, 
kad ir koks brangus šis būtų. Bet kam to reikia - kvailystė kelti 
įtarimus tėvams. 

Iš tiesų jis privalėtų mokytis. Rašyti makroekonomikos 
teorijos rašto darbus: santykis tarp palūkanų normos, inflia- 
cijos, valiutos kurso. Ant kelių netgi gulėjo atverstas nešioja- 
masis kompiuteris. Bet traukinio supimas migdė. Jis jautėsi 
pavargęs. 

Uždarė kompiuterį. Pilną burną prisikimšo „mašinyčių“ ir 
užsimerkė. Kramtė ir skendo prisiminimuose. 


Maždaug prieš keturis mėnesius jis miške rado Chorchę. 
Nuo tada Abdulkarimo kolos plėtra suėdė didžiąją jo laiko 
dalį. JW ir Chorchė = projektų vadovai, kiekvienas atsakingas 
už savo sritį. Babkės byrėjo - vidutiniškai šimtas tūkstančių 
per mėnesį. Greitai jis nusipirks savo BMW, už grynuosius, ir 
galbūt butą. Pirmiausia tik turėjo išplauti pinigus. 

Studijos stūmėsi vos ne vos. Kabojo ant plauko, ar išlaikys 
egzaminus. Ar jis buvo besulaužąs savo pažadą? Teigiamas 
dalykas tas, kad jo vardas pradėjo įsitvirtinti Sturės aikštės 
džiunglėse. Visi besidomintieji ledu žinojo, kas jis toks. JW 
pakluso Abdulkarimo nurodymams: buvo atsargus dalydamas 
savo mobiliojo numerį. Tegul neatrodo viskas kaip per sviestą. 
Liaudis tegu pati skambina, palieka balso pašto žinutes. JW 
perskambindavo, tikrindavo žmones, diktavo sąlygas. Žaidė 
laikydamasis arabo strategijos — saugiai. 

Jis bendravo su draugeliais, vis daugiau su Jet-set Karlu ir 
kitais pažįstamais - liaudimi, užaugusia Bromoje, Saltšobadene 
ir Lindingio. Djuršholme. Svarbus momentėlis: žiniukai manė, 
kad reikia sakyti Djuršholmene, o ne Djuršholme, tuo tarpu iš 
tikrųjų nusimanantieji sakė atvirkščiai. Tai buvo kontaktų ir 
babkių nestokoją Žmonės: tūsų organizatoriai, kolos šniurkš- 
tikai; visų pirma - klientai. 

JW susipažino su karališkųjų rūmų pažįstamų ratu. Maksi- 
mali prabanga. Žemvaldžių sluoksnio vaikai. Laukinės links- 
mybės su laimės kūdikių šeimomis. Svarbi įtaka k pardavimui. 
Nuosava arena, į kurią patenkama tik su brangiais bilietais. 

Su Sofi matydavosi du ar tris kartus per savaitę. Kartais 
eidavo pavalgyti, užeigoje išgerti kokteilio ar pasivaikščioti. 

Jų santykių problema, JW nuomone, buvo trypčiojimas vie- 
toje. Jausmas, lyg jie vis dar būtų žaidę. Ji keletą dienų neskam- 
bindavo. JW irgi neskambindavo. Jie laukė. Apsimetė sunkiai 
suviliojami. 

Seksas ko nors neįkalus - beviltiškas. Gėdinga. JW baisiai 
nervinosi. Trukdavo dešimt sekundžių. Daugiausia. Stengėsi, 
kad tai vyktų apsvaigus nuo kolos. Tada pusė velnio. 

Po kelių mėnesių jų santykiai tapo pastovesni. Jis keletą 
dienų per savaitę nakvodavo pas Sofi. Tačiau tuo pat metu jie 
vis tiek nebuvo labai artimi. Kartais ji nenorėjo pasimatyti ir 
JW nesuprato kodėl. Jis jos ilgėjosi kiekvieną sykį, kai tik jie 
ilgiau nesimatydavo. 

Su vaikiu Chorche reikalai ėjosi gerai - ne JW tipas, bet visai 
nieko. Čilietis nerealiai daug išmanė apie kokainą. JW bandė 
sugerti visą informaciją, žinias ir triukus. 


Traukinys, įvažiuodamas į Hudiksvalį, prilėtino. JW pro 
langą žvelgė į stotį. Kitoje perono pusėje tyvuliavo ežeras. 
Pusiaukelė namo. 

Prieš tris dienas paskambino Abdulkarimas. Iš balso spren- 
džiant buvo užsidegęs. 

— JW, turiu nerealų reikalą. 

— Klausau ausis ištempęs, Abdulkarimai. Pasakok. 

— Važiuosim į Londoną. Suveiksim krūčiausio importo. 

-— Na, na. Kaipgi? Ar tavo slaptasis šefas apie tai žino? - JW 
bendraudamas su Abdulkarimu jautėsi vis laisviau - beveik 
drįso elgtis įžūliai. 

— Raminkis, habibi, mano bosas apie tai Žino. Supranti, dideli 
reikaliukai. Daug didesni nei kiti mūsų importai. Mes tiesiogiai 
susisieksime su tiekėjais. Bus nerealu, inshallah. Turi mums re- 
zervuoti bilietus. Man, Fadžiui ir sau. Mums prireiks maždaug 
penkių dienų. Vėliausiai ten turime būti kovo septintąją. Turi 
suveikti viešbučio kambarius - aš noriu gražių. Suveikti gerų 
klubų. Suveikti Fadžiui ginklą. Sutvarkyti man Londoną. Ar 
supranti, bičiuli? 

JW ėjo iš proto kiekvieną kartą Abdulkarimui pavartojus 
žodį „bičiulis“. Bet jis nesijautė toks tvirtas, kad imtų iš arabo 
šaipytis. Tiesiog susitaikė su padėtimi. 

- Žinoma. Būsiu kelionės organizatorius. Tik turiu pasi- 
tikslinti dėl datos, man egzaminai, ir šiaip. Ir kas ten suveiks 
ginklą? 

— Ne, jokių „pasitikslinti dėl datos“. Privalome ten būti kovo 
septintąją. Dėl ginklo gali pasikalbėti su Chorche. Ir klausyk, 
bičiuli, noriu kad man būtų surengtas turistinis turas po Lon- 
doną. Big Benas, Bekhemas ir panašūs dalykai. 

Skambėjo įdomiai. Žavingai. Juodu su Abdulkarimu yra 
daug apie tai kalbėjęsi - jie privalo dar labiau numušti už- 
pirkimo kainas, kad galėtų padidinti įvežimą. Surasti naujų 
protingų būdų įsigabenti. Po vizito Robertsforše jis ketino imtis 
organizuoti kelionę. 

Vienintelis dalykas, kurį jau buvo patikrinęs - kaip Londo- 
ne suveikiamas ginklas. Chorchė pažinojo vyruką, kuris buvo 
sėdėjęs Anglijoje. Jie su juo susisiekė. Susisiekė su jo kontak- 
tais. Pažadėjo dviejų tūkstančių svarų sterlingų užmokestį. 
Per „Money Transfer“ pasiuntė penkių šimtų svarų sterlingų 
avansą. Sutarė dėl perdavimo vietos. Jugoslaviškas pistoletas 
„Zastava M 57“, 7 x 63 mm bus prie metro stotelės Justono 
skvere kovo šeštą dieną dvyliktą valandą. 

Be abejonės, JW pakilo laipteliu aukščiau. Jautėsi kaip ant 
sparnų, kad galės vykti kartu ir tiesiai derėtis su stambiais 
vyrukais. Bus įleistas į k biznio VIP kambarį. 

Nerimą kėlė vienas dalykas - JW pastebėjo, kad Abdulkari- 
mas keičiasi. Daugiau pliurpia apie islamą ir pasaulio politiką. 
Pradėjo nešioti baltą musulmonišką galvos apdangalą. Kalbė- 
damas referavo į praėjusio penktadienio pamokslą mečetėje. 
Kas trečiame sakinyje garbino Muhamedą, nustojo gerti alko- 
holį ir niurzgėjo, kad pasaulį valdo JAV. JW manymu, arabas 
pats sau kasėsi duobę. Gali būti lojalus vieninteliam dalykui — 
pardavimui. Niekas kitas negalėjo eiti pirmiau, netgi dievas. 


JW mamos ir tėčio nebuvo matęs nuo vasaros. Nuo tada 
ryšiai buvo skysti. Mamos Margaretos skambutis maždaug 
kas antrą savaitę buvo viskas, kas juos siejo. Jį nervino jos 
besikartojantys klausimai. Kaip mokslai? Ar greitai atvažiuosi 
aplankyti mūsų ir močiutės? Jo besikartojantys atsakymai buvo 
niurgzlūs. Studijos sekasi gerai, gerai išlaikau visus egzaminus. 
Neturiu laiko atvažiuoti, turiu papildomai dirbti taksistu. Ne, 
mama, tai nepavojinga. 

Meilės ir graužiančios sąžinės mišinys. Margaretos balse jis 
nuolat girdėjo baimę. Išgąstį, kad jam kas nors nutiks. 

Priešais save jis matė Kamilos veidą. Ką daugiau už tėvus 
žinojo jis? 

Išsiaiškino keletą dalykų. 

Jeigu jis prieš daugiau nei penkis mėnesius nebūtų pamatęs 
geltono ferario, viskas būtų buvę po senovei. Ramus ilgesys. 
Užgniaužtas gedulas. Sąmoningas slopinimas. 

Gal jį sutrikdė automobilio greitis. Garsas. Motoro kauks- 
mas. Nesuvokiamas pasipūtimas per miestą važiuoti mažiau- 
siai devyniasdešimties kilometrų per valandą greičiu. 

JW turėjo rinktis: ieškoti toliau ir prisikasti iki kažko ne- 
malonaus arba užraukti. Į viską spjauti, pabandyti palikti šią 
istoriją praeityje kaip buvo daręs visus šiuos metus. Geriausia 
gal būtų šią surinktą informaciją perduoti policijai. Leisti jiems 
atliki savo darbą. 

Neišėjo, ne dabar, kai Janas Brunėjus kažką melavo. 

JW jam skambino. Mokytojas neabejotinai nenorėjo su juo 
daugiau susitikti. JW gerinosi. Bandė. Pasakojo, koks jis lai- 
mingas, kad Janas pažinojęs Kamilą. Janas bandė išsisukti. Jis 
neturįs laiko, jis važiuosiąs į mokytojų konferenciją, jis sergąs. 
Turįs taisyti egzaminus, važiuosiąs atostogauti. 

Savaitės bėgo. JW liovėsi skambinęs. Nors ir nenoriai, jis vėl 
nuėjo tiesiai į mokyklą. 

Jis varė tuo pačiu metodu kaip ir anksčiau. Atsistojo už ka- 
bineto durų ir laukė. Tas pats jaunas juodas vaikinas, pirmas 
išėjęs pro duris praeitą sykį, pirmas išėjo ir dabar. 

Janas tebebuvo kabinete. JW prieš akis iškilo vaizdų, kai čia 
lankėsi praeitą kartą, nuotrupos - kabinete buvo likusios tos 
pačios merginos. Kišosi sąsiuvinius į krepšius. 

Jis tebestovėjo tarpduryje ir laukė jo reakcijos. Janas nesku- 
bėjo. Artinosi prie JW. Net neatrodė nustebęs. 

Jis pasisveikino. 

— Sveikas, Juhanai. Aš daug apie tave galvojau. Suprantu: 
manai, kad elgiausi keistai. 

JW žiūrėjo jam į akis. 

Kas toks buvo Janas Brunėjus? JW buvo truputį pasiaiški- 
nęs. Mokytojas vedęs, vaikų neturėjo ir gyveno sublokuotame 
name Sturebyje. Vairavo sabą. Be suaugusiųjų mokyklos, jis 
dar mokytojavo ir gimnazijoje. „Google“ minimas nebuvo. Iš 
išorės atrodė normalus. O kas gi neatrodo? 

JW jam atsakė: 

- Švelniai tariant. 

- Turiu pasiūlymą. Eime pasivaikščioti. Ką pasakysi, jei 
eitume „Haga Forum“ link? Ten gražu. 

JW linktelėjo. Janas rengėsi kažką paaiškinti. 

Buvo gruodis. Nulinė temperatūra ir snyguriavo. Šaltinio užu- 
tekį dengė plonas ledas. JW oras nepatiko: taip sunku avėti gra- 
žius batus - per daug guminio pado ir per mažai grakštumo. 

Jiems einant už Venergreno centro Janas pradėjo pasakoti. 

— Aš buvau šūdas. Turėjau tave seniausiai susirasti ir papa- 
sakoti. Tai pripažįstu. 

Jam kalbant iš burnos sklido garai. 

— Visa ši istorija man kaip akmuo. Aš sapnuoju košmarus 
ir negaliu miegoti. Pabundu vidury nakties ir mintiju. Kas iš 
tiesų atsitiko Kamilai? 

Bendra tyla. 

Janas tęsė: 

— Jos buvo gaila. Ji neturėjo draugų. Kitas merginas atbaidė 
jos talentai, man taip atrodo. Buvo matyti, kad ji nori kažko 
pasiekti. Gal kitas išgąsdino ambicijos. Bet kokiu atveju aš ją 
kviesdavausi. Skatindavau. Mudu po pamokų diskutuodavo- 
me. Jai labai patiko anglų kalba, atsimenu. Aš turiu galvoje, 
ji juk buvo suaugusi moteris. Čia, suaugusiųjų mokykloje, jie 
jau nebe vaikai. Nepaisant to, aš dažnai į juos žvelgiu kaip į 
vaikus. Daugumai nebuvo lengva įveikti paprastą pagrindinę 
mokyklą. Dažniausiai kažko pritrūkdavo. 

JW buvo įdomu, kada diedas prieis prie reikalo. 

— Kai tu išdygai čia, suaugusiųjų mokykloje, ir norėjai dau- 
giau sužinoti apie Kamilą, aš išsigandau. Jaučiausi kaltas. Kadja 

nepasirūpinau dar labiau. Kad neįžvelgiau to artinantis. Jos liū- 
desys ir uždarumas. Dvasinė būsena. Depresija. Savižudybė. 

JW sustojo. Galvoje mintis: „Apie ką pliurpia Janas? Niekas 
nežino, kas nutiko Kamilai.“ 

— Iš kur ištraukei apie savižudybę? 

— Aš tiksliai nežinau, bet po visko matau, kad ženklų būta. 
Ji lyso. Greičiausiai ją kankino nemiga, ateidavo juodais paa- 
kiais. Vis labiau ir labiau lindo į savo kiautą. Ji paprasčiausiai 
šūdinai jautėsi. Aš buvau aklas. Kaltinu save. Reikėjo skambinti 
pavojaus varpais. Kita vertus, iš kur aš galėjau Žinoti? 

Tai nebuvo kažkas nauja. JW daug sykių yra mąstęs, kaip 
iš tiesų jautėsi sesuo. 

Janas tęsė: 

- Tai todėl nuo tavęs laikiausi atokiai. Juk nesugebėjau su 
šia istorija susidoroti. Bijojau. Normalu, kad tau kilo klausimų, 
ką čia išdarinėju. Iš tiesų turėčiau atsiprašyti. 

Jie paėjėjo dar šimtą metrų. JW neturėjo ką labai pasakyti. 
Janas prisipažino turįs vėl grįžti į Svėjos aikštės gimnaziją. 
Laukė daugiau pamokų. 

Jie paspaudė viens kitam ranką. 

JW nusekė jį žvilgsniu. Janas buvo apsirengęs rudą „Melka“ 
vatinį. Laikysena atrodė apgailėtina, jis greitais žingsniais ėjo 
mokyklos pastato link. Atrodė apimtas streso. 

JW vienas tebestovėjo prie „Haga Forum“. Šalo ir mąstė. 
Ar Janas Kamilai gerus pažymius rašė iš geros širdies? Kad ją 
paskatintų? Nes matė jos dvasinę būseną? 

Jautėsi nuliūdęs. Dėl savo sesers. Kad nieko nauja nepaaiš- 
kėjo. Jei Kamila nusižudė, kur tuomet jos kūnas? Kodėl ji ne- 
paliko jokio laiško? Argi savižudybė nebuvo, kaip psichologai 
sako, pagalbos šauksmas? Ne, nors jis savo sesers taip gerai 
ir nepažinojo, bet buvo pakankamai gerai ją perpratęs, kad 
suvoktų, jog ji nenusižudė. Ji buvo ne tokia. 

JW nuvažiavo tiesiai į Šistą. Abdulkarimas supyks: jie buvo 
sutarę susitikti ir pasimainyti grynuosius į kolą, bet tai pa- 
lauks. 

Šistos centras per tą laiką buvo suremontuotas: kino teatrai, 
restoranai, drabužių parduotuvės, „Ahlėns“, you name it. Jis 
patraukė tiesiai į H6rM. Tikėjosi, kad Susan Peteršon tądien 
dirbs. Pirmą sykį jis čia lankėsi prieš keletą mėnesių ir ji leido 
suprasti, kad jis turėtų susirasti Janą Brunėjų. 

Kas kažkiek laiko jis pasijusdavo lyg paralyžiuotas. Nekilo 
rankos kapstytis po visą šitą Kamilos reikalą. Tada kaltę vertė 
k versliukui, studijoms, santykiams su Sofi. O kai aiškinosi, tai 
priebėgom, pripuldamas. 

Susan stovėjo kasoje. Žmonių parduotuvėje buvo mažai. JW 
paklausė, ar galėtų su ja pasikalbėti. Jokių problemų, ją pakeitė 
kita mergina. Susan ir JW atsistojo prie džinsų skyriaus. 

Atrodė įsibaiminusi. Dirsčiojo į priekį ir atgal, žvalgėsi pir- 
kėjų, savo bendradarbių, bet ko, kas būtų galėjęs klausytis. 

— Atsiprašau, kad įsiveržiu kaip viesulas. Atleisk, jei truk- 
dau. Kaip tu laikaisi? 

- Aigi, neblogai. 

— Kaip vaikai? 

- Jie irgi gerai. 

— Aš norėjau papasakoti, kad buvau susitikęs Janą Brunėjų, 
jūsų senąjį mokytoją. 

— Na na. 

- Jeigu trumpai. Jis sako, kad Kamila jautėsi sušiktai. Kad 
ji nusižudė, ne kitaip. Kad jis bandė ją skatinti, padėti jai. Jis 
graužiasi, kad išėjo taip, kaip išėjo. 

— Ar ne? 

„JW laukė. Susan turi kažką daugiau pasakyti. 

Ši tylėjo kaip vandens į burną prisisėmusi. 

— Ką tu apie tai pasakysi? 

— Aš nežinau nieko daugiau. Matyt, taip ir buvo, kaip sako 
Janas. | 

JW ją stebėjo. 

— Susan, tu kažką žinai. Kodėl Janas Kamilai rašė tik dešim--. 
tukus, nors judviejų pamokose niekada nebūdavo? 

Susan lankstė džinsus. Atsakyti nenorėjo. JW aiškiai matė — 
jos skruostai paraudo. | 

— Velniai rautų, Susan, atsakyk. 

Ji kruopščiai laikė kitus džinsus. Dirbtinai nutrinti ties ke- 
liais ir šlaunimis. Ji vieną prie kitos sudėjo klešnes. Sulankstė 
trimis etapais. Užpakalinė kišenė ir etiketė simetriškai. „Divi- 
ded“ logotipas pirkėjui į akis. 

Aiškiai girdėti parduotuvėje grojanti muzika — Robis Vil- 
jamsas. 

— Ar pats dar nesuvedei? Nepažinojai tu savo sesers, ar ką? 
Ar nežinai, kur slypėjo jos talentas? Paklausk eržilo Jano Bru- 
nėjaus kitą sykį jį sutikęs. Ar manai, kad Kamila ir kitų dalykų 
gaudavo geriausius pažymius, ką? Ne. Tik jo. Ar Žinai, kaip 
apsirengusi ji ateidavo į jo pamokas? 

JW nesuprato. Ką ji čia pliurpia? 

— Arnesupranti? Visą semestrą Kamila buvo Jano žaisliukas. 
Geri pažymiai mainais už seksą. Tas kiaulė ją krušo. 


Traukinys pravažiavo Sundsvalį. Kontrolierius šaukė: „Nauji 
keleiviai.“ JW atsimerkė. Vėl gyvas. Du mėnesiai praėjo nuo 
tada, kai Susan Peteršon beveik išrėkė Kamilos gerų pažymių 
priežastį. 

Kas iš tiesų buvo jo sesuo? Arba kas tokia ji buvo tada? Ar 
ji buvo, kaip ir jis, laimės ieškotoja, bet atsidūrė netinkamoje 
draugijoje. Nesugebėjo atsispirti spaudimui ir dingo iš miesto. 
O gal kas nors kitas pasistengė, kad ji dingtų iš vaizdo. Ir tokiu 
atveju kodėl? 

JW buvo alkanas, bet valgyti nenorėjo. Po pusantros va- 
landos jis sėdės prie savo tėvų vakarienės stalo ir svarbu, kad 
tuomet jam nebūtų dingęs apetitas. Kad jis nebūtų per sotus. 

Jis atsistojo. Nuėjo į traukinio restoraną. Ne todėl, kad būtų 
ketinęs ką pirkti, tiesiog buvo neramu. Per pastaruosius mė- 
nesius nerimas apimdavo vis dažniau. Jam prisėdus mokytis, 
per paskaitas, laukiant susitikimo su Fadžiu ar kuo kitu, ap- 

rūpinančiu kola. Jis privalo pasijudinti. Kažkuo užimti mintis. 
Buvo išmokęs su tuo susidoroti. Buvo pasirengęs. Visuomet 
vidinėje kišenėje nešiojosi „Sony“ grotuvą, dažnai pasiimda- 
vo kišeninio formato knygą, mobilųjį buvo prisikimšęs gerų 
žaidimų. Jo paskaitų universitete sąsiuvinių paraštės buvo 
pripieštos žmogeliukų. 

Dabar jautė turįs pasijudinti. Kompiuteriniai žaidimai mo- 
biliajame nepadės. Turi apeiti kelis ratus. Klausimas, kuris 
nedavė jam ramybės: kas - jo naujieji šniurkštimo įpročiai ar 
Kamilos reikalas - padarė jį tokį dirglų? 

Jis nužvelgė Žmones vagone. Nuobodūs, pavargę Žmonės. 
Kaziai kubu. JW užsimaskavo tokiu pat stiliumi kaip daugelis: 
„Acne“ džinsai, „Superlative Conspiracy“ koledžo megztinis 
ir pusiau be ryšio „Adidas“ bėgimo bateliai. Jis pritapo. Galėjo 
susitikti tėvus. 


Po pokalbio su Susan jis apsisprendė. Paieškos jau nebebuvo 
jo reikalas. Nepaisant to, paskambinęs į policijos žinybą, tam 
tyrėjui, kuris buvo atsakingas už bylą, jautėsi keistai. Išdėstė, ką 
išsiaiškinęs: kad Janas Brunėjus buvo užmezgęs kažkokio po- 
būdžio santykius su Kamila Westlund dar prieš jai prapuolant. 
Kad apie tai žinojo Susan Peteršon ir kad tai ji papasakojusi JW. 
Kad Janas Kamilai geriausius pažymius rašė nepaisydamas jos 
prasto lankomumo. 

Tyrėjas pažadėjo informaciją ištirti išsamiau. JW įtarė, kad tas 
turėjo galvoje, jog Janas Brunėjus bus iškviestas į apklausą. 

Tai, kad JW bendravo su policija, skambėjo prieštaringai. 
Abdulkarimui negalima nieko sužinoti. 

Bet jausmas geras -jis nusimetė naštą. Leido policijai atlikti 
savo darbą. 

Ir vėl užspaudė. Susitelkė ties k, studijomis ir Sofi. Rengė 
kelionę į Londoną. Gvildeno strategijas su Chorche. Pardavi- 
nėjo. Platino narkotikus. Uždirbo žvangančiųjų. 

Jis apsisprendė tėvams nepasakoti to, ką buvo papasakojęs : 
policijai. 

Po penkių minučių jis bus Robertsforše. Pilvas grojo maršus. 
Čia nerimas ar alkis? | 

Iš tiesų jis jautė, kad tai buvo nerimas prieš susitinkant 
mamą ir tėtį. 

Beveik prieš pusmetį jis pasakė sudie žvelgdamas į savo 
mamos išvargusį veidą ir tėčio valingą išraišką. Ar dabar jie 
jausis geriau? JW nepakėlė, kad jam būtų primesta jų gyvenimo 
tragiška gedulo našta. Jis norėjo išvykti. Pradėti iš naujo. Būti 
pripažintas kažkuo kitu. Geresniu. Didesniu nei tėvų pusriebio 
pieno gyvenimas su privaloma graužatimi dėl prarasto vaiko. 
Jis norėjo užmiršti. 

Traukinys įriedėjo į stotį. Vieni žmonės laukė atvykstančių- 
jų, kiti patys rengėsi į kelionę. Stabdžiai smarkiai sucypė. Jo 
vagonas sustojo tiesiai priešais jo laukiančius tėvus. JW matė, 
kad jie tarpusavyje nesikalba. Kaip visada. 

Bandė atsipalaiduoti. Atrodyti patenkintas ir atsipūtęs. Koks 
ir turėtų būti. 

Nužengė ant perono. Iš pradžių jie jo nematė. Jis ėjo jų link. 

Margareta norėtų pašaukti, JW žinojo. Bet dėl kažkokios 
priežasties po to reikalo su Kamila ji negalėjo išspausti nė 
vieno garsesnio žodžio. Todėl jo pasitikti ėjo su dirbtine šyp- 
sena. 

Glėbesčiavimaisi. 

— Labas, Juhanai, ar paimti tavo krepšius? 

— Labas, mama. Sveikas, tėti, - JW ištiesė vieną iš savo krep- 
šių Bengtui. 

Tylėdami jie kartu ėjo stovėjimo aikštelės link. Bengtas sūnui 
dar nebuvo ištaręs nė žodžio. 


Jie sėdėjo namų virtuvėje. Palei sienas medžio apdaila ir 
nerūdijančio plieno stalviršiai. Balta „Electrolux“ elektrinė 
viryklė, linoleumas ant grindų ir šviesus medinis stalas iš 
IKEA. Kėdės - Karlo Malmsteno kopijos. Ant lubų kabanti 
PH šviestuvo kopija skleidė šiltai violetinio atspalvio šviesą. 


266 


Virš kriauklės —- žali indeliai su žodžiais „cukrus“, „druska“, 
„pipirai“, „česnakai“, „bazilikai“. 

Ant stalo garavo maistas. Kepsniukai su pelėsinio sūrio 
padažu. Butelis raudonojo vyno „Rioja“. Grafinas vandens. 
Stiklinis dubuo salotų. 

JW valgė prastai. Maistas skanus, pamanė, todėl tai nebuvo 
priežastis. Maistas tikrai skanus. Mama visuomet buvo puiki 
virėja. Trukdė kažkas kita: stilius, pokalbių temos ir kad Beng- 
tas kalba pilna burna. Margaretos drabužiai tokie netinkami. 
JW jautėsi svetimas. Nepaisant saugumo, paniekos nuslopinti 
nepajėgė - tai ir trukdė. 

Margareta ištiesė ranką siekdama salotų. 

— Juhanai, daugiau papasakok. Kaip tu? 

Keleto sekundžių tyla. Jos tikrasis klausimas: kaip tu lai- 
kaisi Stokholme? Mieste, kuriame dingo mūsų dukra. Su kuo 
bendrauji? Juk nebūsi susidėjęs su bloga draugija? Klausimai, 
kurių ji niekuomet neužduotų tiesiai šviesiai. Baimė užka- 
binti žaizdą. Baimė per daug priartėti prie tamsaus realybės 
klyksmo. 

— Gerai, mama, man sekasi. Egzaminus išlaikau. Pastarasis 
buvo ekonomikos. Per paskaitas mūsų būna daugiau kaip trys 
šimtai studentų. Yra tik viena auditorija, kurioje telpa tokia 
minia. 

— Oj. Tai jūsų tiek daug. Ar dėstytojas tuomet turi mikro- 
foną? | 

Bengtas pilna burna sukramtytos pilkos kepsniukų masės: 

— Aišku, kad turi, mama. 

- Taip, turi. Ir būna linksma, nes piešiama daugybė grafikų 
ir kreivių. Juk žinot, idealioje rinkoje, kur paklausa susitinka 
su pasiūla, yra kaina. Visi studentai persibraižo kiekvieną 
grafiką į savo sąsiuvinius ir, kadangi daug skirtingų kreivių, 
visi turi nusipirkę keturių spalvų tušinuką „Bic“, žinot, tokį 
keturių skirtingų spalvų, kad galėtų skirti kreives. Kai dėsty- 
tojas vėliau braižo naują kreivę, trys šimtai studentų tuo pat 

metu pakeičia spalvą. Kiekvienąkart nedidelis garsas čekšt. 
Nutarška visoje auditorijoje. 

Bengtas išsišiepė. 

Margareta juokėsi. 

Kontaktas. 

Jie kalbėjosi toliau. JW paklausė apie savo senus Robertsforšo 
bendraklasius: Šešios merginos buvo mamos. Vienas iš vaikinų 
buvo tapęs tėčiu. JW suprato, kad Margaretai įdomu, ar jis turi 
merginą. Jis spjovė ir neatsakė. Juk jis net pats nežinojo. 

Jį apgaubė kažkoks neaiškus raminantis jausmas. Šiltas, 
saugus, liūdnas. 


Po vakarienės Bengtas paklausė, ar jis kartu žiūrėsiąs sporto 
naujienas. JW žinojo, kad tai buvo jo bandymas priartėti prie 
sūnaus. Nepaisant to, jis atsisakė, labiau norėjo pasikalbėti su 
mama. Bengtas vienas nuėjo į svetainę. Atsisėdo į sukamąjį 
fotelį su kojų atrama. JW jį matė iš virtuvės. Liko sėdėti ir kal- 
bėjosi su Margareta. 

Kamila dar nebuvo paminėta. JW buvo nusišikti, ar tai buvo 
tabu. Tėvai jam buvo vieninteliai, su kuriais galėjo kalbėtis 
apie ją. 

— Ar ką girdėjot? 

Margareta suprato, ką jis turi galvoje. 

— Ne, nieko nauja. Kaip manai, ar byla dar neįkišta į stalčių? 

JW žinojo, kad bent jau dabar tai tikrai ne. Bet ir jis „nieko“ 
nebuvo girdėjęs. 

— Nežinau, mama. Ar ką pakeitėte Kamilos kambaryje? 

— Ne, viskas likę kaip anksčiau. Mes ten neinam. Tėtis sako, 
kad tai suteikia Kamilai ramybės, kad jam nevalia ten brautis, — 
Margareta šypsojosi. 

Likus metams iki Kamilos išsikraustymo į Stokholmą Beng- 
tas ir Kamila smarkiai bardavosi. Dabar JW apie tai galvojo 
su nostalgija: trankomos durys, verksmas iš tualeto, rėkimas 
iš Kamilos kambario, Bengtas ant altanos su „Geltona Blend“ 

cigarete tarp pirštų - tai buvo vieninteliai kartai, kai jis rūkė. 
Gal Margareta jautė tą patį. Tie bloga pranašaujantys barniai 
buvo jų paskutiniai prisiminimai apie Kamilą. 
svetainėje. 

— Ar eisime pas tėtį? 


„Daug triukšmo dėl nieko“. Moderni Šekspyro interpretacija 
pagal originalo tekstą. Sunkiai suvokiama. JW per pirmąją 
pusę beveik užmigo. Per antrąją pusę jis mąstė, kokio dydžio 
įplaukas jis praras šį savaitgalį. Šūdas, brangūs alternatyvieji 
kaštai susitikti tėvus. 

Bengtas užmigo. 

Margareta jį pažadino. 

Jie pasakė labanakt. Užlipo į savo kambarį. 

JW liko sėdėti vienas. Ruošėsi psichologiškai. Greitai jis 
pakils į kambarį. Jos kambarį. 

Jis bėgiojo per kanalus. Penkias minutes stabtelėjo ties MTV. 
Buvo rodomas Snoop Doggy Dogo vaizdo klipas. Užpakaliai 
kratėsi į dainos taktą. 

Jis išjungė. 

Peršoko į sukamąjį fotelį. 

Apsisuko ratą. 

Jautėsi tuščias. Apimtas baimės. Kad ir kaip būtų keista, 
ne nerimo. 

Užgesino lempas. 

Vėl atsisėdo. 

Tyla buvo gerokai gilesnė nei Tesino parke. 

Jis atsistojo. 

Bandė be garso lipti laiptais. Beveik Žingsnis po Žingsnio 
prisiminė, kurie laipteliai girgždėjo ir kokią strategiją naudoti, 
kad to išvengtų. Vidine pėdos pagalvėlės puse, pėda per vidurį, 
peržengti vieną laiptą, žingsnis toli į šalį, vėl pėda pagalvėle, 
tik pakreipus į išorę, ir taip toliau, visą kelią į viršų. 

Nuo to laiko, kai jis išsikraustė, pradėjo girgždėti dar du 
laipteliai. 

Gal bent nepažadino Bengto. Margaretą jis tikrai pažadino. 

Kamilos kambario durys buvo uždarytos. 

Jis laukė. Pamanė, kad mama gal vėl užmigo. Trūktelėda- 
mas duris artyn durų staktos lėtai paspaudė rankeną žemyn. 
Jokio garso. 

Pirmas dalykas, kurį jis pamatė uždegęs šviesą, buvo trys 
beisbolo kepuraitės, kurias Kamila buvo pakabinusi ant prieš- 
priešinės sienos. Viena tamsiai mėlyna NY, viena „Red Sox“ ir 
viena iš jos paskutinio skambučio pabaigus devynias. Tekstas 
juodomis raidėmis baltame fone: „Kad mus kur galas, kokie 
mes geri.“ Kamila mėgo kepuraites su snapeliais, panašiai kaip 
storas vaikas mėgsta pyragus. Paprasta. Jei jų pasitaikydavo, 
ji jų ir norėdavo. 

Neliestas septyniolikametės kambarys. JW nuomone, vai- 
kiškiau būti nebegali. 

Trumposios sienos viduryje buvo langas. Priešingoje lango 
pusėje stovėjo lova. Kamila metus zyzė, kad gautų metro dvi- 
dešimties pločio lovą. Rožinis apklotas su raukiniais. Įvairias- 
palvės pagalvėlės, keletas su širdelėm, gulėjo išmėtytos lovos 
kojūgalyje. Margareta buvo pasiuvusi. Kamila paprastai prieš 
užmigdama pagalvėles nuspardydavo ant grindų. 

Mergaitės kambarys. 

Kiekvienas daiktas kažką priminė. 

Kiekvienas daiktas - dūris į JW apsauginį šarvą. 

Dar keletas kepuraičių su snapeliais buvo padėta knygų 
lentynoje. Ant jos taip pat stovėjo įrėmintų fotografijų: šeima 
Idrėje, kūdikis JW, trys draugės iš jos klasės — išsidažiusios, 
besišypsančios, nekantrios paragauti gyvenimo. 

Likę lentynos skyriai buvo pripildyti kepuraičių. 

Virš lovos kabojo Madonos plakatas. Stipri, atkakli, sėkmin- 
ga moteris. Kamila jį gavo iš vaikino, su kuriuo susitikinėjo 
aštuntoje klasėje. Jis buvo ketveriais metais vyresnis ir paslaptis 
nuo mamos ir tėčio. 

JW mąstė, kad seseriai dingus, dar gyvendamas namuo- 
se, jis niekada nėjo į šį kambarį. Jis stovėjo tuščias tiek daug 
metų — susikaupusių ir sustiprintų prisiminimų efektas trenkė 
jam kaip kumštis. 

Kamila per paskutinį skambutį po devynių klasių. Sukelti 
plaukai. Balta suknelė. Vėliau vakare: su kamufliažo spalvos 
beisbolo kepuraite. Istorijos, kurias JW buvo girdėjęs apie jos 
elgesį per išleistuvių vakarėlį. Kitas prisiminimas: Kamila ir JW 
mušasi dėl paskutinių „Nutella“ likučių. JW įtemptas į kambarį 
ir gavęs į kailį, ištepliotas savo paties sumuštiniu, apteptu ypač 
storu „Nutella“ sluoksniu. Vėliau: Kamila šalia JW ant lovos 
krašto, kai jie vėl buvo draugeliai. Ji parodė savo kompaktines 
plokšteles: Madona, Alanis Moriset, Robyn. 

Skaitė viršelių tekstus. Šnekėjosi, kad ji ryškiai čiuoš į Stok- 
holmą. 

Mėgavosi būdami drauge. 

Sienoje, kairėje, buvo įmontuota knygų lentyna ir dvi spin- 
tos veidrodinėmis durimis. 

Knygų lentynoje stovėjo neskaitytos mergaitiškos knygos ir 
kompaktinės plokštelės, bet tik tos, kurių ji nepasiėmė į Stok- 
holmą. „Sony“ grotuvas, pirmosios komunijos dovana. Kamilai 
klausytis muzikos patiko labiau nei skaityti. 

JW atidarė spintas. 

Drabužiai: tamprūs džinsai, mini sijonai, pastelinių spalvų 
palaidinės, nedengiančios pilvo, džinsinis švarkelis. Juodas 
velvetinis paltas. JW prisiminė, kaip Kamila su juo parėjo 
namo. Ji pati jį nusipirko Robertsforšo H6:M už keturis šim- 
tus devyniasdešimt devynias kronas. Mama manė, kad per 
brangu. 

Prie sulankstytų palaidinių gulėjo sandėliavimo dėžė meta- 
lo apvadais. JW jos anksčiau niekuomet nebuvo matęs. Kieta, 
pilka kartono dėžė. JW atpažino: panašių dėžių buvo „Granit“ 
parduotuvėse Stokholme. 

Jis ištraukė dėžę ir padėjo ją ant lovos. 

Ši buvo pilna atvirukų. 

Po pusvalandžio atvirukai buvo perskaityti. Iš viso kartu 
sudėjus - septyniolika. Prieš dingdama Kamila Stokholme iš- 
gyveno daugiau kaip trejus metus. Per tą laiką ji namie viešėjo 
tris sykius. Margareta liūdėjo. Bengtas pyko. 

Rodos, kad atvirukus ji vis dėlto rašė. Atvirukus, kurių JW 
nebuvo matęs, kuriuos išsaugojusi Margareta padėjo į Kamilos 
kambarį. Gal ji manė, kad čia jiems vieta, lyg jokia kita vieta 
nebūtų buvus pakankamai šventa laikyti nebaigto dukters 
gyvenimo fragmentams. 

Daugumos turinį jis jau žinojo. Kamila paviršutiniškai ap- 
rašė gyvenimą Stokholme. Ji uždarbiavo kavinėje. Ji bendravo 
su kitomis padavėjomis. Ji gyveno vieno kambario bute Sio- 
dermalmėje, kurį nuomojosi per kavinės savininką. Ji lankė 
suaugusiųjų mokyklą. Ji išėjo iš darbo kavinėje ir pradėjo dirbti 
restorane. Kartą buvo parašyta, kad ji važiavusi ferariu. 

Nė žodžio apie Janą Brunėjų. 

Keletoje laiškų ji minėjo savo vaikiną. Jo vardas nebuvo 
minimas, bet buvo aišku, kad automobilis priklausė vaikinui. 

Viename atviruke, paskutiniame, buvo naujienų JW. 


Labas, mama, 
gyvenu puikiai. Gerai sekasi ir išėjau iš darbo restorane. Dabar 
dirbu barmene. Gerai uždirbu. Apsisprendžiau visai spjauti į 
suaugusiųjų mokyklą. Kitą savaitę su savo vaikinu važiuosiu į 
Belgradą. 

Perduok linkėjimų tėčiui ir Juhanui! 

Myliu+bučiuoju, Kamila 


Tai buvo kažkas, ko JW nežinojo. Kad Kamila buvo Belgrade 
arba planavo į jį važiuoti. Su vaikinu. 

Jis padarė paprastas išvadas: kada važiuojama į Belgradą? 
Kai iš ten esi kilęs. 

Kas toks buvo iš ten kilęs? Vyras, turėjęs ferarį. 

Jis buvo jugas. 

Stefanovičius - lektorius. Greičiausiai jis nieko nebuvo girdė- 
jęs apie sąvoką „strategijos konsultantas“, bet jei būtų dirbęs 
„Ernst ėc Young“ jie juo būtų didžiavęsi. 

Viskas rimta. Organizuota. Elitas susirinkęs aplink konfe- 
rencijų stalą VIP kambaryje antrame Radovano užeigos aukšte. 
Radovanas, Mradas, Stefanovičius, Goranas ir Nenadas. Kal- 
bėjosi serbų kalba. 

Mradas: atsakingas už drabužines ir kitokią apsaugos vei- 
klą/reketą. | 

Stefanovičius: Radovano asmens sargybinis ir finansų vir- 
šininkas. 

Goranas: alkoholio ir cigarečių kontrabandos bosas. 

Nenadas: didžiausias Stokholmo kokaino platintojų tiekėjas, 
taip pat tvarkęs prekybą kekšėmis, viešnamį bute ir iškviečiamų 
palydovių paslaugas. Buvo atsakingas už visą paslaugų spektrą. 
Nenadas Mradui iš kolegų buvo artimiausias - jis jame įžvelgė 
norą būti savimi, kurį jautė ir pats. Tai ne subinlaižiai Goranas 
ar Stefanovičius. 

Kambarys ir užeiga buvo apieškomi valandų valandas. 
Mentai buvo guvūs. Stefanovičius dairėsi galimų blakių: po 
stalu, kėdėmis, už lempų, po grindjuostėmis. Patikrino, ar 
nėra civilių policininkų bare aukštu Žemiau, įtartinus au- 
tomobilius gatvėje, kameras languose priešais. Pirmą sykį 
per daugiau nei pusantrų metų visa Radovano lyga matėsi 


gyvai. 
Pavojinga. 


Stefanovičius iškilmingai pradėjo. 

— Mieli ponai, prieš penkis mėnesius man buvo pavesta 
išmąstyti, kaip mums elgtis dėl „Novos“. Jūs apie tai girdė- 
jote. Stokholmo policija prieš pusmetį pradėjo projektą. Jų: 
taikiklis nukreiptas į mus ir keletą kitų grupių. Jie jau susėmė 

per keturiasdešimt asmenų, daugiausia vakarinių rajonų liau- 
dies. Trisdešimt jau nuteista. Kiti pūva tardymo izoliatoriuose 
laukdami teismo. Visi mes, esantys šiame kambaryje, įtraukti 
į jų daugiau nei šimto penkiasdešimties pavardžių sąrašą, or- 
ganizuoto nusikalstamumo šiame mieste šerdį. 

Goranas išsiviepė: 

— Iš kurjie ištraukė tokią nesąmonę? 

Stefanovičius nukirto. 

— Juokinga, Goranai. Ar esi durnas, nes esi liaušis, ar esi 
liaušis, nes esi durnas? 

Goranas išsižiojo. Vėl susičiaupė neištaręs nė žodžio. Kaip 
žuvis. 

Radovanas pažvelgė į jį. Šiaip jau Goranas buvo jo numylė- 
tinis - bet dabar jis pageidavo rimties. Mradas galvojo: minusas 
Goranui. 

Stefanovičius gurkštelėjo mineralinio vandens. 

— Per pastaruosius penkerius metus mes susitelkėme ties 
mūsų penkiomis skirtingomis veiklos sritimis. Kaip žinote, 
dar, be to, užsigardžiavimui varome ir mažumą kitų: važtaraš- 
čių kopijavimas, PVM dalykėliai ir t. t. Bendra mūsų apyvarta 
siekia apie šešiasdešimt milijonų kronų per metus. Nuskai- 
čiuokit bendro pobūdžio išlaidas, žvangančiųjų plovimo kainą 
ir užmokestį vaikinams. Ir nusėsite ties panašiai penkiolikos 
rezultatu, neto. Prie to reikia pridėti jūsų asmeninės ir mūsų 
bendros legalios veiklos pelną. „Clara's“, „Diamonds“ ir „O- 
court“. Griovimo paslaugų firma ir vaizdajuosčių nuomos 
punktai ir kita. Jūs visi vienokiu ar kitokiu būdu esate ben- 
draturčiai. Ir gerai iš šito gyvenate. Bet įvairios sritys veikia 
skirtingai. Skirtumas tarp užpirkimo ir pardavimo kainos 
varijuoja. Kekšių biznis rieda. Cizos - neblogai. Koksas - pa- 
debesiais. Ar ne tiesa, Nenadai? Kokios šiandien kainos? 

Nenadas kalbėjo lėtai. 

— Mes perkame už keturis šimtus penkiasdešimt. Pardavimo 
kaina svyruoja tarp devynių ir vienuolikos šimtų. Atskaičiavę 

išlaidas vidutiniškai uždirbame keturis šimtus už gramą, čia 
neatskiedus. 

- Šitai gerai. Bet gali būti ir geriau. Jei galėtume priartėti prie 
šaltinių, dar labiau numuštume kainas. Be to, kokainas yra pati 
pavojingiausia sritis. Negalima visų kiaušinių laikyti vienoje 
pintinėje. Svarbu, kad mes tuo pat metu turėtume įvairios 
funkcionalios veiklos. Dėl ledo rizika labai didelė. Privalome 
būti budrūs ir, atsižvelgdami į rizikos ir pelno santykį, sugebėti 
pereiti iš vienos srities į kitą. 

Radovanas linksėjo. 

Mrado paskaitos lygis nestebino. Jis buvo šnektelėjęs su Ste- 
fanovičiumi prieš dvi dienas: šis papasakojo apie instrukcijas, 
gautas iš Radovano: 

— Pristatymas skirtas profesionaliems verslininkams, kurie 
užsiima nusikalstama veikla. Turi būti skaičių, paminėta sta- 
tistika. Aplinkybių analizė, prognozės, konstruktyvūs spren- 
dimai. Jokio paprasto gangsterių pliurpalo. 

Vis vien Mradas nustebintas. Neįprastai atvira Radovano 
imperijos analizė. Aišku, Mradas ir kiti apytiksliai žinojo, kas 
priklauso Pono R. valdoms, bet tai buvo pirmas kartas, kai pats 
R. per Stefanovičių detaliai išdėstė skaičius. 

Mradas stebėjo vyrus prie stalo. 

Visi apsirengę aukščiausios klasės kostiumais. Platūs pe- 
čiai. Platūs kaklaraiščių mazgai, kaip ketvirtojo kanalo sporto 
reporterių. Plačios šypsenos klausantis skaičių. 

Radovanas galustalėje. Galva atlošta, smakras ore. Sudarė 
įspūdį, kad nori žvilgsniu aprėpti kitus. Susikoncentravęs, 
kieta kaip titnagas veido išraiška. 

Stefanovičius — išvaizda neišsiskirianti. Bet Mradas gerai 
žinojo - anas buvo Radovano antrasis smegenų pusrutulis. 

Goranas sėdėjo ant krūtinės susinėręs rankas. Beveik toks 
pat įmitęs kaip ir Mradas. Beveik tiek pat išsidirbinėjantis kaip 
maištaujantis paauglys. Sekė Stefanovičių žvilgsniu. Klausėsi ir 
analizavo strategiją. Priešais save turėjo pasidėjęs sąsiuvinį. 

Nenadas lenkė Sturės aikštės stilių. Atgal sulaižyti plaukai, 
kostiumas kreidos baltumo dryžiais, rožiniai marškiniai. De- 
rėjo prie šilko nosinės kišenėje ant krūtinės. Jį išdavė serbiškas 
kryžius, ištatuiruotas ant rankų. Kokaino karalius/sąvadautojų 
bosas ir atrodė kaip kokaino karalius/sąvadautojų bosas. Bandė 
atrodyti atsipalaidavęs: kalbėjo lėtai, judesiai lėti, bet vis tiek 
buvo nervingas. 

Stefanovičius atsistojo. Vaikštinėjo pirmyn atgal. 

— Jums leidus trumpai apie istoriją. 

Goranas konspektavo. 

— Per pastaruosius metus sulaukėme konkurencijos. Jiems 
nudėjus Joksą 1998-aisiais daugelis mūsų manė, kad kai kurios 
rinkos dalys laisvos mums užgrobti ir kad nebus daug besi- 
ruošiančiųjų dalyvauti peštynėse. Tuomet 2001-aisiais „Hells 
Angels“ ir „Bandidos“ paskelbė taiką. Atsimenate sąlygas. Nė 
viena iš gaujų negalėjo plėstis. Jie triūsė Malmėje, Helsingbor- 
ge ir dviejose vietose vakarinėje pakrantėje. Bet buvo protingi: 
užuot didinę pagrindinius, stiprino atšakinius klubus: „Red 
6 White Crew“ ir „Red Devils“, „X-Team“ ir „Amigos MC“. 
We are the people your parents warned you about, kaip jie patys 
sako. Neklaužados vaikiai. Šiandien jų knibždėte knibžda, 
visoje Švedijoje ir čia, Stokholme. Ir negana to. Rimtai įsibė- 
gėjo kalėjimų gaujos: „Original Gangsters“, Volfpako brolija, 
„Fucked For Life“ ir kitos. Iš pradžių jie buvo palaidi jaunų 
nusikaltėlių ir ištįsėlių priemiesčių vaikelių susivienijimai. 
Šiandien jie netgi už cypės ribų beveik taip pat gerai organi- 
zuoti kaip motociklų gaujos. Toliau: rusų mafija, estų lygos, 
ką jau kalbėti apie Nasero lygą, apie juos esam daug girdėję, ir 
prakeikti lenkiūkščiai, savo nelegaliu mersų importu užgrobę 
didelę rinkos dalį. Kas nutiko? 

Stefanovičius peržvelgė juos, vieną po kito. Visi buvo užkie- 
tėję čiuvai. Tai, ką jis papasakojo, nebuvo naujiena. Nepaisant 
to, jų Žvilgsniuose atsispindėjo suvokimas, kad jugai gal jau 
nebebuvo didžiausi, blogiausi, gražiausi. Aukso amžius bai- 
gėsi. Jie jau nebe visagaliai karaliai. 

Nenadas pasitaisė vaškuotą plaukų sruogą. 

— Galiu papasakoti, kas nutiko. Jie įsileidžia per daug juo- 
dašiknių į šitą šalį. Velnias, iš pradžių atvyko Kosovo albanai, 
Bjaurūs Nasero vaikiai ir kiti. Paskui visi šlykštūs gambiečiai — 
jiems juk priklauso pusė viso šito miesto heroino. O rusai, 
visai nesveika, cizas kontrabanda gabena kartu su „Bandidos“. 
Negarbingi aljansai. Blogiau nei kroatai, slovėnai ir ameri- 
kiečiai kartu sudėjus. Uždaryk sienas. Deportuok kiekvieną 
rytietiškos išvaizdos tipą, kuris tik patupdo savo narkotikų 
prikištą subinę šiapus sienos. 

Stefanovičius tarė: 

— Esama tiesos. Bet ne vien naujieji imigrantai kelia konku- 
renciją. Mes matome naujus aljansus. Naujas gaujas. Jie išmoko 
iš mūsų ir iš motociklininkų gaujų Valstijose. Bet mes turime 
tam tikro pranašumo - visi esame iš garbingosios Serbijos. Mes 
kalbame ta pačia kalba, mūsų tokie pat įpročiai ir kontaktai, 
esame vieningi. Bet šiandien tai nepadeda. Ypač dabar, kai 
taika sulaužyta. Vyksta naujas karas ir jis įtraukia mus. Lig 
šiol nuspausti du „Bandidos“, vienas HA ir vienas OG narys. 
Bet ir mums kliuvo. Prieš du mėnesius buvo pašautas vienas iš 
mūsiškių, sunkiai sužeistas. Jei mes nieko nedarysime, tai tęsis — 
karas ir „Nova“ projektas. Aš apie tai mąsčiau. Radovanas apie 
tai mąstė. Mudu su Mradu kalbėjomės su kai kuriais kitais, apie 
tai netrukus išgirsite daugiau. Apibendrinant reikia pasakyti, 
kad esama daug daugiau žaidėjų negu prieš, pavyzdžiui, pen- 
kerius metus, taika sulaužyta ir policija stiprina savo pozicijas 
šiuo prakeiktu „Nova“ projektu. Jie mus žymisi, infiltruoja 
savo žmones, išbalansuoja. Vienų grupių Žmonėms kritus, kitos 
grupės ima manyti, kad dabar atlapos durys reikalams perimti. 
Kariaujame, užuot bendradarbiavę. Bet mes turime problemos 
sprendimo pasiūlymą. Jums apie tai papasakos Mradas. 

Stefanovičius išdalijo po nukopijuotą popierių su pavardė- 
mis. Rodė. 

— Štai čia yra gaujos, kontroliuojančios organizuotą nusi- 
kalstamumą Stokholme. 

Po kiekviena gauja parašiau, kuo jie užsiima ir kuriose mies- 
to dalyse. Jūs matote, kad, pavyzdžiui, „Hells Angels“ varo 
drabužines visame mieste, tam tikrą prekybą kvaišalais, visų 
pirma pietiniuose priemiesčiuose, prekursorių įvežimą, žaidi- 
mų automatus visame mieste ir apsaugą bei surinkimą. Tereik 
palyginti. Kurie užsiima tokiu pat bizniu kaip ir mes ir kur 
jie tai daro. Netrukus perleisiu žodį Mradui. Jis jau susisiekė 
su kai kuriomis sąraše esančiomis gaujomis. Diskutavo apie 
sprendimą. 

Goranas virš stalo pasilenkė į priekį, lyg būtų manęs, jog 
kiti priešingu atveju negirdės: 

— Atvirai sakant, nesuvokiu, kodėl mes turim ieškoti išeities. 
Aš neįžvelgiu problemos, nes puikiai išmanau savo darbą. 
Jeigu kam kitam kyla problemų, gali pats ir spręsti. 

Aiškus akmuo į Mrado ir Nenado daržą -jūs nesusitvarkote 
su savo užduotimis. 

Stefanovičius pasirėmė abiem rankomis į stalą. Švarko ran- 
kovės nuslydo ant marškinių ir sąsagų, kurios buvo miniatiū- 
rinių revolverių formos. Pamėgdžiodamas Goraną, pasilenkė 
virš stalo. 

— Nėra ko tiek burną aušinti, Goranai. Šitai darome drauge. 
Mes svarstome ir analizuojame tai, kas geriausia Radovanui 
ir mums. Ne tik tau. Jeigu to nesuvokei, prašom aptarti tai su 
pačiu Radovanu akis į akį. End of story. 

Antrą sykį šiandien Goranas pasišiukšlino. Antrą sykį gavo 
sprigtą į nosį. Kiek šūdo tvėrė Radas? 

Radovanas sėdėjo ramus. Žvilgsnis įsmeigtas į Goraną. Val- 
džios žaidimas. 

Goranas sekundės dalį irgi įstebeilijo į jį. Po to linktelėjo. 

Mradas atsikrenkštė. Šneką buvo pasiruošęs iš vakaro. Kai 
kurios dalys buvo karštos, gali būti, kad Goranas vėl pratrys. 

— Kaip Stefanovičius ir papasakojo, aš susisiekiau su keletu 
grupių. Be kita ko, su „Hells Angels“ ir „Original Gangsters“. 
Ir mes priėjome prie sprendimo, kalbama apie rinkos pasida- 

lijimą. Tarpusavyje pasidalyti tas sritis, kuriose darbuojamės. 
Grupės dirba skirtingai. HA yra daug geriau organizuoti nei 
„Original Gangsters“. Antra vertus, OG yra pasirengę didesnei 
rizikai ir turi geresnių kontaktų priemiėsčiuose. Iš Stefanovi- 
čiaus popieriaus juk matote, kuo jie užsiima. HA su mumis 
konkuruoja drabužinių, kokaino, alkoholio įvežimo sferose. 
Jie didesni už mus surinkimo ir žaidimų automatų srityse. 
OG varo kokainą ir dalį surinkimo bei įvairius padrikai pla- 
nuojamus inkasacinio transporto plėšimus. Mano nuomone, 
OG mūsų veiklos sferoms tiesioginio pavojaus nekelia. Mes 
galėtume į juos paprasčiausiai spjauti. Vis dėlto jie galėtų, 
pavyzdžiui, sudaryti konkurenciją kitoms grupuotėms, kurios 
savo ruožtu galynėjasi tose pat rinkose kaip ir mes. Tai sukelia 
domino efektą. „Hells Angels“, pavyzdžiui, yra pasirengę dis- 
kutuoti dėl pasidalijimo arba dėl alkoholio įvežimo ar drabuži- 
nių. Mudu su Stefanovičiumi aiškinsimės toliau. Aš susitiksiu 
daugiau Žmonių ir apsiklausinėsiu, ką būtų galima padaryti. 
Gambiečiai, „Bandidos“, Volfpako brolija ir t. t. Reikalas tas, 
kad mes turime sustiprėti prieš šitą „Novos“ šūdą ir padaryti 
karui galą. Patys Žinote, niekas nenori būti pravardžiuojamas 
ožiu, bet karo metu kai kas pamiršta garbę. Įduoda liaudį, 
užuot rungęsi vyras prieš vyrą. Projektui „Nova“ į naudą, kai 
kariaujama tarpusavyje. 

Mradas aiškino toliau. Apibūdino gaujas. Miestą valdančias 
lygas. Netikių aljansus ir giminystės ryšius. Etnines, rasines ir 
geografines grupuotes. 

Vyrai sėdėjo tylėdami. Niekas nenorėjo saleiaii savo rinkos. 
Tuo pat metu visi suvokė DioBiEmiS: Labiausiai niekas nenorėjo 
bartis su Radovanu. 

Mradas mąstė apie anksčiau tvyrojusią atmosferą. Radas ne 
visai patenkintas. Po šitos apžvalgos Radovano požiūris turėtų 
pagerėti. Mradas pradėjo didžiulį dalybų darbą. 

Jis baigė savo paskaitą. 

Radovanas padėkojo Stefanovičiui ir Mradui. 

Visi įsijungė savo mobiliuosius. 

Keletą minučių trunkantys trumpi šnektelėjimai. 

Goranas atsiprašė. Pasakė turįs eiti. 

Radas atrodė patenkintas. 

— Ačiū, kad atėjote. Man atrodo, kad tai gali būti kažko 
naujo, kažko didelio pradžia. Dabar galite, jei norite, eiti. Pats 
planavau linksmą vakarą. 

Kambario durys atsivėrė. Dvi merginos trumpais sijonais 
įstūmė alkoholio vežimėlį. Pilstė kokteilius. 

Buvo dainuojamos serbiškos užstalės dainos. 

Nenadas įžnybo vienai merginai į užpakalį. 

Radas juokėsi. 

Vėliau buvo pristatyta maisto. 

Mradas beveik pamiršo savo jausmus Radovanui. 

Laukė ilga naktis. 


ATASKAITA 
(Slaptai, atsižvelgiant į Įslaptinimo įstatymo 
0 skyriaus 12 paragrafą) 


— Projektas „Nova“ - 
Apskrities kriminalinės tarnybos sutelktos 
pajėgos prieš organizuotą nusikalstamumą 


Su Balkanais susijęs nusikalstamumas 
Stokholme 


Ataskaita nr. 7 
Aplinkybės 
Ši ataskaita remiasi Specialiųjų gaujų pajėgų ir 


Normalmės policijos ekonominių slaptųjų sekimų 
grupės, bendradarbiavusios su apskrities kri- 

minalinės tarnybos sutelktomis pajėgomis prieš 
organizuotą nusikalstamumą Stokholme (vėliau 
bendrai įvardijamos kaip sekimo grupė), ataskai- 
tomis bei pranešimais dėl įtarimų. Naudoti šie 
metodai: apžvalga pasitelkiant Stokholmo poli- 
cijos sukauptą patirtį, informacijos rinkimas iš 
asmenų, priklausančių nusikalstamiems tinklams, 
vadinamųjų ožių, slaptas techninis klausymasis 
bei atitikmenų ieškojimas reikiamuose registruo- 
se. Ataskaita pateikiama atsižvelgiant į naują 
informaciją, kuri buvo gauta iš dabar jau teisto 
ir kalinčio asmens (X), kuris anksčiau aktyviai 
dalyvavo žemiau aprašyto tinklo veikloje, bei 
klausymosi būdu išaiškinta vidaus koniliktų ju- 
goslavų tinklo vadovybėje. 


Sekimo grupė nuo praeitų metų vasaros padidinu- 
si pajėgas sekė tam tikrą skaičių asmenų, kurie 
priklauso vadinamajai Jugoslavijos mafijai (vė- 
liau įvardijamai kaip organizacija). Organiza- 
cijos nariai yra įtarūs naujų asmenų atžvilgiu, 
todėl į organizaciją sunku infiltruoti. Tai di- 
džiąja dalimi priklauso nuo organzacijos etninio 
homogeniškumo. Viršiausiose jos hierarchijos 
pakopose dalyvauja vien 25-55 metų vyrai, kurie 
patys arba.abudu jų tėvai gimę buvusioje Jugos- 
lavijoje, šiandien Serbijoje ir Juodkalnijoje. 
Egzistuoja mažai vadinamųjų ožių, kurie būtų 
pasirengę perduoti informaciją apie |organiza- 
ciją, taip yra dėl jos narių puikiai dokumen- 
tuoto smurto apraiškų. Organizacija išgarsėjo 
įgyvendindama savo grasinimus, daugybė sunkių 
smurtinio pobūdžio nusikaltimų per pastaruosius 
metus gali būti susieti su ja bei su giminingomis 
grupuotėmis, žr. ataskaitas nr. 2-4. Telefono 
klausymasis arba kitoks techninis klausymasis 

dažnai būna nesėkmingas, nes organizacijai pri- 
klausantys asmenys naudojasi papildymo-kortelių 
abonementais, kurie reguliariai keičiami, bei 
apieško tas vietas, kuriose būna. 


Jau tris mėnesius sekimo grupė įtaria, jog or- 
ganizacija ruošiasi ir planuoja savo veiklą 
taip, kad galėtų atremti projekto „Nova“ keliamą 
grėsmę. 


Organizacijos veikla 

Esama įtarimų dėl šių nusikalstamos veiklos sfe- 
rų: alkoholio ir cigarečių kontrabandos, sąvada- 
vimo veiklos, reketo ir apsaugos veiklos, sukčia- 
vimo bei vagysčių, susijusių su važtaraščiais. 


Dalyviai 
Radovanas Kranjičius - organizacijos vadas yra 


Švedijos pilietis Radovanas Kranjičius (taip 
pat žinomas kaip Radas, Ponas R. ir jugų bo- 
sas), asmens kodas 600113-9231, gimęs nežinomoje 
buvusios Jugoslavijos, dabartinės Serbijos ir 
Juodkalnijos, vietoje. Jis į Švediją atvyko 1978 
metais ieškoti darbo. 


Kranjičius anksčiau, be kita ko, yra dirbęs ap- 
saugos darbuotoju ir asmens sargybiniu. Šiandien 
Stokholmo centre jam priklauso (jis ir vadovas) 
restoranas AB „Virtuvė 4 Baras“ (org. nr. 556542- 
2353). Jo deklaruojamos įplaukos yra iš bendrovės 
bei iš tam tikros dalies akcijų AB „Diamond Ca- 
tering“ (org. nr. 556554-2234), iš viso 321 000 
kronų per pastaruosius mokestinius metus. 


Ankstesni Kranjičiaus teistumai: 1982 m.: svei- 
katos sutrikdymas, lengvas. 1985 m.: neteisė- 

ti grasinimai, sveikatos sutrikdymas, Ginklų 
laikymo įstatymo pažeidimas, greičio virši- 
jimas (atlikta aštuonių mėnesių laisvės atė- 
mimo bausmė). 1989 m.: neteisėti grasinimai, 
Mokesčių įstatymo pažeidimas, Ginklų laikymo 
įstatymo pažeidimas (atlikta keturių mėnesių 
laisvės atėmimo bausmė). 1990 m.: sveikatos 
sutrikdymas (atlikta keturių mėnesių laisvės 
atėmimo bausmė). Nuo 1990 m. nėra registruota 
jokių Kranjičiaus baudžiamųjų nusižengimų ar 
nusikaltimų. 


Kranjičius vedęs Nadją Kranjič ir kartu su ja 
turi vieną vaiką. Manoma, kad Kranjičius dalyvavo 
buvusios Jugoslavijos kare 1993-1995 m., tuomet 
jis ilgais laiko tarpais būdavo išvykęs iš Šve- 
dijos. Teigiama, kad jis palaiko gerus kontak- 
tus su Serbijos nacionalistų judėjimo dalimis, 
tarp kurių esama Zeljko Raznatovičiaus, labiau 
žinomo Arkano pravarde, kurio paramilitarinė 
privati armija „Tigrai“ vadovavo etninio valymo 
akcijoms Kosove 1992-1995 m. Antrojoje dešimtojo 
dešimtmečio pusėje jis buvo antras pagal svarbą 
organizacijoje Stokholme ir visų pirma tvarkė 
surinkimo veiklą ir kokaino prekybą. Manoma, kad 
šiuo metu Kranjičius netgi bus pradėjęs sąvada- 
vimo veiklą. 


Mradas Slovovičius. Tiesiogiai pavaldus Radova- 
nui Kranjičiui. Slovovičius, kuris yra Švedijos 
piliėtis, asmens kodas 670203-9115, į Švediją 
atvyko 1970 m. iš buvusios Jugoslavijos. Anks“ 
čiau yra dirbęs apsaugos darbuotoju ir sb 
nėjęs tailandietiškų medienos produktų importu. 
Jis užsiima vadinamuoju kultūrizmu ir dvikovos 
sportu. 

Pastaraisiais mokestiniais metais Slovovičius 
deklaravo 136 000 kronų, įplaukos gautos iš jo 
medienos importo bei keleto laimėjimų lošiant. 


Jo ankstesni teistumai yra šie: 1987 m.: girtavi- 
mas prie vairo. 1988 m.: sunkus sveikatos sutrik- 
dymas, Ginklų ir Narkotikų įstatymų pažeidimai, 
smulkūs (atlikta vienerių metų laisvės atėmimo 
bausmė). 1995 m.: privačių valdų neliečiamybės 
teisių pažeidimas, plėšimas bei smurtinis pasi- 
priešinimas (atlikta 24 mėnesių laisvės atėmimo 
bausmė). 2001 m.: neteisėti grasinimai. Nuo 2001 
m. nėra registruota jokių baudžiamųjų nusižengimų 
ar nusikaltimų. Pastarąjį kartą Slovovičius buvo 
kaltinamas sunkiu restorano „Malūnas“, esančio 
Stokholme, apsaugos darbuotojo sveikatos sutrik- 
dymu. Buvo paskelbtas išteisinamasis nuosprendis 
tam bylos punktui, kuriuo buvo kaltinamas Slo- 
vovičius. Kitam kaltinamajam, X, buvo paskir- 
ta trejų metų laisvės atėmimo bausmė už sunkų 
sveikatos sutrikdymą. Manoma, kad X yra vienas 
iš vadinamųjų Slovovičiaus pakalikų, kartu su 
juo dirbęs organizacijos surinkimo iš drabužinių 
veikloje. Toliau: šiuo metu Slovovičius su savo 
buvusia žmona Anika Šioberg bylinėjasi dėl globos 
ir bendravimo teisės su jų bendra dukra Luvisa. 


Manoma, kad Slovovičius priklausė anksčiau minė- 
tiems „Tigrams“, kai šie puolė Srebrenicą 1995 m. 
Slovovičius itin linkęs į smurtą ir visai nekyla 
abejonių, kad, be įvykio „Malūneė“, yra įvykdęs 
daugybę nusikaltimų, kurie būtų buvę traktuoja- 
mi kaip sunkus sveikatos sutrikdymas, jei dėl jų 
būtų buvus iškelta byla. Be kita ko, Normalmės 
policijos narkotikų slapto sekimo grupė bandė 
įsiskverbti į vieną grupę, vadinamuosius kultū- 

ristus, sporto klube „Fitness Club“, esančiame 
Svėjos kelyje Stokholme, kuris tarnauja kaip kri- 
minalinių elementų verbavimo bazė. Policijos in- 
ftiltratorius (Y) praeitų metų rugpjūčio 18 d. buvo 
sužalotas sporto salės lengvaisiais svarmenimis, 
taip pat Slovovičius jam grasino šaunamuoju gin- 
klu. Y nemano, kad Slovovičius įtarė jo sąsają 
su policija, ir teigia, kad sužalotas buvo dėl 
Slovovičiaus noro „pademonstruoti valdžią“. 


Slovovičius atsakingas už organizacijos apsaugos 
veiklą bei kitokį reketą ir grasinimus. Apsau- 
gos veikla visų pirma nukreipta į restoranus ir 
užeigas Stokholmo apylinkėse, bet taip pat ir 
į kitus verslininkus, kurie savo veiklą vykdo 
įstatymo „pilkojoje zonoje“. 


Stefanovičius Rudžmanas. Kranjičiaus sesers sū- 
nus ir jo bei jo šeimos privatus asmens sargybi- 
nis. Gimęs Švedijoje, asmens kodas 770612-1279. 
Anksčiau yra studijavęs Stokholmo universitete, 
beje, teisę ir verslo vadybą. Jis nėra baigęs 
nė vieno dalyko studijų. Anksčiau yra dirbęs 
buhalteriu apskaitos biure AB „Ruošk finansus“ 
(org. nr. -556743-3389). 


Pastaraisiais mokestiniais metais jis deklara- 
vo 859 000 kronų, tai įplaukos, kurių didžiąją 
dalį sudaro akcijų ir kitų vertybinių popierių 
realizacijos pelnas. 


Sekimo grupė įtaria, kad Rudžmanas verčiasi 
pinigų plovimo veikla, be kita ko, Kranjičiaus 
sąskaita. Rudžmanas anksčiau neteistas, išskyrus 
keletą eismo pažeidimų pirmajame dešimtmetyje. 
Jis nevedęs. Manoma, kad Rudžmanas dar tvarko ir 

Kranjičiaus investicijas. Taip pat Rudžmanas yra 
investavęs dideles sumas į nekilnojamojo turto 
projektus Belgrado regione. 


Vidaus koniliktai ir kt. 

Sekimo grupę pasiekė informacija apie vidaus 
konfliktus organizacijoje. Ši puikiai žino apie 
„Nova“ projektą ir organizuojasi norėdama at- 
remti policijos pajėgas. Dėl šios priežasties 
jos vadovybė planuoja pasidalyti rinką pagal 
tam tikrą nusikalstamumo tipą su kitomis kri- 
minalinėmis grupuotėmis, kad išvengtų vidaus 
konkurencijos. Pasirodo, metodas buvo sėkmingas 
vyraujant vadinamajai taikai tarp motociklininkų 
gaujų „Bandidos“ ir „Hells Angels“. Sekimo gru- 
pės nuomone, Mradui Slovovičiui ir Stefanovičiui 
Rudžmanui buvo patikėta ištirti, planuoti bei 
įgyvendinti tokias rinkos dalybas. Slovovičius 
susisiekė su kitais kriminaliniais tinklais bei 
organizacijomis. Jį labai sunku stebėti ir jis 
dažnai keičia telefono abonementą. Toliau: nėra 
leidimo išplėsti stebėjimą. Labiausiai tikėti- 
na, kad jis artimiausiu metu planuoja susitikti 
su daugeliu Stokholmo kriminalinių gaujų. Tam 
tikri vidiniai organizacijos konfliktai išlieka 
dėl bandymų padalyti rinką. 


Iš vieno pasiklausyto telefono pokalbio tarp 
Kranjičiaus ir Rudžmano šių metų vasario 15 d. 
(juosta SPL 3459-4045 A) paaiškėjo, kad Kranjičius 
nebepasitiki Slovovičiumi. Pateikta citata yra 
išversta iš serbų kalbos ir iškirpta iš išrašyto 
pokalbio teksto:. 


Kranjičius: Tikriausiai turėsime atsikratyti 
drabužinių arba išspirti jį (Mradą). Aš M. 
nepasitikiu. 

Rudžmanas: Bet jis daug reiškia. Gerai dirba. 
Suvystė tą čilietį ožiakekšį. Nubaudžia tuos, 
„kurie nesitvarko. Kekšes, apsaugininkus, pa- 
dugnes. 


Kranjičius: Žinoma, bet jis tinkamai nebesi- 
tvarko. Rudenį jis reikalavo didesnės drabu- 
žinių pelno dalies. Gali pamiršti. Po „Malūno“ 
incidento. Blogai ir neapgalvota. Bet svar- 
biausi čia, dabar būsiu truputį asmeniškas, 
senesni dalykai. Jis negali susitaikyti su 
tuo, jog perėmiau aš. Mes labai seniai dirbome 
tame pat lygmenyje. Tai būtų kita priežastis, 
kodėl jis turi dingti. Jo pasitikėjimas mumis 
šlubuoja. 


Sekimo grupės nuomone, tai dar vienas ženklas, 
kad projekto „Nova“ pirmoji įžanginė fazė - trik- 
dyti organizuotą nusikalstamumą ir jį susilpnin- 
ti buvo sėkminga. 


Priemonės 
Sekimo grupė, atsižvelgdama į išdėstytą infor- 
maciją, siūlo šias priemones: 


Intensyvesnė, kiek bus leista, sekimo veikla, 
nukreipta į Mradą Slovovičių ir Radovaną Kran- 
jičių. 

Tęsti bandymą gauti informacijos iš X. 

Tęsti bandymus įsiterpti į organizaciją. 


Priemonių biudžetas, žr. priedą nr. 1. 


Kriminalinės policijos komisaras Bjornas Stav- 
gordas 
Specialusis tyrėjas Stefanas Kransas 

Chorchę taip varė į tualetą, kad būtų galėjęs prisisioti pilną 
limonado butelį. Linksma mintis, gal kam pasiūlyti. „Imk, 
gurkštelk limonado.“ Spalva apgaulingai panaši. 

Prireikė savaičių, kad jis pats suprastų esminę taisyklę, 
galiojančią asmenims, dirbantiems stebėjimo/sekimo srityje: 
visuomet, sekdamas iš automobilio, turėk butelį šlapintis. Ar 
tai būtų tuščias limonado butelis, ar koks kitoks, nesvarbu. 

Automobilio galiniai langai užtamsinti — tai buvo sąlyga, 
kad jo niekas nepamatytų. Paprasti langai būtų nekas: reiktų 
gulėti ant nuleistos sėdynės. Be to, buvo rizikos užmigti. 

Radovano name ramu. Buvo pirma jo stebėjimo diena. 
Pirma iš daugelio ateinančių. 

Automobilį, „Cherokee“ džipą, jis pavogė Estermalmėje 
trečią nakties. Užkabino naujus numerius. Mažesnė rizika, 
kad aptiks mentai. 

Chorchė, keršto angelas, kokiu nors būdu palauš Radovano 
imperiją. Jam tik reikia išmąstyti kaip. 

Vienintelis dalykas, kurį jis dabar žinojo, kad neapykanta 
geras variklis. Vendeta, kuri reikalavo dar daugiau kantrybės 
nei pabėgimas iš Esterokerio. Jis aiškinsis, seks, sudės du ir du. 
Išsiaiškins daug šūdo apie Radovaną. Iš pradžių patikrins Pono 
R. dienotvarkę. Gera pradžia - sėdėti automobilyje, laukti, kol 
kas negera atsitiks, ir mąstyti. 

Gatvėje buvo ramu. 

Ant stogo bolavo sniegas. 

Neaišku, ar kas namie. 

Jis spoksojo toliau, lyg vėl būtų lankęs suaugusiųjų moky- 
klą - gyvenamųjų namų architektūros kursą. 

Nulūžo tarp penktos ir šeštos vakaro. Negerai. Privalo bū- 
drauti. Rytoj ketino prigriebti cizų, kokakolos, gal „Game- 

boy“. 

Diena slinko. 

Neapykanta liko. 

"Po kelių dienų jis ir vėl sėdėjo prie namo. 

Prisivertė galvoti, kaip patirs jausmų prieš Radovaną iškro- 
vą. Idėjos į savo vietas susidėliojo vos prieš savaitę. Anksčiau 
vis nukeldavo mintis ateičiai. Tenorėjo išgyventi po pabėgimo. 
Prisigerinti prie Abdulkarimo. Gerai atlikti darbą. Užsidirbti 
skatiką/kitą. Susiveikti pasą. Dingti iš šalies. Dabar jis mėgavosi 
galimybe vaikščioti po miestą neatpažįstamas. Mintis palikti 
Švediją nebeviliojo. Nusprendė - kai surinks pakankamai kro- 
nų, imsis ko nors prieš Radovaną. 

Vienas „bet“: esama galimybės, kad jis iš tiesų netiesiogiai 
dirbo Radovanui. Chorchė pažinojo kokso Stokholmą. Nebuvo 
marios Žaidėjų, kurie būtų pakankamai raumeningi ir galėtų 
aprūpinti Abdulkarimo platinimo apetitą. Arabas kartais atro- 
dė paikas, bet Chorchė žinojo - čiuvas kokainą išmanė kietai. 
Chorchės nuomone - dzin. Nelabai tikėtina, kad Radas valdė 
Abdulą: serbai ir musulmonai dažniausiai kartu nesusigroda- 
vo. Bet jeigu Radovanas ir bosavo, ironija - nepriekaištinga. 

Jis turėjo planuoti kitus projektus, savo pirmą normalų dar- 
bą arabui. Prižiūrėti, kad kokso siunta atvyktų be problemų, 
tiesiai iš Brazilijos. 

Šioje srityje jis buvo ekspertas. 

Esminis principas - senas triukas suveiks, jei jį atliksi teisin- 
gai. Chorchė buvo viską paruošęs. Bus įvežtas daug didesnis 
kiekis nei įprastai. Kokaino įsigyta iš kontaktų kontaktų Brazi- 
lijoje. Gera kaina. Keturiasdešimt dolerių - gramas. Pastarieji 
mėnesiai - intensyvus bendravimas telefonu. Sandoris galiau- 
siai sudarytas: bilietai nupirkti, naujas mobilusis telefonas su 
papildymo kortele įsigytas, žmonės informuoti, muitinės dar- 
buotojai San Paule papirkti. Viešbučio kambarys rezervuotas. 
Svarbiausia - suveiktas kurjeris. Tai buvo moteris. 

Spragos iššniukštinėtos. Abdulkarimas dar sykį patikrino 
planą. 


289 


Vėlgi: senas triukas suveikia, jei teisingai jį atlieki. Arlandos 
policija/muitinė prie įtariamų kurjerių buvo priskretusi labiau 
nei priemiesčių pypliai prilipę prie gaujų, kurioms norėjo pri- 
klausyti — kaip siurbėlės. 

Chorchė kartojo: jis tai padarys kaip reikia. 


Vėl peržvelgė savo keršto projektą. Kilo klausimų. Ką jis iš 
tiesų žinojo apie R.? Nemažai iš to laiko, kai prieš sėsdamas 
stumdė koksą jugų mafijai. Darbotvarkė buvo saugi. Maždaug 
kartą per savaitę jis saugojimo kameroje centrinėje stotyje pa- 
siimdavo raktą. Po to nuvažiuodavo į „Shurgard“ sandėlį „Ka- 
raliaus posūkyje“, kur per kartą pasisverdavo nuo dešimties 
iki dvidešimties gramų. Stumdė šūdą šiaurinėje miesto dalyje, 
kartais centro užeigose. Kartais - kitiems platintojams, kartais — 
tiesiai pirkėjams. Darbas paprastas. Vis tiek gerai uždirbdavo. 
Vartėsi kaip inkstas taukuose. 

Dabar jis apie sniegą išmanė daug daugiau. Esterokeris 
turėjo ir gerųjų savo pusių - Ch-boy tapo vaikščiojančia kokso 
enciklopedija Stokholme. 

Tuometjis visą laiką žinojo, kad už visko stovi jugų karalius 
Radas. Bet taip pat žinojo, kad nesama jokių sąsajų su Ponu R. 
Tie, kurie tiekė koksą Chorchei, niekada neminėdavo jo vardo. 
Jis niekada su jais nesusidurdavo „Shurgard“ sandėlyje. Keis- 
ta, kad Mradas nenužudė Chorchės miške. Jugai turėjo būti 
peršikę, kad jis sėdi ant tiek daug šūdo apie Radovaną, kad jis - 
galįs jiems rimtai pakenkti. 

Jis troško apie jugų bosą turėti tiek pat, kaip kad anie manė 
jį turint. 

Aplinkybė, apie kurią Chorchė privalo pamąstyti: jeigu 
jis pabandytų surinkti informacijos apie R. iš tos srities, apie 
kurią jis pats išmanė geriausiai, kokso platinimo, ar jis tuomet 
nerizikuotų savimi? Ar jis nerizikuotų savo draugais: Serchi- 
jumi, Vadimu, Ašuru? Čiuvais, kurie visi vienokiu ar kitokiu 
būdu buvo įsipainioję į Radovano kokso piramidę. Jis apie 
jugų mafiją turėtų išsiaiškinti ką kita. 

Ką daugiau jis žinojo apie Radovaną nuo Esterokerio laikų? 
Visų pirma tai, ką ir visi žinojo — jugų bosas, be ledo biznio, 
sūsijęs su daugybe kitų veiklos sričių. Išmušinėjimas, dopingas, 
cigarečių kontrabanda. Bet ką konkrečiai jis žinojo? Vos keletą 
dalykų: Radovano koksas atvykdavo Balkanų maršrutu, per 
buvusią Jugoslaviją, kur kaifas buvo rafinuojamas ir pakuoja- 
mas. Ne taip kaip beveik visas kitas koksas Švedijoje, per Pirėnų 
pusiasalį, Angliją arba tiesiai iš Kolumbijos ir likusios Lotynų 
Amerikos. Balkanų maršrutas šiaip jau buvo heroino kanalas. 

Toliau: jis žinojo, kuriuos restoranus, kaip buvo teigiama, 
kontroliavo ir per juos plovė pinigus Radovanas. Jis buvo gir- 
dėjęs apie aibę asmenų, kuriems buvo grasinama arba kurie 
buvo atkalti, nes gviešėsi Radovano imperijos dalių: prekybos 
koksu centre, Jack Vegas automatų užeigose Stokholmo vakaruo- 
se, pilstė naminukę vietoj kontrabandinės degtinės Solentunos 
restoranuose. 

Bet vėlgi - nieko nebuvo galima tiesiogiai susieti su R. Nieko 
nebuvo galima įrodyti. 

Gal Chorchei liautis. Pripažinti pažeminimą. Daug ką buvo 
sužaloję tokie vyrai kaip Mradas. Kas jis manėsi esąs? Ko jis 
galėjo pasiekti? Kita vertus, Ch-boy - latinas su kiaušais, pa- 
bėgimų fantastas, buvo didesnis nei įprasti ištįsėliai, maištin- 
gi priemiesčio bičai, svajojantys apie blizgančius ir brangius 
automobilius. Iš jo kas nors išeis. Užsikals iš tikrųjų. Jeigu 
Esterokeris jo nesustabdė, tai jokiam išglebusiam serbkroačiui 
jo nesustabdyti. 

Pradėjo temti. 

Nuobodi diena. 

Namas - netinkama vieta pradėti. Chorchė turėtų daugiau 
pagalvoti. Struktūrinti. 

Jis iš ten išvažiavo. Automobilį ketino pastatyti Siodermal- 
mėje. Pavojinga juo per ilgai važinėtis. 

Negalėjo paleisti minčių apie R. ir jo sąsajas su Balkanų 
maršrutu. Esterokeryje Chorchė pažinojo vaikiną, Steveną. 
Čiuvas leido dienas už heros kontrabandą iš Kroatijos. Gal tai 

būtų viena alternatyva pradėti. Išsiaiškinti, ar Stevenas pa- 
leistas. Kitu atveju - išsiryškinti Steveno bendrus. Tuos, kurie 
daugiau žinojo apie Balkanų maršrutus. 


Rytojaus dieną jis iš telefono automato paskambino į Este- 
rokerį. Pakeitė balsą. Paklausė, ar Stevenas jau išleistas. Kitame 
laido gale jį pasitiko pašaipus balsas. Chorchė neatpažino, 
kieno ten būta. 

— Stevenas Jonsonas? Mažiausiai dar treji metai. Tada ir 
paskambink. 

Kiaulė. 

Chorchė paskambino Abdulkarimui, Fadžiui, Serchijui. Vi- 
siems, kuriais pasitikėjo. Niekas daug nežinojo apie Steveną ir 
h kontrabandą. Kai kurie buvo girdėję jo vardą, bet nežinojo, 
su kuojis dirbęs. 

Trys dienos skambinimams. Nesėkmingai. 

Jis pats negalėjo saugiai susisiekti su Stevenu. Telefono po- 
kalbių galėjo būti klausomasi, jeigu jie apskritai buvo leidžiami. 
Laiškas galėjo būti atsitiktinai atrinktas patikrinti. Elektroninio 
pašto kolonijoje nebuvo. 

Stebėjo namą. Laukė pats nežinodamas ko. 

Įsistebeilijo į lygų stogą. 

Žvilgsnis užstrigo už sniego. 

Galvojo: „Kaip man susisiekti su Stevenu? Sužinosiu apie 
heroiną per Balkanų maršrutus.“ Ideali sritis, Chorchė pats 
niekuomet nebuvo įsitraukęs. Jokios rizikos jam arba jo drau- 
gams. 

Idėja. Apsėstas tikslo, kurio grobis - Radas/Mradas. 

Kartais prie namo jis išvysdavo Žmonių. Pats R. grįždavo 
namo. Kiekvieną vakarą apie šešias į namą grįždavo moteris 
su septynerių metų mergaite. Tai turėjo būti R. žmona ir duktė. 
Iš mokyklos ir darbo. Niekada vienos. Visuomet su slaviškos 
išvaizdos stambiu čiuvu - ryškiai statytiniu jugų hierarchijoje. 
Vėliau Chorchė išsiaiškino, kas tas čiuvas buvo: vardu Stefano- 

vičius, privatus asmens sargybinis ir žudymo mašina, dirbanti 
Radovano Kranjičiaus šeimai. 

Moteris vairavo „Saab“ kabrioletą. 

Radovanas vairavo „Lexus SUV“. 

Laiminga šeima. 

Kai Chorchė pamatė septynmetę mergaitę, iškart pagalvojo 
apie Paolos nuotrauką, kurią jam miške parodė Mradas. Jie 
žaidė bjauriai. Chorchė irgi galėjo Žaisti bjauriai. Ką nors pa- 
daryti septynmetei. Bet nekilo ranka. Mergaitė nekalta. Be to, 
tai atrodė per daug pavojinga. 

Namas akylai saugomas. Kaskart kam nors priartėjus, prie 
durų vedantis takas automatiškai būdavo apšviečiamas pro- 
žektorių. Kartais, kai namuose būdavo Stefanovičius, jis ateida- 
vo ir įleisdavo Radovaną. Tai indikavo, kad kam nors artinantis 
prie namo jį įspėdavo kažkokia signalizacija. 

Chorchė palaidojo mintį, kad jo laukimas prie namo ką nors 
duos. Bergždžias reikalas. 


Po keturių dienų - kita idėja. Jis vėl paskambino Estero- 
keriui. Paklausė apie Steveną. Paklausė, už ką jis nuteistas. 
Paklausė, kada jis nuteistas. Kokios apylinkės teisme. 

Padėkojo Švedijai už viešumo principą ar kaip jis ten va- 
dinasi. Chorchė paskambino į Stokholmo apylinkės teismą. 
Paprašė jų surasti Steveno Jonsono nuosprendį ir jį atsiųsti. 
Jokių problemų: jie net nepaklausė jo pavardės. 

Praėjus dienai Fadžio pašto dėžutėje - nuosprendis. Stok- 
holmo apylinkės teismas. Narkotikai stambiu mastu. Šeši ki- 
logramai heroino. Tiesiai iš Kroatijos, šviežio. Kaltinamieji: 
Stevenas Jonsonas, Ilja Randičius, Darkas Kusovičius. Stevenas 
gavo šešerius metus. Ilja - šešerius. Darkas - dvejus metus. 
Pastarasis čiuvas jau turėtų būti laisvėje. 

Darką susirasti nebuvo sunku. Mobiliojo numerį turėjo 
informacija. 

Chorchė paskambino. 

— Sveikas, esu vardu Chorchė. Senas Steveno draugas iš 
Esterokerio. Norėjau paklausti, ar sutiktum atsakyti į keletą 
klausimų? 

Iš balso sprendžiant Darkas atrodė suirzęs. 

— Kas, po velnių, toks būsi? 

— Ramiai, vyre. Aš atlikau laiką su Stevenu. Sėdėjome tame 
pačiame koridoriuje. Norėčiau susitikti, jei turi laiko. 

Chorchė čiulbėjo. Nutaisė malonų balsą. Sumetė keletą cypės 
istorijų apie Steveną. Taip, kad Darkas įsitikintų jį tikrai sėdėjus 
gretimoje kameroje. Chorchė kikeno. Apsimetė durneliu. 

Visuomet suveikdavo. 

Galiausiai Darkas tarė: 

— Gerai jau gerai. Aš su tuo užraukiau. Dabar visu etatu re- 
montuoju sabus. Galime susitikti, bet su viena sąlyga. Nenoriu 
būti įtrauktas į kokią bėdą. Rauki? Su tuo baigiau. Galiu tau 
papasakoti apie tai, kuo mudu su Stevenu užsiimdavome, bet 
savaip. Nieko daugiau. Dabar esu garbingas. 

Chorchė pamanė: „Yeah right, didžiai garbingas.“ 

Jie sutarė susitikti. 


Po keturių dienų turėjo susitikti Darką. Kišenę degino penki 
karšti gabalai. Didelė pajamų dalis už darbą Abdulkarimui 
ėjo į neapykantos projektą - sektorių, kuris viena ranka davė, 
kita - atėmė. 

Jie susitiko kavinukėje, esančioje Karaliaus gatvėje. Kek- 
sai su mėlynėmis ir šimtas penkiasdešimt įvairių kavos rūšių 
už prekystalio. Prisigrūdę mailiaus ir motinystės atostogas 
leidžiančių mamų. Ratu sukosi klientūros pokalbių temos: 
vaikinai, draugės, vežimėlių modeliai. 

Po mandagių įžanginių frazių plius pažadėtų trijų tūkstan- 
čių kronų Darkas prabilo. Jo tamsus balsas kudakavimo fone 
nupasakojo didelių vyrukų pasiruošimą prieš ketverius metus. 
Nepaisant jo prieštaravimų telefonu, atrodė, jam nusispjauti, 
kad kas gali išgirsti. 

Darkas buvo Balkanų maršruto profas. Žinojo kiekvieną 
kontrabandos kelią tarp Afganistano, Turkijos, Tadžikijos ir 
Balkanų. Ir iš ten - sieną su Slovėnija, Italija, Vokietija. Jis nu- 
simanė apie muitinės postus palei visą buvusios Jugoslavijos 
sieną. Kurie pasienio punktai buvo prasčiau saugomi. Kurie 
muitininkai už dolerius galėjo pažiūrėti pro pirštus. Kas buvo 
brangu, kas pigu. 

Chorchė sužavėtas. Jis konkrečiai užklausė apie Radovaną. 

Darkas pakratė galvą. 

— Negaliu pasakoti. Sulaukčiau problemų. Turiu sūnų, aš- 
tuonerių. 

Chorchė ir vėl galvojo apie savo sesers nuotrauką mobilia- 
jame, kurį Mradas tą popietę jam buvo atkišęs miške. 

Spaudė. 

— Nagi. Padėk man truputį. Dar du gabalai už info? 

— Kodėl turėčiau tavimi pasitikėti? 

— Po velnių, paskambink ir paklausk Steveno, jei manai, 
kad įduosiu. Visą mano zonoje praleistą laiką mudu sulindę į 
dušą pūtėm hašo dūmelį. Aš niekuomet neišdurčiau Steveno 
draugelio. 

Išgirdęs Steveno vardą Darkas, atrodė, atsileido. 

— Esi užsispyręs. Už penkis tūkstančius nuregsiu visą is- 
toriją. 

Jokios prasmės derėtis. Chorchė tarė: 

- Sutarta. Penki. 

Darkas pasakojo toliau. Jis ir Stevenas iš tiesų nedirbo R., 
išskyrus du sykius. Pirmą sykį kontrabanda įvežė keturis kilo- 
gramus heroino, paslėptus vilkike, medienos krovinyje. Vertė 
gatvėje viršijo pusantro milijono. Jie patys planavo visą marš- 
rutą nuo pradžių: suveikė čiuvus vairuotojus, prižiūrėjo juos, 
papirko muitininkus, suveikė protekciją nuo kitų organizuotų 
blogiukų Belgrade. 

Antrą sykį jis kontrabanda vežė ne h, o kažką kita. Blogiau. 

Chorchė susidomėjo. Apipylė klausimais. 

Darkas užspęstas į kampą. Žvilgsnis bėgiojo. Susivertė kavą. 
Tada pasiūlė pasivaikščioti. | 

Jie išėjo. 

Buvo šalta vasario diena. Traškus oras ir mėlynas dangus. 

Chorchė malė liežuviu. Užsikariavo pasitikėjimą. Tauškė. 

— O kad tu būtum matęs. Vasarą. Stevenui kažkas įnešė 
penkiolika į razinas įspaustų kanapių sėklų, kurias jis paskui 
pasodino kieme. Juk Žinai, kanapėm reikia negailėt vandens. 

Darkas klausėsi. Leidosi linksminamas. Atrodė atsipalai- 
duojąs. 

— Kilo nerealių problemų laistant sodinukus. Stevenas su- 
galvojo krūtą triuką: atsistodavo ir apsimesdavo antjų myžąs, 
o iš tikrųjų ant augalų iš stiklinės pildavo vandenį. Aišku, 


wo 

įrodyti, kad jis myžo, atsiklaupė ant visų keturių. Pradėjo 
uostyti žolę. Ar supranti? Kaip šuo. Stevenas prakeiktam pri- 
žiūrėtojui: „Dabar tu mums patvirtinai tai, ką aš ilgai įtariau: 
prižiūrėtojai ir kalės iš to paties kelmo spirti.“ Ar įsivaizduoji, 
kiek mums buvo žvengo? 

Darkas šypsojosi. 

— Esu anksčiau girdėjęs šitą istoriją. Stevenas - toks fainas 
tipelis. 

Jie kilo Karaliaus gatve. 

Jausmas, kad Darkas šnekės. 

Praėjus dar penkioms minutėms jis pradėjo pasakoti. 

— Mudu su Stevenu dirbome kartu su serbu Nenadu. Žiau- 
rus velnias. Čiuvas turėjo gerų kontaktų Belgrade. Sklido kal- 
bų, kad jis priklausė „Tigrams“, kad jis Srebrenicoje plikomis 
rankomis paskerdęs trisdešimt bosnių. Iš pradžių išvesdavo 
vyrus į aikštę už nugaros surištomis rankomis ir daužydavo 
juos, kol šie šliaužiodavo savo pačių vėmaluose. Po to jiems 
matant išžagindavo žmonas. Tuomet mes nežinojome, kad jis 
Radovano vyras. Kai vykdėme h darbą, instrukcijas gaudavo- 

me tiesiai iš R. Gavome dvidešimt procentų nuo pardavimo 
kainos. Pusę metų tūsinomės, po to vėl metas nerti į versliuką. 
Kai Radovanui dirbome antrą sykį, nurodymus, tipo, gauda- 
vome iš Nenado. Man atrodo, tai buvo likus metams iki man 
sėdant. Susitikome „Kafė Ogo“, žinai, senojoj Jokso vietoj. 
Nenadas prisistatė, sakė, kad galim jį vadinti patriotu, nes 
jis visą laiką remiąs Serbiją. Tiems vaikiams tai buvo rimtas 
reikalas. Jo nepaimsi, to Nenado, su karo tatuiruotėmis ant 
krumplių. Prie stalo sėdėjo dar du čiuvai. Atsimenu, viso po- 
kalbio metu vienas nė neprasižiojo. Bet vieną iš jų atpažinau 
iš lėbavimų baruose, Stefanovičių. Jaunesnis vaikis, tuo metu 
dirbęs Radovanui. Nenadas mums pataikavo. Pliurpė apie 
mūsų ankstesnį sėkmingą krovinį. Jis daug apie mane žinojo, 
bet tai nebuvo keista, nes mes dažnai dirbdavom jugams. Juk 
pats esu serbas. 

Darkas nutilo. Akys žibėjo. Užsidegęs nuo senų prisimini- 
mų. Nuo adrenalino bangos. Įtampos. O gal ne? 

Jie kirto Šieno aikštę. 

— Nenadas apibūdino planą. Numatytas didelis h krovinys. 
Mes turėjome jį paimti vilkikais, kaip anksčiau, iš Belgrado 
regiono. Jis sakė, kad bus labai atskiesta, užims daug vietos. 
Tada raukėm nulį. Užsukome visą reikalą. Susiveikėme du 
Vokietijoje registruotus vilkikus, kiekvienas iš jų galėjo pakelti 
po du konteinerius. Suorganizavome vairuotojus, muitines, lei- 
dimus. Viską. Oficialiai iš Turkijos per Balkanų šalis turėjo būti 
vežamos staklių dalys. Nenadas nurodė taisykles. Kroviniui 
reikėjo mažiausiai dviejų kubų kiekviename konteineryje. Kai 
prie Belgrado turėjome susitikti savo kontaktinius asmenis, šie 
atvyko senu kariuomenės autobusu, apsivilkę uniformomis, su 
automatais. Su savimi jie turėjo keturias moteris. Aš maniau, 
kad jie mums pastatys degtinės ir linksmą valandėlę kitą su 
merginomis. Po akimirkos suvokiau. Nė nebuvo planuota, 
kad mes gabensime h. Mes turėjome vežti žmones. Iš pradžių 
maniau, kad jos pabėgėlės. 

Chorchė ir Darkas ramiai ėjo Vazos gatve. Pro centrinę stotį. 
Rikiavosi taksi automobiliai. Chorchė paklausė: 

— Kokie buvo kontaktiniai asmenys? 

— Neįsivaizduoju. Bet merginas mes vežėme iki pat čia. Jos 
negalėjo nė karto išlipti. Tą vasarą buvo karšta kaip pekloje. 
Mums važiuojant per Vokietiją termometras rodė trisdešimt 
šešis laipsnius. Velniai žino, kaip jos ištvėrė kelionę. Trisdešimt 
valandų dviejų kubų skylėje, tik pagalvok. Tiesa, jos turėjo 
vandens. Mes jas iškrovėme Pietiniame Hamarbio uoste, kuris 
tais laikais buvo neužstatytas pramonės rajonas. Man prieš akis 
jų veidai, kai jos išlipo iš konteinerių - užverkti, tamsiai pilki. 
Pajuodę paakiai pridėjo joms po dvidešimt metų. Jei būčiau iš 
anksto žinojęs, ką reiks vežti, velniai rautų. Galėjau pasakyti 
ne. Bet jos turėjo vandens. 

Chorchė į Darko graužatį nekreipė dėmesio. Dabar nesvar- 
bu, ar kekšės turėjo vandens, ar ne. Jis paklausė: 

— Kas jus pasitiko? 

— Radovanas, Nenadas, Stefanovičius ir dar keletas. 

— Radovanas? 

— Taip. Atpažinau jį iš nuotraukų, kurias buvau matęs „Kafė 
Ogo“. 

— Ar esi tikras? 

— Toks pat tikras, kaip ir dėl to, kad tą kartą vežiau ne h. 

— Kas buvo kiti? 

— Neįsivaizduoju, kas jie tokie buvo, išskyrus Nenadą ir 
Stefanovičių. Deja. 

— Kiek jūs gavote? 

— Po šimtą penkiasdešimt kiekvienas. Tai turėjo padengti 
viską. Įskaitant kyšius ir vairuotojų atlyginimus. 

Chorchė viduje degė. 

Taip karšta. 

Neapykanta. 

Pėdsakas. 

Radovanas kekšių liūne. 

Chorchė pradėjo medžioklę. 


298 


32 


JW liukso problema: per keturis mėnesius jis atsidėjo tris šim- 
tus aštuoniasdešimt tūkstančių ir vis tiek galėjo švaistytis kaip 
naftos šeichas - ką jam reiks daryti su pinigais? 

Netrukus ateis laikas BMW. Gal po mėnesio. Gal po dviejų. 
Nepaisant visko, bus padėvėtas. Jis rinkosi iš šių alternatyvų: 
žavaus BMW 330Ci, turinčio M sporto paketą, 2003-iųjų laidos. 
Dar žavingesnio BMW 330 kabrioleto su navigacine sistema, 
2004-ųjų gamybos. Ir paties Žaviausio modelio - BMW Z4 
tinklalapyje „Blocket“. Automobilis buvo nesveikai gražus, 
sidabrinės spalvos su odiniais sėdynių apmušalais ir nuo nulio 
šimtą pasiekdavo per šešias sekundes. Bembių automobilis. 
Laaabai jo stiliaus. 

Klasikinė blogiukų problema. Popieriuje JW neuždirbo jo- 
kių pinigų ir gyveno pagal didžiojo brolio registrą iš Centri- 
nės studijų žinybos paskolos bei pašalpos, iš viso - septynių 
tūkstančių penkių šimtų kronų per mėnesį. Automobilį reikia 
priregistruoti ir apdrausti. Taigi didysis brolis pamatytų, jog 
jis pirko automobilį už tris šimtus tūkstantikių, nors nedekla- 
ravo jokių pajamų ir jokio turto. Didžiajam broliui parūptų. 
Blogiausiu atveju didysis brolis imtų įtarinėti, imtų apskritai 
tikrinti JW. 

Blogiukų standartinis sprendimas - purvinus pinigus plauti. 

JW pasiskaitinėjo. Šios ekonominės struktūros nebuvo ap- 
rašytos išsamiausiai. Sunku buvo rasti informacijos. Protingo 
sprendimo jis paklausė Abdulkarimo. 

Arabas atsakė: 

— Vyruti, JW, juk Žinai, nesu ekonomistas. Esu paprastas 
juodašiknis. Švedija bet kokiu atveju manimi nepasitiki. Man 
nereikia baltų pinigų. Aš už šitos sistemos ribų. 

JW bandė paaiškinti santarvės su sistema pliusus. 

Abdulkarimas kreivai šypsojosi: 

— Tu kartu važiuoji į Londoną, nes esi mano ekonomas. Pa- 
mąstyk. Jei sugalvosi protingų būdų - pasakyk. Tokiu atveju 
praplaučiau dešimt procentų. 

Arabo šnekoje buvo cinko, viena iš alternatyvų - likti nuo- 
šalėje. Neregistruok jokių automobilių, nedrausk jokių auto- 
mobilių, nepirk jokių būstų - visada varyk grynaisiais. 

Bet šis būdas JW netiko, jis sugalvos ką nors tikra. 


Praėjus trims dienoms po kelionės iš Robertsforšo JW pats 
savęs paklausė: ką aš iš ten parsivežiau? Atsakymas papras- 
tas — nieko. Bet vis vien giliai viduje jis žinojo, kad ten buvo 
gera. Gera jaustis saugiam. Kai nereikia vaidinti. Vėl galėti 
kalbėtis savo įprastu dialektu. Slankioti apsirengus bet kokiais 
skudurais. Visą dieną gulėti lovoje ir nebūti priverstam visiems 
skambinėti ir teirautis, ką jie veiks vakare. 

Tuo pat metu jis jautė panieką. Jo tėvai nieko neišmanė. Jo 
kilmė netinkama. 

Be to, atgaljis parsivežė naują užuominą - Kamilos vaikinas 
buvo jugas. Ką tai reiškia? Tikriausiai šią informaciją jis turėtų 
perduoti policijai. 

Bet ar policija ką nors išsiaiškino? JW jiems pateikė Jano Bru- 
nėjaus, mokytojo, neabejotinai išnaudojusio jo seserį, istoriją. 
Kodėl jie nieko nepranešė? Ar jiems nusispjauti į Westlundų 
šeimos nerimą ir gedulą? 

Tuo pat metu buvo taip gera, kad tai jau policijos reikalas. Jis 
galėjo skirti laiko kitkam. Nevalia leisti, kad Kamila blaškytų 
jo mintis apie visokio pobūdžio karjerą. 

JW šio to išmoko apie pinigų plovimą. Raktas į sėkmę buvo 
perkėlimas iš vienos ekonominės sistemos į kitą. Perkėlimas 
iš purvinos sferos į švarią. Perkėlimas ratu. Perkėlimas trimis 
gyvybiškai svarbiais žingsniais: pervesti, paslėpti, plauti. Be 
jų, nebūtų uždaro rato. 

Pervedimas buvo reikalingas, nes kalbėta apie grynuosius. 
Jokia prekyba k, kad ir kokia graži liaudis būtų pirkusi, nevyko 

kitomis priemonėmis. Išradinga frazė: cash is kinę for cocaine 
consumers. Grynųjų pliusas - jie nepalieka pėdsakų. Minusas — 
jie kelia įtarimų. Žmonės, pamatę penkiašimtinių pluoštus, 
susidomi. Grynieji turi būti perkelti. Pervesti. Konvertuoti. Į 
kitą valiutą, į elektroninius vienetus ir nulius banko sąskaitoje, 
į akcijas, opcionus arba kitokius instrumentus. Į kažką, kas 
nepatraukia dėmesio, su kuo galima lengvai apsieiti, kas per 
vieną žingsnį nutolęs nuo tavo nelegalaus pajamų šaltinio. 

Antrojoje perkėlimo fazėje kalbėta apie slėpimą. Afišuokis 
verslu ar kitais mechanizmais, kurie slepia pajamų šaltinius — 
bankų sąskaitos šalyse, užtikrinančiose gerą slaptumą. Kalba 
ėjo apie grandinės nutraukimą. Sukurti sandorių sluoksnį. Ne- 
galėjo būti matoma, iš kur atėjo pinigai. Naudok patikėtinius. 
Naudok koduotas banko sąskaitas. Naudokis sistema, kuri 
nukerpa tavo ryšį su mielosiomis kronomis. 

Paskutinis etapas buvo svarbiausias, čia kalba sukosi apie 
patį plovimą, apie pinigų reintegraciją į tavo finansus. Kai 
pinigai pervedami, padedami į sąskaitas, pinigai paslepiami 
ir nebegali būti susieti su tavimi, tada laikas žengti paskutinį 
žingsnį: susitelkiama į tai, iš kur jie atėjo - legalių šaltinių chi- 
meros sukūrimą. Dažniausiai apmokestintų šaltinių. Normalių 
šaltinių. 

Pinigų plovimas tave priverčia Žaisti pagal valstybės taisy- 
kles. Prarandi malonų grynųjų lankstumą. Įvedi juos į finan- 
sinę sistemą, kurioje viskas nuodugniai sureguliuota. Visa 
informacija išsaugoma. Visas turtas užfiksuojamas. Kiekvienas 
perkėlimas registruojamas. Joks turtas iš niekur neatsiranda. 
Bet išėjo suklastoti. 

Nori plauti. Nori nutraukti grandinę. Tuo pat metu nori 
suregzti gražią grandinę, kurią galėtumei parodyti žinyboms. 
Galiojo dvi alternatyvos. Sukiši pinigus ten, kur įslaptinimas 
užkerta kelią didžiajam broliui aiškintis. Atsakymas į landžius 
klausimus: esama registruoto sandorio, bet, deja, nesama tei- 
sės jo parodyti. Arba pasinaudoti sistema ir sukurti pėdsaką. 

Atsakymas didžiajam broliui: taip, žinoma, esama registruotų 
sandorių, pažiūrėk čia. | 

Visa tai reikalavo pasiruošimo. JW turės BMW, taip jau bus. 
Priregistruotą ir apdraustą. 

Reikalas buvo skubus. Jis norėjo pradėti kaip galima grei- 
čiau. 


Po savaitės internetu jis nusipirko tris akcines bendroves, 
už kiekvieną sumokėjo po šešis tūkstančius. Užsiregistravo 
valdybos nariu. Vienos veiklos sritis buvo renginių vadyba, 
likusių dviejų - prekyba antikvariniais daiktais. Nepriekaiš- 
tinga. Kiekvienoje įmonėje surašė vekselį ir taip suveikė ak- 
cinį kapitalą, šimtą tūkstančių kronų. Jis pats tapo skolingas 
įmonėms pinigų —- būdas išvengti kišti tikras kronas įmonės 
vardu. Jis pats su savimi pasirašė darbo sutartį renginių vady- 
bos įmonėje. Galiausiai jis įmones pavadino: AB „JW Empire 
Antik I“, AB „JW Empire Antik 2“ ir AB „JW Consulting“. 
Skambėjo gan profiškai. 

Jis susisiekė su liaudimi Londone, Fredriko ir Točio drau- 
gais, kurie studijavo Londono ekonomikos mokykloje. Aukš- 
tuomenės vaikinai, kurių tėvai už jų gražų išsilavinimą per 
semestrą mokėjo po šimtą tūkstančių. Jie pažinojo kitų, jau 
dirbančių investavimo srityse, bankininkų. JW apskambino. 
Kitoje ragelio pusėje - nosinis aukštuomenės balsas. Vaikinai, 
kurie dirbo dieną naktį ir bandė legitimuoti savo pačių požiūrį 
į save. Jis visuomet paminėdavo tuos vaikinus, iš kurių buvo 
gavęs vardus. Tai atvėrė duris. Davė naujų vardų. Britai, indai, 
italai. Londone dirbo pusė pasaulio. 

Galiausiai, po, keturių dienų skambinimo į Londoną - te- 
lefono sąskaita garantuotai viršijo tris tūkstančius kronų - jis 
galėjo pasikalbėti su vyru, dirbančiu Meno saloje veikiančiame 
„Central Union Bank“. Mokesčių rojus su milžinišku pliusu - 
bankų slaptumu. Idealu. 

Jie sutarė dėl susitikimo tą pačią savaitę, kai JW kartu su 
Abdulkarimu bus Londone. 

Vakare JW turėjo susitikti su Sofi ir vakarieniauti restorane 
„Baklažanas“ Linėjaus gatvėje. 

Jis sėdėjo namie, savo kambaryje, ir naršė internete. Varvino 
seilę žvalgydamasis į pirkimo objektus. Didžiai žavūs automo- 
biliai. Įsijungęs ekselį padėliojo savo paties pirkimo istoriją. 
Naujus pardavimo metodus. Kasos apyvartos analizę. Pinigų 
plovimo pliusus. 

Užvožė kompiuterį. 

Atsistojo. Laikas susitikti su Sofi. JW tradicinė apranga: 
„Gucci“ džinsai, bateliai, „Pal Zieri“ marškiniai mėlynais dry- 
žiais ir dvigubomis sąsagomis. Jis apsivilko kašmyro paltą. 

Ėjo į „Baklažaną“. Pakelėse purvinas sniegas: Batai slidesni 
nei banano žievė, pamirkyta lubrikante. Jis išvydo Sofi pro 
langą. Ji visuomet gerai atrodydavo, visuomet. Bet tas šimtu 
procentų neatsiskleidė jai sėdint. Jam įėjus ji atsistojo. Grožis 
jį pribloškė lyg kietas kaip titnagas smūgis iš dešinės. Velnias, 
kokia ji žavinga. 

Ji mūvėjo aptemptais mėlynais džinsais iš „Sass 6 Bide“, 
avėjojuodais smailianosiais batais ir vilkėjo juoda palaidine su 
iškirpte, tikriausiai iš Natali Šuterman parduotuvės Birgerio 
Jarlo gatvėje. Sofi buvo nuolatinė jos klientė. 

Jis mirktelėjo, vaizdavo flirtuojąs su ja. 

Ji šypsojosi. Jie apsikabino. Greitosiomis pasibučiavo. 

JW atsisėdo. Užsisakė alaus. Sofi jau sėdėjo su raudonojo 
vyno taure priešais. 

Restoranas buvo įsikūręs L formos patalpoje. Dideli langai. 
Juodai lakuoti nuosaikaus stiliaus stalai. L raidės linkyje buvo 
baras. Susipynusios geležies struktūros atstojo švelnų apšvie- 
timą skleidžiančias lempas ant lubų. 

Liaudis buvo advokatai ir finansų srities vaikinai, atėję po 
darbo išgerti alaus, panelės kaip saldainiukai, atėjusios aperi- 
tyvo, ir Estermalmės poros, mėgusios vakarienes tėte-d-tėte. 

Jie užsisakė maisto. 

JW ranka apkabino Sofi. Ji siurbtelėjo vyno. 

— Atrodai pavargęs. 

Kartais ji būdavo tokia, kad jis pradėdavo jaudintis. Kai ji 
įsmeigdavo akis, niekada nenusukdavo žvilgsnio į šalį. 

— Man atrodo, kad per mažai miegu. 

— Bet praeitą savaitę buvai pavargęs, nes, sakei, per daug 
miegi. Miegojai iki trečios po pietų. Ar čia tavo rekordas? 

JW pirštais perbraukė aprasojusį alaus bokalą. 

— Kad gal ne. Tai buvo tas savaitgalis, kai grįžau iš viešnagės 
pas mamą ir tėtį. Kai per daug miegi, tampi apsnūdęs. Per daug 
tinginiavau pas juos būdamas. 

— Tai taip keista. Visuomet esama priežasties būti pavar- 
gusiam. Dėl visiškai priešingų dalykų. Iš tiesų nesąmonė. 
Esi pavargęs, jei per mažai miegi, arba per daug, nuo žiemos 
tamsos arba nuo pavasario šviesos. Sakoma, kad tampi mie- 
guistas, jei pratinginiauji visą dieną arba jei būni per daug 
aktyvus. 

— Tikra tiesa. Visi nori turėti pretekstą būti pavargę. Išsekęs, 
nes per daug mankštinaisi sporto salėje arba per daug išvargi- 
nai smegenis per egzaminą. Pavargęs, nes per šilta arba jėgas 
išsunkė šaltis. Žmonės visuomet turi priežasčių būti pavargę. 
Bet aš Žinau, kodėl baigiu užmigti. Vakar tūsinausi. 

JW pasakojo toliau. Apie savo vakarą mieste. Apie nesvei- 
ką draugelių siautulį. Apie šniurkštimo kvaitulį. Pliurpė. Sofi 
buvo gera klausytoja, tinkamų pauzių metu ko nors paklaus- 
davo, reikiamose vietose linksėjo, žvengė iš tinkamų pokštų. 
Sofi žinojo dalį tiesos: kad JW pardavinėja draugeliams, bet ji 
nežinojo apimčių. Toli gražu. 

Sofi atsilošė. Valandėlę jie sėdėjo tylėdami. Paslapčiomis 
klausėsi pokalbio prie gretimo staliuko. 

Galiausiai ji paklausė: 

— Kokių turi kitų draugų, be draugelių šutvės? 

JW galvoje: analizės procesas maksimaliu stresiniu greičiu. 
Grabaliojo suktas formuluotes. Ką, velniai griebtų, jam sakyti? 
Kad jo vieninteliai draugai buvo draugelių šutvė - pasirodyti 
turinčiu mažai draugų. Išgalvoti kitus draugus? Tipo, Karlso- 

ną ant stogo. Ne, jis nebeįstengė galvoj laikyti daugiau melo. 
Atsakymas: kompromisas, pasakyk pusę. 

— Sueinu su kita šutve. Juoksiesi. 

—- O ko gi man juoktis? 

— Nes jie, tipo, buduliai. 

— Buduliai? - tikra nuostabos gaidelė balse. 

— Jo, tipo. Mes tūsinamės, treniruojamės. Čilinam, - JW jautė 
poreikį pasiaiškinti: - Tiesą sakant, jie faini. 

— Niekada apie tave nebūčiau pamaniusi. Kartais man įdo- 
mu, kiek mes vienas kitą pažįstame. Kada galėsiu su jais su- 
sipažinti? 

Apsiskaičiavimas. JW nemanė, kad ji taip užsidegs. Pa- 
prastai ji nesidomėdavo žmonėmis už savo rato ribų. Ir staiga 
panoro susitikti su Abdulkarimu, Fadžiu ir Chorche. 

Juokauja, ar ką? 

JW stengėsi. Turi išlaikyti fasadą. Tada tarė: 

— Galbūt. Kada nors, - poreikis pakeisti pokalbio temą tapo 
desperatiškas. Jis skubiai pradėjo kalbėti apie Sofi. Visada su- 
veikdavo. 

Pradėjo apie jos santykius su Ana ir kitomis panomis iš 
Lundbergo mokyklos. Pliurpalai apie santykius. Mėgstamiau- 
sia Sofi tema. JW knietėjo, ar ji žinojo apie tai, kas įvyko tarp jo 
irjos draugės, Anos, siautulingo tūso Liovhalos sodžiuje metu. 
Bet kam jai imti į galvą, tai buvo beveik prieš pusmetį. 

Sofi jam priminė Kamilą. Tai gąsdino. 


Kamila buvo panaši į Sofi, tik vienas skirtumas - Kamilai 
kažkuria prasme trūko nuovokos. 

Ir tada jam dingtelėjo. Vis dar atrodė, kad Sofi su juo žaidė 
žaidimą, dėjosi sunkiai pasiekiama, laikė atstumą, o gal tai 
buvojos būdas pasakyti, kad ji norinti jo artumo. Kad jis paleis- 
tų save. Įsileistų ją. Papasakotų, kas esąs iš tiesų. Papasakotų 
tai, ko jis nedrįso. Tokia pat buvo ir Kamila. Griežta, išlaikanti 
atstumą nuo mamos ir tėčio, ypač nuo Bengto, o iš tiesų tai 

buvo tik būdas atsiriboti, nes trūko tikro artumo. Vaizdavo 
kietą, nes nedrįso apsinuoginti. Ar tai, šitas artumo stygius, 
įviliojo ją į to prakeikto Jano Brunėjaus glėbį? JW nežinojo, ar 
jis pats nori tai Žinoti. 


Po keleto dienų organizaciniai reikalai prieš kelionę į Lon- 
doną virte virė. JW sutvarkė lėktuvo bilietus. Rezervavo liukso 
klasės viešbutį. Pasistengė, kad jie būtų įtraukti į svečių sąrašus: 
„Chinawhite“, „Mayfair Club“, „Moore's“. Suorganizavo asme- 
ninį Londono gidą, nuosavą limuziną, rezervavo staliuką šus- 
triausiuose restoranuose, pasižvalgė geriausių striptizo klubų, 
susisiekė su bilietų rykliais dėl bilietų į „Chelsea“ rungtynes, 
pasidomėjo prabangių prekybos centrų, „Harvey Nichols“, 
„Harrods“, „Selfridges“, darbo laiku ir kelio į juos aprašymu. 

Abdulkarimas bus patenkintas. Vienintelis JW nervinęs da- 
lykas buvo tai, kad jis nežinojo, su kuo ir kodėl jie susitiks. 
Vienintelė info, kurią jam suteikė Abdulkarimas: „Kalbame 
apie didelį biznį.“ 


Jie dažnai sėdėdavo Fadžio namuose. Jis, Fadis, Chorchė ir 
ir porno. Pliurpė apie čiuvus, kuriuos buvo atkalęs, ir apie 
blogį iš didžiosios B - JAV. JW ir Chorchė į minčių žemėlapius 
dėliojo savo kontaktus ir tiekėjus. Planavo laikymo vietas, 
saugius tiekimo rajonus, pardavimo strategijas ir visų pirma 
įvežimą. Artimiausiuose planuose buvo milžiniškas krovinys 
iš Brazilijos. 

Čilietis spinduliavo neapykanta ir ryžtu. Vaikis, be viso 
to, turėjo savo projektą: keršyti čiuvams, kurie jį sumaitojo į 
gabalus. 

Šiaip JW būdamas su jais jautėsi ramus. Jie buvo paprasti, 
palyginti su jo Sturės aikštės draugeliais. Kiek prasčiokiškesnių 
įpročių, bet iš esmės jų vertybės buvo tokios pat kaip ir drau- 
gelių: panos, pinigai, gyvenimo džiaugsmas. 

Vieną vakarą pas Fadį jis susidūrė su tokiais k verslo aspek- 
tais, kurių iki šiol jam buvo pavykę išvengti. 

Jis, Chorchė ir Fadis sėdėjo ant sofų. Skambinėjo narkotikų 
prekeiviams ir tarėsi dėl susitikimo vietos. 

Fone įjungtas televizorius. Pro šalį skriejo sulėtintai nufil- 
muotos veiksmo scenos iš „Misija neįmanoma 2“. 

Pasigėrėjimo verti kraujuoti spyriai ir smūgiai. Fadžiui — 
įkvepiantys. 

Jis pradėjo pasakoti apie vyruką, kurį buvo nušovęs prieš 
dvejus metus. 

Iš pradžių JW Žvengė. 

Chorchė norėjo sužinoti daugiau. 

Jis paklausė Fadžio: 

— Ar kinkos nedreba, kad gali sėsti? 

Fadis nusijuokė ir didžiuodamasis tarė: 

— Man niekad kinkos nedreba. Žydriems dreba. 

— Tai ką darytum, jei prisistatytų mentai? 

— Ar matei Leoną? 

— Ouė? 

— Ar nerauki? 

— Eik tu, negi namie turi ginklą? 

— Aišku, habibi. Ar norit pasižvalgyti po mano arsenalą? 
. JW nuoširdžiai susidomėjo. Jie nusekė į Fadžio miegamąjį. 
Sugirgždėjo spintos durys. Fadis grabinėjo tamsoje. Kažką 
numetė ant lovos. JW iš pradžių nematė, kas ten. Po to suprato, 
kad priešais jį ant lovos guli šratinis šautuvas „Winchester“ 
nupjautu vamzdžiu. Dvivamzdis. Penkios geltonos dėžutės tos 
pačios markės kaip ir šautuvas patronų. Du „Glock“ markės 
pistoletai. Viena mačetė izoliacine juosta apvyniota rankena. 
Fadžio veidas džiaugsmu spinduliavo kaip vaiko. 

— Dar pamatysit mano geriausią daikčiuką. 

Jis ir vėl pasilenkė į spintą. Ištraukė penkto modelio auto- 
matą. 

- Švedijos kariuomenės. Krūtas, ne? 


307 


JW dėjosi ramus. Iš tiesų jis buvo šokiruotas - Fadžio namai 
buvo tikrų tikriausia erelio gūžta. Užtaisytas karo bunkeris 
nykiame priemiestyje. 

Chorchė vypsojo. 

Kai vėliau tą patį vakarą JW grįžo namo, Sofi jau nebeskam- 
bino. 

Užmigo sunkiai. 

Mradas debiutavo kaip taikdarys. Gerai veikė. Galvojo: 
„Gal būčiau padaręs karjerą kaip JT karys.“ Paskui jis save 
pertraukė: pisk JT iš užpakalio, jie nuvylė Serbiją. 

Tris savaites jis susitikinėjo su bosais. Magnusas Lindenas, 
storžievis, priedurnis dešiniųjų pažiūrų ekstremistas. Volfpa- 
ko brolijos vadas. Ahmadas Gafanis, „Fittja Boys“ vadovas su 
klasikine ACAB tatuiruote ant sprando: All Cops Are Bastards. 
Naseras -albanų vadas. Vos vebleno švediškai, bet švedų tautą 
kasmet išdūrinėjo dėl milijonų. Vyrai, turintys per daug val- 
džios. Psichopatai. Be pagarbos. Be ribų. Tuo pat metu čiuvai, 
neturintys aiškių planų. Jis įžvelgė: jugai vis dar buvo geresni. 
Kitus reikėjo išjudinti. 

„Hells Angels“ ir „Bandidos“ vėl pradėjo kariauti. Jau du 
negyvėliai, po vieną iš kiekvieno klubo. „Fittja Boys“ mušėsi 
dėl pelno dalies iš trijų inkasacinio transporto plėšimų, kuriuos 
jie įvykdė kartu su vaikinais iš „Original Gangsters“. Kumlos 
kolonijoje vyko karas tarp OG ir „Bandidos“. Halo kolonijoje 
neseniai vienas HA narys tušinuku negyvai užbadė Nasero 
lygos narį. Keturi greiti į kaklą. Čikšt, čikšt. 

Taigi: ką tik Stokholmo džiunglėse bei jam priklausančiuose 
priemiesčių satelituose prasidėjo trečiasis pasaulinis karas. Be 
to, dar bybčiulpės policijos projektas „Nova“. Mradas buvo 
įsitikinęs, kad jie karu manipuliavo. Naudojosi įsieskalavusia 

neapykanta ir smurtu. Žmonės buvo pasiruošę skųsti, kad į 
cypę įkištų priešą. Kariaudami žmonės rizikuoja: pamiršta bu- 
drumą, negalvoja apie saugumą. Mentams žalia šviesa. Siurbti 
info. Rezultatas lig šiol - per trisdešimt nuteistų. 


Mradas pakeliui į pramonės rajoną Tulingėje, netoli „Bandi- 
dos“ pagrindinių valdų. Rengiant tokio tipo susitikimus Mra- 
dui svarbu, kad susitinkama būtų ne „Bandidos“ bunkeryje. 
Turi būti neutrali žemė. 

Šiąnakt jis miegojo kaip šuo. Nubudo pusė keturių. Išmuš- 
tas prakaito. Šlykštus. Paklodė apsivyniojusi. Prisiminimai 
apie Luvisą. Žaidžiančią kieme, kambaryje, ant sofos priešais 
vaizdo grotuvą. Lipdančią sniego senį su nosimi iš jos pačios 
kreidelių. Nemiga alina. Viskis nepadeda. Įsijungti magne- 
tofoną ir klausytis serbiškų baladžių irgi neveikia. Pusė vel- 
nio keletą dienų iš eilės pamiegoti tris keturias valandas per 
naktį. Bet ne keletą savaičių iš eilės. Jis turi kažką keisti savo 
gyvenime. 

Prieš tris dienas jis šnekėjosi su vienu „Bandidos“ nariu. 
Paprašė jo perduoti Žinutę Jonui Hokonsenui, „Bandidos“ va- 
dui Stokholme, kad Mradas norėtų pasikalbėti apie kai kurias 
jų veiklos sritis. Perdavė vieno iš savo mobiliųjų numerį. Po 
dviejų valandų - SMS. Vieta. Laikas. Ir: „Ateik solo.“ Nieko 
daugiau. Kiek Mradas buvo girdėjęs, tai - Hokonseno stilius. 
Dramatiškas.. Jis nerizikavo. Mradas pagalvojo: „Nu rimtai, 
čiagi, po velnių, ne koks šnipų trileris apie šaltąjį karą.“ 

Mradas Hokonseną pernai susitiko „Gangsterių golfe“. Gol- 
fas - fantastiška vieno seno OG nario iniciatyva. Buvo laukiami 
visi, sėdėję dvejus ar daugiau metų ir turintys žaliąją kortelę. 
Pernai jie žaidė Ulriksdalio golfo lauke. Keturiasdešimt du da- 
lyviai. Platūs sprandai ir tatuiruoti dilbiai in absurdum. Mradas 
jautėsi palyginti mažas. Būtų buvusi ideali proga diskutuoti 
apie rinkos pasidalijimą, jei Mradas tuomet būtų turėjęs pa- 
vedimą, deja, kiekvienoje starto aikštelėje, smėlio duobėje ir 
ridenimo aikštelėje garantuotai buvo prikišta blakių. 

Ką reiktų Žinoti apie „Bandidos“? Ryškiausios žvaigždės 
gaujų padangėje vidurinėje Švedijos dalyje. Imigrantų vaikus 
verbuodavo kiečiausiose jų susibūrimo vietose, per prospect 
klubą „X-team“. Stokholmo apylinkėse turėjo dvi bazes: Tulin- 
gėje ir Bolstoje. Paskutinis pasikėsinimas — HA nario pagrobi- 
mas. Čiuvas atsirado po trijų dienų. Oda kaip leopardo kailis, 
kiekviename kvadratiniame centimetre apvalūs nudegimai 
nuo gesintų cigarečių. Sumaitotos kelių girnelės. Nuplėšyti 
nagai. Galutine mirties priežastimi buvo pripažintas privers- 
tinis benzino sugirdymas. Nieko keista, kad motociklininkų 
lygos kariavo. 

„Bandidos“ versliukas buvo toks kaip „Hells Angels“, tik 
daugiau narkotikų. Tai yra alkoholio kontrabanda, apsaugos 
veikla, tam tikras ekonominis nusikalstamumas, pavyzdžiui, 
sukčiavimas faktūromis, triukai su PVM. Be šito, jie dar varė 
heroino ir kanapių prekybą. 


Mradas dairėsi kelio nuorodų į Tulingę. Mėgavosi kiekvieną 
sykį sėdėdamas prie merso vairo. V8 motoras. Išgaubtos odinės 
sėdynės. Tikrai plačios padangos. 

Jis įjungė žemesnę pavarą, suriaumojo automobilio grynoji 
galia. Vairavimo džiaugsmo viršūnė. 

Fone - radijo paistalai, kuriuos pertraukė žinios. Kažkas 
apie amerikiečių karą Vidurio Rytuose. Dvilypiai Mrado jaus- 
mai. Jis nekentė JAV, tuo pat metu jam patiko, kad šios talžo 
musulmonus. Kova. Šviesa prieš tamsą. Europa prieš Rytus. 
Amžina serbų atsakomybė. Ir kas gi už tai padėkojo? Kad jie 
atsilaikė šimtmečius. Buvo užtrenkę duris į likusią Europą. 
Aukojosi. Mradas pats kovojo. Dabar zirzė dėl priverstinių 
čadrų ir fanatiškų fundamentalistų. Patys kalti. Serbai padarė 
viską, ką galėjo. Likusio pasaulio su Jungtinėmis Amerikos 
Valstijomis priešakyje buvo taip stipriai išpisti per subinę. 
Serbų tauta niekam nieko neskolinga. 

Jis prisuko garsą. Greitkeliai tokie velniškai nykūs. Kitą sa- 
vaitę jis planavo nusivežti Luvisą į Kolmordeno zoologijos sodą, 
delfinariumą. Gal ten važiuoti siaurais keliukais. Mėgautis. 

Dangus buvo pilkas. Ar vasaris buvo beryšiškiausias mė- 
nuo? Mradas keturias savaites nematė saulės. Aplinkiniai au- 
tomobiliai buvo pliurzini, purvini, neišvaizdūs. Nykūs. 

Problemos zujo. Fone vietoj radijo grojo nerimas/baimė. 

Radovanas buvo beprarandąs pasitikėjimą juo. Ką Mradui 
žinoti, gal tai jau ilgai nedavė Radovanui ramybės. Kuo dau- 
giau jis apie tai galvojo, tuo aiškiau tapo, kad Radovanas juo 
niekada nepasitikėjo. 

Kai kuriuos dalykus jis slėpė, pavyzdžiui, tai, jog plovimo 
įmonės/vaizdajuosčių nuomos punktai veikia šūdinai. Svar- 
biausia — nieko nesakė apie tai, kaip jis ketina savo naudai 
padalyti rinką. Labai tikėtina, kad Radas buvo įsiutęs dėl Mra- 
do reikalavimo gauti didesnę pelno dalį. Surūgęs dėl fiasko 
„Malūne“. Tiesą sakant, smarkiai nuskilo, kad jis išvengė ilgos 
laisvės atėmimo bausmės. Papildoma premija už tai nuosavam 
jugų advokatui Martinui Tomasonui. 

Mradas turėjo apsidrausti nuo Rado įnoringumo. Jis turėtų 
dažniau pasikalbėti su Nenadu. 

Teigiamas dalykas buvo tai, kad Mradas sutvarkė Chorchę. 
Geriausia — Mradas buvo reikalingas norint padalyti rinką 
gangsterių kare. 

Krito šlapios snaigės. Lango valytuvai šmėžavo lėčiausiu 
greičiu. Jis padidino šilto oro srautą, nukreiptą į langą. Rankos 
tysojo ant vairo. Savo judesiuose jautė tam tikrą sąstingį - ne- 
peršaunama liemenė svėrė žemyn. 

Jis pasuko Tulingės link. Sekė ženklus. 

Po septynių minučių surado sutartą vietą. Eilė pilkų, žemų 
sandėliavimo pastatų. Ant stogų sniegas. Išrikiuoti žali kon- 
teineriai. Ant vieno iš pastatų palei kelią - „Ragnsell“ iškabos. 
Vieta aptverta. Mradas žinojo, kur buvo „Bandidos“ bunkeris, 

ne čia. Vis tiek jausmas lyg jų namuose. Kita vertus, jei jie prieš 
jį burnos, gali tikėtis nuostolių - prarastų gyvybių. 

Jis pasistatė automobilį. Pasėdėjo dar minutę. Pačiupinėjo, 
ar automatinis peilis bato aule įkištas taip kaip ir turėtų. Išsi- 
traukė revolverį, dėtuvė buvo pilna. Vamzdžio kanale kulkos 
nebuvo - sena gera saugumo priemonė. Ir galiausiai jis išsiuntė 
SMS Ratkui: „Esu pakeliui į vidų. Paskambinsiu daugiausia po 
dviejų valandų./M“ 

Įkvėpė. 

Pirmą sykį jis į susitikimą ėjo vienas. Paprastai pašonėje 
būdavo Ratkas. 

Dešimt sekundžių užmerktomis akimis. 

Šiandien - jokių klaidingų ėjimų. 

Jis išlipo iš automobilio. Ant antakių nusėdo didžiulės snai- 
gės. Matomumas prastas. 

Kiek toliau, kitoje užtvaros pusėje, sušmėžavo du asmenys — 
jie artinosi jo link. Mradas stovėjo nejudėdamas. Rankos nuleis- 
tos prie šonų. Žmonės matėsi geriau. Dideli vyrukai. Odinės 
striukės, ženkliukai ant krūtinės kišenių, „Bandidos“ logotipas. 
Vienas buvo su tamsia barzda, tikriausiai juodašiknis. Su ska- 
rele ant galvos. Antrasis - blondinas randuotu veidu. 

Barzdyla nusimovė odinę pirštinę ir ištiesė ranką. 

— Mradas? 

Mradas paspaudė jam ranką. 

— Tiesa. O pats kas būsi? 

— Stokholmo skyriaus viceprezidentas. Džeimsas Kalilis. 
Ar esi vienas? 

— Taip buvo sutarta. Aš žodžio laikausi. Ar tai tave stebina? 

- Visai ne. Sveikas atvykęs. Greitai galėsi susitikti su Ho- 
konsenu. Sek paskui. 

Mradas mokėjo žargoną. Esminis žodis čia buvo „pagarba“. 
Trumpos kietos frazės. Nė kvapo apsimetinėjimo. Abejok, kai 
gali abejoti. Bet nerodyk nepagarbos. 


312 


Jie ėjo prie vieno iš konteinerių. „Bandidos“ vyrų grubūs 
auliniai batai sniege paliko gilius pėdsakus. Už trisdešimties 
metrų suburzgė krovininis automobilis. Išvažiavo iš vietos. 
Mradas atkreipė dėmesį į daugiau garsų, sklindančių iš tos 
pačios pusės. Suprato, kad aplinkui faktiškai vyksta įprastas 
darbas. 

Džeimsas įkišo raktą į gigantišką pakabinamąją spyną ant 
krovininio konteinerio. Atidarė. Uždegė lempą. Mradas pa- 
matė stovintį stalą. Tris kėdes. Keletą butelių ant stalo. Palu- 
bėje statybininkų lempa plieno patrone. Paprasta. Praktiška. 
Gudru. 

Prieš žengdamas į vidų Mradas tarė: 

— Kaip suprantu, čia saugumas užtikrintas. 

Džeimsas pažvelgė į jį. Atrodė svarstąs galimybę mestelti 
sarkazmą, bet apsigalvojo. 

- Žinoma, - tarė jis. - Dirbame pagal tuos pačius principus 
kaip ir jūs. Veikti, bet taip, kad nebūtų matyti. 

Džeimsas atitraukė vieną kėdę. Odinės striukės nenusi- 
rengė. Paprašė Mrado sėstis. Čiuvas randuotu veidu liko už 
konteinerio. Džeimsas atsisėdo. Pasiūlė išgerti. Mradui įpylė 
viskio. Jie persimetė mandagumo frazėmis. Siurbčiojo viskį. 
Laukė tylėdami. 

Praėjo trys minutės. 

Mradas galvojo: „Jeigu jis neateis per penkias, einu lauk.“ 

Jis pakėlė akis nuo stiklinės ir pažvelgė į Džeimsą. Vienas 
antakis klausiamai. Džeimsas suvokė. 

— Jis įeis bet kurią sekundę. Mes neturime tikslo versti tavęs 
laukti. 

Tokio atsakymo Mradui pakako. Svarbu, kad jie iš tiesų 
suprastų, su kuo turį reikalų. 

Po dviejų minučių atsidarė konteinerio dangtis: Įėjo Jonas 
Hokonsenas, susigūžė. | 

Mradas atsistojo. Jie paspaudė vienas kitam rankas. 

Hokonsenas atsisėdo ant trečiosios kėdės. Džeimsas įpylė 
viskio. į 

Jonas Hokonsenas: mažiausiai metro devyniasdešimt pen- 
kių ūgio, plaukai surišti į arklio uodegą, su reta šviesia barzda. 
Akių baltymai pasruvę krauju. Odinė striukė su tradiciniais 
ženklais. Ant nugaros „Bandidos MC, Stockholm, Sweden“. 
Logotipas didžiosiomis raidėmis. Aplinkui išsiuvinėti mače- 
čių paveikslėliai. Jo akyse buvo kažkas pakvaišusio. Mradui 
priminė tai, ką buvo matęs kai kurių Arkano vyrų veiduose. 
Žibančios akys, ryklio akys. Lyg psichopatiškų karių. Galėjo 
bet kada atakuoti. 

Hokonsenas buvo iš tokių, kuriuos apeini kilometro spin- 
duliu. Čiuvas, dėl kurio nutildavo visa cypės valgykla, kai jis 
turėdavo ką pasakyti. 

Jis nusivilko odinę striukę. Šaltukas konteineryje jo aiškiai 
netrikdė. Po striuke jis vilkėjo odinę liemenę. Po liemene - juo- 
dus trikotažinius marškinėlius ilgomis rankovėmis. Tekstas: 
We are the people your parents warned you about. Sprandas storai 
nutatuiruotas. Ant vienos ausies spenelio - 55 žaibai. Ant kitos 
ausies spenelio - raidės BMC - Bandidos MC. 

Mradui nusišikt į įvaizdį. Bet akys. Jis žinojo, ką tos akys 
buvo mačiusios. Visi žinojo. Devyniolikametis Jonas Hokonse- 
nas Danijoje. Vadovavo vaikinų iš pietinės Kopenhagos gaujai, 
kuri plėšė pašto skyrius ir stumdė lengvesnius narkotikus. Jie 
įvykdė stambų puolimą, Skanderborgo centriniame pašte. Trys 
vaikinai. Įšvilpė kaip tik tuomet, kai inkasacinio transporto 
automobilis turėjo pasiimti kontoros banknotus. Jų ginklai: 
nupjautavamzdis šratinis šautuvas ir du kirviai. Vienas iš sargų 
mąstė greitai. Užrakino seifo krepšį su banknotais. Bet Hokon- 
senas mąstė dar greičiau: krepšį išsitempė su savimi - ir sargą. 
Kažkur greitkelyje plėšikai persėdo į kitą automobilį. Išvažiavo 
į Danijos kaimus. Sargas gulėjo bagažinėje, lyg amerikietiš- 
kame gangsterių filme. Buvo surastas praėjus trims dienoms. 
Svirdinėjo keliu netoli Skandenborgo. Kliedėjo, aplink galvą 

buvo apsukti marškinėliai. Visur sudžiūvęs sukrešėjęs kraujas. 
Greitosios darbuotojas nuėmė marškinėlius - sargo akys buvo 
išbadytos. Hokonsenas jį spaudė dėl seifinio krepšio kodo. Sar- 
gas nežinojo, bet Hokonsenas buvo atkaklus. Sargas neturėjo 
ko pasakyti. Hokonsenas vyro akis išmygo nykščiais. Vieną po 
kitos. Jam pavyko išsislapstyti tris savaites. Vėliau jie jį susėmė. 
Hokonsenas gavo tik penkerius metus, dėl savo jauno amžiaus. 
Išėjo po trejų metų. Piktesnis nei kada nors. 

Hokonsenas gurkštelėjo viskio. Su nežymiu danišku ak- 
centu tarė: 

— Taigi, Mradai nežinomasis. Ar pastaruoju metu pritvatijai 
kokį apsaugininką? 

— Pasitaiko, pasitaiko, - nusijuokė Mradas, - netgi aš turiu 
palaikyti formą, ar ne? 

Mradas nustebęs. Nežinojo, kad toks čiuvas kaip Hokonse- 
nas buvo girdėjęs apie „Malūno“ incidentą. 

— O kaip pats krikštatėvis gyvuoja? - tęsė Hokonsenas. 

— Puikiai. Radovanas gyvas ir sveikas. Verslas puškuoja. 
O tu? 

— Geriau nei kada nors anksčiau. „Bandidos“ Stokholme 
tam, kad pasiliktų. Pasisaugokit. 

Pokštas ar įspėjimas? 

— Ko saugotis? Kniurkiančių vaikiščių, fantazuojančių apie 
motopirdas? 

— Ne, aš ne HA turėjau galvoje. 

Mradas ir Hokonsenas garsiai žvengė. Džeimsas vypsojo. 

Atmosfera sušvelnėjo. Jie pliurpė apie Mrado mersą, orą, 
apie paskutinės savojo pasaulio naujienas: kad vienas Nasero 
lygos vyras buvo nuspaustas tušinuku. Pasak Hokonseno, 
darbas buvo atliktas profiškai: 

— Ne taip sunku tušinuku pataikyti, bet svarbu pasukioti, 
kad nudėtum vienu truktelėjimu. 

Po dešimties minučių Mradas nutraukė pokalbį, kad galėtų 
eiti prie reikalo. 

— Tu juk Žinai, kodėl norėjau tave susitikti, - jis žiūrėjo Ho- 
konsenui į akis. į 

— Galiu tik įtarti. Mažas paukštelis man į ausį pačiulbėjo, 
kad tu jau kalbėjaisi su Magnusu Lindenu ir Naseru. 

— Tai žinai, ko noriu? 

— Pasvėręs spėju, kad tu nori, jog mes nutrauktume karą su 
HA. Tu nori, kad ir kitos gaujos apsiramintų? 

— Panašiai. Bet leisk man paaiškinti. 

— Tuoj. Pirmiausia noriu patikslinti keletą dalykų. Mes esame 
garbingi vyrai. Esu tikras, kad jūs, serbai, turite savų taisyklių. 
Bet kokiu atveju mes turim savų. „Bandidos“ yra šeima. Jeigu 
sužeidi vieną iš mūsų - sužeidi visus. Lyg žvėriui, nukirtus vieną 
leteną, sopa visą kūną. Prieš du mėnesius Sioderteljėje, vidury 
aikštės, buvo nušautas Jonis „Bonanza“ Kalgrenas. Bonanza su 
savo sugyventine ir dviem kitais broliais buvo alkoholio parduo- 
tuvėje. Keturi šūviai į pilvą, bet pirmasis, tas buvo į nugarą. Jo 
merginos akyse. Nukraujavo per pusvalandį. Ar suvoki: pirmą 
šūvį jie paleido į nugarą. Jis net apsisukti nespėjo. 

— Pagarba, bet aš apie šitą reikalą esu girdėjęs. 

— Leisk man kalbėti iki taško. 

Mradas nusileido. Norėjo išlaikyti gerą atmosferą. Link- 
telėjo. 

— Bonanza buvo mano brolis. Supranti. Mano „Bandidos“ 
brolis. Mes tokio dalyko nepamirštame. Niekas negali priversti 
mūsų nutraukti to, kas turi būti padaryta. „Hells Angels“ turės 
sumokėti. Velniškai brangiai. Tą, kuris suplanavo Bonanzos 
mirtį, mes nugnybome prieš mėnesį. Dabar paimsime vaikiną, 
šūdą įvykdžiusį. 

Dešimt sekundžių jie sėdėjo tylėdami. Į vienas kitą įsmeig- 
tais žvilgsniais. 

— Turite visišką teisę keršyti dėl mirusio ginklo brolio. Bet 
tai jūs jau padarėte, kaip pats ką tik minėjai. Jeigu aš neklystu, 
tai Mikę Lindgreną nušovėte jūs. Vienas-vienas paprasčiausiai. 
Svarbu tai, kad tęsdami jūs patys sau kenkiate. Situacija nėra 

tokia paprasta, nors aš tave ir suprantu. Kalbam ne vien apie 
„Bandidos“ ir HA. Jonai, mes šitame mieste esam daug ilgiau 
nei jūs. Dabar esi didelis ir man patinka tavo stilius, tikrai, bet 
tu važinėjai dviračiu BMX ir kramtei gumą, kai aš pirmą sykį 
laužiau žmogui kaulus. Tu buvai apiplėšęs keletą kioskelių, kai 
aš iš kokso užsikaliau pirmąjį milijoną. Aš žinau šito miesto 
galimybes. Mums visiems yra vietos. Bet turime veikti teisin- 
gai. Kodėl susitinkame kažkokiame prakeiktame konteineryje? 
Viduržiemį? Atsakymą žinai. Tiek tu, tiek aš esame pažymėti 
prakeiktame „Novos“ projekte. Mentai kerta. Jie užgulę. Jeigu 
tik mąstai, kaip pakurti peklą HA, užuot planavęs gynybą prieš 
kitą „Nova“ smūgį, pašiki BMC. Mes karais skaldom patys 
save, ojie tuotarp mus Žnaibo vieną po kito. Mano pasiūlymas 
padėtų palaužti pydarus mentus. 

Mradas įtikinėjo toliau. Hokonsenas prieštaravo viskam, 
kas buvo susiję su taikos HA paskelbimu, bet klausėsi kitko. 
Kartais linkteldavo. Pats pridurdavo. Užsidegė. Nesijautė, kad 
Džeimsas Kalilis būtų buvęs kambaryje - jis sėdėjo tylus kaip 
žemė. Mradas ir Hokonsenas valandą diskutavo apie rinkos 
dalis. 

„Bandidos“ prezidentas iš esmės su koncepcija sutiko. 

Galiausiai jie priėjo preliminarų susitarimą. 

Mradas susivertė savo stiklinę. Hokonsenas atsistojo. Džeim- 
sas pakilo. Atidarė skylę. Mradas išėjo pirmas. Lauke vis dar 
pustė. 


Pakeliui namo, merse. Mradas jautė, kad susitarimas buvo 
aiškus kaip dieną. „Bandidos“ sumažins drabužinių apsaugą 
centre. Jie apribos kokso biznį centre. Jie galėjo daryti ką pa- 
norėję su eko reikaliukais. Jie apskritai didins apsaugos veiklą. 
Jie didins prekybą žole. 

Idealu. Tai Radui į naudą. Tai Nenadui į naudą. Bet labiau- 
siai iš visų - Mradui. Drabužinių veikla buvo išgelbėta ir tai 
reiškė, kad Mrado užpakalis saugus. 

Jis paskambino Ratkui. Jie kokią minutę pasikalbėjo. 

Jis taip pat nusprendė paskambinti Nenadui, savo artimiau- 
siam kolegai. Papasakojo, kas ką tik nutiko. Nenadas - aiškiai 
patenkintas. 

— Nenadai, gal mudu kokią dieną pradėsime kalbėtis apie 
nuosavą verslą. Ką tu į tai? 

Pirmą sykį Mradas pasiūlė kažką tokio, kas buvo per plauką 
nuo Radovano išdavystės. Jei Nenadas - netinkamas vyras, 
Mradas savo dienas galėjo skaičiuoti kompiuterijos termino- 
logija - vienetas arba nulis. 

Strategija - importuoti tiesiogiai. Pirkti iš šaltinio, Pietų Ameri- 
kos. Šiuo atveju - jokio sandėrio su kokiu nors sindikatu. Tokie 
dideli jie dar nebuvo. Bet: Abdulkarimo kontaktai, suplakti su 
Chorchės mąstymu, galėjo mestelėti ir aukso puodą. 

Reikalo esmė buvo įvežimas. Kuo didesnis ir kuo minima- 
liau rizikuojant. 

Iki šiol jie parsiveždavo mažesnėmis porcijomis. Kiek nors 
skrandyje, paštu, šampūno buteliukuose, dantų pastos tūbelė- 
se, saldainių pakeliuose. Plėtra reikalavo didesnių kiekių. 

Pagrindinė Chorchės užduotis - parvežti produktą namo. 
Prastumti nebuvo problema - pagalys ratuose buvo parsi- 
vežti. 

Pastarosios Chorchės savaitės slinko taip: automobilyje prie 
Radovano, Fadžio namuose planuojant importą, pietiniuose 
rajonuose bandant suveikti naujų kontaktų. 

Jam reikėjo babkių, kad nekęštų Rado. 

Neapykantos Radui reikėjo, kad ir toliau kaltų babkes. 

Gyventi slapstantis. Nekęsti, planuoti, miegoti - gyvenimas 
buvo paprastas. 

Viskas Abdulkarimo malonėje. Stebuklas, kad arabas taiks- 
tėsi su Chorchės asmeniniais neapykantos projektais. Tikriau- 
siai jis nesuprato apimties, nežinojo, kad latino tikslas buvo 
visiškai palaužti jugų bosą. Chorchė netiesiogiai skolingas ara- 
bui ištikimybę, kad juo pasirūpino, suteikė stogą virš galvos, 
medicininę pagalbą po Mrado smurto. Abdulkarimas stipriai 
investavo į Chorchę-boy. Tiesą sakant, to neišėjo pamatuoti 
pinigais. Abdulas niekada nieko nesakydavo. Chorchė žino- 
jo - jis tikisi dividendų. 


Šiandien atvyks pirmasis jo rimtas asmeninis krovinukas, 
kurio kelionė buvo planuota mėnesius. Kurjeris iš Brazilijos. 
Jėga. 

Taisyklė - nesinaudoti paslaugomis tokio asmens, kuris į 
save patrauktų dėmesį. Chorchė apie ją žinojo daugiau nei rei- 
kėjo - Silvija Paskal De Pizaro. Kontaktinis asmuo iš San Paulo 
papasakojo. Jai dvidešimt devyneri. Iš Kampo Grande, esančio 
netoli Paragvajaus, kur nedarbo lygis siekė padebesius. Baigusi 
tik pradinę. Pirmojo vaiko, dukters, susilaukė aštuoniolikos. 
Nuo tada gyveno su savo vaiku ir mama. Antrasis vaikas pa- 
saulį išvydo jai esant dvidešimties, trečiasis - dvidešimt dvejų. 
Visų vaikų tėvai buvo dingę. Silvijos mama dirbo siuvėja, bet 
sirgo plaučių liga. 

Jis pats galėjo išmąstyti: šeimynėlė ant bedugnės krašto. 
Silvija Paskal už keletą realų darė bet ką. Graudu? Ne. Toks 
gyvenimas. Norint ko nors pasiekti, reikia rizikuoti. Chorchė 
žinojo. 

Su metodo instrukcija supažindino Chorchė. Įsigyjami du 
„Samsonite Large. Magnesium Lite“ markės rankinio bagažo 
lagaminai. Viso reikalo gudrumas - aliumininė tuščiavidurė 
ištraukiama rankena lagaminui tempti. Po gumine rankena vir- 
šuje pragręžta keturių milimetrų grąžtu. Kiekvieno lagamino 
rankenoje tilpo po kilogramą šešis šimtus gramų kokso. Bendra 
vertė gatvėje - mažiausiai trys lemonai. Greitas pinigas. 

Galiausiai buvo užpilta į miltus sumalto naftalino. Jei ne- 
nuskiltų ir tikrintų su šunimis - aitrus kvapas blaškytų uoslę. 
Pragręžta skylė užlituota. Guminė rankena vėl uždėta. Jie 
galėjo kaip tik norėję nuodugniai tikrinti lagaminų vidų. Jie 
galėjo kiek tik panorėję ilgai tikrinti Silviją, ją visą apieškoti, 
peršviesti rentgenu, tris dienas liepti jai sėdėti muitinės areš- 
tinės tualete. Jie nada suras. 

Bet to maža. Jis sau nuolat kartojo: „Viską padaryk teisin- 
gai.“ Chorchė buvo girdėjęs aibes protingų gabenimo metodų, 
iš kurių išėjo šūdas, nes muitinėms kilo įtarimų. Jeigu jiems 
kas nors pasirodydavo įtartina, jie nebepaleisdavo. Chorchės 
sprendimas buvo nuodugnios instrukcijos Silvijai per kontak- 
tinį asmenį Brazilijoje. Ji išmoko atmintinai: į Švediją atvyko 
aplankyti giminaičių, kurie gyvena prie Stokholmo. Pabus 
savaitę. Jai buvo duotas telefono numeris, kurį turėsianti nu- 
rodyti, jei šie prašytų - vienos iš Chorchės papildymo kortelių 
numeris. Ji gavo adresą - Fadžio krikštatėviui priklausančio 
namo. Daugiau nei už penkiasdešimt dolerių gavo drabužių: 
negalėjo atrodyti kaip skurstanti analfabetė iš Brazilijos pro- 
vincijos. Ji turėjo išmokti nesudėtingų angliškų frazių. Galbūt, 
svarbiau už viską - ji skrido per Londoną, ant bilietų nebus 
matyti, kad ji skrenda iš Rio. 

Turėtų išdegti. 


Šeštadienio popietė. Giedra diena. Pagaliau. 

Chorchė atsirėmė į aptvarą, kuris supo gelsvą bažnyčią 
prie Odeno aikštės. Priešais jį dunksojo viešbutis „Odenas“. 
Chorchė taip stovėjo jau dvi valandas. Laukė Silvijos Paskal 
De Pizaro. 

Ji turėjo atvykti prieš valandą. Chorchė: lyg ir neramu, bet 
tikriausiai viskas gerai. 

Jis paskambino į Arlandos oro uostą - lėktuvas vėlavo tris- 
dešimčia minučių. Gal moteriai kilo problemų dėl autobusų. 
Dėl pasų kontrolierių, šunų, Arlandos policijos. Chorchė tikė- 
josi, kad viskas vyks sklandžiai. 

Kiek toliau, Karlbergo kelyje, bet per matomą atstumą, sto- 
vėjo du jų automobiliai. Vieną buvo nufirfinęs Peteris. Kitą — 
pasinaudojęs suklastotu vairuotojo pažymėjimu - išsinuomojęs 
Mehmedas. Puikumėlis. 

Jo pagalbininkai, Peteris ir Mehmedas - šaunūs tipeliai. 
Stumdė koksą kaip niekada anksčiau. Chorchė struktūravo 
iš viršaus. Peteris ir Mehmedas vedė kalbą su pavaldiniais ir 
prekeivomis, palaikė ryšius, pardavinėjo, skleidė paskalas. 
Prodiusavo pelną. Abudu buvo priemiesčių vaikiai. Abudu 
kartkartėmis paimdavo po šniurkšlę. 

Peteris - vietų į pietus nuo Siodermalmės patriotas. Jo nuo- 
mone, vos tik kirsdavai Liljeholmą pakeliui į centrą, atsidur- 
davai užsienyje. „Hammarby“ fanatikas. Vakarėlių bičas. Ne- 
priekaištingas pardavimo kanalas švedų darbo klasei. 

Mehmedas - tunisietis. Imigrantų vaikinų/priemiesčio vai- 
kiščių gaujų platintojas. Dievino blizgėti savo „Audi A4“ But- 
širkos centro gatvėmis. Savo kiemo herojus. 

Dabar Mehmedas sėdėjo ir laukė viename iš automobilių. 
Turėjo susitikti Silviją jos viešbučio kambaryje išsyk jai atvykus. 
Iškratyti koksą iš „Samsonite“ lagamino. Nueiti prie automo- 
bilio. Nuvažiuoti į Peterio butą. Atiduoti jam mėšlą. Peteris 
pasvers, patikrins kokybę, perpakuos. Po to su maišeliais ateis 
pas Chorchę. Planas turėtų veikti be trukdžių. 

Pagrindinė Chorchės užduotis buvo prižiūrėti sandorį. 
Peteris ir Mehmedas - geri vaikiai, bet nelabai tesiskiria nuo 
tokių, kurie dėl skatiko padarytų bet ką. Pavyzdžiui, išdurtų 
Abdulkarimą ir Chorchę dėl sniego krovinio. Niekas niekuo 
nepasitikėjo. Bet Ch-boy protingesnis: jis įtraukė dar vieną 
čiuvą, IT vyruką, kuris anksčiau pirkdavo tiesiai iš Chorchės. 
IT čiuvas buvo nusamdytas tik šiai dienai. Kontrolės vardan 
turėjo suvaidinti nedidelį spektaklį. Čiuvas sėdėjo savo au- 
tomobilyje kiek tolėliau Odeno gatvėje. Chorchė sau tarė: 
„Velnias, koks gudrus planas.“ 

Jis laukė. Priminė laukimą prie Radovano namo. Skirtumas 
tas, kad čia jis žinojo kažką įvyksiant. 

Maąstė. Kąjis išsiaiškino apie Radovaną? Aiškiau būt negali: 
Chorchės neapykanta prasiveržė visa jėga. Stipresnė kiekvieną 
dieną. Jis kvėpavo neapykanta. Valgė neapykantą. Sapnavo 
neapykantą. Beisbolo lazda iškaršti Mradui kailį: per kelių 
girneles, burną, kaktikaulį. Šratiniu šautuvu ištaškyti Radova- 
nui pilvą. Jis bandė susilaikyti. Galvoti logiškai. Kaip jis galėtų 
įkišti R. į cypę nerizikuodamas savo paties duonos kąsniu? 

Darko informacija padėjo. Chorchė apsiklausinėjo apie tą 
Nenadą. Čiuvas bosavo rimtam kapitalui, susikrautam iš kek- 
šių. Chorchė anksčiau buvo girdėjęs šį vardą, Nenadas buvo 
asmenybė ir kokso vandenyse. Niekas nežinojo kaip. Visi tik 
žinojo, kad. Niekas negalėjo užuosti Radą ir Nenadą bendri- 
ninkavus. Bet tai ne už kalnų. Chorchė jautėsi tikras. Vis vien 
tai jam buvo kabliukas. 

Chorchė apsiklausinėjo kontaktų, kurie lankėsi pas kekšes. 
Nesunku tokių rasti - Fadis buvo vienas iš jų. 

Nuobodybė laukiant Silvijos Paskal De Pizaro. 

Chorchė paskendo prisiminimuose. Prieš keletą dienų Fadis 
pasiėmė jį į viešnamį, į butą Halonbergene. Bendri balkonai, ai- 
dinčios laiptinės, perdžiūvusios gėlės vazonėliuose. Prieš jiems 
ten einant Fadis tris sykius paskambino telefonu. Paaiškino, 
kaip viskas veikia: metodas - iš lūpų į lūpas. Pirmą sykį visi 
klientai viešnamio motušei Jelenai nurodo savo tikrąjį vardą 
pavardę. Po to naudojamas slapyvardis ir įėjimo kodas. Sutar- 
tis — tikrojo vardo niekur nevalia rašyti. Visos kekšės taip pat 
turėjo slapyvardžius. Kad būtų įleisti, lankytojus turėjo reko- 
menduoti kažkas kitas. Tikriausiai viešnamio motušė žmones 
kažkokiu būdu patikrindavo. 

Internete buvo anonimiškas puslapis - serveris kažkur An- 
glijoje - su merginų nuotraukomis. Išsirinkti galėjai sėdėdamas 
namie. Jos ateidavo į tavo namus arba tu važiuodavai į butą 
Halonbergene. Fadis pirmenybę teikė Halonbergenui. 

Chorchė tikėjosi ko nors žavaus/prabangaus. 

Vietoj to - suplėkęs šūdas, kokio Chorchė nėra matęs. Vos 
pravėrus duris jį apgaubė bloga energija. Koridorius raudonais 

tapetais. Dvi dėmėtos aksomo sofos ir rankų darbo kilimo 
klastotė. Rūkalų ir prakaito kvapas. Fone - Tom Džouns. Kokia 
rMesąmonė. 

Chorchė ir Fadis nieko nenusirengė. Jų link artinosi mo- 
teris. Perlenkusi makiažo. Trumpai kirpti raudoni plaukai. 
Milžiniškas biustas. Ilgi, užsilenkę nagai, kurie greičiausiai 
buvo dirbtiniai. Ant kaklo kabojo netikri perlai. Pirštai linko 
nuo žiedų. Keistesnės aprangos Chorchė nebuvo matęs. Juodas 
švarkas, šiaip tvarkingas, nugaroje turėjo gilią iškirptę, beveik 
iki užpakalio, kuri pasimatė jai apsisukus. Švediškai ji kalbėjo 
sunkiai. Fadį atpažino. Jie persimetė mandagumo frazėmis. 
Chorchė suprato - tai buvo pati viešnamio motušė, Jelena. 

Chorchė ir Fadis atsisėdo. Laukė. 

Po penkiolikos minučių į koridorių išlindo vyras. Išeidamas 
iš kambario veidą nusuko. Nebylus susitarimas: jie vienas kito 
nėra matę. Moteris nusivedė Fadį. Pro virtuvės duris Chorchė 
pastebėjo prie kriauklės stovintį kavinuką. Keistas jausmas. 
Viešnamio motušė sėdėjo ir gėrė kavą lyg būtų buvusi papras- 
čiausioje darbo vietoje. 

Po penkių minučių moteris nukreipė Chorchę į vieną kam- 
barį. Viduryje stovėjo plati lova. Paklota atsainiai. Fotelis. Nu- 
leistas roletas. Ant lovos - kekšė. 

Chorchė tebestovėjo tarpduryje. Žiūrėjo į ją. Ji buvo liesa. 
Maža nosimi. Gal kada ir buvo patraukli. Šiandien - be išraiš- 
kos. Apranga: pilka palaidinė. Juodos pėdkelnės. Ant jų - labai 
trumpas sijonas. Aukštakulniai. Klasikinis šliundros įvaizdis. 

Ne, jis klydo. Ji vis dar buvo patraukli ir apžiūrinėjo jį taip 
pat, kaip ir jis ją. 

— Labas, - tarė Chorchė. 

- Sveikas, gražuoli. Kaip laikaisi? Ar tu čia pirmą kartą? — 
ryškus Rytų Europos akcentas, bet vis tiek galima suprasti. 
Gerai. Chorchė konkrečiai paprašė tokios, kuri mokėtų švedų 
kalbą. 

— Kiek kainuoja ant danties? 

— Keturis šimtus. Tau. Kad gražus. 

— Neaušink burnos. Užmokėsiu penkis šimtus, jei man šiek 
tiek papasakosi. | | 

— Ką taip? Aš kalbėti nešvankybes su tavimi? 

— Ne, man įdomu, kaip tu atvykai į Švediją. 

Mergina sustingo. Ne staigmena. Tikriausiai buvo gavusi 
griežtus nurodymus su niekuo nekalbėti ko kita nei „pisti/ 
pyzda/bybys“. 

Chorchė mestelėjo, kad ji atsipalaiduotų: 

— Velniop tai. Užmokėsiu tris šimtus už ant danties. 

Mergina sutiko. Atsegė jam kelnes. 

Nusmaukė žemyn trumpikes. 

Chorchės nepasistojęs. 

Ji pradėjo čiulpti. 

Keistas jausmas. Purvinas. 

Chorchė nustebęs — nemanė apskritai ką nors jausiąs. Jis 
paprašė jos liautis. Jį pykino. 

Atrodė, kad ji nieko nepastebėjo. Arba, labiau tikėtina, jog 
jai buvo nusišikti, kad jis išbalo ir atsisėdo ant lovos. 

Dviejų minučių tyla. Jis išsitraukė pinigus. 

Dar sykį pabandė. 

— Gausi dar tūkstantį kronų, jei man ką nors papasakosi apie 
Nenadą, - jis laikė dvi penkiašimtines. 

Kad ir kaip būtų keista, ji pradėjo kalbėti. Chorchės teorija: 
kadangi paklojo už seksą, mentas jis negalėjo būti. Greičiau 
jis tapo jai pažįstama fauna - sekso pirkėjas visada bus sekso 
pirkėjas. 

— Aš daug nežinau. Bet visos esame girdėjusios apie Ne- 
nadą. 

Chorchės nuomone, jos balsas skambėjo bejėgiškai. 

— O ką gijūs apie jį girdėjot? 

— Nenadas sprendžia. Nenadas pavojus gyvybei. Jie jo bijo. 

— Kas tokie? Jūs, kurios čia dirbate, ar jūsų sąvadautojai? 

— Visi. Merginos, sąvadautojai. Sekso pirkėjai. Jis yra pridir- 
bęs žmonėms. Jis dirba ponui R. 


324 


Chorchė pamanė: „Ji kalba daug, bet iš tiesų nieko nepa- 
sako.“ 

— Ką jis padarė? - pasitikslino jis. 

- Žagino, mušė, pridirbo nesveikų dalykų, naudojo merginas 
nesveikiems reikalams. Visos taip bijo. Bet aš ant jo dėjau. 

— O ponas R. - kas apie jį kalbama? 

Ji pakėlė akis. Chorchei pasirodė lyg ji būtų šypsojusis. 

— Ponas R. Jie kalba, kad jis visuomet nešiojasi ginklą, jis 
žudo norėdamas pažeminti, jis kontroliuoja šitą miestą. Nena- 
do bosas, šis - smulkių sąvadautojų bosas, o pastarieji - mūsų 
bosai. Jie sako, kad R. ledinis. Spinduliuoja jėgą. Skleidžia 
blogą kvapą. Bet man atrodo, perdėta. Ponas R. ne ledinis. 
Ponas R. neskleidžia blogo kvapo. Ponas R. skleidžia „Hugo 
Boss“ kvapą. 

Chorchė sėdėjo šalia jos ant lovos. Ji buvo ypatinga. Jis nega- 
lėjo pasakyti kuo, bet kažkas tokio joje buvo. Visiškai aišku. 

Beldimas į duris. Chorchė atsistojo. 

Galvą įkišo motušė. Paklausė, kiek laiko jie planuoja už- 
trukti. Pamatė, kad abudu su drabužiais. Chorchė beišeinąs. 
Ji linktelėjo. 

Jį išlydėjo viešnamio motušė. 

Koridoriuje Fadis kalbėjosi su vyru, vilkinčiu švarku ir po 
juo treningu su gobtuvu. 

Chorchė ir Fadis išėjo iš buto. 

— Su kuo ten pliurpei man išeinant. 

— Merginų sąvadautoju. Tuo, kuris prižiūri. Koks prakeiktai 
liuksiškas darbas. 


Atgal į dabartį - Odeno aikštę, laukiant kurjerės, Silvijos Paskal 
De Pizaro. 

Ekrane Chorchė pamatė numerį. Prieš išgirsdamas signalą 
atpažino skaičius. Skambino Mehmedas. 

Teiravosi, kodėl niekas nevyksta. 

Silvija seniausiai turėjo būti viešbutyje. Kažkas čia ne taip. 

Jie baigė pokalbį. 

Jis laukė toliau. 

Įsistebeilijo į „Odeno“ viešbutį. 

Kitoje gatvės pusėje sustojo taksi, „Top Cab“. Fiksuota taksa 
iš Arlandos - 350 kronų. Pirmiausia išlipo vairuotojas. Atidarė 
bagažinę, iškėlė du „Samsonite“ rankinio bagažo lagaminus. 
Iš keleivio pusės išlipo moteris. 

Visiškai aišku, ji. Mūvėjo juodais džinsais, vilkėjo juodą 
vilnonį paltą. Ant galvos - kepurė su auselėmis. 

Silvija Paskal De Pizaro. Pagaliau. 

Paskui save į viešbutį įsitempė lagaminus. Po ratais ant 
šaligatvio girgždėjo Žvyras. 

Chorchė tebestovėjo. Mehmedas tebesėdėjo automobilyje, 
laukė Chorchės ženklo. 

Dešimt minučių Chorchė stebėjo viešbučio įėjimą. Nei kas 
įėjo, nei išėjo. Geras ženklas. Jeigu farai jiems liptų ant kulnų, 
jie tikriausiai norėtų įsigauti į viešbutį ir susemti kurjerį tuo 
metu, kai vyks perdavimas. 

Chorchė paskambino į viešbučio registratūrą. Paklausė, 
ar moteris gavo savo kambarį. Jam buvo duotas tiesioginis 
kambario numeris. Paskambino Silvijai. Ji atsiliepė. Žiauriai 
sumyžta anglų kalba. Pro muitinę praėjo ramiai. Niekas jos 
nesekė. Atrodė, kad kelias atviras. 

Chorchė pasiuntė Mehmedui SMS. Matė, kaip jis įeina į 
viešbutį. Jam pateiktos instrukcijos buvo užsakyti pietus ir 
nusiųsti juos Silvijai į viršų. Padavėjai nusileidus Mehmedas 
turėtų pasiteirauti, ar Silvija kambaryje buvo viena. Jei atsaky- 
mas teigiamas - metas kilti į viršų ir pasiimti koksą. 

Chorchė užėjo už kito viešbučio kampo. Įėjimą jis matė iš 
šono. 

Laukė. 

Rankoje telefonas. Jeigu į „Odeno“ viešbutį įeitų koks įtarti- 
nas asmuo, jis išsyk skambintų Mehmedui. Planas B, jei prasi- 
dėtų medžioklė: Mehmedas paleistų prekes pro langą į Hagos 

gatvę. Chorchė galėtų šūdą susirinkti. Nurisnoti į automobilį. 
Dumti iš ten, kad net rūktų. 

Nieko keista neįvyko. 

Pradėjo temti. Silpnai švietė viešbučio vertikali neoninė 
iškaba. 

Praėjo dešimt minučių. Chorchės apskaičiuotas laikas kok- 
sui išsinešti buvo penkiolika minučių. 

Praėjo dar penkios minutės. 

Išėjo Mehmedas. Pasikasė pakaušį - ženklas, kad viskas ge- 
rai. Vienoje rankoje jis laikė popierinį NK maišelį. Pradėjo eiti 
savo automobilio link. Chorchė stebėjo iš tolo. Kiek jis galėjo 
užmatyti, niekas nesekė. 

Chorchė matė savo asmeninį kontrolierių, IT čiuvą, išlipantį 
iš automobilio. Velniška sinchronizacija. 

Greitu žingsniu jis ėjo paskui Mehmedą. Pasivijo kaip tik 
prie automobilio. Jie pasilabino. Chorchė žinojo, ką jie vienas 
kitam pasakė. Persimetė išmoktomis pasisveikinimo frazėmis. 
Gatvėje tokiu metu nedarbo dieną nemažai žmonių. Verta 
vaidinti. IT čiuvas garsiai užklausė, ką Mehmedas pirkęs 
NK. Mehmedas pasakė, kad striukę. Chorchė matė, kaip IT 
vyrukas žvilgtelėjo į maišelį. 

Viskas įvyko greitai. IT čiuvas įkišo ranką į krepšį. 

Ištraukė ją. 

Palaižė pirštą. 

Paskanavo. 

Jie kalbėjosi dar keturiasdešimt sekundžių. Išsiskyrė. Meh- 
medas įsėdo į savo automobilį. Užvedė. 

"IT vyrukas toliau ėjo Karlbergo keliu su mobiliuoju telefonu 
rankoje. 

Chorchė gavo SMS: „Clean.“ 

Nei Silvija, nei Mehmedas jo neišdūrė. Prekė NK maišelyje 
buvo tikra. IT čiuvas buvo žavus sprendimas. 

Chorchė užsivedė automobilį. Važiavo paskui Mehmedą, 
pasivijo Dalos gatvėje prie šviesoforo užsidegus raudonai. 

Paskui jie iš ten dingo. 

Jie turėjo važiuoti į Setrą. Peterio butą. Chorchė apsižvalgė. 
Lygino automobilius. Įsidėmėdavo, jei kas neįprastai ilgai va- 
žiuodavo paskui. Jis ir Mehmedas sutarė dėl didesnio pėdų mė- 
tymo maršruto nei reikėjo. Jeigu kas būtų ketinęs sekti paskui, 
greitai būtų pamatytas. Chorchė nekartojo tos pačios klaidos, 
kai Mradas ir Ratkas be problemų jį atsekė į kaimą. 

Jie važiavo Šv. Eriko gatve. Į Kungsholmą. Nuolat tarp Meh- 
medo ir Chorchės - raudonas „Saab 900“. Už Chorchės visą 
laiką - jaguaras. Bet Chorchė ir Mehmedas lig šiol vis važiavo 
tiesiąja. Daug vairuotojų važiuoja tuo pačiu keliu kaip ir jie. 
Lig šiol nieko keista, kad tie patys automobiliai išsirikiavę eile 
visą kelią Ramynamio aikštės link. 

Reikia būti budriam. 

Už Ramynamio aikštės sabą jie pasuko į kairę. Per Rolambs- 
hovo parką. Dešinėje pusėje DN dangoraižis. Raudonasis sabas 
vis dar tarp jų. 

Ant Vakarinio tilto. Dabar lauke buvo tamsu. Tilto atramos 
iš apačios apšviestos prožektorių. Chorchės nuomone, tai gra- 
žiausia miesto vieta. 

Įtempęs akis ausis. Manėsi galįs įžiūrėti, kaip su kiekvienu 
širdies dūžiu virš kairiosios krūties juda jo marškiniai. Pats 
sau: „Atlik šitą reikalą kaip reikiant. Tapk trys kablelis du 
kilogramo turtingesnis.“ 

Kažkas raudonajame sabe patraukė jo dėmesį. Judesys ant 
galinės sėdynės. 

Chorchė vėl žvilgtelėjo. 

Kažkas čia ne taip. 

Jie pasiekė aukščiausią Vakarinio tilto vietą. 

Tamsiai mėlynos drapiruotės fone miesto siluetai. Ploni 
bažnyčių bokštų kūnai lyg švirkštų adatos horizonte. 

Chorchė paėmė savo mobilųjį. Paskambino Mehmedui. Pa- 
sakė pakeisią kelią vos pravažiuos Vakarinį tiltą. 

Chorchė ir toliau stebėjo sabą. Ant galinės sėdynės buvo 
matyti daugiau veiksmo. Asmenys kažką vilkosi. Jis įjungė 
ilgąsias šviesas. Švietė tiesiai sabui į užpakalį. 

Vyrai ant galinės sėdynės matėsi aiškiai kaip saulėtą vasaros 
dieną: jie kažką rengėsi, kažką, panašų į sunkias liemenes. Tai 
galėjo būti tik vienas dalykas - neperšaunamos liemenės. 

Bybys. 

Chorchė iki dugno spūstelėjo stabdį. Kakta atsitrenkė į prie- 
kinį stiklą. 

Žvilgtelėjo į sabą. Šis irgi sustojo. 
trisdešimčia metrų toliau. Tikriausiai tai neatrodė kitaip nei 
beprotystė. 

Chorchė žvilgtelėjo tolėliau, Rago muitinės link. 

Supistas reikalas - visur aplinkui mėlynos šviesos. 

Mierda. 

Greitai pasvarstė. Sabas tarp Chorchės ir Mehmedo au- 
tomobilių buvo neaiškus. Priešai, mentai? Jis privalo veikti 
dabar. 

Iš sabo išlipo čiuvai. Trise. Du iš jų bėgo Mehmedo auto- 
mobilio link. 

Kažkas už Chorchės pypsėjo. Natūralus klausimas piko 
metu: kodėl kažkas užskersavo Vakarinio tilto vidurį? 

Chorchė iššoko iš automobilio. 

Bėgte Mehmedo link. Vyrukai iš sabo atsisuko. Bėgo grei- 
čiau. 

Chorchės žingsniai sklandūs - treniruotės prieš pabėgimą 
nenuėjo veltui. Jis buvo greitas. Mehmedo automobilį pasiekė 
tuo pat metu kaip ir vyrukai iš sabo. 

Viskas vyko greitai. 

Vienas iš vyrų atidarė Mehmedo automobilio dureles. Kitas 
atsisuko į Chorchę. Sugriebė jo ranką. Bandė kaip nors užlaužti. 
Mehmedas Chorchei išrėkė: 

— Bėk, kad tave šimtas. Čia mentai. 

Trečiasis vyras, kuris tekinas atbėgo iš sabo, šoko ant Mehme- 
do ir bandė jį prispausti prie sėdynės. Tas, kuris laikė Chorchės. 
ranką, išsitraukė antrankius. Bliovė: 

— Čia policija. Esat įtariami dėl narkotikų. Nepradėkit dabar, 
kad jus kur velnias, priešintis. Visos mūsų pajėgos jūsų laukia 
ten, apačioje, prie Rago muitinės. 

Chorchė supanikavo. Spardė viską aplinkui taikydamas 
mentui į klyną. Vyras suriaumojo. Chorchės galvoje vienintelis 
dalykas - koksas bagažinėje. Sugriebė už bagažinės ranke- 
nos. Atidarė. Išvilko NK maišelį. Policininkas, stovėjęs prie 
Mehmedo automobilio durų, šoko ant Chorchės. Chorchė žen- 
gė žingsnį į šoną. Laisvas. Policininkas, gavęs spyrį į kiaušus, 
išsitraukė ginklą. Kažką sušuko. Chorchė bėgo. Policininkas, 
bandęs ant jo užšokti, vėju paskui. Chorchė padidino tempą. 
Vyras buvo greitas. Chorchė greitesnis. Dėkok dievui už laiką 
Esterokeryje ir tas menkas pastarojo meto treniruotes. Mentas 
už nugaros kriokė. 

Chorchė susitelkęs. Nagi, šiek tiek kilstelk pulsą, po velnių. 
Lengvi žingsniai. Dideli žingsniai. 

Jis bėgo palei tilto turėklą. Žmonės lipo iš savo automobi- 
lių ir žiūrėjo į mėlynus žiburius, kurie buvo pakeliui ant tilto 
priešinga eismo juosta. 

Chorchės galvoje kalė: „Dabar bėk, Chorche.“ Be „Asics 
Duomax“ superpadų. Kojose nelikę aplink Esterokerio barakus 
nubėgtų ratų jausmo. Vos besitreniruota, išskyrus šokdynę 
pastaraisiais mėnesiais. 

Ir vis tiek jis buvo greitas. 

Kiekviename žingsnyje vyniojo pėdą. 

Asfaltas dunksėjo. 

Stokholmo tamsa klykė mėliu. 

Jis pasuko galvą. Atstumas išaugo. Mentpalaikis pavargo. 

Po tiltu Chorchė matė Longholmą. Kokio ilgio šuolis tai ga- 
lėtų būti? Blogiau nei nuo septynių metrų Esterokerio tvoros? 

Nesvarbu. Vieną kartą juk susitvarkė. Galėtų ir vėl susi- 
tvarkyti. 

Chorchė - sukilėlių karalius. Bėglių legenda. Niekas jo ne- 
sustabdys. 

Jis atsispyrė. Užšoko ant turėklo. Pažvelgė žemyn. Sun- 
ku tamsoje įžiūrėti. Ant rankos linkio pamauta NK maišelio 
rankena. Jis pakibo. Krytį turėtų sutrumpinti kokiais dviem 
metrais. Pasileido. 

Krito. 

JW sėdėjo autobuse į Skavstos oro uostą ir galvojo: „Prieš akis 
dvi valandos neturėjimo kur dėtis. Dieve, kaip gaila, kad ne- 
galiu skristi iš Arlandos.“ 

Jis bandė žaisti mobiliuoju: „MiniGolf“, „Chesswizz“, „Ar- 
kanoid“. Buvo tapęs Žaidimų siųsdinimosi meistru. Esmė ap- 
lošti mobilųjį žaidžiant šachmatais. Pasididžiavimas sumišęs 
su įtampa - ko jis galėjo pasiekti? 

Abdulkarimas po dviejų dienų skris „British Airways“, 
verslo klase. Iš Arlandos. 

Fadis skris SAS. Irgi iš Arlandos. Taip visada. 

Reikėjo tik susitaikyti su padėtimi. Jie skrido išsibarstę: 
skirtingomis oro linijomis, skirtingu laiku, iš skirtingų vietų. 
Pasak Abdulkarimo filosofijos, atsarga - tiesesnis kelias. JW 
galvojo: „Tiesesnis kelias kam? Velniai griebtų, tikrai ne man: 
dvi valandos autobuse, mažiausiai pusantros valandos laukti 
Skavstoje, paskui iš Stanstedo mažiausiai dvi valandos į Lon- 
dono centrą. Sveikiname.“ 

Jis pradėjo naują šachmatų partiją. Sunku susikoncentruoti, 
blaškė stresas. Pradėjo čiupinėtis lapelio, ant kurio buvo užsi- 
rašęs kelionės kodus - „RyanAir“ net bilietų nenaudojo. 


Skavstos oro uostas, JW nuomone, atitiko sąvokos „be cha- 


rakterio“ turinį. Registracijos salę apšvietė plačios fluorescenci-, 
nės lempos. Ant lubų, kurios atrodė pagamintos iš storų metalo 

vamzdžių, kabojo baltas lėktuvas su propeleriu. Grindys buvo 
iš laminuoto plastiko. Sienos - laminuoto plastiko. Registracijos 
stalai - spėk iš ko - žalio laminuoto plastiko. 

Prie dviejų registracijos stalų nusidriekusi eilė. JW pastatė 
savo krepšius ant grindų. Vienas iš jų buvo „Louis Vuitton“, 
didelis. Kaina - dvylika tūkstančių kronų. Vienintelė problema: 
tokioje vietoje kaip Skavsta visi manė, jog jis netikras. Bet vis 
tiek esama rizikos, kad krovikai gali pavogti, jei tik supras, jog 
tai originalas. 

Jis ir toliau žaidė šachmatais. Krepšius į priekį pastum- 
davo koja. Susitelkęs į mobilųjį. Eilėje išstovėjo daugiau nei 
keturiasdešimt minučių. Jis pagalvojo: „RyanAir“ - apsišikit 
aukštielninki.“ 

Kai užsiregistravo, vienintelis jo bagažas bebuvo juodas 
„Prada“ krepšys ant peties. 

Per daug ambicinga saugumo kontrolė. Britai ryškiai bijojo 
islamistiškų bombom apsiginklavusių vyrų. JW tikėjosi, jog 
Abdulkarimas keliaus be savo maldų kepurės. JW „Hermės“ 
diržas supypė. Jis turėjo jį nusisegti ir mėlynoje plastikinėje 
dėžutėje pervaryti per rentgeno aparatą. 

Perėjęs pro saugos vartus jis paskambino Sofi. Jie užsikal- 
bėjo. Ji žinojo apie jo kelionę ir žinojo, su kokiais draugais jis į 
ją vyksta. Po kelių minučių ji pakartojo savo anksčiau užduotą 
klausimą: 

— Kada gi iš tiesų galėsiu su jais pasimatyti? 

JW pakeitė pokalbio temą: 

— Ar negalėtum rekomenduoti keleto fainų barų Meifere? 

Sofi Londone buvo buvusi daugiau kartų nei JW Stokhol- 
me prieš jam ten persikraustant. Ji išpyškino vietas. Jie toliau 
šnekučiavosi: apie pastarąjį Jet-set Karlo tūsą, Nipės naujau- 
sią panelę, Lulu pastarąjį apkvaitimą nuo k. Nieko apie JW 
draugus. 

Jis jautėsi išalkęs. Jei galima tikėti iškabomis, kažkur būta 
restorano. 

Jis susirado - mėšlina skylė. Valgiaraštyje trys patiekalai: 
žuvis su keptomis bulvytėmis, spagečiai su Bolonės padažu bei 
kiaulienos kepsnys su skrudintomis bulvytėmis ir Berno pada- 
žu. Eilėje priešais JW stovėjo dvi septyniolikametės, apsimū- 
turiavusios palestinietiškomis skaromis ir užsimaukšlinusios 
vilnones kepures. Jos bambėjo, kad nesama jokio vegetariško 
patiekalo. 

Kasininkė burbtelėjo: 

— Galite pasiimti skrudintų bulvyčių su Bernu. 

Aktyvistės atsisakė. Dar valandėlę paniurzgėjusios nuėjo į oro 
uosto kioskelį ir nusipirko „Snickers“ bei limonado „Festis“. 

JW užsisakė žuvies su skrudintomis bulvytėmis ir nuėjo 
atsisėsti. Laukė, kol bus šūktelėtas jo numeris. 

Išsitraukė naujausią žurnalo Cafė numerį, kurį buvo nusi- 
pirkęs centrinėje autobusų stotyje. Nesigilindamas permetė 
akimis straipsnį apie naujausią gėlėtų drabužių madą vyrams. 
JW greitai pervertė. Iš tiesų jam nebuvo įdomu. Norėjo tik kuo 
nors užimti rankas. 

Atėjo maistas. Žuvį dengė mažiausiai pusė litro remulado 
padažo - riebalų bomba, aišku. Jis valgė ir planavo baigęs pa- 
skambinti mamai. Papasakoti apie Kamilos ryšį su vienu išjos 
suaugusiųjų mokyklos mokytojų. Arba apie ferarį. 

Kyšojo tiek daug klaustukų. Vis vien tai nebuvo gera idėja. 
Jai tai tik sukeltų bereikalingų minčių. Geriau bus, jei iki galo 
ištirs policija. Ką ten tas paties JW knaisiojimasis, jie profesio- 
naliai atliks ikiteisminį tyrimą. Pasiūlys sprendimų. Išraizgys, 
apklaus ir tirs. Išsiaiškins, kaip gyveno Kamila. 


Laipinimas į lėktuvą prie vartų. Liaudis išsirikiavo. JW jau- 
tėsi pavargęs, bus gera pamiegoti lėktuve. 

Antra saugumo kontrolė. Jie vėl tikrino pasus. Keleiviai 
turėjo išeiti į aikštutę, kur spaudė šaltis ir pūtė vėjas. Paskui - į 
lėktuvą. Netgi stiuardesės buvo šlykštesnės nei skrendant iš. 
Arlandos. Jis susirado sėdynę, „Prada“ krepšį pasidėjo ant 

grindų. Stiuardesė paprašė jį užkelti į viršų. JW jautėsi surū- 
gęs. Jis primygtinai reikalavo. Stiuardesė net nesistengė būti 
mandagi. Krepšys važiavo į viršų. 

Kad tave perkūnas. JW sau prisižadėjo: kitą sykį - verslo 
klasė. 

Jie varė saugos rutiną. JW skaitė savo žurnalą. 

Lėktuvas užburzgė. 

Jis atsilošė. Užsimerkė. 

Atsipalaidavo. 

— Pyp pyp, - kažkas rėkė jam už nugaros. Jis apsisuko. 
Pagalvojo: „Ar gali ši diena būt dar nykesnė.“ Įlipdamas JW 
jų nepastebėjo. Už jo sėdėjo šutvė jau apsiforminusių futbolo 
sirgalių. Vienas jų ir toliau rėkė, kol veidas įraudo. Kiti čiuvai 
isteriškai gagėjo. 

Ryžtingais žingsniais taku atėjo stiuardesė: 

- Atsiprašau, ar galėčiau kuo nors padėti? 

Vaikinas rodė pirštu į mygtuką lubose. 

— Aš čia spaudžiau mygtuką, bet niekas neatėjo, tuomet 
ėmiau pats pypti. 

Vyrukai dvilinki. 

Stiuardesė užsirūstino. Dar daugiau žvengo. 

Na ir diena. JW dėkojo dievui už savo mp3 grotuvą - bet 
futbolo vaikinukų juokas griaudėjo net per muziką. 


Po dviejų valandų - leidimasis Stanstede. JW sekė mieguis- 
tų keleivių pulką lauk pro pasų kontrolę prie bagažo juostos. 
Mobiliuoju telefonu žaidė „Chesswizz“. Bagažo juosta atslydo 
du jo krepšiai. Jie atrodė tvarkingi. Dėkui dievui. 

Lauk pro muitinę. Eskalatoriumi nusileido į „Stansted 
Express“. 

JW apskaičiavo bendrą kelionės laiką. Skrydis - maždaug 
dvi valandos. Su aplinkinėmis kelionėmis: autobusai, metro, 
taksi plius laukimas - iš viso išeis šešios valandos. „RyanAir“ — 
šunšūdžio krūva. 

Atriedėjo traukinys. Automatinis moters balsas paskelbė: 
„This train leaves for London Liverpool Street Station in three mi- 
nutes.“ 

Jis įlipo. Atsisėdo taip, kad galėtų matyti savo „Louis Vuit- 
ton“ krepšį bagažo stove. Vėl išsitraukė Cafė žurnalą. Angli- 
joje buvo daug šilčiau nei Švedijoje. Jis prakaitavo. Nusivilko 
„Dior“ paltą. Pasidėjo jį ant kelių. 

Konduktorius kalbėjo ultrakokni dialektu: JW vos suprato 
jo pasiūlymą atgalinį bilietą nusipirkti jau dabar. 

JW išsitraukė mobilųjį ir pasiuntė Abdulkarimui SMS, kad 
nusileido. Kitą Žinutę pasiuntė Sofi: „Labas, gražuole, ką tik 
nusileidau. Čia šilta. Gerai pamiegojau lėktuve. Ką veiki? Su- 
siskambinsime po kelių dienų. Bučkis./J“ 


Po keleto valandų jis išsitiesęs gulėjo viešbučio lovoje, ką tik 
nusiprausęs po dušu ir išsekęs. Jis paskambino keliems Nipės 
ir Jet-set Karlo draugams Londone. Norėjo susiveikti vakarą. 
Išbandyti naktinį gyvenimą. Linksmintis ir, svarbiausia, nerti 
kontaktų tinklą. 

Viešbutis buvo Baisvateryje. Turistų spąstai - kiliminė dan- 
ga kiekvienoje patalpoje. Netgi vonioje. 

Jis buvo rezervavęs kambarius Abdulkarimui ir Fadžiui, 
atsakys rezervaciją rytoj ir vietoj to užsakys tikrus kambarius 
prabangiame viešbutyje, jei kas pasirodys fishy. JW nuomone, 
prakeiktos ceremonijos. Abdulkarimo manymu, gali būti klau- 
somasi jų telefonų. Policija galėjo išsiaiškinti, kur jie gyvens, su 
kuo susisieks, ką veiks Londone. Tam tie ir kaitaliojimai. 

JW galvojo apie Sofi. Ji tikrai jį spaudė dėl tų kitų jo draugų. 
Ko ji norėjo? Kodėl jai įdomu? Jis vis dar neperprato, ar tai, ko 
jai reikėjo, buvo artumo troškimas. Jų draugijose paviršutiniš- 
kumas buvo dorybė. Savo tamsiausiomis akimirkomis JW įtarė, 
kad ji jį permatė kiaurai. Kad vaidyba gal ėjo prie pabaigos. 

Ir kodėl tai taip svarbu? Kodėljis niekuomet nesijautė, kad. 
tinkamas toks, koks yra? Ko jis siekė? Pastarasis klausimas 

atspindėjo kitą: ko siekė Kamila? Kažkas buvo jos varomoji 
jėga. JW negalėjo apsispręsti, ar tai išsiaiškinti buvo jo ar po- 
licijos užduotis. 

Viskas turi greitai pasikeisti. Tikrai greitai pasikeis. 

Jis viską sulopys. Radovanas atšalo — tai blogas ženklas. 
R. jautė, kad Mradas nežiūri į jį taip, kaip žvelgė į Joksą. Tai 
ir buvo skirtumas - Joksas buvo tikras guru, vyras, atvedęs 
serbus į absoliučią Stokholmo pogrindinio pasaulio viršūnę. 
Vieningus, stiprius, lojalius. Radovanas neturėjo to, ko reikėjo, 
buvo silpnavalis, skaldytojas. Išverstakailis. Mradas pradėjo 
nujausti savo paties kelią - gal bus taip, kad juodu vieni su 
Nenadu. 

Bet tai susitvarkys. Šiandien jis dėl šūdo galvos nesuks. Šian- 
dien jo ir Luvisos diena. Suplanuota. Detaliai. Neapsakomai 
išsiilgta. Nuo trečiadienio vakaro iki ketvirtadienio vakaro. Per 
mažai — bet vis šis tas. 


Išvakarėse išsinuomojo naujausių Disnėjaus filmų. Prisi- 
spragino kukurūzų. Gėrė fantą. Mradas pakepino naminių 
„Scans“ mėsos kukulių iš parduotuvės ir išvirė bulvių. Netgi 
pagamino raugintų kopūstų. Padėjo Luvisai nusilupti, susi- 
pjaustyti, užsispausti pomidorų padažo. Deja, jai nepatiko 
rauginti kopūstai, vienintelis serbiškas dalykas lėkštėje. 

Kokia prakeikta idilė. 

Visa diena jų. Praeitą kartą susimovė. Mradas neturėjo gali- 
mybės pasiimti Luvisos iš būrelio, mat buvo priverstas papra- 
kaituoti dėl vieno narkomano Tumboje, kuris grasino Nenadui. 
Kažkokiu būdu čiuvas išsikniso Nenado numerį ir paskambino 
namo jo Žmonai ir vaikams. Prašom, trauk ir pirk, bet ne- 
kvaršink galvos Nenado šeimai. Mradas ir Ratkas susirado tą 

liaušį. Nubaudė čiuvą: lūžusi nosis ir padorios žaizdos kaktoje. 
Galvos daužymo į laiptinės cemento sieną Griodingės kelio 
13-ame name efektas. 

Situacijos dvilypumas: Mradas norėjo susitikti su savo du- 
kra, bet vis tiek dažnai tai sušikdavo. Po to jis visuomet gailėda- 
vosi. Pats sau aiškino: kažkas juk privalo suveikti šlamančiųjų, 
kad Luvisai būtų užtikrintas geras gyvenimas. Tai geriau nei 
vien tik bambėti, kaip elgėsi jos mama, Anika pyzda Šioberg. 

Buvo pusė devynių. Luvisa žiūrėjo rytinę programą. Plaukai 
pasišiaušę kaip trolio. Mradas tris minutes pasirąžė lovoje. 
Atsikėlė. Pakštelėjo Luvisai į kaktą. Nusileido į „7-Eleven“ ir 
nusipirko „Tropicana“ sulčių su ypač daug tirščių, pieno bei 
saldžių javainių „Start“. Paruošė pusryčius: išvirė kavos, įpylė 
sulčių. Luvisai užtepė traškios duonos sumuštinį. 

Jie sėdėjo priešais televizorių. Luvisa aptrupino grindis. 
Mradas gėrė kavą. 


Po dviejų valandų autobusu pakeliui į Jerdeto miesto kvar- 
talą. Mradas nusprendė neimti automobilio, mat buvo kriti- 
kuojamas važinėjąsis su Luvisa dideliu greičiu. Nekentė nuo- 
laidžiauti Anikos kritikai, bet nepakenks būti atsargiam, bent 
jau mieste. 

Jerdeto lauką buvo nuklojęs baltas sniegas. Luvisa pasakojo 
apie būrelyje lipdytą sniego senį. 

— Mudvi su Olivija nulipdėme didžiausią. Iš valgyklos tetu- 
lių pasiskolinom morką, kurią įkišome vietoj nosies. 

— Geras. Iš kelių kamuolių buvo sniego senis? 

— Trijų. Po to uždėjome skrybėlę. Bet berniukai jį sugriovė. 

— Kokie niekšai. Ką tuomet jūs darėt? 

— Aišku, kad paskundėm auklėtojai. 

Mradas vos pats galėjo tuo patikėti, apsižvalgė autobuse. 
Atrodė, kad niekas neregistravo: čia sėdi vyras, prieš dvi sa- 
vaites sutrupinęs narkomanui galvą, o dabar besantis ideali 
tėvo figūra. 

Iš autobuso jie išlipo prie Technikos muziejaus. 

Luvisa nubėgo link įrenginių ir instaliacijų, esančių prie 
įėjimo. Ji vilkėjo raudoną vatinuką su pūkais ant apykaklės. 
Mūvėjo žalias vatines kelnes ir avėjo vaikiškus odinius aulinu- 
kus. Mrado indėlis - aulinukai. Jo dukra nevaikščios apsiavusi 
prasčiokiškais porolono batais. 

Jo duktė tryško gyvybe ir beatodairiška energija. Lygiai kaip 
irjis pats, kai buvo vaikas Sioderteljėje. Jis prisiminė: trejų metų 
Luvisa pasileisdavo tekina laiptais - spjaudavo, kad parpuls. 
Net dundėdavo. Iš visų jėgų. Vienas dalykas aiškus - jos ener- 
gija nebus eikvojama tokiems pat dalykams kaip kad jo. 

Mradas priėjo prie instaliacijų. Jam buvo šalta. Luvisa šoki- 
nėjo nuo platformos priešais, prie daikto, primenančio didelę 
palydovinę anteną. Mradas priėjo. Luvisa paprašė jo perskai- 
tyti lentelę. Kažkas apie tai, jog šnibždesiai girdimi nepaisant 
atstumo. Luvisa nesuprato. Mradas susivokė. 

Parodė jai. Jis nuėjo prie panašios palydovinės antenos, 
esančios už dvidešimties metrų. 

- Luvisa, stovėk vietoje. Tėtis parodys šaunų dalyką. 

Šnibždesiai buvo girdimi nepaisant atstumo, lyg burna būtų 
prie ausies. Luvisai labai patiko. Ji pašnibždėjo apie savo sniego 
senį. Apie Šreką. Apie vakarykščius tėčio mėsos kukulius ir 
raugintus kopūstus. 

Jie juokėsi. 

Įėję į muziejų rūbinėje nusirengė. Mradas buvo pasiruošęs: 
po striuke vilkėjo švarką. Nenorėjo, kad būtų matomas ginklo 
dėklas. Tvyrojo kavinės kvapas. Mradas jau buvo išsiryškinęs 
ir suplanavęs - po ekskursijos juodu eis pasmaguriauti. 

Jie ėjo iš salės į salę. Technorama - muziejaus eksperimen- 
tinė dalis vaikams. 

Vienoje salėje - galios matuokliai. Demonstravo, kaip tapti 
stipresniam nei esi. Pasvarai/skridiniai/svertai/varžtai/pleištai. 
Mradas ant trumposios sūpynių pusės. Luvisa - ant ilgosios. 
Mradas - šimtas dvidešimt kilų raumenų. Luvisa - dvidešimt 
šešių kilų mergaitė. Vis tiek - jos pusė nusvėrė. Mradas pakilo 

į viršų. Atrodė, lyg Luvisa būtų sunkesnė už tėtį. Luvisa kvak- 
sėjo. Mrado dūšia juokėsi. 

“Jie patraukė toliau. Kiekvienoje salėje bandė stakles/išradi- 
mus/instaliacijas/mechanizmus. Luvisa nesustodama kalbėjo. 
Mradas klausinėjo. Švedų/serbų pakaitomis. 

Apsilankę kavinėje jie parvažiavo namo. 
krus pietus: daktariška dešra su nesijotų miltų makaronais, 
pomidorų padažu ir salotomis. Jie valandą pailsėjo ant sofos. 
Pasnaudė. Luvisa Mradui ant rankų. Mradas galvojo: „Nieko 
daugiau gyvenime man nereikia.“ 


Susiruošė išeiti. Luvisa apsirengė viršutinius drabužius. 
Mradui dzin, jei Anika ir skųsis, - į sporto salę tai jau viešuoju 
transportu jis nevažinėja. 

Buvo ketvirta po pietų. Sporto salėje žmonių nedaug. Mra- 
das treniravo kojas. Raukėsi. Riaumojo. Šnopavo. 

Luvisa žaidė ant tempimo takelio. Tarp grimasų Mradas 
bandė šypsotis. Luvisa buvo pratusi. 

Vienas iš registracijos čiuvų atsiklaupė prie kilimėlio. Kal- 
bėjo kūdikių kalba: 

— Tai ką gi šiandien su tėveliu veikei? 

Mradas dievino Luvisos atsakymus: 

— Kodėl kalbi kaip močiutė? 

Jau ir pusė šešių. Mradas atidžiai seka laiką. Atmosfera po 
liapsuso prieš dvi savaites, kai Luvisai po būrelio teko jo laukti 
keturiasdešimt penkias minutes, jau ir taip bloga. Mradas tada 
buvo užsiėmęs narkiaus atkalimu. Galiausiai darbuotojai pa- 
skambino Anikai ir ši atėjusi pasiėmė. Negerai. 

Po treniruotės jie nuvažiavo į Griondalį. Pravažiavo Esingę 
piko metu. Automobilyje klausėsi serbiškos muzikos. Luvisa 
bandė dainuoti kartu. | 

Išsuko virš Didžiosios Esingės. Leidosi Griondalio link. Šim- 
tas dešimt vietoj septyniasdešimties leistinų. Mradas negalėjo 

susivaldyti. Pristabdė. Grionalio kelyje buvo apribojimas iki 
trisdešimties. Mradas susiėmė. Judėjo leistinu greičiu. 

Atsargiai važiavo iki pat jos namų. 

Išleido ją prie durų. Jis sėdėjo automobilyje. 

Matė, kaip ji suspaudo kodą. Abiem rankom atidaro laipti- 
nės duris, sunkios. Dingsta viduje. 

Tolyn nuojo. 

Nuo žmogiškos šilumos jis jautėsi kaip devintame danguje. 

Viena tėvystės diena. 


Kitą dieną atgal į tikrovę. Per pastaruosius du mėnesius 
Mradas susitiko su svarbiausiais Stokholmo ir vidurio Švedijos 
pogrindinio pasaulio asmenimis/ly deriais. Plėšikai/žagintojai/ 
žudikai/narkotikų karaliai - buvo nusišikti, ką jie buvo padarę, 
tol, kol jie turėjo įtakos. 

Nelaukta sėkmė. Mradas nustebęs. Jie klausėsi, girdėjo, 
mąstė. Dauguma grįžo su atsakymu - jie mąstą ta pačia vaga: 
norint susidoroti su mentparšiais reikalingas pasidalijimas ir 
karo pabaiga. 

Seka: sandoris dėl Stokholmo kriminalinių kartėlių sudary- 
mo buvo bepradedąs įgyti formą. Gal tai Mrado sėkmė. 

Praradimų visgi buvo: projektas „Nova“ šlavė aukas, netgi 
tarp jugų. Du vaikinai, dirbą Goranui, suimti. Įtariami nusikal- 
timais mokesčių sistemai stambiu mastu. 

Rinkos dalybos trumpai: „Bandidos“ sutiko paleisti prekybą 
kokainu centrinėje miesto dalyje bei drabužinių reketą. Nuo 
šiol jie stiprins apsaugos veiklą, ypač pietiniuose priemiesčiuo- 
se. HA padidins alkoholio kontrabandą visoje vidurio Švedi- 
joje. Pamažins apsaugos veiklą. Plėtos tą ekonominę veiklą, 
kuri jiems bus prie širdies. Nasero lyga - sunkiai paveikiama. 
Ruošėsi, kaip įprasta, sukti heroiną. „Original Gangsters“ varė 
inkasacinio transporto plėšimus visoje Švedijoje. Iš esmės - ne 
konkurencinė sritis. Bet jie pažadėjo sumažinti kokso versliuką 
priemiesčiuose. Žalia šviesa - šiauriniuose rajonuose. „Fucked 


340) 


for Life“ pasiliko prie marihuanos biznio pietiniame Stokhol- 
me, bet apmažinti turėtų šiauriniame. 

"Mradas organizavo. Vertino įvairias rinkas. Dalis. Sritis. 
Svėrė. Analizavo. Perkalbėjo su daugiau nei keturiasdešimt 
skirtingų asmenų. Užsiėmė lobizmu. Prireikus padlaižiavo. 
Buvo kietas kaip titnagas, jei radosi reikalas. 

Dauguma juo pasitikėjo, laikė jį garbingu jugu. Matė jo 
pasiūlymo pliusus. Matė „Novos“ keliamą riziką. 

Summa summarum: jis artinosi prie rinkos padalijimo. Ge- 
riausias laimėjimas - drabužinės miesto centre, jo paties kūdi- 
kis, buvo apsaugotos. 

Paties Mrado nuomone, jis buvo genijus. 

Liko įtikinti Magnusą Lindeną ir Volfpako broliją. 

Jie susitiks aludėje „Golden Cave“ Fitjoje. Neutralioje že- 
mėje. 


Mradas dar labiau dievino mersą. Tai dėl Luvisos pamirštų 
kreidelių. Mradas dėžutę lyg ikoną įspraudė prie lango stiklo. 
„Crayons“. Galvojo: greitai vėl trečiadienis. 

Mažai eismo. Malonu vairuoti. Jis mąstė apie Volfpaką. 

Prieš septynerius metus brolija įsteigta kelių nuteistųjų, 
sėdėjusių Kumloje. Steigėjas ir pats pasiskelbęs prezidentu - 
Danis „The Hood“ Fitzpatrikas. Pasak jo paties, idėja sukurti 
broliją kilo keletą metų praleidus cypėje, nes jis „įžvelgė, kad 
esama daug tokių, kuriems reikės gyventi taikstantis su tuo, 
jog policija kartkartėmis įmes ašarinių dujų į jų butus ir gaudys 
juos su automatais“. Tikslas buvo nukopijuoti „Hells Angels“ 
hierarchinę sistemą: Hang around, Prospect, Narys, Sergeant 
at arms ir Prezidentas. Bet po keleto metų šūdas išplaukė į 
paviršių: brolijos prezidentas dėl valdžios ėmė kovoti su Rado- 
vano broliu. Prasidėjo karas tarp jugų ir brolijos. Tęsėsi dvejus 
metus, trims asmenims teko pakloti gyvybę. Bet tai buvo prieš 
daug metų. Dabar brolija turėjo naują prezidentą - Magnusą 
Lindeną. Jugai apsiramino. Randai liko. 

Mradas pasistatė automobilį. Prieš užrakindamas sukalbėjo 
savo įprastą maldą automobilių dievui. | 

Prieš susitikimą su Lindenu nejautė nieko, išskyrus menką 
viltį dėl sėkmingų rinkos dalybų. Jokio nervingumo. Jokios 
baimės. 

Jis įėjo į aludę. 

Išsyk pamatė Magnusą Lindeną. Čiuvas spinduliavo blogį. 

Aludė beveik tuščia. Prie baro pusamžė moteris. Vieną ant 
kitos movė stiklines. Pietų metas baigėsi prieš dvi valandas. 
Patalpoje prietema. Fone „Led Zeppelin“ Stairway to heaven. 
Klasika. 

Lindenas atsistojo. Rankos prie šonų. Jokių užuominų svei- 
kintis. Vaizdavo kietuolį. 

Mradas, įsijautęs į naują derybininko vaidmenį - ignoravo 
Lindeno atsainumą. Ištiesė ranką. Sugavo Lindeno žvilgsnį. 

Šitaip jis išstovėjo trimis sekundėmis per ilgai. 

Lindenas nusileido. Ištiesė ranką. Paspaudė Mrado. 

— Sveikas atvykęs. Ar norėtum ko užkąsti? 

Ledai pralaužti. 

Jie užsisakė alaus. Šnekučiavosi apie nieką. 

Mradas dabar jau žaidimą išmanė. Diskutavo apie motorus, 
automobilius, motociklus. 

Lindenas atraportavo savo išmintį, kuri Mrado ausyse skam- 
bėjo kaip HA filosofija: 

- Jeigu vairuoji japonišką, esi pydaras. 

Mradas pritarė. Rimtai. Savo gyvenime yra turėjęs daug 

Pokalbis vyko sklandžiai. 

Lindeno požiūris kitoks nei daugelio kitų - čiuvas buvo 
pakvaišęs rasistas. Vis nukrypdavo į pokalbius apie negrų žlu- 
gimą/žydus komunistus ir Švedijos pasipriešinimo judėjimą. 
Kažkokio plauko senų skustagalvių organizaciją. Mrado tai 
nedomino. Kur šituose pliurpaluose pinigai? 

Lindenas pakratė galvą. J 

— Kodėl man atrodė, kad slavų rasės žmogus tai supras? 
Mradui nusibodo. 

: -Klausyk, mažasis Hitleri. Man nusišikt į tavo rasių teorijas. 
Žinai, ko aš noriu, kalba eina apie mus visus. Užrauk sapaliones 
ir geriau atsakinėk į klausimus. Sutinkate dėl dalybų ar ne? 

Spausti Lindeną - rizikingas žingsnis. Nekilo abejonių, kad 
yra ir dėl mažesnių niekų atkalęs iki kraujų. Bet Mradas nebuvo 
„liaudis“. 

Lindenas linktelėjo. Apsisprendė. . 

Reikalas baigtas. 


Mradas apkvaitęs iš laimės pakeliui iš ten. 

Paskambino Ratkui norėdamas papasakoti. 

Paskambino Nenadui. 

— Yra sandoris ir su brolija. Kaip jau tau pasakojau, mūsų 
užpakaliai saugūs. 

Mūsų rinkos apsaugotos. 

— Velnias, Mradai, ot gerai dirbi. Melsk dievo, kad jie laiky- 
tųsi savo pažado. 

Prekyba koksu priemiesčiuose kyla rekordiniu greičiu. Jūra 
iki kelių. Kas toliau? 

— Garantuotas reikalas. 

Mradas ilgai galvojo apie Nenado poziciją. Ar jis išvien su 
bosu, ar prieš jį? 

Mradas buvo girdėjęs paskalų, žinojo, kad ir Nenadas buvo 
konfliktavęs su Radovanu. Esama galimybės, kad Nenadas 
buvo taip pat įtūžęs kaip ir jis pats. Galimybė, kurią jis turi 
išbandyti. 

Mradas pabandė: 

— Kad ir ką Radovanas darytų, mes - saugūs. 

— Taip, kad ir ką Radovanas darytų. 

Nenadas padarė pauzę. Jie tylėjo. 

Tada jis tęsė: 

— Mradai, juk žaidžiame toje pat komandoje, ane? 


343 


Paskutiniai žodžiai - Nenadas bandė Mradą, kuris ketino 
patikrinti jį. " 

Nenado žaidimo pozicija - Mradas ir Nenadas toje pat sto- 
vykloje prieš Radovaną. 


k 


Stokholmo miestas 
Kovas 


PROJEKTAS „NOVA“ - NAUJASIS POLICIJOS GINKLAS 
PRIEŠ APSKRITIES KRIMINALINES GRUPUOTES. Jų nu- 
sikaltimų registrai ilgi, jie tampa vis labiau 
organizuoti ir linkę į smurtą, be to, mokina 
savo jaunuosius sekėjus plėšikauti ir pardavi- 
nėti kvaišalus. 


Žiaurūs plėšimai, stambūs narkotikų nusikalti- 
mai, sunkūs sveikatos sutrikdymai, sąvadavimas 
ir šiurkštūs Ginklų laikymo įstatymo pažeidimai 
yra jų kasdienybė. 

Nepaisant specialiųjų policijos pajėgų, gaujų 
nusikalstamumas Stokholme iškopė į aukštesnį 
lygmenį, tapo žiauresnis ir organizuotesnis. 
Neprabėga nė dienos, kad laikraščiuose nebūtų 
straipsnių apie inkasacinio transporto plėši- 
mus, sąvadavimą ar sveikatos sutrikdymo atvejus 
Stokholmo apylinkėse. 


Organizuotumas | 

Dauguma nusikaltėlių yra patyrę kriminalinio 
pasaulio atstovai, kurių nusikaltimų registrai 
itin išpuoselėti.ir kurie anksčiau daugiausia 
veikė savarankiškai arba susibūrę į nedidelius 
būrius. Naujoji raida rodo geresnio organizuo- 
tumo ir bendrininkavimo apraiškas. 

Geležinis kumštis, nukreiptas į gaujų nusikals- 
tamumą, yra vienas iš tų klausimų, kurie itin 
svarbūs apskrities policijos viršininkei Šerštin 
Jotberg; praeitais metais po tam tikrą laiką 
trukusio žiauraus nusikalstamumo ryškaus su- 
stiprėjimo apskrityje buvo pradėtas įgyvendinti 
Stokholmo policijos projektas „Nova“. 

150 žmonių buvo suteikta vadinamoji „Novos“ žyma. 
Tai reiškia, kad visi policininkai žino, kad 
tokiam asmeniui sugauti teikiamas didžiausias 
prioritetas, nesvarbu, apie kokį nusikaltimą 
būtų kalbama. 

— Mes nesėdėsime ir nelauksime trofėjų ran- 
kas sunėrę. Turėti galimybę juos uždaryti sep- 
tyneriems, aštuoneriems metams būtų puiku, jei 
pavyktų, bet gal tai ne visuomet suveikia. Mes 
juos spausime nuolat. Jeigu susumuosime visas 
apskrityje esančias bylas, be abejonių, teismo 
nuosprendį pasieksime, - teigia Leifas Brunelis, 
apskrities kriminalinės tarnybos Narkotikų ir 
slaptojo sekimo skyriaus viršininkas ir „Novos“ 
projekto operatyvusis vadovas. 


Prestižo klausimas tarp nusikaltėlių 

Pradėjus įgyvendinti „Novos“ projektą tarp nu- 
sikaltėlių buvo laikoma beveik prestižo reikalu 
būti įtrauktam į policijos sąrašą. 

Tai tapo tarsi kažin kokiu prestižu, bet per 
ilgą laiką tai juos užnervins, mat jie bus la- 
biau matomi, o to juk tikrai nenorima, - teigia 
Lena Ulofson, kriminalinės policijos inspektorė, 
dirbanti „Novos“ projekte. 

Sunkūs nusikaltėliai telkiasi į mišrius tinklus 
ir specializuojasi įvairių nusikaltimų srityse. 
Kai dėl tos pačios rinkos konkuruoja įvairios 
grupuotės, gali kilti koniliktų. 

E , 

Egzistuoja garbės kodeksas, kuris tampa sti- 
mulu susirėmimams tarp gaujų kilti, pavyzdžiui, 
tarp „Hells Angels“ ir „Bandidos MC“. Netgi va- 
dinamieji jugoslavų tinklai yra patyrę vidinių 
konfliktų. Šiuo metu itin didelių problemų esama 
pietiniame Stokholme. 


Jaunimas nori patekti į gaujas 

Verbavimas į kriminalines grupes yra itin iš- 
plėtotas. Įprastas dalykas, kad labiau prityrę 
nusikaltėliai planuoja, paskui priverčia jaunes- 
nius, „drožlės“, įvykdyti nusikaltimą. Kartais 
vyresni ir labiau patyrę irgi dalyvauja kaip 
globėjai. 

Jie susitiko Solentunos centre. Chorchė ten jautėsi kaip namie. 
Grįstos gatvės, tradicinės parduotuvės: Hė-M, alkoholio, „Bė:R 
Žaislai“, „Intersport“, „Duka“, „Lindex“, „Technikos sandėlis“. 
Ir ICA. Chorchė prisiminė, kaip maistas, kurį čia buvo pirkęs, 
jugams jį talžant iškrito ant žemės. Paskui jis prisiminė visus 
kartus, kai vaikystėje čia vagiliaudavo. 

Sugrįžo Chorchės baimė būti atpažintam. Tai nutiko prieš 
tris savaites būtent Solentunoje. Chorchei blogiausios apy- 
linkės — čia daugiausia asmenų, kurie jį pažino. Tąsyk jis čia 
buvo Rūdos kelyje norėdamas susitikti čiuvą, kuris stumdė 
narkotikus jo sąskaita. Laiptinėje praėjo moteris, pažinojusi 
Chorchės mamą. Ji bandė juokauti - čilietišku žargonu jam 
šūktelėjo: 

- Chorcheliuk. Gal Afrikoje buvai ir deginaisi? 

Jis nekreipė dėmesio. Toliau varė lauk, nors panikos apimta 
širdis plakė greičiau nei drum'n'bass ritmas. 

Bandė sau įsikalbėti: „Dabar ramu. Aš esu mentų sąrašų 
apačioje. Atrodau kitaip. Esu kitas čiuvas.“ Ji buvo pirmoji per 
kelis mėnesius, iš tiesų jį atpažinusi. 

Spaudos kioske jie nusipirko po vieną kokakolos: Chorchė, 
prostitutė iš Halonbergeno viešnamio ir jos prielipas, anksčiau 
Chorchei nematytas čiuvas. 

Vyrukas - milžiniškas švedpalaikis. Du kablis nulis penkių 
ūgio, mažiausiai. Metro pločio per krūtinę ir jokio skirtu- 
mo tarp sprando pločio ir galvos. Abejotina, ar čiuvui einant 
šlaunys nesiliesdavo viena į kitą, nesveikai didelių raumenų 
trintis. 

- Čia Mikis, - tarė mergina. 

Chorchei buvo įdomu, ar milžinas buvo jos vaikinas ar sąva- 
dautojas. Nepakako drąsos paklausti. Jis gėdijosi prieš savaitę 
jai sumokėjęs už seksą. Klausimas pačiam sau: ar jam sarmata, 
nes tai tiesiog gėdinga, ar todėl, kad tai negerai? 

Chorchė kilstelėjo vieną antakį. Signalas jai: kodėl jis su 
tavim? 

Mergina suprato. Tarė: 

— Viskas gerai. Jis tik norėjo kartu paėjėti. Pažiūrėti, kad 
man nieko nenutiktų. 

- Arjis klausysis viso mūsų pokalbio, ką? Nieko nebus. 

Čiuvas žvieglesniu nei galima buvo tikėtis balsu atsakė: 

= Atsipūsk, džiūvena. Eisiu per kelis metrus už nugaros. 

Nerealiai keista. Kodėl ji iš tiesų jį pasiėmė? Ch-boy ne- 
rizikavo. Ch-boy žinojo, kuo gali baigtis neatidus elgesys su 
dideliais čiuvais. Jis tarė: : 

— Gali eiti netoli mūsų, bet eisi priešais. Kad visą laiką tave 
matyčiau. 

Spinta įsistebeilijo į jį. Traškino pirštus. Chorchė ignoravo. 
Pakartojo: 

- Jeigu ji nori žvangančiųjų, darot taip, kaip pasakiau. 

Mergina susitaikė su padėtimi ir sutiko. 

Jie ėjo prekybos centru. Pro automatines duris lauk. Link 
parko už Solentunos parodų rūmų. Tylėdami. 
Dičkis visą laiką per šešis septynis metrus priekyje. 


Chorchė patenkinčiausias narkotikų tiekėjas mieste. Ap- 
gavo dėdę mėlynais žibintais grande. Nekyla abejonių - visų 
laikų akiplėšiškiausias kokaino grobis. Susirinkti NK maišelį 
su koksu tiesiai mentams prieš nosį. Nutipenti nuo jų - mentai 
pavargę diedukai — pasikabinti nuo tilto ir šokti. Nutūpti ant 
sniego Longholmene. Koja krytį atlaikė. Visiška šyza suvokiant, 
kad Longholmenas - sala. Po to sumojo: Švedija - nuostabi 
šalis, nes čia ir žiema, ir ledas. Perėjo į pietinę, Rago muitinės, 
pusę. Bėgo ledu. Plonu. Laikė. Jis skuodė tarp namų palei visą 
Bergsundo paplūdimį. Išlindo kitoje pusėje, prie Tantolundeno. 
Ramu. „Žiedo“ kelyje įsėdo į taksi. 

Antras pagal gerumą šio reikalo dalykas: jiems gali kilti 
problemų pasodinti Mehmedą. Reikia tikėtis, kad jie nesuge- 
bės įrodyti jį turėjus kokaino. Antra vertus, valstybė paprastai 
įrodydavo tai, ką valstybei norėdavosi įrodyti. Visiškai aišku — 
nereali gėda iš jų pusės - paprastai kokainą jie iškeisdavo į ką 
nors kita, tikrąją prekę pasilaikydavo įrodymams. Bet šįsyk jie 
leido Mehmedui išvažiuoti su the real stuff. Labiausiai tikėtinas 
paaiškinimas: jie žinojo, kad mėšlas bus patikrintas, ir norėjo 
prieiti prie didžiųjų narkotikų tiekėjų blogiukų. Nevykėliai — 
ne taip lengva užlaužti Ch-boy. 

Vienintelis pašinas: kaip vis dėlto čia taip atsitiko? 

Realiausias atsakymas, kad Silvija, kurjerė, išbybino. 

Gal klaidingai atsakė į muitinės klausimus. Gal muitininkai 
buvo su šunimis. Gal, neduok dieve, kas nors juos informavo. 

Dabar jam į šitai nusispjauti. Koksas jo/Abdulkarimo. Ma- 
žiausiai trys milijonai kronų gatvėje, bruto. Stokholmo prie- 
miesčiai laukia jų užkariavimo. 


Chorchė ir mergina artėjo prie miškelio. Galiūnas laikėsi 
priešakyje. Sniego storai, jis gražiai baltas. Pėsčiųjų takas gerai 

nužvyruotas. Chorchė avėjo sportiniais bateliais - patenkintas 
parkų administracijos uolumu. 
“Ji pasisuko į jį, tai reiškė, kad pasirengusi kalbėti. 

— Gerai, kad atėjai, - tarė jis. 

—- Ne už dyka. 

- Žinoma. Kaip sutarėme. 

- Taip. Nuo ko norėtum, kad pradėčiau? 

— Na, pradžioje gal galėtum pasakyti savo vardą? 

— Vadink mane Nadja. Ką papasakoti? 

— Pradėk nuo pradžių. Kaip čia atvykai? 

Pasakodama ji nedaugžodžiavo. Chorchė galvojo: „Ji pa- 
traukli.“ Savitumas nebuvo pradingęs: ji vaizdavo kietuolę, bet 
tuo pat metu ir norėjo kažką pasakyti. Jis tai pastebėjo. Ji per 
daug lengvai įkalbama. Per daug nekantri. Pirmą sykį jiems su- 
sitikus prostitučių bute ji pasakė, kad ponas R. skleidžia „Hugo 
Boss“ kvapą. Chorchė pasiklausinėjo Žžinančiųjų. Tai buvo tiesa. 
Radovanui labai patiko „Hugo Boss“. Visomis formomis. Kos- 
tiumai, marškiniai, paltai. Vanduo po skutimosi. 

Iš kur ji galėjo Žinoti, kad Radas kvepinasi „Hugo Boss“? 
Buvo tik dvi galimybės. Arba kažkas jai papasakojo. Bet vargiai. 
Arba jie artimai bendravo. 

Antroji galimybė ją pavertė lig šiol įdomiausiu Chorchės 
atkapstytu pėdsaku. 

Ji norėjo kažką pasakyti. Jį sužavėjo jos drąsa. 

Ji papasakojo, kaip prieš šešerius metus atvykusi į Švediją iš 
Bosnijos ir Hercegovinos. Aštuoniolikos. Ankstyvoje paauglys- 
tėje keturis kartus buvo išžaginta Serbijos milicijos. Čia ieškojo 
prieglobsčio. Dvejus metus gyveno pabėgėlių prieglaudoje ne- 
toli Gnestos. Manė dar gimtinėje sužinojusi, ką reiškia sąvoka 
„biurokratija“. Šiandien ji žinojo, kas tai yra iš tiesų. Gyvenimas 
supistas. Kasdien po dvi valandas ji lankė švedų kalbos kursus 
užsieniečiams. Talentinga. Mokėsi greitai. Likusią dienos dalį 
pragulėdavo lovoje. Žiūrėdavo „TV parduotuvę“ ir pavakario 
filmus švedų kalba, kurios ji nesuprato. Kartą bandė pati ap- 
sipirkti Stokholme: jos dviejų tūkstančių kronų per mėnesį, 

tūkstantį išsiuntus šeimai Sarajeve, nepakako niekam. Daugiau 
niekada to nebebandė. Užsidarė kambaryje. Miegojo, žiūrėjo te- 
levizorių, klausėsi radijo. Ties apatijos riba. Galvojo: tik pinigai 
ją išgelbėtų. Vieną vakarą koridoriaus kaimynė prieglaudoje 
pavaišino hašu. Jausmas: vienintelis malonus potyris nuo lai- 
kų prieš katastrofą Bosnijoje. Tai tęsėsi - kaimynės kambaryje 
rinkdavosi keletą kartų per savaitę. Tik sėdėdavo. Rūkydavo. 
Atsipalaiduodavo. Blogoji to pusė - grynųjų poreikis tapo des- 
peratiškas. Ji nustojo siuntusi pinigus šeimai. Vargiai padėjo. 
Skolos didėjo. Sprendimas atėjo per tą pačią kaimynę, kuri pati 
tai darė: kokį kartą per savaitę leisdavo kokiam čiuvui užeiti į 
kambarį - jam patampydavo, gal kiek pačiulpdavo. Užsidirb- 
davo kelias šimtines. Paskui naktį vėl kaimynės susitikdavo 
kambaryje. Susisukdavo storesnius džointus. Giliau įtraukdavo. 
Užmiršdavo visą šūdą. 

Keletą mėnesių veikė. Paskui atsirado kitų vyrų. Buvusių 
jugoslavų, serbų. Jų veidų ji neatpažino. Bet ji pažino jų stilių. 
Arkano berniukai. Jai ir kaimynei jie papasakodavo, ką daryti. 
Kada tai daryti. Kiek užmokesčio paimti. 

Klientų daugėjo. Pinigai byrėjo. 

Prieglobsčio ji negavo. Pasirinkimo galimybės: lik nelegaliai 
arba važiuok atgal į savo karo nuniokotus namus ir prievartos 
prisiminimus. Ji pasirinko pirmąją. Dar giliau įklimpo į sąva- 
dautojų liūną. 

Jie jai leido apsigyventi su kitomis mergaitėmis stipriai 
saugomame bute. Kartais vyrukų ateidavo ten. Kartais jos 
būdavo nuvežamos į kitas vietas. Jų manymu, ji turėjo talentą 
ne tik švedų kalbai, tad jai atitekdavo vadinamieji prabangūs 
darbai: kartu eiti į restoraną ir tik patraukliai atrodyti. Gal 
būti nukabintai kokio čiuvo, stačiusio kokteilių. Gal segint 
mini sijoną eiti į vakarėlius didelėse vilose ir vaidinti padavėją. 
Diedai, kurie grabinėjo, terliojo. Nusitempdavo ją į gretimą 
kambarį. Sekso pirkliapalaikiai, kurie niekuomet nemokėdavo 
jai į rankas. 

Ir kiekvieną naktį grįžusi namo susisukdavo patroną. Iš- 
gerdavo kelias „Sobrilo“. Kartais džointus jos pasiskanindavo 
amfu: narkomanų terminais, tai - atominė bomba. 

Kvaišalais jas aprūpindavo sąvadautojai serbai. Pasisteng- 
davo, kad jos būtų ramios. 

Po pusės metų - abstinencija negavus hašo arba amfetamino 
dienos dozės. 

Chorchė nedaug ko klausinėjo. Leido jai pasakoti pačiai. 
Jautėsi kaip tikras psichologas. Kaip Paola, kai visuomet jį 
išklausydavo. Bet ne tik tai: jis Nadjai kažką jautė. 

Persmelkė mintis - jis jautė gailestį. Ir kažką daugiau - gal 
net švelnumą. 

Tik dabar jie pradėjo artėti prie įdomios informacijos. Spinta 
reguliariai pasukdavo galvą. Patikrindavo, ar jie vis dar ten. 
Ar per daug neatsilieka. Chorchės prielaida: jie niekuomet 
nepaleidžia kekšių už savo kontrolės ribų. 

Chorchė pažvelgė į Nadją. 

— Ar galėčiau sužinoti to prabangaus darbo detalių. 

— Tai truko maždaug dvejus metus. Dažniausiai iš pradžių 
mus nuveždavo į makiažo vieteles. Būdavom sutvarkomos. Jie 
mums išrinkdavo drabužių. Kartais brangių dalykų: visokie 
ten šilko sijonai. Geriausios odos aukštakulniai. Vizažistė mane 
išmokė vaikščioti avint tokius batus. Nesvyruojant. Jie išmokė, 
apie ką kalbėtis, ką su diedais daryti. 

— Kur? | 

- Visur. Vilose, geruose priemiesčiuose, rodos. Restoranuose 
„aplink Sturės aikštę. Kitose miesto dalyse. Keturis penkis kartus 
man yra tekę su diedu praleisti savaitgalį. Švedžių mergaičių 
irgi buvo. 

Chorchė paaštrino interviu techniką. Norėjo užduoti tam ti- 
krų klausimų. Bet per daug jos nespausti, ji ir toliau turi kalbėti 
pati. Jis norėjo, kad ji visa tai papasakotų dėl savęs pačios. 

— Kas daroma, jei norima gauti privilegijų dalyvauti tokiame 
reikale? 

— Ką turi galvoje? 

— Turiu galvoje, jeigu aš užsinorėčiau sudalyvauti tokiame 
tuse viloje. Kaip man reiktų elgtis? 

— Aš prabangos reikalais daugiau nebeužsiimti. Nebesu 
pakankamai jauna ir graži. Aš pakeliui į pensiją. Per daug 
prakeikto amfetamino. Nori į tūsą, turi turėti daug pinigų. 
Merginos ten nepigios. 

Apsimestinė šypsena. 

— Bet jeigu aš vis tiek noriu. Su kuo kalbėtis? 

— Tokių daug. Teiravaisi apie Nenadą. Kalbėkis su juo. 

— Neįmanoma. Ar esama kitų? Kas paprastai organizuoja 
prabangesnius tūsus? 

- Švedai. Aukštuomenė. 

— Ar žinai kokį vardą? 

— Pabandyk Joną arba Karlą. Jie paprastai vadovauja viza- 
žistėms? 

— Ar žinai jų pavardes? 

- Ne. Švediškos pavardės sunkios. Jie niekada mums ir 
nesakydavo. Bet va pravardes - taip. 

— Arjie turėjo pravardes? 

— Taip, Jonas Jončius. Karlas buvo vadinamas lyg ir Džesiu 
Karlu. 

— Kas daugiau buvo susijęs? 

— Pasikalbėk su ponu R., jei išdrįsi. 

— Arjis paprastai dalyvauja? Ar tavo vaikinas žino, kad esi 
su R. buvusi? 

Ji sustojo. 

— Iš kur sužinojai? 

Chorchė - krūčiausias kvapų Šerlokas: 

- Žinau ir tiek. 

Jie ėjo toliau. Atgal prekybcentrio link. 

— Mikis — ne mano vaikinas. Jis - Nenado akis man stebėti. 
Pono R. akis. Jis nežino visų, su kuriais esu buvusi, vardų. 
Kodėl jis turėtų tai Žinoti? 

— Kodėl jis tau leidžia taip su manimi kalbėtis? 

— Mikis ne toks kaip kiti. Jis pono R. nekenčia. Mikis man 
pažadėjo padėti išbristi iš viso šito šūdo. 

— Kodėl? 

— Jis nekenčia pono R., juk sakiau. Dirba vien dėl pinigų. 
Anksčiau yra buvęs primuštas. 

— Apie ką tu? 

— Mikis - geras vyras. Jam koją sutraiškė serbų kiaulė, dir- 
banti ponui R. Sporto salėje. Mradas jam ant kojos paleido 
sunkiausią svorį. Po to tas serbas jį parvertė, be priežasties. 
Jam - didelio čia daikto. Todėl Mikis dabar gali dirbti Nenadui. 
Ar supranti? Mikis didžiulis. Vis vien. Ar iš tiesų suvoki, apie 
kokius vyrus klausinėji? 

Chorchė suvokė. 

Neapykanta. 

Stimulas. 

Medžioklė. 

Abdulkarimas ir Fadis į Londoną atvyko dviem dienomis vė- 
liau nei JW. 

Pirmasis dalykas, kurį atliko nusileidę, tai pasiėmė pistoletą. 
Sėdo į taksi ir nudūmė į Justono skverą, kur jų prie laikraščių 
stendo stotyje laukė juodukas. Jie padavė voką su sutarta suma. 
Vaikinas greitai perskaičiavo ir linktelėjo. Po to jiems ištiesė 
raštelį. 

Abdulkarimas nenorėjo būti išdurtas, jis pasistengė, kad 
vaikinas nedingtų, tiesiog jo nepaleido. Jeigu ginklo nebūtų 
buvę, vaikinui būtų reikėję atsakyti savo kailiu. 

Saugojimo kameros turėjo koduotas spynas. Vaikinas iš- 
syk jiems parodė reikiamą kamerą. Raštelyje nurodytas kodas 

suveikė. Viduje gulėjo sportinis krepšys. Fadis čiuptelėjo už 
krepšio ir įkišo ranką. Apgraibė. Plačiai išsišiepė. 


Likusią pirmosios dienos dalį jie su JW praleido turistinia- 
me ture, kurį vedė nusisamdytas gidas. Abdulkarimas alpėjo 
iš laimės: užsienyje nebuvo buvęs nuo tada, kai 1985-aisiais 
atvyko į Švediją būdamas berniukas. 

Jie pamatė Parlamento rūmus, Bigbeną, Londono belangę, 
apsuko ratą Londono apžvalgos ratu. Abdulkarimui labiausiai 
patiko Londono belangė - siaubo muziejus su iškrypėlių vaš- 
kinėmis lėlėmis, giljotinomis, garotomis, kartuvėmis. 

Gidas buvo pusamžis švedas, Londone gyvenąs jau sep- 
tyniolika metų. Pratęs prie moksleivių grupių, atvykusių į 
kalbos kursus, arba turistinių grupių iš vidurio Švedijos. Gidas 
nieko nenujautė apie tos dienos savo klientus, manė, kad jie 
normalūs geri vaikinai. Tačiau Abdulkarimas ir Fadis jį apipylė 
klausimais. Kur artimiausias striptizo klubas? Ar turįs kokį 
supratimą apie sniego kainą? Ar padėsiąs jiems įsigyti pigaus 
hašo? 

Ant gido kaktos pasirodė nerimo išspausti prakaito lašai. 
Kelnės buvo ryškiai pilnos. 

JW išsiviepęs. 

Dienai artėjant prie pabaigos gidas atrodė kaip reikiant su- 
nerimęs. Nenustygstantis žvilgsnis išdavė, kad jis tikriausiai 
bijo, jog iš už kito gatvės kampo išlįs bobis ir jį susems. Jie jam 
padėkojo ir nepagailėjo arbatpinigių. 

Prieš jiems išsiskiriant Abdulkarimas paklausė: 

— Mes ketinome šį vakarą eiti į „Hothouse Inn“. Ar prisi- 
dėsi? | 

„The Hothouse Inn“ - bilietus suveikė JW. Tai buvo vienas 
iš prabangiausių Soho kvartalo striptizo klubų. 

Pasaulio pabaiga - gidas sutiko. 

Abdulkarimas vyptelėjo: 

— Ojojoj. Aš tik pajuokavau. Iš tiesų mes nesiruošiam ten 
eiti. Tokia nešvankybė. O tau tai patinka? 

Gidas raudonas kaip burokas. Net raudona šviesoforo švie- 
sa gatvėje nublanko. Apsisuko ir nuėjo. 
Jie Žvengė. 


Antroji diena. JW, Abdulkarimas ir Fadis užgulė parduo- 
tuvių rajoną. 

Londonas, liukso klasės prekybos namų pažadėtasis miestas: 
„Selfridges“, „Harrods“. Bet geriausia - „Harvey Nichols“. 

Jie visai dienai užsisakė limuziną. 

JW persikraustė į Abdulkarimo viešbutį dieną prieš tai, kai, 
šio manymu, tapo saugu. Fadis persikraustė tą pačią dieną 
kiek vėliau. 

Jie pradėjo nuo XL dydžio viešbučio priešpiečių: dešros, 
lašinukai, šonkauliai, vištienos šlaunelės, keptos bulvės, bly- 
nai su sirupu, septynių rūšių duona, javainiai, „Kelloggs“ 
dribsniai, kiaušinienė, trijų rūšių šviežiai spaustos sultys, mar- 
meladas, „Marmite“, „Vegemite“, daugybė sūrių - „Stilton“, 
„Chedar“, „Brie“, uogienė, kremas „Nutella“, ledai, vaisių 
salotos. Be galo, be krašto. 

Jie pampo. Fadis dievino kiaušinienę. Prisikrovė į dvi lėkš- 
sios. Abdulkarimas keturis sykius užsisakė šviežiai spaustų 
sulčių. JW gėdijosi, nors gal ir nelabai. Jis pasitaisė rankoga- 


Galbūt netgi mėgavosi. 


Limuzinas juos pasiėmė pirmą valandą. 

Abdulkarimas kaip ant sparnų: gyrėsi, kiek jie uždirbsią iš 
kokso, kurį Chorchė suveikė per brazilę. Pliurpė apie tai, kaip 
jie darys Londoną. Visos bea-ches galėsią paragauti Abdulka- 
rimo. Visi chuliganai gaus paragauti Fadžio. 

Išvakarėse Abdulkarimas apie kitką ir nekalbėjo kaip tik 
apie nuskambėjusį Chorchės pabėgimą nuo Vakarinio tilto. JW 
buvo sužavėtas. Trys kilogramai kolos buvo jų. Kaip tik tai, ko * 
ir reikėjo - kiekis. 

Jie sustojo priešais „Selfridges“. Abdulkarimas atsidarė du- 
ris ir žvilgtelėjo. Prasta anglų kalba užbliovė: | 

— Vešk mus iš čia. Nepakankamai gražiai atrodo. 

JW žvengdamas žvilgčiojo į Fadį. Nejaugi Abdulkarimas 
prieš pusryčius paėmė šniurkšlę? 

Vairuotojo veide nesukrutėjo nė raumenėlis. Tikriausiai Ab- 
dulkarimo elgesys buvo visiški niekai, palyginti su tikrai tur- 
tingos ir garsios liaudies, kurią jam tekę vežioti, akibrokštais. 

Jie nuvažiavo toliau. Sausakimši šaligatviai ir gausybė au- 
tomobilių gatvėse. Pro šalį prasispaudė klasikinis dviaukštis, 
pasuko į autobusų stotelę. 

Limuzinas sustojo prie „Harvey Nichols“. 

Jie įėjo į parduotuvę ir greitai susirado vyrų skyrių. Šis buvo 
gigantiškas. JW, pirkimo fanatikui, jaučiančiam silpnybę liuk- 
sui, tai buvo viena iš laimingiausių akimirkų gyvenime. 

Jam nutįso seilė, mėgavosi, sušoko vartotojo šokį. Prekės 
ženklų Meka: „Dior“, „Alexandre of London“, „Fendi“, „Giu- 
seppe Zanotti“, „Canali“, „Hugo Boss“, „Prada“, „Cerruti 
1881“, „Ralph Lauren“, „Comme des Garcgons“, „Costume 
National“, „Dolce 6 Gabbana“, „Duffer of St. George“, „Yves 
Saint Laurent“, „Dunhill“, „Calvin Klein“, „Armani“, „Gi- 
venchy“, „Energie“, „Evisu“, „Gianfranco Ferre“, „Versace“, 
„Gucci“, „Guerlain“, „Helmut Lang“, „Hermės“, „Iceberg“, 
„Issey Miyake“, „J Lindberg“, „Christian Lacroix“, „Jean Paul 
Gaultier“, „CP Company“, „John Galliano“, „John Smedley“, 
„Kenzo“, „Lacoste“, „Marc Jacobs“, „Dries Van Noten“, „Mar- 
tin Margiela“, „Miu Miu“, „Nicole Farhi“, „Oscar de la Renta“, 
„Paul Smith“, „Punk Royal“, „Ermenegildo Zegna“, „Roberto 
Cavalli“, „Jil Sander“, „Burberry“, „Tod's“, „Tommy Hilfiger“, 
„Trussardi“, „Valentino“, „Yohji Yamamoto“. 

Buvo visko. | 

Abdulkarimas leido pardavėjui vaikščioti drauge su juo 
po parduotuvę, o pats aplinkui stumdė nuosavą nediduką 
prekių vežimėlį. Jis prisirinko kostiumų, marškinių, batų ir 
megztinių. 

JW žiūrinėjo pats. Išsirinko klubinio stiliaus švarką iš „Ale- 
xandre of Savile Row“, vienerius „Helmut Lang“ džinsus, 
dvejus marškinius, vienerius „Paul Smith“, kitus „Prada“, ir 
„Gucci“ diržą. Galutinė suma nusėdo ties tūkstančiu svarų 
sterlingų. 

Fadis atrodė sutrikęs. Jis geriausiai jautėsi vilkėdamas pa- 
prastą odinę striukę ir mūvėdamas mėlynus džinsus, taigi ir 
nusipirko vienerius „Hilger“ džinsus ir „Gucci“ odinę striukę. 
Vien tik odinės striukės kaina - trys tūkstančiai svarų sterlingų. 
„Gucci“ — visų prabangos žaidėjų mėgstamiausias atributas. 


JW mąstė: kaip viskas palengvės jam susiveikus švarių pi- 
nigų. Svajojo apie galimybę naudotis padoriomis kreditinėmis 
kortelėmis. Jis ilgėjosi šio jausmo: galėti ant prekystalio švys- 
telti „American Express Platinum Card“. 

Jiems buvo padėta išsinešti visus maišelius į limuziną. Par- 
duotuvės darbuotojai atrodė prie to įpratę. Londonas buvo 
nepadoriai turtingų Žmonių vieta. 

Limuzinas toliau važiavo Slaun gatve, parduotuvių, išsiri- 
kiavusių priekinėse gretose, paradine gatve: „Louis Vuitton“, 
„Prada“, „Gucci“, „Chanel“, „Hermės“. 

JW akys prisiklijavo prie viliojančių logotipų linijų. Po ko- 
kios minutės Abdulkarimas pradėjo rėkti. 

Jie išlipo. 

Abdulkarimas bėgo „Louis Vuitton“ parduotuvės link. 
JW žvelgė į jo plevėsuojančias kelnes bei per trumpą striukę 
ant švarko ir mąstė: „Taip rengtis turėtų būti laikoma nusi- 
kaltimu.“ 
dis beprotis? Po to pamatė limuziną. Įleido jį. 

Toje gatvėje jie praleido dar pusantros valandos. 

Galutinė JW sąskaita - keturi tūkstančiai svarų sterlingų, čia 
be to, kąjis buvo išleidęs „Harvey Nichols“. Trofėjai chebrytei 
namuose parodyti: „Gucci“ odinis portfelis, paltas iš „Miu: 
Miu“, „Burberry“ marškiniai. Neblogai. 

Jo galvoje šmėstelėjo viena mintis: „Gyvenimas čia ar ble- 
fas?“ JW jautėsi pakylėtas, netgi apimtas ekstazės. Vis tiek 
negalėjo nesusieti, kaip Kamila turėjo jaustis galėdama važinėti 
su vyru iš Belgrado jo geltonajame feraryje. Kokie panašūs jie 
buvo, ji ir JW? 

Jie papietavo „Wagamama“, esančiame Slaun gatvės gale, 
minimalistinio balto dizaino madingame azijietiškų patiekalų 
tinklo restorane. Abdulkarimas skundėsi, kad per daug visko 
buvo su kiauliena. 

— Rytoj vakare švęsime, - tarė jis, - valgydami kokioje nors 
halala vietelėje. 

Fadis atrodė nustebęs. 

— Ką švęsime? 

Abdulkarimas išsiviepė: 

— Bičiuli, rytoj susitiksime tuos, kurių atvykome čia susitikti. 
Rytoj sužinosime, ar tapsime milijonieriais. 

Mradas po treniruotės sėdėjo namuose ant sofos. Pavargę rau- 
menys. Šlapi plaukai. Sotus: sukimšo dvi skardines tuno su 
makaronais plius susiurbė baltymų pakaitalų kokteilį. Paskui — 
„Ultra Builder 5000“, dvi „Metandienon“, aukščiausios klasės 
anabolinių androgeninių steroidų, tabletės. 
nation Tournament“. Komentavo buvęs K-I meistras Jorgenas 
Kriutas. Analizavo smūgius, spyrius ir kojų kelius. Jo tingus 
nosinis balsas reiškė viena - vaikis buvo gavęs per daug smūgių 
į nosį. 

Vienas iš didžiausių, Remis Bonjaskis, ringe suknežino prieši- 
ninką. Užspaudė vaikį į kampą. Keliu į pilvą. Spardė į blauzdas. 
Priešininkas žviegė iš skausmo. Bonjaskis pavarė du greitus iš 

kairės. Vaikinas nespėjo pakelti rankų gynybine padėtimi. Iš- 
skrido burnos apsauga. Prieš teisėjui spėjant nutraukti Bonjaskis 
užbaigė spyriu apsisukdamas ore - pataikė į kairiąją ausį. Tikras 
nokautas - varžovas nualpo prieš parvirsdamas ant žemės. Nė 
Mradas nebūtų padaręs geriau. 

Pastarosiomis dienomis Mradas buvo puikios nuotaikos. 
Treniruotės vyko dideliu tempu. Serotonino banga. Jis geriau 
miegojo. Gaujos sukontroliuotos - jam pavyko. Dauguma pa- 
kankamai sutarė, kad idėja suveiktų. Jie sąlygas žinojo - kol 
visi laikysis savo sričių, versliukas suksis. Mentai pralošia. 
Babkės byra. 

Suskambėjo jo mobilusis. 

Kitame gale - Stefanovičius. 

- Sveikas, Mradai. Kaip reikalai? - tarė jis oficialiai. Mradui 
įdomu kodėl. 

— Viskas gerai. O kaip pats? 

— Ačiū, gerai. Kur dabar esi? 

— Esu namie, kodėl klausi? 

— Ten ir būk. Mes tave pasiimsime. 

— Ką, kas nutiko? 

— Tavo eilė, Mradai. Susitikti su Radovanu. Bilo mu je su- 
deno. 

Tada jis padėjo ragelį. 

Bilo mu je sudeno - tavo lemtis, Mradai. 

Galva sukosi. Sofa tapo nepatogi. Jis atsistojo. Pritildė tele- 
vizorių. Apėjo ratą aplink sofą. 

Gangsterių kodeksas: jeigu tave pasiima, niekada nebesu- 
grįžti atgal. Kaip filmuose apie mafiją. Bruklino tiltas lietingu 
oru. Jie tave perveža į kitą pusę. Tu nebegrįžti. 

Mintys zujo. Ar jam plautis? Kur tokiu atveju dingti? Jo 
gyvenimas buvo čia. Jo butas, veikla, duktė. 

Kas Radovanui pasidarė? Ar jis niekaip nepamiršta, kad 
Mradas paprašė didesnės drabužinių įplaukų dalies? Ar jis 
žinojo, jog Mradas rinkos pasidalijimą sustumdė taip, kad būtų 

palanku jo drabužinių verslui? Blogiau: ar jugų bosas Žinojo 
apie jo menką pasitikėjimą? Ne, tai neįmanoma. 

Juk Mradas Stokholmo kriminalinę rinką Radui padėjo ant 
sidabro lėkštės. Jugų bosas turėtų būti dėkingas. Gal viskas 
bus gerai, gal R. neketino jo žaloti. 

Jis atsisėdo ant sofos. Bandė mąstyti blaiviai. Jokios prasmės 
plautis. Geriau viską priimti kaip vyrui. Kaip serbui. Mradas 
vis vien turėjo tam tikrą persvarą, jo veikla tapo saugesnė dėl 
rinkos dalybų susitarimo. Jis turėtų būti saugus. 


Po dvylikos minučių suskambo namų telefonas. Vėl Stefa- 
novičius. Mradas užsikabino revolverį ir palei koją, už kelnių, 
užsikišo peilį: Nulipo laiptais. 

Gatvėje stovėjo „Range Rover“ tamsintais langais. Mradas 
niekada anksčiau nebuvo matęs šio automobilio. Tai nebuvo 
viena iš Radovano ar Stefanovičiaus transporto priemonių. 

Priekinės automobilio durys atviros. 

Mradas atsisėdo ant keleivio sėdynės. Prie vairo — jaunas 
serbas. Mradas jį buvo anksčiau matęs, vienas iš Stefanovičiaus 
berniukų. Ant galinės sėdynės - Stefanovičius. 

Automobilis suburzgė. 

Stefanovičius: 

— Sveikas atvykęs. Tikiuosi, viskas gerai. 

Mradas neatsakė. Laukė bandydamas įsiurbti atmosferą. 
Bandė suvokti padėtį. 

- Ar kas patį spaudžia? Ko toks tylus? 

Mradas pasuko galvą. Stefanovičius - nepriekaištingai ap- 
sirengęs kostiumu. 

Kaip visada. 

Mradas vėl žvelgė į priekį. Lauke vis dar buvo šviesu, bet 
jau temo. | 

— Jaučiuosiu gerai. Jau telefonu sakiau. Greitai pamiršti. O 
gal kas tave spaudžia? - neabejotina paniekos gaidelė mėg- 
džiojant Stefanovičių. 

Stefanovičius dirbtinai juokėsi: 

— Jeigu tavo nuotaika bloga, gal geriausia visai nesikalbėti. 
Esama rizikos, kad kitu atveju bus daug šūdžodžiavimo. Ar ne? 

Mradas neatsakė. 


Jie dūmė per miestą ir išvažiavo į Lindingio kelią. 

Tyla automobilyje aiškiai reiškė tik viena. Kažkas buvo po 
perkūnais. 

Mradas apsvarstė išeitis: išsitraukti savo „Smith ėt Wesson“ 
ir ištaškyti vairuotojui makaulę. Gal ir suveiktų, bet Stefano- 
vičius galėjo būti ginkluotas. Jis spėtų įpūsti keletą galingų 
skylių jam į pakaušį automobiliui dar nesustojus. Kita išeitis: 
apsisukti — paleisti gerai nutaikytą šūvį į Stefanovičiaus mar- 
mūzę. Bet tai buvo tas pats, kas bandyti nudėti vairuojantį 
vaikiną - Stefanovičius galėjo būti pirmesnis. Paskutinė idėja: 
abu vyrus nušauti išlipant. Kol kas geriausia. 

Jis galvojo apie Luvisą. 

Automobilis važiavo lėčiau. Pasuko į siaurą žvyrkelį ir kopė 
į statų kalną Mažojo Jano miške. „Range Rover“ - visiškai tei- 
singas pasirinkimas“, - mąstė Mradas. 

Galiausiai automobilis sustojo. Stefanovičius paprašė jo 
išlipti. 

Mradas niekada anksčiau nebuvo čia buvęs. Apsižvalgė. 
Stefanovičius ir vairuotojas tebesėdėjo automobilyje. Žinojo 
ką darantys. Mradas nebūtų galėjęs nieko padaryti: jis jų net 

Jie buvo ant kalno. Vienintelis pastatas, stūksąs priešais jį — 
dvidešimties metrų aukščio bokštas. Siurrealistiška. 

O gal ne? Jis nusekė žvilgsniu raudonai dažytą cementinį 
bokšto kūną iki viršaus - pamatė paaiškinimą: tai buvo šuolių 
slidėmis tramplynas. 

Tikriausiai jis buvo kažkur Mažojo Jano miško pakraštyje, 
prie šuolių slidėmis bokštelio, kuris atrodė ilgai nenaudotas. 
Tai buvo blogas ženklas. 

Bokšto apačioje atsidarė durys. Vyras, kurį jis atpažino, 
pamojo jam užeiti. 

Bokšto pirmajame aukšte atrodė tvarkinga. Suremontuota. 
Nedidelis registratūros stalas. Skelbimai ant sienų: „Sveiki 
atvykę į „Žvejų bokšto“ konferencijų centrą. Mes galime pri- 
imti iki penkiasdešimties lankytojų. Idealu sezono atidarymo 
iškyloms, darboviečių šventėms arba konferencijoms rengti.“ 

Staigus žvilgsnis atgal - Stefanovičius ir vairuotojas iš au- 
tomobilio buvo išlipę. 

Ne metas bandyti kokius nors triukus. Mradą pasitikęs 
vyras paprašė jo revolverio. 

Jis jį padavė. Riešutmedžio rankena atrodė slidi. 

Pačiame bokšto viršuje buvo tik vienas kambarys. Į tris pu- 
ses dideli langai. Lauke dar ne visai tamsu, Mradas perbėgo 
akimis Mažojo Jano mišką. Toliau - Estermalmė. Dar toliau jis 
pamatė Rotušę. Bažnyčių bokštus. Toliausiai šmėžavo „Gau- 
blys“. Driekėsi visas Stokholmas. 

Mradas tuo metu galvojo: „Kodėl niekas šioje vietoje nejį- 
rengė prabangaus restorano?“ 

Kambario viduryje stovėjo kvadratinis stalas. Balta staltiesė. 
Dideli kandeliabrai. Padengta. 

Kitoje stalo pusėje - Radovanas tamsiu kostiumu. 

Jis serbiškai tarė: 

— Mradai, sveikas atvykęs. Ką manai apie šią vietą? Stilinga, 
ne? Pats ją radau. Vieną dieną bėgiojau čia miške, apačioje. 
Tyrinėjau takelius pirmyn atgal ir parūpo. Bėgau vis aukštyn 
ir aukštyn. Suradau šitą. 

Mradas rinkosi strategijas. Nepalaužiamojo stilius. Savimi 
pasitikinčiojo stilius. 

Jis pasirinko stilių „tiesiai prie reikalo“. 

— Gražu, Radovanai. Už ką tokia garbė man būti pakviestam 
vakarienės? 

— Prie to prieisime vėliau. Leisk man papasakoti iki galo. 
Čia, tiesą sakant, senas šuolių slidėmis tramplynas. Jie jį uždarė 

devintojo dešimtmečio pabaigoje, taigi nuo to laiko jis stovėjo 
tuščias ir puvo. Nusipirkau šitą vietelę praeitą vasarą ir dabar 
rengiu. Bus konferencijų centras. Iškilmių patalpos. Gali būti 
velniškai graži linksmybių vietikė. Kaip manai? 

Radovanas apėjo aplink stalą. Atitraukė Mradui kėdę. Vien 
tik tai, kad Mradui teko daugiau nei minutę stirksoti stačiam, 
buvo dar vienas blogas ženklas. 

Radovanas toliau malė liežuviu apie tramplyno bokštą. 

— Ar įsivaizduoji, kiek tokių užmirštų vietelių esama Stok- 
holme? Praeitą savaitę parsiskraidinau septynis lenkus, kurie 
perdarys apatinę dalį. Čia, viršuje, pačioje viršūnėje, bus resto- 
ranas su gražiausiu privė kambariu. Liaudis čia galės veikti ką 
panorėjusi. Radovanas pakviečia mergaičių, suveikia maisto, 
gėrimų - visko. 

Į kambarį įėjo moteris su kokteilių vežimėliu. Serviravo 
„Dry Martini“. 

Žibėjo dantų krapštuko pergręžta alyvuogė. Kai atsidarė 
durys, Mradui ant sprando pasišiaušė plaukai. Jis instinktyviai 
jautė juos stovint už durų: Stefanovičių, vairuotoją, vyrą pasi- 
tikusį jį apačioje. Prireikus pasirengusius panaudoti smurtą. 

Radovanas nerizikavo. 

Mradas mąstė: „Neprotinga dabar elgtis neapgalvotai - nors 
kada gi tai protinga.“ 

Įėjo moteris, nešina pirmuoju patiekalu — skrebučiais su 
krevečių mišraine. Įpylė baltojo vyno. Jie pradėjo valgyti. 

Po kelių kąsnių Radas padėjo stalo įrankius. Sukramtė. 

— Mradai. Svarbu, kad suprastum mūsų situaciją. Jau daug 
žinai iš to, ką ketinu tau pasakyti, bet paklausyk Radovano. 
Mes esame pakeliui į naują fazę. Naujus laikus. Naujus žmo- 
nes. Kitokius darbo būdus. Kaip žinai. Šiandien švedų rinkoje 
esama gerokai daugiau žaidėjų nei buvo mums pradedant, 
prieš dvidešimt metų. Tuomet sukomės tik mes ir keli seni 
tingūs bankų plėšikai, Svartenbrantas ir Klarkas Ulofsonas.. 
Bet dabar Švedija atrodo kitaip. Motociklininkų gaujos atėjo 

tam, kad pasiliktų. Gerai organizuotos jaunimo ir kalėjimų 
gaujos, , ES atveria sienas. Didžiausias pokytis tas, kad dabar 
mes konkuruojame netgi su albanais, rusų mafija, nemaža da- 
limi bjaurasties iš Estijos ir kitais. Ne tik Vakarų Europa tapo 
mažesnė. Rytai čia. Globalizacija ir taip toliau. 

Mradas sėdėjo ramus. Žinojo, kad Radui patinka klausytis 
savo paties balso. 

— Mes žaidžiame tarptautinėje rinkoje. O toje sąvokoje ir 
slypi sprendimas. Tito tvarkėsi vidutiniškai. Mes juk mažai 
žinojome apie rinkos ekonomiką. Bet čia, Vakaruose, ir lais- 
vose Rytų šalyse mes stengiamės, kad Žmonės gautų tai, ko 
jie nori - nepriekaištingą rinkos valdymą. Nes nusikaltimas 
iš tikrųjų nėra kas kita nei rinkos ekonomikos esmė. Nusi- 
kaltimas neturi taisyklių, yra laisvas, valdomas pasiūlos ir 
paklausos. Be valstybės kišimosi. Be planinio valdymo, komu- 
nistinių nuostatų ar globos iš viršaus. Priešingai, lygiai taip 
kaip rinkoje nugali stipriausias. Tai yra ateitis. Ir, norėdami 
to pasiekti, turime dirbti prisitaikydami. Pasirinkti tą sritį, 
kuri šiuo metu, atsižvelgiant į riziką, duotų maksimalų pelną. 
Reikia atsižvelgti į alternatyviuosius kaštus. Nuolat inves- 
tuoti, švirkšti turtą į naujus sektorius. Užsiimti mūsų smurto 
kapitalo rinkodara. Verbuoti, jungtis, atsiskirti. Negalime būti 
vangūs. Daug efektyviau naudotis konsultantų paslaugomis 
ir dirbti nuosavose ląstelėse, kaip, tarkim, privatūs smulkūs 
verslininkai, jei tau prie širdies toks palyginimas. Galima 
pasimokyti ir iš musulmonų teroristų tinklų. Jie vargiai viens 
kitą pažįsta. Bet vis tiek dirba, kad pasiektų tą patį tikslą. Jei 
viena lyga susemiama, tai bendro vaizdo nesugadina. Mes 
irgi turime taip dirbti. Tai gražia kalba vadinama klasteriniu 
mąstymu. Šalin seną hierarchišką organizaciją. Kažkoks šve- 
das įmonės čiuvas yra pasakęs: „Griauk piramides.“ Mano 
nuomone, gerai skamba. 

Mradas tiktai spoksojo. Buvo liovęsis valgyti. 

Įėjo moteris. Nurinko lėkštes. Taures pripildė vyno. 

— Mes išmanome savo sferas. Bet netinkamai organizuo- 
jamės. Čia ir yra šuo pakastas. Prieš keletą metų buvo daug 
kalbos apie naująją ekonomiką. Nežinau, ar tai turėjo įtakos 
paprastiems žmonėms. Bet mums, Mradai, naujoji rinka ga- 
lioja. Mes privalome integruoti naują mąstymą. Išlįsti iš savo 
ankštos etninės grupės ribų. Verbuoti priemiesčiuose. Įsteig- 
ti sąjungą su rusų ir estų organizacijomis. Decentralizuotis. 
Daugiau užsiimti užsakomosiomis paslaugomis. Kontroliuoti 
sroves, gal ne visuomet pačias pagrindines veiklos sritis. Ar 
supranti? 

Mradas lėtai linktelėjo. Geriausia palaukti, kol Radovanas 
pabaigs savo pusiau isterišką monologą. 

— Puiku. Narkotikų reikalai sekasi gerai. Su koksu velniš- 
kai pasisekė. Su kekšėmis dar geriau. Negali įsivaizduoti, ko 
švedai vyrai pasiilgo per visus šituos politinio korektiškumo 
metus. Jie pasiruošę kiek tik nori užmokėti. O tas piderastiškas 
įstatymas, draudžiantis pirkti, mus tik sustiprino. Vidaus vieš- 
namiai dideli kaip Las Vegase, liukso paleistuvių būna kiekvie- 
name diedų tūse Djuršholme. Nuostabu. Juk pats dalyvavai 
mums steigiant palydovių paslaugas į namus. Ar prisimeni? 

— Radovanai, tai, ką sakai, įdomu. Bet aš visa tai Žinau, tik 
kur visame šitame, tavo nuomone, atsirandu aš? 

- Ačiū, kad pats apie tai prabilai. Tu gerai tarnavai organi- 
zacijai. Gerai man tarnavai. Gerai tarnavai Joksui. Bet laikai 
keičiasi. Tau nėra vietos tame, ką aš nusakiau. Deja. Man labai 
gaila. Tai, ką tu padarei, rinkos pasidalijimo sandoris, nuosta- 
bu. Savo kontaktais. Savo įvaizdžiu. Bet dabar tai baigta. Aš ne- 
galiu tavimi pasikliauti. Kodėl? Iš tiesų tu juk Žinai atsakymą. 
Tai tavyje brinko keletą metų. Atsakymas toks: nes tu manimi 
nepasitiki. Tu manęs nelaikai vadovu. Tuo, kurio įsakymas 
turi būti vykdomas be kompromisų. Tu per daug reikalauji. 
Naujojoje rinkoje kiekvienas asmuo privalo veikti pats. Bet 
niekada neiti prieš savo Radovano interesus. 

Radovano tonas griežtėjo. 

— Mradai, pažiūrėk pro langą. Į Stokholmą. Tai yra mano 
prakeiktas miestas. 

Niekas jo iš manęs negali atimti. Tai ir yra esmė to, apie ką 
aš čia sėdėjau ir pasakojau. Čia mano rinka. To tu nesupratai. 
Tu manai, kad tavo nuopelnas, jog mums byra žvangantieji. 
Kad tu ir aš vis dar dirbame šalia vienas kito. Pamiršk. Aš esu 
naujasis Joksas. Aš esu tavo generolas. Tik man tu gali dėkoti 
už savo duoną kasdieninę. Už savo gyvenimėlį. Už savo men- 
kystos poziciją. O tau dar liežuvis verčiasi reikalauti daugiau 
iš drabužinių įplaukų. Reikalauti. Tuomet nieko neišeina. Bet 
blogiausia, kad tu bandei su manimi Žaisti dvigubą žaidimą. 
Tavo vienintelė motyvacija dėl rinkos padalijimo buvo tavo 
paties pelnas. Gerai yra dirbti savo paties labui, bet tik ne tuo- 
met, kai tai nukreipta prieš mane. 

Mradas bandė Radovaną pertraukti: 

— Radovanai, nežinau, apie ką kalbi. Aš su tavimi nežaidžiau 
dvigubo žaidimo. 

Radovanas nukirto, beveik išrėkė: 

— Nemalk šūdo! Žinau tai, ką žinau. Iškritai iš žaidimo. 
Ar nesupranti? Niekas nebando Radovano. Tu drabužinių 
versle nebedalyvauji. Išmestas. Vėl ant pirmo laiptelio. Šitiek 
metų mane pažįsti. Aš tavęs nepaleidau iš akių. Žinau, kaip 
tu mąstai. Greičiau žinau, kad nemąstai. Nelaikai manęs savo 
šefu, savo viršila, savo prakeiktu prezidentu, kaip turėtum. Bet 
dabar baigta. Tavo, kaip artisto, era pasibaigė. Storuli. 

Mradas tikėjosi kulkos į pakaušį. 

Nieko neįvyko. 

Radovanas pamojo įeiti moteriai su maisto vežimėliu. 

Ji serviravo karštąjį patiekalą. 

Tuomet Mradas suprato: jam bus leista gyventi. 

Naujoje situacijoje. Pažemintam. 

Su gėda. 

Radovanas normaliu tonu tarė: 

— Argi šitas jautienos kepsnys ne fantastiškai minkštas? Aš 
jį atsiskraidinu tiesiai iš Belgijos. 

Be projekto „Kerštas Radovanui Kranjičiui“ Chorchės gyve- 
nimas būtų buvęs pavydėtinas. Jis uždirbo gražaus pinigo. 
Gerai jautėsi Abdulkarimo, Fadžio, Peterio ir kitų narkotikų 
prekeivių grandine leidžiantis žemyn kompanijoje. Jam patiko 
ir Mehmedas, bet dabar vaikio buvo gaila: vis dar neaišku, 
ar mentai galės jį nuteisti. Jis puikiai jautėsi netgi būdamas 
su Estermalmės vaikinu JW. Nors bičas buvo keistas. Atrodė 
žaidžiąs dvigubą žaidimą. Sukąsis skirtinguose pasauliuose. 
Lenkiąs pranašesniojo stilių. Tuo pat metu neabejotinai ištroš- 
kęs mokytis iš Chorchės, nuoširdžiai smalsus. Maža to, vaikiną 
nerealiai viliojo purvini pinigai. 

Tuo pat metu Chorchė buvo ištroškęs kito JW gyvenimo — 
Sturės aikštės. Chorchė begalę kartų yra uliojęs aplinkinėse už- 
eigose. Statęs pupytėms putojančiojo tiek, kad net per kraštus 
liejosi. Įkišęs apsaugininkams prie durų pinigą kitą, praslydęs 
be eilės. Parsivedęs namo grobio iš mėsos turgaus. 

Bet vis tiek kažko trūko. Jis matė švedus vaikinus. Kad ir kiek 
grynųjų jis išleisdavo, niekada nepasiekdavo jų lygio. Chorchė 
tai jautė. Kiekvienas miesto juodašiknis tai jautė. Kad ir kiek jie 
stengtųsi: nusidepiliuotų plaukus, nusipirktų tinkamų drabu- 
žių, neprarastų garbės ir vairuotų prabangius automobilius -jie 
nebuvo vieni iš Jų. 

Už kampo visuomet laukė pažeminimas. Tai buvo matyti iš 
pardavėjų reakcijos, senų bobučių aplinkkelių einant šaligatviu 
ir mentų žvilgsnių. Tai šmėkšteldavo apsaugininkų prie durų 
akyse, panų grimasose, barmenų gestuose. Aiškesnis ženklas 
nei Stokholmo miesto segregacijos politika — galiausiai tu vi- 
suomet tesi juodašiknis. 

JW, Abdulkarimas ir Fadis buvo Londone. Suveiks kažką 
didelio. Chorchės užduotis buvo laikyti frontą namuose. Pa- 
sistengti, kad įsibėgėtų Silvijos įvežtas prima krovinys. Jokių: 
problemų, sueis kaip „Magnum“ ledai saulės atokaitoj. 

Chorchė susiveikė butą Helenelunde. Gerai dėl kaimynystės 
su jo senosiomis valdomis. Nuomojosi iš antrų rankų iš kažko- 
kio Abdulkarimo pažįstamo. Įrengtas kapitaliai: keturiasdešimt 
dviejų colių skersmens plokščiaekranis televizorius, DVD/vi- 
deo- , stereogrotuvas, x-box, nešiojamasis kompiuteris. 

Dievino savo, naujojo Chorchės, gyvenimą. Metiso Chorchės 
sklandžia eisena. 

Dievino savo naujuosius draugus. Įpročius. Gražius ban- 
knotų pluoštelius. 

Bet graužė neapykanta. 


Prieš tris dienas jis buvo susitikęs kekšę Nadją. Vis dar buvo 
likę klausimų. Kas iš tiesų tas milžinas Mikis ir kaip jis galėjo 
Chorchei padėti? Kas tokie buvo jos minėti vaikinai: Jonas ir 
Karlas, slapyvardžiu Džesis Karlas? Kaip jis pats galėtų įsisukti 
į Radovano kekšių liūną? 

Jis nervinosi. Nieko nepešė. Metė sėdėti automobiliuose 
priešais Radovano namą, nes tai buvo beprasmiška. Gal jam 
reikėtų darkart viską pergalvoti. Susitelkti ties info apie Ra- 
dovano narkotikų platinimo veiklą. Vis dėlto ne. Per didelis 
pavojus pačiam Chorchei ir žmonėms, kurie jam rūpėjo. 

Kekšių pėdsakas geresnis. Be to, darbas Abdulkarimui at- 
ėmė vis daugiau ir daugiau laiko. Mehmedą reikia pakeisti. 
Reikia verbuoti naujų vaikinų. Chorchės idėjos: gal savo pus- 
brolį Serchijų. Gal Edį. Gal draugelį Rolandą, kai išeis iš Este- 
rokerio. Serchijus buvo herojus, padėjęs Chorchei pasprukti 
iš Esterokerio. Lig šiol atsilyginta keliomis nupiepusiomis 
tūkstantinėmis. Reikėtų geriau atsimokėti. Chorchė norėjo jam 
pasiūlyti pasinaudoti k pelnu. Tas pats dėl Edžio. Ir Rolando — 
bičas Chorchę nerealiai daug išmokė apie koksą. Turėjo būti 
jam atlyginta. 

Per pastarąsias dienas viešnamio motušei jis skambino ma- 
Žiausiai dvidešimt kartų. Norėjo užsisakyti pasimatymą su Na- 
dja. Vėlją susitikti. Nebereikėjo jokio pasivaikščiojimo. Teturėjo 

papildomų klausimų dešimčiai minučių. Ir kai ką daugiau - gal 
vėl būti pačiulptam. Jis galvojo: „Ne, buvo keista tą pajusti jos 
dar nepažįstant.“ Jis norėjo su ja susitikti dėl kitos priežasties. 


Galiausiai Chorchė kekšių močiai prisiskambino. Nurodė 
slapyvardį, gautą ten lankantis pirmą sykį. Ji patvirtino. Apsi- 
lankyti galėjo jau tą patį vakarą. 

Sėdo į metro Halonbergeno link. 

Lijo. Oras šiltesnis. Keptų „Sibylla“ dešrelių kvapas. Praeitą 
sykį Chorchė važiavo automobiliu, bet dabar žemėlapių kara- 
lius buvo išstudijavęs telefonų katalogo pusiApius: Įsiminęs. 
Rastų ir užrištomis akimis. 

Saulėlydžio rožinėje šviesoje stūksojo raudonasis namas su 
rudesnio atspalvio balkonais. 

Jis suspaudė laukujų durų kodą. Liftu pakilo į viršų. Išėjo 
į besijungiančius balkonus. Paskambino į duris. Tamsa durų 
akutėje - kažkieno akis kitoje pusėje. Jis garsiai nurodė savo 
slapyvardį. 

Duris atidarė vyras, su kuriuo Fadis kalbėjosi jam čia lan- 
kantis pastarąjį sykį. Tie patys drabužiai. Treningas su gobtuvu 
ir švarkas ant viršaus. 

Chorchė vėl paminėjo savo slapyvardį. Buvo įleistas. 

Pasiteiravo Nadijos. 

Laukiamajame grojo ta pati muzika. Fantazijos - nulis. 

Vyras tik linktelėjo ir nuvedė Chorchę į kambarį. Atidarė 
duris. Įleido jį. 

Ta pati lova. Taip pat atsainiai paklota kaip ir praeitą sykį. 
Tas pats fotelis. Tas pats nuleistas roletas. 

Ant lovos - kita kekšė. 

Chorchė sustojo tarpduryje, apsisuko. Čiuvo už jo nebe- 
buvo. 

Jis pažvelgė į merginą ant lovos. Ji irgi buvo patraukli. Di- 
desnėmis nei Nadjos krūtimis. Labai trumpu sijonu. Aptempta 
palaidine didžiule iškirpte. Tinklinėmis kojinėmis. 

— Aš turėjau susitikti su kita, su Nadja? 

Mergina atsakė pusiau suvokiama anglų kalba: ' 

— Aš nesuprasti. 

Chorchė tarė angliškai: 

— Noriu susitikti su Nadija. 

Gal tai buvo instinktas. Chorchė nebuvo bet kas -jis vis tiek 
buvo nuo kalėjimo besislapstantis pabėgėlis, tai yra visuomet 
žvalgyboje. Dėl prakeiktų mentų nervai įtempti kaip stygos. 
Bet ir dėl Radovano. 

Jis apsisuko tarpduryje. Tekinas pasileido per laukiamąjį. 
Girdėjo, kaip vyras su treningu su gobtuvu po švarku rėkia 
jo slapyvardį. Neapsisuko. Chorchė jau atsidaręs duris. Bėgo 
balkonais. Laiptais žemyn. Lauk. Tolyn. 

Chorchė niekada nebuvo matęs labiau perkreipto veido nei 
tuomet, kai naujoji mergina Nadjos kambaryje suprato, ko jis 
teiraujasi. Nekilo abejonių - vardas „Nadja“ prilygo siaubui. 

Kažkas čia buvo ne taip. 

Kažkas buvo šlykščiai negerai. 


Kita diena. Chorchė sėdėjo tualete, darė didelį. Suskambo 
mobilusis - numeris nežinomas. Tai nebuvo naujiena Chorchės 
mobiliajame. Tie, kurie jam skambindavo, dažniausiai savo 
numerius slėpdavo. 

Jis nusprendė nepaisyti gėdingos situacijos ir atsiliepti. 

— Labas, mano vardas Sofi, esu JW mergina. 

Chorchė tūkstantį kartų nustebęs. Iš JW buvo girdėjęs apie 
Sofi. Bet kodėl ji jam skambina? Ir iš kur Sofi gavo jo numerį 
po visų griežtų Abdulkarimo taisyklių nedalyti nepažįsta- 
miesiems. 

— Sveika. Daug apie tave esu girdėjęs. 

Ji nusijuokė: 

- Ir ką gi girdėjai? 

— Kaip jis svajoja sukurti šeimą. 

Kitoje ragelio pusėje - trumpa tyla. Ji pokšto nesuprato. 

— Klausyk, JW Londone, gal kiek keistai nuskambės, bet 
norėčiau pasiteirauti, ar nenorėtum susitikti? Išgerti kavos ar 
šiaip? 

— Be JW? 

— Taip, žinoma. Aš noriu susipažinti su jumis, kitais jo drau- 
gais. Bet jis toks slapukas. Žinai gi, koks jis, apie kai kuriuos 
dalykus nekalba. 

Chorchė žinojo, apie ką ji. JW Žaidė dvigubą žaidimą. 

— Puiku, tai gal galėsime kurią dieną pasimatyti iki JW 
grįžtant namo? 

Nieko čia keisto. 

Chorchės instinktas sakė ne. O smalsumas, tiesą sakant: 
kodėl gi ne? Jis irgi norėjo daugiau sužinoti apie JW. Gal kurią 
dieną atsiras galimybė įsikelti į jo kitą pasaulį. 

— Man atrodo, kad jis namo grįš po keturių dienų. Susitin- 
kam šįvakar? 

Jie taip ir sutarė. Sofi atrodė patenkinta. 

Jis vis dar sėdėjo, pabaigė savo reikalą. 

Mąstė. Turi būti atsargus. Kažką bloga žadėjo Nadjos din- 
gimas. Kažkuo blogu dvelkė vyro su treningu elgesys. Jie 
juk žinojo, kad jis nori susitikti Nadją. Kodėl nepasakė, kad 
ji dingusi? Svarbiausias klausimas: kur ji yra? O dabar: iš 
niekur nieko paskambina JW mergina. Ar esama čia kokio 
nors ryšio? 

Išvada: su panele Sofi nerizikuoti. Gali būti blefas. 


 Vakarejis sėdo į priemiestinį traukinį ir nuvažiavo į centrinę 
stotį. Chorchė vis dar nebuvo įsigijęs automobilio. Prioritetas 
numeris vienas, kai bus baigtas projektas „Radas“ - nusipirkti 
gražų automobilį. 
Susitiks tą, kuri teigė esanti vardu Sofi. Jis ėjo iš stoties. 
Gatvėse nebuvo sniego. 
Chorchė prisiminė savo trumpalaikę išvyką iš Esterokerio, 


vo 


kai kaip tik čia ėjo. Šilta rugpjūčio diena. Trijų prižiūrėtojų 

palyda. Jei tik jie būtų žinoję, kam jis piSnaė, panaudoti 
„Asics“ batus. Liaušiai. 

Pasuko į dešinę, į Birgerio Jarlo gatvę. Virš „Sturės galerijos“ 
mirksėjo neoninės iškabos. Didžiulis „Nokia“ logotipas. 

Dešimt metrų nuo „Alberto“ kavinės jis nusičiupo jauną 
čiuvelį. Kepuraitė su snapeliu ant šono. Priemiesčio snarglius 
svetimoje teritorijoje. Pasiūlė jam šimtą kronų už paslaugą. 

Vaikinas įėjo į „Albertą“. 

Po minutės išėjo. 

Praėjo dar minutė. 

Išėjo Sofi. 

Chorchė įsistebeilijo. Sofi - krūčiausia pupytė, kokią tik 
jam yra tekę matyti. Personifikuotas sex appeal. Netvarkingai 
apsuktas megztas juodas šalikas. Juoda siaura odinė motoci- 
klininko modelio striukė, be pakietinimų alkūnėse ir pečiuose. 
Aptempti džinsai. 

Jis žinojo, kad JW priklauso Sturės aikštei. Bet šičia — abbou, 
kokia katė. 

Visiškai aišku, kad ji buvo viena. Chorchė patenkintas. Jau- 
tėsi saugesnis. Išsiviepė. 

Jie pasisveikino. Ji pasiūlė „Sturės dvarą“. Jokių problemų 
įeiti. Aišku kodėl: Sofi visuomet įeidavo. 

Kirto restorano dalį ir nuėjo į barą. 

Sau Chorchė užsisakė alaus, Sofi - raudonojo vyno. 

- Taigi, Sofi, šaunu su tavim susipažinti. Atsiprašau, jei 
keistai elgiausi prie „Alberto“. Kartais apima šiokia tokia pa- 
ranoja. 

Ji pakreipė galvą. Chorchė mąstė: ar ji suprato, kodėl jis 
nenori susitikti jos pasiūlytoje vietoje? 

- Tau „Albertas“ nepatinka, ar ką? 

— Nieko bloga tas „Albertas“, bet ten toks triukšmas. 

— Nori pasakyti, kad čia tai ne? 

- Tik juokauju, - Chorchė nuoseklus. Žodį „Juokauju“ tarė 
taip neimigrantiškai kaip tik galėjo. Jokio Rinkebio garselio. 

Jie pakeitė temą. Sofi pradėjo jį tardyti. Ką jis veikia? Kiek 
laiko pažįsta JW? Tarp atsakymų jis uždavinėjo savo kontro- 
linius klausimus. Norėjo būti tikras, kad Sofi tikrai yra ta, kas 
teigė esanti. Ji atrodė žalia. 

Chorchės įspūdis toks: Sofi buvo nuoširdžiai susidomėjusi 
JW gyvenimu. Bet ir ne tik - ji kamantinėjo. Kniso. Norėjo 
sužinoti tokių dalykų, dėl kurių Chorchė nebuvo tikras, ar JW 
norėtų juos atskleisti. Ne visai tikras ir dėl to, ar Abdulkarimas 
suteiktų palaiminimą. Kad ir kaip nuostabiai Sofi atrodė. 

Jis stabdė. Papasakojo, kaip jis ir JW paprastai leisdavo 
laiką. Žiūrėdavo filmus. Žaisdavo TV žaidimus. Gerdavo alų. 
Žaisdavo futbolą. Kartais uliodavo. Bet nieko apie k reikalus. 

— Uliodavot, - paklausė Sofi. - O kur? 

Chorchė nesumojo ką atsakyti. Sumurmėjo apie barą He- 
lenelunde. 

Sofi paklausė: 

— Ar kartais ir vieną kitą šniurkšlę įtraukiate? 

Chorchė gurkštelėjo alaus, galvojo, ką atsakyti. Surizikavo: 

— Būna. O tu? 

Ji mirktelėjo viena akimi: 

— Būna. Kartais man įdomu, ar JW retsykiais nepadaugina. 

— Nemanau. Jis labai atidus. Vaikinas „su stiliumi“. Aukštos 
klasės. Žinai, jis mane šviečia apie jūsų pasaulį, - Chorchė pats 
save stebino. Atvėrė širdį svetimam žmogui. 

Sofi irgi atsakė atvirai - papasakojo, ką mintijanti. Kad pas- 
taruoju metu JW lyg apkvaitęs. Blogiau mokosi. Gyvena keistu 
paros ritmu. Blogai miega. Ji norėjo labiau pažinti JW, kad 
galėtų jam padėti. 

Chorchė klausėsi. Suprato, kodėl ji norėjo susitikti. 

Laikas bėgo. Jie kalbėjosi apie kitką: filmus, užeigas aplink 
Sturės aikštę, Sofi studijas, JW aprangos stilių, Chorchės šei- 
mą. 

Keista kombinacija: netikras metisas bėglys, priemiesčių 
kokso karalius, kartu su gražiausia trendžių pana mieste. 

Dar keisčiau — jie smagiai leido laiką. 

Atėjo dvylikta valanda. Jie išsėdėjo daugiau kaip tris va- 
landas ir pliurpė. | 

Vėliau Chorchė mąstė: „Atsitiktinumas žaidžia keistą žaidi- 
mą. Sutinki kokį Žmogų pirmą sykį gyvenime. Po dienos vėl jį 
pamatai. Išgirsti žodį, kurio nebuvai girdėjęs. Po kelių valandų 
lygiai tas pats žodis pavartojamas antrą kartą tavo gyvenime. 
Arba pasirodo, kad koks nors tavo pažįstamas yra artimas 
kito pažįstamo giminaitis, tik tai niekada neišaiškėjo. Arba kai 
tik pagalvoji apie kokį Žmogų, jis kaip tik įlipa į metro. Kokia 
tikimybė? Vis vien tai nutinka. 

O gal tai nėra atsitiktinumas? Gal būtis ir tūno retame atsi- 
tiktinumų tinkle. Informacijos kuokštai. Surišti, vienas su kitu 
susieti tuo, ką mes vadiname atsitiktinumais.“ 

Chorchė gyvenimą pasilengvino. Jo vienintelis kredo: cash 
is king. 

Vis vien negalėjo liautis svarstęs: tai, kas tuomet nutiko 
„Sturės dvare“, turėjo būti visiškas atsitiktinumas. 

O galne. 

Pro šalį praėjo šutvė vaikinų. Švarkai, prasagstyti marš- 
kiniai. Tiesūs džinsai. Sąsagos. Brangūs laikrodžiai. Plačios 
prabangių prekių ženklų monogramų formos diržų sagtys. 

Bet svarbiausia - atgal sulaižytos šukuosenos. 

Greiti Sturės aikštės auksiniai berniukai. 

Sofi atsistojo. Kiekvieną iš eilės apkabino ir kiekvienam 
pakštelėjo į skruostą. Kikeno iš jų pokštų. 

Chorchės nuomone: nekilo abejonių, kad ji juos matydama 
džiaugėsi nenuoširdžiai. 

Chorchės ji nepristatė. Gal per drąsu buvo to tikėtis. Vis 
tiek jam maudė. 

Trendžiai pradingo bare „O“, „Sturės dvaro“ vidinėje va- 
karėlių dalyje. 

Jis paklausė: 

— Kas čia tokie buvo? 

— Nieko ypatinga. Tik šiek tiek pažįstami, - Sofi atrodė su- 
mišusi. Chorchė galvojo: „Ji gėdijasi manęs nepristačiusi.“ 

— JW draugai? 

- Keli iš jų pažįsta JW. 

— O kurie? 

— Tas, languotu švarku, vardu Nipis. Anas, juodu paltu, 
vardu Fredrikas. Jis taip pat ir Jet-set Karlo draugelis. Ar esi 
apie jį girdėjęs? 

Chorchės galvoje: „Jet-set Karlas? Girdėta. 

Vėl galvojo. 

Jet-set Karlas. 

Rausėsi atmintyje. 

Džesis Karlas. 

- Jet-set Karlas. Kas jis toks? 

Sofi papasakojo apie klubus ir tūsus: 

— Jet-set Karlas - tai Sturės aikštės galingiausias vakarėlių 
organizatorius. Nors jis gan glitus panelių atžvilgiu, tiesą sa- 
kant. 

Pastarasis teiginys sutelkė jo dėmesį. 

Šūksnis Chorchės galvoje - lyg animuoti matadorai vienas 
kitam animaciniame filme „Bulius Ferdinandas“ Kūčių pava- 
karę per televizorių: jis bus mūsų! 

JW atsikėlė anksti. Jautė vidinę įtampą. Jis žinojo dienotvar- 
kę - tai įvyks šiandien. Jei viskas suveiks, jie turėtų susitikti 
didžiuosius čiuvus. Tuos, kurie palaiko tiesioginį ryšį su Pietų 
Amerikos kartėliais. Tuos, kurie gali tiekti stambią prekę. Tuos, 
dėl kurių JW karjera šaus kaip kometa. 

Jis sėdėjo vienas viešbučio restorano pusryčių salėje ir laukė 
nusileidžiančių Abdulkarimo ir Fadžio, skaitė anglišką laikraštį 
ir gėrė kavą. Jautėsi neįprastai neramus. 

Vakar jis išleido per šešiasdešimt tūkstančių kronų. Dra- . 
bužiai, krepšys, batai, maistas, striptizo klubas Soho. Vėliau 

naktį jie nuėjo į „Chinawhite“, kur kokteilių stalas kainavo 
mažiausiai 500 svarų sterlingų - brangumėlis. O kitokio china 
white patys jie nors vieną sykį negalėjo pardavinėti. Glumino 
ne tai, kad jis išleido tokius pinigus. O mintis, ką pasakytų jo 
tėvai, jei žinotų. 

Jis pasiuntė žinutę Sofi. Ji atrodė nutolusi, bet tuo pat metu 
gal ir geriausiai jį pažinojo. Vienintelė, kuriai jis buvo atskleidęs 
savo dvigubą gyvenimą. Bet ne viską - jam neužteko ryžto pa- 
šeimos ir nenorėjo į dienos šviesą kelti Kamilos istorijos. Tai 
jam ir kėlė abejonių. Jei jis negalėjo pasipasakoti savo merginai, 
tai ar saugus jis tuomet su ja jaučiasi? 

JW padėjo laikraštį. Galvoje išsikristalizavo dvi aiškios min- 
tys. Pirmoji, kad jis nuo šiol daugiau laiko praleis su Sofi. Antroji 
buvo nemalonesnė: papasakos apie savo kilmę. Gal ji netgi 
galėtų padėti jam ką nors daugiau išsiaiškinti. 

Fadis nusileido apie pusę vienuoliktos. Jie kartu valgė ir 
laukė Abdulkarimo. 

Jis nenulipo. 

Atėjo vienuolikta. 

Praėjo dar penkiolika minučių. 

Fadis nerimavo. Vis vien jie nenorėjo Abdulo žadinti be 
reikalo. Ar JW kažko nežinojo? Ar Fadis kažko baiminosi? 

Išmušė dvylika. 

Galiausiai JW pakilo į viršų. Jis pabeldė į Abdulkarimo 
kambario duris. 

Nieko nesigirdėjo. 

Vėl pabarbeno. 

Nieko. 

Variantai: Abdulkarimas lūžęs po nakties išdaigų arba kas 
nors jam nutiko. Čia slypi ir Fadžio stresas. JW galvojo: „Su 
kuo, tiesą sakant, jie šiandien susitiks?“ 

Jis padaužė kumščiu. Klausėsi prisišliejęs prie durų. 

Nieko negirdėti. 


376 


Vėl padaužė. 
Galiausiai iš vidaus išgirdo Abdulkarimo balsą. 
* JW atidarė duris. 

Arabas sėdėjo ant grindų. 

Abdulkarimas tarė: 

— Sorry. Pasivėlinau rytinės maldos. 

— Meldiesi? 

— Bandau. Deja, esu blogas Žmogus. Ne visuomet pajėgiu 
atsikelti. 

— Bet kodėl gi? 

— Kaip tai kodėl 21? 

— Na, kodėl meldiesi? 

— Tu, JW, tokių dalykų nesupranti, nes esi kazys. Aš lenkiuosi 
Alachui. Mano kūnas prie žemės, iš kurios jis ir sukurtas. Sako 
man ir visiems Žmonėms, negrams ar baltiesiems, švedams ar 
imigrantams, turtingiems ar vargšams — Alachas, tikrasis, yra 
jų kūrėjas ir valdovas. 

Abdulkarimas atrodė rimtas. 

JW ausyse tai skambėjo kaip aukšto lygio paistalai, išmok- 
tas pilstymas iš tuščio į kiaurą, bet nebuvo nei laiko, nei jėgų 
diskutuoti apie Abdulo gyvenimo kelią. Jis galvojo: „Pats atras, 
kas skaitosi - grynieji ar Alachas.“ 

Dabar turėjo skubėti. 

Abdulkarimas nepusryčiavo. 


JW, Abdulkarimas ir Fadis pakeliui į šiaurę, Birmingamo 
link. Taksi limuzinu, kad būtų vietos kojoms, užtruks dvi su 
puse valandos. Abdulkarimas nenorėjo, kad tokią didžią dieną 
jie sėdėtų susispaudę. 

Buvo pakeliui pas didžiuosius žaidėjus. 

Galėjo važiuoti traukiniu, autobusu, skristi lėktuvu. Bet 
šitaip buvo geriau, saugiau, ramiau. Visų pirma labiau gangs- 
terių stiliumi. Kas, po velnių, kratosi autobusu, jei esama li- 
muzinų? 

Abdulas žvengė iš šiandienos reikalo plano. Jam paskam- 
bino nepažįstamas asmuo. Buvo sutarta dėl vietos ir laiko: 
centrinė stotis. „Don't be late.“ 

Jie pakeliui - važiavo per provinciją. 

Taksi vairuotojas klausėsi radijo. Per automobilio garsiakal- 
bius galinėse durelėse dunksėjo drum'n'bass. Itin britiška. 

Jis buvo jaunas indas. Abdulkarimas buvo išmokęs naują 
anglišką žodį - pakis. JW galvojo: „Abdulkarimai, susimilda- 
mas, suprask, kad dabar netinkama vieta tą žodį pavartoti.“ 

Už lango gražiai vėrėsi gamta. Vilnijančios, derlingos ūki- 
ninkų gyvenvietės, sėja laukuose. Ramiai žemiau kelio vin- 
giuojančios upės. 

Angliška idilė. 

Pavasaris įsibėgėja. Palyginti su Stokholmu, oras buvo 
šiltas. 

Abdulkarimas buvo pavargęs ir užsnūdo atsirėmęs į langą. 
Fadis ir JW persimetė trumpais komentarais ir įvertino naktinį 
Londono gyvenimą. 

— Ar kadaesi buvęs su striptizo šokėja? 

JW galvojo apie pornofilmus, kurie sukdavosi pas Fadį: 

— Ne, otu? 

— Manai, kad aš gėjus, ar ką? Aišku, kad esu. 

— Čia Anglijoje, ar kur? 

— Ne, velniai rautų. Jos per brangios. Svaras per aukštai 
šokęs. 

JW Žvengė. 

— Pats galėtum svaru būti. 

Jis galvojo apie jų santykius. Iš išorės jie buvo grynai profe- 
siniai su malonių šnektelėjimų intarpais. Bet JW jautė - Fadis iš 
tiesų buvo šiltas. Jis niekada neteisė, nevarė, nesišaipė. Fadis buvo 
be pretenzijų. Patenkintas dviem dalykais gyvenime - kaupti rau- 
menis ir kartkartėm pasidulkinti. Kvaišalų verslas - labiau dėl to, 
kad jis dėl kažkokios priežasties buvo pririštas prie Abdulkarimo, 
o ne dėl to, kad būtų vaikęsis stimulo, babkių ar valdžios. 

Taksi vairuotojas prabilo. Paminėjo Stratfordą prie Eivono 
ir Šekspyrą. JW pažvelgė pro langą ir pamatė iškabą su gyven- 
vietės pavadinimu ir po juo: The home of William Shakespeare. 

Jie pravažiavo Birmingamo priemiesčius. Nuosavų namų 
kvartalus su gražiai sutvarkytais sodais. Sausakimšus daugia- 
aukščius su siauruose kiemuose lygiagrečiomis eilėmis surišto- 
mis skalbinių virvėmis. Pramonės rajonus, kurie atrodė kaip pats 
tipiškiausias angliškas dalykas, kokį JW tik galėjo sugalvoti. 

Jie įvažiavo į miestą. Pastatai žemesni nei Londone, kita - 
panašu. Raudonų plytų namai, siauri vienos šeimos būstai su 
laipteliais, vedančiais į viršų prie įėjimo, ir ilgais siaurais lan- 
gais, „Starbucks Cafė“, „Mc'as“, knygynai, halala krautuvėlės. 
Nei medžių, nei dviračių. 

Taksi sustojo ant tilto prie traukinių stoties. Apačioje dideliu 
greičiu lėkė traukiniai. Nuo triukšmo užgulė ausis. 

Jie išlipo. Užmokėjo vairuotojui ir pasiėmė jo numerį. Sutarė 
paskambinti per keturias valandas, jei jiems prireiktų automo- 
bilio grįžti atgal į Londoną. 

Jie nusileido laiptais į stoties paviljoną. 

Sutarta susitikimo vieta buvo prie laikraščių ir knygų krau- 
tuvės stoties pastate. 

Nekilo problemų suprasti, kurie žmonės laukė jų: kaip 
įsmeigti prie parduotuvės stovėjo du plačiapečiai vyrai tam- 
siomis odinėmis striukėmis, juodais „Valentino“ džinsais ir 
sunkiais odiniais batais. Čia jų uniforma, ar ką? Abu britiškos 
išvaizdos - žiurkės spalvos plaukai, pilka oda. Vienas su tiesiai 
nukirptais žemyn kabančiais kirpčiais - JW tai priminė Cezario 
ševeliūrą. Kitas lenkė nepriekaištingai sušukuoto skyrimo ant 
šono stilių. 

Abdulkarimas žengė tiesiai prie jų ir prisistatė savo imi- 
grantiška švedų-anglų kalba. 

Jokios nuostabos. Jokių šypsenų. 

Jie išsekė paskui vyrus į mikroautobusą. Buvo nukreipti ant 
galinių sėdynių ir sulipo. 

Vyras su sklastymu, JW nuomone, dešiniųjų pažiūrų ekstre- 
mistas, rūsčios išvaizdos, pasiteiravo, kaip sekėsi kelionė. JW 
mąstė: „Iš tarimo sprendžiant - garantuotas britas.“ 

Abdulkarimas valandėlę šnekėjosi. Įvažiavus į pramonės ra- 
jonus dešiniųjų pažiūrų ekstremistas išsitraukė tris medžiagos 
atraižas ir paprašė Abdulkarimo, JW ir Fadžio patiems užsirišti 
jomis akis. Paskui jis jiems nurodė susėsti ant mikriuko grindų. 

Jie pakluso. 

Tūnojo ant grindų tylūs ir akli. 

Britai užleido garsią muziką. 

JW jautė, kad tai buvo vienas iš pirmų kartų gyvenime, kai 
jis tikrai bijojo. Su kuo, jei rimtai, jie turėjo susitikti? Kur jie juos 
vežė? Kas atsitiktų, jei Abdulkarimas pradėtų burnoti? Dabar 
visas reikalas atrodė daug didesnis ir pavojingesnis, nei jam 
planuojant kelionę saugiajame Stokholme. 

Vienas dalykas aiškus - jie susitiks su galingais, šviesai 
jautriais vaikiais. 

Po dvidešimties minučių Abdulkarimas paklausė: 

— Kiek laiko mums reiks gulėti kaip silkėms? 

Anglai žvengė. Nuramino: liko vos keletas minučių. 

Po maždaug dešimties minučių JW pajuto, kad jie užvažiavo 
ant kitokios dangos. Gal tai buvo žvyras, gal akmenys. 

Dešinysis ekstremistas paprašė jų nusiimti raiščius ir atsi- 
Anglijos gamta, kurią jie buvo matę pakeliui. Jie siauru Žvyr- 
keliu važiavo keleto pastatų link. 

Fadis atrodė sutrikęs. Žvilgčiojo į Adulkarimą, kuris švy- 
tėjo iš įtampos ir smalsumo, bet labiausiai dėl galimybių sukti 
riebius sandorius. 

Mikriukas sustojo. Jų buvo paprašyta išlipti. 

Priešais juos stovėjo didelis tvartas, pastatytas iš akmens ir 
gražiu ornamentu sukryžiuotų rąstų, šalia jo - gyvenamasis 
namas ir daugybė šiltnamių aplinkui. JW ne visai suprato - tai 
juk buvo gryniausia kaimiška idilė. Kur prekės? 

Iš tvarto išėjo du vyrai. Vienas jų buvo didžiulis - ne tik 
aukštas, bet dar ir storas. Vis dėlto atrodė valdingas lyg sun- 
kiasvoris boksininkas. Savo svorį nešiojosi ne kaip naštą, o kaip 
ginklą. Kitas buvo žemesnis ir smulkiau sudėtas. Apsirengęs 
odiniu paltu iki žemės ir apsiavęs smailianosiais batais. 

Kvaišalų karalių fetišai paprastai būna greiti automobiliai, 
brangūs laikrodžiai, gražios panos. Bet labiausiai jiems patinka 
deimantai. Odinio palto vyro ausyje - milžiniškas briliantas. 
Jo kūno kalba bylojo aiškiai: čia sprendžia jis. 

Abdulkarimas ėmėsi iniciatyvos ir ištiesė ranką. 

Vyrukas odiniu paltu sunkiai suprantamu dialektu tarė: 

— Sveiki atvykę į Vorikšyro grafystę. Šią vietą vadiname 
fabriku. Aš - Krisas, - jis bakstelėjo į milžiną šalimais. - O čia 
Džonas, gal geriau žinomas kaip the doorman. Jis ilgai dirbo 
tvarkdariu. Dabar atrado pelningesnę sritį. Žinot, anksčiau jis 
išmesdavo tuos pačius asmenis, kuriuos šiandien aprūpiname 
prekėmis. Beje, atsiprašau už nepatogumą, kad teko gulėti ant 
grindų. Jūs tikrai suprantate mūsų reikalavimus. 

Abdulkarimas suėmė savo anglų kalbą. Jo žodžiai nuskam- 
bėjo supratingai, arba ne - kaip amerikiečių reperio: 

— Mes suprantame. Jokių problemų. Džiaugiamės galėdami 
čia apsilankyti ir manome, kad bus labai pelninga su jumis 
susitikti. 

Krisas ir Abdulkarimas keletą minučių kalbėjosi. Persimetė 
mandagumo frazėmis: dideli sandoriai reikalavo ilgų ritualų. 

— Aš tikrai manau, kad mūsų nežinau-kaip-angliškai bus 
patenkinti. 

Krisas užpildė spragą: 

— Pincipals, taip vadinasi, nu, tavo bosai. 

JW apsidairė. Kiek toliau, už vieno iš šiltnamių, šmėžavo 
dar du asmenys. Ant jų pečių kabojo ginklai, ryškiai matomi 
aiškioje dienos šviesoje. Tolėliau ant kelio - dar daugiau žmo- 
nių. Vietelė kruopščiai saugoma. Jis ėmė įsikirsti: gal, nepaisant 
visko, ir ne tokia kvaila mintis įsikurti kaime. 

JW suskaičiavo mažiausiai šešis eile išsirikiavusius šiltna- 
mius. Maždaug trisdešimties metrų ilgio, dviejų metrų aukščio. 
Gyvenamasis namas buvo didelis, visuose languose užtrauktos 
užuolaidos. Iš tvarto aidėjo lojimas. 

Krisas juos pakvietė į namą. 

Viduje trenkė katės myžalais. Prieangyje ant kablių sienoje 
kabojo mėlynas darbinis kombinezonas ir pirštinės. Krisas 
nusivilko ir pasikabino paltą. Nuvedė juos į didelę kaimiško 
stiliaus virtuvę. Keistas kontrastas. Krisas su milžinišku akme- 
niu ausyje ir, JW nuomone, vilkįs siuvėjo siūtą kostiumą šitame 
priplėkusiame name. 

Jis pasiūlė jiems atsisėsti. Pasiteiravo, ko norėtų išgerti. Po 
užsakymo visiems trims negailėdamas įpylė viskio. Geras daik- 
tas: viensalyklis, „Isle of Jura“, aštuoniolikos metų. Jie atsisėdo. 
Džonas tebestovėjo pasirėmęs į sieną - nepaleido jų iš akių. 

Krisas atrodė linksmas. 

— Dar sykį sveiki atvykę. Prieš mums pradedant turiu papra- 
šyti, kad atiduotumėte savo ginklus, - akys jo besišypsančiame 
veide, JW tai aiškiai matė, sužaibavo į Fadžio pusę. - Ir pereiti 
nedidelę saugumo kontrolę. 

Kryžkelė — arba vieną sykį atpalaiduoji saugumo varžtus, 
arba važiuoti namo. Tai galėjo būti ir spąstai: tarkim, kad prie- 
šais juos aukšto lygio narkotikų sekliai. Lemiamas ženklas 
Abdului, matyt, buvo tai, kad brilikas Kriso ausyje buvo tikras, 
matėsi. Joks kvaišalų seklys tokio nesegėtų, ne tik dėl to, kad 
tai buvo brangu - tai dar buvo ir velniškai gėjiška. 

Abdulas švediškai tarė: 

— Viskas gerai, šiandien turime žaisti pagal jų taisykles. 

Fadis išsitraukė pistoletą ir padėjo jį ant stalo priešais save. 
Krisas pasilenkė į priekį. Paėmė jį į ranką, pakilnojo, pasukiojo. 
Perskaitė ant vamzdžio. 

— Gražus. „Zastava M57“,7 x 63 mm. Patikimas. Beveik taip 
pat nekeliantis problemų kaip UZ. 

Jis atpalaidavo dėtuvę. Ši iščiuožė ant stalo. 

Paskui parodė jiems eiti į gretimą kambarį. 

"Ten sėdėjo tiedu vyrai, kurie juos atvežė mikroautobusiuku. 
Jie paprašė Abdulkarimo, JW ir Fadžio nusirengti palaidines ir 
nusimauti kelnes, trumpikes galintys pasilikti. Jie lėtai apsuko 
ratą. JW žvilgčiojo į Abdulkarimą, atrodė įprasčiausias dalykas 
pasaulyje — viso kūno vizitacija atliekama dviejų pusiau psi- 
chopatų, kurie ką tik privertė juos gulėti ant grindų mikroau- 
tobusiuke. Jis primetė, kad arabui tai - ne naujiena. 

Žalia šviesa. 

Po penkių minučių jie vėl buvo virtuvėje. 

Juos pasitiko Kriso šypsena. 

— Tai tuomet formalumus baigėme. Man dideli vyrai su 
mažais ginklais įvaro streso. Pats nesu toks jau didelis, bet, 
dieve brangus, kokį ginklą turiu, - jis sukikeno ir susiėmė už 
tarpukojo. Pasisuko į Džoną lyg norėdamas gauti pritarimą. 

— Pasėdėkime čia ramiai ir pasimėgaukime geru viskiu. 
Kaip Londonas? 

Pokalbiai apie nieką ir mandagumo frazės tęsėsi pusę valan- 
dos. Abdulkarimas įsijautė į grupės vadovo vaidmenį. Su tikru 
užsidegimu papasakojo apie jų vakarus Londone, lankytas 
vieteles, prekinimąsi, apie Londono belangę ir apie išgąsdintą 
gidą. 

— Londonas yra tikras miestas. Žinai, tipo, Stokholmas kaip 
čiurkšlė Misisipėje palyginti. Bet mes turime metro. 

JW viduje žvengė. Kiek šansų, kad Krisas suprato arabo 
šneką apie amerikietiškas upes? 

Triskart pakartotinai ištuštinus stiklines Krisas atsistojo ir 
tarė: 

— Eikime prie reikalų. Noriu jums aprodyti. Numanau, kad 
smalsaujate. 

Jie išėjo iš namo ir žengė Krisui iš paskos tvarto link. 

Tolėliau už namų šmėžavo Žmonės su ginklais ant pečių. 

Krisas atsistojo prie įėjimo. Viduje buvo girdėti skalijimas. 

— Kaip sakiau, mes šitą ūkį vadiname fabriku. Greitai su- 
prasite kodėl. Prieš toliau jums jį aprodydamas noriu tik pasa- 
kyti — mes išspręsime jūsų problemas. Mes tiekiame. Per pas- 
taruosius metus sėkmingai pergabenome daugiau nei penkias 
tonas prekės. Mes reikalą išmanome. Greitai suprasite. 

Jis atidarė duris. 

Jie suėjo. 

Į JW trenkė dvokas, aitri purvo ir išmatų smarvė. 

Palei sienas stovėjo narvai. 

Narvuose - šunys. 

Narvų dydis - du metrai iš dviejų, mažiausiai keturi gyvu- 
liai viename narve. 

Lubose švietė fluorescencinės lempos. 

Įėjusius į tvartą juos pasitiko ausis draskantis lojimas. 

Žvėrys atrodė isteriški. Jie freneziškai judėjo ir skalijo ant 
lankytojų. 

Kai kurių gyvulių kailis buvo nudiržęs, apskuręs arba Žaiz- 
dotas. Kituose narvuose padėtis atrodė geresnė. Kai kurių šunų 
kailis buvo ilgas ir iššukuotas, o jie patys - ramesni. Keli šunys 
atrodė užmigdyti, jie gulėjo ant grindų krūvomis. 

Krisas tarė: 

— Leiskite man pristatyti mūsų pirmąjį tiekiamą produktą. 
Jį mes sėkmingai siunčiame į tokias šalis, kaip Norvegija, Pran- 
cūzija ir Vokietija. 

Vienu perėjimu prie jų prisiartino vyras. Apsirengęs baltą 
gydytojo chalatą ir apsiavęs guminius. 

Krisas pasisveikino: 

— Sveikas, Pijau. Ar galėtum jiems parodyti, ką turiu ome- 
nyje. | 

Pijus linktelėjo Krisui. Atidarė vieną iš narvų, kuriame gy- 
vūnai atrodė ramūs; ir išginė šunį gražesniu kailiu. JW pasi- 
rodė, kad tai auksaspalvis retriveris. 

Pijus pačiupo gyvulį už kailio po priekinėmis kojomis ir 
kimiu balsu tarė: 

—- Aš operuoju. Jie mane vadina veterinaru, bet tai nesąmonė. 
Pagal išsilavinimą esu chirurgas. Pažiūrėkite. - Jis pakvietė 
juos arčiau. - Po šito šunėko oda įoperavau keturis maišelius, 
iš viso šešis šimtus gramų čarlio. 

JW pasilenkė į priekį. Tai, į ką pirštu rodė Pijus, atrodė 
kaip paprasčiausia raukšlė tarp šuns kojų. Jokių randų, kiek 
jis galėjo įžiūrėti. 

— Gyja mėnesį ir dar du užtrunka, kol pakankamai užauga 
kailis. 

Krisas perėmė: 

— Esame išsiuntę daugiau nei trisdešimt gyvūnų. Visus kar- 
tus suveikė. Bet dauguma gyvūnų čia yra patys atkeliavę tiesiai 
iš Pietų Amerikos. Taigi mes gauname kiekį. 

JW apsisuko prieš jiems toliau einant per tvartą. Narvuose 
iš viso buvo mažiausiai penkiasdešimt šunų. Jis suskaičiavo: 
jeigu pusė gyvūnų savyje turėjo tokį kiekį, jie vien tik iš jų gavo 
penkiolika kilogramų. Penkiolika kilogramų gatvėje Stokhol- 
me - beveik penkiolika milijonų. 

Jis buvo sužavėtas: tai milžiniškas viesulo galios biznis 
kaimo tvarte. 

Pijus vėl įgrūdo šunį į narvą. 

Krisas toliau juos vedė pro kitas duris. 

Jie įėjo į kitą kambarį aukštomis lubomis. Ant grindų stovėjo 
dvejos didelės žalio metalo staklės. Prie vienerių dirbo du vy- 
rai. JW nuomone, staklės priminė tekinimo stakles per darbų 
pamokas pagrindinėje. 

Krisas paaiškino: 

— Kitas mūšų produktas. Mes gaminame konservų skardi- 
nes. Atidžiai pažiūrėk. Įranga lygiai tokia pat, kokią naudoja, 
pavyzdžiui, „Mr Greenpacking“. Mes jas pripildome to, ko 
užsakoma. Skrenda per sienas. 

Abdulkarimas uždavė savo pirmąjį klausimą. Atrodė pa- 
veiktas įspūdžio: 

— Kodėl jūs mėšlą skraidinate? Ar ne pigiau laivu? 

— Geras klausimas. Muitinė mums visą laiką ant kulnų. Jie 
pratę imti atsitiktinius bandinius iš tiekiamų didelių konservų 
partijų. Keli mano draugai prieš keletą metų kaip reikiant už 
tai įkliuvo. Vis dar sėdi ir pūva kalėjime. Klausyk, mes turime 
kontaktų su viena įmone, tiekiančia paruoštą maistą. Jie par- 
davinėja maisto dėžutes, skirtas skrydžiams. Idėja paprasta. 
Tarkime, viename iš nustatytų skrydžių dešimt maisto davinių 
yra konservai su mūsų turiniu. Dešimt asmenų yra užsisakę 
specialaus maisto, apie kurį ir kalbam, dažniausiai tai veganų 
maistas. Jie skaniai pavalgo, bet neatidaro tos konservų skar- 
dinės, kuri įeina į maisto porciją. Jie ją tiesiog įmeta į šiukšlių 
vežimėlį, kurį stiuardesės traukia per lėktuvą pavalgius. Šiukš- 
lėmis, t. y. pilnomis konservų skardinėmis, paskui pasirūpina 
mūsų Žmonės šiukšlių skyriuje oro uoste. Giesmelės gražumė- 
lis: tie, kurie užsisako maisto, netgi neturi būti mūsų Žmonės. 
Mes tik susisiekiame su keliais į Ibicą skrendančiais vaikiais 
ir paprašome jų užsisakyti vegetariško maisto, taigi reikalas 
sutvarkytas. Praeitą savaitę tokiu būdu keturis kilogramus 
amfetamino persiuntėme į Kos. 

— Ir niekada nenutinka, kad koks neklaužada snarglius ne- 
pasiimtų skardinės, užuot ją išmetęs, kaip jūs norite? 

— Yra nutikę. Tas neklaužada snarglius niekada nebegrįžo 
namo iš Kos. 

JW sužavėtas. Tai didelis, protingas, prakeiktai siurrealis- 
tiškas reikalas. | 

Tai kvaišalų pakavimo pramonė, gabenimo svajonė, nuos- 
tabi logistikos filosofija. 

Jėga. 

Krisas vedėsi juos toliau. Džonas ėjo pačiame palydos gale. 

Jie išėjo iš tvarto, į šiltnamių pusę. 

Abdulkarimas Kriso pasiteiravo apie statistiką. Kaip dažnai 
jiems pavykdavo pergabenti? Kokio dydžio krovinius jie galėjo 
priimti? Kokius kiekius jie patys importavo? Iš kokių šalių? 
Kam jie atstovavo? 

Krisas paaiškino. Jie gaudavo kiekį iš viso pasaulio. Koka- 
inas atvykdavo tiesiai iš Pietų Amerikos. Vorikšyro grafystė 
veikė kaip optimalus kainų reguliuotojas. Jie perpakuodavo, 
parduodavo savo produktus toliau, sklaidydavo riziką, rink- 
davosi krovinio siuntimo tikslus, palaikydavo paklausą. 

Aukšto lygio europietiškas tiekėjų kartėlis. 

Kriso atsakymas į paskutinį Abdulo klausimą buvo toks: 

— Aš maniau, kad buvai informuotas. Mes esame sindikato 
dalis. Neįdomu kokio, bet pas mus gausi gerą kainą. Garan- 
tuotai. 

Jie priartėjo prie šiltnamių. JW pastebėjo, kad jie tęsėsi to- 
liau, nei jis iš pradžių manė. | 

Krisas sustojo prie vieno iš jų ir parodė pirštu: 

- Čia mes auginame visokiausių dalykų. 

Jis atidarė duris. 

Į juos drėgmė nedvelktelėjo. Bet buvo vėsu. 

JW tikėjosi Cannabis Sattiva džiunglių. Arba dar geriau - 
kokos sodinukų ežių. 

Ne. 

Ilgomis eilėmis palei žemę augo maži, nesubrendę baltagū- 
žių kopūstų daigai. 

Abdulkarimas atrodė kaip klaustukas pastorintu šriftu. Jis 
tikėjosi to paties kaip ir JW. 

JW pajuto stovįs atvėpusiais žabtais. 

Krisas išskėtė rankas ir nusijuokė: 

— Kaip visada. Visi reaguoja kaip jūs. Po velnių, negi jie ne- 
augina žolės? Negi jie neaugina kokso? Pamiršk. Mes auginam 
kopūstus. Jeigu apie tai anksčiau nepagalvojote. Čia dar nieko 
nelegalaus nematėte. Matėte šunis. Bet ar matėte ledo? Matėte 
du čiuvus, gaminančius skardines, bet ar matėte, ko jie į jas pri- 
pildo? Supraskit, kur šuva pakastas. Mes nerizikuojame. Jeigu 
čia būtų reidas, bent jau kokią galimybę turėtume apsisaugoti. | 
Patį mėšlą laikome kitoje vietoje. Kai jis turi būti dedamas 

į gyvulius, skardines ar ką kita, gabenamas čia griežtai sau- 
gomas, ir viskas vyksta labai greitai. Prakeiktiems mentams 
suteikiame minimalias galimybes mus užtikti. 

Krisas tęsė: 

— Čia viduje mes dar nebaigėme, bet tai mūsų trečiasis ir 
didžiausias produktas. 

Jis iš savo striukės kišenės ištraukė keletą nuotraukų ir pa- 
rodė jas Abdulkarimui bei JW. Pirmoje nuotraukoje: kopūsto 
daigas, tokio pat dydžio kaip ir šilinamyje. Kitoje nuotraukoje: 
kiek didesnis sodinukas. Jo viduryje matyti plastikinis maišelis, 
stipriai užrištas, maždaug penkių centimetrų aukščio ir ketu- 
rių centimetrų pločio. Kitoje nuotraukoje: tas pats sodinukas, 
dar kiek paaugęs. Lapai pradėję lenktis aplink maišelį. Kita 
nuotrauka: vėl sodinukas su maišeliu. Kopūsto lapai beveik 
visai paslėpę maišelį. Dar viena nuotrauka: gatavo formato 
sodinukas. Maišelio visai nematyti. Paskutinė nuotrauka: trys 
dėžės prikrautos kopūstų. 

JW suprato greičiau nei Abdulkarimas: 

— Jėzau. 

Krisas laikė nuotraukas priešais Abdulkarimą: 

— Taigi, kad Jėzau. 

Abdulkarimas žvilgtelėjo į JW: 

JW švediškai tarė: 

— Ar nesupranti? Jie mėšlą įaugina. Pažiūrėk į nuotrauką, 
kurioje dėžės. Jie, po velnių, gali atsiųsti tiek, kiek tik nori. 

Abdulkarimas tarė: 

— Allahu Akhbar. 


Abdulkarimas buvo visai užsivedęs pakeliui atgalios, lime. 
Jis gulėjo ant vienos sėdynės ir dainavo rankoje laikydamas 
„Fanta“. Aplink nosį - kolos ratilai. 

JW jautėsi lyg apkvaitęs dar prieš įtraukdamas šniurkšlę. 

Fadis bandė bendrauti su vairuotoju. Jis norėjo pakeisti 
radijo stotį. 

Susirinkimas Vorikšyre baigėsi tuo, kad Krisas paaiškino 
tam tikras finansines sąlygas. Abdulkarimas pažadėjo, kad jie 
pagalvosią apie reikalą. Jie atsisveikino. Krisas Abdulkarimui 
įdavė nedidelį voką - jame buvo dabar jų ką tik suvartota 
pudra. 

JW paklausė, kodėl jie nesukirto dabar. Jis buvo atlikęs 
skaičiavimus, bus didelis pelnas. 

— Ne, tu nesupranti. Aš nesu aukščiausias šefas. Krisas — 
irgi ne bosas. Rytoj Londone susitiks tikrieji gangsteriai. Jei 
nusišypsos laimė, galėsi dalyvauti. 

Pirmą sykį visos kelionės metu JW pagalvojo: „Esama kažko 
virš Abdulkarimo.“ 


Po dviejų dienų jie pakeitė viešbutį. Abdulkarimas paprašė 
JW visą dieną laukti savo kambaryje. Kažkas įvyks - aišku 
kaip dieną. 
liuoju žaidė kompiuterinius žaidimus. Jis nenustygo labiau nei 
kada nors anksčiau. Bandė skaityti, bet nepavyko. Paskambino 
Sofi. Ji neatsiliepė. Galvojo apie ją, pasmaukė voverę, nuleido 
į vieną iš viešbučio nemokamų rankšluosčių. Gėrė šampaną 
Pasiuntė SMS žinutę Sofi, mamai, Nipiui, Fredrikui, Jet-set Kar- 
lui. Vėl žaidė kompiuterinius žaidimus mobiliuoju, prisileido 
gaivias merginas viduriniajame puslapyje. 

Trečią valandą jis nusileido į gatvę ir nusipirko „Twix“ bei 
puslitrį „Cola Light“. Po to į kambarį užsisakė sumuštinį su 
vištiena, daržovėmis ir lašinukais. 

Jis galvojo: „Kodėl neateina Abdulkarimas?“ 

Sugrįžęs atsisėdo ant lovos ir susikėlė kojas. Galvojo apie 
Kamilą. Grįžęs į Švediją vieną kartą ir visiems laikams jis iš- 
raizgys visas gijas. Vėl paskambins policijai - juk turi sužinoti, 
ką jie išsiaiškino. Bet dabar susitelks į k versliuką. 

Galiausiai, ketvirtą valandą, beldimas į duris. 

Už jų laukė Abdulkarimas: 

- Jis nori, kad tu dalyvautum. Aš jam papasakojau, ką mes 
matėme. Viską aptarėme. Dabar jis nori išgirsti tavo nuomonę. 
Pasinaudoti tavimi kaip skaičiavimo aparatu. Dabar metas. 
Metas deryboms. Tu ir bosas. 

JW širdis daužėsi. Jis suvokė, ką tai reiškia. 

— Tu greitai iškilai, bičiuli. Ar atsimeni, kaip tave pasiėmiau 
prie „Malūno“? Velniškai pasisekė, kad tuomet neatsisakei. 
Nebūčiau prašęs antrą sykį. Ar Žinai? O dabar sėdi prie derybų 
stalo su bosu. Mano bosu. Ne aš ten sėdžiu. 

JW parūpo, ar tik ne pavydo gaidelę girdėjo? 

Jis apsirengė naują įsigytą klubinį švarką ir garbino „Harvey 
Nichols“ už gražius drabužius. 

Užsimetė kašmyro paltą. 

Jautėsi viskam pasirengęs. 

Abdulkarimas buvo pasakęs, į kokį viešbutį jam reikės eiti, į 
„Savoy“. Argi ne krūta? „Savoy“, vienas iš dešimties geriausių 
pasaulyje. 

Jis buvo Vestende. Viešbučio restoranas buvo pažymėtas 
žvaigžde „Guide Rouge“. 

JW įplaukė į vidų. Pasitikėjimas savimi atveria visas duris, 
lygiai kaip ir namuose „Kharmoje““. Jis prisistatė registratūro- 
je. Po dviejų minučių atėjo vyras, vilkintis tamsų prabangaus 
kirpimo kostiumą su šilko nosinaite krūtinės kišenėje. Atgal 
sušukuoti plaukai ir atsainus elgesys. Nebuvo įmanoma apsi- 
rikti — tikras kokaino karalius. 

Vyras prisistatė švedų kalba su nežymiu akcentu: 

- Sveikas, JW. Daug apie tave girdėjau. Mano vardas Nena- 
das. Kartais dirbu su Abdulkarimu. 

Apsimestinis nuolankumas. Iš tiesų turėtų būti: Abdulka- 
rimas dirba po manimi. 

Buvo gera kalbėtis švediškai. Jie šnekučiavosi. Nenadas 
Londone tik vienai nakčiai. Derybos turi vykti greitai. 

Žvelgdamas į Nenadą JW atpažino save - ne tos kilmės 
Sturės aikštės tipas. 

Jie susėdo viešbučio vestibiulyje. Nenadas užsisakė konja- 
ko, geriausio XO brandinimo. 

Ant lubų kabojo dideli krištolo sietynai. Rankų darbo ki- 
limai po klasikinio dizaino odiniais foteliais. Sidabrinės pe- 
leninės. 

Nenadas klausinėjo. JW užpildė spragas, kurios buvo atsi- 
radusios ten, kur Abdulkarimas nesuprato arba suprato klai- 
dingai. Nenadas atrodė suvokiąs mastą. Jis įžvelgė potencialą, 
įžvelgė riziką ir galimybes. Po valandos diskusijos jis tikslą 
pasiekė: visų pirmą jie nori kaip galima didesnio krovinio, 
geriausia kopūstų galvų formatu. 

JW pritarė. 

Jie diskutavo toliau. Kainų vaizdas Anglijoje, visų pirma 
kainų vaizdas Stokholme. Laikymo būdai, siuntimo būdai, 
padidėjusios rinkos dalys. Pardavimo strategijos, platinimo 
triukai, nauji asmenys. Apmokėjimo būdas sindikatui: „Money 
Transfer“, SWIFT sistema ar grynieji. 

JW buvo daug ko išmokęs iš savo pokalbių su Chorche. 
Girdėjo, kaip Chorchės žodžiai, nuomonė ir mąstymas liejasi 
iš jo paties lūpų. 

Nenadui patiko JW šneka ir idėjos. 

Jiems pabaigus jis prisidegė cigarą. 

— JW, viską, apie ką kalbėjome, permąstyk dar sykį. Šįvakar, 
septintą valandą, derėsimės su kita puse. Noriu, kad būtum 
šalia manęs. Tu turi būti pasiruošęs visus skaičius. 

JW atsistojo ir padėkojo Nenadui. Beveik nusilenkė. 

— Pasimatysime. Bus šaunu. 

JW jautėsi lyg devintam dangyuj. 

Prisiminė akimirką Abdulkarimo nelegaliame taksi, kai pir- 
mą sykį apsisprendė padėti jam pardavinėti k. Dabar, po septy- 
nių mėnesių, apie didelį reikalą su Nenadu kalbėjosi sėdėdamas 
„Savoy“. 

JW dalyvavo žaidime. 

Iš tikrųjų. 

Greitai jie suderės velnioniškiausią sandorį šioje žemėje. 

Du blogi dalykai. Pirmas - jis buvo pažemintas. Antras - jis 
neteko savo pragyvenimo šaltinio. 

Trys geri dalykai. Jis nebuvo visiškai išmestas į gatvę - vis dar 
priklausė organizacijai. Jis turėjo motyvacijos: atsivėrė galimybių 
pasistumti į priekį, gal be R. Ir trečias - jis vis dar buvo gyvas. 

Praėjo dvi dienos nuo įvykio Žvejų trobelės šuolių slidėmis 
bokšte. Mradas detaliai prisiminė Radovano išdėstytas mintis. 
Galėjo pacituoti kiekvieną žodį/balso tembrą/gestą. 

Radas pats save sudegino. Maniakiškai. Diktatoriškai. Nes 
buvo ištroškęs žudyti. | 

Bet nieko neįvyko. Mradas iš ten išėjo kaip po paprasto 
susitikimo su R. Vakarienės pabaigoje jie kalbėjosi bendromis 
temomis: apie mašinas, užeigas, pinigų plovimą, idėjas dėl 
grynųjų. 

Vis vien jis buvo sugniuždytas. 

„Range Rover“ automobilyje pakeliui namo vyravo tyla. 
Vienintelis dalykas, apie kurį Mradas tada mąstė: Joksas nie- 
kuomet tokioje situacijoje nebūtų tvarkęsis šitaip. Nebūtų bu- 
vęs toks isteriškas. Nebūtų išspyręs savo geriausio partnerio. 


Mradas, nepaisydamas to, kad buvo nurašytas, gyveno to- 
liau. Vaikščiojo į sporto salę. Į „Pancrease“. Jau seniai buvo 
mušęsis su tokiu įtūžiu. Omaras Elalbaujis patenkintas: 

— Gera smūgių jėga, jugonaute! - rėkė jis prie Mrado sparin- 
go ringe. Kad Elalbaujis rėktų „Pancrease“ - sensacija. 

Jis mąstė: gal jam spjauti į Rado įsakymą ir pravaryti vieną 
vakarą drabužinių maršrutu? Dar net nebaigęs minties suprato, 
koks tatai buvo sumyžtas impulsas. Kamikadzės idėja. 

Nors, kita vertus, Radovanas nebuvo nemirtingas. Jis manė- 
si esąs Joksas, bet, lygiai taip kaip Joksui, viskas galėjo lengvai 
baigtis. 

Mrado galvoje virė: esama galimybių palaužti Rado mo- 
nopolį. 
Idėją reikia įgyvendinti. 


Mrado mintys skriejo zigzagais. Tuo pat metu lėtai brinko 
toji vienintelė: jo jėga buvo jo kontaktai, turėtų pavykti palaužti 
Radą, apgauti prakeiktą išdaviką. Jeigu jis dabar sugalvojo 
perstumdyti baldus jugų hierarchijoje, esama tikimybės, kad 
ir kažkas kitas buvo išspirtas. Mradas turi išsiaiškinti kas. 

Jis kedeno kalbas. Kniso paskalas. Ratkas šį tą žinojo. Boba- 
nas - taip pat. Radovanas kasė duobes ir kitiems. 

Mradas spėliojo. Tikriausiai ne Goranas. Ne Stefanovičius. 
Ar negalėtų tai būti jo draugas, Nenadas? 


Mradas ėmė rengtis kitą dieną padėti paskutinį savo veiklos 
ir atsidavimo skyrių tašką. 

Jis planavo žaisti kaip pokeryje, nors pastarąjį kartą kazino 
šūdas išėjo: the big slick. Lygybė: viskas arba nieko. Mradas 
apsisprendė. Jis statys viską - all in. 

Mradas vs Stokholmo pogrindinio pasaulio galingiausias 
vyras. Tai reikalavo gero plano. 

Mradas vs Jokso sosto įpėdinis. Tai reikalavo sumanumo. 

Mradas vs liurbis. Mradas žaidimą laimės - reikėjo tik įsi- 
kalbėti, kad ir pats tuo patikėtų. 

Jis išsitraukė savo sąsiuvinį, kuris gulėjo nenaudojamas nuo 
tada, kai ieškojo bėglio latino. 

Galvojo apie viską, ką yra padaręs Radui, kad tik rastų 
tą juodašiknį. Laužė bėglio pusbrolio pirštus. Lupo jo paną. 
Laukė savo automobilyje ištisą parą ir klausinėjo benamių prie 
prieglaudos. Patį latiną sutalžė į skutulius. Ir kokia padėka? 
Mradas apsisprendė - tai negali baigtis jo pažeminimu. 

Viename sąsiuvinio puslapyje, pačiame viršuje, užrašė: už- 
sitikrinti gyvenimą. 

Pradėjo vardyti priemones. 

Pakeisk būstą. Alternatyvos: pas ką nors gyvenk, nuomo- 
kis butą iš antrų rankų, nusipirk namą per patikėtinį, įsigyk 
namelį ant ratų. 
ratų - nerealu. Bet vis tiek paliko. Dabar tik idėjų generavimas. 
Bus surašytos jos visos. 

Tęsė. 

Pasikeisk automobilį. 

Įsigyk šunį: pitbulterjerą, vokiečių aviganį arba kitokį ko- 
vinį šunį. 

Niekada nenusirenk neperšaunamos liemenės. 

Įsigyk dar lengvesnį revolverį. Kad būtų patogu visuomet 
nešiotis. 

Įsirenk geresnę automobilio ir būsimo būsto signalizaciją. 

Susiveik asmens sargybinį. Galimi asmenys: Ratkas, Boba- 
nas, Mahmudas. Kuo galima pasikliauti? 

Nebesitreniruok „Fitness Club“. 

Nebesitreniruok „Pancrease“. 

Nebevalgyk užeigose „Clara's“ ir „Bronco's“. 

Pasikeisk mobilųjį telefoną ir papildymo kortelę. 

Pradėk treniruotis kitoje sporto salėje. 

Pakeisk įpročius. Į tą pačią vietą važiuok skirtingais keliais. 

Pakeisk treniruočių tvarkaraštį. 

Padaryk taip, kad Luvisa persikraustytų kitur, pereitų į kitą 
mokyklą ir įsislaptintų adresą. 

Įsigyk pašto dėžutės adresą. 

Surašyk ir surink įrodymus apie tai, ką žinąs apie Rado- 
vano biznį, ir laikyk tai saugioje vietoje. Tai ir bus geriausias 
draudimas. | 

Jis vėl pažvelgė į sąrašą. 

Kaip jam būdinga pabraukė žodį „Luvisa“. 

Svarbiausia. Sunkiausia. 

Paskambino jos motinai, neapykantos objektui Anikai. 

Neatsiliepė. 

Jis įkalbėjo Žinutę į atsakiklį. Tikėjosi, kad ji, nepaisydama 
visų kivirčų, kilusių dėl vykusio teismo, perskambins. 

Vėl apsisprendė - vieną kartą pabandys stoti prieš R. Bet 
turi išlikti ramus. Nėra prasmės skubėti. Pasirengimas buvo 
esminis dalykas. 


Po dviejų dienų. Ragelyje tingus Nenado balsas: 

— Mradai, ar gali kalbėti? 

- Žinoma. Kaip reikalai? Kada grįžai iš Londono? 

Nubudo Mrado smalsumas. Nenado balso tembras kažką 
indikavo. 

— Namo grįžau prieš keletą dienų. Fantastiškai ten sekėsi. 
Kas gero čia, namuose? Kaip laikosi tavo duktė? Ar tavo laidas 
saugus? 

Nenadas paskutiniam klausimui leido įsirangyti taip, lyg, 
būtų teiravęsis apie K-I varžybas per televizorių, kaip apie 
normalų dalyką. 

- Šiais laikais? Kai abudu, aš ir tu, esame pažymėti „Novos“ 
farų? Ich don't think so. 

— Ar negalėtum po dvidešimties minučių su manimi susi- 
tikti prie „Žiedo“ centro. 

Svarbu. 


Lauke nuobodus oras. Užsitęsęs kovo Mėnesio tingulys. 
O „Žiedo“ centras buvo toks pat nykus kaip ir oras. Priešais 
„Žiedą“ - milžiniškas „Clarion Hotell“ įėjimas su spalvotais 
prožektoriais. 

Buvo penkiolika ketvirtos po pietų. Sekmadienis. 

Nenadas atėjo pasikėlęs kailinę palto apykaklę - audinė 
niekada nėra matęs Nenado akyse. Mradas galvojo: „Ar tai 
panika/baimė, ar tik sutrikimas? Nenadui kažkas atsitiko, tai 
buvo akivaizdu.“ 

Jie įėjo į „Clarion“. 

Nenadas kalbėjosi su patrauklia mergaite registratūroje. 
Kaip pasirodė, viskas gerai suplanuota - jis buvo rezervavęs 
mini spa. 

Jie laiptais pakilo į antrą aukštą. Chloro kvapas tvyrojo jau 
koridoriuje. 

Prisistatė kitoje registratūroje. Gavo rankšluosčius su „Cla- 
rions“ monograma, išsiuvinėta aukso spalvos siūlu. Veltinio 
šlepetes. Kiekvienas po buteliukų rinkinį: dušo želė, šampūnas, 
balzamas, minkštinamas kūno losjonas. Frotinius chalatus. 

Durys į baseiną buvo aprasojusios. 

Jie nuėjo tiesiai į dušus. Nusiskalavo. Į baseiną spjovė. 

Nenadas buvo gražiai užrezervavęs: jiems priklausė privati 
mini pirtis. 

Mini pirtyje buvo vietos trims asmenims ant viršutinės laktos 
ir trims asmenims - ant apatinės. Sienos ir lubos apkaltos klasiki- 
nėmis medžio apdailos lentelėmis. Vienoje sienoje buvo apvalus 
langas į Skanso muitinės tiltą - urbanistikos viršūnė. Šaunu. 

Kiekvienas atsisėdo ant savo rankšluosčio. 

Mradas vėl studijavo Nenado veidą. Tas kitoniškumas jo 
akyse tebebuvo, be to, jis atrodė pavargęs. Be įprasto, savimi 
pasitikinčio aš. Buvo matyt, kad kažkas ne taip. 

— Mradai, esi vienintelis, kuriuo dabar pasitikiu. 

Mradas pasuko tiesiai prie reikalo: 

— Kas atsitiko? 

— Velniava. 

— Nesu baisiai nustebęs. Tu visas spinduliuoji velniava. 
Leisk spėti. Šūdini reikalai su Radu? 

— Bulls eye. Įtariau, kad žinosi. Mane išspyrė. Nurašė. Pa- 
žemino. 

— Pasakok, — Mradas taktiškas: nusprendė palaukti prieš 
paleisdamas savo bambą. 

— Iš Londono namo grįžau užvakar. Suveikęs nerealiausią 
visų laikų sandorį. Nesupranti, tokio dydžio. Kas nutiko tuo- 
met? Radas skambina man namo pirmą valandą nakties. Guliu 
ir glamžausi su patraukliausia Estermalmės pana, kurią buvau 

parsitempęs namo. Aš ten nuvažiuoju. Nu, į jo namus. Stefa- 
novičius mane palydi į biblę. Tikrai klasiška Rado audiencija. 
Tuomet man paskaitoma ilga paskaita apie jo prakeiktas idėjas, 
išgirstu daugybę šūdžodžiavimo apie naują organizacijos tipą. 
Pabaigiama įsakymu, kad aš ilgiau nebebūsiu atsakingas už k 
reikalus ir bus pažemintos iškviečiamų panų darbo pareigos. 
Kad aš - prakeiktas liurbis. Kad galiu pamiršti savo vaidmenį 
organizacijoje. Ir, žinok, aš ten tik sėdėjau ir klausiausi. Jaučiau 
spaudimą: jei ką, viskas ten galėjo ir pasibaigti. Stefanovičius 
buvo užsidegęs. Velnias. Čia padėka. Tas pyzda. Kai aš ką tik 
suveikiau pasaulinio lygio reikalą Londone. Didžiausią per 
visus laikus. 

Nenado reakcija, priešingai nei Mrado - sveikesnė/vaikiš- 
kesnė/pagiežingesnė. Mradas pavydėjo. Tai buvo teisingas 
būdas galynėtis su šūdu. Siusti. 

— Nenadai, diena anksčiau man atsitiko tas pats. 

Nenado burna -juoda skylė, žiojėjanti pirties šilumoje. Abu 
jautė tą patį. Bet visų pirma jautė palengvėjimą, kad radosi į ką 
atsiremti. Buvo su kuo šūdu pasidalyti. Buvo su kuo planuoti 
atsakomąją ataką. 

Jie šnekėjosi dvi valandas. Iš pirties į pirtį. Sėdėdami ant 
atlenkiamų medinių kėdžių priešpirtyje. Dušuose. Baseine. Ant 
agregato šiūptelėjo kaušą vandens. Kad kiltų garo. Kvėpavo 
pro burną. Diskutavo. Analizavo. Motyvavo. 

Kodėl juos nurašė? Kaip elgtis toliau. Tenkintis padėtimi ar 
išsyk smogti atgal? 

Mradas detaliai papasakojo, kaip pats bandė atsiriekti di- 
desnį pyrago gabalą drabužinių fronte, ir apie darbą rinkos 
dalybose. Kokie asmenys galbūt galėtų padėti. Su kuo jis už- 
mezgė gerą ryšį: su Jonu Hokonsenu iš „Bandidos“, Wolfpako“ 
brolijos bosu Magnusu Lindenu ir kitais. Bet visų pirma jis 
papasakojo jaučiąs pasitikėjimo R. krizę. 

Jie niekada anksčiau nebuvo taip atvirai kalbėjęsi apie si- 
tuaciją organizacijoje. Ir stiprino tai, kad abu buvo tos pačios: 
nuomonės dėl daugelio dalykų, susijusių su Radu. 

Išsiskyrė apsisprendę dėl trijų principų. Dabar bus jie. Jie, 
velniai rautų, apie tai laikys liežuvį už dantų. Ir vienintelė 
išeitis - Radovano arba jų krytis. 

Karas beprasidedąs. 

Aišku - kažkas jai nutiko. Ą 

Chorchė per pastarąsias dvi paras viešnamio motušei skam- 
bino mažiausiai penkiolika kartų. Rezultatas: ji savo mobiliuoju 
nebeatsiliepė. Signalai pypsėjo neišgirsti. Labiausiai tikėtina, 
kad ji įsigijo naują abonementą. Prieš tai jis kiekvieną kartą 
sulaukdavo to paties atsakymo: „Deja, aš neturiu supratimo, 
kur yra Nadja.“ Nerealus šansas - mentirosa. 

Šiaip kontekstas aiškus: Nadjos dingimas, išgąstis kekšės 
akyse jos kambaryje, viešnamio motušės melas. 

Nemalonus klausimas: ar tai jo kaltė? Ši mintis nedavė 
ramybės. Paprastai Chorchė laikėsi tokios filosofijos: jokios 
atsakomybės už ką nors kitą. Gyvenimas per trumpas, kad 
sėdėtum ir lauktum grynųjų potvynio. Nesibodėk ir leisk 
kitiems verstis patiems. Tai veikė pardavinėjant koksą. Veikė 
ir cigarečių versle Esterokeryje. Veikė, kai buvo tiesioginių 
materialinių pliusų Ch-boy. Bet čia jį motyvavo kas kita. 

Chorchė save laikė jugų Nemezide. O karas prieš juos reiškė 
pavojų kitiems. Tai jis jau žinojo. Jie grasino sužeisią Paolą. 
Dabar dingo Nadja. Kur ji? Ką ji žinojo? | 

Kai jis išsiaiškins, kas jai nutiko — net ir už tai Radovanas 
turės atlyginti. Projektas R. tapo dar svarbesnis. 


Abdulkarimas ir Fadis grįžo namo iš Londono. Jie, rodos, 


ten buvo bepradedą didelį verslą. Skambino Abdulkarimas. 
Buvo nekalbus. Vis tiek buvo girdėti - jo balsas ties ekstazės 

riba. Informavo trumpai: per kelis ateinančius mėnesius atvyks 
vienas krovinys. Jis nesakė, koks, kiek, iš ko, tiksliai kada, kaip. 
Iki to laiko jie stumdys tuos gramus, kuriuos Chorchė neseniai 
surinko per brazilę. Plius kitus mažesnius krovinius, kurie 
laukė. Visų pirma jie ir toliau plės rinką. Daugiau pardavimo 
kanalų, kvartalų, naujų asmenų. 

Koksas buvo virstąs tikrai dideliu reikalu. Chorchė džiau- 
gėsi pasilikęs Žuvėdijoje. Galvojo apie tai, kaip JW anuomet sto- 
vėjo viršjo palinkęs miške. Aiškino apie pompastišką Abdulka- 
rimo plėtrą priemiesčiuose. Dabar babkės byrėjo smarkiau nei 
byra krūčiausiai biržos įmonei. Priemiesčio bičo likimas. 

Chorchės minčių pasaulyje pinigai vis labiau tapo priemo- 
ne, one tikslu. Instrumentas, suteikiąs potencialo R. projektui 
įvykdyti. 

Kita fazė - varyti Džesio Karlo vagą. 

Chorchė žinojo tokius dalykus: Radovanas vertėsi prostituci- 
jos veikla. Atsakingas buvo Nenadas. Mergaitės buvo vežamos 
iš buvusios Jugoslavijos ir kitų Rytų bloko šalių. Tikrų tikriausia 
„Lilija amžinai“. Be to, įpainiota ir švedžių moterų. Viešnamis, 
kuriam priklausė Nadja, buvo viena iš veiklos atšakų. Vietelę 
reguliavo viešnamio motušė Jelena Lukič ir čiuvas su švarku. 
Chorchė jį patikrino: vardas pavardė - Zlatkas Petrovičius. Na- 
dja turėjo privatų sąvadautoją arba vaikiną, milžiną Mikį. Pas- 
tarojo vaidmuo mažumėlę neaiškus. Įdomiau: prostitučių butas 
ne vienintelis Radovano kekšių imperijoje. Esama daugiau. 
Kekšynų buvo gražesnėse vietose su gražesnėmis mergaitėmis. 
Nadja papasakojo štai ką: švedai vyrai dalyvaudavo vakarėliuo- 
se, kurių vienintelis tikslas buvo, kad tie vargšai gyvuliai galėtų 
įsmeigt savo mietą. Tikriausiai neblogai Radovanui mokėdavo. 
Be to, suteikė kontaktų ir apsaugą jugų bosui. Triukas - joks ke- 
lias nevedė tiesiai pas Radovaną, netgi pas Nenadą. Visi žinojo, 
kas tampė virveles, bet niekas nieko nematė. Tik viena išimtis: 
tokiose iškilmėse Nadja buvo sutikusi Radovaną. Jam reikėjo 
vėl su ja susitikti. Išgirsti daugiau. 

Pasak Nadjos, į vakarėlių sūkurį buvo įsitraukę du asmenys, 
atsakingi už merginų parengimą: toks Jontis ir Džesis Karlas. 

Pasak Sofi: Jet-set Karlas - Sturės aikštės auksinis berniukas, 
vakarėlių organizatorius, tūsų vaikis numeris vienas. 

Chorchės nuomone: vardai pernelyg panašūs, kad galėtų 
būti sutapimas. 


Vakaras. Chorchė ant bangos. Sėdėjo su gorila Fadžiu šio 
bute. Ant stalo degtinė „Schweppes schizan“ ir žolė. Stiklinės 
iš IKEA, pusiau ištirpę ledo gabaliukai gilioje lėkštėje, „Riz- 
la“ popierius ir žiebtuvėlis. Per televizorių: Džena Džeimson, 
krušama dviejų amerikonų raumenų kalnų, garsas išjungtas. 
Iš magnetolos: Ašer. Fadis dalykiškai informavo: 

- Pirmasis negras pasaulyje su trimis hitais „Billboard“ 
sąraše Amerikoje. Rasistų kiaulė. 

Fadis aiškiai buvo paveiktas Abdulkarimo. Apskritai jis 
manė, kad JAV tolygu „šėtonui“. Nepraleido progos šios šalies 
išvadinti velnio išperų lizdu. 

Chorchės vakaro idėja paprasta. Jie važiuos į miestą. Štur- 
muos Sturės aikštę. Susiras Jet-set Karlą. Po to Chorchė su juo 
šnektels. Galiausiai jis ir Fadis susiras po blondinę. Jei pasi- 
seks - viešnagė merginų namuose. 

Fadis pasakojo apie Londoną. Didžiuodamasis parodė savo 
„Gucci“ striukę. Apibūdino patraukliausias striptizo panas, 
prabangiausias krautuvėles, nerealų Žmonių srautą. Pavaiz- 
davo savo ten turėtą pistoletą. 

Chorchė sužavėtas saikingai. Prisiminė arsenalą, kurį Fadis 
slėpė spintoje. Čiuvas buvo vaikštanti armija. 

Jie susivertė kokteilius. 

Chorchė atsistojo. 

— Ar pasiimsime šiek tiek linksmumo? - jis rodė į virtuvę, 
kurioje svarstyklės ir vokai buvo išmėtyti kartu su kokso pri- 
piltais užspaudžiamais maišeliais. 

Fadis irgi atsistojo. 

— Sau ar parduoti? 

— Ne parduoti. Aš beveik visai nebepardavinėju tiesiai ga- 
lutiniams vartotojams. Be to, tai JW teritorija. Mes patys su 
savimi nekonkuruojame. Kada jis grįš namo? 

— Neįsivaizduoju. Jis turėjo sutvarkyti šiek tiek reikalų An- 
glijoje. Pasiliks dar kelias dienas. 

Chorchė galvojo: „Palyginti su Fadžiu, vyrukai filme „Bukas 
ir bukesnis“ protingi. Jis nesuprato žaidimo taisyklių. Pirami- 
dė: vieni pardavinėjo gatvėje, kiti pardavinėjo pardavėjams, o 
kai kurie pardavinėjo pardavėjams, parduodantiems parda- 
vėjams. Dabar Chorchė - beveik viršūnėje. Bet Fadis turėjo ir 
stipriųjų pusių - kažin kokio gerumo ir, žinoma, savo raumenų 
galios.“ 

Jie paskambino taksi. Automatinis balsas kitame gale: 

— Nedelsiant reikia taksi į Rožių kalvos kelią? Spausk vie- 
netą. 

Chorchė tarė: 

— Kodėljie visą laiką būtent gatvės pavadinimą turi užbliauti 
dvigubai garsiau negu likusią sakinio dalį, paskui visą vakarą 
ausyje zvimbia? - Chorchė paspaudė vienetą. 

Jie nulipo žemyn. Sušoko į taksi. 

Stokholmo naktis pakeliui į miestą. 


Sturės aikštė pilna veiksmo. 

Jie išlipo prie „Grybo“. Apsidairė. Nuo ko pradėti? 

Užeigos Stokholmo linksmybių centre buvo tarpusavyje 
padalytos į klases. „Kharma“, „Laroy“, „Plaza“ ir „Koket“ — 
viršūnėje. Turtingiausi/bembiškiausi/geriausi. „Sturės dvaras“, 
„Sturės kompanija“, „Lydmar Hotel“ - kita pakopa. Gražu/ 
bembiška/kiek vyresnė liaudis. „Spy Bar“, „Clara's“ - jugų 
mafijos, raumenų kaupikų/garsenybių užeigos. „The Lab“, 
„East“ - sava klientūra. „Undici“, „Crazy Horse“ - senos geros 
švediškos landynės. 

Lygtis paprasta: Chorchė ir Fadis turi patekti į pirmą klasę. 
Sunkiausia. Ypač dviem imigrantams vyrams su žodžiu „juo- 
dašiknis“ ant kaktos, įrašytu šviečiančiomis raidėmis. 

Jie pradėjo nuo „Kėoket“. Žiauri eilė, septyniolikametės mer- 
gaitės, apsirengusios tiek mažai drabužių, kad būtų sustirusios 
ir vasaros naktį. Vos apsipūkavę Estermalmės vaikinai, vilkintys 
paltais, ir sulaižytais plaukais. Vyresni, morčiški blizgūnai pra- 
bangiais paltais, vis dar sulaižytais plaukais. Čiuvai, kurių visas 
gyvenimas sukosi aplink šią vietą. Dirbo biržų maklerinėse, 
kurios supo Sturės aikštę, pietavo/vakarieniavo restoranuose, 
esančiuose Bibliotekos gatvėje, Birgerio Jarlo gatvėje arba Grafo 
Turės gatvėje, gyveno vos per kelis žingsnius nuo ten, Brahės, 
Komandoro, Linėjaus gatvėse. Ir, žinoma, čia linksminosi. 

Eilės priekyje šmėkščiojo legendinis Padanas. Tikrasis var- 
das - Peteris Striomkvistas, Stokholmo asmenybė. Turčiaus sū- 
nus.-Tuktelėjęs. Nuolat kviečiamas į visus tūsus, į kuriuos save 
gerbiantis trendis tik ir svajoja būti pakviestas. Pažinojo viską 
ir visus. Geras ženklas, kad jis buvo pakeliui į „Koket“. 

Žiūrint iš Chorchės perspektyvos - aiški atstumtojo padė- 
tis. Žmonių masė buvo tarsi feodalų visuomenės atspindys. 
Kai kuriems buvo suteikta teisė įsmukti. Kai kurie vaidino 
Stokholmo teritorijose kunigaikščiūkščius. Kiti buvo karaliai, 
kaip Jet-set čiuvas. Dar kiti pardavė savo sielas kaip samdyti 
kareiviai, apsaugininkai prie durų. Juodašikniai - dugne, nu- 
sišypsojus laimei jie galėjo išsimaldauti būti įleisti. 

Vienintelis jam Žinomas būdas buvo pasiūlyti pinigų. 

Fadis skynėsi kelią. Į šoną nukasė mergaičiukes. Penkiašim- 
tinė, susukta delne. Iš pradžių apsaugininkas nesuprasdamas 
Pamatė banknotą. Nužvelgė Chorchę. - 

Įleido. 

Ankšta. 

Muzika pumpavo - kažką, kas daugiausia skambėjo kaip 
visokie mobiliųjų telefonų signalai. 

Bare vaikinų šutvė kabino dvi panas - į pagalbą buvo pa- 
sitelkę putojantįjį kibirėliuose su ledu. Panos šoko vietoje. 
Mirksėjo. Leidosi vaišinamos. 

Fadis nuėjo į barą. Nupirko du alaus. 

Chorchė laiptais nusileido į apatinį klubo pusaukštį. Pro 
didžėjaus pultą. Šįvakar grojo DJ Sonic. Paprastas čiuvas, kuris 
tapo mielu Estermalmės vaikų talismanu. Kilimas socialinių 
sluoksnių laiptais ne už kalnų. Atpažinęs šypsojosi devynias- 
dešimčiai procentų visų praeinančių pupyčių. 

Chorchė atpažino veidus. Niekas neatpažino jo. Už tai dė- 
kok Abdulkarimui ir rudajam kremui. Nepaisant to - Ch-boy 
vis dar juodašiknis. Vertė - nulis. 

Nučiupo pirmą pasitaikiusią merginą. 

Paniškas žvilgsnis. 

— Ramiai, mergyt, man tik įdomu, ar šįvakar matei Jet-set 
Karlą? 

Jokio atsakymo. Ji nežinojo, apie ką jis kalba. 

Jis klausinėjo toliau. Išdygo Fadis su dviem alaus rankose. 
Paklausė, kuo Chorchė užsiimąs. 

Jokios prasmės aiškinti. 

Šokio žingsniu nuo jo nutolo. 

Apsiklausinėjo daugiau. 

Panos įdegusios. Visi vaikinai panašūs į JW. Chorchė vaikš- 
čiojo laiptais į viršų ir į apačią. Pasilenkdavo ir klausinėdavo 
liaudies į ausį. Bandė atrodyti neutralus. Nenorėjo, kad kas 
pamanytų, jog jis dabar kabina. 

Tai truko keturiasdešimt minučių. 

Galiausiai viena mergina jam į ausį sušuko - vos girdėt per 
muziką: 

— Jis beveik visuomet „Kharmoje“. 

Chorchė minioje bandė susirasti Fadį. Nematė jo. Bandė 
paskambinti į mobilųjį. 

Negirdėjo net kviečiančio signalo - kiek šansų, kad Fadis 
išgirs savo mobilųjį fone skambant tokiai muzikai? 

Spjovė į jį. 

Išėjo į gatvę. Į viršų Sturės gatve. Fadžiui pasiuntė SMS 
žinutę: „Einu į „Kharmą“. Paskui ateik ten.“ 

Eilė prilygo organiškai masei, persirengusiai žmonių vil- 
timi. Pažeminimas dar didesnis, kai spaudžia nulio laipsnių 
šaltis — rasizmo spjūvis tiesiai į marmūzę. 

Tinkama akimirka. Tinkamas žvilgsnis. Apsaugininko ran- 
koje. Pinigai. 500 kronų. Akių kontaktas. Apsaugininko ranka 
pamoja. Įeinam. 

Chorchė viduje. Sau dar kartą pasakė: „Ch-boy, esi viduje.“ 

Perfecto. 

Jis bare užsisakė butelį „Heineken“. Žvalgėsi aplinkui. Prie 
kokteilių staliuko atpažino keletą kitų juodašiknių, kuriems 
nusišypsojo laimė. Chorchė priėjo. Jie jo neatpažino. Bet vis tiek 
buvo matyt, kad jie jaučia bendrumą, jie žino, kad jo situacija 
tokia pat kaip ir jų. Ne savo rogėse ir laimingas. 

Jie valandėlę šnektelėjo. Balais vertino panas. Garbino krū- 
tis. Apsvarstė užpakalius. Chorchė jiems pastatė po greitą 
šniurkšlę. Pasisukus į sieną. Ant kreditinės kortelės antrosios 
pusės, šniurkš/šniurkšt. Suveikė. 

Pasaulis didino tempą. Chorchė viršūnėje. 

Paklausė barmeno apie Jet-set Karlą. 

- Jokių problemų, - atsakė čiuvas prie baro, - jis visuomet 
ateina apie pirmą, stovi prie kasos ir pasitinka Žmones. 

Jet-set Karlas - kekšių dievas. 

Chorchė laukė. Imigrantai vaikinai prie kokteilių staliuko 
kabino gimnazinio amžiaus paneles iš Djuršholmo. Didžiulis 
kultūrinis šokas. Panos tikriausiai niekada anksčiau nebuvo net 
kalbėjęsi su neeuropietiškos kilmės žmogumi, išskyrus kokį 
įvaikintą berniuką iš paralelinės klasės. Bičų mąstymas papras- 
tas: visos švedės panos manęs nori ir todėl jos yra kekšės. 

Chorchė stebėjo žaidimą. Vaikinai pirko kokteilius. Stengėsi 
kaip išgalėjo. Panos gėrė ir ėmė. Tuo pat metu juos ignoravo. 
Chorchės nuomone, vienintelis juodašiknių šansas buvo, kad 
kuri nors iš pupyčių visiškai prisitvos. 

Atėjo pirma valanda. 

Vaikinas, kuris galėjo būti Jet-set Karlas, stovėjo už kasos 
prie įėjimo. Vilkėjo švarką kreidos baltumo dryžiais. Džinsus. 

Batelius su „Gucci“ sagtimi. Sveikinosi su visais gražuliais, kurie 
įeidavo. 

Visi virpesiai signalizavo: šito čiuvo niekada neapvilia pa- 
sitikėjimas savimi. 

Chorchė priėjo. 

— Sveikas. 

Jet-set Karlas nustebęs apsisuko. 

— Ar tu būsi Jet-set Karlas? 

Čiuvas iš visų jėgų bandė šypsotis. 

- Žinoma. Taip mane vadina tie, kurie mane pažįsta, - pa- 
brėžtinai ištarti žodžiai: „tie, kurie mane pažįsta“ - signalas 
Ch-boy: kad ir kas per vienas būtum, tu manęs NEPAŽĮSTI. 

— Esu daug gero apie tave girdėjęs. Ne tik tai, kad valdai šitą 
vietelę ir kad esi velniškai malonus tipas. Bet ir kitko. 

Jet-set Karlas uždėjo ranką Chorchei ant peties. Jie buvo 
tokio pat sudėjimo. 

— Atleisk, nežinau, apie ką kalbi. | 

— Esu girdėjęs apie tave ir Jontį. Pavarot mažumą gražių 
dalykėlių drauge. 


Kažkas Jet-set Karlo žvilgsnyje. Klastos kibirkštėlė. Paskui 
vėl įprastas nerūpestingasis „aš“. 

- Atsiprašau. Malonu tave matyti. Deja, turiu toliau dirbti. 
Vėliau daugiau šnektelsim. Gero vakaro. 

Chorcheliukas pavarytas. Vis vien jis kažką matė Jet-set 
vaikino žvilgsnyje. 

Chorchė Fadžiui pasiuntė daugiau žinučių. Gavo atsakymą: 
„Šįvakar nuskilo. Alachas su manimi. Važiuoju su nerealia kate 
pas ją.“ Fadis nusikabino. Sveikinimai jam. 

Chorchė su imigrantais džiūvo prie kokteilių stalo. 

Atėjo antra valanda. Kokso ekstazė baigėsi. Jis nuėjo į tualetą. 
Užsibėrė trisdešimt miligramų ledo. Įtraukė galingą šniurkšlę. 

Smūgis stuktelėjo. Fantastiška energija. Įjungta aukščiausia 
pavara. 

Išėjo į patalpą. 

Vėl priėjo prie Jet-set Karlo. 

— Ar galime valandėlę šnektelti? 

Jet-set Karlas nutaisė aiškiai nepatenkintą miną. 

— Deja, turiu dirbti. Ar galime pasikalbėti vėliau? — gesti- 
kuliavo ranka. 

Chorchė norėjo pliurpti dabar. Stipriai. 

Per vėlu. 

Chorchė pasijuto keliamas iš nugaros. Bandė apsisukti, bet 
galva buvo užlaužta. Plačios rankos. Apsaugininkų pirštinės. 

Jis rėkė. Nešamas. Lauk. 

Kvaitulio apimtas galvojo: „Kur, velniai griebtų, Fadis, kai 
jo reikia?“ 


Chorcheliukas išmestas. Jis buvo apsinešęs nevykėlis sutep- 
ta garbe. Juodašiknis „Kharmoje“ beware. Esi iš tiesų nelaukia- 
mas. Trimituok. 

Bet vieną dalyką jis žinojo - ant jo vertybių niekada vėl 
nepašiks nei jugai, nei koks jų sąjungininkas. 

Kokso stuktelėjimas kietas kaip akmuo. 

Chorchė nepasidavė. 

Tai buvo jo vakaras. 

Tai buvo projekto vakaras. 

Radovanas pedikas dar paragaus. Su Jet-set Karlu ar be Jet-set 
Karlo. Dėk ant jo. Chorchė vis vien išsiaiškins pakankamai info. 

Jam tik reikėjo daugiau pasikalbėti su Nadja. 

Iš Fadžio gavo Zlatko Petrovičiaus numerį. Chorchė jo ne- 
sėkmingai ieškojo krūvą kartų. 

Jis stovėjo Sturės aikštės viduryje. Aplinkui: dešrelėmis 
prekiaujantys diedukai, nusilakę paaugliai, šąlantys trendžiai, 
prasigėrę keturiasdešimtmečiai. 

Jis išsitraukė telefoną. Jokių naujų žinučių iš Fadžio: tai 
reiškė, kad jis pas nusikabintą paną. 

Surinko sąvadautojo Zlatko numerį. 

Šaukiamieji signalai. 


406 


Galiausiai, pirmą kartą skambinant šiuo numeriu, kažkas 
atsiliepė. 

— Alio? 

— Labas, šįvakar norėčiau mažumėlę pasilinksminti. 

— Tuomet čia pataikei. Ar turi kokį vardą? 

Chorchė nurodė Fadžio slapyvardį. 

Zlatkas atsakė: 

— All right. Žinoma, kad galėsime ką nors suveikti. 

— Puiku, noriu sutikti Nadją. 

Kitame ragelio gale tyla. 

Chorchė pakartojo: 

— Ar negirdėjai? Man patinka toji Nadja. 

— Aš nežinau, ko tu nori. Ji jau nebe pas mus. Sorry, - šaltis 
Zlatko balse buvo žvarbesnis nei šaldyta degtinė. 

— Tai kur ją tuomet galėčiau sutikti? Ji buvo tokia gera. 

— Tu valandėlę manęs paklausyk. Niekada daugiau nebe- 
klausinėk apie Nadją. Ji ne pas mus. Žinau, kas esi. Dar žodis 
apie tą prakeiktą Nadją ir mes tave suknežinsime. 

Pokalbis baigėsi - Zlatkas paspaudė raudoną mygtuką. 


Chorchė sėdėjo taksi pakeliui į Fadžio namus. Apimtas bai- 
mės. Apimtas kokso kaifo. 

Ant jo tinklainės: Paola ir Nadja. Ir kiti: Mradas, Ratkas, 
Radovanas. Jis juos sudegins. Atsilygins už save. Atsilygins 
už Nadją. Radovanas užmokės šūvio skylėmis akyse. Smurtas 
pamiškėje. Išsigandęs Paolos veidas. 

Chaotiški būties fragmentai. 

Neapykanta. 

Paola. 

Neapykanta. 

Radovanas šiknaskylė. 

Pendejo. 

Taksi vairuotojas nerimastingai žvilgčiojo į jį. 

— Ar palydėt tave į viršų, bičiuli? 

Chorchė padėkojo ir atsisakė. Paprašė taksi palaukti. 

Užlipo pas Fadį. Chorchė visuomet nešiodavosi jo būsto 
raktus — privalėjo turėti priėjimą prie ten laikomų sandėlio 
raktų, užspaudžiamų maišelių ir svarstyklių. Atidarė. Pašaukė. 
Tylu. Fadis, matyt, gavo tai, ko labiausiai norėjo. 

Į spintą. 

Chorchė žinojo, ko ieško. Fadis prieš mėnesį savo dalykėlius 
išdidžiai aprodė jam ir JW. Jis pasilenkė į vidų. 

Knisosi. 

Paėmė šratinį šautuvą. Atlaužė jį paspausdamas atlenkimo 
spyną į šoną. Įkišo du raudonus šovinius dydžio sulig nykščiais. 
Į džinsų priekinę kišenę susipylė saują šovinių. Ši išsipūtė. 

Šautuvą užsikišo už striukės. Nieko nematyt. Geri tie nu- 
pjautavamzdžiai. 

Taksi tebestovėjo apačioje. 

Kvaitulys kalė. 

Taksi užsivedant jis sutraukė paskutinius kokso miligra- 
mus. Nežinia, ar vairuotojas ką nors pastebėjo. 

Jie akseleravo greitkeliu. 


Halonbergenas. 

Besijungiančiuose balkonuose pūtė šaltas vėjas. Jis netyčia 
parvertė ten stovėjusias roges. Kaip matyti, viešnamio kaimy- 
nystėje gyveno ir įprastų šeimų su vaikais. 

Paskambino. 

Kažkas patraukė durų akutės dangtelį. Balsas iš vidaus: 

— Koks tavo vardas? 

Buvo panašu į viešnamio motušę. Chorchė tikėjosi, kad čiu- 
vas Zlatkas nebus jai prasitaręs apie jų pokalbį prieš penkias- 
dešimt minučių. Jis ir vėl nurodė Fadžio slapyvardį. Reikėjo 
ir slaptažodžio. Jis žinojo ir jį. 

Ji atrakino. Tai buvo viešnamio motušė, savo keisto įvaiz- 
džio nebuvo pakeitusi - vilkėjo švarku su praskiepu nugaroje. 
Prisidažiusi. Baisi. 

Chorchė sau už nugaros užtrenkė duris. Ėjo tiesiai prie 

reikalo: 
 —- Noriu susitikti Nadją. 

Viešnamio motušė sustingo. Šimtaprocentinis budrumas. 

Savo prasta rytųeuropietiška švedų kalba tarė: 

— Klausyk, ji nebe čia. Jei esi tas, kuris man skambino šimtą 
milijonų kartų - gali piss off. 

Netikėtas agresyvumas. Veržlus grasinimų protrūkis. 

Ch-boy jautėsi bepratrūkstąs. Sprogi kokso nuotaika paslėp- 
tomis bangomis pulsavo į jo kaktikaulio vidinę pusę. Tai buvo 
paskutinis kartas, kai serbas iš jo išsidirbinėja. 

Žengė žingsnį monstrės močios link. 

- Tu, prakeikta pyzda. Arba papasakoji, kur Nadja, arba aš 
tave prigriebsiu. 

Viešnamio motušė pakėlė balsą: 

— Kas, velniai griebtų, manai esąs. 

Balso pakėlimas neliko nepastebėtas - iš šešėlių koridoriumi 
atžingsniavo Zlatkas. 

Viešnamio motušė burnojo. Toliau žviegė, kad Chorchė 
dingtų. Kad pasigailėsiąs taip elgęsis. 

Zlatkas atsistojo trisdešimt centimetrų nuo Chorchės, iš 
burnos atsidavė šūdu, ir ramiu balsu tarė: 

— Argi ką tik tau telefonu nesakiau? Ar sunkiai suvoki? 
Liaukis knaisiojęsis. Eik tik iš čia. 

Superserbiškas stilius. Jam priminė Mradą. 

Smurtą jautė nugaroje. Kojose. Rankose. 

Chorchė išsitraukė šratinį šautuvą. 

Šūvis į Zlatką. 

Pilvo kaip nebūta. Vieto jo - žiojėjanti skylė. 

Žarnų faršas ant sienos už jo. 

Viešnamio motušė žviegė. 

Dar vienas šūvis - dingo jos galva. Smegenų substancija 
ant aksomo sotų. 

Stipri atatranka į Chorchės petį. Skaudėjo. 

Chorchė atlenkė ginklą. Įsikišo ranką į kelnių kišenę. Vėl 
užtaisė, du nauji šoviniai. | 

Koridoriumi ėjo vyras. Baltu kaip kreida veidu. Pusnuogis. 
Kelnės neužsagstytos. Ištiktas šoko. 

Chorchė šovė. Pro šalį. Gipso sienoje kvadratinio metro 
dydžio skylė. Dulkėjo. 

Jis bėgo jo link. Diedas susipainiojo savo paties nusmuku- 
siose kelnėse. 

Verkė. Maldavo. 

Chorchė stovėjo virš jo. Dvivamzdis - į vyro galvą. 

Patikrino jo kišenes. Surado piniginę. Išėmė vairuotojo pa- 
žymėjimą. 

Garsiai perskaitė: 

— Torštenai Juhansonai. Tu niekada manęs nesi matęs. 

Diedas tebegulėjo, sriūbčiojo ant grindų. 

Šiaip bute buvo tylu. 

— Duok man savo mobilųjį. Gulkis ant pilvo. Laikyk rankas 
virš galvos. Turiu sutvarkyt vieną kitą reikaliuką. 

Diedas nejudėjo. Gulėjo galvą palenkęs tarp rankų. Susirie- 
tęs į vaisiaus padėtį. 

- Švediškai nesupranti, ar ką? Daryk kaip pasakiau. Dabar. 

Diedas išsitiesė. Pasičiupinėjo kelnių kišenę. Išsitraukė mo- 
bilųjį. Padavė jį Chorchei. Vėl užsidėjo rankas ant galvos. 

Chorchė darkart: 

— Tu niekada manęs nematei. 

Jis patikrino kekšių kambarius. Viename iš jų prie sienos sė- 
dėjo susigūžusi mergina, galva tarp kelių - tai nebuvo Nadja. 

Chorchė išėjo į koridorių. Stengėsi nežiūrėti į kūnus. Žengė 
tiesiai per chaosą. Į virtuvę. 

Ši buvo nešvari. Balto medžio staliukas ir kėdė plieno vamz- 
džių rėmais bei minkšta sėdyne. Visur kavos dėmės. Ant šaldytu- 
vo reklaminiais socialdemokratų rinkimų kampanijos 2002-ai- 
siais magnetais prilipinta Halonbergeno picerijų reklama. 

Ant stalo stovėjo nešiojamasis kompiuteris. Kaip Chorchė 
ir įtarė. 

Nuostabu buvo tai, kad jis įjungtas. Chorchė atsisėdo ant 
kėdės. Kompiuterio laidas sienoje. Klausimas: jei jis jį ištrauktų, 
ar baterijos funkcija aktyvuosis, ar jis nusės? 

Chorchė nebuvo didelė kompiuterių žiurkė. Bet vieną daly- 
kąjis žinojo: jei kompiuteris mirtų, esama rizikos, kad prireiktų 
kokio nors slaptažodžio norint vėl jį įjungti. Galėtų supisti visą 
reikalą, jeigu jis vėl į jį nejeitų. 

Pasvarstymai nuo kokaino išpampusiomis smegenimis: 
bute jis negalėjo pasilikti ilgiau nei keletą sekundžių. Ar jis 
prie ko nors lietėsi? 

Ne. 

Tada surizikavo - ištraukė laidus. 

Dievas Chorchės pusėje. 

Kompiuteris vis dar įjungtas. 

Jis bėgo laukujų durų link. Per koridorių. Buvo bededąs ran- 
ką ant durų rankenos, kai pasigirdo telefonas. „Sony Ericsson“ 
signalas „Old Phone“ - skambėjo kaip senoviškas sukamasis 
telefonas. Tai kažkieno mobilusis. Sekso pirkėjo, viešnamio mo- 
tušės, sąvadautojo arba kokios nors prostitutės. Jis žvilgtelėjo 
į plikojo dėdulės. Šis neskambėjo. Chorchė klausėsi. Pastebėjo 
kraują. Substanciją ant sienų ir grindų. Galiausiai išgirdo. Gar- 
sas sklido iš sąvadautojo kišenės. 

Vienoje rankoje jis laikė šratinį šautuvą. Kitoje - kompiuterį. 
Sunku išmanevruoti. Jis padėjo kompiuterį ant žemės. Čiupte- 
lėjo už sąvadautojo švarko kišenės. Aiškūs virpesiai. 

Ištraukė telefoną. Ekrane raidžių kombinacija: JSK. Galėjo 
būti tik vienas asmuo - Karlas velnio išpera. 

Chorchė atsiliepė: 

— Yes. 

— Sveikas, čia aš. Ar gali įsodinti tą dideliais papais į taksi 
mano namų link? 

Chorchė abstulbęs. Čiuvas, matyt, prisiliuobęs. Ką jam sa- 
kyti? Bandyti pamėgdžioti Zlatką? 

Vietoj to jis kaip tik galėjo geriau sumurmėjo: 

— Deja, ji ne čia. 

— Velnias, kaip gaila. 

Vienintelė mintis: jis privalo pasakyti ką nors protinga. Ką 
nors, kas kur nors nuvestų. 

- Ė, klausyk, kada dabar įvyks kitas didelis reikalas? 

— Turėtum žinoti, organizatoriau. Dvidešimt devintą, po 
dviejų savaičių. Ar tos su papais tikrai ten nėra? - Jet-set Karlas 
vapėjo prasčiau nei profesionalus boksininkas po nokauto. 

Chorchės galvoje baisiausiai geniali idėja: 

— Deja, ne. Klausyk, dar vienas dalykas. Buvo vyrukas čia 
šiandien, kuris būtinai turi ateiti dvidešimt devintą. 

— Baik tu. Nieko nebus. 

— Nagi, po velnių. Su Nenadu dėl jo sutarta. Norėjau, kad 
ir tu žinotum. Jo slapyvardis Danielis Kabrera. 

— Hm, ar tau reikia kodo? 

— Taip, būtų nerealu. Ar gali atlikti persiuntimą? 

- Klausau. Kalbi kaip tikras advokatas. Žodį siunčiu dabar. 
Susiskambinsim. 

Chorchė įsikišo mobilųjį į kišenę. Šautuvas po striuke. Kom- 
piuteris rankoje. 

Jis greitai užmetė žvilgsnį į kūnus. Pykino. 

Manė, kad buvo atbukęs nuo visų vaikystėje matytų smurto 
vaizdajuosčių. Iš tiesų buvo priešingai: dėl viso šūdo, matyto 
per televizorių, jis jautėsi dar blogiau. Arba tai buvo tik kokso 
bangos poveikis. 

Užsismaukė megztinio rankovę ant rankos, kad galėtų su- 
imti laukujų durų rankeną. Jokia CSI komanda neras jo nykščio 
atspaudų. 

Jis išėjo. Jautė, kaip kišenėje sutirtėjo Zlatko mobilusis -Jet- 
set Karlo SMS. 

Lauke buvo tamsu. 

Halonbergenas by night. 

Nė gyvos dvasios. 

JW buvo pakeliui į Meno salą. „Manx Airways“ skrido šešis sy- 
kius per dieną. Iš „Heathrow“ užtruko daugiau nei valandą, kol 
atsidūrė oro uoste prie Daglaso, pagrindinio salos miesto. Prie- 
šingai nei skrendant su „RyanAir“ buvo patogu, gera, gražu. 

Jis vis dar išgyveno euforiją — dėl kiekio, kurį bus galima 
gabenti iš Vorikšyro grafystės. Kainų daryba ir į viršų šaunan- 
čios kreivės. K ekonomikai — saulėta ateitis. Arabo idėjos bus 
įgyvendintos. JW taps pasiturinčiu vyru. 

Prieš dvi dienas Londono viešbutyje jis susitiko su Nenadu. 
Vyru, kuris buvo Abdulo viršininkas, lenkiančiu visai kitokį 
stilių nei arabas. Geras jausmas išvysti mitų apipintą/slapuką 
šefą. Priartėti prie viršūnės. 

Derybos su Nenadu ir anglais pavyko gerai. Jie sėdėjo vie- 
noje viešbučio konferencijų salių. Nenadas iš pradžių buvo 
užrezervavęs vieną kambarį, bet pirmas dalykas, kurio paprašė 
britai, buvo pakeisti patalpą. Nenadui tai patiko - saugumo 
suvokimas geresnis nei Abdulkarimo. 

Derybų salė buvo apstatyta rokoko baldais. Kambario vidu- 
ryje stovėjo elipsės formos riešutmedžio stalas, ant sienų kabojo 
krištolo kandeliabrai, skleidžiantys ramią šviesą. Atrodė kiek 
kitaip nei Abdulkarimo svetainė. 

Anglai priminė futbolo chuliganus. Toli gražu ne Kriso 
stilius, vyruko, pasitikusio JW, Abdulkarimą ir Fadį pakavimo 
fabrike. Tas, kuris sprendė, buvo apie penkiasdešimties, žilais 
atgal sušukuotais plaukais ir kasdiene apranga: „Paulė:Shark“ 
pikė, „Burberry“ striukė ir „Prada“ kelnės. Randuotas veidas ir 
ramus žargonas. Nuo jo dvelkė valdingu pasitikėjimu savimi. 
Antrasis buvo tuktelėjęs, bet savo dydžio nemaskavo plačiais 
drabužiais, ir tai, kad „Pringle“ megztinis spaudė vyro rinkes 
aplink juosmenį, darė lengvai juokingą įspūdį. Bet po man- 
dagumo frazių tas įspūdis išsyk dingo - tešlius buvo kietas 

kaip titnagas genijus. JW sėdėjo su sąsiuviniu ir skaičiuotuvu 
priešais. Tešlius viską skaičiavo makaulėje. 

Jie derėjosi dėl prekių kainos, dėl kokybės, siuntimo bei 
apmokestinimo būdų. Jie peržvelgė riziką kontra įplaukas. 
Muitinė, narkotikų policija, konkuruojantys tinklai, įmonės, 
galimos naudoti kaip priedanga. Būdai, užtikrinantys, kad nė 
viena šalis nebūtų išdurta. Kas atsitiktų, jei kilogramai prading- 
tų pakeliui. Kas atsakingas už krovinių siuntimą? 

Britai buvo atsargūs. Žaidė kliaudamiesi nusistovėjusiomis 
taisyklėmis, kurios atrodė apmąstytos. Po dviejų valandų Ne- 
nadas paprašė pertraukos. 

Jie užlipo į Nenado kambarį. Palygino derybų poziciją su 
savo skaičiavimais. Sandorį, kurio norėjo Nenadas, sudarė 
devyniasdešimties procentų grynumo kola kopūstų galvose 
po mažiau nei tris šimtus penkiasdešimt už gramą. Tikriausiai 
bus du konteineriai, po tūkstantį penkis šimtus kopūstų galvų 
kiekviename. Penki šimtai viršutinių be k saugumo sumetimais 
vengiant nuobodžių muitinės ir higienos inspekcijos kontro- 
lės. Suma: du tūkstančiai ledo pripildytų kopūstų galvų. Pen- 
kiasdešimt gramų vienoje daržovėje, tai yra šimtas kilogramų 
kokaino, kuris bus vežamas sunkvežimiais ir keltu. Šioks toks 
kyšis pervežimo įmonei, kad konteinerius būtų galima atskirti 
nuo tų, kuriuose paprasti kopūstai, be to, į juos reikėtų dažniau 
užmesti akį; ir tam tikri kyšiai tikriesiems kopūstų tiekėjams. 
Švedijoje jiems reikėjo padengti vežimo, sumažintos konteine- 
rių kontrolės bei nuolatines pardavimo ir platinimo išlaidas. 
Anglų kaina: tarp trisdešimties ir keturiasdešimties milijonų. 
Kaina Stokholmo gatvėse po diskontuoto kainų numušimo: 
tarp septyniasdešimties ir aštuoniasdešimties milijonų. Nee- 
esveikai geras pelnas. 

Po pusantros valandos kambaryje Nenadas apsisprendė. 
Be abejonių, sandoris vertas investicijų. Jis nubrėžė apatinę 
mažiausią įsivaizduojamą kainą ir galimą aukščiausią, atsi- 
žvelgdamas į saugumo lygmenį. 

Jie nulipo. 

Tęsė derybas su britais. Atmosfera gera. Britų požiūris buvo 
toks - jūs žinote, kad niekur kitur nesudarysite geresnio san- 
dorio. Tai jiems teikė psichologinę persvarą. Tai jiems davė 
dvasinės galios. 

Derybos užsitęsė, jie sėdėjo dar dvi valandas. JW pavargo 
nuo visų skaičių, svarstymų ir skaičiavimų. Tuo pat metu jam 
visa tai ir patiko. 

Antrą valandą šalys priėjo preliminarų susitarimą. Įtampa 
atslūgo. Nenadas paspaudė ranką senesniajam derybininkui. 
Jie žvelgė viens kitam giliai į akis - garbės kodeksas patvirtino 
susitarimą. 

Jie susisieks kitą dieną dvyliktą valandą dėl patvirtinimo, 
ar pirkinys praėjo. 

Nenadas ir JW susėdo viešbučio bare su pianinu. 

Jugas užsakė dvi konjako. 

— Dėkui už pagalbą, JW. Mano komplimentai bus išreikšti 
Abdulkarimui. 

— Ačiū už galimybę dalyvauti. Buvo labai įdomu. Manau, 
kad galiausiai susukome gerą sandorį. 

— Aš irgi taip manau. Kai čia išgersime po savo taurę, aš 
suderinsiu tam tikrus skaičius su Stokholmu ir, tikiuosi, visas 
reikalas bus palaimintas. 

— Kieno? 

— JW, kartais geriausia neklausinėti. 

JW neatsakė. Jis yra matęs tą pačią akmeninę išraišką Ab- 
dulkarimo veide, kai kalba pakrypdavo apie jo šefą - arabas 
niekuomet nėra minėjęs Nenado, nors JW ir zyzė. Nė su ži- 
buriu nerasi sąsajų narkotikų prekeivių hierarchijos sluoks- 
niuose. 

— Dar vienas dalykas. Tu niekuomet manęs nebuvai sutikęs. 
Manęs nepažįsti. 

Nešauki manęs bare. Niekuomet niekam nemini mano vardo. 

JW suprato. Linktelėjo. 

- Jeigu tai padarysi, bus labai liūdna, - rimtai tarė Nenadas. 

— Viskas gerai, aš suprantu. Iš tikrųjų. Suprantu. 

Lėktuvas buvo mažas. Abi eilės vienos sėdynės pločio. 

JW buvo priverstas išjungti savo telefoną. Neturėjimas kur 
dėtis erzino. Jis galvojo apie policijos darbą. Ar jie ką nors iš- 
kapstė? Gal jie susisieks jam grįžus namo? Jei ne, gal reikėtų 
paskambinti mamai ir papasakoti? Ji atrodė taip toli. Bengtas 
regėjosi dar labiau atitolęs, bedingstantis iš vaizdo. 

Lauke vyravo pilkas angliškas oras. Jis net jūros po lėktuvu 
nematė, nors skrido žemai. 

Kapitonas raportavo: ant žemės dvylika laipsnių. 

Leisdamasis lėktuvas perskrodė rūką. 

Lynojo. 

Iš apačios išniro sala. Kalvota ir įsisupusi į sprogstančius 
medžius. 


JW Meno saloje. Jis sudėlios planą. 

Daglasas buvo pakrantėje. Itin britiškos atmosferos miestas. 
Visur knibždėjo viešbučių, bankų, finansinių institutų. Šiaip žmo- 
nių nebuvo daug: žiemą ne sezonas, gatvėse vien bankininkai ir 
finansų srities tipai. Gerai apsirengę, pasiturintys ir gerai supran- 
tą Meno salos žaidimo taisykles - tai bankų slaptumo rojus. 

Žinoma, Europoje buvo kitų ne prastesnių vietų: Liuksem- 
burgas, Šveicarija, Lichtenšteinas, Normandų salos. Bet minusas 
tas, kad tos vietos kėlė įtarimų. Mokesčių liaudis ir ekonominių 
nusikaltimų stebėtojai išsyk reaguodavo į sąskaitas, esančias 
tokiose šalyse. Meno sala buvo diskretiškesnė, bet vadovavosi 
neką mažiau privilegijuotomis taisyklėmis. 

Ofšorinės jurisdikcijos esmė: turi būti paprasta įsteigti ben- 
drovę, stiprus įmonių slaptumas, dar stipresnis bankų slaptu- 
mas ir, savaime suprantama, mokesčių laisvė. 


JW nakčiai apsistojo mažame viešbutyje. Servisas top of line, 
kiekvienas personalo darbuotojas sveikindamas jį atvykusį 
kreipėsi pavarde. Gražu. 

Jis ėjo krantine į pagrindinę „Central Union Bank“ kontorą. 
Susitikimas su Darenu Belu, senior associate, buvo rezervuotas 

prieš mėnesį. Pasak patikimų šaltinių: Darenas Belas yra tas 
asmuo, kuriuo galima pasikliauti. 

: Namas, į kurį jam reikėjo patekti, buvo žavesio viršūnė. 
Buvo matomas net per šimtą metrų. Apatiniai dešimt metrų 
buvo vien iš stiklo. Taigi eskalatorius į kitus aukštus, keletas 
milžiniškų Benjamino fikusų ir pilkosios „Ligne Roset“ sofos 
buvo aiškiai matomos iš išorės. JW įėjo pro trijų metrų aukščio 
sukamąsias duris. Prisistatė registratūroje. 

Jis apsidairė. Ant plonų vąškarų kabojo stiklo ir chromuoto 
metalo apšvietimo struktūros. Marmuro grindys. „Ligne Roset“ 
sofos — tuščios. Jis galvojo: „ Ar sėdi kas nors kada nors ant jų?“ 

Nėra laiko daugiau mąstyti. Iš lifto išėjo vyras ir prisistatė 
JW. Tai buvo Darenas Belas. 

Apsirengęs nepriekaištingai: pilkas kostiumas su dviem sa- 
gomis, šilko nosinaite kišenėje ant krūtinės, mėlyni marškiniai 
baltais dryžiais ir auksinėmis sąsagomis. Kaklaraištis, raštuo- 
tas skersais raudonos, pilkos bei mėlynos spalvos dryžiais ir 
surištas labai anglišku plonu mazgu. „Church“ batai, puošti 
brogue raštu. JW toks stilius patiko: trumpai ir aiškiai tariant — 
maksimaliai corporate. 

Jis pats buvo apsirengęs ne taip formaliai. Naujasis klubinis 
švarkas ir balti marškiniai po apačia, be kaklaraiščio. Mūvėjo 
juodas medvilnines kelnes su kloste. Korektiškai, bet paprastai 
ir visiškai teisingai: klientas turi būti apsivilkęs paprasčiau už 
patarėją. 

Jie pakilo liftu į viršų. Šnekučiavosi. Darenas Belas kalbėjo 
airišku dialektu - personifikuotas mandagumas ir supratingos 
akys. 

Konferencijų kambarys buvo nedidelis, vaizdas pro langą 
vėrėsi į užutėkį. Ant sienos kabojo du impresionistiniai pa- 
veikslai. Buvo rūkanota diena. Darenas Belas juokavo: 

— Welcome to the typical Isle of Man-soup. 

Darenas paprašė JW papasakoti apie savo poreikius. 

Jis paaiškino, ko jam reikia. Kai ko JW neturėjo galimybės 
papasakoti iki galo. Svarbiausia, jis galėjo paaiškinti, kad jam 

reikia slaptos sąskaitos, į kurią paprastai galėtų būti pervedami 
pinigai. Gerai būtų iš įmokų internetu. Arba grynaisiais, tie- 
siai į „Central Union Bank“ kontorą Didžiojoje Britanijoje. Be 
to, reikėjo dviejų bendrovių čia, vietoje, Meno saloje. Vienos 
bendrovės pagrindinė veiklos sritis būtų finansavimo spren- 
dimų priėmimas mažoms ir didelėms bendrovėms. Antrosios 
veikla kol kas nebūtų vykdoma, bet ji turėtų būti pasiruošusi 
aktyvuotis per trumpą laiką. Abiejų bendrovių savininkai — 
konfidencialu. Bendrovėms reikėtų įslaptintų sąskaitų banke. 
Galiausiai - finansavimo bendrovė turėtų galėti pateikti doku- 
mentaciją dėl paskolos akcinei bendrovei Švedijoje. 

Darenas Belas žymėjosi. Linksėjo. Viskas įmanoma. Salos 
taisyklės leido beveik viską - jis pamąstys dėl pasiūlymo. Pa- 
prašė JW sugrįžti rytoj. 


Kitą dieną JW vėl sėdėjo pas Dareną Belą. Bankininkas ta 
pačia apranga, išskyrus marškinius. Tai įspūdį pablogino. JW 
knietėjo: „Kodėl jis bent jau kaklaraiščio nepasikeitė?“ 

Darenas ant stalo padėjo keletą išspausdintų „Power Point“ 
lapų. Skaičiai, grafikais pavaizduotos pervedimo galimybės, de- 
pai, pervedimo išlaidos. Paaiškino, ką išsiryškinęs per pastarąją 
parą. Čia vietoje - dvi bendrovės, turinčios sąskaitas. Visiškas 
savininko įslaptinimas, atsižvelgiant į salos jurisdikciją. Dar 
viena sąskaita, priklausanti JW, be galimybės kam nors kitam, 
išskyrus tą, kuris turi suteiktą skaičių kombinaciją, prie jos 
prieiti. Galiausiai jis padėjo parengtus užpildyti finansavimo 
sutarties, paskolos sutarties, depų sutarties, slaptumo sutarties, 
įgaliojimo ir atstovavimo sutarties projektus. Sąskaitų kainos: 
pusė procento nuo metinės pervestos sumos, minimalus mokes- 
tis - tūkstantis svarų sterlingų per metus. Bendrovės: keturių 
tūkstančių svarų sterlingų vienkartinis atlygis už kiekvieną. 
Trys tūkstančiai nuolatiniams mokesčiams kasmet sumokėti. 
Paskolos dokumentacija: keturi tūkstančiai svarų sterlingų. 
Viską sudėjus: mažiausiai du šimtai tūkstančių kronų iš JW. 

JW galvojo: „Darenas Belas turi velniškai gerą darbą.“ 

Darenas atrodė patenkintas. 

— Man regis, kad viskas savo vietoje, sere. Vienintelis da- 
lykas, kurio mums reikia, tai pavadinimų jūsų bendrovėms 
pasiūlymai. 

JW jautė didžiulį pasitenkinimą. Džonai Grišemai - eik 
miegoti. Čia viskas iš tikrųjų. Greitai JW bus savo paties pinigų 
plovimo sistemos savininkas. Fantastiška. 

Mradas „Žiedo“ centre. Maisto prekių parduotuvėje ICA. Ruo- 
šėsi visai dienai su Luvisa, ji kaip tik rytoj. 

Nemiegojo visą naktį. Vien tik galvojo apie šią dieną ir savo 
ateitį. 

Reikia apsipirkti. Paprastai jo namuose maisto spintelė, 
šaldytuvas ir šaldiklis žiojėdavo tušti. Tik baras pilnas. Bet nuo 
tada, kai teismas patvirtino teisę matytis su Luvisa, Mradui 
tapo svarbu būti geru tėvu. Nevalgyti namuose - buvo naujas 
jo saviinstinktas. Tačiau kai būdavo Luvisa, jis bandydavo 
gaminti pusryčius, pietus ir vakarienę. 

Negalėjo prisiminti, kada paskutinį sykį buvo pirkęs tiek 
maisto. 

Raudonas pirkinių krepšelis vienoje rankoje. Produktų są- 
rašas - kitoje. Sunku rinktis mitalą ir tuo pat metu Žiūrėti į pro- 
duktų sąrašą. Viena ranka užimta sąrašu, kita reikia imti - kuria 
laikyti krepšelį? Mradui gimsta verslo idėja: gaminti pirkinių 
sąrašo laikiklius krepšeliams. Kad atsilaisvintų viena pirkėjo 
ranka prekėms rinkti. Gal žnyplytes, kuriomis galima būtų pri- 
sitvirtinti sąrašiuką. Gal net mobilųjį? Šalia nuolaidų reklama. 
Mradas generavo idėjas. 

Jis krovėsi toliau: makaronai, pomidorų padažas, naminiai 
„Scans“ mėsos kukuliai, pomidorai - daržovės irgi svarbu. Jis - 
taps naudingu tėčiu. 

Galvojo apie kitą savo sąrašą - privalo užsitikrinti savo ir 
Luvisos gyvenimą. Užkirsti kelią rizikai. Apsaugoti Luvisą. 
Padaryti taip, kad ji persikraustytų. Apsaugoti savo kailį. Jis jau 
buvo pardavęs savo automobilį ir pasikeitęs mobilųjį. Šią savai- 
tę buvo metas įsigyti geresnę apsauginę liemenę, susimedžioti 
pašto dėžutės adresą ir ištirti namų signalizacijos rinką. 

Joir Nenado paktas atrodė rimtas. Radovanas pajus jį sulen- 
dant sau tiesiai į subinę. Pasigailės juos išspyręs. Radovanas turi 
pasimokyti serbiškų manierų. Prašau, vaizduok kietuolį, bet 
nenuvilk savo draugų. Kas, velniai griebtų, jis manėsi esąs? 

Mradas ieškojo gero deserto. Slankiojo tarp šaldiklių ir pyra- 
gaičių skyriaus. Ledai ar pyragėliai - čia tai bent klausimas. Ne, 
jis negalėjo imti ir nupirkti nenaudingų dalykų. Apsisprendė 
dėl vaisių salotų. Krovėsi apelsinus, obuolius, kivius ir bana- 
nus. Pats savimi stebėjosi - juk jis fantastiškas. 

Jautėsi svetimas tokio tipo aplinkoje. Keista - toks pat ne- 
tikrumas, kuris apimdavo Žmones, iš kurių jis reketuodavo 
babkes, spausdavo prisipažinimus, grasino gyvenimu, jį ap- 
imdavo pačiose paprasčiausiose vietose. Maisto parduotuvėse, 
picerijoje, gatvėje. Atrodė, kad Žmonės į jį spokso, kad jie per- 
mato jį kiaurai. Žvelgia į purviną pilietį, kriminalinį parazitą, 
blogą tėtį. 

Ir vis tiek, žvelgdamas į juos, Žmones parduotuvėje, matė, kad 
tai jiems reikėjo prisipumpuoti savo gyvenimus. Išgyventi įtam- 
pą, patirti stimulą. Pajusti adrenalino protrūkį „Pancrease“ ringe. 
Serotonino bangą knežinant kieno nors nosį. Bilsnų garsą, lyg į 
sausą lentą, kai du priekiniai kumščio krumpliai prisiliečia prie 
nosies kremzlinės dalies. Mradas žinojo, ką reiškia gyventi. 

Jis vartė žurnalą apie mobiliuosius telefonus, kurį pasiėmė 
iš laikraščių stovo prie kasų. Nauji subtilumai: televizija mobi- 
liajame, mokėk mobiliuoju, pornografija mobiliuoju. 

Kažkas ištarė jo vardą. 

— Mradai, ar čia tu? 

Mradas pakėlė akis. Išsyk gėdijosi. Skaitinėti veltui, užuot 
nusipirkus. 

Gėdinga. 

— Kaip gyvenimas? 

Mradas bičą atpažino. Nebuvo jo matęs amžinybę. Senas 
bendraklasis iš Sioderteljės, Martinas. Klasės šviesuolis. 

— Martinai, malonu tave matyti. 

— Velnias, Mradai, metų metus nesimatėm. Gal buvai klasės 
susitikime, palauk, kada jis buvo? 

Susitikimas: praėjus dešimčiai metų po to, kai Mradas baigė 
devynias. Tuomet jam buvo dvidešimt šešeri. Iš pradžių ketino 
spjauti ir neiti. Paskui nusprendė jiems parodyti. Mušeika, 
kurio jie nekentė, tebebuvo mušeika. Bet vienas skirtumas — 
dabar jis uždirbo riebaus pinigo. Likus valandai jis kartu su 
Ratku sėdėjo aludėje netoliese. Susivertė tris didelius alaus ir 
dvi pilnas viskio. Tik tada jautėsi galįs eiti. 

— Žinoma, susitikimas. Tas. Ką tu dabar dirbi? 

Mradas norėjo nukreipti kalbą. Klasės susitikimas baigėsi fias- 
ko: jis susimušė su dviem senais provokatoriais. Niekas nebuvo 
pasikeitę - jie vis dar buvo užsisėdę. Nesuprato, kuo jis tapęs. 

— Dirbu teisme, - atsakė Martinas. 

Mradas nustebęs. Martinas žalia neperpučiama striukele, 
nutrintais džinsais, „Von Dutch“ kepuraite su snapeliu. Atrodė 
jaunas, atsipūtęs. Ne teisininko tipažas. 

— Įdomu. Esi teisėjas, ne? 

- Taip, dirbu teisėjo padėjėju Svėjos apygardos teisme. Ape- 
liacijos, žinai: Labai daug darbo. Žiauriai trūksta darbuotojų, 
ariam kaip jaučiai. Nieko keista —- šešiasdešimties valandų 
darbo savaitė. Mes tik palaikome teisėsaugą šalyje. Tai juk 
visai nesvarbu. Visiškai. Kartais įdomios šios šalies vertybės. 
Amerikėj akademikai visai kitaip vertinami. Nea, teismai nieko 
verti. Rimtai kalbant, visiškai nesveika. Uždirbčiau trigubai, jei 
pereičiau į biurų klerkus. 

— Tai kodėl nepereini? 

Martinas atsmaukė „Von Dutch“ kepuraitę su snapeliu. 

— Kažkaip išėjo, kad aš šituo tikiu. Veiksniais teismais, teismų : 
sistema, kurioje dirbantys geriausi teisininkai užtikrina teisinę 

valstybę. Tai galimybė žmonėms aukštesnei instancijai pateikti 
persvarstyti jų nuosprendžius ir nutartis. Greitesni svarstymo 
tempai nepaliekant klaidų, apgalvoti ir vieningi nuosprendžiai. 

Mradas tikėjosi, kad jam nereikės pasakoti apie save. Jis 
tarė: 

— Džiaukis, kad gali dirbti tai, kuo tiki. 

— Nežinau, ar jau betikiu. Turiu galvoje, mes konvejeriu 
teisiame žmones, bet jų daugėja kaip ant mielių. Nusikaltimai 
tapo sunkesni, jų daugiau, jie rafinuotesni. Policija nesuspėja. 
Mes juos kaip galima greičiau nuteisiame, bet po dvejų metų 
jie vėl sugrįžta, mažumą atsėdėję ir laisvi. Dažnai jie vėl įvyk- 
do lygiai tokį pat nusikaltimą, už kokį buvome nuteisę. Ar jie 
pasikeičia? Nė velnio. Greitai, kad mane perkūnas, šitą miestą 
perims gaujos. Gal joms reiktų pasiūlyti savo paslaugas. Ge- 
resnis atlygis. Cha cha. Beje, ką pats dirbi? 

Mrado galvoje: „Va ir atėjo toji minutė.“ Kas atsakoma teisėjui 
į šį klausimą? Kažkuria prasme Mradui čiuvas patiko. Tuo pat 
metu jis jautė: bereikalinga kalbėtis su asmeniu, kuris yra įstaty- 
mo fanatikas, jei jis užuostų Mrado biznį, būtų daug triukšmo. 

— Užsiimu tikmedžiu, - galvojo: „Pavarau įprastą reikalą — 
šiaip tai jau vadovauju tokiai įmonei. Nors apyvarta ir nesiekia 
šimto tūkstančių per metus, bet vis tiek, ideali priedanga.“ 

— Ar stalius būsi? 

— Panašiai. Daugiausia importuoju. 

Mradas staiga panoro liautis kalbėjęs, daugiau nebemeluoti. 
Jis įsidėjo žurnalą apie mobiliuosius telefonus į savo pirkinių 
krepšelį. Žengė kasų link. 

— Martinai, malonu buvo šnektelti, jau turiu eiti. Susitinku 
savo dukterį. 

Martinas šypsojosi. Užsismaukė kepuraitę vėl žemai ant 
kaktos. Atrodė madingai. 

Jie paspaudė viens kitam ranką. Mradas atsistojo eilėje prie 
kasos. Galvojo: „Čiuvas kasdien teisia tokius kaip aš. Pagalvok, 
jei tik jis Žinotų.“ 

Martinas dingo parduotuvėje. 

Mradas negalėjo liautis knisęsis: „O ką, jeigu jis jau žino. 
O ką, jeigu jis tik buvo mandagus. Velnias, gal reikėtų baigti. 
Savo paties labui. Luvisos labui.“ 

Tuo pat metu jame rėkė kitas balsas: „Kas toks būsi pabai- 
ges? Kas tu toks, jei net neatsilyginsi Radovanui? Nulis.“ 

Martinas iki devintos klasės gyveno toje pat gatvėje kaip ir 
Mradas. Po to jis išsikraustė į geresnį kvartalą - į šiaurę nuo 
miesto. 

Jis Mradui priminė mokyklos laikus. Mradas su savo tėvais 
į Švediją atvyko būdamas trejų. Darbo jėgos imigracija. „Sa- 
ab-Scania“. Sioderteljei reikėjo žmonių. Švedija prieš keletą 
metų buvo panaikinusi vizų režimą jugoslavams. Sioderteljėje 
knibždėjo graikų, suomių, italų, jugų. Vėliau ėmė plūsti sirai 
ir turkai. Tais laikais jugai laikėsi išvien. Jokio skirtumo tarp 
serbų, kroatų ir bosnių. Tito buvo jų herojus. Kaip jie apsiriko. 
Naivūs. Patiklūs. Manė, kad galima pasikliauti kroatais ir bos- 
niais. Šiandien Mradas net nemyžtų ant degančio bosnio. 

Tai buvo vadinama milijono projektu. Ir visi sunkiai dirbo. 
Mradas užsiėmė savo reikalais. Kasdien jis ką nors primušdavo 
arba kas nors prikuldavo jį. Jie visuomet buvo agresyvūs, gin- 
kluoti. Jų daug. Jis susiimdavo. Niekada nieko nepasakodavo 
namie. Pasigaląsdavo krumplius. Išmoko būti priluptas. Visų 
pirma išmoko prikulti. Šutfaitingo pradžiamokslis — spirk į 
blauzdikaulį, trenk į pilvą, kąsk, draskyk, taikyk į akis. Jau 
tuomet jis buvo tapęs kovos triukų meistru. Bjaurių užlaužimų 
karaliumi. Sioderteljės asmenybe. 

Buvo gerbiamas. Varė savo paties vagą. Niekas nestojo jam 
skersai kelio. Po devintos klasės niekuomet nieko nebesusitiko 
iš pagrindinės. Paskui jis krimto elektros ir telefono mokslus 
„Ericsson“ priklausančioje gimnazijoje prie Telefono aikštės. 
Metė antroje klasėje ir pradėjo dirbti apsaugos darbuotoju prie 
durų. Po to tiesiu taikymu aukštyn jugų karjeros laiptais. Ir 
dabar jis pasieks viršūnę. 

Mradas pažiūrėjo į kasininkę. Galvojo: jeigu būtų tikras 
tėtis, turėtų nuolatinio ICA pirkėjo kortelę. Tačiau jis išsitraukė 
pluoštą banknotų. Šimtinių pluoštus. 

Kasininkei neįdomu. 

Jis matė Martiną stojantis į eilę. 

Nusisuko. 


*Xkxk 


ATASKAITA 
(Slaptai, atsižvelgiant į Įslaptinimo įstatymo 
9 skyriaus 12 paragrafą) 


— Projektas „Nova“ - 
Apskrities kriminalinės tarnybos sutelktos 
pajėgos prieš organizuotą nusikalstamumą 


Su Balkanais susijęs nusikalstamumas Stokholme 


Ataskaita nr. 9 


Aplinkybės 

Ši ataskaita remiasi Specialiųjų gaujų pajėgų ir 
Normalmės policijos ekonominės slaptojo sekimo 
grupės, bendradarbiavusios su apskrities krimina- 
linės tarnybos sutelktomis pajėgomis prieš orga- 
nizuotą nusikalstamumą Stokholme (vėliau bendrai 
įvardijamos kaip sekimo grupė), ataskaitomis bei 
pranešimais dėl įtarimų. Naudoti šie metodai: 
apžvalga pasitelkiant Stokholmo policijos su- 
kauptą patirtį, informacijos rinkimas iš asmenų, 
priklausančių nusikalstamiems tinklams, vadina- 
mųjų ožių, slaptas techninis pasiklausymas bei 
atitikmenų ieškojimas reikiamuose registruose. 


Ataskaita dėl dviejų asmenų, priklausiusių vadi- 
namajai jugoslavų mafijai, tai plačiau aprašyta 

ataskaitoje nr. /, (toliau vadinamai organiza- 
cija), žmogžudystės. 


Šių metų kovo 16 dieną viename bute Halonbergene 
buvo rasti du negyvi asmenys. Esama rimto pagrindo 
įtarti įvykus žmogžudystę. Sekimo grupė nustatė, 
kad jų gyvybė atimta panaudojus fizinį smurtą. Se- 
kimo grupė ilgą laiką planavo stebėti šį butą, nes 
buvo įtarimų, kad jame vykdoma viešnamio veikla. 
Nužudytų asmenų mirties data ir laikas —nakties 
metas, kovo 15 diena tarp 03 ir 05 valandos. 
Abiejų žuvusiųjų mirties priežastis buvo šūvis 
stambaus kalibro šratais į pilvą, taip pat į gal- 
vą. Organinė medžiaga buvo išsiųsta į Valstybi- 
nę kriminalinės technikos laboratoriją analizei 
atlikti. Ginklas, šratinis šautuvas, didžiausia 
tikimybė, kad „Winchester“ tipo, vienašūvis, 12 
modelio, kal. 12x80, negalėjo būti identifikuotas. 
Buvo pradėta asmenų Halonbergene apklausa. Dėl 
nusikaltimo laiko, tikėtina, labai mažai žmonių 
nemiegojo ir apylinkėse pastebėjo įtariamuosius. 
Sekimo grupė įtaria, kad nusikaltimai susiję su 
vidiniais koniliktais organizacijoje. 


Pranešama, kad ir moteris, tikriausiai dirbusi 
prostitute anksčiau minėtame viešnamio bute, nuo 
šių metų kovo 13 dienos yra dingusi. 


Nariai 

Zlatkas Petrovičius: sąvadautojas, tiesiogiai 
pavaldus Nenadui Korhanui (kuris savo ruožtu 
pavaldus Radovanui Kranjičiui, aprašomam atas- 
kaitoje nr. 7), asmens kodas 700712-9131, gimęs 
buvusioje Jugoslavijoje, dabartinėje Serbijoje 
ir Juodkalnijoje. Į Švediją atvyko šešerių. 


Anksčiau yra dirbęs apsaugos darbuotoju ir yra. 
buvęs kovos menų treneriu. Paskutinės deklaruo- 

tos pajamos siekia 124 000 kronų: įplaukos iš 
kovos menų trenerio veiklos, papildomo apsaugos 
darbuotojo darbo ir lošimo laimėjimų. 


Jo ankstesni teistumai yra šie: 1987: sveikatos 
sutrikdymas. 1989: vagystė, Ginklų įstatymo pa- 
žeidimas (atlikta šešių mėnesių laisvės atėmimo 
bausmė). 1990: pasikėsinimas nužudyti, vagystė 
(atlikta šešių mėnesių laisvės atėmimo bausmė). 
1997: neteisėti grasinimai, Ginklų įstatymo pa- 
žeidimas, seksualinis nepilnamečio asmens išnau- 
dojimas (atlikta aštuonių mėnesių laisvės atėmimo 
bausmė). 2001: sąvadavimas, sveikatos sutrikdymas 
(atlikta vienerių metų laisvės atėmimo bausmė). 


Petrovičius buvo laikomas itin linkusiu į prie- 
vartą, ypač prieš moteris. Manoma, kad nuo de- 
šimtojo dešimtmečio pabaigos jis kartu su Kor- 
hanu buvo atsakingas už vieno arba kelių butuose 
įsikūrusių viešnamių veiklą Stokholmo priemies- 
čiuose. Halonbergene dirbo nuo 2002 m. 


Sekimo grupė per pastaruosius tris mėnesius 
bandė įsiskverbti į šią veiklą. Infiltratorius 
(X), pasivadinęs Mikiu (ankstesnis veiklos po- 
būdis nukreiptas į organizacijos verbavimo bazę) 
veikė kaip dabar dingusia laikomos prostitutės 
„Žemesnio laipsnio sąvadautojas“, vadinamasis 
kekšių prižiūrėtojas. Jis pastebėjo daugybę įta- 
riamų lankytojų ir asmenų, kurie priartėjo prie 
prostitutės per pastarąsias savaites. Labiausiai 
tikėtina, kad esama ryšio su žmogžudystėmis, 
toliau žiūrėti X ataskaitą, priedas nr.l. 


Jelena Lukič: vadinamoji viešnamio motušė, tie- 
siogiai pavaldi Korhanui, asmens kodas 720329- 
02888, gimusi buvusioje Jugoslavijoje, dabar- 
tinėje Serbijoje ir Juodkalnijoje. Į Švediją 
atvyko dvejų. 

Anksčiau yra dirbusi masažiste ir pedikiūrinin- 
ke. Paskutinės deklaruotos pajamos siekė 214 000 
kronų, pajamos iš kapitalo, masažistės darbo bei 
tam tikrų lošimo laimėjimų. 


Anksčiau ji tėra teista už eismo pažeidimus. 


Lukič nuo dešimtojo dešimtmečio pabaigos užsiėmė 
sąvadavimo veikla. Jos „darželis“ su trimis ke- 
turiomis prostitutėmis 2002 metais buvo perimtas 
Korhano, kai ji pradėjo veiklą vykdyti kartu 
su Petrovičiumi, visų pirma anksčiau minėtame 
viešnamyje Halonbergene. Manoma, kad Lukič, be 
administravimo, dar vykdė vadinamąją iškviečia- 
mųjų palydovių veiklą, į kurią paprastai būdavo 
įtrauktos septynios aštuonios moterys, pirmiau- 
sia Švedijos pilietės. Moterys palydovės būdavo 
nuomojamos vadinamiesiems pobūviams, kad, pavyz- 
džiui, reprezentuotų įmonę užsienio klientams, 
kaip „mergaitės, skirtos bendrauti“ per vyrų 
klubų susiėjimus ir privačius vakarėlius. 


Vidaus konfliktai 

Stebėjimo grupė gavo informacijos, kuri rodo, kad 
organizacijoje pritvinko vienas vidinis konilik- 
tas. Vienas organizacijai priklausantis vyras, 
dirbantis Radovano Kranjičiaus asmens sargybi- 
niu, sekimo grupės informacijos šaltiniams tei- 
gė, kad tam tikri veiklūs organizacijos asmenys 
buvo „atleisti“. Mradas Slovovičius (aprašytas 
ataskaitoje nr. 7) ir Nenadas Korhanas buvo „nu- 
rašyti“ ir pašalinti iš savo postų; anksčiau jie 
buvo atsakingi už drabužinių reketą ir prekybą 
kokainu bei sąvadavimo veiklą Stokholme. Kran- 
jičius nusprendė, kad šiedu nariai hierarchijos 
laiptais bus perkelti žemyn ir jų darbo bei at- 
sakomybės sritys bus perimtos kitų. Sekimo gru- 
pės darbinė hipotezė yra tokia, kad tai galėtų 
reikšti pavojaus Kranjičiui eliminavimą. 

Slapto sekimo grupė baiminasi, kad Petrovi- 
čiaus ir Lukič nužudymas susijęs su anksčiau 
aprašytu vidiniu koniliktu. Kelios dienos prieš 
šią žmogžudystę viešnamyje Halonbergene keletą 
sykių lankėsi vyras, kurį pastebėjo X. Be to, 
vyras bendravo su dabar jau dingusia prostitute 
ir mažiausiai vieną kartą susitiko ją už vieš- 
namio ribų. Kas vyko tarp jų, nėra aiškų, nes 
X tąsyk nebuvo leista būti šalia prostitutės. 
Vyras tamsus, spalvotasis ir maždaug 30 metų 
amžiaus. Nuo šių metų kovo 13 dienos prostitutė 
nepalaikė kontakto su X, todėl policija rapor- 
tuoja ją dingus. Sekimo grupė dirba remdamasi 
keletu nusikaltimo motyvo teorijų, kurių viena 
yra tokia: Kranjičius nori sutrukdyti Korhanui 
dėl konflikto atsiskirti ir sąvadavimo veiklą 
vykdyti savarankiškai. Kita motyvo teorija yra 
tokia: Korhanas ir Slovovičius vykdo nusikalti- 
mus, kad išstyguotų Kranjičiaus veiklą. 


Priemonės 

Sekimo grupė, atsižvelgdama į išdėstytą infor- 
maciją, siūlo šias priemones: 

Tolesnė paieška 30-mečio, kuris keletą sykių 
bendravo su prostitute. 

Tolesnė dingusios prostitutės paieška. 

Kitų moterų, kurios, kaip manoma, užsiėmė pros- 
titucija viešnamyje, paieška. 

Vyrų, kurie, kaip manoma, pirko seksualines pas- 
laugas viešnamyje, paieška. 

Tolesnis slaptas sekimas, dėmesį sutelkiant į 
Slovovičių ir Korhaną. 


Priemonių biudžetas, žiūrėti priedą nr. 2 


Kriminalinės policijos komisaras Bjornas Stav- 
gordas 


Specialusis tyrėjas Stefanas Kransas 

Chorchė apimtas baimės. Išgulėjo namuose savaitę - atseit 
sergąs. 

Abdulkarimas teiravosi: 

— Ei, kas per velnias tau, Chorche. Temperatūra, ar ką? Turi 
sutvarkyti taip, kad parduotume. 

Jis daugybę kartų pergalvojo tą naktį. Įsivaizdavo įvykį. 
Play/rewind - play/rewind. Kartais vaizdas po vaizdo. Kaip vaiz- 
do režisierius. 

Šratiniai šūviai nebuvo planuoti, pavojingi. Šūdas nera- 
liuotas. 

Vėl peržvelgė situaciją. Tikėjosi, toje vietoje nepalikęs kokio 
nors DNR pėdsako. Tik įėjo, ištaškė jugų kiaules, susirinko 
kompiuterį ir mobilųjį. Nieko nelietė ranka, netgi rankeną 
suėmė megztiniu. Nesimušė ir nepaliko odos arba kraujo pėd- 
sakų. Visą laiką buvo su kepure - labai tikėtina, kad nepametė 
ir plauko. Turėtų būti švaru. 

Sekso pirkėjas turėtų laikyti liežuvį už dantų. Jeigu jis iš- 
duotų Chorchę, šis paleistų į darbą savo paties įpročius. Nie- 
kas kitas bute jo nematė, kekšė viename kambaryje net akių 
nepakėlė. Ar kas nors jį regėjo prieigose? Ketvirtą nakties? 
Mentai belsis į duris. Klausinės kiekvieną kaimyną visame Ha- 
lonbergene. Esama rizikos, kad kas nors jį nužiūrėjo. Bet mažai 
tikėtina. Paminėti požymiai atitiktų tūkstantį kitų asmenų. 

Turėtų būti saugu. 

Galėjo likti pėdsakų, nes oras buvo glitnus. Antra vertus, 
Chorchė pripylė į batus akmenų ir jų atsikratė Edsvikeno užu- 
tekyje - tai buvo pirmas dalykas, kurį jis padarė kitą rytą. 

Didžiausias pavojus - kad pradės domėtis Fadis. Apžiūrės 
savo ginklą. Aptiks parako dėmių arba kad trūksta šovinių. 
Susies tai su pogrindinio pasaulio didžiausia naujiena. 

1 Visi spekuliavo. Varinėjo teorijas. Analizavo. Abdulkarimas: 
įtarė kokį sekso ištroškusį diedą, kuris negalėjo susimokėti ir 

bijojo būti atskleistas. Pratrydo ir ištaškė tuos vienintelius, ku- 
rie galėtų pagadinti jo gyvenimą. Fadis įtarė kitus jugus. Sklido 
kalbų apie jų vidines kovas. Užeigų mafijos susiskaidymą. JW 
įtarė kitas gaujas. Spekuliavo apie organizuoto nusikalstamu- 
mo rinkos pasidalijimą mieste, kad būtų prislopintas karas tarp 
HA ir „Bandidos“. 

Chorchė vaizdavo ramų. Vienas dalykas buvo slapstytis po 
taikingo pabėgimo nuo laisvės atėmimo bausmės už nusikaltimą 
dėl narkotikų. Visai kitas reikalas slapstytis įvykdžius dvigubą 
žmogžudystę. 

Jo viltis - jokie pėdsakai nevedė jo link. 

Nepaisant to: Chorchė norėjo pasiųsti linkėjimų Radovanui. 
Tik taip jugas sužinotų, kas į jį taikosi ir kodėl. Žinia būtų tokia: 
tai tik pradžia, atlyginimas už tai, ką padarei Nadjai ir man. 

Sėkmė kraujo klane - jo prigriebtas kompiuteris išgyveno, 
nors laidas ir buvo ištrauktas iš kontakto. Baterijos veikė. Ne- 
sėkmė kraujo klane - reikėjo prisijungimo duomenų, kad juo 
būtų galima vėl naudotis, control/alt/delete, vartotojo vardas ir 
slaptažodis. Chorchė neįėjo. Reikėtų pagalbos. 

Šūdas neraliuotas. 

Gal jis galėtų pasiieškoti kokio programišiaus, kuris tai su- 
tvarkytų - įsilaužtų į šiuo metu Stokholme labiausiai ieškomą 
kompiuterį. 

Bet ne šiandien. Šiandien jis susitiks su Paola. 


Pakeliui pas ją pirmą sykį po pabėgimo. Ilgiausias periodas 
jo gyvenime, kai jie nesimatė. Ji buvo aplankiusi jį Esterokeryje, 
likus keletui mėnesių iki jam pasprunkant. Skundėsi, kad jis 
tapo įžūlus. Ar ji nesuprato, kokioje aplinkoje jis gyvavo? 

Chorchė nebedrįso švilpti automobilių. Labiau nei kada nors 
bijojo būti sustabdytas policijos. Jei mentai jį būtų susėmę prieš 
nušaunant sąvadautoją ir viešnamio motušę, jis vėl būtų sėdęs 
į kaliūzę. Vargiai kas būtų buvę pripliusuota dėl pabėgimo. Jis 
jį taip gražiai įvykdė: be smurto, be nusikaltimo, be ko nors, už 
ką jį būtų galima nuteisti. Blogiausia, kas būtų galėję įvykti: jam 

būtų reikėję atsėdėti likusią laiko dalį, nesitikint lygtinio palei- 
dimo. Bet dabar, po šūvių šratiniu šautuvu Halonbergene, buvo 
kitaip. Jeigu jie jį susemtų, jis galėtų gauti iki gyvos galvos. Bent 
jau dvylika metų tai tikrai. Jo ankstesnė baimė būti sugautam 
mentų atrodė paika. Dabar viskas buvo rimta. 

Bet kai Paola jam parašė SMS žinutę, jis negalėjo ilgiau sė- 
dėti namie. Reikėjo ramybės. Reikėjo kontakto su savo kraujo 
žmogum. 

Iš kur Paola gavo jo mobiliojo numerį? Jis nepažinojo nieko, 
kas būtų galėjęs jį jai duoti. Galbūt Serchijus. Tokiu atveju buvo 
pavojinga. Jai negalima turėti jo numerio - jos pačios labui. Jis 
privalo pasikeisti abonementą. 

Važiavo viešuoju transportu. Netgi įsigijo žymimą bilietų 
kuponą. Galas važiavimui zuikiu. 

Iššoko Liljeholmeno stotyje. 

Betono stotis perstatyta. Chorchės nuomone - nė kiek 
ne geriau. Paskutinė metro, kuriuo jis atvyko, stotelė buvo 
Noršborgas, jam reikėjo į Friuengeno pusę. Turėjo laukti pen- 
kias minutes. 

Jis stovėjo perono gale. Jam čia patikdavo. Tie keli metrai, 
kurių sustojęs traukinys dažniausiai nepasiekdavo. Dykuma, 
apleistas, vienišas apendicitas, pamiršta metro valdančios fir- 
mos „Connex“ džiunglių dalis. Prasigėrę, ant bėgių myžantys 
vyrai, plėšikaujančios, iš jaunimo mobiliuosius telefonus ati- 
minėjančios gaujos, besimylinčios poros, šikančios žiurkės ir 
balandžiai. Bet labiausiai - grafičių terliotojai, savo purškalais 
atakuojantys cemento nykumą. „Falck“ sargams nerūpėjo, 
šeimos su vaikais stovėjo platformos viduryje, kad nereikėtų 
varyti į priekį, jei atvažiuotų trumpas traukinys. 

Atvažiavo metro traukinys į Friuengeną. Chorchė įlipo. 

Vairuotojo balsas į garsiakalbius sušuko: 

— Traukinys važiuoja Fruangėno kryptimi. 

Chorchė atpažino: žavus afrikietiškas akcentas, jam yra tekę 
su šituo vairuotoju važiuoti anksčiau. Chorchė garsiai juokėsi. 
Galvojo: „Ar vagonus vairuoja Daddy Boastin?“ 

Hegerštenas, tiksliau tariant, Vestertorpas, artėjo. Matyti 
Greitojo nusileidimo kelias netoli baseino. Jis greitai susitiks 
Paolą. 

Darbo klasės apylinkės buvo idilė, palyginti su Chorchės 
Solentunos vietikėmis. Kaip jauki susitikimų vieta įvykių cen- 
tre stūksojo geltonų plytų baseinas su marmuro skulptūromis 
išorėje. 

Jis ėjo Paolos laiptinės durų link. 

Suspaudė kodą, kurį iš jos gavo SMS žinute. 

Liftas neveikė. Jis pakilo laiptais, galvojo apie JW. Čiuvas 
buvo geras. Draugas. Chorchė jautėsi jam artimas. Prieš kelias 
dienas atsivėrė ir išreiškė savo dėkingumo skolą. Aukštuome- 
nės vaikinui pasakė: 

— Niekada anksčiau nesu buvęs kieno nors išgelbėtas. Bū- 
čiau ten miręs. 

Jis matė, kad JW sureagavo. 

- Jei nebūtum atėjęs. 

Jis stovėjo viršutiniame aukšte. 

Keletą kartų atsiduso. 

Paskambino į duris. 

Ir štai ten stovėjo ji. Nesimatę daugiau nei metus. Ašara aky. 
Gražesnė nei jis prisiminė. Stambesnė. 

Jie glėbesčiavosi/stovėjo apsikabinę/verkė. 

Ji skaniai kvepėjo. 

Susėdo virtuvėje ant jos medinių kėdžių. Ant sienos du 
plakatai: Če Gevara viename ir abstraktus Servando Kabreros 
Moreno paveikslas kitame. 

Paola užkaitė vandens arbatai. 

Chorchės nuomone, jos plaukai akino. Anglies juodumo, 
tamsesni nei jo, nors savuosius jis dažė. Iš naujo įsižiūrėjo į 
jos veidą. Išvydo panašumo į jų tėvą. Bet kažkas buvo ne taip. 
Nors ašaros ir nudžiūvo, ji atrodė liūdna. 

— Kaip mama? - čilietiškas dialektas ryškesnis nei visuo- 
met, įprasti s garsai, švelnesnis nei ispanams būdingos ispanų 
kalbos tonas. 

— Kaip visuomet. Maudžia pečius. Teiraujasi, ką tu veiki ir 
kodėl? 

Ji į du puodelius pripylė vandens. Į vieną įmerkė arbatos 
maišelį. 

— Gali jai perduoti, kad gyvenu puikiai ir kad darau tai, ką 
privalau. 

— Kaip tai privalai? Esi protingas, galėjai atsėdėti likusį laiką 
ir tuomet pradėti mokytis. 

Jis ištraukė arbatos maišelį. Įmerkė jį į antrąjį puodelį. Pa- 
kako bent jau vandeniui nuspalvinti. 

Chorchės nuomone, ji viską darė taip lėtai. 

— Baik, Paola. Nesibarkime. Aš pats renkuosi. Visi negali 
gyveni taip, kaip tu. Aš jus myliu, tu tai žinai. Mamai irgi tai 
pasakyk. 

— Aš pripažįstu tavo pasirinkimą. Bet tu skaudini mamą, 
turi tai suprasti. Ji manė, kad po mokyklos susiimsi. Nesvarbu, 
kad ji nesupranta tavo pasaulio. Ji vis tiek liūdi. Ar negalėtum 
su ja susitikti? 

— Dabar negaliu. Turiu susitvarkyti savo gyvenimą. Dabar 
nesaugu. Juodai nesaugu. 

Jie baigė šią temą. Paola valandėlę sėdėjo tylėdama. 

Paskui ji papasakojo apie savo studijas. Savo gyvenimą: 
vaikiną, su kuriuo reikalai klostėsi blogai, integravimąsi į 
literatūrologų ratelį, draugus, kurie pagal mainų programą 
važiuos į Mančesterį. Gerai sutvarkytą gyvenimą. Normalų 
gyvenimą. Chorchei tai buvo svetima. Ji pasiteiravo Chor- 
chės apie jo garbanotus plaukus, tamsią odą, kreivą nosį. Jis 
žvengė. 

— Juk jau Žinai atsakymą. Gyvenu slapstydamasis. Ar ne- 
pažinai manęs? 

Ji šypsojosi. 

Chorchės galvoje prisiminimų nuotrupos. Jis ir ji Lisebergo 
atrakcionų parke, svečiuojantis pas mamos seserį Hisingene. 
Vieną dieną praleido Geteborge. Jis, gal septynerių, ir Paola, 
gal dvylikos. Jie norėjo suptis „Flumride“, atrakcija numeris 

vienas, ir turėjo meluoti apie jo amžių, kad jis būtų įleistas. 
Apsivijusios Paolos rankos plastikiniame laive, kuris vaizdavo 
išskabtuotą rąstą. Lėtai į viršų. Jam į ausį ispaniškai, kad kiti 
rąste nesuprastų, ji sušnibždėjo: 

— Jeigu nepažadėsi būti geras, paleisiu. 

Chorchė persigandęs. Bet gal vis vien nepaleistų, galvojo 
supratęs. Atsisuko. 

Paola šypsojosi - ji juokavo. Chorchė juokėsi. 

— Nutilai. Ar pyksti? - paklausė Paola. 

— Kai buvom Liseberge, atsimeni? Supomės „Flumride“. 

Staiga jos balsas surimtėjo. 

— Chorcheliuk, nuo ko tu iš tiesų slapstaisi? 

Valandėlės tyla. 

— Ką turi galvoje? Nuo mentų, aišku. 

— Prieš keletą mėnesių universitete man grasino, ir tai darė 
ne policininkai. 

Chorchės akys pajuodavo - ne dėl kontaktinių lęšių. 

Neapykanta. 

— Žinau, Paola. Tai niekada nepasikartos. Tas, kuris tai pa- 
darė, bus nubaustas. Prisiekiu tėčio kapu. 

Ji papurtė galvą: 

— Tu neprivalai nieko bausti. 

— Tu nesupranti. Negalėsiu ramiai gyventi, jei tie, kurie 
tau grasino, nebus nubausti. Velniai griebtų, visą gyvenimą 
esu pisamas. Rodrigesas, socialinio bobos, mentai. O dabar 
prakeikti jugai. Esterokeryje išmokau nešokti į akis, kai verta, 
bet laikytis savo, kai tikrai to reikia. Aš esu kažkas. Ar Žinojai? 
Uždirbu nerealaus pinigo. Esu pakeliui į viršūnę. Turiu numa- 
tęs karjerą. Planą. 

— Turėtum dar sykį permąstyti. 

— Nenoriu su tavimi apie tai kalbėtis. Ar negalime tik ramiai 
pabūti? 

Įtampa atslūgo taip pat greitai kaip ir sukilo. 

Jie kalbėjosi apie kitką. 

Laikas bėgo greitai. Chorchė nedrįso pasilikti per ilgai. Jie 
išgėrė arbatos. Paola įpylė dar. Šį sykį naujas maišelis. Šaltokas 
vanduo, šiaip, kad Chrochė galėtų išsyk gerti. 

Koridoriuje stovėjo balta komoda iš IKEA, kurią Chorchė 
atpažino iš to buto Rūdos kelyje, kuriame jie užaugo. Eilėmis 
išrikiuoti aukštakulniai odiniai ilgaauliai batai, sportiniai ba- 
teliai, laiveliai ir pora „Bally“ aulinukų. 

— Ar tokius įperki? —- Chorchė rodė pirštu į aulinius. 

— Padovanojo mano vaikinas, kuris yra subinė. 

— Kodėl? 

Paola vėl nusišypsojo. 

— Menkai gaudaisi, mažiau. Ar nieko nematai? Negaliu avėti 
aukštakulnių. Aš tapsiu mama. 

Paprastai metro jį migdydavo. Ne dabar. Jis buvo užsivedęs. 

Ch-boy taps dėde. 

Taaaip nerealu. 

Reikėjo laiko suvirškinti. 

Privalo suspėti smogti kiaulėms, prieš Paolai susilaukiant 
vaiko. 

Privalo suspėti užsidirbti riebaus pinigo iki Paolai pagim- 
dant. 

Jos vaikas turės visas privilegijas, kokias tik gali suteikti 
turtingas dėdė. . 

Jos vaikas turės dėdę, nubaudusį tuos, kurie sužeidė Salinų 
Barijų šeimą. 

Pinigų plovimo struktūros sudėtingos, bet JW buvo pasiskaiti- 
nėjęs. Nuolat atsirasdavo naujų taisyklių, ES direktyvų, komi- 
sijų ir tyrimo grupių. Bendradarbiavimas tarp bankų, finansi- 
nių institutų ir banko korteles išduodančių įstaigų. Nuleistos 

raportavimo kartelės, padidėjusi kryžminė kontrolė, daugiau 
tardymų. ES spaudė finansų inspekciją. Finansų inspekcija 
spaudė bankus. Bankai spaudė mokėtojus. 

Didėjant sumoms neišėjo nesiekti ribos, kai nereikalaujama 
privalomos ataskaitos. Bankų sistemos susietos, pinigų padė- 
jimas į vieną sąskaitą vienoje kontoroje buvo matomas visų. 
Elektroniniai registrai susiejo įtariamo pobūdžio sumas. 

Bet JW buvo plovimo metodų meistras. Jis užmezgė kontak- 
tų, užsitikrino patikimumą ir prikurpė sprendimų. Jo švediškos 
įmonės turėjo po kontaktinį asmenį banke, savo sąskaitas su 
kreditais čekiams. Šypsenos ir paaiškinimai apie angliškų an- 
tikvarinių baldų verslo sritį, pasižyminčią intensyviais grynųjų 
srautais, turėjo būti sėkmingi. Tol, kol tik jie manys, kad jis 
užsiima rimtu verslu, bus ramu. 

Šimtas tūkstančių, supakuoti jo „Prada“ krepšyje, pakeliui 
pas du jo kontaktinius asmenis: vieną - „Handels“ banke, 
kitą - SEB. 

Buvo praėjusi savaitė nuo tada, kai jis grįžo namo. Planas 
žiauriai gražus: padėti nešvarius grynuosius ir dviem būdais 
juos pervesti į salą. Vienas būdas - per tariamus apmokėjimus 
už rinkodaros darbą britų įmonėms, kurios naudojo jo salos 
įmonių sąskaitų numerius. JW idėja kilo po „Ericsson“ kyšių 
skandalų, ir protinga, žinoma, buvo tai, kad buvo kalbama ne 
apie pinigų padėjimą, o apie atlyginimus. Geriau atrodė, niekas 
neklausinėjo - angliškų baldų supirkėjas juk privalo reklamuo- 
tis Anglijoje. Kontaktiniai asmenys tai laikys normaliausiu 
dalyku pasaulyje. Ir, antrasis būdas, kad diversifikuotų savo 
metodus - pakuoti ir persiųsti tūkstantines paštu į Meno salą. 
Po to jis ten ko nors prašytų siuntinį paimti ir pinigus padėti 
į salos bendrovės sąskaitą. Tai buvo pavojingiau, bet pačiam 
neišeitų keliauti prisikrovus per daug grynųjų. Metalo detek- 
toriai išsyk reaguotų į metalo siūlus banknotuose. 

Švedijos bankams įtarimo nekels padėti pinigai, kurie skirti 
kokioms nors sąskaitoms apmokėti. Jis pats pagamino faktūras. 
Autentiškesnių britų rinkodaros biuro logotipų net grafikos 

dizaineris, dirbantis visu etatu, nebūtų sukūręs. Velnias, koks 
jis buvo patenkintas. 

Dėl įmokų Švedijoje arba pinigų padėjimo saloje kronos 
įgijo elektroninį pavidalą. Salos sąskaitas kontroliavo jo paties 
įmonės. Įslaptinimas nukirpo visas paieškos gijas, vedančias 
į įmones. Pinigai buvo jo, nesusekami kieno nors čia. Po to 
salos įmonės paskolindavo pinigų jo įmonėms Švedijoje. Taip 
jie sugrįždavo į jo finansus. Visiškai švarūs, balti grynieji. Pats 
gražumėlis buvo tai, kad visi gali būti turtingi iš skolintų pini- 
gų. Didysis brolis nesidomės. Palūkanos ir grąžinimo sąlygos 
buvo nustatytos atsižvelgiant į rinkos sąlygas. Netgi suteikė 
teisę išskaičiuoti iš mokesčių. 

„Handels“ banke jis iš pradžių pasiėmė numerėlį, o po to 
JW jau buvo nusipirkęs šiek tiek popierių: „Ericsson“, HėM 
ir SCA. Geras mišinys: „Ericsson“ telekomo akcijos pakilo 
daugiau nei trimis šimtais procentų. H6:M - įmonė, tinka- 
ma netgi vyraujant ekonomikos nuosmukiui. Ir SCA - miško 
saugumas ir ramybė. Pagardinta dviem nedidelėm įmonėm, 
pirmoji - IT produktų bendrovė, kuri gamino trasavimo pro- 
gramos, kita - biotechnikos bendrovė, kuri tobulino vaistus 
nuo Alzheimerio. Šiaip akcijos buvo dar vienas būdas filtruoti 
pinigus. Biržos pelnas buvo apmokestinamas, buvo laikomas 
normaliu dalyku, nebuvo dėl jo abejojama. Įtrauktas į sistemą. 
Ateities žingsnis pinigų plovimo karuselėje - gal jam reikėtų 
susisiekti su kokiu makleriu, kad galėtų iššvarinti dar didesnę 
sumą. 

Be to, birža jam generavo gražių pokalbių su vaikinais temų. 
Draugeliai ir akcijos, kaip Abdulkarimas ir kola. Kuo didesni 
pinigai, tuo daugiau šnekos. 
toje. Tie penkiasdešimt tūkstančių kronų, kuriuos jis persidėjo 
iš „Prada“ krepšio, nusvėrė vidinę „Dior“ palto kišenę. JW 
galvojo: jeigu kas į jį durtų peiliu, banknotų pluoštas atremtų 
smūgį ir išgelbėtų jam gyvybę. 

Jis mąstė apie pakavimo ūkį Anglijos kaime. Krisas, vaikinas, 
kuris valdė tą vietelę, vis vien tik chuliganiškų futbolo čiuvų, 
kurie iš tiesų sprendė, pavaldinys. Pirmą sykį gyvenime jam 
buvo leista dalyvauti dideliame reikale. Toks nepaprastai geras 
jausmas ir taip nežmoniškai sunku nieko nepapasakoti Sofi. 

Priėjo JW eilė prie kasos. 

Jis prisiartino. 

Sąmoningai pajuto savo prakaituojančius delnus. 

Bandė šypsotis. 

— Ar Anika Westermark čia yra? 

Kasininkė atsakė šypsena: 

- Žinoma. Ar norėtum, kad ją pakviesčiau? 

JW neapskaičiavo. Jis tikėjosi pats keliauti į Anikos Wester- 
mark privatų kabinetą, kad ten galėtų jai perduoti grynuosius. 
Išvengti jų kilnojimo paprastoje kasoje. 

Už stiklo išdygo Anika Westermark, tvarkingu bankiniu sti- 
liumi apsirengusi tamsų kostiumą, lygiai kaip ir praeitą kartą, 
kai jis ją sutiko ir papasakojo apie savo baldų įmonės veiklą. 

JW pasilenkė į priekį. 

— Laba diena, Anika. Kaip reikalai? 

- Viskas gerai. Kaip pats laikotės? 

JW įsijautė į privačios įmonės savininko, antreprenerio vai- 
dmenį. 

— Gerai, po perkūnais. Riedu į priekį. Šį mėnesį labai gerai 
sekėsi, tai džiugina. Turėjau tris interjero dizainerius, kurie 
nupirko velniškai daug sofų komplektų, - jis juokėsi. 

Anika mandagiai susidomėjusi. 

JW jau anksčiau jai buvo paaiškinęs, kad apmokėjimai skirti 
rinkodaros išlaidoms Anglijoje padengti. Buvo pasirengęs - vi- 
sas jo angliškų antikvarinių baldų verslas buvo grįstas gerais 
pirkiniais Didžiojoje Britanijoje, todėl ir reikėjo galingos rin- 
kodaros. Atrodė, kad ji supranta. 

Jis ištiesė pluoštą, penkiasdešimt gabalų, plastikinėje įmau- 
tėje, tuo pat metu kitoje rankoje laikydamas netikras faktūras. 
Pastūmė ją po kasos langeliu. 

Anika išėmė banknotus. Palaižė pirštą - šlykštu — ir juos 
suskaičiavo. Šimtas penkiašimtinių. Tada pažiūrėjo į faktūrą. 

Ar ji ką nors nujaučia? 

Ji hmsėjo. 

JW bandė šnekučiuotis. 

— Ne visai patogiai jautiesi vaikščiodamas su viso mėnesio 
pajamomis kišenėje. 

Ji pastūmė popieriaus lapą. 

— Prašom, čia jūsų kasos kvitas. 

Viskas ramu. Jai nė motais: jo istorija patikėjo nuo pradžių 
iki galo. Įdėti grynųjų, penkiasdešimt gabalų - nieko čia keista. 
Tik ji nežinojo, kad jis ketino dar penkiasdešimt padėti SEB, 
plius - kad jis pasiuntė penkiasdešimt paštu. Po dviejų dienų 
jo salos bendrovės praturtės šimtu penkiasdešimčia gabalų. 

Jis galvojo: ar ji sureaguos kitą mėnesį, kai jis ateis nešinas 
dviem šimtais penkiasdešimčia išlaidoms apmokėti? Laikas 
parodys, ar tai suveiks. 

Jis padėkojo ir išėjo. 

Normalmės aikštė, iš šonų apsupta advokatų biurų, jausmas 
lyg arenoje. Visi privalo pamatyti, kaip jis spindulioja - kokio 
laimės kūdikio jo esama. 

Jis pasuko SEB link ir užsileido „Kent“. Kartus švediškas 
saugumas: „Aš pavogsiu lobį. Tą, kuris slepiasi vaivorykštės 
gale. Jis mano, jis esi tu.“ Jis galvojo apie savo tėvus. Kaip jie 
reaguotų sužinoję apie Jano Brunėjaus romaną? Ar jie ir toliau 
nieko nedarytų? Pasinertų į savęs gailėjimąsi ir nykumą. Gal 
jie perimtų reikalą į savo rankas. Ką nors dėl viso šito darytų. 
Iniciatyva tikrai buvo jų rankose - spausti policiją. Išsiaiškinti, 
kas iš tiesų nutiko. 

Jis kilo Naujojo tilto gatve. Atidaryta nauja parduotuvė, ten, 
kur anksčiau buvo kirpykla. JW galvojo: „Tai turėtų būti dau- 
giausia bankrotų patirianti gatvė mieste. Nė viena parduotuvė 
neišsilaikė ilgiau nei metus.“ 

Buvo vidurdienis. Jis turėtų mokytis ir svarstė, ar vėliau . 
vakare norėtų pasimatyti su Sofi - negalėjo apsispręsti. 

Galvojo: „Iš tiesų esu socialumo genijus. Švediška „Ta- 
lentingojo misterio Riplio“ versija. Jis gerai tiko prie drau- 
gelių —- išmoko aukštuomenės manierų, įsitraukė į žaidimą, 
teisingai Žvengė, žaidė jų žargonu. Bet jis derėjo ir prie Ab- 
dulkarimo bei narkotikų prekeivių kolektyvo, jų Rinkebio 
žargono, prievartos romantikos, kvaišalų matematikos. Su- 
tarė su Fadžiu - švelnia, gyvybei pavojinga gorila. Gerai jam 
sekėsi ir su Peteriu bei kitais platintojais. O su Chorche siejo 
ypatingas ryšys. 

Tai tapo aišku šiomis dienomis. JW ir Chorchė sėdėjo Fadžio 
namuose, kaip visuomet. Virtuvės stalas buvo užgriozdintas 
svarstyklėmis, užspaudžiamais maišeliais, savos gamybos vo- 
kais. Jie svėrė, gremžė į maišelius, skiedė fruktoze - lengvai 
padidindavo kiekį dešimčia dvidešimčia procentų, ir tuo pat 
metu pliurpė apie Chorchės sėkmę priemiesčiuose bei JW ke- 
lionę į Londoną. 

Po kiek laiko Chorchė tarė: 

— Niekada gyvenime nesu buvęs kieno nors išgelbėtas. Bū- 
čiau ten miręs, jei nebūtum atėjęs. 

JW mąstė: tiesa, jeigu jis nebūtų suvaryto, suknežinto Chor- 
chės paėmęs iš miško, čilietis būtų nusibaigęs. Jis savęs nepa- 
žino: tapo sentimentalus dėl to, kad kažką gera buvo padaręs 
iš tikrųjų. 

JW vaipėsi: 

— Ramiakas, mes juk viską darome Abdulo įsakymu, ar ne? 

— Rimtai, hombre, tu išgelbėjai man gyvybę. Niekada to ne- 
pamiršiu. - Chorchė pakėlė akis. Žvilgsnis tvirtas, rimtas, nuo- 
širdus. Tada tarė: | 

— Aš dėl tavęs; JW, bet ką padarysiu. Visuomet. Niekada to 
nepamiršk. 

JW tada apie tai daug negalvojo. Bet šiandien, einant į banką 
Naujojo tilto gatve, tai sugrįžo. Jausmas išties geras: vienas 
asmuo pasaulyje dėl jo padarytų viską. Tai teikė saugumo. Gal 
tai netgi buvo tikra draugystė. 

Prieš vizitą į banką jis nusprendė pavalgyti. Užsuko į „Cafė 
Cream“, esančią Naujojo tilto gatvėje, ir užsisakė čiabatos su- 
muštinį su saliamio dešra ir bri sūriu plius kokakolos. 
ką. High society pasaulis buvo mažas. Jis atpažino daugiau nei 
kas trečią Estermalmės panikę nuo devyniolikos iki dvidešimt 
ketverių metų amžiaus, kurios gatve ėjo pro šalį. Taip pat ir 
dėl trendžių, kuriems apie dvidešimt penkerius - kostiumuoti 
vyrai, kuriuos jis paprastai sutikdavo „Kharmoje“ ir „Laroy“, 
tik tuomet mūvinčius džinsais, vilkinčius prasagstytus marški- 
nius, švarką ir nutaisiusius kolos ištroškusį žvilgsnį. Vienintelis 
dalykas, kuris dabar buvo tas pats - atgal sulaižytos šukuose- 
nos. Jis galvojo: „Kokiame pasaulyje gyveno Kamila? Tamsioje 
ar šviesioje Sturės aikštėje?“ 

Atnešė sumuštinį. JW jį atidengė ir aptiko savo nelaimę. 
Šiaip jis buvo iš tų, kurie valgo viską. Išsikraustęs iš namų 
greitai išmoko mėgti beveik viską - tokius dalykus, prieš ku- 
riuos kiti raukėsi: silkę, sušį, ikrus, marinuotus svogūnus. O 
dabar buvo tik du dalykai, kurių jis negalėjo pakęsti - kaparių 
ir salierų. Čiabatos viduje — salotos ir kapariai. Salotose - sa- 
lierų gabaliukai. 

Velniava. 

Jis paskyrė dešimt minučių tam šūdui išrankioti. 

Po to greitai valgė tuo pat metu žaisdamas šachmatų partiją 
telefonu. | 

Jis išgėrė kokakolą, paliko pusę čiabatos ir išėjo. 

"Pasilabino su dviem vaikinais, einančiais priešinga krypti- 
mi. Tai buvo draugužiai iš baro. 

Jis toliau kilo Naujojo tilto gatve į viršų. Kairėje stūksojo 
turgaus paviljonas - JW dabar ten vis dažniau apsipirkdavo. 

Sukamosios durys į SEB kontorą nebuvo automatinės. Rei- 
kėjo pačiam save įsistumti vidun. 

Tik įėjęs JW pasičiupinėjo krepšyje ieškodamas antrosios 
plastikinės įmautės, dar penkiasdešimties gabalų. 

Pasiėmė numerėlį. Žmonių beveik nematyt, nors patalpoje 
buvo tiek bankomatų, tiek monetų keitimo aparatas. 

Biržos ekranuose, ant lubų, atsinaujindavo informacija. JW 

Atėjo jo eilė. 

Jis apsidairė: juk ten galėjo būti policijos ar kitų įtartinų 
asmenų, bet viskas atrodė įprastai. 

Kasininkės plaukai buvo chna raudonio. 

JW pasiteiravo savo kontaktinio asmens, ir čia - moters. 

Kasininkė jį informavo, kad jo kontaktinio asmens ten nėra, 
bet ji nieko prieš, jei jis sumokėsiąs jai. Ne idealu, bet tiks. 

— Kas gero? - tarė balsas už jo. 

JW atsisuko. Pamatė Nipį su pana. Nipis žiūrėjo į banknotų 
pluoštą, kurį JW ką tik ištiesė kasininkei. 

Šūdas neraliuotas. 

JW susivaldė. Apsiginklavo ramybe, rimtimi. Galvoje: „Vel- 
nias, kokia man gėda, Nipis matė šlamančiuosius kasininkės 
rankose.“ Ką jam daryti? 

— Sveikas, Nipi, - pažiūrėjo į paną. 

Nipis ją pristatė: 

— Čia Ema. 

JW sunkiai atsiduso. 

Nipis klausiamai pažvelgė į jį. 

— Ema yra tik fantazijoje, bet ji graži. 

Jų akyse klaustukai. 

JW darkart pabandė: 

— Ar neatsimeni „Karliuko karstynių medžio“, televizijos 
programos? - jis niūniavo ir užbaigė dar vienu giliu atodūsiu. 

JW vypsojo, iškart pasigailėjo, gėdijosi - šitaip apsijuokti. 

Jis buvo liurbis, šprotas. 

Nipis tarė: 

— Nesu anksčiau girdėjęs tos dainos. Bet klausyk, dabar 
turiu sutvarkyti šitą reikalą. Laikykis. Iki. 

Priėjo Nipio eilė prie jo kasos. 

JW kasininkė padavė jo įmokos kvitą. 

Jis pasuko durų link. 

Nipis nelinktelėjo, kai JW ėjo pro sukamąsias duris. 

Ar tai reiškė naują santykių atšalimą? 

Pakeliui namo jis mąstė, kas buvo gėdingiausia. Ar tai, kad 
Nipis matė grynųjų pluoštą, ar jo nevykę pokštai? 

Nenadas paskambino iš naujo telefono numerio -netirjis bus 
aiškiai pradėjęs įgyvendinti saugumo programą gyvenime. 
Juodu su Mradu šnekučiavosi apie nieką, vėliau diskutavo 
apie sąvadautojo ir viešnamio motušės žmogžudystę. Kas, 
velniai griebtų, atsitiko? Ištaškyti į šipulius. Nusikaltėlis ne- 
žinomas. Nenadas apimtas panikos. Prieš Radovanui jį išjun- 
giant Zlatkas ir Jelena buvo vieni iš geriausių jo sąvadautojų. 
Tarp Nenado ir Mrado spragsėjo klausimai. Radovanas norėjo 
pravalyti grandį? Sekso pirkėjas, nenorėjęs sulaukti santuoki- 
nių problemų? Kas nors kitas? 

Mradas įtarė: panikos ištiktas sekso pirkėjas arba, blogiausiu 
atveju, konkuruojanti firma. Dar galėjo būti rusai. Galėjo būti 
HA. Tokiu atveju šratų šūviai buvo neabejotinas karo kirvis. 

Nenado rūpestis: ką tai reiškė jam? Jei tai ne Radovano 
darbas, ar tuomet šešėlis kris ant jo? 

Todėl dar svarbiau, kad jie toliau judintų savo pačių planus. 

Nenadas nupasakojo savo idėją: ši Mrado ausyse skambėjo 
kaip serbų liaudies muzika. 

— Žinai, man dirba vienas čiuvas, arabas, Abdulkarimas. Iš 
esmės jis visą kokso reikalą suka pats. Man reguliariai rapor- 
tuoja. Aš suderėjau visas didesnes sutartis, numačiau veiksmų 
kryptis ir viską sureguliavau. Dabar mes įgyvendiname plėtros 
idėją, kuri iki šiol buvo labai sėkminga. Mažesnėmis kainomis 
stumdyti priemiesčiuose. Kiti ir toliau gali pardavinėti gramą 
šen bei ten centro užeigose bei turčių vakarėliuose. Po tūkstantį 
kronų už gramą. O mes iškart siūlome dvidešimt gramų šen, 

dvidešimt gramų ten. Po septynis šimtus už gramą. Tokiais 
kiekiais. Tai palauš. | 

- Šitą pasakojai užvakar. Kaip dabar šitas reikalas rutulio- 
sis? 

— Geras klausimas. Kaip aš išlaikysiu Abdulkarimo kon- 
trolę dabar, kai Radovanas mane išspyrė? Abdulas lojalus Ra- 
dui ir manęs neklausys. Nepaklus įsakymams. Ir toliau varys 
kaip įprasta, lyg manęs ir nebūtų. Bet paklausyk. Paprastai 
aš nesidomiu, kokiais čiuvais naudojasi arabas, bet Londone 
Abdulas man buvo atsiuntęs ypatingą čiuvą, tikrą bembį, kad 
tas padėtų derybose. Puikus vaikinas. Greitai mąstantis. Ab- 
dului dirba mažiau nei metus. Gerai išmano k sritį. Patikimas. 
Pasak arabo, čiuvas yra tuščiadvasis. Iš tikrųjų yra iš kaimo 
ir nori iškilti. Alkanas kaip velnias. Abdului dirbo dušmanu, 
vien tik dėl to, kad galėtų linksminis su savo draugeliais ir 
susipilti papildomai uždirbtus pinigus šampano pavidalu. 
Šėlti „Kharmoje“, „Koket“ ir panašiose vietose. Vaikis Žaidžia 
dvigubą žaidimą. Pasak Abdulo, jo draugai net nežino, kas jis 
iš tiesų esąs. Šiaip visas reikalas skamba šiek tiek tragiškai, bet 
mums tik į naudą. 

Mradui Nenadas kartais pabosdavo. Tas velniškas pliurpi- 
mas. Jis galva prisispaudė mobilųjį prie peties. Užsirišo batus. 
Susizgribo neturįs laisvų rankų įrangos. 

Tokių pokalbių metu jam nesinorėjo būti namie. Išėjo lauk. 

— Nenadai, prie reikalo. 

— Ramiai. JW, toks jo vardas, viską žino apie mano sandorį, 
sudarytą Londone. Suskaičiavo kiekvieną svarą ir kroną. Per- 
žvelgė siuntimo būdus, reikalingus asmenis, stumdytojus. Mes 
galime juo pasinaudoti. 

— Dabar darosi įdomu. 

— Jam reikia to paties, kaip ir visiems kitiems - babkių. 
Tik daugiau. Pasak Abdulkarimo, jis netgi susiveikė sąskaitų 
kažkokioje kanalo saloje. Rauki, čiuvas mano, kad taps multi- 
milijonieriumi. Tai kažką sako apie jo ambicijas. 

— Aš suprantu, čiuvas bet ką padarys dėl babkių. 

— Kaip pirštu į akį! Mudu laikomės nuošaliai. Ir toliau daro- 
me tai, apie ką kalbėjomės „Clarion“. Žaidžiame su Radakiau- 
le. Apsimetame leidžiąsi pastumiami žemyn. Abdulkarimas 
gali sau sukti koksą. Manyti, kad aš pašalintas iš žaidimo. Mes 
ir toliau dirbame Radui, kad ir kokiu šūdu jis mums leistų 
užsiimti. Tu esi nurašytas nuo rūbinių, aš būsiu nurašytas nuo 
kokso. Kai krovinys atvyks, Radas jau bus pasodinęs kažką kitą 
bosuoti arabui, labiausiai tikėtina, kad Goraną. Bet nesvarbu. 
Reikalas tas, kad žaidime tebebus mūsų žmogus, bembis vai- 
kis. Reikia tik pasistengti, kad JW gautų tokį pasiūlymą, kuriam 
jis negalėtų atsispirti. Jis bus mūsų vyras užu priešo linijos. 

Mradas ėjo „Žiedo“ keliu. Staiga pajuto Nenadą mylįs. 

Kokso sąvadautojas išgyveno ekstazę. 

— Atvykus kroviniui - patikėk manimi, jis didelis kaip vel- 
nias, daugiau kilų nei tu paimi mankštindamas kojas, visų 
laikų didžiausia Švedijos siunta - mes ten ir būsime. Pasi- 
rengę susigrąžinti tai, kas mums priklauso. Pasiruošę gerai 
prastumti. 

Mradui pašiurpo oda. 

— Tu tiesiog nuostabus. Kada galėsime pasimatyti ir pakal- 
bėti daugiau, šiandien? 

— Žinoma, ateik šįvakar į „Hirschenkeller“. Norisi kepsnio 
ir didelio bokalo alaus. 

Mradas nusijuokė. Baigė pokalbį. Mobiliojo ekrane - septy- 
niolikos minučių trukmės minčių srautas. Jo ausis - raudona 
ir įšilusi. Per daug mobiliojo spinduliavimo ar susijaudinimo 
dėl pajudėjusių reikalų? 


Mradas pakeliui namo iš sporto salės. Turėjo pasiimti Lu- 
visą ir vykti į vaikų teatrą Atlaso gatvėje Vazastano kvartale. 
Jis valgė „Gainomax Recovery“ batonėlį. 

Mradas ir Nenadas - naujas dvikinkis. Lorelis ir Hardis. 
Nenurungiama kombinacija. 

Jie susiskambindavo kiekvieną dieną, tęsė planavimo dar- 
bus. Kaip jiems palaužti Radą? Serbų šiaudadvasį krikštatėvį. 

Mrado galvos skausmas: Luvisa turi pereiti į kitą mokyklą. 
Anika nesuprato, apie ką Mradas kalba. Manė, kad jis, kaip 
visada, išsidirbinėja. Kaip jam elgtis toliau? 

Kai kuriomis dienomis nemiga kėsindavosi jį pribaigti. 


Nenadui paskambinus Mradas išsyk suprato, apie ką kalba. 

Jis įsijungė mobiliojo garsiakalbį automobilyje. 

- Šiandien su juo šnekėjausi. 

- Ir? Ką jis sakė? 

Nenadas - gumos tampymo meistras. 

— Mes susitikome papietauti „Texas Smokehouse“. Aš jam 
paskambinau ir pakviečiau susitikti, paprasčiausiai. Jis išsyk 
atpažino mano balsą. Nors jis juk man padėjo Londone, tai gal 
ir nieko čia keista. Aš tik pasakiau norįs šnektelti, gal jis peršiko. 
Manė, kad kas neišdegė. Bet kokiu atveju mes susitikome. 

— Ką jis pasakė? 

— Čiuvas bembis pliuškis kvadratu, ne, velnias, kubu. Lon- 
done tai jau išryškėjo, bet dabar - dar labiau. Jis sveikinosi 
su kiekviena patrauklia pro šalį gatve einančia Estermalmės 
nendre. Iš tikrųjų neįtikėtina, kad jis ir arabas sutaria. 

Mradas pasuko Luvisos būrelio link. Ji stovėjo prie varte- 
lių ir laukė. Mradui suspaudė širdį - jei kas jai atsitiks, galas. 
Nenadas burbuliavo toliau. 

— Nagi. Eik prie reikalo. Greitai turėsiu baigti. 

— Ramiai. JW - kietas vaikis. Jis su mumis. Bet tai kainuoja. 
Sandoris toks. Jis stebi didįjį k krovinį. Apie postūmius ra- 
portuoja tiesiai man. Kada tikimasi atvykstant. Kur tikimasi 
atvykstant: Kaip bus gabenamas. Laikomas. Kas tokie saugos. 
Kai bus metas, mes sutvarkysime likusią dalį. Be to, jis dar 
angažuoja pardavimo kanalus. 

— Skamba fantastiškai. 

- Čia dar ne viskas. Jis gali suveikti nerealių pinigų plo- 
vyklų. Iš tikrųjų. Tai ne kokie nususę vaizdajuosčių nuomos 

punktai. Ne cheminės valyklos. Tai tikri dalykėliai. Koduotos 
banko sąskaitos. Vadinamosios „lukšto“ įmonės. Mokesčių 
rojus. Viskas. 

— Skamba velniškai neįtikėtinai. Ko jis nori? 

— Dvidešimt penkių procentų nuo pyrago. 

Mradas vos nepaspringo. Čiuvas JW apie save buvo itin 
geros nuomonės. Jis turi pamąstyti. 

— Nenadai, turiu baigti. Pasiimu savo dukterį. Susiskam- 
binsime vėliau. 

Mradas su Luvisa turėjo vieną vakarą ir vieną dieną. 

Gyvenimas. 

Pačiulpk JW vaikio pasiūlymą - saldainis. 

Luvisa atidarė vartelius. Mradas neturėjo jėgų kalbėtis su 
auklėtojomis. 

Ji priėjo prie jo automobilio. 

Velnias, kodėl viskas turi būti taip komplikuota. 

R. projektas turi judėti į priekį. Geras jausmas po susitikimo su 
seserimi. Chorchė susiėmė, nors Halonbergenas ir sugrįždavo 
kasnakt. 

Jis planavo kitą žingsnį. Paskutinis viešnamyje nutikęs daly- 
kas iš dangaus nukrito kaip tik laiku. Teisingiau ir būt negali — 
po visų nykių dienų sekant Radovaną. Tai, už ko bus galima 
užsikabinti — per Jet-set Karlą jis įsiprašė į kažkokio pobūdžio 
liukso kekšių tūsą. Į mirusio sąvadautojo mobilųjį gavo SMS 
žinutę su kodiniu žodžiu. Tą pačią naktį grįžęs atgal pas Fadį 
kodinį žodį užsirašė. Butas buvo tuščias. Chorchė atgal įkišo 
ginklą. Nušluostė vamzdį. Padėjo į spintą. Po to aną telefoną jis 
išmetė į šiukšlių dėžę. SIM kortelę - į kanalizacijos šulinį. 

Tas reikalas, į kurį jis įsipiršo, įvyks šiandien. Klausimas, 
koks tiksliai tai buvo reikalas? Jis taip pat nežinojo, ar bus 

laikomas svečiu ar vienu iš Nenado pavaldinių. Gal iš jo buvo 
tikimasi, kad jis saugos, tvarkys ir rūpinsis kekšėmis. Maža to: 
jis neišmanė, kaip jam ten nuvykti - nežinojo adreso. 

Jis spjovė į pirmuosius klausimus. Jie paaiškės vietoje. 

Atsakymas į paskutinįjį - visą dieną sekti Jet-set. 

Chorchė žinojo bembių karaliaus adresą. 

Jis varė savo stilium iš esmės: jau aštuntą ryto sėdėjo vog- 
tame „Saab“ tamsintais galiniais langais. Nenorėjo pražiopsoti 
Jet-set Karlo, kad ir koks ankstyvas šis būtų buvęs. Siurbčiojo 
kavą. Myžo į plastikinį butelį. Klausėsi radijo. 

Galir perlenkė lazdą ten prisistatydamas nedarbo dieną jau 
aštuntą — čiuvas neišėjo be pusės pirmos. 

Chorchė galvojo: koks gyvenimas. Jet-set Karlas suveikia 
tūsus, šniurkščia kolą, dulkina lervas. Jam niekada nereikėjo 
arti. Nė velnio neraukė apie betoną. Išlepintas, tėčio pinigai, 
dvokianti savimyla in absurdum. 

Ir vis vien tai buvo Chorchės svajonė - gyventi lygiai taip 
pat. Jis žinojo, kad kiekvienas patroną pešantis juočkis norėjo 
būti Jet-set Karlu. Bet juodašikniams durys buvo uždarytos. 
Geriausia, jei jie imtų ir liautųsi svajoję. 

Jet-set Karlas vilkėjo juodą paltą ir megztinį su gobtuvu po 
apačia. Kepurė. „Stan Smith“ batai. Chorchė negalėjo nepa- 
stebėti aprangos stiliaus panašumo į čiuvo, kuriam prieš dvi 
savaites Halonbergene iššovė pilvą. 

Jis užvedė automobilį. Be reikalo: Jet-set Karlas paėjo vos 
du kvartalus žemyn į „7-Eleven“ Didžiojoje gatvėje. Nusipirko 
pieno ir forminės duonos. Vėl dingo už savo laiptinės durų. 

Chorchė tinginiavo automobilyje. Valgė atsineštas vištienos 
salotas. Apie save mąstė: „Pradedu būti tikras sekimo profas, 
netgi pratinosi prie mergų maisto. Gal reikės pradėti savo 
verslą?“ 

Atėjo ketvirta valanda. Jet-set Karlas vėl išėjo. Tie patys 
drabužiai kaip ir anksčiau - taigi kokiam nors veiksmui dar 
nepasiruošęs. 

Chorchė iššoko iš automobilio. Laikėsi per gerą atstumą. 
Ant galvos - striukės gobtuvas. Ant nosies — veidrodiniai 
akiniai nuo saulės. Dabar Chorchė - tikrų tikriausias Flečas, 
persirengimo specialistas. 

Jet-set Karlas judėjo ribotai. Savo paties storai įmyžtoje 
teritorijoje. Įslinko į „Ture“ „Sturės galerijoje“. Maždaug sep- 
tyni šimtai metrų nuo ten, kur gyveno. Paprasta auksinio sta- 
čiakampio geografija: Karlo kelias - Sturės gatvė - Raitelių 
gatvė - Narvos kelias. 

Chorchė atsisėdo „Varlėje“, kitoje gatvės pusėje. Skaitė lai- 
kraštį. Gėrė kokakolą. Matė Jet-set Karlą per „Sturės galerijos“ 
didžiulius langus. Čiuvas gėrė kavą su Estermalmės blizge. Gal 
patraukliausia iš visų Chorchės matytų. 

Jet-set čiuvas persibraukė ranka per plaukus. Išsiriebalavo 
sau pirštus. Chorchei knietėjo štai kas: su keliomis panomis 
vaikis susitikinėjo tuo pačiu metu. 

Praėjo dvi valandos. Prieš išsiskirdami jie apsikabino. Ar 
Chorchė tikrai gerai įžiūrėjo? Bandymas pabučiuoti į lūpas? 
Ar mergina atsitraukė atbula? Neaišku. 

Jet-set čiuvas namo ėjo vienas. 


Atėjo pusė septintos. 

Chorchė vis dar automobilyje. Jam įdomu, kada kas nors 
pradės vykti. 

Išvargintas nuobodulio. 

Galvojo apie valandas prie Rado namo. 

Galvojo apie visus žmones, kurie jam padėjo. 

Mėlyna skaitmeninio laikrodžio šviesa prietaisų skydelyje 
rodė septynias. 

Atsidarė laiptinės durys. Išėjo Jet-set Karlas, dabar buvo 
apsirengęs panašiau į tai, kaip Chorchė jį prisiminė. Tas pats 
paltas, bet po juo šmėžavo marškiniai prasegtomis viršutinė- 
mis sagomis. „Stan Smith“ pakeisti į nuvaksuotus smailiano- 
sius odinius batus. Plaukai sulaižyti atgal. 

Čiuvas paėjo kvartalą žemyn. Atsirakino milžinišką au- 
tomobilį - „Hummer“. Ant šonų baltomis raidėmis degtinės 
reklama. Automobilis - žiaurus rinkodaros aparatas. Paprasti 
miesto džipai - eikit debesų spardyti. Šitas monstras platesnis 
už sunkvežimį. 

Jet-set Karlas važiavo pietų kryptimi. Chorchė laikėsi per 
kelis automobilius už jo. „Hummer“ buvo matyti per atstu- 
mą. Kapotas - metras virš paprastų jurgių automobilių stogų. 
Chorchės nuomone, mašina buvo žiauriai žavinga. 

Jie važiavo Nineso keliu per Enšedę. „Gaublys“ stūksojo 
apšviestas kaip milžiniškas kokaino kamuolys. Per Handeną/ 
Jurdbru. Pasuko į kairę. Kelias 227. Tamsa tapo kompaktiškes- 
nė, Palei kelią niurksojo šalti arimai. Tarp Chorchės ir „Hum- 
mer“ — vienas automobilis. Reikia tikėtis, jog šis neleido Jet-set 
Karlui įžiūrėti, kokie automobiliai buvo už jo. 

Ant Chorchės galinės sėdynės gulėjo atsargiai sulankstytas 
kostiumas. Ant pakabos, kuri buvo pakabinta prie galinio lan- 
go- išlyginti dryžuoti. marškiniai ir kaklaraištis. Dėl viso pikto — 
jei toje vietoje, į kurią jis važiavo, būtų toks aprangos kodas. 

Gyvenvietė tankėjo. Jie važiavo per ilgą tiltą. Iškaba: „Sveiki 
atvykę į Dalario.“ 

„Hummer“ išsyk už tilto pasuko į kairę. Automobilis, va- 
žiavęs tarp jų, pasuko į dešinę. Chorchė psichologinėje kryž- 
kelėje: ar jis drįs persekioti Jet-set Karlą? Didžiausia pasaulyje 
galimybė/rizika. Jis pasinaudojo galimybe. Apie riziką bandė 
negalvoti. 

Jie važiavo Smodalario keliu. 

Pavažiavęs penkias minutes Jet-set čiuvas sumažino greitį. 
Pamirksėjo į dešinę. Įsuko į mažą Žvyrkelį ir, atrodė, sustojo. 
Chorchė praslydo pro šalį. Spoksojo kiek tik galėjo. Sunku ką 
įžiūrėti. Nebuvo kelią apšviečiančių žibintų. 

Jis važiavo toliau. Kelias baigėsi apsisukimo aikštelėje. Ap- 
linkui - golfo aikštynas. Chorchė pasistatė automobilį. Užsidėjo 
gobtuvą. Apsidairė. Išlipo. 


450 


Tolėliau - didelis namas. Jo link - žvyrkelis. Iškaba: „Smo- 
dalario svečių namai.“ Prie namo stovėjo keletas automobilių. 
Chorchė ėjo atgal keliu, kuriuo atvažiavo. Laikėsi kelkraštyje. 
Priėjo tą vietą, kurioje pasuko Jet-set Karlas. Chorchė išsyk su- 
prato, kur anas bus dingęs: išvažiavimo keliuką užtvėrė juodo 
metalo vartai. Vienoje vartelių vyrių pusėje įtaisyta kamera ir 
didelė iškaba: „Privati valda“. Saugoma „Falck Security“. 

Chorchė laikėsi pakankamai toli. Palipo į mišką šalia var- 
telių. Miškas jam priminė tai, ko jis negalėjo pamiršti: Mrado 
smūgius gumine lazda. Vienas dalykas aiškus: Ch-boy niekada 
nepasidavė. Jie jo jau paragavo. Dvi jugų kiaulės sušaudytos 
į gabalus. Saugokis, Radovanai, dabar Chorcheliukas ateina 
pasiimti tavęs. 


Valandą pražvarbęs Chorchė pamatė prie vartelių įsukantį 
automobilį, bet jis nespėjo įžiūrėti, ar vairuotojas prieš vartams 
atsidarant identifikavosi į kamerą. 

Po to keturiasdešimt minučių tyla ramybė. 

Buvo devynios valandos. 

Miške tamsu. 

Chorchė kitoje vartelių pusėje matė kažką judant. Bandė 
įsižiūrėti. Dabar jis aiškiai įmatė. Du asmenys. Už vartų. Su 
kepuraitėmis su snapeliais. Nekilo abejonių — tai buvo kaž- 
kokio plauko sargai. 

Po dvidešimties minučių pradėjo plūsti automobiliai. BMW. 
Mersai. Jaguarai. Keli poršai. Vienas kitas „Volvo“. Vienas 
„Bentley“. Geltonas feraris. 

Kai kada kamera atvykstančią liaudį atpažindavo. Varteliai 
be garso atsiverdavo. Automobilis įriedėdavo. Kitais atvejais 
vienas iš apsaugininkų išeidavo pro šoninį išėjimą. Persimes- 
davo keliais žodžiais su liaudimi automobilyje. Vartai atsiver- 
davo. 

Procedūra kartojosi privažiavus kiekvienam automobiliui. 
Mažiausiai dvidešimt vienetų. Chorchė suprato, ką turįs daryti. 

Bandė įžiūrėti vyrų, sėdinčių atvykstančiuose automobiliuose, 
aprangą. Kažkas šmėkšteldavo - savaime aišku, švarkas. 

Ch-boy - profų profas - divinas - jis buvo pasiruošęs. 

Sugrįžo į savo automobilį. Apsirengė marškinius ir kostiu- 
mą. Dvejojo dėl kaklaraiščio. Galiausiai - bala jo nematė. 

Nuvažiavo prie vartų. Prie kameros. Širdis spurdėjo kaip 
pakvaišus. Rankos ant vairo prakaitavo. Jo automobilis - vie- 
nintelis sabas. Vidutiniokiška ir įtartina. 

Nieko neįvyko. 

Jis tebesėdėjo. Bandė atsipalaiduoti. 

„Saab“. Juodašiknis. Be kaklaraiščio. 

Vienas iš apsaugininkų išėjo pro vartelius. 

Apvalūs išbalę skruostai pasilenkė į priekį. 

— Ar galėčiau jums padėti? 

Chorchė Rinkebio akcentą nuleido iki žemiausio lygmens. 

— Taip, prašom. Ar ilgai čia reikia laukti norint būti įleistam, 
ką? Gal eilė prie automobilių stovėjimo aikštelės? 

— Atsiprašau. Tai privati valda. Ar Jūs čia kokiu reikalu 
atvykote? 

Chorchė plačiai šypsojosi. 

— Tikrai galima taip pasakyti. Bus graaažus vakaras. 

Apsaugininkas pamąstė. Atrodė patikėjęs Chorchės pasiti- 
kėjimu savimi. 

— Koks vardas, sakėte? 

— Perduok Karlui linkėjimų nuo Danielio Kabreros. 

Apsaugos darbuotojas paėjo du metrus į šalį. Kalbėjosi mo- 
biliuoju ar radijėle. 

Grįžo. Atgavęs prievaizdo ramybę. 

- Jis nežino, kas toks esate. Norėčiau Jūsų dabar paprašyti 
palikti šią vietą. | 

Chorchė ramus kaip belgas. 

— Durnini mane, ar ką? Dar kartą jam paskambink. Pasakyk, 
kad čia Danielis Kabrera ir perduok, kad „Moėt“ pakeliui. Gali 
pasižiūrėti į savo mobilųjį, jei neprisimena. 

Sargas vėl nuėjo į šalį. Kalbėjosi savo telefonu. 
Chorchė tikėjosi žalios šviesos. 

Po dvidešimties sekundžių vartai atsivėrė. 
Ch-boy viduje. 


Pasistatė automobilį prie kitų. Suskaičiavo penkis poršus. 
Rimtai, kas čia per vieta? 

Namas priešais jį buvo didelis. Trijų aukštų. Aplink įėjimą 
kolonos. Tikras Beverli Hilso stilius. Ar Švedijoje esama tokių 
dalykų? Didžiai akivaizdu - taip. 

Iš vidaus girdėt muzika. 

Ką tik iš savo BMW išlipo vyras. Ėjo namo įėjimo link. 
Chorchė sekė čiuvui už nugaros, šis staigiai Žvilgtelėjo atgal. 
Pamatė Chorchę. Nekreipė dėmesio. Ėjo toliau. Chorchė jį pri- 
sivijo. Ištiesė ranką. | 

— Sveikas. Danielis vardu. Gal gerai bus šįvakar? - žvengė. 

Vyras atsigręžė. 

— Būna linksma. Nesu anksčiau tavęs matęs. 

— Ne, ką tik grįžau namo iš Niujorko, po keleto metų. Vel- 
niškai gražus anas miestas. Jau dabar pasiilgstu. 

Jie priėjo įėjimą. Chorchė spėjo pagalvoti: „Aš juk net ne- 
žinau, kokio vaidmens vaidinti esu pakviestas.“ Jiems dar 
nepriėjus durys atsivėrė iš vidaus. Jas laikė kostiumuotas 
bičas: ant šono skyrimas ir dideli žandikauliai. Dar vienas 
apsaugininkas, tik apranga valyvesnė. Pasisveikino su vyru, 
Įtariai. 

Laikė ištiesęs ranką. Chorchė sustojo kaip tik priešais duris. 
Sargas paklausė pavardės. Chorchė labiau nei kada nors vaiz- 
davo savimi pasitikintį. 

— Esu Danielis Kabrera. 

Apsaugininkas tarė: 

- Ar pažįsti Klasą? 

Chorchė primetė, kad jis omenyje turi diedą, su kuriuo. 
Chorchė neseniai bandė kalbėtis eidamas durų link. Čiuvas ką 

tik nusivilko paltą ir dingo už didžiulių tamsių medinių durų. 
Chorchė surizikavo: | 

- Aišku, kad pažįstu Klasą. 

Apsaugininkas ir toliau įtarus. Kažkam paskambino savo 
mobiliuoju. 

Linktelėjo. 

Chorchei: 

— Atsiprašau. Nebuvau gavęs informacijos, kad buvote pa- 
kviestas. Sveiki atvykę. 

Ch-boy - Džeimsas Bondas iki kaulų smegenų. 

Atrodė, kad organizatoriai bus lygiai taip pat sutrikę kaip 
ir pats Chorchė. 

Manė dirbsiąs Nenadui. Dabar, atrodo, būsiąs svečias. 

Belieka įsijausti į žaidimą. 

Priėjo mergaitė iš drabužinės paimti jo striukės. Gera jos 
atsikratyti. Ji čia netiko. Taip pat paprašė jo mobiliojo. tele- 
fono. Chorchė nepamąstė kodėl. Atidavė. Be to, nėr prasmės 
ginčytis. 

Iš pradžių jis nesureagavo. Nei kai diedas Klasas pasikabi- 
no savo paltą arba kai mergina paėmė jo striukę. Bet dabar jis 
vėl atkreipė dėmesį į drabužinės mergaitę. Mini sijonas, toks 
trumpas, kad buvo matyti apatinė sėdmenų dalis. Juodos ko- 
jinės virš kelių, su nėriniais viršuje, provokuojamai palikusios 
du decimetrus nuogos šlaunų odos. Rožinė palaidinė - ne pigi 
kekšiška, bet su pakankama iškirpte, kad jos dekoltė taptų 
ryškiu drabužinės klientų žvilgsnių taikiniu. 

Aišku kaip dieną - tai nebuvo paprasta mergaičiukė rūbi- 
ninkė. Tai buvo kažin kokia paseksinta palydovė. 

Chorchė atidarė tamsias medines duris, už kurių pirma 
pradingo Klasas. 

Perėjo koridorių. Garsas stiprėjo. Tūso muzika. Kikenimas 
ir kalbos. | 

Kitame gale - dar vienos tamsios durys. Kaip tik prieš jas 
atidarydamas, Chorchė pajuto cigaro dūmų kvapą. 

Kitapus durų. 

Nerealu. 

Pilnas žmonių kambarys. 

Diedai. Gerai apsirengę, daugelis su kostiumais ir kakla- 
raiščiais. Kai kurie, kaip ir Chorchė, su kostiumais, bet be ka- 
klaraiščių, keletas marškinių sagų laisvai prasegta. Kiti - keis- 
tais švarkais ir kelnėmis. Žili smilkiniai. Jiems šypsantis - ant 
skruostų gilios raukšlės. Visi atrodė esą tarp keturiasdešimties 
ir šešiasdešimties. 

Keletas apsaugininkų/organizatorių. Visi jaunesni. Vyrai. 
Rimta apranga: švarkas, šviesesnės kelnės. Tamsus golfas arba 
marškiniai be kaklaraiščio. Pro šalį šmėkštelėjo Jet-set Karlas. 
Abiejose rankose - po taurę šampano. 

Pritrenkiantis dalykas — visos merginos buvo drabužinės 
mergaitės tipo. Mini sijonai, šortukai, triko. Palaidinės, marš- 
kinukai, atidengiantys daugiau nei slepiantys. Matomi kojinių 
raištelių laikikliai, pūpsančios silikoninės krūtys, smailiakul- 
niai, pablizgintos lūpos. 

Po mergaitę kiekvieno skoniui: lieknos, laibos, aukštos mergi- 
nos. Panos didžiuliais biustais. Spalvotosios, blondinės, azijietės. 
Merginos troškulio kupinais žvilgsniais. Merginos tuščiomis 
akimis. 

Bet vis tiek nebuvo atgrasu. Chorchė be žado. Kažkas čia 
kito, jausmas lyg namie. Jis įsibrovė į žmonių minią. Apytiksliai 
skaičiavo. Mažiausiai keturiasdešimt vyrų ir tiek pat, tikėtina, 
daugiau, moterų, be to, mažiausiai apie dešimt šiaip personalo. 
Dunksinti muzika. Raukšlėtose rankose žėrintys cigarai. 

Visiškai aišku, darbavosi kažkokio plauko viešnamis, nors 
jis dar ir neišrišo kaip. Bet nuotaika lyg dideliame privačia- 
me pobūuvyje. Grynai teoriškai tai galėtų būti namo savininko 
kviestiniai svečiai ir jų partnerės. Nors jokių šansų, kad visi 
šitie diedai turėtų tokias jaunas merginas. Skamba per gerai, 
kad būtų tiesa. Arba namo savininko pažįstami vyrai plius 
keletas atsivežtų panų atmosferai atpalaiduoti. Bet ore tvyrojo 
dar kažkas daugiau. 

Chorchė vėl apsidairė. 

Kambarys buvo didelis. 

Nuo lubų kabojo vienas milžiniškas krištolo sietynas. Ant 
sienų buvo iškabinti prožektoriai. Kampuose - garsiakalbiai. 
Vienoje kambario pusėje matyti baras, kuriame darbavosi 
vienas vaikinas ir keturios merginos. Sukosi pilstydami kok- 
teilius. Dauguma ponų būriavosi tarpusavyje arba apsupti 
merginų. Tiesiai po krištolo sietynu šoko penkios merginos: 
bet kurioje kitoje vietoje jų judesiai būtų atrodę per daug 
provokuojantys. 

Chorchė atsistojo prie baro. Užsisakė džino su toniku. Ne- 
sijautė tikras. Kaip jam elgtis? Ko jis iš tiesų norėjo visu tuo 
pasiekti? KUR, VELNIAI GRIEBTŲ, JIS ATSIDŪRĖ? 

Sriūbtelėjo didelį gurkšnį kokteilio. Paprašė cigaro, „Ha- 
bana Corona“. Gražūs dalykėliai. Mergaitė prie baro atidengė 
cigaro žiebtuvėlį. Maža, ypač karšta liepsna. Ji papūtė lūpas. 
Chorchė nusuko žvilgsnį. Įtraukė dūmą. 

Bandė mąstyti blaiviai. Nevalia imti panikuoti. 

Ramybė. 

Arjis ką nors atpažino? Ar kas nors galėjo atpažinti jį? Po- 
nai: švedai, prisižiūrėję. Laikysena, žavesys, požiūris. Aiškūs 
valdžios ženklai. Chorchė neatpažino nė vieno veido. Kita 
vertus, niekas neturėtų pažinti jo. Personalas: jugai raumenų 
kalnai ir Jet-set Karlas plius keli jo žmonės, pobūvių orga- 
nizatoriai. Trendžiai. Chorchė manė, kad Jet-set čiuvas jo iš 
„Kharmos“ neprisimintų: vaikis buvo prisišlavęs kaip muži- 
kas. Didžiausia rizika: Jet-set Karlas dėl šūvių Halonbergene 
buvo ypač įtarus. Antra vertus, neabejotina, kad jis nusprendė 
surengti šį pobūvį. Čiuvas nebuvo iš bailiųjų. 

Chorchė nematė nei Radovano, nei Nenado. Reikėtų išsi- 
aiškinti, ar jie čia. 

Jis niekur nesiveržė - vienas iš maždaug šimto asmenų. 
Kviestiniai manė, kad jis apsaugininkas. Tie, kurie buvo ap- 
saugininkai, manė, kad jis svečias. 

Chorchė užmetė akį į patalpą. Galvojo apie kitą ėjimą. Klau- 
sėsi dviejų ponų šalia jo bare. 

Vienas: besiblaškančiu žvilgsniu. Be perstojo žiopsojo į pa- 
nas kambaryje. Kitas: ramesnis, traukė gilius storo cigaro dū- 
mus. Atrodė, kad jie gerai vienas kitą pažįsta. 

- Šitie pobūviai vis geresni ir geresni. 

Vyras su cigaru juokėsi. 

— Velniškai gerai šiemet sutvarkyta, mano nuomone. 

— Kokių moterų jis čia atsiveža. Aš visai iš proto kraustausi. 

— Taigi tai ir yra esmė. Juk nebuvai pas Kristoferį Sandbergą 
prieš du mėnesius, ne? 

- Ne, ašjo nepažįstu. Ar gerai buvo? 

- Ojojoj. Tiesiog nuostabu. Kristoferis toks pat geras doras 
vyras kaip kad Svenas čia. 

- Girdėjau, kad Kristoferis nusipirko naują namą netoli 
jūsų. 

— Tikra tiesa. Valio kelyje. Įmonei turėjo gerai sektis, nes 
gražią trobą jis nuskėlė, - diedas išsiviepė. 

— Kaip aš supratau, jis gerai pasidarbavo Vokietijoje. 

— Taip, rinka ten šovė tiesiai į viršų. Jie ryškiai per metus 
bus priaugę trisdešimt procentų. 

— Nieko sau, velnias. Klausyk, pažiūrėk į tą su kasomis. 
Kokie prakeikti buferiai. 

— Kaip tik tau. 

Vyras besiblaškančiu žvilgsniu įsistebeilijo. Varvino seilę 
spoksodamas į merginą. Po to siurbtelėjo savo kokteilio. Pasi- 
suko į vyrą su cigaru. 

— Man knieti vienas dalykas. Žinau, kad šitie pobūviai sau- 
gūs ir panašiai, bet iš kur jis žino, kad į vidų nepatenka kokių 
neuniformuotų policininkų? Kartais, būna, nubundu išmuštas 
šalto prakaito vidury nakties, kai susapnuoju pernykštį pobūvį 
čia. Na, jeigu Kristina apie tai sužinotų, juk supranti. 

— Nieko baisaus. Jis policininkus sužiūrėjęs. Tie, kurie jam 
padeda visa tai surengti, yra geri organizatoriai. Tie, kurie 
trauko už virvelių mūsų brangiosiose policijos viršūnėlėse, šių 
pasilinksminimų nejudins. Kiek yra tekę girdėti, vaikinai, kurie 
dalyvauja šitam reikale, įstatymo sargus su žemėm sumaišo, jei 

šie trukdo. Policijos viršininkai irgi kartais kvailysčių prikrečia. 
Tereikia išsiaiškinti kokių. 

— Tikras gražumėlis, po velnių. Man tai patinka. 

Diedai susidaužė į sveikatą. 

Chorchė beveik ištiktas šoko. Ar už viso šito slypi Radova- 
nas? Tokiu atveju jis - prakeiktas genijus. 

Valdžios vyrai remiami jugų mafijos. Šliundriška kombina- 
cija, neturinti sau lygių. 

Lig šiol Ch-boy sekė jiems iš paskos. 


Jis tebestovėjo prie baro. Bandė pamatyti, ar ten būta Rado- 
vano ar ko nors kito iš jo pažįstamų. 

Po valandėlės muzika buvo nutraukta. Kažkas šišino į mi- 
krofoną. 

Vyrai šalia Chorchės nutilo. 

Panos nustojo šokusios. 

Prožektoriai buvo nukreipti į barą. 

Vienas vyras atsistojo ant baro. Atsargiai, bijojo paslysti. Toli 
gražu ne jaunas atletas: tuktelėjęs, apsirengęs kostiumą, nors ir 
be kaklaraiščio. Gražiai sušukuoti žilstantys plaukai. Akys: ypa- 
tingoje kambario šviesoje atrodė visiškai baltos, it pienuotos. 

— Būkit sveiki, visi. Labai linksma visus jus čia šįvakar ma- 
tyti. 

Vienoje rankoje diedas laikė šampano taurę. Kitoje - mi- 
krofoną. 

— Kaip Žinote, aš šią šventę organizuoju vienąkart per metus. 
Mano nuomone, malonu, kai mums, berniukams, suteikiama 
galimybė pabūti vieniems. 

Po žodžio „bėrniukai“ vyras padarė retorinę pauzę. Palaukė 
subanguojančio juoko. 

— Tikiuosi, kad šįvakar visi gerai praleisite laiką. Greitai 
nutilsiu, kad galėtume vėl įsijungti muziką ir ištisą naktį šėlti. 
Prieš pakeldamas šio vakaro taurę norėčiau pasinaudoti proga 
ir padėkoti tiems, kurie pasistengė, kad šis vakaras įvyktų. 

Radovanui Kranjičiui ir Karlui Malmeriui. Tokie renginiai, be 
kita ko, jų sritis. Aplodismentai jiems. 

Žmonės kambaryje plojo. Chorchė atkreipė dėmesį - vyrai 
daug entuziastingiau nei moterys. 

Diedas ant baro palinkėjo į sveikatą. 

Jam buvo padėta nulipti žemyn. 

Muzika pagarsinta. 

Keli diedai pradėjo šokti su mergaitėmis šokių aikštelėje. 


Po valandos. 

Pobūvis iškrypo iš vėžių. „Plačiai užmerktos akys“, tik iš 
tikrųjų, Smodalario versija. Daugiau jokių pašnekesių. Die- 
dams reikėjo jaunų pyzdų. Merginos pasirengusios siūlytis. 
Nekilo abejonių, kad kalba ėjo apie prekybą. 

Visur aplinkui diedai glamžėsi su mergaitėmis. Rankos už- 
kištos už liemenėlių, pirštai tarp kojų, liežuviai ausyse. Devintos 
klasės diskoteka su dviem išimtimis: trisdešimties metų skirtu- 
mas tarp besilamdančiųjų ir tik čiuvai moka už linksmybes. 

Merginos per daug norios. 

Diedų akyse laukinis morčius. 

Chorchė bandė nuolat judėti. Per ilgai neužsibūti vienoje 
vietoje. Kad neatkreiptų į save dėmesio. Penkiolika minučių 
pašoko su aukšta patrauklia mergina, kuri kalbėjo Rytų šalių 
akcentu ir kurios vyzdžiai buvo sulig adatos skylute. Apsvai- 
gusi nuo kokso ar kito stimuliuojančio kvaišalo. Jis galvojo 
apie Nadją. Jos pasakojimo nuotrupos pamažu dėliojosi į 
savo vietas. Vienintelis dalykas, kuris neatitiko: nematyt Ra- 
dovano. 

Penkiolika minučių Chorchė išsėdėjo fotelyje ir vedė nesu- 
vokiamą pokalbį su diedu, užsiimančiu finansinėmis operaci- 
jomis. Nepaisant visko, sekėsi pusė velnio. 

Penkiolikai minučių jis dingo tualete. 

Suprato, kad diedo, kuris surengė pobūvį, vardas ir pavardė . 
yra Svenas Bulinderis. Kas jis toks? 

Keletas diedų ir merginų dingo iš kambario. Chorchė ne- 
rimavo: ar jie patraukė namo? Jis paklausė Rytų europietės 
merginos, su kuria šoko. Kai išgirdo jos atsakymą, Chorchei 
žandikaulis iš nuostabos atvėpo - buvo grubiau nei jis tikėjosi. 

— Jie juk tikriausiai nuėjo į kambarius. Ar pasidairysime 
ten, viršuje? 

Joder. 

Kambariai. 

Diedas, surengęs pobūvį, ne tik prisitempė kekšių. Jis ap- 
mokėjo ir kambarių išlaidas. 


Aukštas lygis. Gražiai sutvarkyta. Įprasčiausia, purviniau- 
sia, elementariausia prostitucijos forma: tu ten nueini, užmoki, 
gauni kambarį ir merginą, pateikiama kaip: esu be žmonos 
pakviestas į pobūvį, pasitaikė, kad ten buvo ir žiauriai miela 
mergaičiukė, aš jai patikau, mes išslinkome į tuščią namo kam- 
barį ir šiek tiek pasilinksminome. 

Jis atmetė jos pasiūlymą. Jam nereikia jokio kambario. 

Galvojo: „Ko aš pasiekiau? Nė velnio. Jokių papildomų 
įrodymų prieš Radovaną. Kažką turiu daryti, dabar. Kol visi 
nepatraukė to, ko čia atėję.“ 

Kilo viena mintis. 

Chorchė priėjo prie barmeno. Vaidino prisiliuobusį. 

— Atsiprašau. Ar galima čia iš kur nors paskambinti? 

— Ne, manau, ne, deja. Ar jums reikia taksi? Sutvarkysiu. 

— Ne, man reikia kitur paskambinti. Aš atidaviau savo mo- 
bilųjį rūbinėje. Ar negalėčiau sekundei pasiskolinti tavojo? — 
Chorchė mojavo tūkstantine, - aišku, užmokėsiu. 

Barmenas nusuko akis nuo banknoto. Toliau maišė savo 
kokteilį: plakikliu malė ledą ir braškes. 

Chorchė toliau vaidino apsinešusį. Esama galimybės, kad 
dėl mobiliųjų telefonų būta tam tikrų taisyklių. Arba tik iš 
mandagumo jo buvo paprašyta atiduoti savo mobilųjį. Planas 
galėjo išdegti. 

— Viskas gerai, - barmenas jam ištiesė savo telefoną. 

— Aš išeisiu paskambinti. Reikia, kad aplinkui būtų bent 
kiek tyliau. Gerai? 

- Prašom. 

Gražu, Ch-boy. 

Chorchė paėmė mobilųjį telefoną. Apvertė jį. Kaip ir tikėjosi. 
Jugai ir trendžiai turėjo kažką bendra: jiems patinka technikos 
stebuklėliai. Kad ir kuriai grupei barmenas priklausė, Chorchė 
įspėjo. Čiuvo mobilusis telefonas buvo su fotoaparatu. 

Chorchė kibo į darbą. Diedų pastabumo - nulis. Organi- 
zatorių akylumas sumažėjo tada, kai liaudis pradėjo dingti iš 
vakarėlio patalpos į kitus kambarius. 

Chorchė apsimetė kalbąs. Laikė telefoną per nedidelį atstu- 
mą nuo ausies. Iš tiesų - fotoaparatas pliaukšėjo kaip patrakęs. 
Maigė nuotraukas konvejeriu. Jam stipriai nusišikti, jei vaikiui 
barmenui kilo įtarimų. Staigiai peržvelgė keletą nuotraukų. 
Kokybė prasta, jis nedrįso naudoti blykstės. Blogas apšvietimas 
ir atstumas - nuotraukos taškuotos ir tamsios. Vargiai matyt, 
kad nuotraukose - žmonės. 

Nieko neišėjo. Jis nuotraukas ištrynė. 

Bandė artintis prie fotelių. 

Sunku susirasti padėtį. 

Nusprendė rizikuoti. Laikė telefoną priešais save. Prispau- 
matyt blogai. 

Dėl viso pikto. Prisikasė iki MMS meniu. Pažymėjo, kad 
nori išsiųsti nuotraukas. Įrašė savo paties „Hotmail'o“ adresą. 
Išsiuntė vieną nuotrauką. Po to - dar dvi. 

Pakėlė akis. Pamatė artinantis barmeną. Paskui jį sekė ap- 
saugininkas nuo durų. 

Velnias. 

Staigiai spustelėjo ir išsiuntė dar dvi nuotraukas. 

Šypsojosi. 

Parspragsėjo į pagrindinį meniu. Ištiesė mobilųjį. 

Barmenas šaukė norėdamas perrėkti muziką. 

— Sakei, kad išeisi į lauką. Ką darei? 

Chorchė vaidino nesuprantantį. 

— Ramu. Aš tik truputį pašnekėjau. Nusprendžiau likti čia. 

Apsaugininkas neatrodė patenkintas. 

- Čia, viduje, jokių mobiliųjų, juk žinai? 

Chorchė pakartojo: 

— Aš tik trumpai pašnekėjau su vienu kompanionu. Kas tau 
pasidarė? — Chorchė stengėsi atrodyti tikras dėl to, ką sakė. — 
Gal aptarsime tai su Svenu Bulinderiu? 

Apsaugininkas suabejojo. 

Chorchė varė toliau - juk prie vartų suveikė. 

- Nagi. Šnektelkim apie tai su Svenu. Man, taip išeina, ne- 
galima pasiskolinti telefono ir paskambinti, - Chorchė rodė 
pirštu į Sveną Bulinderį. Prakeiktas diedas sėdėjo viename 
fotelyje, stipriai apvyniotas panos, kuri atrodė daugiausia sep- 
tyniolikos. 

Durų apsaugininkas dar labiau suabejojo. 

Chorchė varė toliau. 

— Jis, matyt, dabar labai norėtų būti sutrukdytas. 

Ore įtampa. 

Barmenas pažvelgė į durininką. 

Durininkas pasidavė. Atsiprašė. Nuėjo. 

Chorchė vaizdavo ramų. Jo vidinė būsena - ekstremaliai 
įsiutęs. 

Jautė turįs iš čia varyti. 

Išėjo į drabužinę. 

Drabužinės mergaitė jam ištiesdama striukę neaiškiu ak- 
centu tarė: 

— Gaila, saldainiuk, kad jau eisi. 

Chorchė nė burbt. 

Pasiėmė striukę. 

Išėjo. 

Nematyt jokio kito apsaugininko. 

Jis užvedė automobilį. Važiavo vartų link. 

Buvo pusė pirmos. 

Vartai atsivėrė. 

Jis išvažiavo į kelią. 

Tolyn nuo Smodalario. 

Tolyn nuo nesveikiausio popinočetinės eros šūdo. 
Galvojo: „Valdžios vyrai linksminasi karališkai.“ 
Apsipiskit. 

Chorchė - karalius. 

Kutenantis jausmas žaisti dvigubą Žaidimą. Be to, šis atvejis 
keistas ir reikalaujantis pastangų - tvarkytis su kone per di- 
deliu kiekiu melo. Faktas tas, kad JW reikėjo kalti savo paties 
melus, užuot kalus išorinio finansavimo egzaminui, antraip 
buvo rizikos, kad liežuvis susipainios. 

Liaudis laikė jį bembiu. Iš tiesų jis tebuvo paprasta nus- 
murgusi padugnė, pinigų sau užsikalanti purviniausiu būdu. 
Abdulkarimas manė, kad jis pinigų užsidirba tarnaudamas 
jam, administruodamas k biznį. Iš tiesų JW maišus užsidirbs 
išduodamas Abdulą dėl Nenado. 

Bet kąjis, tiesą sakant, rengėsi išduoti? Virš šefų buvo šefai. 
Jis dirbo Abdulkarimui, kuris dirbo Nenadui, o šis ryškiai dirba 
arba dirbo kažkam kitam. Kam gi antraip visas šitas šnibždu 
šnabždu? Ką galėtų nuvilti, jei dirbo Abdului, bet dar labiau 
dirbo Nenadui? Buvo aišku - kažkas stovi už. Bet kieno? Paties 
jugų boso, Radovano? Jugų boso kurioje nors kitoje falangoje? 
Kokios nors kitos lygos? JW nenorėjo net spėlioti. Be to, tai, 
tiesą sakant, nebuvo jo problema. 

Nuo Nenado pasiūlymo praėjo dvi savaitės. Jame niurnėjo 
prieštaringi interesai. JW buvo ištroškęs pinigų. Tuo pat metu 
jis turėtų jo ir bijoti, kad ir kas jis būtų, tas, kurį jis rengėsi 
išduoti. Jis visaip svėrė. Lengva pastebėti pliusus. Visų pirma — 
pinigai. Antroje vietoje —- pinigai. Trečioje vietoje — tas pats. 
Be to, jis jau gyveno pavojingiau nei pats turėjo jėgų apie tai 

galvoti. Kam arti šį dirvoną ir negauti maksimalių dividendų? 
Nebuvo priežasties. Jeigu jis gyvens kaip kvaišalų karalius, 
tai tebūnie dideliu mastu. Kažkada išgirdo Chorchę minint 
gangsterių reperių devizą: Get rich or die trying. Tai buvo dienos 
tezė. 

Minusus buvo sunkiau numatyti. Pirmiausia - pavojus. Tas, 
kurį jis rengėsi nuvilti, didžiausia tikimybė, iš laimės nesivartys 
kūlio. Didėjo rizika būti atskleistam ir policijos kvaišalų seklių. 
Didėjo rizika būti išdurtam iš kelių pusių. 

Bet jis pats sau vis kartojo: esmė - pinigai. 

Apmąstyti reikalą truko dvi dienas. Jis pasirinko tūzą vietoj 
Abdulkarimo, viršūnėles vietoj antrarūšio arabo, šlamančiuo- 
sius vietoj pavojaus. Paprasčiausiai Nenadą. 

Meno saloje sudėliotas planas pravers dar labiau nei jis 
manė. 


Šiaip kelionė į Angliją buvo gera. JW užmiršo savo mintis 
apie Kamilą. Stokholmo tikrovė jam varė stresą. Kartais jis 
svarstė ir tokią galimybę: kai sukaups pakankamai pinigų, vėl 
keis namus. 

Abdulkarimas alpėjo iš laimės dėl atvyksiančio milžiniško 
krovinio: Londono sandoris atrodė būsiąs sėkmingas ėjimas. Bet 
iki to laiko dar trys mėnesiai. Pirmiausia kopūstų galvos turi 
užaugti tikrai didelės. Arabas, JW ir Chorchė pradėjo planuoti 
organizaciją didėjantiems kiekiams valdyti. Jie nenorėjo sukelti 
per didelio kainų kritimo. Reikėjo daugiau platintojų ir laikymo 
vietų. Visų pirma reikėjo transporto ir logistikos plano. 

Stokholmo pogrindinis pasaulis vis dar buvo sukrėstas 
dvigubos žmogžudystės Halonbergene. Visi svarstė. JW į šitą 
reikalą spjovė. Sąvadautojas ir viešnamio motušė nušauti vieš- 
namyje. So what? Ne iš jo operos. 


Kitą dieną jis išgėrė kavos su Sofi „Foam“. Sekmadieninė 
grietinėliuotos liaudies užeiga, neturinti sau lygių. Dizainas 

itališkas, Starko stiliaus. Praeitos dienos užtinimo nematyt: 
panos buvo dailesnės nei moksliškai įmanoma pagirių rytą. 
Čiuvai buvo apsikuopę, ką tik išsimaudę po dušu, skaniai 
kvepiantys, gaivūs. 

JW ir Sofi užsisakė blynų su klevų sirupu, bananais ir ledais. 
Tai buvo šios vietelės firminis patiekalas. 

JW ryžosi paklausti to, apie ką buvo ilgai mąstęs: 

— Kodėl tu taip nori susitikti su kitais mano draugužiais? 

Sofi be žodžių šaukštu nukasė ledus. JW galvojo: „Kodėl ji 
užsisako ledų, jei vis tiek nesiruošia jų valgyti?“ 

— Alio? Su tavimi kalbuosi. 

Sofi pakėlė akis. 

— JW, baik. Aišku, kad noriu juos susitikti. 

— Kodėl? Koks tau skirtumas? 

— Aš noriu pažinti visą tave. Mes draugaujame jau beveik 
keturis mėnesius ir, maniau, po kiek laiko pereisime į kitą lyg- 
menį. Dabar aš pradedu suprasti, kad šitai ir yra kitas lygmuo. 
Nieko apie tave nežinoti. Keistai jaučiuosi sužinodama, kad 
turi daugybę draugų, kuriuos nuo manęs lyg ir slepi. 

- Ašjų neslepiu. Betjie neįdomūs. Jie įžūlūs ir liurbiai. Nėra 
ko dėl jų galvos sukti. 

— Mano nuomone, Chorchė buvo tikrai malonus. Mes pliur- 
pėme pusę vakaro. Aišku, jis nėra visiškai toks kaip kiti tavo 
arba mano draugai. Jis iš mums nepažįstamo pasaulio. Tai, 
mano manymu, įdomu. Vaikinas, kuris turėjo muštis, kad kaž- 
ko pasiektų. Daugumai mūsų pažįstamų kepti karveliai įskrido 
tiesiai į burną, kaip karalius sako. Ar ne taip? 

— Gal taip ir yra. Karalius, taigi jis per fainas, - JW galvojo 
apie save patį. 

Kiek Sofi suprato? Jis tęsė: 

— Nipis domėjosi, su kokiu tipeliu tu buvai „Sturės dvare“. 
Ar būtinai reikėjo su Chorche eiti į Sturės aikštę? 

— Koks tu liurbis. Gėdijies, ar ką? Atsakyk už tai, kas esi. Man 
Chorchė pasirodė nuostabus. Blogiukas. Jis, tiesą sakant, man 

papasakojo apie savo vaikystę. Tikrų tikriausias getas, Žinai, jo 
klasę penktoje klasėje lankė keturi švedai. O aš nepažįstu nė 
vieno, kurio tėvai būtų gimę už Europos ribų. Stokholmas - 
tikras Johanesburgas, mano manymu. 

Sofi žodžiai įstrigo. Ką ji iš tiesų apie jį žinojo? JW norėjo 
pakeisti pokalbio temą. Paprastai jis buvo šios srities meistras. 
Bet dabar nieko doro nesugalvojo. 

Jie sėdėjo tylėdami. 

Spoksojo į tirpstančius ledus. 

Žinoma, Mradas turėjo užsitikrinti sau gyvenimą - padaryti 
viską, kad Radovanui būtų kuo sudėtingiau jį pažeisti. Visų 
pirma, kad būtų sunkiau pakenkti Luvisai. Bet jis taip pat su- 
prato, kad visiškai saugu nebus niekuomet. Galima pasiekti, 
kad būtų sunku surasti ką nors Stokholme, bet tai nėra neįma- 
noma. Mradas pats per kelias dienas rado bėglį latiną. 

Geriausias Mrado apsidraudimas buvo šis: jis surinko tiek 
daug šūdinos informacijos apie Radovaną, kad turėtų pakakti 
mažiausiai šimtui metų Kumloje. Jugų boso registre, jeigu 
Mradas jį įduotų, buvo: žmogžudystės, sveikatos sutrikdymo, 
plėšimo sukurstymas. Sąvadavimas, nusikaltimai, susiję su 
mokesčiais ir ginklais, pinigų plovimas. Mrado galvos skaus- 
mas -jis pats buvo susijęs su dauguma šių dalykų. Šimtas metų 
Radui reiškė mažiausiai penkiasdešimt jam pačiam. 

Jiems abiem kelią pastojo garbės kodeksas. Nerašyta kons- 
titucija: savo problemas sprendžiame patys. 

Mradas ir Nenadas bombos dar nepaleido. Tai įvyks per ke- 
letą mėnesių. Radovanas sužinos - jie nesimurdys jo šūde. Jie jį 
paliko. Mradas jau lipdė formuluotes. „Nusikalęs diedpalaiki, 
mes varom savo reisą.“ Bet iki tol jie nešoks į akis. Nedarys 
skubotų ėjimų. 

Mradas peršnekėjo su Ratku ir Bobanu. Patikimi vaikiai. 
Metų metus dirbę Mradui. Jie su juo. Kita Mrado kariauna: 
vaikinai iš įmonių plovyklų. Keli sporto salės vyrukai. Nors dėl 
keleto tenykščių galvos neguldytum. Dar keli buvo neabejotini 
bybčiulpiai, pasilikę pas Radovaną. 

Paprastai tokio tipo sandorių atveju buvo įprasta pereiti 
į kitą grupuotę. Volfpako brolijos čiuvai ėjo pas „Bandidos“, 
vyrukai iš OG ėjo pas „Fucked For Life“. Čia: Mradas plius 
Nenadas buvo pakankamai stiprūs. Pakankamai savų kontak- 
tų ir kanalų. Didžiausias pasigardžiavimas: jam pasitraukus 
subyrėtų visas rinkos pasidalijimas. Reikalas laikėsi gaujų 
pasitikėjimu juo. Tai galėjo sukelti karą tarp visų. Radovanas 
prarastų budrumą. Duotų Mradui ir Nenadui gerą startą. 


Mradas sėdėjo namie ir norėdamas pasirengti visą vakarą 
skambino. Jis įsigijo naują mobiliojo abonementą, reikėjo tikė- 
tis, kad niekas slapta nesiklausė. 

Jis buvo žiūrinėjęs pernuomojamus butus. Dėl kelių buvo 
pradėjęs tartis. Įdomiausias variantas: šešiasdešimt aštuonių 
kvadratų trijų kambarių butas prie Skanso muitinės. Septyni 
sąlygos turint galvoje jo situaciją. Buvo pačiame namo viršuje, 
grotos ant durų ir galimybė įsirengti signalizaciją. Bet geriau- 
sia - bendras balkonas su kaimyniniu butu. Žvelgiant iš Mra- 
do perspektyvos: jei bėda, per balkoną galima įeiti į kaimyno 
gūžtą. Nepriekaištingas kelias pabėgti. 

Jis lyg pakvaišęs skambino Anikai. Ji jau žinojo, kad Mra- 
das įsimurdęs purve, tačiau dar labiau suirztų, jei tai paveiktų 
jųdviejų su Luvisa gyvenimą. Tuo pat metu ji ir suprato. Jos 
dukrai grėsė pavojus. 

Mradas tikėjosi, kad Luvisa ir Anika vasaros atostogų metu 
galės negyventi Anikos bute. Mrado idėja rudeniui: kad Luvisa 
pradėtų lankyti naują mokyklą. Anika pasikeistų adresą. Abi 
pasikeistų pavardes. Būtų daug sunkiau jas rasti. 

Tą savaitę jis Anikai skambino milijoninį kartą. 

Ji, tiesą sakant, atsiliepė. 

— Labas, čia aš. 

- Labas. 

— Ar pyksti? 

— Baik, Mradai. Juk žinai, kad nenoriu kalbėtis. Tegu mūsų 
prakeikti advokatai veda kalbą. 

Mradas laikėsi ramiai. Iš visų jėgų stengėsi. 

— Tu teisi, Anika. Aš irgi norėčiau išvengti šito pokalbio. Bet 
juk Žinai situaciją. Galvoju apie Luvisą. 

— Tu nenormalus. Aš skundžiausi dėl tavo gyvenimo būdo 
dešimt metų. Apylinkės teisme net susiriesdamas viską neigi, 
netgi ir tai, jog gyveni kriminaliniame pasaulyje. Teisiniesi, 
kad tai perdėta. Kad aš meluoju. O dabar, po to, kai pažadėjai 
susiimti, kai gavai galimybę bendrauti kas antrą savaitę ir teisę 
į bendrą rūpybą, tuomet paskambini ir keli daugybę reikala- 
vimų. 

— Taip, bet reikalavimai skirti Luvisai apsaugoti. Ir tau, 
jeigu ką. 

- Žinau. Jau taip blogai, kad ir mes dėl tavo klaidų esame 
įpainiotos į tavo gyvenimą. 

— Bet dabar, Anika, kalba eina apie Luvisą. Man labai gaila, 
kad taip viskas išėjo. 

Pokalbis sukosi ratais. Mrado situacija pralošiau/pralošiau. 
Jeigu jis neapsaugos Luvisos, nedrįs žengti žingsnio prieš Ra- 
dovaną, ir jo gyvenimas bus niekingai sutryptas. Jeigu saugos 
Luvisą, vargiai galės su ja matytis - jo gyvenimas taps nykesnis 
nei galima įsivaizduoti. 

Anika burbėjo apie Mrado trūkumus. Kitu atveju jis būtų 
numetęs ragelį nebaigęs pokalbio. Bet ne dabar. Jo paskutinis 
šansas - derėtis. 

— Susimildama, Anika. Sekundę paklausyk. Leisk man iki 
galo pasakyti. Aš suprantu, kad nerviniesi. Aš irgi susinervi- 
nęs. Bet bent jau šį kartą kaltas ne aš. Kiti asmenys man irjums 

grasina. Situacija tapo nevaldoma. Reikia apsaugoti Luvisą. 
Po dviejų mėnesių - vasaros atostogos. Noriu, kad visą vasa- 
rą laikytumėtės atokiau nuo Griondalio ir užklasinės veiklos 
mokyklos. Aš mielai sumokėsiu už namo kaime nuomą arba 
kelionę į užsienį. Aš nieko prieš. Rudenį turit pakeist gyvena- 
mąjį būstą ir mokyklą. 

— Peržengei ribas. Aš jau dešimt kartų dėl šito sakiau ne. 

— Išklausyk dabar iki galo. Jeigu sutiksi su mano pasiūly- 
mu, jums nereikės persikraustyti toli nuo Griondalio, tik kad 
ji pereitų į kitą mokyklą, tuomet aš atsisakysiu globos ir teisės 
matytis kas antrą savaitę. 

Anika nutilo. 

Jis laukė reakcijos. Krapštinėjo šokoladinio gėrimo „O'boy“ 
dėmę ant sofos, jį papylė Luvisa lankydamasi čia paskutinį 
sykį. 

— Ar visiškai atsisakys teisės bendrauti? 

— Taip. Paskui tu gal vis vien būsi tokia gera ir leisi man kokį 
kartą pasimatyti su Luvisa? 

— Tik jei pati būsiu kartu. 

— Tai galėsime apsvarstyti paskui. Kaip dėl vasaros? Ar 
nori pasiieškoti vasarnamio? Kelionės? Aš moku, kaip jau 
sakiau. 

— Kada susitiksime su savo advokatais, kad tai užrašytu- 
me? | 

— Bet kada. 

Jie dar penkias minutes diskutavo. Pas advokatus nuspren- 
dė susitikti šią savaitę. 

Anika sakė paieškosianti vasarnamio. 

Jausmai po pokalbio prieštaringi. Pirmiausia pergalė. Tai, 
kad Luvisa bus saugesnė, reiškė, jog jis gali toliau planuoti 
atakas prieš Radovaną. Bet jis jautė ir sunkumą. Kaip dažnai 
jis galės susitikti su Luvisa? Tačiau svarbu atminti ir tai, kas jį 
padarė vyru: orumas - niekas nemindo Mrado. 

Neutralizavus Radovaną viskas bus gerai. 

Praėjus dviem valandoms po pokalbio su Anika jis susitiko 
Nenadą. 

Jie prisėdo „Kelly's“ Folkungų gatvėje. Buvo aštuonios va- 
landos. Užeiga jau pilna peržiemojusių sunkiojo roko gerbėjų 
ir smiginio varžybos. Kauksmas ir agresija. Mradui patiko 
„Kelly's“. 

Pirmiausia dienotvarkėje numatomas didysis kokso kro- 
vinys. Du svarbiausi klausimai: kaip jiems krovinį pagrobti, 
kaip jiems jį parduoti? Dėl Radovano išdavystės Nenadas nuo 
kokaino nušalintas. Naujoji viršūnėlė - Abdulkarimas. 

Arabas neturėjo supratimo apie Nenado dvigubą žaidimą. 
Čiuvas bet ką padarytų, kad tik sužibėtų Rado akyse. Netgi jei 
Nenadas jam pasiūlytų pyrago gabalą. Išvada: geriausia arabą 
laikyti šio reikalo nuošalėj. Formaliai Abdulas gal nė nebūtų 
žinojęs, kad ne Nenadas karaliauja vištidėj. Bet arabas tik vai- 
dino įžūlų. Jau seniai suprato, kas iš tiesų stovi užnugaryje. 
Kad Radovanas medžios visus, kurie jį nuvils, kurie pereis į 
Nenado pusę. 

Sprendimo vardas buvo JW. 

Užuot naudojusis Abdulkarimu, jiems geriau leisti JW iš- 
plėtoti paralelius pardavimo kanalus. O priemiesčiai? Abdulas 
turėjo savų Žmonių. JW daugumą pažinojo. Keli latinai, arabai, 
švedai. Nenadas gaudėsi naujojoje pardavimo strategijoje nor- 
maliai liaudžiai. Verbavimo galimybių netrūko, nes Mradas 
pažinojo OG Žmonių, kurie gal galėtų padėti. Kontaktų tinklas 
nuo rinkos dalybų darbo išsiplėtė n kartų. Jis peršnekės su 
liaudimi. 

Kitas jų svarstytas klausimas: Mrado vaizdajuosčių nuomos 
įmonės, pasinėrusios į šūdą. Radovanui pažeminus Mrado 
pareigas, jugų bosas per šias įmones pinigų nebekošia. Nuo 
to laiko praėjo trys savaitės. Problema: be grynųjų įmonės 
mokesčio nustatymas buvo grindžiamas praeitų metų apmo- 
kestintomis įplaukomis. Tuomet - trys šimtai tūkstančių per 
mėnesį. Dabar - mažiau nei šešiasdešimt. Summa summarum: 

didysis brolis įmones apmokestins negyvai. Per daug sumau- 
tas efektas - Mrado priėjimas prie baltų pinigų bus užspaustas. 
Galimybės suveikti vasarnamį plius butą Luvisos saugumui 
sustiprinti priklausė nuo švarių šlamančiųjų. 

Velniava. 

Nepaisant to, Mradas jautėsi patenkintas. Gera diena. Su- 
tartis su Anika yra. Planavimo su Nenadu darbai pajudėjo. 
Žaidimas greitai prasidės. Kainos svoris: šimtas tūkstančių 
gramų kokaino. Jo moralinė kaina - jie taps naujaisiais kokso 
karaliais mieste. 

Nuo Smodalario nakties praėjo savaitė. Chorchė tūnojo kaip 
pelė po šluota. Mentai vis dar baisiai žvitrūs dėl viešnamio 
žudynių, kaip jas pavadino Ekspresas. Kokie paistalai - niekam 
juk neįdomūs du iki ausų prisidirbę serbai. 

Chorchė džiūvo namie. Kartais jis išeidavo į gatves - jei 
reikėdavo sutvarkyti tiesioginius pardavimo ir platinimo rei- 
kalus, bet ne itin dažnai. Iš viso iš namų koją buvo iškėlęs tris 
sykius. 

Abdulkarimas patenkintas tol, kol planas juda - skleisti 
baltąjį auksą priemiesčiuose. Mušti kainas. Nustatyti kartėlę. 
Pasiūlymą „Ar išgersim kelis alaus?“ paversti „Ar sutrauksime 
keletą šniurkšlių?“ 

Veikė. Chorchė tiekė aštuoniems kontaktams šiauriniuose 
priemiesčiuose. Nuo Solnos iki Merštos. Čiuvams, kurie išma- 
nė savo apylinkes. Pažinojo reikiamų asmenų. Perpardavinėjo 
aludėse, picerijose, diskotekose, biliardo salėse, prekybos cen- 
truose, parkuose, prie socialinio skyriaus kontoros. Be to, jis 
platino ir kai kuriuose pietiniuose priemiesčiuose. 

Chorchė - mini Abdulas savo paties teritorijoje. Bet jis vis: 
dar norėjo būti kuo mažiau matomas. 

Peteris, „Hammarby“ gerbėjas, buvo jo main man. Išsiaiš- 
kindavo platintojus. Tvarkė logistiką. Ištisas dienas važinė- 
davo su maišeliais. Pats save vadino ledo mašina. Betrūko tik 
pagavios melodijos — ir kuo ne po kiemus važinėjantis ledų 
autobusiukas. 

Stumdė vis jaunesniems vaikams. Vakarėliuose privačiuose 
namuose ir butuose, prie dešrelių kioskų ir laisvalaikio centrų. 
Poilsio kambariuose, priemiestinių traukinių stočių laukia- 
muosiuose, daugiaaukščių rūsiuose. 

Šaltakraujiškai kompetentinga kokso invazija į priemies- 
čius. 

Fanera plaukė. Abdulkarimas negailėjo. Lig šiol Chorchė 
sukaupė per keturis šimtus tūkstančių. Pusę grynųjų laikė 
namie, šešiuose DVD dėkluose knygų lentynoje. Tūkstantines 
vieną prie kitos susuko kaip cigarus. Likusieji buvo užkasti 
miške prie Helenelundo. Jūrų piratų mada. 

Jis dalį suvartodavo, bet daugumą pasilikdavo. 

Negalėjo nurimti. Kasnakt pabusdavo mažiausiai kartą per 
valandą. 

Trukdė sapnų pasaulio vaizdai. Sofos, apvilktos smegenų 
substancija. Esterokerio vidaus sienos. Diedų liežuviai lyg erek- 
cijos sužadinti bybiai. 

Nereikėjo nė Froido tam interpretuoti. 

Chorchė bijojo. 

Jeigu vėl sės, tikriausiai iki gyvos galvos. 

Neišeina dabar, kai taps dėde. 

Jam reikėjo veikti. 

Išnaudoti teigiamus esamos situacijos aspektus. 


Siodermalmė. Pakeliui į Lundo gatvę. Chorchei nežinomos 
žemės. Metro stotelė vadinasi Zinkeno tvenkinys. 

Chorchė išlipo iš metro. Laiptais kylant išėjimo link į veidą 
trenkė smarkus skersvėjis. 

Oras lauke švelnesnis. Pavasaris beatžygiuojąs. 

Lundo gatve į viršų. Odadirbių užutėkio parke sniego nė 
kvapo. Chorchė girdėjęs gandų - pydarų lizdas. 

Penkiasdešimt penktasis numeris. 

Jis suspaudė gautą kodą. Tūkstantis devyni šimtai keturioli- 
ka. Chorchė mąstė: prasta Žmonių vaizduotė. Beveik visi įėjimo 
kodai prasideda devyniolika. Kaip metai. 

Laiptinėje peržvelgė pavardžių sąrašą. Alas, trečias aukštas. 
Chorchė pataikė kur reikia. 

Į viršų pakilo liftu. 

Prieangyje buvo girdėti muzika. 

Paskambino į duris. 

Ramu. 

Vėl paskambino. Girdėjo muziką pritylant. 

Kažkas iš vidaus pasuko spyną. 

Atidarė vaikinas sportinėmis kelnėmis ir marškinėliais. 
Plaukai susivėlę, apvalūs akiniai ir nereali daugybė spuogų. 
Kompiuterasto karikatūra. 

Chorchė prisistatė. Buvo įleistas. 

Jie buvo kalbėjęsi prieš dvi dienas. Sutarę laiką ir vietą. 

Rikardas Alas: dvidešimt vienerių metų atsipūtęs vaikinas, 
studijuojantis kinematografiją Siodertiorno aukštojoje moky- 
kloje ir vakarais papildomai uždarbiaujantis kaip „Windows 
XP“ specas. Pasak jo paties: šaulys meistras, mažiausiai aš- 
tuonias valandas per parą praleidžiantis su ginklu rankose 
„Counter Strike“ trasose. Rikardas - nežinomas internetinių 
žaidimų tinklų guru. 

- Jei nori tapti profu, reikia treniruotis. Ar žinai, kiek babkių 
sukasi šitoje srityje? — jis paklausė Chorchės paaiškinęs, kuo 
užsiima. 

Chorchei dzin. Sudėtingiausia ką yra žaidęs - „Gameboy“, 
komplikuotesnių dalykų jo repertuare neegzistavo. 

Rikardas paaiškino: 

— „Counter Strike“ - interneto žaidimų tinklo aukso gysla. 
Žinok, šitos srities apyvarta didesnė nei Holivudo, - jis pliurpė : 
toliau. 

Chorchė Rikardą susirado per Peterį. Pasak Peterio, čiuvas 
buvo kompiuterių genijus. Gaila, kad savo talentą iššvaistė 
žaidimams. Vaikis laisvai galėtų įsilaužti į Švedijos saugumo 
žinybos, CŽV arba Pentagono sistemas, jei tik pabandytų. 

Butas: vienas kambarys ir miegamojo niša. Praktiškai jokių 
baldų, išskyrus lovą. Grindys nuklotos drabužiais ir laikraš- 
čiais. Labiausiai krito į akis prie vienos sienos stovintis totaliai 
užgriozdintas kompiuterinis stalas. Du ekranai: vienas plokš- 
čias, vienas senovinio modelio. Diskeliai, kompaktiniai ir DVD 
diskai, dėklai, instrukcijos, vairasvirtės ir rankiniai valdikliai, 
klaviatūros, laikraščiai, trys skirtingų motyvų pelės kilimėliai, 
ant kurių vieno - Monė vandens lelijų tvenkinys, dvi pelės, ati- 
darytas nešiojamasis kompiuteris, laidai, internetinė kamera, 
išgertos kokakolos skardinės ir tuščios picos dėžutės. 

Natūrali kompiuterių Žiurkės būtis. 

Rikardas atsisėdo ant kėdės prie kompiuterio stalo. 

— Peteris sakė, kad tau reiktų šiokios tokios pagalbos. Su- 
tvarkyti keletą nuotraukų ir pažiūrėti kompiuterį? 

Chorchė ne visai tikras, kad suprato. Jis tebestovėjo kam- 
bario viduryje. 

— Visų pirma man reikia pagalbos įeinant į šitą nešiojamąjį 
kompiuterį. Neturiu vartotojo vardo ir slaptažodžio ir jame 
esama labai svarbios informacijos. Po to man reikėtų tavo pa- 
galbos pagerinant kokybę kelių nuotraukų, kurias padariau 
mobiliojo telefono fotoaparatu. 

— Aha. Argi ne tą patį aš ką tik pasakiau? - čiuvas varė įžū- 
liai. Žinojo esąs protingas. Bet nepakankamai protingas, kad 
būtų nuolankus. 

Chorchė ištiesė nešiojamąjį kompiuterį, kurį buvo pasiėmęs 
iš Halonbergeno. 

Rikardas atsilošė savo rašomojo stalo kėdėje. Pariedėjo į 
priekį. Atidarė nešiojamąjį kompiuterį. Įjungė jį. 

Kompiuteris paklausė vartotojo vardo ir slaptažodžio. 

Rikardas kažką įrašė. 

Kompiuteris atsakė teksto Žinute: jūs neprisijungėte. Jūsų 
nurodytas vartotojo vardas arba slaptažodis klaidingas. Pra- 
šome pabandyti dar kartą arba susisiekti su pagalbos darbuo- 
tojais. 

Rikardas atsiduso. Pabandė naują raidžių kombinaciją. 

Nieko neįvyko. 

Jis perkrovė. Įkišo kompaktinį diską. 

Pradėjo rašyti DOS formatu. 

Nieko nevyko. 

Jis ir toliau barškino klavišus. Rašė intensyviai. 

Chorchė į šalį nustūmė neplautų drabužių krūvą ir atsisėdo 
ant lovos. Net nebandė suprasti, ką kompiuterinė žiurkė daro. 
Kad tik jam pavyktų patekti į kompiuterį. Apsižvalgė. Ant sie- 
nų pirmųjų „Žvaigždžių karų“ filmų plakatai. Gal originalios 
versijos. Lukas Skaivokeris mesijo poza su lazerine rapyra, 
nukreipta į visatą. Joda su lazda ir raukšlėtu veidu. Ryškiai 
estetiški paveikslai. Chorchė niekada nesuvokė mokslinės fan- 
tastikos. 

Jis galvojo apie Smodalario mergaites. Dauguma - iš Rytų 
Europos. Kaip Nadja. Kai kurios puikiai kalbėjo švediškai. Kai 
kurios buvo paprastos švedės panos. Mišinys: švedžiūkštės, 
juočkės, azijietės. Jis galėjo suprasti moterų importą iš Rytų. 
Šalyje jos gyveno nelegaliai. Vartojo narkotikus. Gyveno nuolat 
grasinant sąvadautojams. Jos neturėjo iš ko rinktis. Bet kitos? 
Kaip jos atsidūrė šitam šūde? 

Rikardas pradėjo aiškinti: 

— Man nepavyksta. Informacija, kurios tau reikia, yra kie- 
tajame diske. Aš iš savo paties kompaktinio disko pabandžiau 
perinstaliuoti „Windows XP“, tai yra kompiuterio operatyvi- 
nę sistemą. Vartotojo vardas ir slaptažodis yra operatyvinės 
sistemos dalis, taigi pamaniau, kad instaliavus naują šių ne- 
belieka. Problema ta, kad sistema ant informacijos kietajame 
diske uždėjo kažkokio plauko šifrą. Nepakanka perinstaliuoti 
„Windows“. Aš privalau iššifruoti. Tai gali užtrukti. 


475 


- Ir kiek gi laiko? 

- Reikalingų programų namie neturiu. Jas reikia parsi- 
siųsti iš interneto. Pamąstyti mažumą. Prireiks trijų keturių 
savaičių, gal. 

- Ar tikrai negali to išgauti greičiau? 

— Nežinau. Dabar daug mokslų. 

Chorchė galvojo: „Nepakenks kompiuterių Žžiurkei pamo- 
kėti.“ Jis tarė: 

— Padaryk viską, ką gali, gerai užmokėsiu. 

Rikardas uždarė nešiojamąjį kompiuterį. 

— Tu turėjai pažiūrėti dar ir keletą nuotraukų, - tarė Chorchė. 

Jie internete įėjo į Chorchės „Hotmailo“ tinklalapį. Parsi- 
siuntė nuotraukas. 

Rikardas atsidarė nuotraukų redagavimo programą iš 
„Adobe“. 

„Archyve“ paspaudė „atidaryti“. 

Ekrane atsirado penkios nuotraukos. 

Pirmoji: Svenas Bulinderis fotelyje su jauna mergina ant 
kelių. Jo veidas iš šono. 

Antroji: vyras kitame fotelyje. Ant ranktūrio sėdi mergina. 
Jie bučiuojasi. 

Trečioji nuotrauka: vyro, kuris glamonėja prie sienos pri- 
spaudęs merginą, nugara. Veidų nematyti. Velnias. 

Ketvirtoji: tas pats vyras prie sienos, žiūrintis į priekį pro 
merginos petį. Plati šypsena. 

Paskutinė: ketvirtas diedas šalia fotelio. Fotelyje - klū- 
panti mergina, viena ranka ant diedo kelnių, ant jo daikto. 
Jis šypsosi. 

Visų nuotraukų kokybė apgailėtina. Atrodė, jog Chorchė 
būtų fotografavęs ūkanotus vaiduoklius. 

Rikardas padidino nuotraukų vaizdą. 

- Kas čia per velnias? 

Chorchė neįsikirto, ar kompiuterinė žiurkė omenyje turėjo 
negalįs įžiūrėti, kas nuotraukose, ar buvo šokiruotas to, ką 
išvydo? 

— Tai nuotraukos, ir aš noriu, kad būtų geriau matyt. Nes 
tik pats įžiūriu, kas jose? 

— Chorche. Kuo tu iš tiesų užsiimi? — Rikardo akys ant 
kaktos. 

— Atsipalaiduok. Nesu koks neištikimų sutuoktinių detek- 
tyvas, jei taip pamanei. Aš net nežinau, kas šitie diedai tokie. 
Čia nieko baisaus. Tik padėk man. 

Rikardas murmėjo. Vėl nusisuko į ekraną. Pradėjo spaudyti 
programos piktogramas ir nuotraukas. 

Darbavosi. Pakeitė šviesos stiprumą. Bandė įvairius vaizdo 
taškų kiekius, pikselių kokybę, renderingą, kontrastus. Padi- 
dino nuotraukas, pakeitė spalvinę gamą, retušavo neaiškias 
detales. 

Dirbo su įkarščiu. 

Prabėgo valanda. 

Chorchė pasidomėjo, kiek laiko tai užtruks. 

Rikardas nesuprasdamas: 

— Tai? Tai užtruks visą naktį. Jau kai pradedu, tai nenu- 
metu. 

Chorchė užuominą suprato. Atsiprašė. 

Jie susiskambins kitą dieną apie pietus. 

Jis išėjo. 

Leidosi Lundo gatve žemyn. 

Metro pakeliui į namus - mintys. Tie gražūs šlykštūs diedai 
gyvenime nebuvo patenkinti. Buvo priversti dulkinti paaugles 
kekšes, kad gerai jaustųsi. Kazių veidmainystė demaskuota. 
Juodašiknių pasaulis nuoširdesnis. Imigrantų Švedija malo- 
nesnė. 

Tą naktį dėl kažkokių priežasčių jis miegojo neblogai. 


Kitą dieną pusę pirmos paskambino kompiuterinė žiurkė. 

— Ar sutvarkei nuotraukas? 

- Ar sutvarkiau? Atrodo lyg būtų darytos trijų megapikselių 
fotoaparatu su blykste, mažiausiai. 

— Ir. 

— Pervariau nuotraukas per keletą duomenų bazių. Pama- 
niau, tau patiks. | 

— Duomenų bazių? 

— Aha, ar nenori sužinoti, kas tie diedai? 

Daugiau nei Chorchė tikėjosi. Jis jautė, kaip pasišiaušia 
odos plaukeliai. 

Per daug. 

Rikardas tęsė: 

— Tas, su pana ant kelių, yra Svenas Bulinderis. Vienos di- 
džiausių Švedijos biržos įmonių valdybos pirmininkas ir pa- 
grindinis savininkas. Tas, kuris bučiavosi, tai vienos įmonės 
paveldėtojas, nemanau, kad žinai, bet ji žiauriai didelė. Diedas 
prie sienos ta žiurkėniška šypsena yra karaliaus draugas ir 
tikras elito atstovas. Ir, galiausiai, vyras, kuriam masažuoja- 
ma mašna, tas buvo lengviausiai surandamas, tai — vienas iš 
Valstriomų. 

Chorchė neturėjo supratimo apie Rikardo išvardytas įmo- 
nes. Biržos pasaulio vyrai nebuvo jo užduotis. 

Bet suprato pakankamai - tai grietinėlė. 

Jis ir Rikardas sutarė. Chorchė ten nuvyks ir pasiims pako- 
reguoto formato nuotraukas. 

Griūdamas iš buto. Bėgte priemiestinių traukinių stoties 
link. 

Ch-boy, kaip jis visuomet ir sakė - karalių karalius. Finansų 
srities vyrai/biržos milžinai/pagrindiniai savininkai - laikyki- 
tės. Chorcheliukas - juodašiknių juodašiknis, kurio nenorėsite 
būti sutikę. 

Šiokia tokia pergalė pasiekiama ranka. 

Trečia dalis 
(po trijų Mėnesių) 


Švedijos damų žurnalas 


Princesės gimimo diena - prabangus jaunosios aukštuome- 
nės grietinėlės pokylis 


Tekstas: Brit Bunde Nuotraukos: Henriko Ulsono 


Didis ankstyvos vasaros įvykis besisukantiems prabangiuose did- 
miesčio sluoksniuose, be abejo, buvo birželio 10 dieną Sulidene 
paminėtas princesės Madeleinės gimtadienis. Iškilmes, žinoma, 
surengė naujasis Sturės aikštės numylėtinis Karlas Malmeris, 
savo draugų vadinamas Jet-set Karlu, švenčių organizatorius ir 
asmeninis princesės draugas. Dalyvavo tėtis karalius ir mama 
Silvija bei visa Stokholmo jaunosios aukštuomenės grietinėlė. 
Jaunimas ne tik plempė šampaną ir vaišinosi itališkais patie- 
kalais, bet ir linksminosi pagal E-type muziką, mat šis surengė 
specialų gimtadienio koncertą. Pati princesė spinduliavo anks- 
tyvos vasaros ir visuomet tokiu pat puikiu San Tropezo įdegiu, 
šalia jos buvo ir Jonas. Sosto paveldėtoja, princesė Viktorija, 
pasveikino savo seserį ir įteikė gimtadienio dovaną - dizainerio 
Ernsto Bilgreno sukurtais motyvais puoštą mini automobilį, 
„Mini One“. Paskui princesė ir draugai vakarojo iki vėlumos ir 
dvyliktą valandą buvo pavaišinti naktipiečiais - Jansono bulvių 

apkepu. Po to mažosios princesės kompanija linksmybes tęsė 
ištisą naktį. 

Parašai po nuotraukomis. 

Princesės draugės Sofi Pil ir Ana Rusensverd kaip visuomet buvo 
nusiteikusios linksmintis. 

Karlas Malmeris, „Jet-set Karlas“, ir (jo mergina?) draugė Šarlota 
„Lulu“ Nurdlander. Karlas ir surengė pobūvį. 


Vaikinukų šutvė: freiheras Fredrikas Jurklas, Niklasas „Nipis“ 
Kreutsas ir Juhanas „JĮW“ Westlundas, šėlo šokių aikštelėje. 


Gimtadienio jubiliatė, princesė Madeleinė, glaudžiama savojo 
„Jono. 

JW mėgavosi Gyvenimu. Nenadas su juo palaikė nuolatinį 
kontaktą. Nuo to laiko, kai JW apsisprendė, praėjo beveik trys 
mėnesiai - jis norėjo Žaisti su dideliais berniukais. Tiksliai ne- 
suprato, kam jo paties reikėjo šioje lygtyje, bet neabejotinai tai 
buvo svarbu Nenadui. Jis gaus savo pyrago dalį. Po lygimosi 
pirmyn atgal nusėdo ties penkiolika procentų. Jei viskas pasi- 
seks: atvyks visas krovinys, pardavimas vyks be kliūčių gero- 
mis kainomis, iš viso išeis daugiau nei šeši milijonai. Jėzau. 

Viską išsprendė pinigų plovimas. Prieš daugiau nei tris mė- 
nesius viskas susidėliojo į savo vietas. Bendrovės ir sąskaitos 
Meno saloje, Švedijos bendrovės, faktūros, paskolų ir darbo 
sutartys. Velniškai gražiai sutvarkyta. 

JW vežė jo paties suregztas planas. Pirmiausia JW grynieji 
pinigai iš k pardavimo per banką buvo pervedami kaip už- 
mokestis už fantazijų pasaulio rinkodaros išlaidas Anglijoje. 
Jis pats gamino išgalvotų skelbimų bei rinkodaros įmonių 

Anglijoje faktūras. Visos turėjo tuos pačius sąskaitų numerius, 
tai yra vienos iš jo paties bendrovės sąskaitų „Central Union 
Bank“ numerį. Nieko čia keista - juk jo apsimestinis verslas 
ant popieriaus buvo angliški antikvariniai baldai. Jis pati- 
ko savo dviem kontaktiniams asmenims „Handels“ banke ir 
SEB. Kaskart atėjęs JW dalijo komplimentus, juos juokindavo 
ir versdavo klausytis savo istorijų apie naujus fotelius odos 
apmušalais arba stiklo stalą marmuro kojomis. Pasitikėjimas 
juo buvo viršūnėje. Taigi perkėlimas, pirmoji fazė, paversti 
grynuosius elektroniniais registrais, vyko sklandžiai. Kita 
fazė — slėpimas, to esmė: atsiskaitymo priemonės turi būti 
pervestos į JW bendrovę saloje. Bendrovė gavo pavadinimą — 
„K Solutions Ltd“. Jam patiko išradingoji K. Pinigai buvo ap- 
saugoti, paslėpti, saugūs. Niekas kitas, išskyrus JW, neturėjo 
leidimo sužinoti, kiek jų buvo ir kur jie buvo. 

Paskutinis etapas - pats plovimas buvo genialus. „K Soluti- 
ons Ltd“ skolino pinigus trečiajai JW švediškai bendrovei, AB 
„JW Consulting“. Paskolos sutartys buvo sudarytos asmeninio 
JW bankininko, kuris tvarkė pervedimų dokumentaciją. Nusta- 
tyta palūkanų norma ir grąžinimo įmokos. Įmantrios sutarties 
klauzulės buvo savo vietoje: Event of Default, Governing Law, 
Termination Clauses —- viskas pagal Meno salos jurisdikciją. Iš 
Švedijos žinybų perspektyvos žiūrint JW bendrovės Švedijoje 
skolinosi iš užsienio įmonės. Ir nieko čia keista. Sutartys buvo 
tvarkingos. Išmąstytas ratas: JW apmokėjo faktūras savo paties 
bendrovei, kuri skolino pinigų, jis mokėjo palūkanas pats sau. 
AB „JW Consulting“ pilnėjo, kasoje jis jau turėjo pusę milijo- 
no kronų, visiškai legaliai. Jei kas pasidomėtų, kam įmonei 
pinigai, atsakymas paprastas - jie padengtų pradines išlaidas, 
pavyzdžiui, darbo automobilį ir JW mobilųjį telefoną. O kur 
dar galimybės apsimestinai investuoti kronas ir gauti pelno, 
kuris taptų bendrovės nuosavu kapitalu. Ir pats geriausias da- 
lykas - palūkanas, mokamas atgal į salos įmones, buvo galima 
išskaičiuoti iš mokesčių. 

Švedijos bendrovė už du šimtus tūkstančių grynaisiais įsi- 
gijo BMW - dėl jo JW ilgai varvino seilę. Likusi dalis — išsi- 
mokėtinai. Formaliai automobilis priklausė .įmonei, bet juo 
laisvai disponavo JW. Ta diena, kai jį pasiėmė iš pardavėjo, 
buvo geriausia jo gyvenime, tiesą sakant, net geresnė nei diena 
prabangiuose prekybos namuose Londone. 

Nusipirkti butą buvo sunkiau. Juridiniams asmenims Šve- 
dijoje buto teisės priklausydavo retai. JW įmonės formaliai 
išlaidų padengti negalėjo. Sprendimas buvo toks: AB „JW 
Consulting“ sušaukė visuotinį susirinkimą. Pasirašė protokolą, 
nusprendė dėl trijų šimtų gabalų išmokos pačiam JW. 

Visų teisiškumų efektas - praeitą savaitę jis padėjo daugiau 
kaip trijų šimtų tūkstančių kronų užstatą už prabangiai sure- 
montuotą dviejų kambarių šešiasdešimties kvadratinių metrų 
butą Komandoro gatvėje. Visa kaina - 3,2 milijono. Šis buvo to 
vertas: žinoma, butas nebuvo velnioniškai didelis, bet pakako. 
Parketo grindys, aukštos lubos, tinkuotos sienos, gilūs langai, 
krosnis - visa tai kūrė reikiamą atmosferą. Jam neliko pinigų 
geriems baldams, bet anokia čia problema - kai bus gautas 
didysis krovinys ir pradėtas tiekimas, JW kaip viesulas siaubs 
„Skandinavijos galeriją“. Taps aukštuomenės dalimi. Atitiks 
savo paties išsvajotą paveikslą. 

Viskas įvyko taip greitai. Per keletą mėnesių jis užsigyveno 
iki tokio pat lygio kaip Nipis, Totis, Fredrikas ir kiti. Turėjo 
automobilį ir butą aukštuomenės kvartale. 

Ir bus tik dar geriau. Nuo pavasario jis vidutiniškai susi- 
šluodavo du šimtus tūkstančių per mėnesį. Jis ir Jet-set Karlas 
buvo geriausia komanda. Karlas styguodavo pobūvius, kvie- 
tė liaudį, tvarkė viešuosius ryšius. JW garantavo patrakusį 
šėlsmą ir užtaisytas nosis. Pinigai pasiekdavo Švediją per „K 
Solutions Ltd“ sąskaitą Meno saloje, o po to - atgal į AB „JW 
Consulting“. Tai buvo sudėtingas, laiką ryjantis ir brangus 
procesas. Bet kai atvyks didžioji k siunta, atsipirks kiekviena 
krona. 

Jis bandė sistemą paaiškinti Abdulkarimui. Arabas miglotai 
suprato didįjį reikalą, bet įsitraukti norėjo. JW didžiavosi, jis 
buvo vyras planuotojas: ką tik saloje įsigijo dar vieną bendrovę 
ir atidarė sąskaitas. Dabar, kai susidomėjo Abdulas, atsirado 
anga tvarkyti netgi jo sandorius. Paprasta aktyvuoti tą kitą 
bendrovę ir paleisti dar didesnius srautus. 

Netgi Nenadas negailėjo liaupsių, situaciją vertino palan- 
kiai. Pareikalavo leisti prisidėti. JW noriai jį įtraukė. Suveikė 
naujų akcinių bendrovių. Atidarė sąskaitų. Kepė sutartis. Per 
mėnesį arabas, serbas ir dar kas panorėjęs galėjo už mokestį 
įsilieti į JW sistemą. Subyra juodi kaip anglys skatikai. Pabyra 
balti kaip sniegas pinigėliai. | 


JW seniai žinojo, kad Sofi pažįstama su princese Madelei- 
ne. Bet jausmas, kai gali kartu dalyvauti, o paskui save išvysti 
bulvarinio laikraščio reportažų puslapiuose, prilygo laimei, 
apimančiai perkant automobilį. 

Šiaip Sofi nustojo klausinėjusi apie Chorchę ir kitus. Gal jai 
pakako vieną sykį susitikti su čiliečiu? JW nebuvo tikras: kar- 
tais jam atrodydavo, kad ji buvo jį bepaleidžianti. Ar todėl, kad 
jautė jį turint per daug paslapčių? Tas jo nuolatinis netikrumas. 
Gal leisti jai susitikti su savo narkotikais prekiaujančiais drau- 
geliais? Ne, tai neįmanoma. Revolveris atlaužtu saugikliu prie 
JW smilkinio. Prašom, susitikai Chorchę ir džiaukis, bet grubus 
arabo Žargonas ir tingūs Fadžio pokštai... Niekada. 

JW nuginė šią mintį šalin. Gera, kad Sofi liovėsi klausinėju- 
si. Tuo pat metu augo baimė, kad viskas virs mėšlu. Nevalia, 
nors tu ką, kad viskas dabar pabirtų į šipulius. Ne dabar, kai 
jis buvo berealizuojąs save. 


Jis laukė naujų Žinių iš policijos apie Kamilos reikalą, bet 
nieko neįvyko. Birželio pabaigoje, prabėgus maždaug pusei 
metų nuo tada, kai jiems perdavė ką žinojęs, apsisprendė pa- 
skambinti tyrėjui. 

Jis apšalo. Policijoje jam paaiškino, kad jis, tiesą sakant, 
neturįs teisės susipažinti su ikiteisminiu tyrimu dėl Kamilos 
dingimo. 

- Įslaptinimo įstatymas, supranti. 

Jei policija ir teiktųsi su kuo nors bendrauti, tai tik su tėvais, 
Margareta ir Bengtu Westlundais, o ne su JW. 

— Dabartinėje byloje nebuvo lūžio, todėl nebuvo ko ir ra- 
portuoti. 

Jis pusę valandos po to sėdėjo su rageliu rankoje ir tik Žiū- 
rėjo į vieną tašką. 

Negalėjo suvokti. Kuo, velniai griebtų, jie užsiima? Jis ant 
sidabro lėkštutės jiems padavė suaugusiųjų mokyklos moky- 
tojo galvą. Aišku, kad Janas Brunėjus buvo susijęs su Kamilos 
dingimu. 

Kartais jis svarstydavo mintį ant Brunėjaus užsiundyti Fadį. 
Pavaryti šiek tiek savarankiško spaudimo, kad suaugusiųjų 
mokyklos mokytojas prabiltų. 

JW pavyzdingai tvarkėsi su k reikalais. Bet tol, kol Kamilos 
veidas kiekvieną rytą buvo pirmas dalykas ant jo tinklainės, 
jis negalėjo nurimti. 

Kitą dieną paskambino mamai. Nebuvo su ja kalbėjęsis du 
mėnesius. 

- Juhanai, per retai skambini ir nekeli ragelio, kai aš bandau 
paskambinti. - Pirmas dalykas, kurį ji darė, tai stengėsi, kad jį 
imtų graužti sąžinė. Nekilo abejonių, kodėl jis neskambindavo: 
dažniau. 

— Žinau, mama, atleisk. Kaip laikotės? 

— Kaip visuomet. Čia, šiaurėje, niekas nesikeičia. - JW su- 
prato. Jos balsą vis dar užspaudęs ilgesys. 

— Vakar iš draugės išgirdau, kad Švedijos damų žurnale yra 
tavo nuotrauka. Išsyk nubėgau ir žurnalą nusipirkau. Ketinau 
tau šiandien paskambinti. Kaip smagu, Juhanai. Princesės iš- 
kilmėse ir visa kita. Ar matei karalių? 

— Taip, tiesą sakant, mačiau. Jis buvo gerai nusiteikęs ir 
atrodė malonus. 

— Aš net nenumaniau, kad tu pažįsti tokių Žmonių. 

— Draugai iš universiteto. Malonūs Žmonės. 

— Vakar tėtis laimėjo loterijoje. Ar gali įsivaizduoti? Jis nu- 
gramdė tris langelius po tūkstantį. Iš pradžių nematėme. Mes 
gramdėme kartu. Didžiausia suma, kokią tik kada esam išlošę, 
buvo šimtas kronų. 

— Aha, kaip jums gerai. Ar tada nusipirkote dar daugiau 
loterijos bilietų? 

— Ne. Mes nuėjome į restoraną Robertsforše. 

JW apsidžiaugė tai išgirdęs. Kiek jam buvo žinoma, jie po 
Kamilos dingimo nė sykio nebuvo išėję pavakarieniauti į vie- 
nintelį padorų Robertsforšo restoraną. 

— Mama, noriu tau papasakoti vieną dalyką. 

Margareta pritilo. Iš JW balso suprato, apie ką kalba. 

— Policija turi naujos informacijos apie Kamilą. 

Kitoje ragelio pusėje jis girdėjo jos kvėpavimą. 

Jis pasakojo toliau. Sumetė visą Jano Brunėjaus istoriją. Jam 
pabaigus Margareta pasidomėjo, iš kur Žinąs. 

Nuo atsakymo jis išsisuko. 

- Mama, privalai paskambinti policijai. Žinau, kad tau tai 
nepatinka, bet privalai. Išgirsti, ką daugiau jie išsiaiškinę. 
Spausti juos, kad vykdytų ikiteisminį tyrimą. Mes turime teisę 
žinoti, kas nutiko. 

— Aš negaliu. Tegu tada tėtis skambina. 

JW pasikalbėjo su Bengtu. Tėtis buvo prastos nuotaikos. JW 
vėl paaiškino. 

Atrodė, lyg jis nebūtų norėjęs suprasti. Uždavinėjo kvailus 
klausimus. 

— Kodėl ji taip retai būdavo suaugusiųjų mokykloje? Juk 
žinojo, kad dėl blogo lankomumo prastėja pažymiai? 

Frustracija didėjo. Galiausiai JW beveik išrėkė: 

— Jeigu tu nepaskambinsi į policiją, aš su jumis daugiau 
nebendrausiu! 

Tai buvo nelabai gražus grasinimas. Bet ką jam daryti? 

Jis atsiprašė. 

Bengtas pažadėjo paskambinti į policiją. 

JW sėdėjo savo naujame gražiame bute ant lovos. Prie krū- 
tinės prisitraukė kelius. 

Svarstė, ar paskambini Sofi. Papasakoti viską apie savo tė- 
vus. Apie Kamilą. 

Ne, jam nekilo ranka. 


Kitą dieną jis vėl dirbo įprastus darbus: Abdulkarimo pro- 
jektai, k pardavimas, plėtra, bendradarbiavimas su Chorche. 
Rengimasis su Abdulkarimu ir Chorche didžiajam kroviniui. 
Arabas sąmoningai nusausino k rinką. Prieš atvykstant krovi- 
niui norėjo sukelti kainas. Tai reiškė daugiau laiko JW studi- 
joms, 0 to reikėjo. 

Jis kaip rėtis košė informaciją Nenadui. Skambindavo jam 
keletą kartų per savaitę ir raportuodavo. Tai ėmė atrodyti nor- 
malu. 


Taigi vieną birželio dieną atėjo Žinutė: kopūstų galvos An- 
glijoje užaugo. Buvo didelės ir pakankamai užsisklendusios. 
Jos atvyks po savaitės, sukrautos konteineriuose. 

JW ir Abdulkarimas susisiekė su tikra logistikos firma, AB 
„Schenker Vegetables“. Jie visur mieste rezervavo sandėlių, ku- 
riuose mėšlas bus laikomas, tarėsi su britais dėl kainų garantijų 
ir kokybės kontrolės, stengėsi, kad kroviniu rūpintųsi reikiami 
vairuotojai. Maksimaliai sutvarkyta ir viskas suveikta. | 

Greitai jie kvaišalais užtvindys Stokholmo priemiesčius. 

JW ir Chorchė planavo, mąstė. Telkė platintojus naujiesiems, 
greitai atkeliausiantiems kvaišalams pardavinėti. 

Ankstyvos vasaros ore tvyrojo įtampa. 

Jei viskas išeis kaip reikiant, JW per keletą mėnesių taps 
multimilijonieriumi. 

Lindskugo Malmstriomo advokatų biuras 
BANKROTO ADMINISTRATORIAUS ATASKAITA 
Bendrai 


Skolininkai 

Akcinė bendrovė 
„Videospecialistas Stokholme“; 
556987-2265 

Akcinė bendrovė „Videodraugas“; 
556577-6897 

Buveinė: Stokholmas 


Vadovas 

Valdybos narys Kristeris Lindbergas 
Ekholmo kelias 35 

127 48 Šerholmenas 


Pavaduotoja Eva Grionberg (mirusi) 
Portholmo perėja 47 
127 48 Šerholmenas 


Auditorius 
Mikaelis Stoijanovičius 


Akcinis kapitalas 
100 000 kr. 


Bankroto data 
Šių metų birželio 10 d. 


Bankroto administratorius 
Joranas Grundbergas 

TURTO IR SKOLŲ APŽVALGA 
Dėl bankroto atlikta inventorizacija bendrais 
bruožais parodė tai: 


TURTAS 

(visų pirma pinigai, 11 124,00 
inventorius ir 

apyvartinis turtas 

vaizdajuosčių ir 

DVD filmų pavidalu) 


SKOLOS 

Prioritetinės skolos 174 612,00 
(mokesčių skolos) 

Pirmumo teisės įstatymo 11 $ 


Neprioritetinės skolos 43 268,00 
Turto nepriteklius 206 756,00 


Inventorizacija buvo patvirtinta bendrovės va- 
dovo. 


ĮVADAS 

Bendrai 

Jau kurį laiką vykdau tyrimą dėl tam tikrų ben- 
drovių, kurios, esama įtarimų, priklauso vadi- 
namajam pinigų plovimo tinklui. Gali būti, kad 
minėtieji skolininkai, akcinė bendrovė „Video- 
specialistas Stokholme“ (toliau „Videospeci- 
alistas“) bei akcinė bendrovė „Videodraugas“ 
(toliau „Videodraugas“), priklauso bendrovių 
grupei, kurios susijusios su vadinamąja Stok- 
holmo jugoslavų mafija. Kitos tam pačiam tinklui 
priklausančios įmonės yra AB „Clara's BaršėCo“, AB 
„Diamond Catering“ bei AB „Griovimo specialistas 
Nelstoje“. Bendrovių veiklos pobūdis skirtingas, 
bet vadinamieji šešėliniai savininkai tikriau- 
siai yra tie patys. 

Skolininkai 

„Videospecialistą“ pernai rugsėjo mėnesį Kriste- 
ris Lindbergas perėmė iš Alio Koiglaus. Anksčiau 
ši bendrovė vertėsi cheminio valymo veikla. Pasak 
Kristerio Lindbergo pateiktos informacijos, už- 
mokestis siekė šimtą trisdešimt tūkstančių kronų. 
Šių duomenų negalėjo patvirtinti Alis Koiglus. 
„Videodraugas“ Kristerio Lindbergo tą patį mė- 
nesį buvo perpirktas iš Ezo Izdano. Anksčiau ši 
bendrovė užsiėmė vaizdajuosčių nuoma kaip firma, 
pavadinta AB „Karlo aikštės video“. Kristeris 
Lindbergas teigė negalįs prisiminti pirkimo kai- 
nos. Ezas Izdanas atsisakė atsakyti į klausimus 
apie pardavimą. Pasak Kristerio Lindbergo, nebuvo 
sudaryta jokių raštiškų pardavimo dokumentų. 


Kristeris Lindbergas kaip savininkas nebuvo ak- 
tyvus. Jis nebuvo atsakingas už buhalteriją, 
nedalyvavo bendrovės valdybos veikloje. 


Bendrovės nemokumo aplinkybės ir pradžios ter- 
minas 

Didžiąją dalį skolų sudaro mokesčių skolos. La- 
biausiai tikėtina, kad įmonių veikla buvo skir- 
ta plauti šešėlinių savininkų pinigams. Buvo 
vedama slapta apskaita, kurios duomenimis, ti- 
krosios bendrovių pajamos buvo tokios (vidurkis 
apskaičiuotas imant pirmuosius šešis veiklos 
mėnesius): „Videospecialistas“ —- 52 017 kronų. 
„Videodraugas“ - 46 122 kronos. Mokesčių tarnybai 
tarp lapkričio bei šių metų kovo mėnesio buvo 
nurodytas stipriai išpūstas kiekvienos įmonės 
mėnesio pelnas. Tai pinigai, kurie nebuvo gauti 
iš bendrovių veiklos. 


Balandžio mėnesį smarkiai sumažėjo įmokamų mo-: 
kesčių, ir manoma, kad jie buvo pradėti grįsti 

tikrosiomis įmonių pajamomis. Mokesčių tarnyba 
preliminarius bendrovių mokesčius nustatė atsi- 
žvelgdama į ankstesnius mokestinius metus, t. y. 
tuos, kurie buvo nustatyti remiantis fiktyviomis 
pajamomis. Taigi nemokumas atsirado pritrūkus 
mokos priemonių susidariusioms mokesčių skoloms 
padengti. Abi bendrovės nemokios tapo gegužės 
mėnesio pabaigoje. 


Bankrotas ir kt. 

Šių metų gegužės 11 d. Anstolių rūmai pateikė 
prašymą dėl minėtų bendrovių bankroto paskelbi- 
mo. Apylinkės teismas bendrovių bankrotą paskel- 
bė gegužės 12 d. Kristeris Lindbergas nutarčiai 
neprieštaravo. Jis keletą sykių buvo iškviestas 
į vienkartinius posėdžius atliekant dėl bankroto 
vykdomą inventorizaciją. Jis savanoriškai neatvy- 
ko. Birželio 12 d. apylinkės teismas priėmė nu- 
tartį dėl atsivežimo pasitelkiant policiją, todėl 
Kristeris Lindbergas prisistatė. Prisiekęs jis 
nurodė nežinojęs, jog dalis nurodytų pajamų ne- 
buvo iš veiklos, susijusios su vaizdajuostėmis. 


Nusikaltimo įtarimai 

Mano nuomone, Kristeris Lindbergas buvo vadinama- 
sis bendrovių vartininkas. Jis nebuvo įsigilinęs 
į veiklą ir tarnavo tik kaip fizinis asmuo, kai 
kuriais atvejais įrašomas atsakingu už bendrovių 
veiklą. Mokesčių tarnyba Ekonominių nusikaltimų 
skyriui yra pateikusi paraišką dėl nusikaltimo 
įtarimų ir yra pradėtas ikiteisminis tyrimas. 
Nusikalstamos veikos, susijusios su bankrotu, 
tyrimas buvo atliktas kartu su Ekonominių nusi- 
kaltimų skyriumi bei Mokesčių tarnyba. 


Joranas Grundbergas 

Vasaros atostogos prasidėjo prieš savaitę. Pagaliau jo duktė 
saugi: Luvisa ir Anika tris savaites praleis Ispanijoje. Mra- 
das apmokėjo poilsinę kelionę. Vasarnamis Bergshamra kai- 
me irgi buvo išnuomotas, penkiolika minučių į pietus nuo 
Norteljės. Namas atrodė autentiškas: raudonos rąstų sienos 
baltomis kertėmis. Didelė veja Luvisai praktikuotis vartalio- 
jimąsi ant rankų. Ir pyzda Anika su draugais galės mėgautis 
kuo panorėję: Žaisti kroketą, rąstisviedį, badmintoną. Turėtų 
būti rojus. | 

Mradas tikėjosi, kad į Griondalį jos grįš kaip tik galima 
rečiau. 

Turėtų išdegti. Vasarnamis gerai įrengtas, buvo skalbyklė, 
indaplovė, televizorius ir vaizdo grotuvas. Luvisa ir Anika 
gerai praleis vasarą toli nuo miesto. Tai buvo laikinas spren- 
dimas, bet dabar tiko idealiai. 

Pats Mradas jautėsi palyginti saugus. Daugiau nei prieš 
du mėnesius susiveikė naują butą. Įsirengė signalizaciją. Nu- 
sipirko naują automobilį. Įsigijo pašto dėžutės adresą, nustojo 
treniravęsis „Fitness Club“, pasikeitė mobilųjį telefoną. 

Sutarė su Ratku, kad šis bus jo asmens sargybinis: išsi- 
nuomojo senąjį ginklanešį, kad jautriomis akimirkomis šis 
būtų šalia. Aptiktų galimus R. pakalikus prieš šiems spėjant 
pakenkti. Uždengtų kulkų krušą savo apsaugine liemene. Rat- 
kas ėmė užmokestį, bet buvo verta. Svarbiausia buvo sudaryti 
Radovanui įspūdį - Mradas gerai apsaugotas ir Žaidžia toje 
pat aikštės pusėje kaip ir Ponas R. 

Mradas buvo išsiryškinęs, kuo gali pasikliauti. Tie bičai 
buvo informuoti: Ratkas, Bobanas, keletas iš sporto salės. Per 
kelias ateinančias dienas Mradas ir Nenadas stos akis į akį 
su R. Išdėstys jam, ką, jų supratimu, reiškia sąvoka „serbų 
vienybė“. 

Tai grėsė konfrontacija. Brutaliu susikibimu. Tai galėjo pada- 
ryti ir žalos. Bet Mradas buvo tikras: kai didysis kokšo krovinys 
bus užgrobtas, juodu su Nenadu taps naujaisiais viešpačiais. 


Rinkos pasidalijimas iš principo veikė idealiai. HA ir „Ban- 
didos MC“ karo kirvį užkasė. Ir tai jau buvo Mrado laimėjimas. 
„Bandidos“ paleido prekybą kokainu centre ir savo drabužinių 
reketo dalį. Vietoj to jie padidino apsaugos veiklą pietiniuose 
priemiesčiuose. HA sustiprino alkoholio kontrabandą visoje 
vidurio Švedijoje, bet sumažino apsaugos veiklą Stokholme. 
„Original Gangsters“ toliau varė inkasacinio transporto plė- 
šimus. Sumažino kokso verslą priemiesčiuose. Net išsijuosę 
pardavinėjo šiauriniuose rajonuose. Vieninteliai, kurie į viską 
spjovė - Nasero lyga, jie sunkiai paveikiami. 

Apskritai lygos galėtų koncentruotis. Telktis. Plėtoti tam 
tikras sritis. Padidinti skirtumą tarp pirkimo ir pardavimo 
kainos. Gausinti įplaukas. Visų pirma jie taip išvengtų „Novos“ 
projekto infiltruotojų. 

Po nurašymo ir problemų dėl vaizdajuosčių nuomos punktų 
Mrado sunkumai dėl miego įgavo absurdišką mastą. Jis kaip 
aukštu kraujospūdžiu besiskundžiantis pensininkas kramsnojo 
tabletes. Tai nebuvo gerai. Tikėjosi, jog pagerės jiems stojus 
prieš Radovaną. 

Trys galingos neigiamos skiltys mokesčių sąskaitoje. Iš viso 
daugiau nei du šimtai tūkstančių kronų. 

Sprendimas: jis bendroves paaukojo. Smūgį turėjo atremti 
statytinis Kristeris Lindbergas, švedpalaikis dešimtuoju laips- 
niu. Už tai jam ir buvo mokama. 

Ir jokie pėdsakai nevedė Mrado link. 

Neišsprendžiama problema buvo tai, kad Mradui reikėjo 
švarių pinigų norint finansuoti saugesnę Luvisos ateitį, visų 
pirma galimą naujo buto pirkimą jai ir Anikai. 

Jis svarstė Nenado idėją: išnaudoti plovimo genijų, jų vai- 
kiną, JW. Rodės, jog apsimetėlis bembis konstravo nuostabius 

planus, susijusius su plovimu dideliais kiekiais. Bet kokiu 
atveju to prireiks pardavus didįjį krovinį. 


Mradas ir Nenadas intensyviai planavo. Buvo likusios dvi 
dienos iki to, kai jie jugų bosui praneš nusišaliną. 

Kodėl jie nutarė tai padaryti prieš atvykstant kroviniui? Ar 
ne be reikalo? Mradas ir apie tai diskutavo su Nenadu - kito 
būdo nebuvo. Tai buvo serbams pritinkanti išeitis: leisk savo 
priešui žinoti, kad jis tavo priešas. Mradas ir Nenadas čia su- 
žais gražiai. 

Be to, Abdulkarimas seniai informuotas, kad Nenadas nu- 
stumtas nuo Rado k veiklos. Be to, arabas buvo įspėtas ir apie 
tai, kas buvo jo tikrasis šefas. Diedas, be abejo, tai seniai įtarė. 
Prakeiktas arabiūkštis aiškiai parodė stojęs R. pusėn. Atsisakė 
su Nenadu net kalbėtis, tai siuntė aiškų signalą - tu esi nevy- 
kėlis. Aš - pakeliui į viršūnę. Kitaip tariant, buvo nesvarbu, ar 
Radovanas žinojo, jog Nenadas patraukė savo keliu. Nenadas 
per pastaruosius tris mėnesius oficialiai negavo jokios infor- 
macijos. Radas ir Abdulkarimas įsivaizdavo, kad jis iš Žaidi- 
mo iškritęs. Jų klaida: jie nė nenutuokė apie nutekėjimą savo 
grandyje - berniuką JW. 

Krovinys į Arlandą atvyks birželio 23 dieną, po šešių dienų. 

Mrado ir Nenado planas buvo paprastas. Viską adminis- 
travo JW. Konteineriams pasiimti sutvarkyti du krovininiai 
„Schenker Vegetables“. JW buvo šnekėjęs su vairuotojais. Jie 
žinojo galutinę konteinerių stotelę: ne maisto prekių tinklų 
ICA, „Coop“ ar „Prekės namams“ sandėliai ar mažmenininkų 
bazės, o Vestbergos šaldomos sandėliavimo patalpos. JW ir 
dar keli Abdulkarimo berniukai saugos krovinį visą kelią nuo 
Arlandos. Diedai mėšlą paliks prie sandėlių. Abdulkarimas 
plius pagalbiniai pasiims kokso kopūstus. Ir būtent čia akira- 
tyje išdygs Mradas ir Nenadas. JW buvo nupasakojęs viską, 
ką žinojo. Vaikinas lauks šaldymo sandėliuose. Pasirūpins,, 
kad Mradas ir Nenadas būtų įleisti. Po to jau jų reikalas įveikti 

anuos - tikriausiai Abdulkarimą su nuolatine uodega Fadžiu 
plius vaikinus, kurie padės saugoti transportą. Dėl vaikino 
JW bus reikalingas koks nors manevras dėl akių: jiems teks jį 
apvynioti lipniąja juosta ar kažkas tokio. Jei prireiks ginklų — 
jokių problemų. 

Mradas atakos laukė. 


Metas išlįsti iš po Žemių - supažindinti Radovaną su faktu, 
kad jis yra priešas numeris vienas. Mradas ir Nenadas susitiko 
prie „Žiedo“ centro, kaip visuomet. Buvo dvylikta nakties. Jie 
sėdo į naująjį Mrado automobilį, „Porsche Carrera“. Atrodė 
juokingai: Mradas turėjo susiraityti, kad tilptų prie vairo. Ne- 
nadas atsisėdo ant keleivio sėdynės. Važiavo Nesbio parko, 
Radovano namų, link. Atvyks neįspėję. 

Mradas be Ratko jautėsi nuogas. 

Jis ir Nenadas nuolat diskutuodavo apie tai, ką mąstė. 

Nenadas buvo ką tik kalbėjęsis su JW. 

— Mes visiškai pasiruošę, bet esama rizikos, kad Radui, kai 
išgirs tai, ką jam netrukus papasakosime, atšoks fantazija. Ims 
ir nuspręs perstumdyti kai kurias krovinio plano dalis. Nieko 
negalime dėl to padaryti, tik būti lankstūs. 

Mradas masažavosi vienos rankos krumplius. Vairavo ty- 
lėdamas. 

Nenadas tarė: 

— Ko toks tylus? Ne į kokias prakeiktas laidotuves važiuo- 
jam. Tai - didi diena. 

Šventadienis. 

— Nenadai, tu - mano draugas. Mane pažįsti. Radovanui 
išdirbau daugiau nei dešimt metų. Prieš tai -jis ir aš, valdomi 
Jokso. Esu kovojęs tame pat pulke kaip Radovanas. Penkias 
savaites gyvenęs tame pačiame bunkeryje prie Srebrenicos 
vykstant galingam bombardavimui. Šiandien aš jam pareikšiu 
apie savo išdavystę. Ar manai, kad man linksma? 

— Suprantu. Bet juk ne tu pradėjai. Radovanas pirmas tave 
pažemino. Be priežasties. Niekas su savo ginklo broliu taip 
nesielgia. Po visko, ką jam esam padarę. Po visų metų, pasiau- 
kojimo, rizikos. 

- Jis nesielgė su manimi kaip su ginklo broliu. 

— Būtent. Jis su tavimi nesielgė su tokia pagarba, kokios 
nusipelnei. Man senelis pasakojo karo istoriją, na, iš Antrojo 
pasaulinio karo. Ar esu pasakojęs tą, apie pasninką? 

Mradas papurtė galvą. 

— Senelis kovojo drauge su partizanais. 1942-ųjų žiemą jis 
„Ustašos“ buvo paimtas į nelaisvę. Sėdo į vokiečių kalinių lage- 
rį prie Kragujevačo. Sąlygos buvo apgailėtinos: jie negaudavo 
maisto, kasdien būdavo mušami, nematė savo šeimų. Juos 
kamavo ligos: plaučių uždegimai, šiltinė ir tuberkuliozė, todėl 
krito kaip musės. Bet senelis buvo ištvermingas. Nepasidavė. 
Buvo pavasaris ir artinosi Velykos. Senelis ir keli kiti kaliniai 
nusprendė Velykas švęsti kaip pridera. Žinai, serbų ortodok- 
sai, pasninkaudami. Jie dirbo kažin kokiame fabrike, gami- 
nančiame padangas. Nuo septynių ryto iki dvyliktos nakties, 
paprastai sykį per dieną mažumą užkąsdami. Vokietis kalinių 
prižiūrėtojas sužinojo, jog, tą dieną jie pasninkaus ir nevalgys 
mėsos, kiaušinių ar pieno, kad atmintų Jėzaus kančią. Jis su- 
sirado lagerio viršininką ir gavo leidimą užsakyti papildomo 
maisto. Ant žemės ten, fabrike, kur senelis vergavo, prižiū- 
rėtojas padengė šventinius pietus. Kumpis, dešros, kepsniai, 
kepenys, Žuvis, sūriai, kiaušiniai. Senelis buvo perkaręs ir 
peralkęs dar prieš pasninko dienas. Jį kamavo lyg ir skorbutas, 
kuris valgys, nereikės dirbti visą savaitę. Įsivaizduok pagundą 
sočiai prisikirsti vienintelį kartą. Pailsėti. Bet jie buvo pasiža- 

būdu rankas ir priversti išsižioti. Tuomet sukliudė senelis. Jis 
geležiniu strypu vožė vokiečiui per galvą. 

Mradas pertraukė Nenado pasakojimą: 

— Gerai padaryta. 
lio klausinėdavau, kaip jis išdrįso. Ar Žinai, ką jis sakydavo? 

— Ne. Nesu šito pasakojimo girdėjęs anksčiau. 

— Jis šitaip sakė. Nesu nei tikintis, nei religingas. Bet tai — 
orumas, Nenadai, serbiškas orumas. Prižiūrėtojas buvo bepa- 
minąs ano vyro garbę, kartu ir manąją. Aš tai padariau ne dėl 
Jėzaus, o dėl garbės. Jam nenuskilo, seneliui, už tai, ką padarė. 
Prisimenu, kad jo rankos buvo kreivos, kai buvau mažas. Bet 
niekas nepalaužė jo. Jis žinojo išlikęs orus. 

Mradas suprato. Žinojo, kad Nenadas teisus. Orumas aukš- 
čiau už viską. Radovanas pamynė Mradą. 

Mradas turi spirti atgalios. 

Nėra kito kelio. 

Jie eis į karą. 

Tik vienas iš jų galėjo baigti kaip nugalėtojas. 

Mradas pasičiupinėjo dar vieną sykį. Revolveris buvo vi- 
dinėje kišenėje. 


Jie pravažiavo Djuršholmą. Greitai atvažiuos. 

Nesbio parkas kaip visuomet ramus. 

Jis pastatė poršą toli nuo Radovano namo. 

Pasitraukė neperšaunamų liemenių lipukus. Dar kartą pa- 
tikrino savo ginklų amuniciją. 

Rimti ėjo namo link. 

Lauke buvo taip tamsu, kaip tik gali būti birželį. 

Radovanas turėtų būti namie. Jie savo buvusį bosą pažinojo. 
Kas antrą ketvirtadienio vakarą diedas žaidė pokerį su savo 
lošėjų šutve: Goranu, Bera K. ir keliais kitais vyresniais bičais. 
Mradas galvojo: jis pats niekada nėra buvęs pakviestas. 

Žaidimas paprastai baigdavosi dvyliktą vakaro. Po to Radas 
visuomet važiuodavo namo. 

Dabar jis turėtų būti grįžęs. 

Mradas ir Nenadas pakilo žvyro takeliu prie namo įėjimo. 
Automatiškai užsidegė vienas prožektorius. 

Prieš jiems spėjant paskambinti, durys pačios atsivėrė. 

Tarpduryje stovėjo Stefanovičius, vieną ranką užsikišęs už 
švarko. 

Jis lėtu balsu serbų kalba aiškiai kirčiuodamas tarė: 

— Ką jūs čia tokiu metu veikiate? 

Mradas atsakė: 

— Mes pas Radą. Jis tokiu metu paprastai namie. Svarbu. 

Stefanovičius budrus kaip erelis. Priešais jį - du vyrai, ku- 
riuos Radovanas buvo nusprendęs pažeminti. Pavojingi gy- 
vybei. Vienas - samdomas žudikas, torpeda, reketininkas, 
žmogus žudymo mašina. Antrasis - kokaino magnatas, kontra- 
bandininkas, sąvadautojų karalius, jaučiąs silpnybę grubiems 
mostams. 

Šimtu procentų ginkluoti. Vienas klaidingas žingsnis ir ga- 
lėjo pokštelt. 

— Man atrodo, kad Radovanas nuėjo gulti. Deja. Juk galit 
rytoj paskambinti? 

— Ne. Jis su mumis susitiks dabar. 

Stefanovičius uždarė duris. Mradas ir Nenadas liko stovėti 
lauke. 

Žvalgėsi judesių už langų. 

Praėjo trys minutės. 

Jie suprato, kad Radas suprato. Jis niekada nedrįstų jų įsileis- 
ti į savo namą. Iš kur jam žinoti, kad jie neatėjo jo nugnybti? 

Stefanovičius vėl išėjo. 

- Jis sutinka su jumis pasimatyti. Prašom sekti paskui, šia 
kryptimi. 

Stefanovičius vedėsi juos priešais save garažo link - pro- 
tinga: jis juos matė, bet jie buvo priversti pasukti sprandus, 
kad pamatytų jį. Jis atidarė garažo duris. Mradas žvilgtelė- 
jo vidun. Viduje buvo tamsu. Mradas užmatė vieną „Saab“. 
ir „Rados Lexus“. Be to, vieną „Jaguar“, vieną motociklą ir 

„Range Rover“, kuriuo jis prieš tris mėnesius DHSS atsivežtas 
į susitikimą šuolių su slidėmis bokšte. 

Stefanovičius paprašė jų eiti toliau. Gal jis ir spėtų nušauti 
vieną iš jų, bet ne abu. . 

— Sustokit ten. Aš atvesiu Radovaną. 

Jie tebestovėjo garaže vieni. Durys vis dar atviros. Mradas 
išgirdo garsą ir žinojo, kas tai - Nenadas iš vidinės kišenės 
išsitraukė ginklą. 

Mradas pasekė jo pavyzdžiu. 

Jis girdėjo atsidarant ir užsidarant namo duris. 

Jie nieko nematė, tik išgirdo Stefanovičiaus balsą. 

— Gerai, norim, kad atgal įsikištumėt ginklus. Susinertumėt 
rankas ant krūtinės. Mes greitai prieisime. Pagalvojau, kad su 
Radovanu galite šnektelti garaže. Juk žinote, name miega jo 
duktė ir negalima jai trukdyti. 

Mradas ir toliau laikė revolverį. Pamiršk. Čia niekas dau- 
giau nebediktuoja sąlygų. Radovanas, kai įeis iš šešėlių, ran- 
kas turi laikyti prie šonų. Reikalas paprastas. To, kuris nenu- 
leis rankų, marmūzė atrodys prasčiau nei koštuvas. 

Mradas iš šešėlių girdėjo Radovaną juokiantis. 

Diedas bent jau humoro jausmo nestokojo. 

Jis priėjo. Rankos nuleistos. Drąsu. 

Radovanas akis į akį su savo sukilusiais buvusiais paval- 
diniais. 

Mradas padarė tą patį. 

Stefanovičius irgi. Rankos nuleistos žemyn. 

Nenado - taip pat. 

Keturi vyrai prabangiame garaže. Spoksojo vienas į kitą. 

Radovanas tarė: 

— Na, ir ko norite tokiu nekrikščionišku paros metu? 

- Juk jau supratai? Mes tik norėjom akis į akį. 

Radovanas šypsojosi. 

— Aš numaniau, kad taip bus. Tu, Mradai, niekada nemokėjai 
tvarkytis su sunkumais. Dar viena priežastis, kodėl negali likti 

viršūnėje. O tu, Nenadai, turi pasimokyti nuolankumo. Nega- 
lite imti ir pasišalinti, juk esate gavę kitų užduočių. Ar ne? 

Mradas nesivargino atsakydamas į Rado provokaciją. 

— Viskas baigta. Kartu praleidome dešimt metų. Tarnauda- 
mi Joksui, Arkanui, Serbijai. Bet dabar baigta. Radovanai, tu 
nežinai, kas yra dėkingumas. Tu nežinai, ką reiškia garbė ir 
teisybė. Dėl to esi silpnas. Dėl to esi pralaimėtojas. 

Jis įkvėpė. Tęsė. 

— Galėjo būtų kitaip. Tu galėjai viską pastatyti ant to paties 
pamato kaip Joksas. Ant pagarbos vyrams ir nuolankumo pa- 
mato. Bet tu pasirinkai mus nurašyti. Ar manei, kad mes tavo 
šūdą nurysim? Kuo, velniai griebtų, mane laikai? Kokiu nors 
švedpalaikiu, kuris klaupstosi ir lenda tiesiai į subinę? Radai, 
tavo era baigėsi. 

Mradas ir Nenadas išėjo iš garažo. Nesiklausė Radovano 
atsakymo, jei toks ir buvo. 

Žvilgsnis atgal į sėkmingą reketo metodiką. Praėjo trys mė- 
nesiai nuo to laiko, kai Chorchė gavo penkias valdžios vyrų 
nuotraukas. Jis iš visos širdies dėkojo kompiuterinei Žiurkei 
Rikardui. Nustebęs, kad bičas nereikalavo būti priimtas į žai- 
dimą. Kartu su Ch-boy užsiimti reketu nebuvo įtraukta į jo 
dienotvarkę. 

Chorchė gavo nuotraukas, išspausdintas ant fotopopieriaus. 
Kokybė vis dar ne super, bet geriau matyti, kas tokie nuotrau- 
kose ir ką jie daro. 

Jis parašė ir pridedamąjį laišką, pasistengė dėl savo švedų 
kalbos. 

„Ši tavo nuotrauka buvo padaryta Sveno Bulinderio po- 
būvyje kovo mėnesį. Ji per dešimt dienų bus nusiųsta tavo 

žmonai. Norėdamas užkirsti tam kelią, pervesk 50 000 kronų 
į SEB sąskaitą nr. 5215-5964354 vėliausiai praėjus savaitei nuo 
šiandienos.“ 

Chorchė susisiekė su senu narkomanėliu. Paprašė čiuvo 
atsidaryti sąskaitą SEB. Pats pasirūpino banko kortele ir kodu. 
Pervestus pinigus išsiims kaip galima greičiau. 

Suveikė nerealiai gražiai. 

Tie keturi diedai - vienas buvo dviejose nuotraukose - pa- 
klusniai pervedė pinigėlius. Chorchė negalėjo jų visų reketuoti 
išsyk, nes banko kortelė buvo užblokuota. Paimdavo po vieną 
kas antrą savaitę. 

Praėjus dviem mėnesiams - Ch-boy dviem šimtais tūkstan- 
čių turtingesnis. 

Lengviausias sandoris mieste. 

Vargšeliai, jie žinojo, kad jis vėl apsireikš. 

Jis tikėjosi Radovaną sužinojus, kad kažkas išsidirbinėjo. 
Kad kažkas žino, kuo jis užsiima. 


Abdulkarimas nesiliovė spaudęs. 

— Tu privalai meistrauti struktūras. Suveikti daugiau prekei- 
vių. Greitai atvyks Džordžo Džango klasės krovinys. 

Chorchė pagaliau iš Abdulkarimo gavo informacijos apie 
krovinį. Be abejo, kalba sukosi apie koksą. Daug kilogramų, 
pasak arabo, mažiausiai šimtas. Ar gali būti tiesa? Tokiu atveju 
tai - pats didžiausias įvežtas krovinys, apie kokį Chorchei 
tik yra tekę girdėti. Jo senieji Esterokerio sėbrai sužinoję nu- 
alptų. 

Kalbos po viešnamio Žmogžudysčių nurimo. Bet smilko 
kitos paskalos. Jugų mafijos vidaus karas. Sukilimas prieš Ra- 
dovaną. Organizacijos dezertyrai. Ką tai reiškė Chorchės nea- 
pykantos projektui? | 

Po keleto dienų iš Fadžio jis sužinojo, kas tokie paliko or- 
ganizaciją: Mradas ir Nenadas. Atsitiktinumas vežė. Būtent šie 
du vyrai buvo įrašyti antru ir trečiu numeriu jo neapykantos 

sąraše, po buvusio jų boso, Radovano. Mradas - už skausmą. 
Nenadas - už Nadją. 


Birželio viduryje paskambino kompiuterinė žiurkė. Bičas 
užvilkino. Kaltino CS varžybas. Chorchė galvojo: „Counter 
Strike“ — negi kam įdomu? Turėjai anksčiau paskambinti.“ 

Chorchė bandė jį skubinti. Juk turėjo užtrukti vos keletą 
savaičių — užtruko du mėnesius. Bet neką jis galėjo padaryti. 

Bet kokiu atveju dabar tas metas atėjo. 

Kompiuterį iš Rikardo, kompiuterinės žiurkės, jis parsinešė 
tą pačią dieną. 

Chorchė nėrėsi iš kailio pakeliui pas jį. Gal nešiojamame 
kompiuteryje buvo dalykų, kurie inkasuotų dar daugiau gry- 
nųjų. 

Jis ėjo Lundo gatve į viršų. 

Paskambino į Rikardo duris. 

Įėjo. 

— Klausyk, aš tavęs nepažįstu ir nieko nežinau apie tai, kuo 
tu užsiimi. Tik kad žinotum. 

Chorchei komentaras pasirodė keistas. 

— Ką turi galvoje? 

- Šiaip, nieko. Galvoje turėjau tik kompiuterio turinį. Kai 
kurie dalykai, kaip čia pasakius, gan sukrečiantys. 

Chorchei reikėjo tik kompiuterio ir jo turinio. 

— Ramiai, vaikeli. Nori daugiau babkių, ar ką? 

— Babkių? Ne, ketinau tave tik įspėti. Kad neatsidurtum 
bėdoj. 

Chorchė nežinojo, ko laukti. 

Padėkojo už pagalbą. Užmokėjo. Patraukė iš ten. 

Važiuodamas namo jautė norą atidaryti nešiojamąjį kom- 
piuterį jau priemiestiniame traukinyje. Susilaikė. Geriausia 
palaukti. 


Namie Helenelunde. Atsisėdo ant sofos. 

Atsidarė kompiuterį. Ekrano fone - besidriekianti veja ir 
mėlynas dangus. | 

Jis peržvelgė darbalaukį - piktogramų nedaug. Šio kom- 
piuterio ženklelis, šiukšlių dėžė, du kompiuteriniai Žaidimai: 
„Battlefield 1942“ ir „The Sims“. „Itunes“, „Excel“ ir „Windows 
Media Player“ taip pat buvo ekrane. Kažkiek aplankų. 

Jis pradėjo keliauti per aplankus, tikrino vieną po kito. 

Paskui mąstė: jei būtų žinojęs, ką rasiąs, gal būtų visai ne- 
ieškojęs. 

Viename aplankų buvo iš interneto parsisiųsti ginklų nuo- 
traukų puslapiai. 

Kitame aplanke - mp3 dainos. 

Trečiajame - angliški sukčiavimo patarimai žaidžiant kom- 
piuterinius Žaidimus. 

Ketvirtajame aplanke buvo seksą pirkusių diedų vardai ir 
pavardės, jų slapyvardžiai ir slaptažodžiai. Mažiausiai trys 
šimtai vardų ir pavardžių. Chorchė akimis permetė sąrašą. 
Daugiausia švedžiūkščiai, bet buvo ir imigrantų. Fadis buvo. 
Chorchė jau žinojo jo slapyvardį. Abdulkarimas buvo. Jet-set 
Karlas - irgi. Kitų vardų bei pavardžių Chorchė neatpažino - 
reikia patyrinėti atidžiau. Potenciali aukso gysla. 

Kitas aplankas: internetinio puslapio, reklamuojančio vieš- 
namį, eskizas. Moterų nuotraukos. Teksto nuotrupos. Telefono 
numeriai. Chorchė pervertė nuotraukas. Merginos, pozuojan- 
čios smarkiai apšviestuose šaltuose kambariuose. Jis rado dvi 
Nadjos nuotraukas. Bejėgė. Vieniša. Pažeidžiama. 

Vardų ir pavardžių sąrašas buvo geras dalykas. Dėl Nadjos 
nuotraukų jautė sunkumą, bet tai jo nepalaužė. Chorchė suvo- 
kė, kad kekšių pasaulyje taip viskas ir vyksta. Paskutinio aplan- 
ko turinys, kuriame buvo MPEG dokumentas, jį pravimdė. 

Šlykščiausia, bjauriausia, ką tik jam yra tekę matyti. 

Penkios minutės. Pakankamai, kad visą gyvenimą sapnuo- 
tum košmarus. 

Filmo įžanginė scena: kambarys, šalta šviesa, stalas. 

Du vyrai su kaukėmis įtempė žmogų su medžiaginiu mai- 
šeliu ant galvos. Sprendžiant iš kūno, tai buvo mergina. 

Vienas vyras: tamsi odinė striukė, raumeningas. Antrasis 
vilkėjo kostiumą. Abudu kalbėjo serbiškai. 

Parvertė merginą ant stalo. Už nugaros surištomis ranko- 
mis. Ji priešinosi kiek tik galėjo. 

Didysis nuėmė nuo jos medžiaginį maišelį. Negyvai už- 
siverkusi mergina. Šviesiaplaukė, skandinaviškos išvaizdos. 
Nepriekaištinga švedų kalba rėkė: 

— Kiaulės jūs, paleiskit mane. 

Ji ir toliau staugė. Chorchė visų jos žodžių nesuprato. Rau- 
meningasis kažką pasakė. Sudavė jai į galvą. Chorchė jo balsą 
atpažino. Tai buvo Mradas. Kostiumu vilkintis čiuvas glostė 
jai skruostą. Ji spjovė jam į veidą. Rėkė. Kelios sekundės su- 
maišties. Mergina vėl rėkė: 

— Kaip, po velnių, galėjau su tavimi draugauti? 

Mradas išsitraukė revolverį. Įspaudė vamzdį merginai į 
burną. Ji nutilo. 

Plienas kaukšėjo jai į dantis. Ji verkė. Švarkuotasis atrodė 
susinervinęs. Išplūdo merginą. 

— Nedrįsk daugiau į mane spjaudyti, prakeikta šliundra. 

Tada atsisegė klyną. Nutraukė jai treningo kelnes. Ji gulėjo 
ramiai. 

Revolveris vis dar burnoje. Vyras su švarku išsitraukė savo 
kotą. Parvertė merginą ant pilvo. Mradas dabar įrėmęs vamz- 
dį jai į pakaušį. Švarkuotasis vyras ją tvarkė. Niurkė. Judėjo 
vis greičiau. Tai tęsėsi dvi minutes. Chorchė apsivėmė. Matęs 
pornografijos be galo be krašto - bet šitai buvo iš tikrųjų. Švar- 
kuotasis baigė. Iš merginos nieko nebelikę. Mradas pakėlė 
akys. Švediškai tarė: 

- Įspėjimas jums, kurios ketinat mus išdurti. 

Paskutinė minutė. Jie perkėlė merginą ant kėdės. Jos tre- 
ningo kelnės vis dar nutrauktos. Mradas trankė jai į pilvą, per 

rankas, veidą. Tryško prakaito lašai. Kraujas. Plyšo antakiai. 
Suskilo lūpos. Ištino ausys. Tik skutai liko. 

Filmas staiga baigėsi. 

Merginos išvaizda Chorchei kažką priminė, bet jis negalėjo 
prisiminti, ką. 

Vienintelė gera naujiena - filmo bjaurastis. Tai turėtų būti 
nerealus įrodymas prieš Mradą. Čiuvas maždaug šimtą metų 
gailėsis primušęs Chorchę. 


Naktis. 

Chorchė niekaip negalėjo suvirškinti MPEG filmo. Prime- 
tė, kad šis buvo naudojamas kaip gąsdinimo priemonė prieš 
tvarką trikdančias kekšes. Dokumentą pastudijavo atidžiau — 
filmas buvo susuktas maždaug prieš ketverius metus. Ar jie tą 
patį reikalą varė vis iš naujo? 

Ne miegas, o parodija. Iš pradžių jis iš viso neužmigo. Paga- 
liau užmigęs atsibusdavo keletą sykių per valandą. Vaikščiojo į 
tualetą. Sapnavo košmarus. Jam tai priminė naktis Esterokeryje 
prieš pabėgant. 

Jautėsi sušiktai. Žiūrėk pornografiją į sveikatą ir džiaukis — 
bet ne žagink ir mušk gyvai priešais kamerą. 

Ką, velniai rautų, jam priminė išprievartauta moteris? 

Jis kuitėsi atmintyje. 

Bent jau gerai, kad į gabalus ištaškė sąvadautoją ir viešna- 
mio motušę. 

Dabar Mrado, antrojo diedo filme, ir Radovano eilė. Jie bus 
palaužti. 

Ch-boy suuodė jūsų pėdsakus. 


Iš ryto jis išgėrė stiprios kavos. Turi įsibėgėti. Privalo pa- 
miršti. Tai buvo iškilmingoji Abdulkarimo diena. 

Atvyks didysis krovinys. 

Chorchė dalyvavo pasiruošime - jis kartu su JW saugos ve- 
žamą krovinį. Iš Arlandos į šaldomas sandėliavimo patalpas. 

Po valandos jis susitiks Abdulkarimą, Fadį ir JW, kad pa- 
derintų planą. 
: Svarbus reikalas. Bet tai, ką jis vakar vakare išvydo filme, 
buvo dar svarbiau. 
Tačiau dabar reikia susikaupti. 
Krovinys greitai bus čia. 


XXX 
Dėmesio! Skubu!!! 
Įslaptinta 


Skirta: inspektoriui Henrikui Hansonui, 
specialiosios pajėgos. 
Fakso numeris: 08-670 45 81 
Data: birželio 22 d. 
Puslapių skaičius (įskaitant šį): 1 


Dalykas: operacija „Sniegkrita“, projektas 
„Nova“ 


Pradedama operacija „Sniegkrita“ 

Operacija „Sniegkrita“ pradedama įgyvendinti ry- 
toj 10.00. Visi padaliniai turi susirinkti Kalno 
kelio 4 D kabinete vidinės apžvalgos. 


Trumpai apie aplinkybes 

Juhanas Karlsonas, jau kuris laikas esantis „No- 
vos“ projekto iniiltratoriumi (prisidengęs vardu 
Mikis), turi duomenų, kad tikslo grupė planuoja 
priimti labai didelę siuntą kokaino. Krovinys 
Arlandą pasieks skrydžiu B /46-34 iš Londono ry- 
toj 8.00. Po to jis konteineriuose krovininiais 

logistikos firmos „Schenker Vegetables“ auto- 
mobiliais bus gabenamas į Vestbergos šaldomas 
sandėliavimo patalpas. Tiksli iškrovimo vieta 
dar neaiški. 


Planuojamas kirtis 

Esama didelės tikimybės, kad pasitinkant kokaino 
krovinį dalyvaus keletas aukščiausiųjų Stokholmo 
Jugoslavijos mafijos tinklo asmenų. Pagal dabar- 
tines instrukcijas operacija „Sniegkrita“ prieš 
suduodama smūgį lauks tol, kol bus galima suimti 
kuo daugiau šių asmenų. 


Dabar dirbame norėdami gauti tikslios informa- 
cijos dėl iškrovimo laiko ir netrukus apie tai 
informuosime. 


Operacijoje „Sniegkrita“ dalyvauja specialiosios 
pajėgos, „Novos“ projekto slaptojo sekimo va- 
dovybė bei narkotikų padalinys. Ši informacija 
siunčiama visiems vadovaujantiems asmenims bei 
padalinių viršininkams. 

JW ir Chorchė sėdėjo išnuomotame pikape. Jie laukė, daug 
nesikalbėjo, vien tik ramiai tūnojo. 

JW sudėliotas planas buvo toks. Konteinerius Arlandoje 
pasiims du krovininiai „Schenker Vegetables“ automobiliai. 
Vairuotojai seniokai turėjo važiuoti tiesiai į Vestbergos šaldomas 
sandėliavimo patalpas. Jie pakankamai išmanė, kad suvoktų, 
jog tai, ką veža - brangu, bet buvo protingi, kad be reikalo 
neklausinėtų. JW ir Chorchė laukė, kad galėtų sekti paskui 

krovininius automobilius. Prižiūrėti, kad šie nenukryptų nuo 
maršruto, nenugnybtų kokios krovinio dalies ar nesusisiektų su 
kokiais įtartinais asmenimis. Abdulkarimas ir Fadis juos turėjo 
pasitikti prie šaldymo patalpų. Šoferiams pasišalinus, metas 
arabui, JW, Chorchei ir kitiems išpjaustyti kopūstų galvas ir per- 
pakuoti kolą. Ją išvežti, perkrauti. Užsidirbti žiaurių pinigų. 

Abdulas, aišku, nežinojo to, kad JW buvo kiečiausias de- 
šimtmečio penktakolonistas. Jis buvo informavęs Nenadą apie 
kiekvieną plano dalį. Pagal jų susitarimą Nenadas turės ginklų, 
kaip galima geriau perims kontrolę į savo rankas, gal suriš 
žmones, įskaitant ir JW, ir susirinks siuntą. Viskas vyks sklan- 
džiai ir lengvai. | 

Abdulkarimo dienos ant scenos suskaičiuotos. 

Ir niekas nekaltins JW. 

Nepriekaištinga. 

Iš ryto Abdulkarimas sušaukė vykdomąjį instruktažo susi- 
rinkimą. Mosikavo ranka, lyg būtų kada atlikęs karinę tarnybą. 
JW, Chorchė, Fadis, Peteris buvo užsivedę, pasirengę ir, svar- 
biausia, potencialūs kokso milijonieriai. 

Arabas peržvelgė taisykles. Naujos papildymo kortelės nau- 
juose mobiliuosiuose telefonuose buvo savaime suprantamas 
dalykas. Išsyk po reikalo telefonai ir kortelės bus sunaikinti, 
o Abdulkarimas išdalys naujus telefonus. Jie visi turi mūvėti 
„pirštines - tradicinis būdas išvengti nykščių atspaudų. Fa- 
dis į automobilį pasiėmė policijos radiją: taip paprasčiausia 
išgirsti, ką žino mentai ir, jei jie ką nors žino, kur tuomet be- 
santys. Jie turi mūvėti mėlynais džinsais ir vilkėti mėlynomis 
medvilninėmis palaidinėmis: ne daug kas Žinojo, kad įkalčių 
tyrėjai nekentė mėlynų medvilnės skaidulų. Iš esmės nebuvo 
įmanoma Žmogaus susieti su tokiu rūbu, nes tai - dažniausiai 
pasitaikantis tekstilės pėdsakas, kokį tik žmogus gali palikti. 
Kišenėse - kaukės: jei farai smogtų, bet tau pavyktų pasprukti, 
būtų geriausia, kad niekas nepamatytų tavo veido. 

Galiausiai, prieš pat jiems išsiskirstant - ir tai buvo nemaloni 
staigmena — Abdulkarimas padarė savo paskutinį ėjimą - jis 
liepė Fadžiui duoti ginklus Chorchei ir JW. 

- Jums, vyručiai, reikia šitų. Čiuvai Anglijoje juk turėjo. Mes 
ne prastesni už juos. 

Dabar iš tikrųjų. Jei mentbybiai bandys sušikti, naudokit 
šituos dalykėlius nė nemirktelėję. 

JW gavo juodą pistoletą. Šis mirgėjo. Atrodė pavojingai 
gražus. Jis sėdėjo ant Abdulkarimo sofos ir kilnojo jį ranko- 
je. „Glock“ 22. Fadis parodė funkcijas: saugiklis, papildomas 
gaidukas su saugumo mechanizmu ir dėtuvė. Po to jis pa- 
demonstravo taisyklingą būdą jį laikyti, kad būtų išvengta 
atatrankos. 

"Chorchė gavo revolverį. Jis tai priėmė ramiai. 

JW jautėsi dviprasmiškai: siaubas maišėsi su susižavėjimu. 

Chorchė buvo ramus. Jo paakiuose —- tamsūs ratilai, vis 
bambėjo šūdinai miegojęs. Plaukai tiesesni nei paprastai. JW 
mąstė: „Ar jis pamiršo susisukti žnyplėmis?“ 

Jie stovėjo aikštelėje prie tvoros vartų į Arlandos prekių ir 
krovinių valdymo halę. Laukė krovininių automobilių. JW - 
ant vairuotojo sėdynės, o Chorchė šalia. Čilietis spoksojo pro 
langą. 

Automobilis, kuriame jie sėdėjo, kvepėjo naujumu. 

Po dešimties minučių Chorchė pasisuko į JW. Jis atrodė 
keistai. Susimąstęs, bet tuo pat metu ir išvargęs. 

— JW, ar tu turi seserį? 

JW delsė atsakyti. Galvoje šokinėjo chaotiški klausimai. 
Kodėl Chorchė to klausia? Ar jis ką nors žino apie Kamilą? Ar 
Sofi jam ką nors papasakojo? 

JW linktelėjo. 

— Turiu seserį. O ką? 

Chorchė atsakė: 

- Nieko ypatinga. Šiaip paklausiau. Aš irgi turiu šeserį. 
Paolą. Po pabėgimo buvau ją sutikęs tik sykį. Sunkus jausmas. 
Aš nuolat ją su savimi nešiojuosi. 

JW prarado susidomėjimą. Chorchė tenorėjo kalbėtis. Neat- 
rodė, kad jis ką būtų žinojęs apie Kamilos istoriją. Kad jo sesuo 
buvo dingusi, kad buvo susidėjusi su savo mokytoju suau- 
gusiųjų mokykloje, kuris jai rašė gerus pažymius mainais už 
seksą. Kad ji yra važinėjusi geltonu ferariu kartu su nežinomu 
jugoslavu. Kad kažkas buvo velniškai ne taip. 

Chorchė buvo geras vaikinas. Pateisino geto mitą apie kietą 
kaip titnagas juodašiknį. Tuo pat metu jis buvo geras žmogus, 
išreiškęs tikrą dėkingumą JW, kad šis jį pasiėmė iš miško. 

JW tarė: 

— Aš irgi su savimi nešiojuosi savo seserį. Turiu jos nuo- 
trauką piniginėj. 

Chorchė pasisuko veidu į JW. 

Nieko nepasakė. 

Pokalbis mirė. 

Jie stebėjo vartus. 

JW mąstė, kad Chorchė atrodo ne tik pavargęs, bet dar ir 
neramus. 


Po pusvalandžio išvažiavo krovininiai automobiliai, du, ant 
konteinerių šonų tekstas „Schenker Vegetables“ žaliomis raidė- 
mis. Jie matė keletą tokių pat automobilių ir dėl to nerimavo. 
Nevalia pražiopsoti reikiamų. Kas būtų, jeigu imtų sekti paskui 
ne tą krovinį. Gautų begalę kopūstų galvų be k. JW ir Chorchė 
sėdėjo su popieriaus lapeliais, kuriuose registracijos numeriai, 
rankose - šįsyk buvo reikiami krovininiai automobiliai. 

JW įjungė pirmąją pavarą. Lėtai riedėjo iš paskos. Sunkve- 
žimiai užvažiavo ant rampos ir apsisuko terminale. JW neat- 
siliko. 

Vienintelė plano spraga ir buvo įvažiavimo į Arlandą leidi- 
mas. Grynai teoriškai vairuotojai galėjo juos išdurti ten viduje. 
Tik jie turėjo teisę įvažiuoti į pakrovimo platformą Arlandos 
teritorijoje. Bet vargiai jie keistų prekes beverčiu šūdu. Seniokai 
vairuotojai patys žinojo: jeigu išdurtų Abdulkarimą ir kitus, 
turėtų užmokėti. Pasak arabo - gyvybe. 

Užduotis svarbi. Nepaleisti krovininių automobilių arba 
dėdulių iš akių. Net jeigu vairuotojai iki galo it nesuprato, 
ką veža, keliavo per daug kilogramų, kad ir minimaliai būtų 
galima rizikuoti. 

Sunkvežimiai keletą sekundžių stabtelėjo prie vienos iš Ar- 
landos stovėjimo aikštelių. Pakako, kad Chorchė spėtų iššokti. 
Patikrinti, ar kiekvieną krovininį automobilį vairavo reikiamas 
diedukas. Jeigu būtų buvę ne tie dėdės, jie būtų privertę juos 
išlipti ir sušokti į automobilį. Po to būtų nuvežę Abdulkarimui 
ir Fadžiui apdoroti. 

Chorchė pamojo. Tai reiškė žalią šviesą — po sutartą dėdę 
prie abiejų sunkvežimių vairo. 

Jie važiavo toliau. 

"Buvo graži diena. Mėlynas dangus su dviem vienišais de- 
besimis. 

Chorchė atrodė mintimis klajojąs kažkur kitur. Gal jis bijo? 

JW paklausė: 

— Kaip laikaisi? Nerviniesi? 

— Ne. Kaip reikiant nervinęsis esu keletą sykių. Žinau, koks 
tai jausmas. Kai bėgau iš Esterokerio keturis šimtus metrų re- 
kordiniu greičiu - tuomet patyriau velnišką stresą. Tokiu atveju 
nuo manęs trenkia. Aš skleidžiu streso kvapą. 

— Nepyk, Ch, bet atrodai tragiškai, - tarė JW ir ėmė Žvengti. 
Manė, kad Chorchė išsišieps. 

Bet tas nesijuokė. Tik tarė: 

— JW, ar negalėčiau pažiūrėti tavo sesers nuotraukos? 

JW mintys sukosi kaip pašėlusios. Ko, po velnių, Chorchei 
reikia? Iš kur šitie pliurpalai apie Kamilą? 

JW laikė vairą kairiąja ranka. Dešiniąja pasičiupinėjo užpa- 
kalinėje kišenėje. Išsitraukė ploną monograminės odos pinigi- 
nę - „Louis Vuitton“. Jis teturėjo banknotų ir keturias plastiki- 
nes korteles: „Visa“, vairuotojo pažymėjimą, OKO8 degalinės 
kortelę ir NK nario kortelę. 

Ištiesė ją Chorchei ir tarė: 

— Pažiūrėk po „Visa“ kortele. 

Chorchė ištraukė kortelę. Po ja, toje pat kišenėlėje, buvo 

paso nuotrauka. 
- Čilietis pažvelgė į jo seserį. 

JW buvo susikoncentravęs į kelią. 

Chorchė grąžino piniginę. JW ją mestelėjo virš daiktinės. 

— Jūs panašūs. 

- Žinau. 

- Ji graži. 

Po to tyla. 

Krovininiai automobiliai važiavo nedideliu greičiu. Abdul- 
karimo įsakymas buvo jokiu būdu neviršyti greičio: Arlandos 
atkarpa buvo kelių policijos mėgstamiausias kelias. 


Nepraėjus nė valandai jie jau važiavo per pietines miesto 
dalis. Kol kas viskas ramu. 

JW paskambino Abdului. 

— Mes privažiuosime po keturiasdešimties minučių. Krovi- 
niniai automobiliai važiavo ramiai. Vairuotojai romūs. Viskas, 
rodos, veikia. 

— Abbou. Mes vietoje po dvidešimties. Ten pasimatysim, 
inshallah. 

Nepaisydamas jų naujųjų telefonų ir abonementų, Abdul- 
karimas nusprendė, kad visi skaičiai, valandos ir panašiai bus 
dalijami iš keturių. Taigi: JW ir Chorchė iš tiesų buvo dešimt 
minučių kelio nuo Vestbergos šaldomų sandėliavimo patalpų. 
Abdulkarimas, Fadis ir kiti ten bus po penkių. JW nuomone, tai 
buvo mažumą perdėta: jei policija jų klausėsi, jiems bet kokiu 
atveju šakės. 

Chorchė atrodė tuoj užmigsiąs ant keleivio sėdynės. JW 
spjovė į jį. Fantazavo, kaip finansuos ateities projektus. Jis 
užsibrėžė tikslą: užsikalęs dvidešimt lemonų jis baigs su kola. 
Žavu tai, kad tikslas gali būti pasiektas per metus. 


Praėjo keturiolika minučių. Krovininiai automobiliai va- 
žiavo atbuli krovimo platformų link, prie penktos ir šeštos 

vietos, prie šaldomų sandėliavimo patalpų. JW pastatė au- 
tomobilį. | 

JW Chorchei tarė: 

- Ši diena bus tikrai čiki. Ir tu tiktai būk Čiki. 

Neatrodė, kad Chorchė būtų klausęsis. Kas jam knisa sme- 
genis? Ką jis, po velnių, išdarinėja? 

Jie išlipo iš automobilio ir priėjo prie krovininių automobi- 
lių. Tie du dieduliai buvo išlipę. JW jiems padėkojo ir trumpai 
paaiškino, kada jie vėl galės pasiimti automobilius. Po to jis 
jiems sumokėjo: kiekvienas į rankas gavo po tris tūkstančius 
kronų ir tai pakėlė jiems ūpą. Gal jie manė, kad kalbama apie 
cizas, degtinę ar kitus šūdniekius. Rizika, kad jie suvokė ką 
tik vežę šimtą milijonų kronų kokaino pavidalu dabar pačiam 
nervingiausiam narkotikų platintojų kolektyvui šioje Atlanto 
pusėje, buvo minimali. 

Chorchė išlipo iš automobilio ir vaikštinėjo prie krovimo 
platformų. Jo reikalas buvo nuskaityti vietovę. 

Peteris, kuris atvažiavo kartu su Abdulkarimu ir Fadžiu, 
ėjo į kitą pusę. Jis irgi apžiūrinėjo apylinkes. Tikrino, ar viskas 
švaru. 

Fadis išėjo pro plieno duris penktosios vietos link prie kro- 
vimo platformos. 

Jis linktelėjo JW. Su Chorche iš tolo užmezgė akių kontaktą. 
Tai reiškė: iki šiol čia viskas buvo ramu. 

Abdulas atidarė viename iš krovininių automobilių bu- 
vusį konteinerį, taip, kad JW galėtų užeiti į vidų. Tamsoje 
jam šmėkštelėjo krovininio padėklo ir šešių eilių su dėžėmis 
vaizdas. 

Jis pro jį praėjo. Tada ranka ėmė grabalioti vienoje iš dėžių 
ant padėklo toliau ir ištraukė kopūsto galvą. 

Fadžio žvilgsnis prilipo prie kopūsto. 

JW jį laikė kairiojoje rankoje. 

Įspaudė savo dešiniąją saują tarp baltų stangrių lapų. 

Jis aiškiai tai pajuto - plastikinis maišelis. 

Kartais nėra kito pasirinkimo nei žengti kitą žingsnį, ir dar 
kitą. 

Mradas nemąstė apie šios dienos šūdą. Darė tik tai, ką turėjo 
daryti. 

Drabužius vilkosi lėčiau, nuodugniau nei įprasta. Lyg sulėtin- 
toje veiksmo filmo scenoje, kad pabrėžtų tobulumo reikšmę. 

Ne todėl, kad būtų abejojęs ar bijojęs, tik kad viskas būtų 
nepriekaištinga. 

Peilis - „Spec Plus US Army Ouartermaster“ dvidešimties 
centimetrų ilgio juodo anglinio plieno geležtė su grioveliu. 
Juodos veršelio odos makštis — aplink blauzdą prisegta dviem 
juostelėmis su lipukais. 

Jis jas įtempė. Pačiupinėjo, kad įsitikintų, ar makštis gerai 
pritvirtinta - ši buvo lyg prilaižyta prie kojos. Tvirtai. Nemaišė 
kelnių klešnei pleventi atliekant greitą judesį. 

Rankoje jis kilnojo peilį, tiesa, šio būta amerikietiško, bet ir 
geriausio kovinio peilio, apie kokį Mradas tik buvo girdėjęs. 
Balansavo jį. Perbraukė nykščiu per ašmenis. 

Šios buvo ką tik išgaląstos. 

Vaizdai galvoje: Vukovaro mūšis. Kova durtuvais su kroatų 
snaiperiu. 

Šiltas kraujas. 

Jis apsimovė kelnes. Plonas juodas kelnes „Polo Ralph Lau- 
ren“, skirtas šiltai vasarai. Gerai tiko vėsūs drabužiai. Lengvi 
drabužiai. 

Taip pat vilkėjo baltus trikotažinius marškinėlius. 
pablogėjimas? Ne, nematyti: jis „Fitness Club“ nebuvo buvęs 
nuo pažeminimo prieš gerus tris mėnesius. Dabar treniravosi 
„World Class“, bet ten nieko nepažinojo. Malonumas blėso. 
Lankydavosi vis rečiau. Tricepsų plius kitų raumenų forma . 
nekokia. Maudė tai matant. 

Jis apsirengė marškinius - smėlio spalvos „Hugo Boss“. 

Ant viršaus - tamsų lininį švarką. : 

Šiandien jokio dėklo. Jei smogtų mentai, jis tiesiog kur nors 
nusviestų ginklą, ir po to nereikėtų aiškintis, kodėl buvo pa- 
sikabinęs pistoleto dėklą. Džiaugėsi, kad jo SėzW buvo toks 
mažas. 

Dar daugiau džiaugsmo jam kėlė amunicija: tuščiavidurės 
„Starfire“ kulkos - pataikius jos susprogdavo. Ypač gerai veikė 
iššautos iš trumpavamzdžio ginklo: tiesiog jame kulkos greitis 
buvo mažesnis, sprogimas pataikius - didesnis. 

Rankoje laikė revolverį. Šis buvo nušveistas. Žėrintis. Toks 
gražus nerūdijančio metalo. Ant šono, ant rankenos, tviskėjo 
emblema: virš gaiduko išgraviruotas tekstas: „Airweight“. 

Mradas prisiminė, kaip jie iš jo jį paėmė prie Žvejų trobe- 
lės šuolių su slidėmis bokšto. Po šiandienos graužatis bus jų 
paveldo dalis. 

Jis įsikišo jį į vidinę kišenę. 

Užsirišo batus. Kaip reikiant. 

Pasirengęs didžiausiam perversmui savo gyvenime - šimtui 
milijonų gatvėje. 

Verta ir šiokios tokios rizikos. 


Nenadas laukė mašinoje apačioje. Jis buvo pardavęs savo 
ankstesnį liukso klasės automobilį. Anas buvo per daug išsiski- 
riantis. Dabar jis vairavo raudoną „Mercedes CLS 55 AMG“ - 
minkštų formų galingas paketas. 

Nenadas vilkėjo lininį kostiumą. Švarko kišenėje - nosinaitė. 
Sulaižyti plaukai. Didi diena reikalavo prabangių drabužių. 
Kokso ir viešnamių karalius niekada nepamiršdavo stiliaus. 

Mersas iš vidaus dvelkė elegancija. 

Jie Pietine pervaža važiavo iš miesto. Po to - į vakarus. Šal- 
domų sandėliavimo patalpų link. | 

Diskutavo apie lūžį. Gerą jausmą. Radovano bandymą juos 
pažeminti. 

Diedpirdžiui galas. Mė6-N buvo naujieji visagaliai. 

Jugų mafijos rotacija ne už kalnų. Per keletą valandų jie taps 
mi.sto kokso karaliais. Švedijos. Europos. 

Jie stabtelėjo prie Gulmaro aikštės. Turėjo susitikti Bobaną. 
Ratkas negalėjo prisidėti. Mradui buvo įdomu kodėl. Ar Rat- 
kas nebuvo jo pusėje, ką? 

Bobanas kaip ir planuota laukė prie autobusų stoties, esan- 
čios virš metro. Jis vairavo „Volvo XC90“ ir vilkėjo tradiciniu 
juodu džinsiniu švarkeliu. Mradas pagalvojo: „Šis čiuvas nie- 
kuomet nekeičia aprangos stiliaus.“ 

Visi vietoje: trys vyrai prieš Radovaną. 

Tiesą sakant, ne. Trys profai prieš sutrikusį ir nusinarkoma- 
ninusį arabą, Abdulą. 

Be to, jų pusėje buvo „savas Žmogus“. Sumanusis Sturės 
aikštės vaikinas. 

Karavanu jie važiavo Vestbergos link. 

Nenadas dideliu garsu leido sporto salių technomuziką. Jis 
į taktą rankomis mušė per vairą. 

Jėga. 

Lengvas mačas. 

Graži diena. 


Iš tolo matyti Vestbergos pramonės rajonas. Sandėliavimo 
bazės. Logistikos centrai. Šaldomi sandėliai. Rajono veikla: 
vienas pagrindinis fabrikas, neturtingos IT įstaigos, automo- 
bilių firmos, rūšiavimo centras ir atsarginių dalių mechanikų 
dirbtuvės. 

Mradas mąstė apie Kristerį Lindbergą. Ultra švedėną, kuris 
buvo priverstas paskelbti asmeninį bankrotą, kad galėtų pa- 
dengti vaizdajuosčių nuomos punktų mokesčių skolas. Šioje 
vietovėje darbavosi jo tipo liaudis. 

Mradui nebuvo jo gaila. Tas, kuris leidžiasi į žaidimą, turi 
paklusti žaidimo taisyklėms, ir viskas. Švedliurbiui tik pačiam 
save kaltinti. 


515 


Jie važiavo šaldomų sandėliavimo patalpų link. Pastatas 
buvo milžiniškas. Per septyniasdešimt patalpų: nūo didesnių 
nei du šimtai kvadratinių metrų šaldymo salių iki mažesnių 
nei penki kvadratai patalpėlių. Mėsa, daržovės, vaisiai, audinių 
kailiai - viskas, kas turi būti laikoma šaltai. Sklido kalbų, kad 
kai kuriose kamerose buvo laikomi atšaldyti organai, skirti 
Karolinos institutui. 

Pastatas buvo iš baltos skardos ir plokščiu stogu. Nykiau 
būt negali. Šalimais vimpelai: „Sveiki atvykę į Vestbergos pra- 
monės ir logistikos rajoną.“ 

Jų automobilis sustojo prie tvoros, supančios krovimo plat- 
formas. Nenadas Mradui padavė raktą. Jie buvo pasidarę dvi- 
gubus rinkinius - tam atvejui, jei vienas kristų, tada kitas galėtų 
išvažiuoti automobiliu. 

Pradėjo eiti šeštosios krovimo platformos link. 

Žinojo, ko ieško. 

Bobanas įvažiavo savo SUV. Pasistatė jį prie penktosios 
krovimo platformos. Idėja: vienas automobilis arti, o kitas - už 
tvoros. Jei bėda, būtų alternatyva. 

Be to, Nenadas prie vėliavų stovų šaldomos sandėliavimo 
patalpos priekinėje pusėje praeitą naktį pastatė išnuomotą 
„Volkswagen“. Tai buvo trečiasis automobilis pabėgti, jei pri- 
reiktų. 

Bobanas tebesėdėjo savo automobilyje. Stebėjo aplinką. 

Suskambo Mrado telefonas - begarsis virpulys kišenėje. 

Bobano balsas. 

— Dabar jį matau. Jis stovi ir rūko prie šeštosios krovimo 
platformos. Švedas. Rudas megztinis. 

— Ačiū, - Mradas padėjo ragelį. 

Ryškiai Abdulkarimas prie įėjimo bus pastatęs tik vieną 
žmogų. Mažoka patirties. 

Mradas pasibėgėdamas krovimo platformos link. Vaikiną 
pamatė už dvidešimties metrų. Ėjo ramiau. Nenorėjo išgąs- 
dinti. 

Čiuvas į jį atkreipė dėmesį per vėlai. 

Mradas komandoso stiliumi perrėžė jam gerklę. 

Vaikinas sugurguliavo, nespėjo nė surikti. 

Mradui neramu dėl kraujo dėmių. 

Nutempė čiuvą po platforma. Paslėpė kūną. 

Iš automobilio išlipo Bobanas. Užšoko ant platformos. 

Užtruks ne vieną dieną, kol vaikino kūnas bus aptiktas po 
krovimo platformos išsikišusia dalimi. 

Bobanas tebestovėjo ant platformos. Žvalgėsi į kitą pusę. 
Stebėjo. 

Mradas čiupinėjo revolverį. Jautė nedidelius rankenos gruob- 
lėtumo, kad būtų galima gerai suimti, kontūrus. 

Nenadas stovėjo už Bobano. 

Laukė. 

Oras buvo grynas. Tolumoje girdėti dviejų krovininių au- 
tomobilių motorų gaudesys, jie kaip tik suko iš teritorijos. 
Žmonių nematyt. 

Svarbiausias klausimas: ar JW atrakino duris į šaldymo 
patalpą numeris penkiasdešimt vienas, kaip buvo pažadėjęs? 
Svarbus klausimas: ar budrus buvo Abdulkarimas ir jo prie- 
lipai ? 

Mradas palietė durų rankeną. Ši buvo pritaikyta maisto 
padėklams įvežti. Ją buvo galima atidaryti kaip liuką. 

Nenadas išsitraukė ginklą. 

Perkrauti sekėsi greitai. 

Chorchės galvoje - buza. Baimės, triumfo, sutrikimo miši- 
nys. 

Šleikštulys. 

Kompiuteriniame vaizdo filme jis matė JW seserį. 

Išžaginta, sužalota. Sudraskyta į gabalus. Nužudyta? 

Vos tik pirmai Chorchė įsėdo į automobilį su JW, iškart 
pamanė, kad Estermalmės vaikis kažką primena. Iš pradžių 
jis nesuvokė, ką tiksliai. Po pusvalandžio suprato daugiau nei 
kada nors anksčiau. 

Ay gue sorpresa. 

JW sesuo - kekšė. Paimta jugų. 

Jam nesivertė liežuvis ką nors pasakyti. 


Jie supakuotas dėžes įvežė karučiais. Dešimt vienetų. Ne- 
lengva išmanevruoti, kai tokios sunkios. Jie nebuvo patyrę 
krovikai, jei ką. 

Abdulkarimas nenustygo vietoje. Fadis suprakaitavęs. JW 
palyginti ramus. O Chorchė nežinojo, nė kaip pats jaučiasi. 

Arabas įsakė Peteriui stoti į sargybą už durų. Čiuvas turėjo 
paskambinti, jei pamatytų ką įtartino. Šiom dienom mentai 
spaudė net braškėjo. 

Šaldymo salės sienos buvo baltos, ant aukštų lubų - plieno 
sijos, kad būtų kur pritvirtinti ventiliacijos įrangą. Abdulka- 
rimas keikėsi, norėjo, kad jie būtų išsinuomoję kraną, skirtą 
vidaus darbams palengvinti. Grindys - metalinės. Kvepėjo 
šaltais vaisiais. Aidėjo. 

Patalpa vėsi. 

Dvejos durys: tos, pro kurias jie įėjo, ir antros kitoje patalpos 
pusėje. 

Keturi krovininiai padėklai buvo be k: tie, kurie stovėjo iš 
krašto. Jei muitinė būtų atlikusi patikrinimą, šitai būtų buvęs 
jų saugumo garantas - visuomet esama tikimybės, kad jie atliks 
tik prie krašto stovinčių kopūstų patikrą. 

Jie pradėjo tuštinti kopūstų galvas nuo kitų padėklų. 

Chorchė ir JW traukė kopūstus. Pjaustė juos. Rankiojo ma- 
žus plastikinius maišelius su baltais milteliais. 

Abdulkarimas ramiai stovėjo patalpoje ir žiūrėjo. Kiekvieną 
maišelį svėrė ir skaičiavo. Turėjo atitikti gramas į gramą. 

Fadis pakavo maišelius į begalę kelioninių lagaminų, ku- 
riuos jie buvo išrikiavę palei sieną. 

Chorchė jau buvo vieną maišelį atplėšęs. Įkišęs pirštą. Kla- 
sikine maniera įtrynęs dantenas. Geras skonis. Devyniasde- 
šimties procentų skonis. 

JW buvo patenkintas. Susitarimas suveikė. 


Po penkiolikos minučių šaldymo patalpoje jiems buvo likę 
išpakuoti tris krovinių padėklus. 

Trylika lagaminų su maišcliais. Prikišti senų apklotų. 

Jie ėjo prie pabaigos. Netrukus pusę lagaminų jie turėjo 
sukrauti į Chorchės ir JW pikapą, o likusius - į automobilį, 
kuriuo atvyko Abdulkarimas, Fadis ir Peteris. 

Abdulkarimas uolus. Užrašomas kiekvieno maišelio svoris. 
Susumuojama. Kiekviename lagamine turi būti 6,25 kilogramo 
k. Kad būtų laikoma įvairiose nedidukėse slėptuvėse mieste. 
Skaidoma rizika. 

Tuomet įvyko kažkas keista. Durys, vedančios į krovimo 
platformą, atsidarė. 

Chorchė pasisuko. Pažvelgė į įėjusįjį. Rankoje tebelaikė ko- 
pūsto galvą. 

Ar čia Peteris? 

Ne. 

Dideli čiūvai. 

Mentai? 

Galbūt. 

Ne. 

Vyrai su kaukėmis ant galvų. Abudu vilkėjo švarkais. Pa- 
siutę šunys, ar ką? 

Rankose - ginklai. 

Abdulkarimas suriko. Metėsi ant žemės. Chorchė išsitraukė 
ginklą. JW atsistojo už vieno prekinio padėklo. Staiga Fadžio 
rankoje atsidūrė pistoletas. Jis paleido šūvį. Per vėlu. Didysis . 
vyras - jis tikrai buvo milžiniškas - rankoje laikė mažą revolverį. 


519 


Iš vamzdžio kilo dūmai. Fadis susmuko. Chorchė kraujo nema- 
tė. Kitas vyras, su nosinaite švarko krūtinės kišenėje, rėkė: 

— Gulkitės ant grindų, staigiai, antraip nudėsim dar vieną. 

JW pakluso. Chorchė tebestovėjo. Abdulkarimas - taip pat. 
Riaumojo. 

Prakeikė. Minėjo Alachą. Jo nuolatinis ginklanešys gulėjo 
ant grindų. Pasirodė kraujo. Purškė iš Fadžio galvos. Vyras su 
nosinaite kišenėje tęsiamu balsu tarė: 

— Užsikimšk ir gulkis ant žemės, - nukreipė savo pistoletą 
į Abdulkarimą. 

Fadį nušovęs vyras pridėjo: 

— Ir tu, latine kiaule, gulkis. 

Chorchė atsigulė. Paleido iš rankų ginklą. Už dėžių vos matė 
JW: Abdulkarimas irgi išsitiesė ant grindų. Rankos ant galvos. 

Chorchė beveik atpažino vyro su nosine balsą. 

Jis neabejotinai atpažino ir vyro, nušovusio Fadį, balsą. 

JW sėdėjo nugara atsišliejęs į vieną dėžę. Grindys buvo šaltos. 
Poza - nepatogi. Rankos šiek tiek per kietai apvyniotos lipniąja 
juosta. 

Nors ne taip smarkiai - tai susitarimo su Nenadu dalis; jie 
turėjo JW surišti taip, kad jis galėtų išsivaduoti. Kas gi nori visą 
naktį išsėdėti šaldytuve? 

Nepaisant to, situacija tapo nevaldoma. 

Velniai griebtų, tikrai nebuvo reikalo nušauti Fadį. JW ne- 
velnias neabejotinai suklydo. Žiaurus taisyklių pažeidimas. 

Panika vis artinosi. 

Abdulkarimas gulėjo ant grindų, rankos už nugaros, lipnioji 
juosta stipriai apvyniota apie riešus. Bet arabas atsisakė užsi- 
čiaupti: pamainomis rėkė, spjaudėsi ir seiliojosi. 

Chorchė sėdėjo tokiu pat būdu kaip ir JW: atsišliejęs į kro- 
vinių padėklą, už nugaros lipniąja juosta apvyniotomis ranko- 
mis. Jis spoksojo į jį. 

JW ant nugaros jautė šiurpulius. Patalpa šalta. Jugai šalta- 
kraujai. 

Pekla. 

Nenadas ir jo padėjėjas ištraukė paskutinį kopūstą. Atplėšė 
jį tokiu pat būdu kaip ir Chorchė, JW ir Fadis. Sukišo maišelius 
į lagaminus. Spjovė į svėrimą ar turinio skenavimą. Arabo 
klyksmą ignoravo. Net nežvilgtelėjo į JW pusę. 

Chorchė tebespoksojo. Bet ne į vyrus su kaukėmis, kurie 
buvo bepavagią šimtą kilų k - jis spoksojo į JW.. 

— Tu jiems papasakojai, ar ne? 

JW šmėkštelėjo: „Iš kur Chorchė žino?“ 

- Tu, durniau prakeiktas, čia juos atvedei nežinodamas, net 
kas jie iš tiesų tokie. 

— Apie ką čia tauziji? Aš neturiu supratimo, kas jie tokie. 

JW pasuko galvą. Žiūrėjo į Nenado pusę. Šis rankoje laikė 
kopūsto galvą. 

Atsargiai ją prapjovė peiliu dėžėms atidaryti. Kruopščiai, 
kad nesuvarytų maišelio. Keli gramai ant žemės - gal de- 
šimt tūkstančių kronų. Nenadas, atrodė, nereagavo į JW ir 
Chorchės pokalbį. Gal net negirdėjo - trukdė Abdulkarimo 
keiksmai. 

Chorchė prislopintu balsu tarė: 

— Juk bet kokiu atveju tai ne Fadis: kam jam iš paskos at- 
sivilkti tą, kuris jį tiesiu taikymu nušovė? Abdulkarimas? Ne, 
jis niekada su savimi neatsivilktų tokių, kurie nušautų jo ge- 
riausią draugą? Kas gi tuomet galėtų būti? Peteris arba tu, nes 
tai ne aš. Ir prieš pusvalandį tu kažką tarstelėjai, apie ką aš 
dabar galvoju. Tu pasakei, kad aš būčiau čiki. Aš niekuomet 
anksčiau nesu girdėjęs tavęs vartojant tokių žodžių. Kodėl tu 
iš tiesų taip pasakei? Kaip norėjai mane tuo paveikti? Tau, JW, 
visai varžteliai atsisuko. 

— Užsikimšk. 

Čilietis protingesnis, nei jis manė. Bet kas dabar iš to? Po ke- 
lių minučių Nenadas ir jo bendras pradings. JW išsivaduos ir 
galbūt padės Chorchei įveikti lipniąją juostą, o vėliau dings. 
Chorchė, Abdulkarimas ir Fadis, jei dar gyvas, turės patys 
suktis — sorry, vyručiai, toks gyvenimas. 

Buvo likęs vienas krovinių padėklas su kopūstų galvomis. 
Jugai dirbo greitai. JW užsimerkė ir laukė, kol jie pasiplaus. 

Chorchė vėl sušnypštė: 

— Paklausyk manęs, JW. 

JW nekreipė dėmesio. 

— Po perkūnais, klausyk. Ar tu bendradarbiauji su šiais 
tipais? Ar Žinai, kas jie tokie yra? Ar Žinai, ką jie padarė tavo 
seseriai? 

Veiklūs, pasiutę, patyrę. Jie nušvilpė krovinį arabui iš po no- 
sies. O geriausia tai, kad jie išdūrė Radovaną. 

Mradas ir Nenadas - susistygavusi pora, šūdo neįkiši. Nu- 
gnybo kalnus kokso taip, kad diedukui net perštėjo. 

Anksčiau Abdulkarimas dirbo Nenadui, dabar - tiesiogiai 
pavaldus R. Jis nė neįtarė, kad Nenadas ką žino apie k vers- 
liuką nuo tada, kai buvo atleistas jugų boso. Durnas kaip bato 
aulas. 

Nepaisant planavimo ir JW informacijos, Mradas patyrė ir 
staigmenų: vienas iš arabo pagalbininkų buvo latinas, kuriam 
jis prieš šešis mėnesius miške į šiaurę nuo Okeršbergos iškaršė 
kailį. Ką jis veikė Vestbergos šaldymo patalpose? JW buvo mi- 
nėjęs, kad šitame reikale paraleliai su juo dirbs vienas latinas, 
bet jis niekuomet neištarė jo vardo. 

Tai buvo keistas atsitiktinumas. Mradas mąstė: „Arba čiu- 
vas Chorchė yra išsinuomotas būtent šitam reikalui, arba jis 

Abdulkarimui dirbo visą laiką. Tokiu atveju jis taip pat visą 
laiką netiesiogiai dirbo Nenadui ir dar labiau netiesiogiai — 
Radui.“ 

Ironiška, bet visai įmanoma. Latinas daug išmanė apie k. 
Nekeista, kad Abdulkarimas bičą užverbavo. Taip pat nekeista, 
O jeigu Nenadas ir būtų žinojęs, nieko keista, kad to nebūtų 
paminėjęs Mradui. Nenadas negalėjo žinoti, kad Mradas jį 
pritalžė, kaip tas ir buvo užsidirbęs. 

Mradas konstatavo: latinas pats kaltas. Dar sykį būti Mrado 
pažemintas. Dabar sėdi už nugaros surištom rankom ir žiūri, 
kaip jo arabas darbdavys snarglėja grindis. 

Nelyginant koks pokštas. 


Iškrauti jiems buvo likęs mažiau nei vienas prekinis padė- 
klas. Mradas stovėjo prie lagaminų. Nenadas - prie padėklų. 
Kilojo kopūstų galvas. Pjaustė jas peiliu - atsargiai, preciziškai. 
Nėra reikalo ką nors perpjauti. Maišelius paimdavo Mradas. 
Prikrovė paskutinį lagaminą. 

Kaukės buvo nepatogios. 

Abdulkarimas spjaudė ant grindų. Atsisakė elgtis ramiai. 
Plyšavo keiksmažodžius arabiškai. Mradas spėjo, kad kažkas 
panašaus: aš pisiu tavo mamgą/seserį/dukterį. Kraujo bala ant 
žemės aplink gorilą išplito. JW ir Chorchė sėdėjo už nugaros 
apvyniotomis rankomis, atsukę nugaras kiekvienas į savo dėžę. 
Jie buvo ramūs. 

Viskas vyko pagal planą. JW savo darbą atliko gerai. Vaiki- 
nu buvo galima pasikliauti. Kaip sakė Nenadas: bičas norėjo 
kopti į viršų. Už šlamančiuosius buvo pasirengęs padaryti bet 
ką. Jis Nenadą ir Mradą tiksliai buvo informavęs, kur, kada ir 
kaip arabas ir jo liaudis gaus koksą. Beliko ten tik nuvažiuoti, 
nuspausti jų vienintelį sargą prie durų ir įeiti. 

Gal net per daug paprasta. 

Jie baigs po trijų keturių minučių. Mradas ir Nenadas -. 
viename automobilyje. Bobanas - kitame. Jeigu kiltų bėda, jie 

turėjo pasistatę dar vieną, „budintį“, automobilį kitoje patalpų 
pusėje. Kad galėtų pasiimti vietoj kitų automobilių, jei kas 
pasišūdintų. 

Per pusmetį, kai viskas bus išparduota, jie taps šimtu lemo- 
nų turtingesni. 

Velniškai gražu. 


Ir tuomet atėjo metas antrajai dienos staigmenai. Vaikinas 
JW atsistojo. Buvo aišku, kad jo rankos laisvos. Mradas ir įpjovė 
vaikino lipniąją juostą, kad tas galėtų išsilaisvinti. O be reikalo, 
dabar suvokė jis. 

Kodėl tas atsistojo? Abdulkarimas gali suprasti, kad kažkas 
ne taip. Kad JW bendradarbiavo su Nenadu. 

Jis kažką pasakė. 

Mradas žvilgtelėjo į tą pusę. Nenadas pakėlė akis, nutraukė 
darbą. Vienoje rankoje - kopūsto galva, kitoje - peilis. 

JW abiem rankomis laikė „Glock“. Keturių metrų atstumu 
nutaikytą į Nenadą. 

Dantys sukąsti. Akys - siauri plyšeliai. 

Vaikinas kažką neaiškiai vapaliodamas rėkė. 

Po perkūnais, ką šitas bembis išdarinėja? 

Mradas įsiklausė atidžiau. 

— Nenadai, kiaule tu. Jei pajudėsi, aš tave nukepsiu. Į galvą. 
Pažadu. Tu - irgi. Jei pajudėsi, Nenadas mirs. 

Nenadas paleido kopūsto galvą. Bandė būti ramus. Ši nu- 
riedėjo grindimis. Jis atsakė į JW repliką: 

— Ko putojiesi? Sėskis. 

JW tebestovėjo kaip stovėjęs. 

Mradas staigiai įvertino: arba JW buvo bepratrystąs, arba 
niekšelis aštresnio proto nei jie manė? Ar jis ketino pats susi- 
šluoti visą siuntą? Tokiu atveju ar jis moka elgtis su ginklu? 
Ar Mradas spėtų išsitraukti savo S8£W prieš šitam bepročiui 
paleidžiant šūvį Nenadui į galvą ar krūtinę? Išvada: kad ir ką 
JW vaikis išdarinėjo, situacija buvo sunki - ne per genialiausia 

idėja daryti staigius judesius. Atstumas per mažas, o JW per 
daug drąsiai laikė ginklą. 

Mradas stovėjo nejudėdamas. 

— Atsakyk į mano klausimą, Nenadai. Labai paprastą. 

Nenadas linktelėjo. Per kaukės skyles matėsi akys. Jis ne- 
nusuko žvilgsnio nuo vamzdžio. 

— Kokios spalvos tavo feraris? 

Nenadas tylėjo. 

Mradas lėtai įkišo ranką į švarko užantį, kad išsiimtų 
ginklą. 

JW vėl paklausė. 

— Jeigu nepasakai, kokios spalvos tavo feraris - šaunu. 

Nenadas stovėjo nejudėdamas. Atrodė, kad mąsto. 

JW rankoje pistoletas, jo pirštai ant gaiduko. Nėra laiko 
žaisti. 

Nenadas atsakė: 

— Anksčiau esu turėjęs ferarį. Kas tau dėl to darbo? Bet iš 
tiesų jis buvo ne mano. Buvau paėmęs išperkamąja nuoma. 

JW šiek tiek kilstelėjo galvą. 

— Geltonas, jeigu tave domina. 

JW akys susidrumstė. Tapo paklaikusios. Laukinės. Nenu- 
spėjamos. 

— Papasakok, ką padarei mano seseriai. 

Nenadas sukikeno. 

- Tau galvoj negerai. 

JW atlenkė pistoleto saugiklį. 

— Skaičiuoju iki trijų, tada papasakoji. Antraip būsi lavonas. 
Vienas. 

Mradas švarko užantyje sugraibė savo revolverį. 

Nenadas tarė: 

— Neturiu supratimo, apie ką kalbi. 

JW skaičiavo: 

- Du. 

Mradas nespėjo sureaguoti prieš Nenadui prabylant. 

— Taigi dabar suvokiau, į ką tu man buvai panašus jau 
mums pirmą sykį susitikus Londone. Tada niekaip nesugal- 
vojau į ką. Niekad nebūtų šovusi mintis, kad tu esi šliundros 
brolis. 

Mradas galvojo: „Kodėl Nenadas apskritai leidosi su juo į 
kalbas? „Beprotystė.“ 

— Ji buvo graži, tavo sesutė. Mums užkaldavo nemenko pini- 
go. Aš netgi su ja prasitąsiau keletą mėnesių. Ji buvo Žaviausia 
palydovė į namus, kokią tik esam turėję. Garantuoju. 

Meninė pauzė. 

Tyla šaldomose sandėliavimo patalpose. Netgi arabas buvo 
visiškai ramus. 

- Ji tik mažumą buvo per daug pasikėlusi. Kai pas mus pra- 
dėjo, vis dar buvo moksleivė ir laikėsi ant kilimėlio. Pasirodo, 
jos mokytojas ten, senas geras mūsų klientas, pasufleravo jai 
apie mūsų būdus užsidirbti babkių. Bet po kiek laiko ji pra- 
dėjo šakotis. Bandė visokius triukus. Mes negalėjome to leisti. 
Privalai suprasti. 

JW stovėjo ramiai. Rankos tiesiai į priekį. Pistoletas stipriai 
suimtas. 

— Beje, kaip tu supratai? 

— Nusišik į tai. Kiaule. 

Mradas išsitraukė revolverį. Pakėlė jį į JW. 

Jam buvo nusispjauti, jei Nenadas ir varė kažkokią išpažintį 
JW. Reikia padaryti galą šitam reikalui. Metas jam šiek tiek 
patriukšmauti. 

— JW, nuleisk ginklą. 

Nutaikė ginklą į bembį. 

JW žvilgsnis suvirpėjo. Tikriausiai dėl to, kad akies kam- 
pučiu pamatė Mradą. 

Aklavietė. Trikampio drama. Susišaudymo laukas. 

Jei JW šautų į Nenadą, kristų pats. 

Ar vaikinas suvokė situaciją? 

— JW, nėra prasmės. Jeigu sužeisi Nenadą, aš ištaškysiu 
makaulę tau. Esu geresnis šaulys nei tu. Galbūt spėsiu tave 
nukepti dar iki tau spėjant paleisti kulką į Nenadą. 

JW tebestovėjo. 

Mradas jautė, kaip nuo kaukės sintetikos panižo odą. 

Nenadas padėtį suvokė, laikė liežuvį už dantų. Leido kalbėti 
Mradui. 

Mradas tarė: 

- Įsikišk atgal ginklą, tada galėsime tai pamiršti. 

Nieko neįvyko. 

Abdulkarimas pradėjo kaukti. Tolumoje, prie savo dėžės, 
atsistojo Chorchė. 

Tuomet įvyko trečioji dienos staigmena Mradui. Blogiausia. 

Durys iš krovimo platformos pusės vėl atsidarė. 

Prigužėjo mentų. 

Nuaidėjo du šūviai. 


GI 


Chorchė sutrikęs. 

JW iššovė. Mradas iššovė. 

Nenadas ant grindų. Policijos knibždėte knibždėjo. Nepai- 
sant to - šūvis į Nenadą juos išgąsdino. Išmušė iš vėžių. Mrado 
šūvis į JW buvo pro šalį. JW ant kojų. Sveikas gyvas. Mentai 
sugužėjo kaip tik laiku ir sutrukdė jugui. 

Šaldymo patalpoje ašarinės dujos. 

Mradas kaip laukinis šaudė į mentus. 

Jie saugojosi. Blaškėsi. Riaumojo komandas. Grasino. 

Chorchė už dėžės. 

JW prie Chorchės su peiliu dėžėms atidaryti. Perpjovė lip- 
niąją juostą, veržusią jam rankas. 

Chorchė ant kojų. Jie pažvelgė vienas į kitą. 

Velniškai perštėjo akis. 

Tada pasileido bėgti užpakalinių durų link. 

Mentai per vėlai suvokė, kas vyksta. Susitelkė į Mradą, kuris 
rankose tebeturėjo ginklą. 

Chorchė atrakino duris. 

Juodu su JW išbėgo į koridorių. 

Mentų nematyt. 

Kiek tolėliau mirksėjo fluorescencinė lempa. 

Jie makalavosi. 

Prie kopėčių ant vienos sienos. 

Viršun. 

Lipo lubų link, liukas. 

Kopėčiomis žengė kas trečią laiptelį. 

Girdėjo, kaip mentai išguža į koridorių. 

Chorchė pažvelgė žemyn. Atidarė liuką. Tie apačioje rėkė: 

— Stokit, čia policija. 

Chorchė galvojo: „Apsišikit. Ch-boy ir anksčiau yra taip 
buvę, ir jis vadovaujasi auksine taisykle: niekada nesustok, 
duok garo, mentai prakiš.“ 

Jie užlipo ant stogo. Skarda buvo plokščia ir pilka, lyg kaž- 
kada būtų buvus balta. Dangus giedras. 

JW atrodė pridusęs. Rankoje vis dar laikė „Glock“. Tikriau- 
siai viską buvo iššaudęs. Chorchė, nepaisant menkų pastarojo 
meto treniruočių, geresnės formos. 

Jie pasileido stogu. 

Atrodė, kad JW turi tikslą. Išsiveržė į priekį. 

Chorchė rėkė: 

— Kur bėgam? 

JW atsakė: 

— Turi stovėti automobilis, „Volkswagen“, pastatytas prie- 
kinėje pusėje, prie vėliavų stulpų. 

Pro stogo liuką pasipylė bybmenčiai - pasiskirstė. Bėgo 
paskui juos. 

Drumstas megafono balsas: 

— Sustokit ten, kur esat. Užsidėkit rankas ant galvos. 

JW pasisukęs nutaikė pistoletą į vyrus. Šūdiškai pasielgta. 

Chorchė girdėjo policininkų riksmą: 

- Jis ginkluotas. 

Ėmė bėgti greičiau. 

Kvėpavo pro nosį. 

Jautė savo prakaito kvapą. 

Ne streso. Tik pastangų. 

Jokio streso. 

Toliau per stogą. 

Megafonas vėl prabilo. 

JW rankoje laikė „Glock“. Pasisuko į mentus. Pasigirdo 
šaižus garsas. Negi jis paleido šūvį? 

Šūdas: Chorchė manė, kad šautuvas jau buvo tuščias. 

Vėl supokšėjo. 

JW parkrito. Susigriebė už šlaunies. 

Ką, po velnių, mentai išdarinėja? 

Nėr laiko mąstyti. 

Jis pats skubinosi. 

Harmoningi žingsniai pirmyn. 

Chorchė šnopavo. Chorchė pagavo ritmą. 

Įkrito į transą: nieko daugiau - tik bėgti. 

Prisiminė treniruočių ratus Esterokeryje. Prisiminė savo 
gamybos virvę, įtemptą per sieną. 

Bėgo taip greitai. 

Stogo krašto link. 

Net nepažvelgė žemyn. 

Išsyk šoko. Savu įpročiu. 

Didesnis krytis nei nuo Esterokerio ir Vakarinio tilto. 

Vienoje kojoje sutraškėjo. 

Jis pamatė automobilį „Volkswagen“. 

Nusišikti į skausmą. 

Priklibinkščiavo. 

Išdaužė langą. Atidarė duris. 

Vairuotojo sėdynė pilna stiklo šukių. 

Jis iš po rato ištraukė uždegimo laidus. 

Jei kas ir mokėjo laideliais užvesti automobilį, tai jau jis 
tikrai. 

Karalius. 

Automobilis užsivedė. 

Adios, nevykėliai. 

Epilogas 


Paola dabar jau turėtų būti pagimdžiusi. 

Chorchė užsidegė cigaretę, atsilošė. Išklibusi paplūdimio 
kėdė. Virš jos - skėtis su „Pepsi“ reklama. 

Jo kojai daug geriau. 

Ko Samet - ne iš populiariausių salų. Kiek aukštėliau įlan- 
koje nei Ko Tao ir Ko Samui. Nei užsakomųjų skrydžių iš 
Švedijos, nei masinio vokiečių turizmo, nei šeimų su vaikais. 
Tik pigūs bungalai, nuošalūs paplūdimiai ir keliauninkai, sty- 
rančiais plaukais su kuprinėmis. Ir vieniši pusamžiai vyrai su 
tailandietėmis kekšėmis. 

Pusę savo babkių, pakeistų į dolerius, turėjo krepšyje su 
petneša prie paplūdimio kėdės. Likusieji - HSBC sąskaitoje. 
Bankas, turintis kontorų visame pasaulyje. 

Jam tiko idealiai. 

Paplūdimyje žmonių beveik nebuvo. 

Jis ranka pačiupinėjo, ar krepšys vis dar vietoje. 


Tada paskendo prisiminimuose. 

Išsikapstė. Chorchė karalius. Automobiliu važiavo kaip 
beprotis nepaisydamas patemptos kojos. Palyginimas sa- 
vaime aiškus: kaip pabėgimas iš Esterokerio tik neturint 
suplanuoto maršruto. Jie nuo jo atsiliko kokia pusminute. Jis 

įvažiavo į Midsomarkranseną. Daug namų ir gatvelių. Men- 
tai nebegalėjo jo nuolat matyti kaip greitkelyje. Jis nutrenkė 
automobilį prie Brenširkos gimnazijos. Per mažiau nei tris- 
dešimt sekundžių nusišvilpė naują. Jie nė šūdo neraukė. Ste- 
bukladarys pasirodė dar sykį. Nusikratė mentų. Perkando 
farus. 

Pirmas dalykas, kurį jis padarė paskui - nuvažiavo į Fadžio 
butą. Turėjo raktus nuo jo. Įšlubčiojo į miegamąjį. Į spintą. 
Išsiėmė šratinį šautuvą, kurį buvo panaudojęs Halonbergene. 
Įkišo jį į „Vivo“ popierinį maišelį. Iššlubčiojo. 

Apsigalvojo. Vėl nuėjo į miegamąjį. Išvilko automatą ir kitus 
Fadžio ginklus. Susuko juos į paklodę. 

Fadis buvo draugas. Jei liko gyvas, jam nereikės sėdėti bent 
jau dėl to. 

Įėjo į virtuvę. Ant virtuvės stalo kaip visuomet gulėjo svars- 
tyklės, užspaudžiami maišeliai, namų gamybos vokai, veidro- 
džiai bei skutimosi peiliukai. Trys šimtai gramų kokso įvairiuo- 
se užspaudžiamuose maišeliuose. 

Chorchė susigrūdo maišelius į popierinį maišą. 

Knisosi. Nekeldamas triukšmo vietelę apvertė aukštyn ko- 
jomis. Darbavosi su pirštinėmis. Nepaliko jokių pėdsakų. Rado 
ko ieškojęs - sandėlio raktus. 

Vėl į gatvę. Nušvilpė naują automobilį. 

Paklodę su ginklais išmetė Edsvikene. 

Likusią dienos dalį važinėjosi aplinkui. „Shurgard Self-Sto- 
rage“ „Karaliaus posūkyje“, Hiogdalene, Danderyde. Tuštino 
sandėlius. 

Kitą dieną - sandėliai Risnėje, Solnoje, Velingbyje. Bendras 
laimikis - 1,2 kilo kokso. 


Trys ateinančios dienos buvo patrakusios. Jis viską pardavė 


už pašėlusiai mažą kainą. Po septynis šimtus už gramą. Ejo 
kaip alus lauko bare šiltą pavasario dieną. 

Susiveikė pusiau sumautą pasą - paklojo tikrai per daug, 
bet nebuvo laiko vaidinti kietą. 

Užsisakė bilietus į užsakomąjį skrydį į Bankoką. Rizikavo. 

Suveikė. Išvykstant paso niekas per daug nuodugniai ne- 
tikrino. 

Jis šalį paliko praėjus keturioms dienoms po fiasko šaldymo 
sandėliuose. 

Ne tojis tikėjosi. 


Jei gims berniukas, Paola pažadėjo pavadinti jį Chorche. 
Chorcheliukas iš tikrųjų. Net jeigu jis pats niekada ir negyvens 
švedžinčiaus gyvenimo, bent jau Paola galės tai daryti. Leisti 
Chorcheliukui ramiai užaugti. Be socialinio skyriaus bobų, ra- 
sistų mokytojų, bybmenčių ir Rodrigeso. Chorchė suplanuos, 
kaip savo sesers vaikui perleisti kiekvieną atliekamą kroną. 

Pajūriu ėjo perbalęs europietis vyras, rankom susitvėręs su 
jauna tailandiete. 

Chorchė užsimerkė. Jam jau per akis tų sekso pirkėjų, bet 
dar keletą reikėjo papurtyti. 

Galvojo apie JW šaldomuose sandėliuose. Iš pradžių šis 
nenorėjo suprasti. Chorchė spaudė: 

— Mačiau vaizdajuostę, kurioje tavo sesuo išprievartaujama 
ir mušama. Šitų čiuvų. Privalai manimi patikėti. 

JW įsistebeilijo priešais save. Murmėjo: 

— Užsičiaupk, Chorche. Užsikimšk dabar. 

Chorchė tęsė, šnibždėjo, bet pakankamai garsiai, kad JW 
aiškiai girdėtų: 

— Patikėk manimi. Stojai ne į tų pusę. Aš suprantu, jei ne- 
gali persigalvoti. Tu į šituos čiuvus investavai. Bet tavo sesuo 
buvo kažkokio plauko prostitutė. Šitie jugų mafijos vyrukai 
ją nužudė. 

Tik tada, atrodė, JW sureagavo. Jis atsisuko į Chorchę. Pa- 
brėžtinai: 

— Užsikimšk, kol tavęs nenukaliau. 

Nenadas ir Mradas vis dar nekreipė dėmesio į JW ir Chor- 
chę: jie plėšė kopūstų galvas, šlavė kokso maišelius. Abdul- 
karimas ir toliau plyšavo. Bet Chorchė matė, kad jis dabar 
klausosi. 

— JW, aš šituos čiuvus stebėjau keletą mėnesių. Žinau, kuo 
jie užsiima. 

Chorchė greitai papasakojo apie viešnamį Halonbergene. 
Jis neužsiminė apie šūvius į sąvadautoją ir viešnamio motušę. 
Dar apibūdino kekšių pobūvį Smodalario. Kaip elgėsi sekso 
ištroškę diedai, nupiešė panų išvaizdą, kas tokie ten dalyvavo. 
Pabrėždamas papasakojo paskutinį dalyką - apie automobilių 
stovėjimo aikštelę prie milžiniškos vilos. Prabangių automobi- 
lių eiles. Ir kaip tik tuomet JW lyg kas į uodegą būtų įkirpęs. 

Chorchė į smėlį užgesino cigaretę. Mėgavosi šiluma. Buvo 
įdegęs saulėje. Puikumėlis išvengti atgrasaus rudojo kremo 
kvapo. Be to, įgavo įprastinę išvaizdą. Tiesūs plaukai, liesas 
kūnas, švariai nusiskutęs. Tik jo sulaužyta nosis priminė apie 
naująjį Chorchę. 

Saugu. 

Tuo pat metu - jis privalo judėti. 

Pinigų amžinybę nepakaks. 

Gal greitai vertėtų važiuoti namo. Susiveikti daugiau kronų. 

Pasimatyti su Chorcheliuku. 


Spynoje kribždenantis rakto garsas. Dvigubos durys atsi- 
darė. 

Margareta pradėjo verkti. Bengtas atrodė ryžtingas, jis žvel- 
gė į grindis. 

Margaretos veido spalva buvo tokia pat kaip Esterokerio 
sienų - kaulo balkšvumo. 

Kitoje medinio stalo pusėje sėdėjo JW. Margareta ir Bengtas 
atsisėdo. Margareta pasilenkė per stalą ir suėmė JW rankas. 
Stipriai. 

— Kaip laikaisi, Juhanai? 

- Nieko. Daug geriau nei tardymo izoliatoriuje. Čia galima 
studijuoti. 

Bengtas ir toliau spoksojo į stalviršį. 

- Ir kuo ketini dirbti? 

JW mąstė: „Jis niekuomet neatleis. Bengtas - garbingasis 
švedas, sulindęs į savo kiautą. Tačiau vis vien jis čia atvyko. 
Gal mama jį privertė.“ 

— Aš gausiu darbą. 

Bengtas neatsakė. 

Jie toliau kalbėjosi apie kitką: kalėjimo maistą, advokato 
vizitą ir JW studijas. 

Prisiminė paskutines teismo dienas. Prokuroras stengėsi, 
kad JW būtų nuteistas už pasikėsinimą nužudyti. Apie narkoti- 
kus tėvams jis papasakojo. Bet apie šūvių į Nenadą kontekstą — 
niekuomet. Svajojo, kad būtų geriau mokėjęs elgtis su ginklu — 
jis tik pataikė Nenadui į petį. Teismas patikėjo jo paaiškinimu: 
esą jis taip išsigando mentų šturmo, Mrado grasinimų, Fadžio 
mirties, kad iššovė. Neturėjo tikslo žudyti ar net sužeisti. 

Teismas šiomis pasakojimo detalėmis patikėjo. JW prisipaži- 
no savo sąsajas su kokaino disponavimu. Jo versija buvo viena- 
reikšmiška: jis tik būtų padėjęs mėšlą iškelti. Taigi, atsižvelgiant 
į tai ir įjo amžių, bausmė buvo sumažinta keletu metų. Vis vien, 
kol iš čia išeis, spės dešimt kartų supūti, sutrūnyti. 

Draugeliai nuo jo nusisuko. Apsimetė niekada jo nepaži- 
noję. To ir buvo galima tikėtis. Tie, kurie brenda šūdu, žemyn 
žiūrėti nenori - juk tuomet būna taip šlykštu. Bet jis dėjo viltis 
į Sofi. Deja. 

Beliko daryti tik viena - susikurti gražią būtį cypėje. Jis 
visuomet gali parduoti savo pinigų plovimo planą kitiems 
nuteistiesiems. Varyti biznį as usual. 

Tėvai Kamilos nepaminėjo. JW nepapasakojo. Mentai ne- 
daug būtų išpešę iš Jano Brunėjaus. Juk jis nieko neteisėto 
nepadarė. JW šūdo naštą vilko vienas. Apsaugojo Margaretą. 
ir Bengtą nuo teisybės. Dėl to miegojo šiek tiek geriau. 

Margareta tarė: 

— Praeitą savaitę gavome atviruką, kuris, mano nuomone, 
buvo nemalonus. 

JW susidomėjo. 

— Nuo ko? 

— Nebuvo parašyta, nuo ko. Bet pasirašyta panašiai: El Ne- 
grito. 

— O kas gi buvo rašoma? 

— Nedaug, tik kad asmuo gerai leido laiką Pietų Azijoje, 
gražūs paplūdimiai ir kad esama koralų. Po to jis pasiuntė tris 
šimtus į paklodes įsuktų linkėjimų iš savo salos į tavąją. 

JW atrodė abejingas. 

- Ane. 

„- Juhanai, ką tai galėtų reikšti? 

— Nieko, vienas mano draugas gerai leidžia laiką. Jis net 
nežino, kad aš sėdžiu. Iš čia išėjęs irgi ketinu važiuoti ten, kur 
saulėta. | 

Bengtas išsižiojo. 

Vėl susičiaupė. 

Margareta kreipėsi į jį. 

— Ką, tėti? Ar norėjai kažką sakyti? 

Bengtas pirmą sykį šiandien pažvelgė į JW. JW žiopsojo į 
jį ir mąstė: „Gal tai buvo apskritai pirmas kartas, kai jo tėtis į 
ji pažvelgė.“ 

Žž Išėjęs į laisvę ne ten, kur saulėta, važiuosi. Susirasi tikrą 
darbą. Toli nuo Stokholmo. 

Bengtas vėl nuleido akis į stalą. Daugiau jis nieko nebesakė. 

Kambaryje tvyrojo sunki tyla. 

- Juhanai, ar negalėtum apibūdinti vienos dienos šičia? 

JW paleido į darbą liežuvį. Apie Bengtą nebegalvojo. Amži- 
nai dėkingas Chorchei. Trys šimtai tūkstančių padėta į jo sąs- 
kaitą Meno saloje. Čilietis buvo geras žmogus. Nepamiršo, kas 
ji pakėlė miške, nors JW juos visus ir nuvylė: ėjo Abdulkarimui 
už nugaros, pardavė savo sielą jugams. Chorchė turėjo suprasti, 
kad JW su jais žaidžia dvigubą žaidimą, bet jis galiausiai taip 

pat suvokė, kad šis nesupratęs, su kokiais tipais turįs reikalų. 
Kad jis buvęs naivus. 

Lankymo laikas baigėsi. 

Margareta vėl verkė. 

JW liko už stalo lankymo kambaryje. 

Žinojo, ką darysiąs su pinigais. 

Nežinojo, ką daryti su tėvu. 


Kumlos poilsio kiemas: trumpai nupjauta žolytė, nė vieno 
medžio. Cemento blokai nugludintu paviršiumi ir pakankamai 
nauji metalo strypai - lauko sporto salė. Mradas ir trys kiti 
serbai kilnojo štangas. 

Buvo laikomasi nebylaus susitarimo. Prieš pietus varo ser- 
bai. Po pietų raumenis gali pumpuoti arabai. 

Jo gyvenimas nelaisvėje buvo geresnis nei daugelio kitų. 
Cypėje jis šį tą reiškė. Jį saugojo vardas. Vis vien - atmosfera 
kietesnė, nei jis prisiminė iš savo pastarojo vizito. Praktiškai 
suvokė savo paties ir Stefanovičiaus paskaitas. Gaujų valdžia. 
Lygų karalija. Priklausai arba tau šakės. 

Šūdiniausias reikalas, kad jis praras Luvisą. Anika po nuos- 
prendžio Mradui dėl narkotikų išsyk padavė ieškinį. Reikalavo 
nedalomos globos ir bendravimo Mradui vieną valandą per 
mėnesį sušiktame lankymo kambaryje dalyvaujant atsakingam 
asmeniui. Prislėgė jį psichologiškai. Lėtai jį žudė. 

Mradui nuskilo, kad ir Bobanas atsidūrė toje pat vietoje. 
Buvo su kuo pasišnekėti. Žmogus, kuris laikė jo užnugarį. 

Kaip galėjo Nenadas, velnio išpera, būti toks kvailas ir 
nepamatyti panašumo tarp vaikio JW ir tos šliundros, kurią 
dulkino prieš keletą metų? Viskas būtų ėjęsi kaip iš pypkės. 
Jie būtų buvę karaliai. Spjovę Radui į veidą. Pardavę koksą . 
už milijonus. 

O dabar: Radovanas ir toliau manevravo galingiausiu Stok- 
holmo tinklu, kontroliavo užeigų drabužines mieste, pardavi- 
nėjo k, stumdė kontrabandinę degtinę, sėdėjo savo nutrintame 
odiniame krėsle Nesbio parke, gėrė viskį ir tik šypsojosi. 

Mėšlas. 

Tai nebuvo serbiška teisybė. Vieną dieną Mradas atsiskaitys 
su Radu. Ištrins jo šypseną. Lėtai. 


Iki pietų likęs pusvalandis. Kiti jugai suėjo į vidų. Mradas 
ir Bobanas dar buvo likę lauke. 

Bobanas atsisėdo ant cemento bloko, kuris atstojo treni- 
ruoklį. 

— Mradai, priešpiet girdėjau, kad jie tave įkainojo. 

: Mradas žinojo, kad ta diena ateis. Radas nepamiršta. Turi 
laikytis kodekso. 

- Iš ko tai sužinojai? 

- Iš vieno čiuvo mano koridoriuje. Švedžiūkščio. Sėdi už 
ginkluotą plėšimą ir sveikatos sutrikdymą. Jis girdėjęs iš kelių 
tipelių latinų. 

Mradas atsisėdo šalia Bobano. 

— Latinų? 

- Jo, keista. Ir kaina didelė. Trys šimtai gabalų. 

